
I DALIS 


Kankinimai 


PIRMAS SKYRIUS 


Nuteistųjų kūnai 


1757 metų kovo 2 dieną Damiens'as buvo nuteistas „atlikti viešą 
atgailą* priešais pagrindines Paryžiaus bažnyčios duris“, kur jį 
turėjo „nuvežti vežimu nuogą, vienmarškinį, su liepsnojančiu 
dviejų svarų vaškiniu deglu rankose“, paskui „tame vežime, 
Grevo aikštėje ir ant ešafoto, kuris ten bus suręstas, deginti spe- 
nelius, rankas, šlaunis ir minkštąsias vietas, svilinti lėtoje ugnyje 
jo dešinę, kumštyje gniaužusią peilį, kuriuo jis įvykdė tėva- 
žudystę, o ant žaizdų pilti lydytą šviną, verdantį aliejų, karštą 
medžio sakų dervą, lydytą vašką ir sierą, paskui pririšti prie jo 
ketvertą arklių, nutraukti galūnes ir jas bei kūną sudeginti, pa- 
versti pelenais, o tuos pelenus išbarstyti vėjyje“". 

„Galų gale jis buvo ketvirčiuotas, - pasakoja Gazette d Ams- 
terdam.? - Ši operacija gerokai užsitęsė, nes arkliai nebuvo pratę 
to daryti. Vietoj keturių prireikė šešių arklių. Deja, jų nepakako, 
vargšo šlaunyss buvo nutrauktos tik nupjovus nervus ir su- 
kapojus sąnarius [...]. 

* Vieša atgaila (pranc. amende honorable) - dar XVIII amžiuje taikyta bausmė 
rūšis, kai nusikaltėlis turėjo viešai pripažinti savo kaltę. (Čia ir toliau žvaigž- 
dute žymimos vertėjo pastabos.) 

1 Pièces originales et procédures du procès fait à Robert-Frangois Damiens, 1757, 


t. III, p. 372-374. 
2 Gazette d' Amsterdam, 1757, balandžio 1. 

Sako, kadaise jo būta didelio piktžodžiautojo, bet dabar iš jo 
lūpų neišsprūdo jokia nešvankybė. Tik nepakeliamas skausmas 
priversdavo jį surikti kraują stingdančiu balsu, ir jis dažnai kar- 
tojo: Mano Dieve, pasigailėk manęs; Jėzau, padėk man. Žiūrovus 
nepaprastai sujaudino Saint-Paulio bažnyčios klebono rūpes- 
tingumas, kuris, nors ir būdamas garbaus amžiaus, kaskart vis 
paguosdavo kenciantiji.” 

Liudija atleistinis Boutonas: „Uždegus sierą, ugnis vos vos ru- 
seno ir viršutinė rankos dalis tik šiek tiek apsvilo. Paskui vienas 
egzekutorius, pasiraitojęs rankoves iki alkūnių, paėmė specialias 
plienines, maždaug pusantros pėdos ilgio žnyples ir iš pradžių 
sugriebė dešinės kojos minkštimą, paskui šlaunį, paskui du kar- 
tus — dešinės rankos minkštimą; galiausiai ėmėsi spenelių. Eg- 
zekutoriui, nors stipriam ir augalotam, sunkiai sekėsi išplėšti 
kūno gabalus, - turėdavo juos žnyplėmis toje pačioje vietoje su- 
imti ir įsirežęs rauti du arba tris kartus, ir kaskart, kai jam pa- 
vykdavo, atsiverdavo šešių livrų vertės monetos dydžio žaizda. 

Pasibaigus šiam kankinimui, Damiens'as, kuris labai rėkė, bet 
nesiplūdo, pakėlė galvą ir apsižvalgė. Tas pats kankintojas pa- 
sėmė su geležiniu šaukštu iš katilo verdančios tyrės ir gausiai 
palaistė kiekvieną žaizdą. Paskui plonesnėmis virvėmis pririšo 
virves arkliams kinkyti, arklius pakinkė išilgai kiekvienos šlau- 
nies, kojos ir rankos. 

Ponas Le Bretonas, teismo sekretorius, keletą kartų priėjęs prie 
kenčiančiojo, klausė, ar nenorįs tas ko nors pasakyti. Atsakė, kad 
ne. Per kiekvieną bandymą jis rėkė: „Atleisk, mano Dieve! At- 
leisk, Viešpatie!“ — taip turbūt rėkia pasmerktieji pragare. Taip 
baisiai kankindamasis, jis kartkartėmis pakeldavo galvą ir įžūliai 
apsižvalgydavo. Įsirėžusios į kūną virvės, kurias už galų įsitvėrę 
traukė vyrai, kėlė jam neapsakomą skausmą. Ponas Le Bretonas 
dar kartą prisiartino ir paklausė, ar jis nenorįs nieko pasakyti. 
Atsakė, kad ne. Prie jo prisiartino keletas nuodėmklausių ir ilgai 
su juo kalbėjosi. Jis karštai pabučiavo kryžių, kurį jam pakišo. 
Patempė lūpas ir vis kartojo: „Atleisk, Viešpatie“. 

Arkliai įsiręžę timptelėjo, kiekvienas į savo pusę, ištiestas 
galūnes; kiekvieną arklį ragino po egzekutorių. Praėjus ket- 
virčiui valandos - viskas pakartota iš naujo, ir galų gale po keleto 
bandymų sugalvota apkeisti arklius: tuos, kurie buvo prie ran- 
kų, pasuko į galvos pusę, tuos, kurie buvo prie šlaunų, - į rankų 
pusę - taip sulaužė rankų sąnarius. Timptelėta keletą kartų, bet 
nesėkmingai. Nusikaltėlis pakėlė galvą ir apsižvalgė. Buvo įkin- 
kyti dar du arkliai prie šlaunų - taigi iš viso jau šeši. Vis tiek 
nesėkmingai. 

Pagaliau egzekutorius Samsonas pasakė ponui Le Bretonui, 
jog nebėra galimybių nė vilties visa tai pabaigti, ir paprašė pa- 
klausti Jų Aukštybių, ar nenorėtų, kad nusidėjėlis būtų suka- 
potas į gabalus. Ponas Le Bretonas, sugrįžęs iš miesto, įsakė at- 
naujinti bandymus, - tai buvo padaryta. Bet arkliai neteko jėgų, 
ir vienas iš tų, kurie buvo įkinkyti prie šlaunų, suklupo ant 
grindinio. Nuodėmklausiai vėl su juo kalbėjosi. Jis jiems pasakė 
(aš tai girdėjau): „Pabučiuokite mane, Ponai.“ Saint-Paulio baž- 
nyčios klebonui nedrįsus, ponas de Marsilly pralindo pro kairės 
rankos virvę ir pabučiavo jį į kaktą. Budeliai susispietė aplinkui, 
ir Damiens'as liepė jiems nesiplústi, o tiesiog atlikti savo darbą, 
už kurį jis nepyksiąs. Prašė, kad pasimelstų už jį Dievui, prašė 
ir kleboną pirmosiose mišiose pasimelsti už jį. 

Po dviejų ar trijų bandymų egzekutorius Samsonas ir tas kitas, 
kankinęs jį žnyplėmis, išsitraukė iš kišenės peilį ir įpjovė tas 
vietas, kur šlaunys jungiasi su liemeniu, ir keturi arkliai įsiręžę 
jas nutraukė - pirma dešinę, paskui kairę. Netrukus tai buvo 
padaryta ir su rankomis, pečiais ir pažastimis, keturiose vietose. 
Reikėjo mėsą įpjauti beveik iki kaulo, ir įsiręžę arkliai nutraukė 
pirma dešinę ranką, o paskui kairę. 

Nutraukus šias keturias dalis, nuodėmklausiai priėjo norė- 
dami pasikalbėti. Bet egzekutorius jiems pasakė, kad žmogus 
negyvas, nors, tiesą sakant, aš mačiau, kad jis dar juda, o apatinis 
žandikaulis kilnojasi aukštyn žemyn, tarytum kalbant. Vienas 
budelių kiek vėliau netgi pasakė, kad kai jie pakėlė liemenį, 

norėdami įmesti į laužą, jis dar buvo gyvas. Tas keturias galūnes, 
atpainioję virves, įmetė į laužą, sukrautą tiesiai priešais ešafotą 
įrengtame aptvare, paskui - liemenį, visa tai apkrovė pliaus- 
komis bei žabų ryšuliais ir padegė šiaudus, kuriais buvo ap- 
kamšytos malkos. 

[...] Laikantis nuosprendžio, viskas buvo paversta pelenais. 
Paskutinis gabalėlis išnyko žarijose tik pusę vienuolikos vakaro 
ar net vėliau. Kūno dalys ir liemuo degė maždaug keturias va- 
landas. Karininkai — tarp jų buvau ir aš su sūnumi - kartu su 
šauliais sudarė specialų būrį, kuris liko aikštėje beveik iki vie- 
nuoliktos valandos vakaro. 

Gal kas paskubėtų daryti išvadas iš to, kad kitą dieną atklydęs 
šuo atsigulė pievoje ten, kur būta laužo; keletą kartų nuvytas, 
jis vis tiek grįždavo. Tačiau nesunku suprasti, kad gyvuliui ši 
vieta buvo šiltesnė negu kuri kita.“? 


Praslinkus trims ketvirtadaliams amžiaus, Lėonas Faucher 
sudaro štai tokį „Paryžiaus jaunųjų kalinių namų“ reglamentą“: 

17 straipsnis. Kalinių diena prasideda šeštą valandą ryto žie- 
mą ir penktą valandą vasarą. Darbas kasdien trunka devynias 
valandas kiekvienu metų laiku. Dvi valandos per dieną ski- 
riamos mokymuisi. Darbas ir diena baigiasi devintą valandą 
žiemą, aštuntą valandą vasarą. 

18 straipsnis. Kėlimasis. Pirmą kartą sutratėjus būgnui, kaliniai 
nučių duris. Sutratėjus antrą kartą, jie turi atsistoti ir pasikloti 
lovą. Trečią kartą — tvarkingai išsirikiuoja eiti į koplyčią ryt- 
metinei maldai. Būgnas trata kas penkios minutės. 

19 straipsnis. Rytmetinę maldą jie sukalba kartu su Namų 
kapelionu, o paskui išklauso pamokslo moraline arba religine 
tema. Tai trunka ne ilgiau negu pusę valandos. 


3 Cituojama knygoje A.L. Zevaes, Damiens le rėgicide, 1937, p. 201-214. 
* L. Faucher, De la réforme des prisons, 1838, p. 274-282. 


Nuteistųjų kūnai 13 


20 straipsnis. Darbas. Be ketvirčio šeštą vasarą, be ketvirčio 
septintą žiemą kaliniai nusileidžia į kiemą, kur turi nusiplauti 
rankas, nusiprausti veidą ir pasiimti pirmąjį duonos davinį. 
Paskui negaišdami išsiskirsto po dirbtuves ir pradeda dirbti — 
darbas prasideda šeštą valandą vasarą ir septintą valandą žiemą. 

21 straipsnis. Valgis. Dešimtą valandą kaliniai nutraukia dar- 
bą ir susirenka valgomajame. Jie nusiplauna rankas savo kie- 
meliuose ir susiskirsto grupėmis. Po pusryčių - poilsis iki be 
dvidešimties minučių vienuoliktos. 

22 straipsnis. Mokykla. Be dvidešimties minučių vienuoliktą 
sutrata būgnas, išsirikiuojama, į mokyklą įžengiama atskiromis 
grupėmis. Pamoka trunka dvi valandas, kurios skirtos arba skai- 
tymui, arba rašymui, arba piešimui, arba skaičiavimui. 

23 straipsnis. Be dvidešimties minučių pirmą kaliniai išeina 
iš mokyklos atskiromis grupėmis ir išsiskirsto į savo kiemelius 
poilsiui. Be penkių minučių pirmą sutrata būgnas, ir jie vėl grįžta 
į dirbtuves. 

24 straipsnis. Pirmą valandą kaliniai jau turi būti savo dirb- 
tuvėse — darbas trunka iki ketvirtos valandos. 

25 straipsnis. Ketvirtą valandą kaliniai palieka dirbtuves ir 
eina į kiemelius, kur plaunasi rankas ir susiskirsto grupėmis, 
kad galėtų eiti į valgomąjį. 

26 straipsnis. Pietūs ir poilsis po jų trunka iki penktos valan- 
dos, tada kaliniai turi grįžti į dirbtuves. 

27 straipsnis. Baigiama dirbti septintą valandą vasarą, aštuntą 
valandą žiemą. Dirbtuvėse padalijamas paskutinis duonos da- 
sako pamokančią arba jaudinančią kalbą, paskui sukalbama va- 
karinė malda. 

28 straipsnis. Pusę aštuonių vakaro vasarą, pusę devynių 
vakaro žiemą kaliniai, nusiplovę rankas ir pasitikrinę kieme- 
liuose drabužius, turi eiti į savo vienutes. Būgnui sutratėjus 
pirmą kartą - nusirengti. Antrą kartą - gultis. Uždaromos vie- 

visur tvarka ir tyla. 

Taigi prieš mus kankinimas ir dienotvarkė. Aišku, jie skiriami 
ne už tuos pačius nusikaltimus, jais baudžiami ne tos pačios rū- 
šies nusikaltėliai. Tačiau kiekvienas jų labai gerai apibrėžia tam 
tikrą baudžiamąjį stilių. Juos skiria mažiau negu šimtmetis. Šiuo 
laikotarpiu Europoje ir Jungtinėse Valstijose pasikeitė baudi- 
mo samprata. Šiuo laikotarpiu tradicinėje teisėje kyla didžiuliai 
„Skandalai“, kuriama begalė reformų projektų, nauja įstatymo 
ir nusikaltimo teorija, naujai moraliniu arba politiniu požiūriu 
grindžiama teisė bausti, panaikinami senieji ordonansai, išgu- 
jami papročiai, sudaromi arba įgyvendinami „modernūs“ ko- 
deksai — Rusijoje 1769-aisiais, Prūsijoje 1780-aisiais, Pensilvani- 
joje ir Toskanoje 1786-aisiais, Austrijoje 1788-aisiais, Prancūzijoje 
1791-aisiais, IV Metais, 1808-aisiais ir 1810-aisiais metais. Bau- 
džiamajai teisei aušta naujo amžiaus rytas. 

Iš daugybės permainų išskirčiau vieną - išnyksta kankinimai. 
Šiandien kiek linkstama to nevertinti. Galbūt kadaise tas faktas 
susilaukė per daug liaupsių. Galbūt jis per daug lengvai ir per 
daug pabrėžtinai buvo aiškinamas [baudžiamosios teisės] „hu- 
manizavimu”, todėl neanalizuojamas. Ir vis dėlto kuo jis svar- 
bus palyginti su didžiulėmis transformacijomis institucijų sri- 
tyje, su aiškiais ir apibendrintais kodeksais, su unifikuotomis 
baudžiamojo proceso taisyklėmis: beveik visur atsirado prisie- 
kusieji, bausmė iš esmės apibrėžiama kaip pataisos priemonė, 
nuo XIX amžiaus vis stiprėja tendencija bausmę skirti atsižvel- 
giant į nusikaltėlio asmenį? Ar verta kaip nors ypatingai išskirti 
tai, kad baudimas tampa nebe toks fiziškas, kad kankinimo me- 
nas darosi diskretiškesnis, kad operuojama subtilesniais, pri- 
slopintais, nebe tokiais išraiškingais skausmais - juk tai, be abe- 
jonės, yra tik daug esmingesnės pertvarkos rezultatas. Tačiau, 
šiaip ar taip, faktas yra toks: per keletą dešimtmečių išnyko 
kankinamas, kapojamas kūnas, kuriam buvo amputuojamos 
galūnės, į veidą arba į petį įspaudžiami simboliniai įdagai, kuris 

buvo demonstruojamas viešai tiek gyvas, tiek miręs; kūnas, kuris 
buvo tapęs reginiu. Išnyko kūnas, buvęs svarbiausiu baudžia- 
mųjų represijų taikiniu. 

XVIII amžiaus pabaigoje-XIX pradžioje niūri bausmių fiesta, 
išskyrus keletą siautulingų protrūkių, baigia išsikvėpti. Šį pasi- 
keitimą lydi du tarpusavyje susipynę procesai. Visiškai nesu- 
tampa nei jų chronologija, nei atsiradimo priežastys. Viena, baus- 
mė nebevykdoma viešai. Baudimo ceremonija traukiasi į šešėlį 
ir tampa naujos rūšies procedūriniu arba administraciniu aktu. 
Pirmą kartą vieša atgaila buvo panaikinta Prancūzijoje 1791 me- 
tais, paskui dar kartą, po trumpo jos atgaivinimo, 1830-aisiais. 
Gėdos stulpo atsižadėta 1789-aisiais, Anglijoje - 1837-aisiais. Vie- 
šieji darbai, kurie Austrijoje, Šveicarijoje, kai kuriose Jungtinių 
Amerikos Valstijų valstijose, pavyzdžiui, Pensilvanijoje, buvo 
vykdomi gatvėje arba vieškeliuose — katorgininkai su geležiniais 
antkakliais, margais drabužiais, plieno pančiais ant kojų svaidosi 
su apspitusia minia įžūliais šūksniais, įžeidimais, patyčiomis, 
siunčia vieni kitiems pagiežingus arba sąmokslininkiškus ženk- 
lus? - tokie darbai beveik visur panaikinami XVIII amžiaus pa- 
baigoje arba pirmojoje XIX pusėje. Sukaustymas kaladėje, nors 
ir įnirtingai kritikuojamas, 1831 metais dar tebetaikytas Pran- 
cūzijoje, - „pasibjaurėtinas reginys“, sakė Réalis.* Galutinai jis 
panaikinamas 1848-ųjų balandyje. Katorgininkų kolonas, kurios 
traukdavo per visą Prancūziją į Brestą ir Tuloną, 1837 metais 
pakeičia į akis nekrintantys juodai dažyti kalėjimo furgonai. 
Bausmė po truputį nustoja būti reginiu. Visa tai, kas joje buvo 
žiūroviška, įgauna minuso ženklą — pamažu imama tarytum 
nebesuprasti baudžiamosios ceremonijos funkcijų, tarytum pra- 
dedama spėti šį ritualą, kuris „užbaigia“ nusikaltimą, turint 
įtartinai giminiškų tam nusikaltimui savybių, prilygstant jam — 
O gal ir pralenkiant jį - žiaurumu, siekiant pripratinti žiūrovus 


5 Robert Vaux, Notices, p. 45, cituojama knygoje N.K. Teeters, They were in 
prison, 1937, p. 24. 
é Archives parlementaires, 2-oji serija, t. LXXII, 1831, gruodžio 1. 

prie žvėriškumo, nuo kurio jie turėtų būti atgrasinami, prilyginti 
budelį nusikaltėliui, teisėjus - žudikams, paskutinę akimirką 
sukeisti vaidmenis vietomis, paversti kankinamaji gailesčio arba 
žavėjimosi objektu. Beccaria jau labai seniai pasakė: „Žmog- 
žudystė, apie kurią mums kalbama kaip apie siaubingą nusi- 
kaltimą, daroma prieš mūsų akis šaltai, be sąžinės graužimo.'7 
Viešą egzekuciją imama suvokti kaip židinį, kuriame vėl įsi- 
plieskia smurtas. 

Taigi baudimą linkstama paversti labiausiai įslaptinta bau- 
džiamojo proceso dalimi. Padariniai tokie: jis palieka kvazi- 
kasdienės percepcijos sferą ir įžengia į abstraktaus suvokimo 
sritį; jo veiksmingumą dabar grindžia bausmės neišvengiamu- 
mas, O ne vizualus įtaigumas; nebe atstumiantis viešas vaidi- 
nimas, o įsitikinimas, kad būsi nubaustas, turi atgrasinti nuo 
nusikaltimo; keičiami pamokančios bausmės mechanizmo dant- 
račiai. Todėl teisingumas viešai nebevartoja smurto, reikalingo 
jam įgyvendinti. Jis irgi žudo, irgi suduoda smūgius, tačiau tai 
nebėra puikavimas savo jėgomis, tai vienas iš paties teisingumo 
elementų, kurį jam tenka toleruoti, - tačiau vargu ar juo vienu 
galima remtis. Pasikeičia negarbės akcentai: bausmė-reginys nuo 
ešafoto skleisdavo neaiškų siaubą; jis apsiausdavo tiek budelį, 
tiek nuteistąjį: anksčiau gėdą, kuriai buvo pasmerktas kanki- 
namasis, kiekvieną akimirką galėjo pakeisti gailestis arba šlovė, 
o egzekutoriaus įteisintą smurtą visuomet lydėdavo negarbė. 
Dabar skandalas ir šviesa pasiskirsto kitaip. Pats apkaltinama- 
sis nuosprendis turi negatyviai ir neabejotinai paženklinti nu- 
sikaltėlį: taigi teisminiai ginčai ir nuosprendis išeina viešumon. 
O egzekucija yra lyg papildoma gėda, kurią teisingumas, nu- 
leidęs akis, paskiria nuteistajam. Taigi jis laikosi nuo to atokiai, 
stengdamasis visada veikti per kitus, ir dar apsigaubęs paslap- 
ties skraiste. Bjauru būti baudžiamam, bet mažai šlovės ir tam, 


7 I.C. de Beccaria, Traité des délits et des peines, 1764, p. 101 iš leidimo, kurį 
1856 metais parengė F. Hėlie, ir iš kurio čia bus cituojama ir toliau. 

kuris baudžia. Todėl atsirado ta dviguba apsaugos sistema, kuria 
teisingumas atsitvėrė nuo savo paties paskirtos bausmės. Baus- 
mės vykdymas tampa autonomišku sektoriumi, kurio admi- 
nistracinis mechanizmas nuima naštą nuo teisingumo pečių. 
Pastarasis atsikrato šio galvos skausmo biurokratiškai užmas- 
kuodamas bausmę. Ryškus pavyzdys yra tai, kad Prancūzijoje 
kalėjimus ilgą laiką administravo Vidaus reikalų ministerija, o 
katorgas kontroliavo Jūros arba Kolonijų ministerijos. Be to, šį 
pasiskirstymą vaidmenimis lydi teorinis atsiribojimas: nemany- 
kite, kad svarbiausias bausmės, kurią paskiriame mes, teisėjai, 
tikslas yra nubausti. Siekiama pataisyti suklydusį, atvesti jį į 
tiesos kelią, „pagydyti“. Perauklėjimo metodai išstumia iš baus- 
mės atpirkimo motyvą ir šitaip išvaduoja teisėtvarkos darbuo- 
tojus nuo nemalonaus užsiėmimo - bausti nusikaltusį. Šių dienų 
teisingumas ir tie, kurie jį vykdo, gėdinasi bausti - nors uolumo 
vis dėlto nepraranda. Gėda be perstojo didėja: šioje žaizdoje 
knibždėte knibžda psichologai ir smulkūs moralinės ortopedijos 
funkcionieriai. 

Taigi, išnykus kankinimams, nebelieka reginio; tačiau, kita 
vertus, imama valdyti kūnus. Rushas 1787 metais rašė: „Aš vis 
svajoju, kad jau nebetoli laikas, kai, apžvelgiant kankinimų is- 
toriją, į kartuves, gėdos stulpą, ešafotą, plakimą, kankinimą ant 
rato bus žvelgiama kaip į tų amžių ir šalių barbariškumo ap- 
raiškas ir kaip į įrodymus, kokia silpna buvo proto ir religijos 
įtaka Žmogaus dvasiai.“ Iš tikrųjų, po šešiasdešimties metų Van 
Meenenas antrojo penitenciarinio kongreso atidarymo iškilmėse 
apie savo vaikystės laikus kalbėjo kaip apie jau praėjusią epochą: 
„Aš mačiau žemę, nusėtą kankinimo ratų, kartuvių, gėdos stul- 
pų; aš mačiau griaučius, šlykščiai sudarkytus ant kankinimo 
ratų.“ Zenklinimas idagais buvo panaikintas Anglijoje (1834) ir 


8 B. Rusho kalba „Society for Promoting Political Enquiries” susirinkime, in 
N.K. Teeters, The Cradle of the penitentiary, 1935, p. 30. 
* Plg. Annales de la Charitė, II, 1847, p. 529-530. 

Prancūzijoje (1832). Aukščiausio laipsnio kankinimų, skirtų iš- 
davikams, Anglijoje 1820 metais nebedrįstama taikyti taip pla- 
čiai, kaip anksčiau (Thistlewoodas nebuvo ketvirčiuotas). Tik 
plakimas dar išliko kai kuriose baudžiamosiose sistemose (Ru- 
sijoje, Anglijoje, Prūsijoje). Bet, apskritai imant, baudžiamoji 
praktika ėmė saugoti savo nekaltybę. Kūnas nebeliečiamas, bent 
jau tiek, kiek įmanoma, o jį paliečiant, svarbu ne pats kūnas, bet 
kažkas kita. Tiesą sakant, kalėjimas, laisvės atėmimas, sunkieji 
darbai, katorga, pasižadėjimas nekeisti gyvenamosios vietos, de- 
portacija - šios priemonės užima svarbią vietą moderniosiose 
baudimo sistemose - taip pat yra „fizinės“ bausmės: skirtingai 
negu vieša atgaila, jos taikomos tiesiogiai kūnui. Tačiau čia baus- 
mės ir kūno santykis nebėra toks, koks buvo kankinant. Čia kū- 
nas yra instrumentas arba tarpininkas: jis uždaromas arba ver- 
čiamas darbuotis, kad individas netektų laisvės, kuri suvokiama 
kaip teisė ir kartu kaip turtas. Taip baudžiamas kūnas patenka į 
tam tikrą suvaržymų ir apribojimų, įsipareigojimų ir draudimų 
sistemą. Fizinė kančia, paties kūno skausmai nebėra sudedamieji 
bausmės elementai. Baudžiant pasitelkiama nebe meną sukelti 
nepakeliamas kančias, o remiamasi laikinai atimtų teisių prin- 
cipu. Kai teisingumas reikalauja paliesti prasikaltusiojo kūną ir 
juo manipuliuoti, tai daroma iš tolo, švariomis rankomis, laikan- 
tis rūsčių taisyklių ir siekiant daug „aukštesnio“ tikslo negu vien 
tik pats baudimas. Tokio naujo santūrumo padarinys - visa ar- 
psichologų, auklėtojų, perėmusių estafetę iš budelio, kuris tiesio- 
giai tyrinėdavo kančios anatomiją. Jau vien jų buvimas šlovino 
teisingumą, kuriam taip to reikėjo - jie garantavo, kad kūnas ir 
skausmas nėra galutiniai jo baudžiamojo veiksmo objektai. Pa- 
galvokime: šiandien gydytojas turi budėti šalia nuteistojo mirti 
iki pat paskutinės akimirkos - taigi jis — tas, kuris turi rūpin- 
tis paciento gerove, numalšinti skausmus — atsiduria vienoje 
gretoje su funkcionieriais, kurių prievolė - atimti gyvybę. Kai 
ateina bausmės vykdymo metas, nuteistajam mirti suleidžiami 

raminamieji vaistai. Nutraukti gyvenimą taip, kad nepajustum 
blogio, atimti visas teises taip, kad nesukeltum kančių, paskirti 
bausmę, kuri nebekelia skausmo, - tokia yra teisinės nekaltybės 
utopija. Tiesioginis šios „nekūniškos“ baudžiamosios sistemos 
padarinys yra psichofarmakologijos ir įvairių fiziologinių „slo- 
pintojų“ (tegu kaip laikinos priemonės) vartojimas. 

Tokį dvigubą procesa - reginio išnykimą ir skausmo panai- 
kinimą - galima įžvelgti naujųjų laikų mirties bausmės vykdy- 
mo ritualuose. Ta pati tėkmė pagavo, kiekvienos šalies — savo 
ritmu, Europos įstatymų leidybą: visi baudžiami ta pačia mir- 
timi, kurioje neatsispindi jokios padaryto nusikaltimo ypatybės 
arba socialinės nusikaltėlio padėties bruožai. Mirtis trunka tik 
akimirksnį, joks įniršis negali prailginti arba užtęsti (lavono 
atžvilgiu) bausmės vykdymo, kuris nukreiptas ne tiek prieš kū- 
ną, kiek prieš gyvybę. Nebeliko to ilgo proceso, kurio metu mir- 
tis atitolinama tiksliai apskaičiuojant pertraukas ir sykiu įgauna 
tūkstančio mirčių pavidalą be atvangos kartojant kankinimus. 
Nebeliko tų kombinacijų, kurias sugalvodavo karalžudžiams, 
arba tokių kaip ši, kurią įsivaizdavo XVIII amžiaus pradžioje 
traktato Hanging not Punischment enough“ autorius - sulaužyti 
nuteistojo sąnarius ant rato, paskui nuplakti iki sąmonės ne- 
tekimo, paskui pakabinti jį ant grandinių ir palikti lėtai numirti 
badu. Išnyko kankinimai: nuteistasis nebeguldomas ant grotų 
(kad atsitrenkusi į grindinį neištikštų galva) ir nebetempiamas 
žeme, jo pilvas neperskrodžiamas ir skubiai nebeišverčiami lau- 
kan viduriai, ir jam nebereikia savo akimis išvysti, kaip jie įme- 
tami į ugnį; jam nebenukertama galva, o jo kūnas nebeketvir- 
čiuojamas.!! Šitą „tūkstantį mirčių“ supaprastinus iki griežto 


10 Anoniminis tekstas, išspausdintas 1701 metais. 

1 Taip aprašomas išdavikų kankinimas knygoje W. Blackstone, Commentaire 
sur le Code criminel anglais, vertimas į prancūzų kalbą, 1776, 1, p. 105. Kadangi 
vertimas turėjo iškelti anglų įstatymdavystės humaniškumą, priešpriešinant 
ji senajam ordonansui (1760), tai komentatorius priduria: „Šio kankinimo 
metu nuteistasis kankinasi nedaug ir neilgai, bet reginys yra šiurpus.“ 

mirties bausmės įvykdymo, atsiranda ištisa naujos baudimo 
moralės sistema. 

Jau 1760 metais (vykdant bausmę lordui Ferreriui) Anglijoje 
buvo išbandyta korimo mašina (ištraukus atramą iš po nuteistojo 
kojų, išvengta lėtos agonijos ir kumštynių tarp aukos ir budelio). 
Ji buvo patobulinta ir galutinai pritaikyta 1783-aisiais — tais pa- 
čiais metais, kai buvo panaikinta ir tradicinė eisena nuo Njugeito 
iki Tyburno ir kai, po Gordonų maištų perstatant kalėjimą, eša- 
fotai buvo suręsti pačiame Njugeite.!? Garsusis prancūzų 1791 
metų kodekso 3-iasis straipsnis - „kiekvienam nuteistajam mirti 
nukertama galva“ - turi štai kokią trejopą reikšmę: mirtis vie- 
noda visiems („Tos pačios rūšies nusižengimai įstatymui bau- 
džiami tos pačios rūšies bausme, nepriklausomai nuo kaltininko 
kilmės ir užimamos padėties“ - buvo sakoma jau įstatymo pro- 
jekte apie giljotinos įvedimą, dėl kurio buvo balsuojama 1789 
metų gruodžio 1 dieną); viena mirtis vienam nuteistajam vienu 
kartu, nesigriebiant tų „ilgų ir todėl žiaurių“ kankinimų, kaip 
antai kartuvės, kurias pasmerkė Le Peletier; pagaliau bausmė 
įvykdoma atskirai kiekvienam nuteistajam, nes galvos nukir- 
timas, kilmingųjų bausmė, užtraukia mažiausiai gėdos nusikal- 
tėlio šeimai.“ Giljotina, įvesta 1792 metų kovo mėnesį, - tai 
mechanizmas, adekvatus jį pagrindžiantiems principams. Tokia 
mirtis tėra akimirksnį trunkantis, nors ir vaizdus, įvykis. Įstaty- 
mo arba tų, kurie jį vykdo, ir nusikaltėlio kūno kontaktas dabar 
tolygus žaibo blykstelėjimui. Nebėra fizinio sąlyčio; budelis virs- 
ta pedantišku laikrodininku. „Patirtis ir protas sako, kad anks- 
čiau naudotas būdas nukirsti galvą nusikaltėliui yra siaubinges- 
nis kankinimas negu paprastas gyvybės atėmimas akimirksniu 
ir vienu smūgiu, kurio nedviprasmiškai siekia įstatymas. Gausūs 
pavyzdžiai rodo, kaip sunku tai padaryti. Kad procedūra būtų 


12 Plg. Ch. Hibbert, The Roots of evil, 1966 metų leidimas, p. 85-86. 
1 Le Peletier de Saint-Fargeau, Archives parlementaires, t. XXVI, 1791 metų 
birželio 3, p. 720. 

tikrai veiksminga, reikia nuolat naudoti tas pačias mechanines 
priemones, kurių jėgą ir poveikį visada galima būtų numatyti. 
Nesunku sukonstruoti būtent tokią mašiną, kuri veiktų be su- 
trikimų. Galvą ji nukirsdintų akimoju, kaip to siekiama naujuoju 
įstatymu. Šis įrenginys prireikus galėtų nekristi per daug į akis 
ir būtų beveik nepastebimas.“'* Beveik nepalietusi kūno, giljo- 
tina nutraukia gyvybės siūlą, kaip kad kalėjimas atima laisvę 
arba piniginė bauda sumažina turtus. Ji vykdo įstatymo numa- 
tytą bausmę ne tiek realiam, skausmą jaučiančiam kūnui, kiek 
juridiniam subjektui, turinčiam, be kitų teisių, teisę gyventi. Ji 
turėjo abstrahuotis ir nuo paties įstatymo. 

Be abejo, Prancūzijoje egzekucijų saikingumą kurį laiką per- 
svėrė kai kurie kankinimų elementai. Tėvažudžiai — ir su jais 
tapatinami karalžudžiai - į ešafotą buvo vežami uždengti juoda 
skraiste. Iki 1832 metų ten jiems nukirsdavo ranką. Paskui liko 
tik krepo raištis. Štai kaip buvo pasielgta su Fieschi 1836 metų 
lapkritį: „Jis bus vežamas į bausmės vykdymo vietą vienmarš- 
kinis, basom kojom ir juoda skraiste uždengta galva; jis stos ant 
ešafoto, o teismo raštininkas tuo tarpu perskaitys apkaltinamąjį 
nuosprendį, ir jis tučtuojau bus įvykdytas.“ Čia reikėtų prisi- 
minti Damiens'ą ir pažymėti, kad paskutinis mirties bausmės 
akcentas buvo gedulo skraistė. Nuteistojo niekam nevalia matyti. 
Vien tik ant ešafoto perskaitytas apkaltinamasis nuosprendis 
paskelbia apie nusikaltimą, kuris negali turėti veido." Didžiųjų 
kankinimų paskutinis atspindys yra drobulė, kuria uždengiamas 
kūnas - tarsi atšaukiant viską, kas įvyko. Benoît - trigubai puo- 
lusiam, nes jis nužudė savo motiną, buvo homoseksualistas ir 


144 A. Louis, „Raportas apie giljotiną“, cituojamas knygoje Saint-Edme, Dic- 
tionnaire de pėnalitė, 1825, t. IV, p. 161. 

15 Tiems laikams būdinga tema: iš nusikaltėlio šviesa atimama pagal jo 
išsigimimo laipsnį - jis negali matyti, ir jo niekas nemato. Tėvažudžiui 
reikėtų „padaryti geležinį narvą arba išrausti niekam nepasiekiamą vienutę, 
kur jis liktų uždarytas amžiams“. De Molène, De I'humanitė des lois criminelles, 
1830, p. 275-277. 

žmogžudys, - pirmajam iš tėvažudžių, kuriam naujasis įsta- 
tymas išgelbėjo plaštaką, mirties bausmė vykdyta šitaip: „Kol 
buvo skaitomas apkaltinamasis nuosprendis, jis stovėjo ant eša- 
foto, prilaikomas egzekutorių. Šiurpas krėtė regint šį vaizdą. 
Įsuptas į plačią baltą drobulę, tėvažudys juodu krepu uždengtu 
veidu buvo nematomas tylios minios žvilgsniams, ir po šiais 
paslaptingais ir niūriais drabužiais esant gyvybę paliudijo tik 
bjaurus kriokimas, kurį greitai nutildė peilis. “$ 

Taigi XIX amžiaus pradžioje išnyksta didysis fizinės bausmės 
reginys. Vengiama kankinti kūną. Vykdant bausmę, nebede- 
monstruojama kančia. Įžengiama į nuosaikaus baudimo amžių. 
Kankinimai, galima sakyti, išnyko maždaug apie 1830-1848 me- 
tus. Žinoma, toks tvirtinimas pasauliniu mastu nėra tikslus. Iš 
pradžių permainos vyko ne tuo pačiu metu, be to, ir procesų 
būta įvairių. Būta atoslūgių. Paradoksalu, bet Anglija buvo viena 
iš tų šalių, kurioje kankinimai nyko lėčiausiai: galbūt tai lėmė 
jos kriminalinio teisingumo modelis, kuris rėmėsi prisiekusiųjų 
institucija, proceso viešumu ir pagarba habeas corpus. O labiau- 
siai, be abejo, tai, kad nenorėta švelninti jos griežtų baudžiamųjų 
įstatymų didžiųjų socialinių neramumų metais (1780-1820). Il- 
gą laiką Romilly, Mackintoshui ir Fowelui Buxtonui nesisekė 
sumažinti ir palengvinti bausmių, kurias buvo numatę anglų 
įstatymai, pasak Rossio, „siaubinga skerdykla“. Jie darėsi vis 
griežtesni (bent jau oficialiai — nes kuo įstatymai atrodė rūstesni 
prisiekusiesiems, tuo mažiau jų buvo laikomasi), nes 1760 metais 
Blackstone'as anglų teisyne suskaičiavo 160 nusikaltimų, bau- 
džiamų mirties bausme, o 1819-aisiais jų buvo jau 223. Reikėtų 
atsižvelgti ir į bendro proceso pagreitėjimą bei sulėtėjimą 1760- 
1840 metais; į sparčią reforma kai kuriose šalyse - Austrijoje arba 
Rusijoje, Jungtinėse Valstijose, Prancūzijoje Steigiamojo susi- 
rinkimo laikais, paskui į jos atoslūgį Europoje prasidėjus kontr- 
revoliucijai ir 1820-1848 metais visuomenę apėmus socialinei 


16 Gazette des tribunaux, 1832, rugpjūčio 30. 

baimei; reikėtų atsižvelgti į pasikeitimus — daugiau ar mažiau 
laikinus, kuriuos įvedė išimtinius atvejus svarstę teismai ir ku- 
riems pritaikyti įstatymai; į įstatymų ir realios teismų praktikos 
(kuri ne visada atspindi įstatymdavystės padėtį) neatitikimą. 
Todėl teisinės sistemos evoliucija XVIII-XIX amžiaus sandūroje 
vyko gana nenuosekliai. 

Reikėtų pridurti, kad nors dauguma transformacijų įvyko 
apie 1840-uosius, nors tuo laiku baudimo mechanizmų veikla 
įgavo naują kryptį, procesas tuo dar nesibaigė. Didžiosiose 1760- 
1840 metų permainose glūdi kankinimų nykimo šaknys. Bet jie 
nepradingo visiškai. Galima pasakyti, kad kankinimų praktika 
ilgai persekiojo mūsų baudžiamąją sistemą ir tarpsta joje iki šiol. 
Giljotina — ta greitų ir slėpiningų mirčių gamintoja - Prancūzijoje 
atspindėjo naują įstatymiškos mirties etiką. Tačiau revoliucija 
tuojau pat apgaubė ją didelio teatralizuoto ritualo rūbu. Metų 
metais tai buvo tikras reginys. Kad bausmės vykdymas paliautų 
buvęs reginiu ir liktų tik keista paslaptimi, siejančia teisingumą 
ir nuteistąjį, teko giljotiną pastatyti už barjerų, supančių Saint- 
Jacgues aikštę, atvirą dviratį vežimą pakeisti aklinu furgonu, 
greitai nuvilkti nuteistąjį iš furgono ant pakylos, bausmę vykdyti 
paskubomis ir netinkamu laiku, galiausiai perkelti giljotiną į 
kalėjimų teritoriją ir paslėpti ją nuo viešuomenės akių (po Weid- 
manno egzekucijos 1939 metais), atitverti gatves, vedančias į 
kalėjimą, kuriame pastatytas ešafotas ir kur bausmė vykdoma 
slapčia (Buffet ir Bontemps'o egzekucija Santė kalėjime 1972 
metais), teismiškai persekioti prabilusius bausmės vykdymo liu- 
dininkus. Čia paminėtų atsargumo priemonių pakanka, norint 
suprasti, kad mirties bausmė savo esme ir šiandien lieka reginiu, 
kurį ypač reikia uždrausti. 

O kūnas XIX amžiuje irgi dar nevisiškai užvaldomas. Be abe- 
jo, taikant bausmę, svarbiausia kančią teikianti priemonė nebė- 
ra kankinimas. Dabar pagrindinis dalykas — turto arba teisių 
atėmimas. Tačiau tokios bausmės formos, kaip sunkieji darbai 
arba net kalėjimas - laisvės atėmimas grynu pavidalu, - niekada 

nefunkcionavo patys savaime, be tam tikro bausminio priedo, 
nukreipto į patį kūną: maisto normavimo, lytinių santykių drau- 
dimo, mušimo, karcerių. Kas tai? Nepageidautinas, tačiau ne- 
išvengiamas įkalinimo padarinys? Kalėjimas šiais pačiais aki- 
vaizdžiausiais būdais visada atseikėdavo tam tikrą kūniškos 
kančios dalį. Kritikoje, kuri dažnai buvo išsakoma pirmojoje XIX 
amžiaus pusėje penitenciarinės sistemos atžvilgiu (kalėjimas 
baudžia nepakankamai: kaliniai ne tokie alkani, jiems ne taip 
šalta, jiems ne taip visko trūksta, kaip daugeliui vargšų ar net 
darbininkų), slypi postulatas, kuris niekada nebuvo garsiai pa- 
neigtas: teisinga, kad nuteistasis fiziškai kenčia labiau negu kiti 
žmonės. Bausmė beveik nesiskiria nuo papildomo fizinio skaus- 
mo. Tai kas gi tada ta nekūniška bausmė? 

Taigi šiuolaikiniuose baudžiamosios teisės mechanizmuose 
išlieka kankinimų „nuosėdos“ - nuosėdos, kurių dar nepavyko 
galutinai įveikti, bet kurias vis glaudesniu žiedu supa nekū- 
niškos bausmės procedūros. 


+ 


Paskutiniais šimtmečiais vykęs griežtų bausmių švelnėjimo pro- 
cesas yra gerai žinomas teisės istorikams. Bet ilgą laiką visi jį 
laikė kiekybiniu reiškiniu: „mažiau žiaurumo, mažiau kančios, 
daugiau švelnumo, daugiau pagarbos, daugiau humaniškumo“. 
Iš tikrųjų, kintant bausmėms, keičiasi ir pats baudimo objektas. 
Silpsta bausmių intensyvumas? Galbūt. Tikrų tikriausiai kei- 
čiasi tikslai. 

Jeigu baudžiamoji teisė savo griežčiausiais pavidalais nebėra 
nukreipta į kūną, tai kokia tada jos paskirtis? Teoretikų, apie 
1760 metus atvėrusių erą, kuri tebesitęsia iki šiol, atsakymas yra 
paprastas, beveik akivaizdus. Atrodo, jis slypi jau pačiame klau- 
sime. Dabar ji nukreipta nebe į kūną, o į sielą. Nusikaltimo atpir- 
kimas, tūžmingai draskantis kūną, turi užleisti vietą bausmei, 
kuri sukrečia širdies gelmes, paveikia mąstymą, valią, polinkius. 

Mably visiems laikams suformulavo principą: „Bausmė, jeigu 
leisite man taip pasakyti, turi užgauti ne tiek kūną, kiek sielą.“" 

Tai svarbus momentas. Į šalį pasitraukia du prašmatnaus 
baudimo dalyviai - kūnas ir kraujas. Scenoje pasirodo naujas, 
kaukėtas, personažas. Tragedija baigiasi. Prasideda komedija — 
šešėlių žaismas, beveidžiai balsai, neapčiuopiamos būtybės. Bau- 
džiantis teisingumo mechanizmas dabar turi suleisti dantis į šią 
kūno neturinčią realybę. 

Gal tai tiesiog teorinis tvirtinimas, kurį paneigia baudžiamoji 
praktika? Tokia išvada būtų kiek skubota. Taip, tiesa, šiandien 
baudžiama ne vien tik tam, kad paklydusi siela būtų atversta. 
Tačiau Mably principas buvo ne vien tik karštas noras. Visoje 
naujųjų laikų teisėje galima įžvelgti jo įtaką. 

Pirmiausia pakeičiami objektai. Aš tuo nenoriu pasakyti, kad 
staiga buvo pradėta bausti už visai kitus nusikaltimus. Be abe- 
jonės, pavojingų veikų apibrėžimas, jų hierarchija pagal sun- 
kumo laipsnį, atleidimo ribos, tai, kas faktiškai toleruojama, ir 
tai, kas įstatymų leidžiama, - per du šimtus metų labai pakito. 
Daugelis nusikaltimų nebelaikomi nusikaltimais, nes jie susiję 
su kokia nors atgyvenusia religinio valdymo forma arba ekono- 
minio gyvenimo tipu. Piktžodžiavimas nebelaikomas nusikal- 
timu. Kontrabanda ir buitinės vagystės netenka dalies savo sun- 
kumo laipsnio. Vis dėlto šie pakitimai turbūt nėra svarbiausias 
dalykas: skirstymas leista-uždrausta per šimtmečius išliko be- 
veik nepakitęs. Tačiau iš pagrindų pakeičiamas baudžiamosios 
praktikos objektas „nusikaltimas“ — pakinta ne tiek jo formalus 
apibrėžimas, kiek kokybė, prigimtis, tam tikra prasme — sub- 
stancija to, kas yra baustina. Prisidengiant santykiniu įstatymų 
stabilumu, įvyko daug subtilių ir staigių permainų. Žinoma, 
teisiant nusikaltimus ir deliktus, visuomet teisiami juridiniai, 
kodekse apibrėžti objektai, bet sykiu teisiamos aistros, instinktai, 
anomalijos, silpnybės, nepritapimas prie visuomenės, aplinkos 


17 G. de Mably, Œuvres complètes, 1789, t. IX: De la législation, p. 326. 

įtaka arba paveldėtos ydos; baudžiama agresija, o kartu - ir 
agresyvumas; išprievartavimas — ir kartu iškrypimas; žmog- 
žudystė — ir drauge ją paskatinę potraukiai bei troškimai. Galima 
paprieštarauti: teisiama ne tai. Silpnybės, ydos pasitelkiamos tik 
tam, kad būtų aiškesni teismui pateikti faktai, kad būtų galima 
nustatyti, kiek sąmoningai įvykdytas nusikaltimas. Tačiau šis 
atsakymas nėra patenkinamas. Nes teisiami ir baudžiami būtent 
šie už bylos kulisų šmėkščiojantys šešėliai. Jie teisiami netie- 
siogiai, įvedant „atsakomybę lengvinančias aplinkybes“, su ku- 
riomis nuosprendyje atsiranda ne tik „atsižvelgimo“ elementų, 
bet ir visiškai kas kita, ko negalima juridiškai kodifikuoti: imama 
gilintis į nusikaltėlio vidų, įvertinamos jo savybės, apčiuopiami 
saitai, siejantys jį su jo praeitimi ir nusikaltimu, numatoma, ko 
iš jo galima laukti ateityje. Jie teisiami vartojant visas tas sąvokas, 
kurias jurisprudencija XIX amžiuje perėmė iš medicinos (Ge- 
orget laikų „išsigimėliai“, Chaumiė aplinkraščio „psichinės ano- 
malijos“, šiuolaikinėse ekspertizėse vartojami „perversijos“ ir 
„neprisitaikymo“ terminai) ir kuriomis, tariamai aiškinant nu- 
sikaltimą, iš tikrųjų apibūdinamas individas. Prieš juos nukreip- 
tos bausmės, kurių funkcija — priversti įstatymo pažeidėją „ne 
tik norėti, bet ir iš tikrųjų gyventi gerbiant įstatymą ir naudo- 
jantis juo savo poreikiams patenkinti“. Juos baudžia vidinė baus- 
mės sankloda, leidžianti kisti pačiai bausmei (sutrumpėti arba 
prireikus pailgėti) atsižvelgiant į tai, kaip kinta nuteistojo elge- 
sys. Į juos nukreiptos ir bausmę lydinčios „atsargumo priemo- 
nės“ (draudimas apsigyventi, apribota laisvė, globa, priverstinis 
gydymas), kurių tikslas yra ne teisiškai įvertinti nusižengimą, 
o kontroliuoti individą, neutralizuoti jo pavojingą elgseną, pa- 
keisti nusikaltėliškus polinkius ir nesustoti tol, kol to nebus 
pasiekta. Nusikaltėlio siela stoja prieš teismą ne vien todėl, kad 
paaiškintų jo nusikaltimą ar padėtų nustatyti juridinės atsa- 
komybės laipsnį. Ji iškviečiama taip pompastiškai, su tokiu noru 
suprasti ir „moksliškai“ paaiškinti tam, kad būtų teisiama lygia 
greta su pačiu nusikaltimu ir jai taip pat tektų bausmės dalis. 

Visą baudžiamojo ritualo sferą - nuo tyrimo iki nuosprendžio ir 
vėlesnių bausmės padarinių - užtvindė objektai, kurie ne tik 
dubliavo, bet ir išskaidė juridiškai apibrėžtus ir kodifikuotus 
objektus. Čia psichiatrinė ekspertizė, o platesniu mastu - kri- 
minalinė antropologija ir nuolat pasikartojantis kriminologijos 
diskursas atlieka vieną iš esminių savo funkcijų: jie iškilmingai 
įtraukia pavojingas veikas į moksliškai pažįstamų objektų ratą, 
ir šitaip pateisina įstatyminių baudimo mechanizmų panau- 
dojimą ne tik prieš nusižengimus, bet ir prieš individus. Ne tik 
prieš tai, ką jie daro, bet ir prieš tai, kas jie yra, bus ar galėtų 
būti. Teisingumo papildymas sielos pažinimu, nors iš pažiūros 
tarnaujantis aiškinimo ir ribų nustatymo tikslams, iš tikrųjų yra 
ekspansionistinis. Per tuos 150 ar 200 metų, kai Europoje buvo 
įdiegtos naujos baudžiamosios sistemos, teisėjai ilgainiui — šis 
procesas tęsiasi jau labai ilgai - pradėjo teisti ne nusikaltimus, o 
kažką kita - nusikaltėlių „sielą“. 

Kita vertus, jie ėmėsi ne teisti, o daryti visai ką kita. Arba, 
tikriau sakant, į teisminę sprendimo dalį slapčia įsiskverbė ki- 
tokio tipo vertinimai, kurie iš esmės pakeitė sprendimo priėmi- 
mo taisykles. Nuo tada, kai viduramžiais taip sunkiai ir iš lėto 
susikūrė didžioji kvotos procedūra, teisti reiškė nustatyti tiesą 
apie įvykdytą nusikaltimą, išaiškinti nusikaltimą padariusį as- 
menį ir paskirti įstatymo numatytą sankciją. Kad nuosprendis 
būtų teisingas, reikėjo laikytis trijų sąlygų: sužinoti viską apie 
pavojingą veiką, nustatyti, kas už tai atsakingas, gerai išmanyti 
įstatymus. Dabar į sprendimo priėmimo procesą įsiterpia vi- 
siškai kitoks tiesos nustatymo aspektas. Klausiama ne tik: „Ar 
tai įvyko ir ar tai yra baustina?” Bet ir: „Ką reiškia tai, kas įvyko, 
ką reiškia ši prievarta ar ši žmogžudystė? Kokiam tikrovės lyg- 
meniui ar kokiai jos sričiai ji priklauso? Kas tai: fantazmas, psi- 
chozės sukelta reakcija, kliedesys, iškrypimas?“ Ne tik: „Kas vi- 
sa tai padarė?“ Bet ir: „Kaip nustatyti tą priežasčių-padarinių 
seką, kuri atvedė prie šito? Iš kur visa tai atsirado paties kalti- 
ninko galvoje? Kas tai: instinktas, pasąmonė, aplinkos įtaka, 

paveldėtos ydos?“ Ne tik: „Kurį įstatymą reikia pritaikyti šiam 
nusižengimui?“ Bet ir: „Kokia baudimo priemonė būtų tinka- 
miausia? Kaip būtų galima numatyti tolimesnį nusikaltėlio el- 
gesį? Kaip būtų geriausia jį pataisyti?“ Nuosprendžio karkasą 
dabar sudaro nusikaltėlio asmenybės įvertinimas, diagnozės, 
prognozės, normatyvai. Kitokia tiesa įsiskverbė į tą, kurios rei- 
kalavo teisminė mechanika: ši tiesa, susimaišiusi su pirmąja, 
kaltumo nustatymą pavertė keistu moksliniu-juridiniu procesu. 
Reikšminga tai, kaip baudžiamojoje praktikoje keitėsi beproty- 
bės traktavimas. 1810 metų kodekse ji aptariama tik 64 straips- 
nio pabaigoje. Ten teigiama, kad nėra nusikaltimo sudėties, jeigu 
kaltininkas darydamas nusikalstamą veiksmą buvo apimtas pa- 
mišimo. Taigi galimybė nustatyti beprotybę neleidžia kvalifi- 
kuoti veiksmo kaip nusikaltimo. Jeigu asmuo, atlikęs šį veiks- 
mą, yra beprotis, nusikaltimas nuo to netampa lengvesnis, o 
bausmė nesušvelninama - tiesiog išnyksta pats nusikaltimas. 
Taigi neįmanoma paskelbti, kad tas ar kitas asmuo yra kaltas ir 
kartu beprotis. Beprotybės diagnozė, ją nustačius, negalėjo įta- 
koti nuosprendžio. Procesas būdavo nutraukiamas, ir nusižen- 
gęs asmuo išsivaduodavo iš teisingumo gniaužtų. Ne tik pa- 
mišimu įtariamo nusikaltėlio apžiūra, bet ir tos apžiūros išvados 
turėjo būti padaromos prieš paskelbiant nuosprendį. Tačiau 
labai greitai XIX amžiaus teismai ėmė klaidingai traktuoti 64 
straipsnį. Nepaisant keleto kasacinio teismo nutarčių, prime- 
nančių, kad beprotybė ne sušvelnina bausmę, netgi ne išteisina, 
o tiesiog panaikina pačią bylą, teismai ir toliau į savo nuospren- 
džius įtraukdavo beprotybės aspektą. Jų manymu, galima tuo 
pat metu būti kaltu ir bepročiu. Kuo didesnis beprotis, tuo ma- 
žiau kaltas. Beprotis, aišku, irgi kaltas, tačiau jį reikia ne tiek 
bausti, kiek uždaryti ir gydyti. Jis ne tik kaltas, bet ir pavojin- 
gas, nes akivaizdžiai serga ir t.t. Baudžiamojo kodekso požiū- 
riu visa tai buvo juridinis absurdas. Būtent taip ir prasidėjo pro- 
cesas, kurį per tolimesnius 150 metų spartino teisės mokslo ir 
pačios įstatymdavystės plėtra. Jau 1832-ųjų reforma, įvedusi 

atsakomybę lengvinančių aplinkybių terminą, leido priimti nuo- 
sprendį atsižvelgiant į numanomus ligos etapus arba į dalinės 
beprotybės formas. Pasitelkus psichiatrinę ekspertizę — papras- 
tai prisiekusiųjų teismuose, kai kada - ir baudžiamųjų bylų ko- 
legijose, - nuosprendyje, net jeigu jis tebeformuluojamas įsta- 
tymo numatytos sankcijos terminais, pradedama daugiau ar 
mažiau atsižvelgti į kaltinamojo psichinę būklę, ieškoti nusi- 
kaltimo priežasčių, numatyti galimus pasikeitimus, susimąstyti 
apie nusikaltėlio ateitį. Klystume sakydami, kad visi šie dalykai 
nesikiša į bylą ir tik padeda priimti gerai pagrįstą sprendimą - 
jie tiesiogiai dalyvauja nuosprendžio formavimo procese. Be- 
protybė nepanaikina nusikaltimo sudėties, kaip iš pradžių teigė 
64 straipsnis: dabar visiškai pagrįstai galima įtarti — ir visiškai 
teisėtai reikalauti pripažinti, - kad kiekviename nusikaltime, 
netgi kiekviename nusižengime esama beprotybės arba bent jau 
anomalijos. Ir apkaltinamasis arba išteisinamasis nuosprendis 
nėra vien tik paprastas sprendimas - kaltas ar nekaltas, - nėra 
vien įstatymo numatyta sankcija. Jame slypi kaltinamojo psi- 
chinės būklės įvertinimas ir nurodomi veiksmai, kuriais būtų 
galima tą būklę normalizuoti. Šiuolaikinis teisėjas - ir paprastas, 
ir prisiekusysis — ne „teisia“, o daro visai ką kita. 

Ir teisia nebe jis vienas. Baudžiamasis procesas ir bausmės 
vykdymas aplipęs daugybe papildomų instancijų. Nedidukės 
teisingumo sistemos ir paralelūs teisėjai supa pagrindinį spren- 
dimo priėmimo mechanizmą; įstatymiškąją galią bausti trupina 
į smulkius gabaliukus ekspertai psichologai arba psichiatrai, 

tarauti, kad nė vienas iš jų realiai nėra įgaliotas teisti. Kad vieni 
iš jų yra įgalioti tik, prièmus nuosprendį, pradėti vykdyti teis- 
mo paskirtą bausmę, o kiti - ekspertai — neturi jokios įtakos 
sprendimo priėmimui ir tik nušviečia teisėjams bylos esmę. Ta- 
čiau tuo momentu, kai teismo skiriamos bausmės ir atsargumo 
priemonės nustoja būti galutinėmis, kai atsiranda galimybė jas 

pakeliui modifikuoti, kai tikrieji teisėjai perleidžia kitiems teisę 
spręsti, ar nuteistasis „vertas“ trumpų pasivaikščiojimų laisvėje 
arba būti paleistas lygtinai, ar galima nutraukti jo globą, štai tada 
į pastarųjų rankas patenka ir jų nuožiūrai paliekami įstatyminio 
baudimo mechanizmo svertai — šie teisėjai yra antraeiliai, bet 
vis dėlto tai teisėjai. Ilgainiui susiformavo bausmių vykdymo ir 
taikymo pavieniams individams aparatas, išskleidęs pluoštą 
teisminio sprendimo galią turinčių instancijų, kurios ta galia gali 
pasinaudoti ir po nuosprendžio. Žinoma, psichiatrijos ekspertai 
gali bandyti neigti savo, kaip teisėjų, vaidmenį. Panagrinėkime 
tris klausimus, į kuriuos, remiantis 1958 metų aplinkraščiu, jie 
turi atsakyti: ar kaltinamasis yra pavojingas visuomenei? Ar jam 
taikytinos baudžiamosios priemonės? Ar reikia jį gydyti ir ar jis 
gali sugrįžti į visuomenę? Šie klausimai nėra susiję nei su 64 
straipsniu, nei su galima kaltinamojo beprotybe nusikaltimo 
momentu. Šie klausimai nekalba apie „atsakomybę“. Jie klausia, 
kokią skirti bausmę, ar ji būtina, ar ji naudinga, ar ji pasieks 
tikslą. Jie prašo pasakyti - beveik atvirai, kas geriau - kalėjimas 
ar beprotnamis, ar uždaryti reikia ilgam ar trumpam, ar reikia 
gydyti, ar imtis atsargumo priemonių. Taigi koks psichiatro 
vaidmuo baudžiamajame procese? Jis nesprendžia apie atsa- 
komybę, jis pataria, kaip bausti. Jis turi pasakyti, ar asmuo yra 
„pavojingas“, kaip nuo jo apsisaugoti, kokiu būdu galima būtų 
ji pakeisti, ar reikėtų jį sutramdyti jėga, ar gydyti. Pačioje savo 
istorijos pradžioje psichiatrinė ekspertizė buvo pasitelkiama 
suformuluoti „teisingiems“ teiginiams apie tai, kiek laisvas buvo 
nusižengimą padaręs asmuo. Dabar ji turi nurodyti, kaip atlikti 
tai, ką galima būtų pavadinti „teismo paskirtu gydymu“. 
Trumpai tariant, pradėjus fukcionuoti naujai baudžiamajai 
sistemai — tai, kuriai pamatus padėjo didieji XVIII ir XIX amžiaus 
kodeksai, — visuotinis procesas privertė teisėjus teisti ne nu- 
sikaltimą, o visai ką kita. Savo nuosprendžiais jiems teko nebe 
teisti, o daryti visai ką kita. Ir galią teisti iš dalies tikrieji teisėjai 
turėjo perduoti kitoms instancijoms. Visą baudžiamąjį vyksmą 

persmelkia nejuridiniai elementai ir asmenys. Būtų galima pa- 
sakyti, kad čia nieko nepaprasto, kad toks jau teisės likimas - po 
truputį absorbuoti jai svetimus elementus. Tačiau šiuolaikinis 
kriminalinis teisingumas išsiskiria štai kuo: į jį įsilieja daugybė 
nejuridinių elementų, bet ne tam, kad būtų juridiškai apibrėžti 
ir po truputį integruoti į galios bausti mechanizmą, o priešin- 
gai — kad jie ir toliau baudžiamojo vyksmo viduje funkcionuotų 
kaip nejuridiniai elementai. Tai daroma todėl, kad šiuo vyksmu 
nebūtų tiesiog nubaudžiama pagal įstatymą. Tai daroma todėl, 
kad būtų išteisintas teisėjas, kad būtų parodyta, jog jis nėra 
paprasčiausiai tas, kas baudžia: „Taip, žinoma, mes paskelbia- 
me nuosprendį, tačiau klystumėte manydami, kad mes tai da- 
rome dėl nusikaltimo. Jūs juk matote, kad mums tai yra prie- 
monė paveikti nusikaltėlį. Mes baudžiame, bet šituo sakome, 
kad tikimės jį pagydyti.” Būtent taip nuolatos nurodydamas ne 
į save, o į kažką kitą, susiliedamas su nejuridinėmis sistemomis, 
funkcionuoja ir save pateisina šiuolaikinis kriminalinis teisin- 
gumas. Toks jau jo likimas, kad žinojimas turi jį štai šitaip per- 
kvalifikuoti. 

Taigi už bausmių švelnėjimo galima įžvelgti jų taikymo kryp- 
ties pasikeitimą. O šis pasikeitimas atskleidžia ištisą naujų objek- 
tų lauką, naują tiesos funkcionavimo sistemą ir daugybę naujų 
vaidmenų, kurie iki šiol kriminaliniam teisingumui buvo neži- 
nomi. Susikuria žinojimas, „moksliniai“ metodai ir diskursai, 
neatsiejami nuo galios bausti praktikos. 

Šios knygos tikslas yra parašyti moderniųjų laikų sielos ir 
naujosios galios teisti istoriją; genealogiškai ištirti dabartinį 
mokslinį-teisminį kompleksą, iš kurio galia bausti semiasi jėgų, 
kuris ją įteisina ir teikia taisykles, išplečia jos poveikio lauką ir 
maskuoja pernelyg išpūstą jos išskirtinumą. 

Tačiau kokiu aspektu būtų galima sukurti šią teisiamos mo- 
derniųjų laikų sielos istoriją? Apsiribojus teisės taisyklių arba 
baudžiamojo proceso evoliucija, kyla pavojus į kolektyvinės at- 
jautos kitimą, humaniškų pažiūrų pažangą arba humanitarinių 

mokslų plėtrą pažvelgti kaip į visuotinį, išorišką, nejudrų ir 
pirminį reiškinį. Tiriant, kaip tai darė Durkheimas““, tik bend- 
rąsias socialines formas, kyla pavojus bausmių švelnėjimą aiš- 
kinti individualizacijos tendencijomis, nors šias, kaip ir kitas, 
greičiausiai sužadino naūjos galios bausti taktikos formos, tarp 
jų — ir nauji baudžiamieji mechanizmai. Šioje studijoje laikomasi 
keturių pagrindinių taisyklių: 

1. Tiriant baudimo mechanizmus, sutelkti dėmesį ne vien tik 
į jų „represinį“ poveikį, ne vien tik į jų skiriamas „sankcijas“, 
bet apžvelgti ir visus jų galimus teigiamus poveikius, net jeigu 
iš pirmo žvilgsnio šie neatrodytų labai svarbūs. Taigi Žiūrėti į 
baudimą kaip į sudėtingą socialinę funkciją. 

2. Analizuoti baudimo metodus ne kaip paprasčiausias įsta- 
tymų išdavas arba kaip socialinių struktūrų atspindį, bet kaip 
tam tikrus veikimo būdus, vienaip arba kitaip išsiskiriančius 
platesniame kitų valdžios veiksmų kontekste. Žiūrėti į bausmę 
kaip į politinės taktikos elementą. 

3. Ieškoti baudžiamosios teisės istorijai ir humanitarinių moks- 
lų istorijai bendros matricos ir pažiūrėti, ar neatsirado jos abi to 
paties „epistemologinio-juridinio“ proceso metu, užuot tyrinėjus 
jas kaip dvi atskiras sekas, kurių susikirtimas būtų vienai arba 
kitai, o gal abiem, trikdantis arba naudingas - žiūrint, kokiu 
aspektu į tai pažvelgsime. Žodžiu, valdžios technologiją laikyti 
principu, pagrindžiančiu ir baudžiamosios teisės humaniza- 
vima, ir žmogaus pažinimą. 

4. Patikrinti, ar baudžiamojo teisingumo scenoje pasirodžiusi 
siela, o kartu su ja — ir į teisminę praktiką įvestas visas tas „moks- 
linis“ žinojimas — nėra susiję su tuo, kad pakito būdas, kuriuo 
valdžios santykiai persmelkia patį kūną. 

Vienu žodžiu, pabandyti ištirti baudimo metodų metamor- 
foze remiantis politine kūno apdorojimo technologija, kurioje 


18 E. Durkheim, „Deux lois de l'évolution pénale“, Année sociologique, IV, 
1899-1900. 

galima būtų įžvelgti bendrą valdžios santykių ir objekto santy- 
kių istoriją. Vadinasi, analizuojant bausmių švelnėjimą kaip vie- 
ną iš valdžios elgimosi būdų, galima būtų suprasti ir tai, kaip 
žmogus, siela, normalus arba nenormalus individas — drauge 
su nusikaltimu - tapo baudžiamojo proceso objektu. Ir kaip spe- 
cifinio pavergimo procesas sugebėjo paversti žmogų vadina- 
majam „moksliniam“ diskursui priklausančiu žinojimo objektu. 

Tačiau jokiu būdu netvirtinu, kad esu pirmasis, ėmęsis pa- 
našios krypties darbų." 


+ 


Išsamiame Rusche'o ir Kirchheimerio?? darbe randame keletą 
svarbių nuorodų. Svarbiausia, turime atsikratyti iliuzijos, kad 
bausmės - tai visų pirma (arba net išimtinai) būdas pažaboti 
deliktus ir kad, priklausomai nuo socialinių formų, politinių sis- 
temų arba pažiūrų, jos gali būti rūsčios arba gailestingos, jomis 
gali būti siekiama atpirkimo arba žalos atlyginimo, jos gali per- 
sekioti individą arba pripažinti kolektyvinę atsakomybę. Rei- 
kėtų analizuoti „konkrečias baudimo sistemas“, tirti jas kaip 
socialinius reiškinius, kurių negali paaiškinti nei viena teisinė 
visuomenės struktūra, nei tos visuomenės pamatiniai etiniai 
principai; išskleisti jų funkcionavimo lauką, kuriame nusikal- 
timų sankcijos tėra vienas iš daugelio elementų; parodyti, kad 
baudimo priemonės nėra tik „negatyvūs“ mechanizmai, ku- 
riais pažabojama, sukliudoma, pašalinama, panaikinama; kad 
jų poveikis turi ir daugybę pozityvių bei naudingų pusių - bū- 
tent tam jos ir skirtos (ir šia prasme galima būtų pasakyti, kad 
jeigu įstatymo numatytos bausmės yra sukurtos tam, kad būtų 


19 Šiaip ar taip, jokiomis nuorodomis ar citatomis neįmanoma perteikti įtakos, 
kurią šiai knygai padarė Gilles'is Deleuze'as ir jo bendras veikalas su F. Gu- 
attari. Tada aš turėčiau cituoti ištisus puslapius ir iš R. Castelio knygos 
Psychanalysme, taip pat prisipažinti, kiek jaučiuosi skolingas Pierre'ui Nora. 
20 G. Rusche ir O. Kirchheimer, Punishment and social structures, 1939. 

baudžiama už pavojingas veikas, tai pastarosios apibrėžimas ir 
jos teisminis persekiojimas savo ruožtu yra sukurti tam, kad 
egzistuotų baudimo mechanizmai ir jų funkcijos). Todėl Ru- 
sche'as ir Kirchheimeris susiejo skirtingas baudimo sistemas su 
tomis gamybos sistemomis, kuriose jos funkcionuoja: vergo- 
vinėje santvarkoje baudimo mechanizmai parūpina papildomos 
darbo jėgos - ir taip šalia karo belaisvių vergijos bei prekybos 
vergais įdiegia „civilinę“ vergiją. Feodalizmo epochoje, kai pi- 
nigų cirkuliacija ir gamyba vos tik pradėję vystytis, staigiai pa- 
daugėja kūno bausmių - daugeliu atvejų kūnas būna vienintelis 
baudžiamojo turtas. Maison de correction (Hópital général, Spin- 
huis arba Rasphuis), privalomas darbas, kalėjimo dirbtuvės atsi- 
randa vystantis prekybiniams santykiams. Tačiau, susiformavus 
pramoninei sistemai su jos laisva darbo jėgos rinka, XIX amžiaus 
baudimo mechanizmuose sumažėja priverstinio darbo dalis ir jį 
pakeičia įkalinimas siekiant pataisyti. Be abejo, galima išsakyti 
daug pastabų dėl tokio griežto šių sistemų susiejimo. 

Tačiau, kita vertus, galima pritarti pagrindiniam teiginiui, kad 
mūsų visuomenėse į baudimo sistemas reikia žiūrėti kaip į tam 
tikros „kūno politikos“ dalį: net jeigu jų taikomos bausmės ne- 
reikalauja smurto arba kraujo, net kai jų metodai yra „švelnūs“ 
(nusikaltėliai tik uždaromi arba perauklėjami), net tada jų tai- 
kinys yra kūnas - kūnas ir jo gyvybinės jėgos, naudingas kūnas 
ir paklusnus kūnas, kūnas, kurį galima paskirstyti ir padaryti 
nuolankų. Be jokios abejonės, galima parašyti bausmių istoriją 
tyrinėjant moralines idėjas arba teisines struktūras. Bet ar įma- 
noma tai padaryti tyrinėjant kūnų istoriją, jeigu bausmių pa- 
grindinis tikslas tampa paslaptinga nusikaltėlių siela? 

Istorikai jau seniai domisi šia kūno istorija. Jie tyrinėjo kūną 
demografijos ir istorinės patologijos požiūriu. Jiems tai buvo 
poreikių ir potroškių lizdas, psichologinių ir metabolinių pro- 
cesų vyksmo vieta, mikrobų ir virusų taikinys; jie parodė, kokiu 
mastu istoriniai procesai yra susiję su tuo, ką galima būtų laikyti 
grynai biologiniu egzistencijos pamatu; taip pat, kokios įtakos 

visuomenių istorijai gali turėti biologinio pobūdžio „įvykiai“ — 
sakykim, bacilų cirkuliacija arba gyvenimo trukmės didėjimas.?! 
Tačiau kūnas yra tiesiogiai paniręs ir į politinę terpę. Valdžios 
santykiai jį apglėbia iš visų pusių. Jie įsiskverbia į jį, paženklina, 
muštruoja, kankina, verčia dirbti, dalyvauti ceremonijose, rei- 
kalauja, kad jis kaip nors atsilieptų. Kūną persmelkusi politika 
yra sudėtingais ir abipusiais ryšiais susieta su jo ekonominiu 
panaudojimu. Didele dalimi kūną, būtent kaip gamybos jėgą, 
persmelkia valdžios ir dominavimo santykiai. Bet, kita vertus, 
darbo jėga jis tampa tik patekęs į pavergimo sistemą (kur po- 
reikiai irgi paverčiami kruopščiai paruošiamu, apskaičiuojamu 
ir tiksliai panaudojamu politiniu instrumentu). Kūnas tampa 
naudinga jėga tik tada, kai jis gamina ir kartu yra pavergtas. 
Pavergiama ne vien tik naudojant smurtinius arba ideologinius 
instrumentus; galima pavergti tiesmukai, fiziškai, jėgą nugalint 
jėga, naudojant materialines poveikio priemones ir vis dėlto 
nesigriebiant smurto; galima elgtis viską pasvėrus, organizuotai, 
apmąsčius visas technines detales, galima veikti subtiliai, nesi- 
griebiant nei ginklų, nei grasinimų, ir vis dėlto tai bus fiziškai 
apčiuopiama. Tai yra galima sukaupti „žinojimą“ apie kūną, 
kuris nebus tikrąja to žodžio prasme mokslas apie kūno funk- 
cionavimą, ir galima taip apvaldyti jo jėgas, kad tai bus daugiau 
negu pergalė prieš jas: šis žinojimas ir šis apvaldymas yra tai, 
ką būtų galima pavadinti politine kūno technologija. Žinoma, 
ši technologija pakrika, retai kada perteikiama tolydžiais ir sis- 
teminiais diskursais. Dažnai ją tesudaro tik atplaišos ir lieka- 
nos. Ji vartoja nesuderinamus įrankius ir metodus. Dažniausiai, 
nors rezultatai tarpusavy ir suderinami, ji tėra tik įvairialypių 
instrumentų rinkinys. Maža to, negalėtume jos priskirti nei vie- 
nam kuriam apibrėžtam institucijos tipui, nei kokiam nors vals- 
tybės aparatui. Pastarieji ja naudojasi. Jie pritaiko, atrenka arba 
įdiegia kai kuriuos jos metodus. Tačiau jos pačios mechanizmai 


2 Plg. E. Le Roy-Ladurie, „L'histoire immobile”, Annales, 1974, gegužė-birželis. 

ir efektai išsidėsto visai kitame lygmenyje. Tai valdžios mikro- 
fizika, kurią įveda valstybės institucijos ir aparatai, nors jos 
galiojimo laukas driekiasi kažkur tarp šių didžiųjų mechanizmų 
ir pačių kūnų su jų materialumu ir galiomis. 

Tirdami šią mikrofiziką, valdžią laikysime ne nuosavybe, o 
tam tikra strategija, manysime, jog ji dominuodama ne „nu- 
savina“, o pertvarko, manevruoja, numato taktiką, veikimo me- 
todus, funkcionavimo principus. Joje įžvelgsime ne tiek privi- 
legiją, kurią reikia išsaugoti, kiek visada įtemptų, visada realiai 
veikiančių santykių tinklą. Jos modeliu labiau laikysime nuo- 
latinio mūšio negu nuosavybės perdavimo sutarties arba žemių 
užkariavimo įvaizdį. Vienu žodžiu, darysime prielaidą, kad šia 
valdžia labiau naudojamasi, negu ji turima, kad ji yra ne „pri- 
vilegija“, kurią įgavo arba išsaugojo viešpataujanti klasė, o visų 
savo strateginių sumanymų išdava — išdava, kuri išryškina ir 
kartais atnaujina valdomųjų padėtį. Kita vertus, šia valdžia tų, 
kurie „jos neturi“, atžvilgiu naudojamasi ne tiesmukai ir pa- 
prastai nustatant pareigas arba draudimus; ji tiesiog juos per- 
smelkia, pereina per juos ir perskrodžia juos kiaurai; ji randa 
juose sau atramą, visai kaip jie, kovodami su ja, savo ruožtu 
randa atramą jos gniaužtuose, kuriuose patys atsidūrė. Tai reiš- 
kia, kad šie santykiai siekia visuomenės gelmes, kad tai nėra 
vien valstybės ir jos piliečių santykiai arba santykiai tarp klasių 
ir kad jie ne vien tik atkartoja individo, kūno gestų ir elgsenų 
lygmenyje bendriausius įstatymo arba vyriausybės bruožus; 
nors toks ryšys ir egzistuoja (jie iš tikrųjų po keleto sudėtingų 
procedūrų įgauna šiuos bruožus), bet tai įvyksta ne dėl ana- 
logijos arba homologijos, o tik dėl mechanizmo ir sferos speci- 
fiškumo. Galų gale jie nėra vienalypiai. Jie apibrėžia nesuskai- 
čiuojamą daugybę susidūrimo taškų, nestabilumo šaltinių, kurių 
kiekvienas yra savaip konfliktiškas, maištingas ir gali bent jau 
laikinai apversti jėgų santykį. Taigi šių „mikrovaldžių“ pasi- 
keitimas nepaklūsta dėsniui „viskas arba nieko“. Nei kažkam 
kitam pradėjus kontroliuoti valstybės aparatus, nei įkūrus naujas 

(arba sugriovus senas) institucijas, niekas nenusistovės visiems 
laikams. Kita vertus, į istoriją visi tie lokaliniai epizodai gali 
patekti tik padarę poveikį visam tinklui. 

Turbūt reikėtų visiškai atmesti tradiciją, leidžiančią mums 
įsivaizduoti, kad Žinojimas egzistuoja tik ten, kur laikinai ne- 
galioja valdžios santykiai, ir kad jį galima gausinti tik palikus 
nuošaly valdžios įsakymus, reikalavimus ir interesus. Turbūt 
reikėtų liautis tikėjus, kad valdžia veda į beprotybę ir kad tik 
atsisakius valdžios galima tapti išminčiumi. Labiau manytina, 
jog valdžia produkuoja žinojimą (ir sudaro jam palankias sąlygas 
ne vien dėl to, kad jis jai tarnauja, o taiko jį ne vien dėl to, kad jis 
yra naudingas), kad valdžia ir žinojimas vienas kitą implikuoja, 
kad nėra valdžios santykių, kurie neformuotų atitinkamo ži- 
nojimo lauko, ir nėra žinojimo, kuriame neglūdėtų ir kuris tuo 
pat metu neformuotų atitinkamų valdžios santykių. Taigi šių 
„Valdžios-žinojimo“ santykių nereikėtų analizuoti remiantis 
pažinimo subjektu (kuris yra laisvas arba nelaisvas nuo valdžios 
sistemos); priešingai, pažįstantįjį subjektą, pažinimo objektus ir 
pažinimo sferas reikia laikyti šių pamatinių valdžios-žinoji- 
mo implikacijų ir jų istorinių transformacijų išdavomis. Trum- 
pai tariant, ne aktyvus pažįstantysis subjektas produkuoja val- 
džiai naudingą arba nepaklusnų žinojimą, o valdžia-žinojimas, 
jį draskantys ir jį sudarantys procesai bei kovos lemia pažinimo 
formas ir galimas pažinimo sritis. 

Taigi kūną persmelkiančios politikos ir valdžios mikrofizikos 
analizė reiškia, kad atsisakoma valdžios atžvilgiu opozicijos 
prievarta-ideologija, atsisakoma nuosavybės metaforos, sutar- 
ties arba užkariavimo modelio, žinojimo atžvilgiu - opozicijos 
tarp to, kas „domisi“, ir to, kas „nesidomi“, pažinimo modelio 
ir subjekto pirmenybės. Galima būtų pasvajoti apie tam tikrą 
politinę „anatomiją“, suteikiant šiam žodžiui kitą reikšmę negu 
ta, kuria jį vartojo XVII amžiuje Petty ir jo amžininkai. Tai ne- 
būtų valstybės - tarytum kokio „kūno“ (jo sudėtinių elementų, 
jo jėgų šaltinių ir jo galių) - tyrimas, tai nebūtų ir kūno bei visko, 

kas su juo susiję, - tarytum kokios valstybėlės — tyrimas. Ten 
būtų kalbama apie „politinį kūną“ - visetą materialinių povei- 
kio priemonių ir metodų, kurie valdžios ir žinojimo santykiams 
yra tartum ginklai, laidininkai, komunikacijos būdai ir atramos 
taškai persmelkti žmonių kūnams ir pavergti juos kaip Zinoji- 
mo objektus. 

Taigi, kad ir kokia būtų baudimo technika: ar užvaldanti kūną 
kankinimo ritualo metu, ar nukreipta į sielą, jos vieta yra po- 
litinio kūno istorijoje. Baudžiamąją praktiką reikia laikyti ne tiek 
teisinių teorijų išdava, kiek skyriumi iš politinės anatomijos. 

Kantorowitzas? puikiai išanalizavo „karaliaus kūno“ savo- 
ką: viduramžiais susiformavusioje teologinėje teisėje tai dvilypis 
kūnas, nes jame, be laikino elemento, kuris gimsta ir miršta, yra 
kitas, išliekantis visais laikais ir išlaikomas kaip fizinė, tačiau 
neliečiama, karalystės atrama. Būtent šiuo dvilypumu - kuris iš 
pradžių buvo artimas Kristaus modeliui — remiasi monarchis- 
tinė ikonografija, politinė monarchijos teorija, teisiniai mecha- 
nizmai, atskiriantys ir kartu susiejantys karaliaus asmenį bei 
karalystės interesus, ir visas tas ritualas, kurio raiškiausi pavi- 
dalai yra karūnacija, karališkosios laidotuvės ir vasališko nuo- 
lankumo pareiškimo ceremonijos. Kaip to priešingybę galima 
būtų įsivaizduoti nuteistojo kūną. Jis taip pat turi tam tikrą tei- 
sinį statusą. Jis dalyvauja jam skirtoje ceremonijoje ir sukelia 
ištisą teorinį diskursą, bet ne tam, kad būtų pagrįstas „valdžios 
perviršis“, kuriuo pasižymi suverenus valdovas, o kad būtų 
kodifikuotas „valdžios trūkumas“, kuriuo pažymėti tie, kurie 
yra baudžiami. Tamsiausiame politinio lauko kampe iškyla nu- 
teistojo figūra, simetriškai atvirkščia karaliaus figūrai. Reikėtų 
analizuoti tai, ką Kantorowitzo garbei būtų galima pavadinti 
„Mažiausiu nuteistojo kūnu“. 

Jeigu dėl karaliui tekusios papildomos valdžios jo kūnas susi- 
dvejina, tai gal valdžios, nukreiptos į nuolankų nuteistojo kūną, 


2 E. Kantorowitz, The King's two bodies, 1959. 

perteklius irgi sukelia susidvejinimą, tik kitokio pobūdžio? Kaž- 
ko nekūniško - „sielos“ susidvejinimą, kaip sakydavo Mably. 
Tada baudžiamosios valdžios „mikrofizikos“ istorija atskleistų 
(arba padėtų atskleisti) naujųjų laikų „sielos“ genealogiją. Šioje 
sieloje galėtume įžvelgti ne tiek buvusios ideologijos liekanas, 
kiek technologijos, kuria valdžia laikė surakinusi kūną, atspindį. 
Neturėtume sakyti, jog siela yra iliuzija arba kokios nors ideo- 
logijos apraiška. Priešingai, turėtume teigti, kad ji egzistuoja, yra 
reali, kad ja be perstojo kuria — aplink kūną, kūno paviršiuje, 
kūno viduje - valdžia, kuriai paklūsta tie, kuriuos ji baudžia - o 
platesne prasme ir tie, kuriuos ji prižiūri, kuriuos muštruoja ir 
auklėja, kuriai paklūsta bepročiai, vaikai, mokiniai, kolonizuotos 
tautos, tie, kurie įtraukiami į gamybos mechanizmą ir kontro- 
liuojami iki gyvenimo pabaigos. Tokia yra šios sielos, kuri, skir- 
tingai negu nuodėminga ir baustina siela krikščioniškojoje teo- 
logijoje, gimsta veikiau kaip baudimo, priežiūros ir prievartos 
procedūrų padarinys, istorinė realybė. Ši reali, nekūniška siela 
visiškai neturi substancijos. Tai yra vieta, kur savo išraišką įgau- 
na tam tikro tipo valdžios įtaka ir tam tikro žinojimo referencija, 
tai įtaisas, su kurio pagalba valdžios santykiai sukuria galimo 
žinojimo korpusą, o Žinojimas atnaujina ir sustiprina valdžios 
poveikį. Remiantis šia realybe-referencija buvo nukalti įvairūs 
konceptai ir pasidalinta analizės sritimis: psichika, subjektyvybė, 
asmenybė, sąmonė, etc. Jos pagrindu buvo sukurti moksliniai 
diskursai ir metodai. Remiantis ja buvo įgyvendinti moraliniai 
humanizmo reikalavimai. Tačiau neapsirikime: teologų iliuzinė 
siela nepakeitė realaus žmogaus - žinojimo, filosofinės reflek- 
sijos arba techninių priemonių pritaikymo objekto. Jau pats žmo- 
gus, apie kurį mums kalbama ir kurį kviečiama išvaduoti, yra 
daug didesnio negu jis pats pavergimo išdava. Jame apsigyvena 
ir jam egzistenciją suteikia „siela“, kuri padeda valdžiai apval- 
dyti kūną. Siela — politinės anatomijos išdava ir instrumentas. 
Siela - kūno kalėjimas. 

Kad baudimas apskritai, o konkrečiai — kalėjimas yra politinės 
kūno technologijos dalis, šito mane išmokė ne tiek istorija, kiek 
dabartis. Pastaraisiais metais kalėjimų maištai kildavo visame pa- 
saulyje. Būta tikrai paradoksalumo jų tiksluose, šūkiuose ir eigoje. 
Tai buvo maištai apskritai prieš varganą būklę, kuriai jau daugiau 
kaip šimtas metų: prieš šaltas, tvankias ir ankštas kameras, prieš 
aptrupėjusias sienas, prieš alkį, prieš smūgius. Bet tai buvo taip 
pat maištai prieš pavyzdinius kalėjimus, prieš raminamuosius 
vaistus, prieš izoliaciją, prieš medicininį aptarnavimą arba švie- 
timą. Ar šių maištų tikslai buvo tik materialūs? O gal tai prieš- 
taringi maištai — prieš nuosmukį ir prieš patogumus, prieš sargy- 
binius ir prieš psichiatrus? Tiesą sakant, visi šie maištai, kaip ir 
begalė kitų diskursų, kuriuos pagimdė kalėjimas nuo XIX am- 
žiaus pradžios, byloja apie kūnus ir materialius dalykus. Iš tikrų- 
jų, šių diskursų ir šių maištų, šių prisiminimų ir šių plūdimų 
varomoji jėga buvo tie smulkūs materialiniai poreikiai. Norint 
galima juos laikyti tik aklais reikalavimais arba įtarti už jų slypint 
svetimų jėgų kėslus. Tačiau, tiesą sakant, tai buvo kūno maištas, 
maištas prieš paties kalėjimo kūną. Buvo maištaujama ne prieš 
pernelyg sudilusį arba perdėm kenksmingą sveikatai, per daug 
atsilikusį arba per daug ištobulintą kalėjimą, o prieš materialų 
kalėjimą — valdžios instrumentą ir varomąją jėgą. Būtent visos 
tos valdžios kūnui technologijos neįstengia nei pridengti, nei su- 
švelninti „sielos“ technologija - visi tie auklėtojai, psichologai ir 
psichiatrai — ir aišku kodėl: nes ji yra tik vienas iš valdžios įran- 
kių. Aš norėčiau parašyti šio kalėjimo, savo akliname statinyje 
surenkančiame visus politikos persmelktus kūnus, istoriją. Ko- 
dėl? Vien dėl to, kad mane domina praeitis? Ne, jeigu tai supra- 
sime kaip norą parašyti istoriją apie praeitį šių dienų terminais. 
Taip, jeigu tai suprasime kaip norą parašyti dabarties istoriją.” 
2 Aš tyrinėsiu kalėjimo gimimą tik prancūzų baudžiamojoje sistemoje. Isto- 

Iki Revoliucijos bendrieji baudžiamosios praktikos metmenys 
buvo nustatomi remiantis 1670 metų ordonansu. Štai kokią baus- 
mių hierarchiją jis numatė: „Mirtis, kvestūra, katorga, nuplaki- 
mas, viešoji atgaila, tremtis.“ Taigi daugiausia fizinės bausmės. 
Jos dar kiek įvairuodavo priklausomai nuo papročių, nusikalti- 
mo pobūdžio, nuteistųjų visuomeninės padėties. „Natūralios 
mirties bausmė apima įvairiausias mirties rūšis: vieni gali būti 
nuteisti pakarti, kiti - nupjauti plaštaką arba liežuvį, arba jį per- 
durti ir po to pakarti; kiti už sunkesnius nusikaltimus - sulaužyti 
gyviems kaulus, o paskui mirti ant rato sulaužytais sąnariais; 
dar kiti - sulaužyti kaulus ir mirti natūralia mirtimi, kiti - pa- 
smaugti ir po to sulaužyti kaulus, kiti - sudeginti gyvus, kiti — 
sudeginti prieš tai pasmaugus; dar kiti gali būti nuteisti nupjauti 
liežuvį arba jį perdurti ir po to sudeginti gyvus, dar kiti - suplė- 
šyti į gabalus traukiant keturiems arkliams, kiti - nukirsti, o dar 
kiti - sudaužyti galvą.“ Ir Soulatges'as, lyg tarp kitko, priduria, 
kad egzistuoja taip pat ir švelnios bausmės, kurių ordonansas 


1 J.A. Soulatges, Traité des crimes, 1762, I, p. 169-171. 

nemini: žalos atlyginimas nukentėjusiajam, įspėjimas, pasmer- 
kimas, laikinas įkalinimas, iškeldinimas ir pagaliau piniginės 
bausmės — pabaudos arba konfiskacija. 

Tačiau nesileiskime suklaidinami. Kasdienė baudžiamoji 
praktika buvo ganėtinai nutolusi nuo šio siaubų rinkinio. Tikri 
kankinimai jokiu būdu nebuvo dažniausios bausmės. Be abejo, 
žiūrint mūsų dienų akimis, mirties nuosprendžių dalis klasiki- 
nio amžiaus bausmėse gali pasirodyti didelė: 1755-1785 metų 
laikotarpiu 9-10% Chatelet teismo sprendimų skyrė mirties 
bausmę - ant rato, pakariant, sudeginant.? Nuo 1721 iki 1730 
metų iš 260 Flandrijos parlamento paskelbtų nuosprendžių 39 
skyrė mirties bausmę (o 1781-1790 metais - 26 iš 500).? Tačiau 
nereikia pamiršti, jog teismai turėjo daugybę būdų, kaip apeiti 
griežtus baudžiamosios teisės reikalavimus, - jie arba atsisa- 
kydavo teisti už nusižengimus, už kuriuos buvo skiriamos per 
griežtos bausmės, arba kiek kitaip kvalifikuodavo nusikaltimą. 
O kartais pati karališkoji valdžia nurodydavo ne taip tiesmukai 
vadovautis kokiu ypač rūsčiu ordonansu.* Šiaip ar taip, didžioji 
dalis apkaltinamųjų nuosprendžių skyrė arba tremtį, arba pi- 
niginę pabaudą: sakykime, Chátelet juridinėje praktikoje (kur 
buvo susiduriama tik su palyginti sunkiais deliktais) 1755-1785 
metais tremtis sudarė daugiau negu pusę paskirtų bausmių. Ta- 
čiau didžiąją dalį šių nekūniškų bausmių lydėjo papildomos 
bausmės, turinčios kankinimų matmenį: kaladė, gėdos stulpas, 
geležinis antkaklis, rimbas, gėdos įdagas. Jos buvo skiriamos vi- 
siems, nuteistiems arba katorgos darbams, arba - moterims — 
uždaryti į prieglaudą. Prieš tremtį nusikaltėlis dažnai būdavo 
surakinamas kaladėje ir jam įspaudžiamas gėdos įdagas. Pini- 


? Plg. P. Petrovitchiaus straipsnį knygoje Crime et criminalité en France XVII 
XVIII" siècles, 1971, p. 226 tt. 

3 P. Dautricourt, La criminalitė et la répression au Parlement de Flandre, 1721- 
1790, 1912. 

* Būtent taip Choiseulis pasielgė su 1764 metų rugpjūčio 3 dienos deklaracija 
dėl valkatų (Memoire expositif, B. N. ms. 8129, det. 128-129). 

ginę pabaudą kartais lydėdavo plakimas. Taigi ne tik didžiai 
iškilmingos mirties bausmės, bet ir šie papildomi bausmės pa- 
vidalai rodo, kokią reikšmingą vietą užėmė kankinimai bau- 
džiamojoje sistemoje: bent kiek rimtesnė bausmė turėjo kažkuo 
sietis su kankinimais. 

Kas tai yra - kankinimas? „Kūniška, skausminga, daugiau ar 
mažiau žiauri bausmė, - rašo Jaucaurt'as savo enciklopediniame 
straipsnyje, ir priduria, — tai yra nepaaiškinamas reiškinys, kurį 
iš barbarybės ir žiaurumo sukūrė neišsemiama Žmogaus vaiz- 
duotė.'“ Jis galbūt nepaaiškinamas, bet jokiu būdu ne atsitiktinis 
ar barbariškas. Kankinimas yra tam tikra apgalvota žmogaus 
veikla, jo negalima tapatinti su įstatymų nepaisančio, nevaldomo 
pykčio protrūkiu. Bausmė tampa kankinimu tik tada, kai laiko- 
masi trijų pagrindinių kriterijų: visų pirma, ji turi suteikti kaž- 
kiek kančių, kurių jei ir negalima tiksliai išmatuoti, tai bent 
galima įvertinti, palyginti ir nustatyti jų hierarchiją; mirtis tik 
tada tampa kankinimu, kai ji ne vien tik atima teisę gyventi, bet 
ir sąlygoja bei vainikuoja palaipsniui, apgalvotai didinamų kan- 
čių grandinę: nuo galvos nukirtimo - čia visos kančios susitelkia 
viename judesyje ir vienoje akimirkoje, — taip sakant, kankini- 
mo nulinio laipsnio, iki ketvirčiavimo, kurio metu jos išsitęsia 
iki begalybės, o tarp šių polių - kartuvės, laužas ir ratas, ant 
kurio agonija trunka ilgai. Mirtis-kankinimas yra menas pa- 
laikyti gyvybę kančia, padalinant ją į „tūkstančius mirčių“ ir 
sukeliant, iki nutrūks egzistencijos siūlas, the most exquisite ago- 
niest. Kankinimams sukurtas ištisas kančių seikėjimo menas. Bet 
maža to: skausmas suteikiamas pagal tam tikras taisykles. Kan- 
kinant kūno žalojimo rūšis, kokybė, intensyvumas, kančių truk- 
mė priklauso nuo nusikaltimo sunkumo, nusikaltėlio asmeny- 
bės, jo aukų padėties visuomenėje. Skausmas turi savo juridinį 


5 Encyclopėdie, straipsnis „Kankinimai“. 
6 „Rafinuočiausias kančias“ (angl.). Frazė paimta iš knygos Olyffe, An Essay 
to prevent capital crimes, 1731. 

kodeksą. Kankinimų bausmė neužgriūva kūno bet kaip ir visa 
iš karto. Ji apskaičiuojama pagal detalias taisykles: kiek skirti 
rimbo smūgių, ką paženklinti įkaitinta geležimi, kiek laiko turi 
trukti agonija ant laužo arba ant rato (teismas nusprendžia, ar 
nuteistasis turi būti pasmaugtas nedelsiant, ar mirti lėtai, ir nu- 
rodo, kada turi būti atliktas šis gailestingumo veiksmas), kaip 
turi būti žalojamas kūnas (nupjauti plaštaką, persmeigti lūpas 
ar liežuvį). Šie įvairūs elementai daugina bausmių skaičių, o 
kiekvienas teismas ir kiekvienas nusikaltimas numato vis kito- 
kias jų kombinacijas: „Dantės poezija, pavirtusi įstatymu“, sakė 
Rossi. Šiaip ar taip, tai ilgas kelias fizinio baudimo pažinimo 
srityje. Be to, kankinimas yra ritualo dalis. Tai baudimo liturgijos 
elementas, atitinkantis du reikalavimus. Jis turi paženklinti auką: 
jo paskirtis — ar randu, kurį jis palieka kūne, ar reginiu, kurį jis 
suteikia, - užtraukti nešlovę savo aukai. Kankinimas, net jeigu 
jo funkcija yra „apvalyti“ nusikaltimą, nėra nesutaikinamas. Jis 
aplink arba, dar geriau, ant paties nuteistojo kūno palieka ženk- 
lus, kurių neįmanoma išnaikinti. Bent jau žmonių atmintyje išliks 
atsiminimai apie jų matytą kaladę, gėdos stulpą, kaip pridera 
atliktą tortūrą ir patirtas kančias. Ir įstatymas numato, kad kan- 
kinimas turi sukrėsti, jame visi turi įžvelgti įstatymo triumfą. 
Besaikis smurtas — vienas iš jo šlovės elementų: nėra nieko gė- 
dingo, kai nusikaltėlis dejuoja ir šaukia kęsdamas smūgius - taip 
visa didybe atsiskleidžia pats teisingumo ceremonialas. Taip, 
be abejonės, aiškintini ir kankinimai po mirties: lavonai sude- 
ginami, pelenai išsklaidomi vėjyje, kūnai valkiojami gatvėmis ir 
pakabinami pakelėse; teisingumas persekioja kūną anapus bet 
kokios kančios. 

Kankinimo negalima sutapatinti su jokia kūno bausme. Tai 
yra ritualas, kuris sukelia įvairaus laipsnio kančias, kurio metu 
aukos paženklinamos įdagais ir demonstruojama jas baudžian- 
čios valdžios galia. Tai nėra įnirtusio, savo principus pamiršusio 
ir santūrumo netekusio teisingumo grimasa. Kankinimų „nesai- 
kingumas“ atveria ištisą valdžios sanklodą. 

Pirmiausia kankinamas kūnas išnyra teismo ceremoniale, kurio 
metu turi būti atskleista tiesa apie nusikaltimą. 

Prancūzijoje, kaip ir daugumoje kitų Europos šalių, — didelė 
išimtis yra Anglija — visas kriminalinis procesas iki pat priimant 
nuosprendį likdavo paslaptyje: tai yra jis vykdavo slapta ne tik 
nuo viešuomenės, bet ir nuo paties kaltinamojo. Jis rutuliodavosi 
be jo arba bent jau jam nežinant, nei kuo jis kaltinamas, nei kokie 
liudytojų parodymai, nei kokie įkalčiai. Kriminalinio teisingumo 
praktikoje žinojimas buvo visiška kaltintojo privilegija. Pasak 
1498 metų edikto, tardymas turi būti atliekamas „kuo greičiau 
ir slapčiau“. 1670 metų ordonansu, kuris apibendrino ir kai ku- 
riais atžvilgiais sustiprino ankstesnės epochos rūstų patyrimą, 
kaltinamajam buvo draudžiama susipažinti su bylos dokumen- 
tais, draudžiama sužinoti, kas yra jo įskundėjai, draudžiama 
sužinoti liudijimų turinį prieš nušalinant liudytojus, beveik iki 
pat proceso pabaigos draudžiama pateikti jį pateisinančius fak- 
tus, turėti advokatą, kuris prižiūrėtų, kaip proceso eigoje laiko- 
masi įstatymų arba tiesiog gintų kaltinamąjį. Savo ruožtu kal- 
tintojas turėjo teisę remtis anoniminiais skundais, slėpti nuo 
kaltinamojo bylos esmę, naudoti klastą apklausos metu, kalbėti 
insinuacijomis.” Jis pats vienas ir visa galintis nustatydavo tiesa 
apie kaltinamąjį. Ir šią tiesą teisėjai gaudavo jau suformuluotą 
rašytiniuose dokumentuose ir pranešimuose. Įrodymais buvo 
laikomi tik šie tekstai. Jie susitikdavo su kaltinamuoju vienintelį 
kartą apklausti jo prieš priimant nuosprendį. Proceso slaptumas 
ir rašytinis pavidalas atspindėjo principą, jog kriminalinėse by- 
lose valdovas ir jo teisėjai turi absoliučią teisę ir išskirtinę val- 
džią. Ayrault padarė prielaidą, kad šitokia proceso tvarka (iš 
esmės jau susiformavusi XVI amžiuje) atsirado iš „baimės dėl 


7 Iki XVIII amžiaus vyko ilgos diskusijos, ar įstatymas leidžia teisėjui klas- 
tingos apklausos metu duoti netikrus pažadus, meluoti, kalbėti dvipras- 
mybėmis. Ištisa teisminio nesąžiningumo kazuistika. 

žmonių paprastai keliamo triukšmo, riksmų ir šūkavimo, bai- 
mės, kad kils netvarka, smurtas ir išpuoliai prieš besiteisiančias 
šalis, o gal netgi prieš teisėjus“. Šitaip karalius norėjo pademonst- 
ruoti, jog „suvereni galia“, kuria remiasi teisė bausti, jokiu būdu 
negali priklausyti „masei“.* Prieš valdovo teisingumą visi turi 
nulenkti galvas. 

Tačiau, be slaptumo, nustatant tiesą reikėjo laikytis tam tikrų 
taisyklių. Slaptumas netgi reiškė, kad turi būti griežtai apibrėžtas 
kaltės įrodymo modelis. Remiantis viduramžiais atsiradusia ir 
didžiųjų Renesanso teisininkų esmingai išplėtota tradicija, buvo 
aišku, kokios rūšies ir kokio veiksmingumo įrodymai yra pri- 
imtini. Dar XVIII amžiuje nuolat vartoti tokio pobūdžio skirs- 
tymai: tikri, tiesioginiai arba pagrįsti įrodymai (pavyzdžiui, liu- 
dytojų parodymai) ir netiesioginiai, spėjami, dirbtiniai įrodymai 
(susiklostantys samprotavimų keliu); arba dar - aiškūs įrodymai, 
reikšmingi įrodymai, netobuli arba netvirti irodymai; arba: „ne- 
atidėliotini, ar būtini įrodymai“, neleidžiantys abejoti pateiktais 
faktais (tai „akivaizdūs“ įrodymai: pavyzdžiui, du nepriekaiš- 
tingos reputacijos liudytojai tvirtina matę kaltinamąjį su ap- 
nuogintu ir kruvinu kardu rankoje išeinantį iš ten, kur po kiek 
laiko buvo rastas velionio kūnas su kirstine žaizda); svarūs įkal- 
čiai arba neakivaizdūs įrodymai, kuriuos galima laikyti teisin- 
gais tol, kol kaltinamasis nepaneigs jų pateikdamas priešingą 
įrodymą („neakivaizdus“ įrodymas - tik vienas įvykio liudytojas 
arba grasinimai mirtimi prieš įvykstant žmogžudystei); pagaliau 
antraeiliai įkalčiai arba įrodymą paremianti aplinkybė, - kitaip 
sakant, žmonių nuomonė (gandai, įtariamojo keistas išnykimas, 
jo jaudinimasis apklausos metu ir t.t.19). Šitokie skirstymai nėra 
vien tik teorinės subtilybės. Jie atlieka praktinę funkciją. Pir- 
miausia, kiekvienas iš šių įkalčių, paimtas atskirai, gali turėti 


8 P. Ayrault, L'Ordre, formalité et instruction judiciaire, 1576, kn. III, LXXII ir 
LXXIX skyriai. 

* D. Jousse, Traitė de la justice criminelle, 1771, I, p. 660. 

10 P.F. Muyart de Vouglans, Institutes au droit criminel, 1757, p. 345-347. 

apibrėžtą teisinį poveikį: remiantis akivaizdžiais įrodymais, ga- 
lima priimti įvairaus griežtumo apkaltinamąjį nuosprendį; re- 
miantis neakivaizdžiais įrodymais, galima paskirti bet kokią 
kūno bausme, bet niekuomet - mirties bausmės; netobulų ir 
netvirtų įkalčių pakanka, kad žmogus būtų „paskelbtas“ įta- 
riamuoju, kad apie jį būtų pradėta rinkti smulkesnė informacija 
arba jam paskirta piniginė pabauda. Be to, juos galima jungti 
laikantis griežtų sudėties taisyklių: du neakivaizdūs įrodymai 
gali sudaryti vieną akivaizdų; įrodymą paremiančias aplinkybes, 
jeigu jų keletas ir jeigu jos viena kitai neprieštarauja, galima 
sujungti ir iš dalies įrodyti kaltę; tačiau jos, kad ir kiek daug jų 
būtų, negali visiškai įrodyti kaltės. Taigi egzistuoja bausmių 
aritmetika, kuri daugeliu atvejų yra labai pedantiška, tačiau 
palieka vietos ir plačioms diskusijoms: ar, priimant mirties nuo- 
sprendį, pakanka vieno akivaizdaus įrodymo, ar reikia, kad jį 
paremtų dar kiti, ne tokie tvirti įkalčiai? Ar visada du svarūs 
įkalčiai prilygsta vienam akivaizdžiam įrodymui? Gal jų turėtų 
būti trys, o gal reikėtų juos jungti su antraeiliais įkalčiais? Esama 
elementų, kurie tampa įkalčiais tik tam tikrų nusikaltimų by- 
lose, tam tikromis aplinkybėmis ir atsižvelgiant į juos patei- 
kiančius asmenis (parodymai atmetami, jeigu liudija valkata; ir 
priešingai, jie tampa vertingesni, jei liudija „žymus asmuo“ arba 
šeimininkas apie jo ūkyje įvykdytą nusižengimą). Taigi aritme- 
tiką moduliuoja kazuistika, kurios užduotis yra apibrėžti teis- 
minio įrodymo sudarymo būdus. Viena vertus, ši „įteisintų įro- 
dymų“ sistema tiesos ieškojimą baudžiamojoje sferoje pavertė 
sudėtingu menu; čia laikomasi taisyklių, kurias žinoti gali tik 
specialistas. Taip dar labiau sustiprinamas slaptumo principas. 
„Nepakanka, kad teisėjas, kaip ir bet kuris kitas protingas žmo- 
gus, įsitikintų teisiamojo kaltumu [...]. Nėra nieko klaidinges- 
nio kaip toks teisimo būdas, kuris iš tikrųjų tesiremia tik dau- 
giau ar mažiau pagrįsta nuomone.“ Tačiau, kita vertus, sistema 
labai griežtai suvaržo teisėją; nesilaikant šių taisyklių, „kiek- 
vienas apkaltinamasis nuosprendis būtų per drąsus, ir galima 

pasakyti, kad tam tikra prasme jis būtų neteisingas netgi tada, 
jei kaltinamasis iš tikrųjų būtų kaltas”**. Ateis diena, ir toks 
teisminės tiesos išskirtinumas kels pasipiktinimą - tarytum įsta- 
tymas neturėtų paklusti bendriems tiesos dėsniams: „Ką apie 
tik iš dalies įrodančius kaltę įrodymus pasakytų tikslieji moks- 
lai? Ką reikštų dalinis įrodymas geometrijoje arba algebroje?”*? 
Tačiau neužmirškime, kad tais formaliais teisinių įrodymų su- 
varžymais buvo iš vidaus reguliuojama absoliuti, išimtinė Zi- 
nojimo valdžia. 

Rašytinis, slaptas, įrodymus pagal griežtas taisykles kaupian- 
tis baudžiamosios bylos tyrimas yra toks mechanizmas, kuris 
gali atskleisti tiesą ir be kaltinamojo. Ir vis dėlto, nors įstatymas 
to ir nereikalauja, šiame procese žūtbūt siekiama prisipažini- 
mo. Dėl dviejų priežasčių: pirmiausia todėl, kad prisipažini- 
mas - toks stiprus įrodymas, jog nėra jokio reikalo dar ką nors 
prie jo pridurti arba užsiimti sunkiu ir abejotinu įkalčių de- 
rinimu; prisipažinimas, jeigu jis išgautas tinkamu būdu, beveik 
atleidžia kaltintoją nuo būtinybės pateikti kitus įrodymus (bent 
jau sunkiausius). Antra, visas šis procesas išvengia vienpusiš- 
kumo ir tikrai švenčia pergalę prieš kaltinamąjį — o tiesa atsi- 
skleidžia visa savo galybe - tik tada, kai nusikaltėlis prisiima 
atsakomybę už savo įvykdytą nusikaltimą ir savo ranka pa- 
tvirtina tai, kas išradingai, slapta nuo visų buvo nustatyta tyrimo 
metu. „Nepakanka, - sakė Ayrault, kuriam visiškai nepatiko šie 
slapti procesai, — kad blogieji gautų ko nusipelnė. Reikia, kad 
jie, jeigu tik įmanoma, patys save teistų ir nuteistu.”** Nusi- 
kaltime, kurio eiga atkurta raštu, prisipažįstantis nusikaltėlis 


" Poullain du Parc, Principes du droit francais selon les coutumes de Bretagne, 
1757-1771, t. XI, p. 112-113. Plg. A. Esmein, Histoire de la procédure criminelle 
en France, 1882, p. 260-283; K.J. Mittermaier, Traité de la preuve, vertimas į 
pranc. kalba, 1848, p. 15-19. 

12 G. Seigneux de Correvon, Essai sur l'usage, l'abus et les inconvénients de la 
torture, 1768, p. 63. 

BP. Ayrault, op. cit., kn. I, XIV skyrius. 

atlieka gyvosios tiesos vaidmenį. Prisipažinimas, išgautas iš 
nusikaltusio, už savo veiksmus atsakingo ir kalbančio subjekto, 
papildo rašytinį ir slaptą tyrimą. Štai kodėl šiam inkvizicinio 
tipo procesui toks svarbus yra prisipažinimas. 

Štai kodėl jo vaidmuo toks dviprasmiškas. Viena vertus, sten- 
giamasi jį įtraukti į bendrąją įrodymų aritmetiką; pabrėžiama, 
kad jis tėra tik vienas iš įrodymų, ir nieko daugiau: jis nėra 
evidentia rei*. Jis nėra pats įtikinamiausias įrodymas, vienas pats 
jis negali nulemti apkaltinamojo nuosprendžio, jį turi paremti 
papildomi įkalčiai ir prielaidos. Nes buvo daug kaltinamųjų, 
prisipažinusių kaltais dėl nusikaltimo, kurio nebuvo padarę. 
Taigi teisėjas, jeigu jis teturi kaltinamojo prisipažinimą, privalo 
atlikti papildomą tyrimą. Tačiau, kita vertus, prisipažinimas 
svarbesnis už bet kokį kitą įrodymą. Daugeliu atžvilgių jis yra 
už juos pranašesnis. Tai elementas tiesos aritmetikoje, bet tuo 
pat metu tai veiksmas, kuriuo kaltinamasis pripažįsta kaltinimą 
ir jo pagrįstumą. Jis transformuoja už akių atliktą tyrimą į sa- 
vanorišką kaltės patvirtinimą. Prisipažindamas kaltinamasis 
įsijungia į baudžiamosios bylos tiesos atskleidimo ritualą. Kaip 
teigė jau viduramžių teisė, prisipažinimas „daro dalyką aiškų ir 
suprantamą“. Šią pirmąją dviprasmybę atkartoja antroji: pri- 
sipažinimas — ypatingai svarus įrodymas, pakanka tik keleto 
pagalbinių įkalčių, kad būtų paskelbtas apkaltinamasis nuo- 
sprendis, jis iki minimumo sumažina tyrimo ir kaltės įrodymo 
darbo sąnaudas, taigi prisipažinimas - siektinas dalykas; jam 
išgauti panaudojamos visos įmanomos priemonės. Bet jeigu by- 
loje jis turi gyvu žodžiu papildyti rašytinį tyrimą, jeigu juo kal- 
tinamasis turi duoti atsaką tyrimui ir tarsi patvirtinti jo auten- 
tiškumą, tai prisipažinimo aktas turi turėti savo garantijas ir būti 
atliktas laikantis tam tikrų formalumų. Jis kažkuo primena san- 
dėrį: štai kodėl reikalaujama, kad jis vyktų „laisva valia“, būtų 
atliktas kompetentingo teismo akivaizdoje, kad kaltinamasis 


* „Dalyko aiškumas“ (lot.). 

būtų visiškai sąmoningas, neminėtų neįmanomų dalykų ir t.t. 
Prisipažindamas kaltinamasis įsipareigoja baudžiamojo proceso 
atžvilgiu. Jis patvirtina tyrimo nustatytą tiesą. 

Šis dvigubas prisipažinimo dviprasmiškumas (jis yra vienas 
iš įrodymo elementų ir sykiu tyrimo papildymas; išgaunamas 
prievarta ir sykiu pusiau savanorišku sandėriu) paaiškina, kodėl 
klasikinėje kriminalinėje teisėje jam išgauti buvo vartojamos 
tokios dvi svarbios priemonės: priesaika, kurią privalėjo duoti 
kaltinamasis prieš apklausą (taigi, netesėjęs žodžio jis taps prie- 
saikos laužytoju ir žmonių, ir Dievo teisingumo akyse; o kartu 
tai ritualinis įsipareigojimo veiksmas); tortūra (fizinis smurtas 
siekiant išplėšti tiesą, kuri vis tiek turės būti paskui pakartota 
teisėjų akivaizdoje tartum prisipažinimas „laisva valia“, kad 
įgautų įrodymo jėgą). XVIII amžiaus pabaigoje tortūra atmeta- 
ma kaip ankstesnių amžių barbariškumo liekana: ji pasižymi 
žvėriškumu ir atmetama kaip „gotika“ (gotams būdinga). Tiesa, 
tortūra atsirado labai seniai: ji, aišku, susijusi su inkvizicija ir, 
be abejonės, dar anksčiau — su vergų kankinimu. Tačiau kla- 
sikinėje teisėje tortūra nėra pirmykštis atlikuonis arba šiaip ba- 
lastas. Ji užima griežtai apibrėžtą vietą sudėtingame baudžia- 
mosios sistemos mechanizme, kur inkvizicinio tipo procesas 
sumišęs su kaltinamosios sistemos elementais; kur rašytinį kaltės 
įrodymą turi paremti sakytinis; kur teisėjų naudojami įrodymo 
metodai vartojami pramaišiui su įvairiais kaltinamojo išban- 
dymais; kur jis verčiamas - jei reikia, naudojant pačią Ziauriausia 
prievartą, — vaidinti byloje laisvanoriško bendradarbio vaid- 
menį; trumpai tariant, kur tiesos atskleidimo mechanizmą su- 
daro du elementai - teismo organų slaptai atliekamas tardymas 


“Prisipažinimas, kaip teisminis įrodymas, pirmą kartą paminimas apie XIII- 
XIV amžių. Jo nemini Bernaras iš Pavijos, bet mini Hostiemis. Be kita ko, 
būdingas yra Craterio apibrėžimas: Aut legitime convictus aut sponte confessus. 
Viduramžių teisės požiūriu, prisipažinimas galiojo tik tada, kai jį atlikdavo 
pilnametis žmogus kitos pusės akivaizdoje. Plg. J.Ph. Lévy, La Hiérarchie des 
preuves dans le droit savant du Moyen Age, 1939. 

ir ritualinis paties kaltinamojo veiksmas. Šiuos du mechanizmus 
sukabina kaltinamojo kūnas, kūnas, kuris kalba ir, jeigu reikia, 
kenčia. Štai kodėl, kol klasikinė baudimo sistema nebuvo per- 
mąstyta visiškai iš pagrindų, tortūra susilaukdavo tiek nedaug 
esminės kritikos. Daug dažniau būdavo patariama tiesiog būti 
atsargesniems: „Kvestūra yra pavojinga priemonė tiesai išgau- 
ti. Štai kodėl teisėjai, jos griebdamiesi, turi prieš tai susimąsty- 
ti. Nieko nėra labiau abejotino. Kai kurie nusikaltėliai turi už- 
tektinai tvirtybės, kad nuslėptų tikrąjį nusikaltimą [-..]; o kiti, 
nekalti, priveikti kančių, prisipažįsta padarę nusikaltimus, dėl 
kurių jie nėra kalti.” 

Tuo remiantis, galima pasakyti, kad kvestūra funkcionuoja 
kaip kankinimas siekiant tiesos. Iš pradžių kvestūra nėra būdas 
išplėšti tiesą bet kokia kaina. Tai nė kiek nepanašu į siautulingą 
tortūrą, kurios griebiamasi naujųjų laikų apklausose. Taip, kves- 
tūra yra žiauri, bet ne barbariška. Viskas čia reglamentuota, jos 
procedūra aiškiai apibrėžta. Kada, kiek laiko, kokie įrankiai, ko- 
kio ilgio virvės, kokie svarsčiai, kiek pleištų, pauzės apklausai — 
visa tai, atsižvelgiant į skirtingus vietos papročius, kruopščiai 
kodifikuojama." Tortūra yra griežtai apibrėžtas teisminis žaidi- 
mas. Ir būtent todėl ji siejasi su senoviniais išbandymais - orda- 
lijomis, kaltinamojo ir kaltintojo dvikovomis, Dievo teismu — 
naudotais kaltinamuosiuose procesuose dar prieš inkviziciją. 
Tarp skiriančio kvestūrą teisėjo ir kankinamo įtariamojo vyksta 
savotiškos varžytuvės. „Kenčiančiajam“ - taip vadinamas kan- 
kinamasis — paskiriama keletas skirtingo laipsnio išbandymų, 


15 Žymiausias kritinis darbas buvo Nicolas veikalas Si la torture est un moyen 
d vérifier les crimes, 1682. 

16 Cl. Ferrière, Dictionnaire de pratique, 1740, t. II, p. 612. 

171729 metais Aguesseau ištyrė, kokiais būdais ir pagal kokias taisykles buvo 
kankinama Prancūzijoje. Jo tyrimų rezultatus apibendrino Joly de Fleury, 
žr. B.N., Fonds Joly de Fleury, 258, t. 322-328. 

18 Pirmasis kankinimų laipsnis buvo instrumentų demonstravimas. Kan- 
kinant vaikus ir senesnius nei septyniasdešimt metų senius, buvo apsiri- 
bojama šia stadija. 

kuriuos jis „ištveria“ ir laimi arba prisipažįsta ir pralaimi.’ Bet 
teisėjas savo ruožtu rizikuoja skirdamas tortūrą (ir tai ne vien 
pavojus numarinti įtariamąjį). Jis stato ant kortos tuos įrodymus, 
kuriuos iki šiol buvo surinkęs. Nes pagal galiojančias taisykles, 
kaltinamajam „ištvėrus“ kankinimus ir neprisipažinus, teismas 
turės atmesti kaltinimus. Laimės kankinamasis. Štai kodėl atsi- 
rado paprotys - pirmiausia pačių sunkiausių nusikaltimų atve- 
jais — skirti kvestūrą „išsaugant įrodymus“: kankinimui nepa- 
siekus tikslo, teisėjas galėjo toliau remtis jau surinktais įkalčiais. 
Įtariamojo ištvermė neįrodydavo jo nekaltumo. Tačiau ši jo per- 
galė išgelbėdavo jį bent nuo mirties bausmės. Teisėjas išsaugo- 
davo visus savo kozirius, išskyrus svarbiausiąjį. Omnia citra 
mortem*. Kaip tik todėl teisėjams dažnai būdavo rekomenduoja- 
ma netaikyti kvestūros, įtariamajam padarius labai sunkų nusi- 
kaltimą, jeigu yra pakankamai kaltės įrodymų, nes, jam atlai- 
kius tortūrą, teisėjas nebeturėtų teisės paskirti mirties bausmės, 
kurios šis nusipelnė. Tose varžytuvėse teisingumas būtų pralai- 
mėjusioji pusė: jeigu pakanka įrodymų „nuteisti tą ar kitą kalti- 
namąjį mirties bausme“, negalima „atiduoti apkaltinamojo nuo- 
sprendžio į likimo rankas ir pasitikėti kvestūra, kuri kada nors 
baigiasi ir dažnai niekur neveda; juk pačių Žmonių naudai ir 
išganymui svarbu duoti pamoką už sunkius, žiaurius ir mirties 
bausmės vertus nusikaltimus." !? 

Klasikinėje tortūroje, kuria iš pažiūros beatodairiškai sku- 
bama atskleisti tiesą, slypi aiškiai reglamentuotas išbandymo 
mechanizmas: kūnui metamas iššūkis, kuriuo ir turima atskleisti 
tiesą. Jeigu kenčiantysis kaltas, jam suteiktos kančios pateisi- 
namos. Bet tie patys kankinimai jį išteisina, jeigu jis nekaltas. 
Taikant tortūrą, kančia, dviejų stovyklų susidūrimas ir tiesa yra 
glaudžiai susiję: visi jie nukreipti į kenčiančiojo kūną. Aišku, 
„kvestūros“ būdu ieškant tiesos, siekiama išgauti svariausią 


* „Viskas, išskyrus mirtį“ (lot.). 
12 G. du Rousseaud de la Combe, Traité des matières criminelles, 1741, p. 503. 

ikalti - nusikaltėlio prisipažinimą. Bet sykiu tai ir mūšis, kur 
tiesą rituališkai „atskleidžia“ vieno kurio priešininko pergalė. 
Tortūra, kurios tikslas - prisipažinimas, iš dalies yra tardymas, 
o iš dalies - dvikova. 

Čia tarsi susipina bylos tyrimas ir tam tikri baudimo elemen- 
tai. Ir tai nėra pats mažiausias paradoksas. Juk tortūra laikoma 
tuo, kas papildo įrodinėjimo procesą, jeigu „byloje negalima 
paskirti tinkamų bausmių“. Ji užėmė savo vietą bausmių klasi- 
fikacijoje; ir tai buvo tokia sunki bausmė, kad, remiantis 1670 
metų ordonansu, bausmių hierarchijoje ji eina iškart po mirties 
bausmės. Vėliau kilo klausimai: ar galima bausmę vartoti kaip 
tardymo priemonę? Ar galima vadinti bausme tai, kas turėtų 
būti kaltės įrodymo metodas? Atsakymą mums galėtų duoti tai, 
kaip klasikinio amžiaus baudžiamojoje teisėje funkcionavo tiesos 
atskleidimo mechanizmas. Pavieniai įkalčiai nebuvo paprasti 
neutralūs elementai, kurie tik visi kartu tapdavo galutiniu ir 
nenuginčijamu kaltumo įrodymu. Niekšiškumas didėdavo sulig 
kiekvienu įkalčiu. Kaltumas išaiškėdavo ne tada, kai visi įro- 
dymai būdavo surinkti. Jį po truputį sukurdavo kiekvienas ele- 
mentas, padėdavęs atpažinti nusikaltėlį. Pavyzdžiui, dalinis įro- 
dymas nereiškė, kad įtariamasis nekaltas, buvo laukiama, kol 
atsiras papildomų įrodymų, - taigi jis likdavo pusiau kaltas. 
Koks nors „netvirtas įkaltis“ sunkaus nusikaltimo byloje užkli- 
juodavo įtariamajam „šiek tiek“ prasikaltusio etiketę. Trumpai 
tariant, kaltės įrodymas baudžiamojoje teisėje rėmėsi ne dua- 
listine sistema: tiesa arba melas, o tolydaus laipsniavimo prin- 
cipu: tam tikras kaltės įrodymo laipsnis lėmė tam tikro laipsnio 
kaltumą, o kartu - tam tikro laipsnio bausmę. Jeigu žmogus kelia 
įtarimą, vadinasi, jis ir nusipelnė vienokios ar kitokios bausmės. 
Įtarimo objektas negalėjo būti nekaltas. Teisėjui įtarimas buvo 
vienas iš kaltės įrodymo elementų, įtariamajam - jo tam tikro 
kaltumo ženklas, o baudimo sistemai - tam tikros formos ribota 
bausmė. Įtariamasis, kurio atžvilgiu įtarimai nepasitvirtina, nėra 
išteisinamas — jis nubaudžiamas iš dalies. Taigi, pasiekus tam 

tikrą kaltumo prezumpcijos laipsnį, buvo galima visiškai teisėtai 
pasitelkti į pagalbą priemones, kurių vaidmuo buvo dvejopas: 
pradėti bausti, remiantis jau surinktais parodymais; ir pasinau- 
dojus šia bausmės pradžia, išlupti dar trūkstamą tiesos dalį. 
XVIII amžiuje teisminė tortūra yra dalis šios keistai organizuotos 
struktūros, kurioje tiesą atskleidžiantis ritualas žengia koja kojon 
su bausmės vykdymo ritualu. Apklausoje, kurioje naudojami 
kankinimai, kūnas yra ta vieta, kur vykdoma bausmė ir kur 
iSlupama tiesa. Kaip kaltumo prezumpcija yra ir kvotos elemen- 
tas, ir kaltės dalis, taip ir pamatuotas skausmas kvestūros metu 
yra ir baudimo priemonė, ir tyrimo įrankis. 


+ 


Įdomu tai, kad šiuos du ritualus kūnas išlaiko sukabintus ir 
toliau, įrodžius kaltę ir paskelbus nuosprendį, kai imama vyk- 
dyti pačią bausmę. Viešosios bausmės ceremoniale nuteistojo 
kūnas vėl tampa svarbiausiu elementu. Nusikaltėlis turi visiems 
pademonstruoti, kokio nuosprendžio susilaukė ir kokia yra tiesa 
apie jo įvykdytą nusikaltimą. Jo vedžiojamas gatvėmis, sura- 
kinamas kaladėje, nukankinamas kūnas turi viešai pagrįsti ir 
pratęsti tą procesą, kuris iki šiol buvo šešėlyje. Jame, ant jo visi 
turi aiškiai išvysti teisingumo triumfą. XVIII amžiuje tokia vie- 
šųjų ekzekucijų metu gimstanti ir sukrečianti tiesos demonst- 
racija turi keletą aspektų. 

1. Pirmiausia, nusikaltėlis pats skelbia apie jam paskirtą nuo- 
sprendį. Tam tikra prasme jam duodama užduotis jį išviešinti ir 
šitaip patvirtinti, kad viskas, kuo buvo kaltinamas, yra tiesa: jis 
vedžiojamas gatvėmis, jam ant nugaros, ant krūtinės arba ant 
kaktos pritvirtinamas užrašas, primenantis nuosprendį; susto- 
jama kryžkelėse, skaitomas teismo verdiktas, atliekama vieša 
atgaila prie bažnyčių durų, nuteistasis iškilmingai išpažįsta savo 
nusikaltimą; „Basas, vienmarškinis, su deglu rankose, suklupęs 
ant kelių, jis turi pasakyti ir paskelbti, kad niekšiškai, siaubingai, 

išdavikiškai ir, turėdamas išankstinių kėslų, įvykdė šlykščiausią 
nusikaltimą ir t.t.“; nusikaltėlis pririšamas prie stulpo, kur ap- 
rašyti visi jo nusikaltimai ir koks jam paskirtas nuosprendis; 
ešafoto papėdėje dar kartą perskaitomas teismo verdiktas; jeigu 
jam skirtas gėdos stulpas arba laužas ir ratas, nuteistasis savo 
kūnu išviešina nusikaltimą ir teisingumo rankos skirtą atpildą. 

2. Dar kartą pakartojama prisipažinimo scena. Priverstinę 
viešąją atgailą vainikuoja laisvanoriškas prisipažinimas visų 
akivaizdoje. Egzekucija tampa momentu, kada gimsta tiesa. Pas- 
kutinės akimirkos, kai nusikaltėliui nebėra ko prarasti, išnau- 
dojamos tam, kad visiškai atsiskleistų tiesa. Jau po nuosprendžio 
teismas galėjo imtis naujų kankinimų, kad išplėštų galimų bend- 
rininkų vardus. Taip pat buvo numatyta, jog prieš žengdamas 
ant ešafoto nuteistasis turi teisę paprašyti kiek atidėti bausmę, 
idant galėtų dar dėl ko nors prisipažinti. Žiūrovai laukdavo šios 
naujos peripetijos tiesos kelyje. Daugelis pasinaudodavo ta gali- 
mybe, kad laimėtų laiko, kaip, pavyzdžiui, Michelis Barbier, 
kaltintas ginkluotu užpuolimu: „Jis įžūliai pasižiūrėjo į ešafotą 
sakydamas, kad šis suręstas tikrai ne jam, nes jis esąs nekaltas. 
Todėl pirma paprašė grąžinti jį į kamerą, kur gerą pusvalandį 
pliauškė niekus, vis bandydamas įrodyti savo nekaltumą; grą- 
žinus jį į egzekucijos vietą, užlipo ant ešafoto ryžtinga veido iš- 
raiška, bet išrengus ir pririšus prie kryžiaus, o budeliui ruošiantis 
lamdyti jam šonus geležiniu strypu, paprašė dar kartą grąžinti 
ji i kamerą, kur galiausiai prisipažino padaręs nusikaltimą ir net 
paskelbė, kad yra kaltas ir dėl kitos žmogžudystės.“ Tikroji 
egzekucijos funkcija — siekti, kad tiesa sukrėstų. Štai kodėl kves- 
tūra tęsiama ir žiūrovų akyse. Tokiu būdu po nuosprendžiu 
pasirašo tas, kuriam jis yra skirtas. Sėkminga egzekucija pa- 
teisina teisingumo institucijų veiksmus, nes išviešina tiesą apie 
nusikaltimą, pasitelkusi kankinamą kūną. Gerai besielgiančio 
nuteistojo pavyzdys yra Francois Billard'as, vyriausiasis pašto 


20 S.P. Hardy, Mes loisirs, B. N. ms. 6680-87, t. IV, p. 80, 1778. 

iždininkas, kuris 1772 metais užmušė savo žmoną. Budelis no- 
rėjo uždengti jam veidą, kad išvengtų įžeidimų: „Man paskyrė 
šią bausmę, - pasakė Billard'as, - kurios aš nusipelniau, ne tam, 
kad manęs nematytų žmonės [...]. Jis vis dar vilkėjo gedulo dra- 
bužiais, kuriuos užsivilko po žmonos mirties [...] buvo apsiavęs 
visiškai naujais bateliais, pasidaręs naują šukuoseną ir pasipud- 
ravęs veidą, laikėsi taip kukliai ir taip kilniai, kad tie, kurie matė 
ji iš arčiau, sakė, jog tai arba tobuliausias krikščionis, arba di- 
džiausias iš visų veidmainių. Jie pastebėjo, kad, pakrypus ant 
krūtinės kabančiai lentai su nusikaltimų aprašymu, nuteistasis 
pats ją ištiesino, be abejo, tam, kad būtų lengviau perskaityti, 
kas ten parašyta.“?! Bausmės ceremonija - jeigu kiekvienas jos 
dalyvis gerai atlieka savo vaidmenį - poveikiu prilygsta ilgam 
viešam prisipažinimui. 

3. Egzekucija neatskiriama nuo paties nusikaltimo. Jie susieti 
akivaizdžiais ryšiais. Lavonas išstatomas visų apžiūrai tose vie- 
tose, kur nuteistasis įvykdė nusikaltimus, arba vienoje iš arti- 
miausių kryžkelių. Bausmė įvykdoma toje pačioje vietoje, kur 
įvyko nusikaltimas, - pavyzdžiui, bausmė tam studentui, kuris 
1732 metais užmušė keletą žmonių ir kuriam Nanto miesto teis- 
mo pirmininkas nusprendė pastatyti ešafotą priešais duris smuk- 
lės - žmogžudysčių vietos.? Kai naudojami „simboliniai“ kanki- 
nimai, egzekucijos forma tarsi byloja apie tai, koks nusikaltimas 
buvo padarytas: piktžodžiautojams persmeigiamas liežuvis, iš- 
tvirkėliai deginami, nupjaunama ta ranka, kuria buvo įvykdyta 
žmogžudystė. Kartais nuteistasis priverčiamas demonstruoti 
įrankį, kuriuo atliko piktadarystę - pavyzdžiui, Damiens'ui į 
ranką, padariusią nelemtą nusikaltimą, buvo įspraustas jo peiliu- 
kas, išteptas siera, kad ir jis sudegtų kartu su nuteistuoju. Vico 
teigimu senoji jurisprudencija buvo „perdėm poezija“. 


21 S.P. Hardy, op. cit., t. I, p. 327 (tik pirmas tomas buvo išspausdintas). 
2 Nanto municipaliteto archyvai, F.F. 124. Plg. P. Parfouru, Mėmoires de la 
société archéologique d Ille-et-Vilaine, 1896, t. XXV. 

Galiausiai pasitaiko atvejų, kai, vykdant bausmę, beveik teat- 
rališkai atkuriamas pats nusikaltimas - vartojami tie patys įran- 
kiai, net atliekami tie patys judesiai. Visų akivaizdoje teisingumas 
kankinimais pakartoja nusikaltimą, atskleista tiesa jį iškeldamas į 
viešumą ir nusikaltėlio mirtimi jį panaikindamas. Dar vėliau, 1772 
metais, pasitaiko tokių nuosprendžių kaip šis: teismas nusprendė, 
kad tarnaitė iš Kamblė miesto, nužudžiusi savo šeimininke, turi 
būti į egzekucijos vietą atvežta vežimu, „kuriuo surenkami skar- 
malai kryžkelėse“; turi būti suręstos „kartuvės, jų papėdėje turi 
stovėti tas pats krėslas, kuriame sėdėjo minėtoji Zalen, jos šei- 
mininkė, kai įvyko žmogžudystė; ją ten pasodinus, kilnaus teismo 
paskirtas egzekutorius turi nupjauti jai plaštaką ir jos akivaizdoje 
įmesti į ugnį, po to nedelsdamas suduoti jai keturis kartus su 
kapokle, kuria ji nužudė minėtąją Zalen - pirmą ir antrą smūgį į 
galvą, trečią - į kairįjį dilbį, o ketvirtą - į krūtinę. Tai padarius, ji 
turi būti pakabinta aukščiau minėtose kartuvėse ir smaugiama 
tol, kol ją apleis gyvybė. Po dviejų valandų jos kūną reikia nuka- 
binti ir atskirti nuo jo galvą kartuvių papėdėje ant ešafoto su ta 
pačia kapokle, su kuria ji nužudė savo šeimininkę, ir tą galvą iš- 
kelti ant dvidešimties pėdų aukščio kuolo už Kamblė vartų netoli 
nuo kelio, vedančio į Duė, o likusį kūną įkišti į maišą ir užkasti 
šalia to kuolo dešimties pėdų gylyje.'2 

4. Galiausiai lėta egzekucijos eiga, jos dramatiški momentai, 
nuteistojo riksmai ir kančios yra tarsi paskutinis išbandymas il- 
goje teismo ritualo sekoje. Kiekviena agonija atskleidžia tam 
tikrą tiesą: tačiau agonija ant ešafoto vyksta intensyviau, nes ją 
veja skausmas, atsakingiau, nes ji yra pačioje žmonių teismo ir 
Dievo teismo sandūroje, ji labiau sukrečia, nes vyksta žiūrovų 
akivaizdoje. Čia patiriamos kančios pratęsia parengtinės kvestū- 
ros metu patirtas kančias. Bet anksčiau žaidimas dar tęsėsi ir bu- 
vo galima išgelbėti savo gyvybę. O dabar kuo akivaizdžiausiai 
artėja mirtis ir reikia gelbėti savo sielą. Čia jau prasidėjo amži- 
nybės žaidimas: egzekucija leidžia pajusti anapus laukiančias 


3 Cituojama knygoje P. Dautricourt, op. cit., p. 269-270. 

bausmes. Ji parodo, kokios jos bus. Atsiveria pragaro teatras. Nu- 
teistojo riksmas, priešinimasis, piktžodžiavimas rodo, koks liki- 
mas jo neišvengiamai laukia. Bet šiapus patiriami skausmai gali 
virsti ir atgaila, palengvinančia anapus laukiančias bausmes: Die- 
vas būtinai atsižvelgs į tokią kančią, jeigu ji bus nuolankiai priimta. 
Žemiškosios bausmės žiaurumas sušvelnins būsimąją bausmę — 
jame galima įžvelgti pažadą atleisti. Bet gali kilti ir kitoks klau- 
simas: ar tokios kančios nėra ženklas, kad Dievas paliko nusikal- 
tėlį ir atidavė jį žmonių valiai? Gal jos nežada būsimo nuodėmių 
atleidimo, o pranašauja neišvengiamą pasmerkima? O jeigu nu- 
teistojo agonija trunka neilgai, jis greitai miršta, ar tai nėra įro- 
dymas, kad Dievas norėjo jį apsaugoti ir suturėti ant nevilties 
bedugnės krašto? Taigi ši kančia yra dviprasmiška, nes joje gali 
išryškėti tiesa apie nusikaltimą arba teisėjų klaida, gali atsiverti 
nusikaltėlio gerosios pusės arba jo supuvimas, gali pasirodyti, 
kad žmonių teismo sprendimas sutampa su Dievo teismo spren- 
dimu arba kad jie skiriasi. Štai kodėl nenumaldomas smalsumas 
gena žiūrovus prie ešafoto stebėti kančių spektaklio, kur jie gali 
pamatyti praeitį ir ateitį, žemiškąją šiapusybę ir amžinybę. Tai 
tiesos akimirka, kai visi žiūrovai — tardytojai: kiekvienas žodis, 
kiekvienas šūksnis, agonijos trukmė, besipriešinantis kūnas, gy- 
vybė, nenorinti jo palikti, - viskas reikšminga. Vienas vyras išliko 
gyvas „šešias valandas ant rato ir nenorėjo, kad egzekutorius, 
kuris jį guodė ir drąsino, be abejo, kaip mokėjo, paliktų jį nors 
akimirkai“, kitas mirė „tikriausių krikščioniškų jausmų apimtas, 
ir tai rodo jo nuoširdžiausią atgailą“; dar kitas „išleido paskutinį 
atodūsį praėjus valandai, kai buvo užkeltas ant rato; pasakojama, 
kad egzekucijos žiūrovus sugraudino jo pamaldumas ir atgaila“; 
dar kitas labai atgailavo visą kelią iki ešafoto, bet, užkeltas ant 
rato, „be perstojo siaubingai rėkė“; o štai ta moteris „išsaugojo 
šaltą kraują, kol buvo pradėta skaityti teismo nuosprendį, o tada 
jai ėmė maišytis protas. Ją pakorė visiškai išprotėjusią.“* 


24 S.P. Hardy, op. cit., t. I, p. 13; t. IV, p. 42; t. V, p. 134. 

Ratas užsidaro: nuo kvestūros iki bausmės vykdymo kūnas 
atskleisdavo ir atkurdavo tiesą apie nusikaltimą. Maža to, tai 
elementas, kuris, patyręs daugybę ritualų ir išbandymų, pri- 
sipažįsta, kad buvo įvykdytas nusikaltimas, patvirtina, kad jis 
tai padarė, parodo, kad nusikaltimas įspaudė žymę jo viduje ir 
išorėje, patiria bausmę ir demonstruoja jos padarinius labiau- 
siai sukrečiančiu būdu. Keletą kartų kankintas kūnas sintezuo- 
ja realius faktus ir tyrimo metu nustatytą tiesą, procedūrinius 
veiksmus ir nusikaltėlio diskursą, nusikaltimą ir bausmę. Taigi 
jis yra esminis baudžiamosios liturgijos elementas, turintis bend- 
radarbiauti su procesu, įgyvendinančiu milžiniškas valdovo, 
tyrimo tarnybų teises ir užtikrinančiu jų darbo slaptumą. 


Viešoji egzekucija yra ne vien tik teisminis, bet ir politinis ri- 
tualas. Net ir menkiausias jos pavidalas priklauso toms cere- 
monijoms, kuriomis pasireiškia valdžia. 

Klasikinio amžiaus teisės požiūriu pavojinga veika ne tik gali 
padaryti žalos, ne tik sulaužo kokią nors taisyklę, bet ir pažeidžia 
teises tų, kurie laikosi įstatymų: „Jeigu kas nors padarė tai, ką 
draudžia įstatymas, net jeigu jis jokiam asmeniui nepadarė žalos 
ar jo neįžeidė, vis tiek tai yra nusikaltimas, turįs susilaukti at- 
pildo, nes buvo pažeista aukštesniojo teisė ir tai įžeidė jo ran- 
gą.“" Nusikaltimas kėsinasi ne tik į savo tiesioginę auką, bet ir į 
valdovą. Kėsinasi į jį asmeniškai, nes įstatymas yra valdovo 
valia. Kėsinasi fizine prasme, nes įstatymo galia yra valdovo 
galia. Nes „tam, kad įstatymas įsigaliotų šioje karalystėje, buvo 
būtina, kad jį paskelbtų pats valdovas arba kad jį bent patvirtintų 
jo valdžios antspaudas“ .** Taigi valdovas nėra dviejų priešininkų 


25 P. Risi, Observations sur les matières de jurisprudence criminelle, 1768, p. 9 su 
nuoroda į Cocceius, Dissertationes ad Grotium, XII, 8 545. 
26 P.F. Muyart de Vouglans, Les Lois criminelles de France, 1780, p. XXXIV. 

arbitras; jis įsikiša net ne todėl, kad priverstų juos gerbti vienas 
kito teises; jis tiesiogiai atsako tam, kas jį įžeidė. „Be abejonės, 
vienas esmingiausių dalykų vykdant teisingumą yra bausmė už 
nusikaltimą, kuria realizuojama suvereni galia.” Taigi bausmės 
nevalia sutapatinti ir net palyginti su žalos atlyginimu. Bent 
viena bausmės dalis visuomet priklauso valdovui: ir netgi tada, 
kai bausmė derinama su nustatyto dydžio atlyginimu, ji yra pats 
svarbiausias elementas nusikaltimo padarinių likvidavimo pro- 
cese. Be to, ši valdovui priklausanti dalis irgi nėra vientisa: ja, 
viena vertus, atsiteisiama už žalą, kurią patyrė jo valstybė (su- 
kelta netvarka, blogas pavyzdys kitiems - ši žala tokia didelė, 
kad jos visai negalima lyginti su ta, kuri buvo padaryta atski- 
ram individui); kita vertus, šia bausme karalius keršija už ¡Zei- 
dimą jo asmeniui. 

Taigi teisė bausti — vienas iš valdovo teisės skelbti karą savo 
priešams aspektų: galia bausti priklauso „kalavijo teisei, šiai 
absoliučiai galiai valdyti gyvenimą ir mirtį, kuri romėnų teisėje 
buvo vadinama merum imperium, teisei, kuria remdamasis val- 
dovas priverčia laikytis savo įstatymų skirdamas bausmes už 
nusikaltimus“. Tačiau bausmė, be kita ko, - keršto, asmeninio 
ir sykiu visuomeninio, priemonė, nes įstatyme glūdi ir valdovo 
fizinė-politinė jėga: „Pačiu įstatymo apibrėžimu sakoma, kad jis 
siekia ne tik apginti, bet ir atkeršyti už panieką jo valdžiai, baus- 
damas tuos, kurie sulaužo draudimus.”” Aiškiai išreikštas keršto 
motyvas viešpatauja net vykdant paprasčiausią bausmę, net kuo 
tiksliausiai laikantis juridinių formalumų. 

Taigi egzekucijos funkcija yra juridinė-politinė. Tai ceremo- 
nialas, kurio tikslas — atstatyti pažeistą aukščiausiąją valdžią. Ji 
atstatoma visa savo didybe. Viešoji egzekucija, nors tokia sku- 
bota ir kasdieniška, - vienas iš didžiųjų nustelbtos ir atstatytos 


2 D. Jousse, Traitė de la justice criminelle, 1777, p. VII. 
28 P.F. Muyart de Vouglans, loc. cit. 
2 Ibid. 

valdžios ritualų (pvz., karūnacija, karaliaus įžengimas į užka- 
riautą miestą, maištavusių valdinių pasidavimas jo malonei). 
Užtemdydama nusikaltimą, kuris paniekino valdovą, ji visų aki- 
vaizdoje išskleidžia nenuginčijamą valdovo jėgą. Ja siekiama ne 
tik atstatyti pusiausvyrą, bet kuo labiau išryškinti asimetriją tarp 
subjekto, drįsusio sulaužyti įstatymą, ir visagalio valdovo, kuris 
demonstruoja savo jėgą. Nors žalos atlyginimas turi būti propor- 
cingas nusikaltimui, nors nuosprendis turi būti nešališkas, tačiau 
bausmė viešai vykdoma tokiu būdu, kad visi išvystų ne pama- 
tuotą atpildą, o nelygybę ir piktnaudžiavimą valdžia. Šitos baus- 
mės liturgijoje turi būti pompastiškai įtvirtinama valdžia ir jos 
savaime aiški viršenybė. Tai ne tik teisės viršenybė, tai viršenybė 
valdovo fizinės jėgos, užgriūvančios ir pavergiančios savo prie- 
šininko kūną: pažeisdamas įstatymą nusikaltėlis pasikėsino į 
paties valdovo asmenį. Ir būtent šis asmuo - arba tie, kuriems 
jis suteikė savo jėgą, - užvaldo nuteistojo kūną, ji paženklina, 
nugali, sudaužo. Taigi, bendrai paėmus, baudimo ceremonija 
yra „teroro“ priemonė. XVIII amžiaus teisininkai diskusijoje su 
reformatoriais „naujoviškai“ aiškino, kad žiaurios fizinės baus- 
mės drausmina: griežtos bausmės reikalingos tam, kad jų duota 
kankinimuose slypėjo ne pamoka - ta prasme, kurią jai suteikė 
vėliau ideologai (bausmės vykdymo būdas pranoksta nusikal- 
timo svarbą), o gąsdinimo politika: reikėjo, kad, žiūrėdami į nu- 
sikaltėlio kūną, visi pajustų gaivališkai išsiveržusią valdovo jėgą. 
Egzekucija ne atkurdavo teisingumą. Ji reaktyvuodavo valdžią. 
Taigi XVII amžiuje ir net XVIII amžiaus pradžioje egzekucija su 
visomis siaubo teatro priemonėmis nebuvo nežinia kaip išliku- 
si praėjusių amžių liekana. Jos įtūžis, didingumas, kūno prie- 
vartavimas, nežabotas jėgos demonstravimas, smulkmeniškai 
apgalvota ceremonija, trumpai tariant — visas jos mechanizmas 
buvo politizuotos baudžiamosios sistemos dalis. 

Dabar mes galime suprasti kai kuriuos kankinimų liturgijos 
bruožus. O pirmiausia tai, kodėl toks svarbus buvo ritualas, 

turėjęs pompastiškai išsiskleisti minios akivaizdoje. Niekas ne- 
galėjo pasislėpti nuo šio įstatymo triumfo. Tradiciškai jau buvo 
nusistovėjusios jo dalys - eisenos, stabtelėjimai kryžkelėse, prie- 
šais bažnyčių duris, viešas nuosprendžio skaitymas, klūpėjimas 
ant kelių, garsiai skelbiama atgaila dėl to, kad buvo įžeistas 
Dievas ir karalius, tačiau teismo verdiktuose niekada nebuvo 
praleidžiama proga jas išvardyti, nes baudžiamajam mechaniz- 
mui jos buvo svarbios. Pasitaikydavo, kad pats teismas nustaty- 
davo ceremonijos tvarką ir seką: „Kareiviai ant žirgų turi joti 
tokia tvarka: priešakyje du policijos seržantai, paskui kenčian- 
tysis; iš kairės jį turi lydėti Bonfort'as ir Le Corre'as, įkandin jų — 
teismo sekretorius, ir tokia tvarka turi įžengti į didžiojo turgaus 
aikštę, kur bus įvykdytas nuosprendis.“*? Visiškai akivaizdu, 
kad šis smulkmeniškai reglamentuotas ceremonialas yra ne tik 
teisminis, bet ir karinis. Karaliaus teisingumas pasirodo esąs 
ginkluotas, kalavijas, baudžiantis kaltąjį, yra tas pats, kuriuo 
sunaikinami priešai. Ešafotą supa tikra kariuomenė: raiti sargy- 
biniai, lankininkai, atleistiniai, kareiviai. Aišku, visu tuo siekia- 
ma užkirsti kelią pabėgimui ar kokiam nors jėgos panaudojimui; 
be to, neleisti simpatijos apimtiems žiūrovams išgelbėti nuteistąjį 
arba įsiūčio pagautiems - tučtuojau įvykdyti jam mirties bausmę. 
Tačiau tuo siekiama ir priminti, kad kiekvienas nusikaltimas — 
maištas prieš įstatymą ir kad nusikaltėlis yra valdovo priešas. 
Visos šios priežastys — ar tai būdavo atsargumo priemonės susi- 
dėjus ypatingoms aplinkybėms, ar tiesiog viena iš ritualo funk- 
cijų — viešą egzekuciją paverčia ne tiek teisingumo aktu, kiek 
jėgos demonstracija. O teisingiau sakant, ten pats teisingumas 
atsiskleidžia kaip fizinė, materiali ir baisi valdovo jėga. Kanki- 
nimų ceremonija į dienos šviesą iškelia tą valdovo valdžios ir 
įstatymo ryšį, kuriuo valdovas suteikia įstatymui savo jėgą. 
Vieša egzekucija, tas ginkluoto įstatymo ritualas, kuriame 
valdovas iškyla kaip teisingumo ir kartu karo mašinos vadovas, 


% Cituojama knygoje A. Corre, Documents pour servir à l'histoire de la torture 
judiciaire en Bretagne, 1896, p. 7. 

turi du veidus: viename atsispindi pergalė, kitame - kova. Viena 
vertus, ja iškilmingai vainikuojamas nusikaltėlio ir valdovo ka- 
ras, kurio baigtis buvo žinoma iš anksto. Ji turi pademonstruoti 
neišmatuojamą valdovo valdžią tiems, kuriuos jis pavertė vi- 
siškais bejėgiais. Jėgų asimetrijos, negrąžinamai pažeistos pu- 
siausvyros demonstravimas buvo viena iš egzekucijos funkcijų. 
Nutrintas nuo žemės paviršiaus, sumaltas į dulkes ir paleistas 
pavėjui kūnas, - kūnas, kurį gabalėlis po gabalėlio naikina ne- 
žabota valdovo valdžia, - tai ne tik bausmės idealas, bet ir egze- 
kucijų kasdienybė. Imkime kad ir garsiąją Massola egzekuciją, 
kuri vyko Avinjone ir kuri viena pirmųjų sukėlė amžininkų 
pasipiktinimą. Toji iš pažiūros paradoksali ceremonija beveik 
visa vyksta jau nuteistajam mirus, o teisingumas tik atlieka su 
lavonu didingas teatrališkas apeigas ir rituališkai pašlovina sa- 
vo jėgą: nuteistasis uždengtom akim pririšamas prie stulpo; 
aplink jį ant ešafoto prismaigstoma kuolų su geležiniais kabliais. 
„Nuodėmklausys šnibžda kenčiančiajam į ausį, paskui jį pa- 
laimina, ir iš karto egzekutorius, rankoje turintis geležinį vėzdą, 
naudojamą skerdykloje, atsivedėjęs smogia juo nelaimingajam į 
smilkinį, ir šis miršta: po akimirkos mortis exactor didžiuliu pei- 
liu perpjauna jam gerklę, iš kurios pasipila kraujas; tai šiurpą 
keliantis reginys. Budelis perpjauna jam sausgysles prie kulnų, 
perskrodžia pilvą ir išplėšia širdį, kepenis, blužnį, plaučius, pa- 
kabina ant geležinio kablio, paskui pjausto juos ir smulkina į 
gabaliukus, o šiuos kabina ant kitų kablių taip, tarytum mėsinėtų 
gyvulį. Žiūrėkite, kas galite į tai žiūrėti.“?! Toks begalinis kūno 
smulkinimas, akivaizdžiai primenantis skerdyklą, irgi tampa 
reginiu: kiekvienas gabaliukas atsiduria tarsi vitrinoje. 
Egzekucija vyksta laikantis triumfališkos ceremonijos tai- 
syklių. Tačiau jos monotonišką vyksmą pagyvina dramatiška 
susidūrimo scena, kai budelis tiesiogiai, savo rankomis, mani- 
puliuoja „kenčiančiojo“ kūnu. Jo veiksmai, žinoma, numatyti 


31 A. Bruneau, Observations et maximes sur les matières criminelles, 1715, p. 259. 

iš anksto, nes papročiai ir - dažnai gana akivaizdžiai - apkal- 
tinamasis nuosprendis padiktuodavo pagrindinius egzekucijos 
etapus. Ir vis dėlto ji šiek tiek panėšėdavo į mūšį. Egzekutorius 
ne tik vykdo įstatymą, bet demonstruoja jėgą. Jis smurtu sten- 
giasi sutramdyti nusikaltimo smurtą. Budelis yra materialus, 
fizinis šio nusikaltimo priešininkas. Priešininkas, kuris kartais 
būna gailestingas, kartais pilnas įniršio. Damhoudere'as, kaip 
ir daugelis jo amžininkų, skundėsi, kad budeliai „su piktada- 
riais dorojasi visomis įmanomomis žiaurybėmis, kankina juos, 
daužo ir žudo taip, lyg į jų rankas būtų patekęs koks žvėris'“. 
Šis paprotys dar ilgai gyvuos.** Kankinimų ceremonija taip pat 
yra ir iššūkis bei varžytuvės. Jeigu budelis triumfuoja - jeigu 
jam pavyko, kaip buvo liepta, vienu smūgiu nukirsti galvą, — 
jis „pakelia ją ir rodo žmonėms, paskui numeta ant žemės ir 
pamojuoja žiūrovams, kurie negaili plojimų jo meistrišku- 
mui“. Ir priešingai, jeigu jis pralaimi, jeigu jam nepavyksta 
užmušti aukos taip, kaip reikia, jis pats susilaukia bausmės. 
Antai Damiens'o budeliui, nemokėjusiam nuketvirčiuoti savo 
mirtininko pagal taisykles, teko griebtis peilio. Arkliai, kurie 
turėjo po bausmės tapti jo nuosavybe, buvo konfiskuoti vargšų 
naudai. Po keleto metų Avinjono budelis, turėjęs pakarti tris 
plėšikus, suteikė jiems - kad ir kokie jie baisūs buvo — per daug 
kančių. Žiūrovai įpyko. Jie pasmerkė budelį. Už bausmę, be 
to, norint apsaugoti jį nuo minios rūstybės, jis buvo įmestas į 
kalėjimą.” Ši negrabaus budelio bausmė liudija tradiciją, kuri 


32 J. de Damhoudere, Pratique judiciaire ės causes civiles, 1572, p. 219. 

33 1837 metų liepos 6 dienos La Gazette des tribunaux praneša, remdamasi 
Journal de Gloucester, apie „siaubingą ir šlykštų“ vieno egzekutoriaus elgesį, 
kuris, pakoręs nuteistąjį, „paėmė jį už pečių ir stumtelėjo taip, kad tas imtų 
suktis apie savo ašį, o paskui su įtūžiu trenkė jam keletą kartų sakydamas: 
„Na, seni, dabar tu jau tikrai miręs?“ Paskui atsisuko į publiką ir pašaipiai 
paleido keletą tiesiog nepadorių replikų.“ 

4 Tokią sceną stebėjo T.S. Gueulette atleistinio Montigny egzekucijoje 1737 
metais. Plg. R. Anchel, Crimes et chūtiments au XVIII siècle, 1933, p. 62-69. 
Plg. L. Duhamel, Les Exécutions capitales a Avignon, 1890, p. 25. 

artima ir mums: jeigu egzekucija nepavyko, nuteistojo reikia 
pasigailėti. Kai kuriose šalyse toks paprotys buvo įsigalėjęs.” 
Žmonės dažnai tikėdavosi, kad jo bus laikomasi, ir kartais ap- 
gindavo nuteistąjį, šitaip išvengdavusį mirties. Norint išnaikinti 
šį paprotį ir užgniaužti šią viltį, buvo atgaivintas priežodis 
„kartuvės niekada nepaleidžia savo grobio“; imta rūpintis, kad 
mirties nuosprendžiuose būtų įrašyti aiškūs nurodymai: „pa- 
karti ir smaugti tol, kol numirs“, „kol užges gyvybė“. Ir tokie 
XVIII amžiaus vidurio teisininkai, kaip Serpillonas ar Blacksto- 
ne'as, buvo įsitikinę, kad budelio nesėkmė neturėtų išgelbėti 
nuteistajam gyvybės.” Egzekucijos ceremonijoje vis dar buvo 
galima įžvelgti Dievo teismo elementų. Susidūrime su nuteis- 
tuoju egzekutorius buvo lyg ir karaliaus gynėjas. Tačiau gynė- 
jas, kurio gėdijamasi ir kuris smerkiamas: atrodo, tradicija liepė 
antspaudu sutvirtinus budelio raštus ne padėti ant stalo, o nu- 
mesti ant žemės. Žinomi draudimai, kurie supo šią „labai rei- 
kalinga”, tačiau „priešingą prigimčiai tarnybą“. Tam tikra 
prasme nebuvo nieko gero būti karaliaus kalaviju, nes budeliui 
tekdavo dalis priešininko nešlovės. Valdovo galia, kuri pastū- 
mėdavo jį žudyti ir kuri su jo pagalba suduodavo smūgius, į jį 
neįsiliedavo. Ji nesusitapatindavo su įnirtusiu budeliu ir užvis 
didingiausia būdavo tada, kai sustabdydavo egzekutoriaus ran- 
ką malonės laišku. Paprastai nuosprendį nuo egzekucijos skir- 
davo nedidelis laiko tarpas (dažnai tik kelios valandos), todėl 
malonė pasiekdavo nuteistąjį pačią paskutinę akimirką. Bet 
ceremonija, be abejonės, vykdavo lėtai, kad liktų laiko ir tokiai 


% Pavyzdžiui, Burgundijoje, plg. Chassanėe, Consuetudo Burgundi, 
fol. 55. 

37 F. Serpillon, Code criminel, 1767, t. III, p. 1100. Blackstone'as: „Akivaizdu, 
kad, jeigu nusikaltėlis, nuteistas mirti pakariant išvengia mirties dėl eg- 
zekutoriaus nerangumo, šerifas turi atnaujinti egzekuciją, nes nuosprendis 
nebuvo įvykdytas; ir akivaizdu, kad, jeigu pasiduosime šiai netikrai užuo- 
jautai, tai atversime duris įvairiausiems sąmokslams.“ (Commentaries on the 
Laws of England, 1766-1769, p. 199.) 

% Ch. Loyseau, Cinq livres du droit des offices, 1613 metų leidimas, p. 80-81. 

galimybei.” Nuteistieji jos tikėdavosi ir, kad laimėtų laiko, jau 
ešafoto papėdėje pareikšdavo turį dar ką papasakoti. Minia, 
kai to norėdavo, šauksmais ragino pasigailėti, stengėsi vilkinti 
paskutinę akimirką, nekantriai laukė pasirodant pasiuntinio, 
nešino laišku su žalio vaško antspaudu, ir, reikalui esant, tiki- 
no, kad jis jau kelyje (taip buvo vykdant 1750 metų rugpjūčio 
3 dieną bausmę maišto prieš vaikų atėmimą dalyviams). Eg- 
zekucijoje valdovas dalyvavo ne tik kaip galia, keršijanti įsta- 
tymo vardu, bet ir kaip valdžia, galinti atšaukti ir įstatymo 
vykdymą, ir kerštą. Tik jis vienintelis gali nuplauti įžeidimu 
jam padarytą gėdą. Tiesa, jis perleido savo teismams galią teisti, 
bet pats jos neatsisakė. Ją išsaugo visiškai, kad galėtų ir atšaukti 
bausmę, ir ją sugriežtinti. 

Mes turime žiūrėti į viešus kankinimus — tuo ritualizuotu 
pavidalu, kurį jie įgavo dar XVIII amžiuje - kaip į politinį įrankį. 
Jie logiškai pritampa prie baudžiamosios sistemos, kuria rem- 
damasis valdovas tiesiogiai arba netiesiogiai reikalauja, paskiria 
ir įvykdo bausmę, nes būtent į jį būdavo nukreiptas įstatymus 
pažeidžiantis nusikaltimas. Kiekviename nusižengime esama 
crimen majestatis*, o mažiausiame nusikaltelyje slypi potencia- 
lus karalžudys. O karalžudys savo ruožtu yra nei daugiau, nei 
mažiau kaip visiškas ir absoliutus nusikaltėlis, nes, užuot pa- 
sipriešinęs kokiam konkrečiam suverenios valdžios sprendimui 
arba valiai kaip bet kuris kitas nusikaltėlis, jis pasikėsina į patį 
tos valdžios principą, įkūnytą fiziniame valdovo asmenyje. Idea- 
li bausmė karalžudžiui būtų visų įmanomų kankinimų visuma. 


% Plg. S.P. Hardy, 1769 metų sausio 30 dienos užrašus, išspausdintojo tomo 
125 puslapyje; 1779, gruodžio 14, t. IV, p. 229. R. Anchelio veikale Crimes et 
chátiments au XVIII siėcle, p. 162-163 pasakojama apie Antoine'ą Boulleteix, 
kuris buvęs jau ešafoto papėdėje, kai atšuoliavo raitelis su garsiuoju per- 
gamentu rankoje. Visi sušuko „Tegyvuoja karalius“ ir nusitempė Boulleteix 
į smuklę, o teismo tarnautojas su skrybėle rankoje rinko aukas malonės 
paliestajam. 

* „Nusikaltimas prieš didenybe' (lot.). 

Tai turėtų būti nesibaigiantis kerštas: bent jau Prancūzijos įsta- 
tymuose nebuvo numatyta kokia nors konkreti bausmė už tokios 
rūšies niekšybę. Bausmė Ravaillacui buvo išrasta kombinuojant 
žiauriausias Prancūzijoje taikytas bausmes. Damiens'ui paban- 
dyta išrasti dar siaubingesnę. Būta kitų pasiūlymų, tačiau jie 
buvo atmesti kaip ne tokie tobuli. Taigi buvo pakartota Ravail- 
laco egzekucija. Ir reikia pripažinti, kad tai buvo gana santūri 
procedūra, jeigu prisiminsime, kokio begalinio keršto glėbin 
buvo įstumtas 1584 metais Gijomo Oraniečio žudikas. „Pirmąją 
dieną jį nuvedė į aikštę, ten jo laukė katilas verdančio vandens, 
į ji buvo įkišta jo ranka, kuria jis smogė mirtiną smūgį. Rytojaus 
dieną ta ranka buvo nukirsta, ir kai ji nukrito jam prie kojų, jis 
turėjo spardyti ją po visą ešafotą. Trečią dieną jį kankino įkaitin- 
tomis žnyplėmis ir plėšė krūtinės spenelius bei ranką. Ketvirtąją 
dieną plėšė tą pačią ranką bei sėdmenis. Taip palaipsniui šis 
žmogus buvo kankinamas aštuoniolika dienų.“ Paskutinę dieną 
jį užkėlė ant rato ir daužė medine kuoka. Praėjus šešioms valan- 
doms, jis dar paprašė vandens, bet jo negavo. „Galiausiai poli- 
cijos viršininkas paprašė padaryti jam galą ir pasmaugti, kad jo 
siela nenugrimztų į neviltį ir neprapultų amžiams.““ 


+ 


Be jokios abejonės, kankinimai egzistavo visiškai ne dėl to, jog 
tokia buvo nustatyta tvarka. Rusche'as ir Kirchheimeris teisūs 
laikydami juos padariniu tokio gamybos būdo, kuriame darbo 
jėga, taigi ir žmogaus kūnas, nėra nei tokia naudinga, nei tokia 
vertinga prekė, kokia ji taps industrinio tipo santvarkoje. Taip 
pat akivaizdu, kad ši „panieka“ kūnui susijusi su bendru po- 
žiūriu į mirtį. Ir šitame požiūryje galima būtų įžvelgti ne tik 
krikščioniškąsias vertybes, bet ir demografinės, o iš dalies - ir 


*0 Brantôme, Mémoires. La vie des hommes illustres, 1722 metų leidimas, t. II, 
p. 191-192. 

biologinės situacijos atspindžius, kaip antai: ligų ir bado siau- 
tėjimas, periodiškos epidemijų pjūtys, milžiniškas vaikų mir- 
tingumas, nestabili bioekonominė pusiausvyra - mirtis tapo sena 
pažįstama, ji apaugo ritualais, skirtais prisipratinti ją, prisijau- 
kinti ir suteikti prasmę jos nuolatinei agresijai. Tačiau anali- 
zuojant tokio ilgo kankinimų gyvavimo priežastis, reikėtų at- 
kreipti dėmesį ir į istorines aplinkybes. Negalima pamiršti, kad 
1670 metų ordonansas, kuriuo vadovavosi kriminalinis teisin- 
gumas iki pat Revoliucijos išvakarių, kai kuriais atžvilgiais dar 
labiau sugriežtino senuosius įsakus. Nors tokie teisininkai, kaip 
Lamoignonas, ir pasipriešino, tai įtvirtino Pussort'as, tekstus 
rengusioje komisijoje atstovavęs karaliaus interesams. Ir kla- 
sikinio amžiaus viduryje nenuslūgstantys maištai, ne už kalnų 
grumantys pilietiniai karai, karaliaus siekimas įsitvirtinti ap- 
karpant parlamento valdžią didele dalimi paaiškina „kietos“ 
baudžiamosios sistemos gyvybingumą. 

Šios kankinimų naudojimo baudžiamojoje sistemoje priežas- 
tys yra bendro ir tam tikra prasme išorinio pobūdžio. Jos paaiš- 
kina, kaip įsigalėjo ir kodėl taip ilgai išliko fizinės bausmės, ko- 
dėl protestai prieš jas buvo tokie silpni ir gana atsitiktiniai. Bet 
šiame bendrame fone mums reikia išryškinti jų tikslią funkciją. 
Kankinimai taip buvo įsigalėję teisminėje praktikoje todėl, kad 
jie atskleisdavo tiesą ir per juos pasireikšdavo valdžia. Tai, kas 
parašyta, būdavo ištariama, tai, kas slapta, — išviešinama, tai, 
kas įrodyta kvotoje, patvirtinama prisipažinimu. Nusikaltimas 
atkuriamas ir atgręžiamas prieš visų matomą nusikaltėlio kūną. 
Piktadarystė atkartoja visą savo siaubą ir pasinaikina. Be to, kan- 
kinamas kūnas virsta valdovo keršto objektu, vieta, kur de- 
monstruojama valdžia, - tai suteikia progą dar kartą patvirtinti 
jėgų asimetriją. Vėliau pamatysime, kad visų baudžiamųjų me- 
chanizmų šerdis yra tiesos-valdžios santykis ir kad jį galima 
aptikti šiuolaikinėje baudžiamojoje praktikoje, įgavusį visiškai 
kitokį pavidalą, kurio padariniai labai skirtingi. Švietimo epocha 
kankinimus greitai pasmerkia ir pavadina „žiauriais“. Taip kan- 

kinimus apibūdindavo, tačiau be kritinės nuostatos patys teisi- 
ninkai. Gali būti, kad „žiaurumas“ - viena iš tų sąvokų, kurios 
geriau paaiškina jų vaidmenį senojoje baudžiamojoje praktikoje. 
Visų pirma, žiaurumas būdingas kai kuriems sunkiems nusi- 
kaltimams: jo laipsnis priklauso nuo to, kiek natūraliųjų arba 
pozityviųjų, Dievo ar žmonių įstatymų buvo pažeista, nuo to, 
kokį skandalingą triukšmą sukėlė arba, priešingai, su kokia slap- 
ta klasta tie nusikaltimai buvo padaryti, nuo jų kaltininkų ir aukų 
lygio bei padėties visuomenėje, nuo netvarkos, kurią jie skatina 
arba sužadina, nuo jų keliamo siaubo. Taigi bausmė, turinti 
visiems akivaizdžiai atskleisti nusikaltimo kraupumą, pati pri- 
valo būti žiauri: ji turi į dienos šviesą išvilkti Ziaurybes, išviešinti 
jas prisipažinimais, atgailavimais ir pasižadėjimais. Ji turi jas 
atkurti ceremonijomis, kuriose žeminamas ir kankinamas nusi- 
kaltėlio kūnas. Žiaurumas yra nusikaltimo dalis, kurią bausmė 
atgaivina kankinimų pavidalu, taip iškeldama ją į dienos šviesą; 
žiaurumas neatsiejamas nuo mechanizmo, kuris pačioje bausmės 
šerdyje atskleidžia visų akims tiesą apie nusikaltimą. Vieša eg- 
zekucija — tai dalis procedūros, atkuriančios realybę to, už ką 
baudžiama. Kita vertus, žiaurus nusikaltimas yra siautulingas 
valdovui mestas iššūkis; jis susilaukia atsakymo, kurio tikslas 
pranokti jį žiaurumu, jį suvaldyti, nugalėti triuškinančia per- 
svara ir galop sunaikinti. Taigi viešą egzekuciją užtvindančio 
žiaurumo vaidmuo dvejopas: žiaurumo principu grindžiami 
nusikaltimo ir bausmės santykiai, bet, kita vertus, šitokiu bū- 
du baudžiantieji išlieja susierzinimą dėl įvykdyto nusikaltimo. 
Žiaurumas sukrečia atskleista tiesa ir demonstruojama valdžia. 
Tai kvotą užbaigiantis ritualas ir valdovo triumfo ceremonija. 
Žiaurumas juos abu sujungia ties kankinamu kūnu. XIX amžiaus 
baudžiamojoje praktikoje bus bandoma „tyrą“ tiesos ieškojimą 
kiek galima atriboti nuo smurto, kurio nėra įmanoma visiškai 
ištrinti iš bausmės. Bus siekiama pabrėžti, kokie heterogeniški 
ir todėl skirtingi yra nusikaltimas, kurį reikia bausti, ir bausmė, 
kurią paskiria valdžia. Tarp tiesos ir bausmės neturi būti jokių 

kitų santykių, išskyrus teisėtos pasekmės ryšį. Tegu baudžianti 
valdžia nebesitepa rankų nusikaltimu, dar didesniu negu tas, 
už kurį norėta nubausti. Tegu ji lieka nekalta dėl bausmės, kurią 
paskiria. „Skubėkime atsikratyti tokių kankinimų. Jie pritiko tik 
karūnuotiems pabaisoms, kurie valdė romėnus.“*! Tačiau anks- 
tesnės epochos baudžiamoji praktika byloja, kad egzekucija, 
suartindavusi valdovą ir nusikaltimą, „teisminio tardymo“ ir 
bausmės susipynimas nebuvo barbariško nenuovokumo pasek- 
mė; čia įsijungdavo žiaurumo mechanizmas su visais savo bū- 
tinais priedėliais. Žiauriu atlygiu visagalybė rituališkai sunai- 
kindavo nešlovę. 

Kaltę ir bausmę žiaurumas susieja ir sujungia ne todėl, kad 
patylomis buvo toleruojamas įstatymas „akis už akį, dantis už 
dantį“. Tiesiog baudimo apeigose atsiskleisdavo valdžios me- 
chanika — tai buvo valdžia, kuri ne tik nesislepia manipuliuo- 
dama kūnais, bet kurią pagauna įkvėpimas ir kuri darosi dar 
stipresnė nuo fizinės savo galios demonstravimo. Tai buvo val- 
džia, kuri įtvirtina save kaip ginkluotą valdžią, kurios tvarkos 
palaikymo funkcijos nebuvo visiškai atskirtos nuo karo vedimo 
funkcijų. Tai buvo valdžia, taisykles ir pareigas laikiusi asme- 
ninių santykių formomis, kurių laužymas ir nesilaikymas - įžei- 
dimas, užtraukiantis kerštą. Tai buvo valdžia, nepaklusnumą 
laikiusi priešiškumo aktu, maišto pradžia, o pastarasis iš esmės 
nelabai skiriasi nuo pilietinio karo. Tai buvo valdžia, kuri neturi 
įrodinėti, kodėl ji verčia laikytis jos įstatymų, ji turi tik nurodyti, 
kas jos priešai ir koks jėgos protrūkis jiems gresia. Tai buvo 
valdžia, kuri, neįstengdama užtikrinti nenutrūkstamos priežiū- 
ros, bando atšviežinti savo įtaką sukrečiančiais gestais. Tai buvo 
valdžia, kuri grūdinosi viešai ritualuose suspindėdama savo 
„Vviršvaldžia“. 


41 C.E. de Pastoret taip kalba apie karalžudžiams taikomas bausmes, žr. Des 
lois pėnales, 1790, t. II, p. 61. 

Iš visų priežasčių, kodėl bausmes, visiškai nesigėdijančias „Žiau- 
rumo”, pakeitė bausmės, kurias reikėjo pagarbiai vadinti „hu- 
maniškomis“, vieną reikėtų analizuoti būtent dabar, nes ji slypi 
pačioje viešoje egzekucijoje - kaip jos funkcionavimo elementas 
ir kartu nuolatinės netvarkos šaltinis. 

Viešos egzekucijos ceremonijoje svarbiausias vaidmuo tenka 
liaudžiai, kurios realus ir betarpiškas dalyvavimas - būtina eg- 
zekucijos sąlyga. Bausmė, apie kurią buvo žinoma, bet kuri įvyk- 
dyta paslapčia, buvo absoliučiai beprasmiška. Pamoką norėta 
duoti ne vien tam, kad Žmonės suprastų, jog ir menkiausias 
nusižengimas neabejotinai bus nubaustas, bet ir norint įbauginti 
nusikaltėlį užgriuvusio valdžios pykčio reginiu: „Kriminalinėse 
bylose sunkiausias dalykas yra paskirti bausmę: tai proceso 
tikslas ir jo pabaiga, ir vienintelė nauda, nes, tinkamai ją įvyk- 
džius, duoda pamoką ir įvaro siaubą.“*? 

Tačiau šitoje siaubo scenoje liaudies vaidmuo dviprasmiškas. 
Žmogus čia kviečiamas kaip žiūrovas: jis raginamas eiti pa- 
sižiūrėti nusikaltėlio, surakinto kaladėje, atliekančio viešą at- 
gailą; gėdos stulpai, kartuvės ir ešafotai iškyla aikštėse ir pa- 
kelėse; jis atsiduria ten, kur nukankintųjų lavonai keletą dienų 
visų akivaizdoje demonstruojami netoli padarytų nusikaltimų 
vietos. Reikia, kad žmonės ne tik žinotų, bet ir viską pamatytų 
savo akimis. Nes jie turi bijoti; tačiau jie turi būti ir liudytojai, 
tarytum laiduotojai, kad bausmė bus įvykdyta, ir turi iki tam 
tikro laipsnio dalyvauti joje. Būti liudytojais — tai teisė, kurią jie 
turi ir kurios reikalauja. Slapta egzekucija - privilegija, ir dažnai 
įtariama, kad ji nebuvo pakankamai griežta. Protestuojama, jei- 
gu paskutinę akimirką atimamas malonumas matyti auką. Vy- 
riausiąjį pašto iždininką, nužudžiusį savo Zmona ir surakinta 
kaladėje, reikėjo traukti iš minios; „Jį įlaipino į vežimą; mano 


2 A. Bruneau, op. cit., 1715. Pirmosios dalies nenumeruota įžanga. 

manymu, jeigu ne stipri palyda, būtų buvę sunku apsaugoti jį 
nuo tamsuomenės išpuolių, tamsuomenės, kuri rėkė ir tyčiojosi 
iš jo.“ Pakorus moterį, pavarde Lescombat, pasirūpinta už- 
dengti jai veidą; „jai apie kaklą ir galvą buvo apmuturiuota 
nosinė, todėl žmonės garsiai murmėjo ir sakė, kad tai ne Les- 
combat“**. Liaudis reikalauja teisės stebėti egzekuciją ir matyti, 
kas yra kankinimas.* Ji taip pat turi teisę joje dalyvauti. Ilgai 
vedžiojamą gatvėmis, surakintą kaladėje, žeminamą nuteistąjį, 
kuriam daugybę kartų primenamas jo siaubingas nusikaltimas, 
lengvai pasiekia žiūrovų įžeidimai, kartais netgi išpuoliai. Liau- 
dies kerštas buvo skatinamas susilieti su valdovo kerštu. Visai 
ne dėl to, kad juo valdovas būtų grindęs savąjį ar kad valdovas 
būtų tarsi liaudies įniršio reiškėjas; tiesiog liaudis turėjo paremti 
karalių, kai jis imdavosi „keršyti savo priešams“, net jeigu ir ypač 
jeigu tie priešai — iš liaudies tarpo. Keršijančiam karaliui liaudis 
turi atlikti kažką panašaus į „ešafoto tarnybą“. Ši „tarnyba“ 
numatyta senuosiuose ordonansuose; 1347 metų ediktas dėl 
piktžodžiautojų numatė, kad jie turi būti statomi prie gėdos 
stulpo „nuo aušrinės iki kol ateis mirtis. Ir jiems į akis galima 
mėtyti purvą bei kitokius nešvarumus, išskyrus akmenis ir kitus 
daiktus, kurie gali sužeisti [...]. Piktžodžiavimui pasikartojus dar 
kartą, norime, kad nusikaltėlis būtų iškilmingai pastatytas prie 
gėdos stulpo turgaus dieną, kad jam būtų perskelta viršutinė 
lūpa ir kad pasirodytų jo dantys.“ Be abejo, klasikinėje epochoje 
ši dalyvavimo kankinimuose forma dar toleruojama, tačiau ban- 
doma ją apriboti, kad nesužadintų barbariškumo ir neuzurpuotų 
teisės bausti. Bet ši forma buvo pernelyg artimai susijusi su 
bendra viešų egzekucijų tvarka, kad ją būtų buvę galima visiškai 
panaikinti. Dar ir XVIII šimtmetyje susiduriame su tokiomis 


 S.P. Hardy, op. cit., I, išspausdintasis, tomas, p. 328. 

“ T.S. Gueulette, cituojama R. Anchel, op. cit., p. 70-71. 

* Pirmą kartą, kai buvo panaudota giljotina, Chronigue de Paris pranešė, kad 
žmonės skundėsi nieko nematą ir skandavo „Grąžinkite mums mūsų kar- 
tuves“ (žr. J. Laurence, A history of capital punishment, 1432, p. 71 tt.). 

scenomis, kaip Montigny egzekucijos metu — kol budelis vykdo 
bausmę nuteistajam, Halių turgaus žuvininkės nešioja iškamšą, 
kuriai jos nukirto galvą.“ O kiek kartų reikėdavo „saugoti“ nuo 
minios nusikaltėlius, kurie buvo lėtai vežiojami per spūstį - kaip 
pamoka ir kartu kaip taikinys, kaip užslėptas grasinimas ir kaip 
pažadėtas, bet ir uždraustas grobis. Valdovas, kviesdamas minią 
pademonstruoti savo valdžią, vieną akimirką toleruodavo jos 
smurtinius veiksmus tarsi pritarimo ženklą, tačiau kita — už- 
kirsdavo jiems kelią, nubrėždamas savo privilegijų ribas. 

O tada liaudis, pagauta jai įbauginti skirto reginio, gali nebe- 
pritarti baudžiančiai valdžiai ir kartais net ima maištauti. Jeigu 
žmonėms atrodo, kad egzekucija neteisėta, jie sustabdo jos eigą, 
išplėšia nuteistąjį iš budelio rankų, jėga išreikalauja jam malonę 
ar net išvaiko ir nužudo egzekutorius, o visuomet - keikia tei- 
sėjus ir nušvilpia nuosprendį; šie ir kiti liaudies veiksmai dažnai 
persmelkia ir supurto kankinimų ritualą. Dažniausiai tai, aišku, 
atsitikdavo, kai būdavo baudžiami maištų dalyviai: antai, pasi- 
baigus įžymiajai vaikų atėmimo bylai, minia norėjo sutrukdyti 
trijų tariamų maištininkų egzekucijai - juos turėjo pakarti Saint- 
Jeano kapinėse, „nes ten mažiau išėjimų ir lengviau saugoti””. 


46 T.S. Gueulette, cituojamas knygoje R. Anchel, op. cit., p. 63. Veiksmas 
vyksta 1737 metais. 

47 Markizas d’ Argensonas, Journal et Mémoires, VI, p. 241. Žr. Barbier Journal, 
t. IV, p. 455. Be kita ko, vienas pirmųjų šios bylos epizodų yra labai būdingas 
XVIII amžiaus liaudies bruzdėjimams, kuriuos sužadindavo baudžiamoji 
sistema. Policijos generolas Berryer liepia atimti „vaikus iš laisvamanių, 
netikinčių“; atleistiniai sutinka atiduoti juos tėvams tik „už pinigus“; sklinda 
gandas, kad vaikus ketinama atiduoti karaliui pasismaginti. Minia, atpa- 
žinusi policijos šnipą, jį nulinčiuoja „su nežmoniškumu, peržengiančiu vi- 
sas ribas“, ir „užmetusi kilpą jam, jau mirusiam, ant kaklo, nutempia prie 
pono Berryer durų“. O tas šnipas, anksčiau buvęs vagis, turėjęs mirti ant 
rato kartu su savo bendrininku Rafiat ir todėl tapęs skundiku. Policijai jis 
atnešdavo daug naudos, nes mokėjo sumegzti bet kurios intrigos galus. Jo 
naujasis amplua buvo „labai vertinamas“. Šis atvejis yra įdomus daugeliu 
aspektų: maištą sukelia palyginti nauja represijų priemonė - tai ne teismai, 
o policija. Darbo reikalais policija susisaisto su nusikaltėliais, o nuo XVIII 

Įsibaiminęs budelis atriša vieną iš nuteistųjų. Lankininkai pra- 
deda šaudyti. Panašūs įvykiai pasikartojo po 1775 metų kviečių 
maišto. Taip pat 1786-aisiais, kada padieniai darbininkai žygiavo 
į Versalį ir pabandė išvaduoti suimtus saviškius. Šiais atvejais 
bruzdėjimai jau buvo įsisiūbavę anksčiau ir jų priežastys nebuvo 
susijusios su bausmės vykdymo būdu, tačiau esama daug kitų 
pavyzdžių, rodančių, kad bruzdėjimus išprovokuodavo būtent 
koks nors verdiktas ar egzekucija. Tai nedidelės, tačiau begalinės 
„ešafoto aistros“. 

Dažniausiai nuteistąjį į egzekucijos vietą lydi padrąsinimo, o 
kartais — ir sveikinimo šūksniai. Tame ilgame kelyje jį palaiko 
„Užuojauta tų, kurie turi švelnią širdį, ir plojimai, susižavėjimas, 
pavydas tų, kurie yra laukiniai ir sudiržusios dvasios“. Minia 
spraudžiasi prie ešafoto ne tik todėl, kad matytų nuteistojo kan- 
čias ar pakurstytų budelio įniršį, bet ir vildamasi išgirsti, kaip 
tas, kuriam nebėra ko prarasti, burnoja prieš teisėjus, prieš įsta- 
tymus, prieš valdžią, prieš religiją. Egzekucijos metu nuteistasis 
gali pasinaudoti šia saturnalijos akimirka, kai nebėra nieko už- 
drausto arba baustino. Artėjančios mirties akivaizdoje nusikal- 
tėlis gali sakyti viską, o minia jį už tai sveikina. „Jeigu kokiuose 
nors metraščiuose būtų rūpestingai užrašyti paskutiniai žodžiai, 
išsprūdę iš kankinamųjų lūpų, ir jei kas nors turėtų drąsos juos 
perskaityti, jeigu kas apklaustų vien tik tą žemą prastuomenę, 
beširdžio smalsumo stumiamą prie ešafoto, tai sužinotų, jog nė- 
ra tokio nusikaltėlio, kuris, mirdamas ant rato, nekaltintų dan- 
gaus ir skurdo, pastūmėjusių jį nusikalsti, nepriekaištautų tei- 
sėjams už barbariškumą, nekoneveiktų juos lydinčių altoriaus 
tarnų ir nepiktžodžiautų prieš Dievą, nors ir yra jo kūrinys.“*? 


amžiaus tai tampa sistema. Maištaujanti liaudis imasi pati nukankinti nu- 
teistąjį, kuris nepelnytai išvengė ešafoto. 

+ H. Fielding, „An inquiry“, in The Causes of the late increase of Robbers, 1751, 
p. 61. 

* A. Boucher d'Argis, Observations sur les lois criminelles, 1781, p. 128-129. 
Boucher d'Argis dirbo patarėju Châtelet kalėjime. 

Šiose egzekucijose, kurios turėtų demonstruoti bauginančią val- 
dovo valdžią, esama karnavalo elementų, čia tarsi susikeičiama 
vaidmenimis, valdžia pajuokiama, o nusikaltėliai paverčiami 
didvyriais. Nešlovė apgaubia priešingą pusę. Nuteistųjų drąsa, 
kaip ir jų ašaros arba riksmai, meta šešėlį ant įstatymo. Fieldingas 
su apmaudu sako: „Kai matome drebantį nuteistąjį, nė nesusi- 
mąstome apie gėdą. Dar mažiau apie tai galvojame, jeigu jis yra 
įžūlus.““? Liaudis, kuri apspito ešafotą ir stebi egzekuciją, visa- 
dos - netgi tada, kai valdovo kerštas begalinis, - ištaiko progą 
atsigriebti. 

Svarbiausia priežastis — liaudies manymu, neteisingas nuo- 
sprendis, ypač jeigu ji mato baudžiamą myriop žmogų iš liaudies 
už nusikaltimą, už kurį kam nors kitam, aukštesnės kilmės arba 
turtingesniam, būtų buvusi paskirta švelnesnė bausmė. Atro- 
dytų, jog kai kurių baudžiamosios sistemos veiksmų XVIII am- 
Ziuje — o gal ir anksčiau — nebepalaikė žemesnieji gyventojų 
sluoksniai. Ir tai galėjo lengvai sukelti bruzdėjimus. Kadangi 
neįmanoma, jog vargingiausieji - tai pažymi vienas iš teisėjų — 
būtų išklausyti teismuose"!, jie gali įsikišti, ir net fiziškai, ten, 
kur teisingumas demonstruojamas viešai, ten, kur jie sukviesti 
liudyti ir vos ne patarnauti vykdant šį teisingumą: gali jėga 
įsiveržti į baudimo mechanizmą ir pakeisti jo veikimo eigą. Jie 
gali baudimo ritualų prievartą nukreipti kita linkme. Bruzdama 
prieš bausmių diferencijavimą atsižvelgiant į socialinę nusi- 
kaltėlio klasę: 1781 metais Champrė abatą nužudė tos žemės sa- 
vininkas, ir bandyta paskelbti žmogžudį bepročiu; „iš pradžių 
atrodė, kad valstiečiai, kurie buvo labai prisirišę prie savo ga- 
nytojo, iš pykčio pakels ranką prieš savo šeimininką ir padegs 
jo pilį [...]. Visi protestavo, ir visiškai teisėtai, prieš kaltintojo 
atlaidumą, kuriuo jis atėmė iš teisingumo galimybę nubausti už 
tokį šlykštų nusikaltimą.“ Bruzdama prieš per daug griežtas 
5% H. Fielding, loc. cit., p 41. 


51 C. Dupaty, Mémoire pour trois hommes condamnés à la roue, 1786, p. 247. 
32 S.P. Hardy, op. cit., 1781, sausio 14, t. IV, p. 394. 

bausmes už dažnai pasitaikančius ir nelaikomus labai sunkiais 
nusikaltimus (vagystė su įsilaužimu); arba prieš bausmes, ku- 
rios skiriamos už kai kuriuos nusižengimus, susijusius su tam 
tikromis socialinėmis sąlygomis, pavyzdžiui, vagiliavimą ūkyje. 
Mirties bausmė už tokį nusikaltimą sukeldavo daug nepasiten- 
kinimo, nes paprastai šeimynykščių būdavo ne viena dešimtis, 
tokioje byloje jiems būdavo sunku įrodyti savo nekaltumą, jie 
lengvai galėjo tapti įtaraus šeimininko aukomis, o kai kurių po- 
nų, užmerkiančių tokiais atvejais akis, atlaidumas dar labiau 
pabrėždavo nepelnytą dalią tų, kuriuos apkaltindavo, nuteis- 
davo ir pakardavo. Tokių šeimynykščių egzekucijos dažnai su- 
keldavo protestus.” 1761 metais Paryžiuje kilo nedidelis maištas 
dėl vienos tarnaitės, pavogusios medžiagos gabalą iš savo šeimi- 
ninko. Nors moteris ir prisipažino savo kaltę, grąžino medžiagą 
ir prašė pasigailėti, šeimininkas nepanoro atsiimti skundo. Eg- 
zekucijos dieną kvartalo gyventojai neleidžia jos pakarti, užpuo- 
la pirklio parduotuvę ir ją išplėšia. Galiausiai tarnaitės pasigai- 
lima. Tačiau viena moteris, bandžiusi, tegu ir nesėkmingai, adata 
subadyti negerąjį šeimininką, buvo ištremta trejiems metams.” 

Iki šiol prisimenami XVIII amžiuje plačiai nuskambėję teis- 
mai, kai į bylą įsikišdavo to meto šviesuomenė - filosofai ir kai 
kurie teisėjai: Calas, Sirvenas, ševaljė de La Barre'as. Tačiau 
beveik nekalbama apie visus tuos egzekucijų sukurstytus liau- 
dies bruzdėjimus. Iš tikrųjų, retas kuris peržengdavo vieno 
miesto, kartais — vieno kvartalo ribas. Ir vis dėlto jie buvo labai 
svarbūs. Kartais šie iš apačios kylantys neramumai įgaudavo 
užmojį ir patraukdavo aukštesnę padėtį užimančių žmonių 
dėmesį, kurie, atsiliepdami į juos, suteikdavo šiems įvykiams 
naują matmenį (paskutiniais metais prieš Revoliuciją būta tokių 


2 Apie tokių nuosprendžių sukeliamą nepasitenkinimą žr. Hardy, op. cit., 
t. I, p. 319, p. 367; t. III, p. 227-228; t. IV, p. 180. 

* Papasakojo R. Anchelis knygoje Crimes et chátiments au XVIII* siècle, 1937, 
p. 226. 


Kankinimų viešpatija 77 


atvejų, pavyzdžiui, Catherine'os Espinas, 1785 metais netei- 
singai apkaltintos tėvažudyste, trijų nukankintųjų ant rato Šo- 
mone bylos, kurioms 1786 metais Dupaty paskyrė savo įžymųjį 
pranešimą; arba Marie Francoise'os Salmon, kurią Ruano parla- 
mentas 1782 metais nuteisė sudeginti kaip nuodytoją, byla, ta- 
čiau ir 1786 metais jai dar nebuvo įvykdyta bausmė). O daž- 
niausiai šie bruzdėjimai baudžiamąją sistemą ir jos renginius, 
kurie turėdavo būti pamokantys, apgaubdavo nuolatinio ne- 
rimo atmosfera. Kiek kartų tvarkai aplink ešafotą palaikyti rei- 
kėdavo griebtis „liaudžiai nemalonių“ ir „valdžią žeminančių“ 
priemonių“? Buvo akivaizdu, kad didijį bausmės reginį kiek- 
vieną akimirką galėjo atmesti tie, kuriems jis buvo skirtas. Ir iš 
tikrųjų — viešos egzekucijos siaubas įplieksdavo nepaklusnumo 
liepsną: bausmės vykdymo dieną darbas sustodavo, smukles 
užplūsdavo lankytojai, visi burnodavo prieš valdžią, prakeiks- 
mais ir akmenimis apipildavo budelį, atleistinius ir kareivius. 
Bandydavo pagrobti nuteistąjį — kartais norėdami išgelbėti, kar- 
tais — nužudyti, kaip jiems atrodė geriau. Kildavo muštynių, o 
vagims smalsumo pagauti ir prie ešafoto besigrumdantys žmo- 
nės būdavo geriausias grobis.“ Tačiau svarbiausia - ir kaip tik 
todėl visi šie neramumai kėlė politinį pavojų - buvo tai, kad 
žmonės niekada nesijautė labiau artimi tiems, kuriems buvo 
vykdoma bausmė, kaip šių ritualų metu, - ritualų, turėjusių 
pademonstruoti, koks šlykštus yra nusikaltimas ir kokia neįvei- 
kiama valdžia. Niekada jie nebuvo patyrę tokio nežaboto ir 
besaikio valdžios smurto, kaip tas, kuris užgriūdavo nuteis- 
tuosius. Beveik nebuvo atvejo, kad tų, kuriuos pavadinčiau 
smulkiais nusikaltėliais — valkatu, apsimetėlių elgetų, pikta- 
valių vargetų, kišenvagių, vogtų daiktų supirkėjų bei perpar- 
davinėtojų — nepalaikytų ištisas gyventojų sluoksnis; tai liudija 


35 Markizas d'Argensonas, loc. cit. 
* Hardy aprašo daug tokių atvejų - kad ir ta įžymią vagystę, įvykusią tame 
pačiame name, kuriame policijos viršininkas ruošėsi dalyvauti egzekucijoje. 

pasipriešinimas gatves „valančiai“ policijai, šnipų medžioklė, 
sargybos arba inspektorių uZpuolimai.” Pamažu šis solida- 
rumas tapo pagrindiniu baudžiamosios sistemos ir policijos 
represijų taikiniu. Taigi kankinimų ceremonijoje, toje abejo- 
tinoje šventėje, kur smurtas akimirksniu keisdavo savo objektą, 
daug daugiau galimybių sustiprėti turėjo ne valdovo valdžia, 
o būtent šis solidarumas. Ir XVIII bei XIX amžiaus reformatoriai 
nepamiršo, kad egzekucijos taip paprastai neįbaugina liaudies. 
Tad vienas pirmųjų reikalavimų buvo panaikinti kankinimus. 

Pakanka dviejų pavyzdžių, norint apibrėžti politinę prob- 
lemą, iškylančią liaudžiai įsitraukus į kankinimų žaidimą. XVIII 
amžiaus pabaiga; veiksmas vyksta Avinjone. Prieš akis — visi 
žiaurumo teatro elementai: fizinis budelio ir nuteistojo susi- 
dūrimas, varžytuvių dalyviai susikeičia vietomis, egzekutorių 
persekioja liaudis, nuteistasis išlaisvinamas kilusio maišto metu, 
o baudžiamasis mechanizmas apverčiamas aukštyn kojom. Tu- 
rėjo būti pakartas žmogžudys, vardu Pierre'as du Fort'as. Keletą 
kartų jo „kojos užkliuvo už skersinių“, ir jis niekaip negalėjo 
pakibti ore. „Tai matydamas budelis užvertė jam ant galvos 
marškinius ir smogė keliu į pilvą ir į paširdžius. Matydama, kad 
nusikaltėlis kankinamas be saiko, ir pamaniusi, jog budelis jį 
pasmaugė [...] pagauta užuojautos kankinamajam ir pykčio bu- 
deliui, minia apmėtė pastarąjį akmenimis, o šis tuo tarpu nu- 
spyrė dvejas kopėčias ir nustūmė kankinamąjį žemyn, užšoko 
jam ant pečių ir ėmė kulti šonus, o minėtojo budelio žmona 
kartuvių apačioje tempė aną už kojų žemyn. Nuo to šiam iš 
gerklės pasipylė kraujas. Tačiau akmenų kruša vis stiprėjo, vie- 
nas akmuo netgi pataikė pakartajam į galvą, ir budelis buvo pri- 
verstas šokti ant kopėčių, kuriomis jis leidosi taip skubėdamas, 
kad nuslydo nuo anųjų vidurio ir nukrito stačia galva ant žemės. 
Minia siūbtelėjo ant jo. Jis atsistojo su durtuvu rankoje, gra- 
sindamas nužudyti kiekvieną, kuris prisiartins. Partrenktas ant 


* Plg. D. Richet, La France moderne, 1974, p. 118-119. 

žemės, jis keletą kartų kėlėsi, kol galų gale buvo smarkiai su- 
muštas, išvoliotas purve, prigirdytas upelyje ir su didžiausiu 
pakilimu bei įniršiu nuvilktas gatvėmis iki universiteto, o nuo 
ten iki pranciškonų kapinių. Jo parankinis, irgi stipriai sumuštas, 
sudaužyta galva ir kūnu, buvo nuneštas į ligoninę, kur po kelių 
dienų mirė. Tuo tarpu kažkokie niekam nežinomi pašaliečiai 
užlipo kopėčiomis ir nupjovė virvę, ant kurios kybojo pakartasis, 
okiti apačioje jį pagavo - jis jau buvo iškabojęs ilgiau, negu reikia 
sukalbėti visą „Amžinąjį atilsį'. O minia sulaužė kartuves ir su- 
skaldė į gabalus budelio kopėčias [...]. Vaikai galvotrūkčiais 
nutempė kartuvių liekanas ir įmetė į Roną.“ O nuteistąjį nuvežė 
į kapines, „idant jo neatsiimtu teisėjai, o iš ten - Saint-Antoine'o 
bažnyčią“. Arkivyskupas suteikė jam atleidimą, nuvežė į ligo- 
ninę ir paprašė jį dėmesingai globoti. Galiausiai, priduria ata- 
skaitos autorius, „mes turėjome parūpinę jam naują kostiumą, 
dvi poras kojinių ir batų ir nuo galvos iki kojų aprengėme jį 
naujais drabužiais. Mūsų kolegos davė jam marškinius, pirštines 
ir peruką.“ 

Kitos scenos veiksmo vieta - Paryžius, praslinkus šimtmečiui. 
Tai įvyko 1775 metais, ką tik pasibaigus kviečių maištui. Kadangi 
liaudis apimta baisios įtampos, valdžia pageidauja, kad egze- 
kucija būtų įvykdyta „švariai“, be trukdymų. Tarp ešafoto ir 
žiūrovų, apdairiai nustumtų į deramą nuotolį, išsirikiuoja dvi 
eilės kareivių, viena jų laukia tuoj prasidedančios egzekucijos, 
kita — galbūt prasidėsiančio maišto. Taigi nutraukiamas tiesio- 
ginis ryšys: vykdoma vieša egzekucija, kurioje reginys neutra- 
lizuojamas arba virsta lyg ir abstrakčiu pagąsdinimu. Tuščioje 
ginklų saugomoje aikštėje tiesiog įvykdomas teisingumas. Mirtis 
parodoma tik iš aukštai ir iš toli: „dvejos kartuvės, 18 pėdų aukš- 
čio — be abejo, todėl, kad būtų pamokantis pavyzdys kitiems, 


* L. Duhamel, op. cit., 1890, p. 5-6. Panašių scenų pasitaikydavo dar ir XIX 
amžiuje. J. Laurence'as jas mini knygoje A history of capital punishment, 1932, 
p. 195-198 ir p. 56. 

buvo pastatytos tik trečią valandą po pietų. Nuo antros valandos 
Grėve'o aikštę ir jos prieigas užtvindė įvairios paskirties pėsčių 
ir raitų karių būriai. Šveicarai ir prancūzų gvardiečiai patruliavo 
gretimose gatvėse. Egzekucijos metu niekas negalėjo patekti į 
Grėve'o aikštę ir, kur akis užmato, stovėjo dvi eilės nugaromis 
susirėmusių kareivių su šautuvais prie kojų — vieni Žiūrėjo į 
aikšės prieigas, kiti - į aikštės vidurį. Du nelaimingieji [...] šaukė 
visą kelią esą nekalti ir kartojo ta pati kopdami kopėčiomis.“ 
Kiek buvo vadovaujamasi humaniškais jausmais atsisakant šiuo 
atveju kankinimų liturgijos? Kad ir kaip ten būtų, valdžią gąs- 
dino politiškai dviprasmis šių ritualų poveikis. 


+ 


Tokį dviprasmiškumą akivaizdžiai perteikia tai, ką galima būtų 
pavadinti „ešafoto prakalbomis“. Dalyvaudamas egzekucijų ap- 
eigose, nuteistasis pats turėjo paskelbti esąs kaltas: atlikti viešą 
atgailą, ant kaklo pasikabinti lentą su savo nusikaltiino apra- 
šymu, garsiai išpažinti nuodėmes (be abejonės, verčiamas savo 
budelių). Be to, prieš pradedant egzekuciją, jam, regis, būdavo 
suteikiamas žodis - ne todėl, kad pareikštų esąs nekaltas, o tam, 
kad patvirtintų padaręs nusikaltimą ir pripažintų nuospren- 
džio teisingumą. Metraščiuose minima gana daug tokių pra- 
kalbų. Ar tikrai jų būta? Kai kada - taip. O gal tai suklastotos 
vėlesniais laikais paplitusios kaip pamokančios ir susimąstyti 
verčiančios istorijos? Be abejonės, dažniau būdavo būtent taip. 
Kiek galima pasitikėti tuo, kas pasakojama, pavyzdžiui, apie 
Marionos Le Goff mirtį - XVIII amžiaus viduryje ji vadovavo 
garsiai Bretanėje siautėjusiai gaujai? Sako, ji nuo ešafoto sušu- 
kusi: „Tėvai ir motinos, kurie mane girdite, saugokite ir moky- 
kite gero savo vaikus. Būdama vaikas, aš buvau melagė ir tin- 
ginė. Pirmą kartą pavogiau mažytį peiliuką už šešis liardus [...]. 


* S.P. Hardy, op. cit., t. III, 1745, gegužės 11, p. 67. 

Paskui apvaginėjau keliaujančius prekijus, prekiautojus galvi- 
jais. Galiausiai pradėjau vadovauti gaujai ir štai kodėl atsidūriau 
čia. Papasakokite visa tai savo vaikams, ir tebūnie tai jiems pa- 
moka.“*? Tokia prakalba, net savo frazeologija, pernelyg panaši 
į moralus, kurių paprastai pilna pamfletuose*, laikraštukuose ir 
paskalų literatūroje, kad būtų galima patikėti ją esant autentišką. 
Tačiau „nuteistojo paskutinio žodžio“ žanras pats savaime yra 
reikšmingas. Teisingumas norėjo, kad auka pati kaip nors įtei- 
sintų jai paskirtą egzekuciją. Nusikaltėlis turėjo pats sau pa- 
siskirti bausmę atskleisdamas visą savo nusikaltimo juodybę. Ji 
vertė pasakyti, kaip, pavyzdžiui, trijų žmonių žudiką Jeaną Do- 
minigue'ą Langlade'ą: „Paklausykite visi apie mano siaubingus, 
gėdingus ir apgailėtinus darbus, kuriuos aš padariau Avinjono 
mieste, menančiame mane su pasibaisėjimu kaip nežmoniškai 
pamynusį šventus draugiškumo ryšius.““! Pamfletas ir mirties 
giesmė, galima sakyti, buvo baudžiamojo proceso tęsinys; arba, 
tikriau sakant, jie papildydavo tą mechanizmą, kuris egzekucijos 
metu užslaptintą ir rašytinę bylos tiesą perkeldavo į nusikaltėlio 
kūną, gestus ir lūpas. Teisingumas šiais apokrifais naudojosi sa- 
vo teisumui pagrįsti. Todėl jo sprendimus patvirtindavo viso- 
kiausi pomirtiniai „įrodymai“. Atsitikdavo ir taip, kad nusikal- 
timų ir nešlovingo gyvenimo aprašymai — kaip tikrų tikriausia 
propaganda - būdavo išspausdinami dar prieš prasidedant by- 
lai, kad paveiktų norima linkme teisingumą, kurį manė būsiant 
pernelyg nuolaidų. Siekdami diskredituoti kontrabandininkus, 
mokesčių rinkėjai spausdino „biuletenius“ su jų nusikaltimų 
aprašymais: apie 1768 metais paskleistus pamfletus, kaltinančius 
kažkokį Montagne'į, vienos gaujos vadą, pats jų autorius sako 
štai ką: „Jam buvo priskirtos kelios vagystės, kurių autorystė iš 
tikrųjų ganėtinai abejotina [...]; pavaizdavome Montagne'į kaip 


0 Corre, Documents de criminologie rétrospective, 1896, p. 257. 
* Pranc. feuilles volantes. 
él Cituojama L. Duhamel, op. cit., p. 32. 

žiaurų žvėrį, hieną, kurią reikia nušauti; Overnės karštagalvius 
pagavo toji idėja.“*? 

Tačiau šios literatūros poveikis buvo toks pats dviprasmiškas, 
kaip ir ji pati. Taip plačiai aprašius nuteistojo nusikaltimus ir tik 
retkarčiais - jo pavėluotą atgailą, jis tapdavo didvyriu, kovojusiu 
su įstatymais, turtuoliais, šios žemės galingaisiais, teisėjais, žan- 
darais arba kareiviais, mokesčių bendrove ir jos agentais, - jame 
visi lengvai atpažindavo save. Smulkūs susidūrimai, glūdėję 
kasdienio gyvenimo šešėlyje, čia įgaudavo epinį užmojį. Jeigu 
nuteistasis atgailaudavo, sutikdavo su nuosprendžiu, prašydavo 
Dievo ir žmonių atleisti už padarytus nusikaltimus, jis tarsi ap- 
sivalydavo nuo savo nuodėmių: mirdavo - savaip - kaip šventa- 
sis. Tačiau nenuolankumas irgi suteikdavo jam didybės: ištver- 
damas kankinimus, jis demonstruodavo jėgą, kurios neįstengė 
įveikti jokia valdžia: „Egzekucijos dieną — tai gali pasirodyti ma- 
žai tikėtina - aš niekam neatvėriau savo jausmų atlikdamas viešą 
atgailą ir, kai galų gale atguliau ant kryžiaus, niekas neišvydo 
siaubo mano veide.“*? Šis juodasis didvyris arba pripažįstantis 
savo kaltę nusikaltėlis, šis kovotojas už tikrąjį teisingumą arba 
nepalaužiamos jėgos žmogus, šis pamfletų, gandų, almanachų 
ir nuotykių romanų nusikaltėlis, pateikiamas tarsi nesektinas 
pavyzdys, įkūnija daugelio kovų ir susidūrimų atminimą. Kai 
kurie nuteistieji po mirties tapo savotiškais šventaisiais, kurie 
išliko žmonių atmintyje ir kurių kapas virto garbinimo objektu.“ 
Tarp jų buvo tokių, kurių šlovė pynėsi su pasišlykštėjimu jais ir 


é Puy-de-Dôme archyvai. Cituojama knygoje M. Juillard, Brigandage et con- 
trebande en haute Auvergne au XVIII" siėcle, 1937, p. 24. 

& J.D. Langlade'o, nubausto myriop Avinjone, 1768 metų balandžio 12 dieną, 
rauda. 

* Taip atsitiko su Tanguy, nubaustu myriop Bretanėje apie 1740 metus. 
Tikrai žinoma, kad dar prieš teismo nuosprendį jis buvo pradėjęs atlikinėti 
ilgą atgailą, paskirtą jo dvasios tėvo. Gal tai buvo civilinės teisės ir religinės 
atgailos konfliktas? Šia tema plg. A. Corre, Documents de criminologie rėtro- 
spective, 1885, p. 21. Corre nurodo į Trevedy, Une promenade à la montagne de 
justice et a la tombe Tanguy. 

dar ilgai buvo kaip dvi vieno medalio pusės. Be abejo, nereikėtų 
į visą šią literatūrą, mitusią keleto iškilesnių figūrų gyvenimais“, 
žvelgti kaip į spontanišką „liaudies išmonę“ arba, atvirkščiai, 
įžiūrėti joje iš anksto sugalvotą, iš aukščiau nuleistą moralizuo- 
jančią propagandą. Būtent čia susidurdavo du baudžiamosios 
praktikos aspektai — čia ėjo fronto linija kovoje dėl nusikaltimo, 
dėl bausmės už jį ir dėl atminties apie jį. Šie pasakojimai galėjo 
būti spausdinami bei platinami tik todėl, kad šitokiu būdu tikė- 
tasi ideologiškai kontroliuoti visuomenę.“ O šios tikros kasdie- 
nės istorijos-pasakos buvo skaitomos su tokia atida ir tapo pa- 
grindine plačiųjų masių lektūra tik todėl, kad jos ne tik gaivino 
atsiminimus, bet ir parūpino atramos taškų. „Smalsumas“ taip 
pat yra politinė kategorija. Šiuos tekstus galima skaityti ir kaip 
diskursą, kuris turi dvi puses — tai matyti iš juose pateikiamų 
faktų, iš tiems faktams suteikiamos reikšmės ir iš to, kaip šlovi- 
nami „įžymiais“ vadinami nusikaltėliai, na ir tiesiog iš juose var- 
tojamų žodžių (reikėtų patyrinėti, kaip vartojamos „nelaimės“, 
„Šlykštumo“ kategorijos arba apibūdinimai „garsus“, „pasigai- 
lėtinas“ tokiuose pasakojimuose, kaip „Guilleri ir jo bendrininkų 
gyvenimo, didžiųjų vagysčių ir apgavysčių bei jų pasigailėtino 
galo istorija“). 

Šią literatūrą, be abejonės, reikia susieti su „ešafoto aistromis“, 
kur ties kankinamu kūnu susidurdavo teisianti valdžia ir liau- 
dis - egzekucijos liudininkė, dalyvė, galima ir „svarbi“ jos auka. 
Įkandin ceremonijos, bandančios, tačiau nepatenkinamai, ritua- 
lizuoti valdžios santykius, plūsteli lavina diskursų, pratęsiančių 


é5 Ty, kurias R. Mandrou vadina dviem grandais: Cartouche'as ir Mandrinas, 
prie jų dar reikėtų pridurti Guilleri (De la culture populaire aux XVII" et XVIII" 
siècles, 1964, p. 112). Anglijoje Jonathanas Wildas, Jackas Sheppardas, Clau- 
de'as Duvalis vaidino gana panašų vaidmenį. 

% Almanachų, pamfletų ir t.t. spausdinimas bei platinimas buvo iš principo 
griežtai kontroliuojami. 

67 Šį pavadinimą galima rasti ir Normandijos bei Troyes Bibliothėgue bleu 
(plg. R. Helot, La Bibliothėgue bleu en Normandie, 1928). 

to susidūrimo temą. Po mirties paskelbti nusikaltimai pateisin- 
davo teisingumo veiksmus, tačiau taip pat ir šlovindavo nusi- 
kaltėlį. Štai kodėl baudžiamosios sistemos reformatoriai netru- 
kus pareikalavo, kad tie pamfletai būtų uždrausti.“ Štai kodėl 
liaudis taip gyvai domėjosi viskuo, kas nors kiek siejosi su smul- 
kiąja, kasdiene antiįstatyminės veiklos epopėja. Štai kodėl tie 
pamfletai prarado svarbą pasikeitus politinei liaudies antiįsta- 
tyminės veiklos funkcijai. 

Ilgainiui jie dingo, kuriantis visai kitokiai literatūrai apie nu- 
sikaltimus: literatūrai, kurioje nusikaltimas šlovinamas, nes tai 
viena iš meno rūšių, nes juos gali padaryti tik ypatingos pri- 
gimties žmonės, nes jie atskleidžia stipriųjų ir galingųjų išsi- 
gimėliškumą, nes piktadarystė yra dar vienas būdas tapti pri- 
vilegijuotu: nuo juodojo romano iki Quincey arba nuo Cháteau 
d Otrante iki Baudelaire'o - visur keičiama nusikaltimo estetika, 
nusikaltimas įgauna priimtiną pavidalą. Pažiūrėti - atskleidžia- 
mas nusikaltimo grožis ir didybė. O iš tikrųjų - tvirtinama, kad 
didybę galima pasiekti ir nusikaltimo keliu ir kad nusikaltimas 
yra išskirtinė tų, kurie tikrai didūs, teisė. Gražios žmogžudystės 
įvykdomos ne dėl smulkaus grobio, kurio vaikosi gatvės nu- 
sikaltėliai. O detektyvinėje literatūroje, pradedant Gaboriau, 
žengiamas tolimesnis žingsnis: joje vaizduojamas nusikaltėlis 
toks klastingas, toks apsukrus, pasižymi tokiu aštriu protu, kad 
ant jo niekada nekrenta joks įtarimas. Ir pagrindinė susidūrimo 
forma čia yra dviejų grynų protų - žudiko ir detektyvo - kova. 
Iš tiesų toli nueita nuo anų pasakojimų, kuriuose atskleidžiamas 
nusikaltėlio gyvenimas ir išvardijami blogi darbai, kuriuose 
nusikaltėlis prisipažindavo padaręs savo nusikaltimus ir ku- 
riuose nepamirštama paminėti nė vieno jam tekusio kankinimo: 


é Plg., pavyzdžiui, ką sakė Lacretelle'is: „Kad patenkintume mūsų stiprių 
įspūdžių poreikį, kad padidintume teikiamos pamokos įspūdį, mes pla- 
tiname šias baisias istorijas. Jas pasičiumpa liaudies poetai ir paskleidžia po 
visą šalį. Vieną dieną šeima išgirsta prie durų dainuojant apie savo sūnų 
nusikaltimą ir bausmę.“ (Discours sur les peines infamantes, 1784, p. 106.) 

dabar pereinama nuo faktų atpasakojimo ir prisipažinimo prie 
lėto atradimo proceso; nuo egzekucijos prie kvotos; nuo fizinio 
susidūrimo su valdžia prie intelektualinės kovos tarp nusikal- 
tėlio ir tardytojo. Kai gimsta detektyvinė literatūra, išnyksta ne 
tik pamfletai. Išnyksta primityvaus piktadario šlovė, išnyksta 
niūrus egzekucijos metu įgyjamas didvyriškumas. Žmogus iš 
liaudies dabar yra per daug paprastas, kad galėtų būti subtilių 
tiesų protagonistu. Šiame naujame žanre nebėra nei liaudies 
didvyrių, nei didelių egzekucijų. Yra piktadarys, bet tai pro- 
tingas piktadarys. Nubaustas jis nesikankina. Detektyvinė lite- 
ratūra perkelia į kitą visuomeninę klasę tą spindesį, kuris supo 
nusikaltėlį. O laikraščiai perima užduotį pasakoti įvairius faktus 
iš pilkos ir anaiptol neepiškos smulkių nusikaltimų ir bausmių 
už juos kasdienybės. Štai jums takoskyra: liaudžiai nebetenka, 
kaip anksčiau, puikuoti įvykdytais nusikaltimais, o didžiosios 
žmogžudystės tampa tyliais išminčių žaidimais. 


II DALIS 


Bausmė 


PIRMAS SKYRIUS 


Bausmės standartizavimas 


„Bausmės turi būti sušvelnintos ir atitikti nusikaltimo mastą, 
mirties bausmė turi būti skiriama tik už žmogžudystę, o kan- 
kinimai, papiktinantys žmoniškumą, turi būti panaikinti.”* Ant- 
roje XVIII amžiaus pusėje viešoms egzekucijoms prieštaraujama 
visur: filosofų ir teisės teoretikų darbuose, teisininkų ir parla- 
mentarų diskusijose, Generalinių luomų prašymuose valdovui* 
ir įstatymų leidėjų susirinkimuose. Reikia bausti kitaip: atsisakyti 
valdovo ir nuteistojo fizinio susidūrimo; išskirti valdovo kerštą ir 
liaudyje kunkuliuojantį pyktį, susikimbančius mirtinoje kovoje, 
kai ant ešafoto užkopia kankinamasis ir budelis. Labai greitai 
egzekucijos tapo nebepageidaujamos. Valdžios požiūriu, jos bu- 
vosmerktinos, nes demonstruodavo tironiškumą, nesaikingumą, 
sužadindavo atpildo troškimą ir „žiaurų malonumą bausti”. 


! Būtent taip 1789 metais teisingumo ministerija apibendrino Generalinių 
luomų prašymuose valdovams išsakytas nuomones apie kankinimus. Plg. 
E. Seligman, La Justice sous la Rėvolution, t. 1, 1901, ir A. Desjardin, Les Cahiers 
des Etats généraux et la justice criminelle, 1883, p. 13-20. 

* Pranc. cahiers de doléances. 

2 J. Petion de Villeneuve, kalba Steigiamajame susirinkime, Archives parle- 
mentaires, 1883, p. 13-20. 

Aukos akimis, jos buvo gėdingos, nes nepalikdavo jokios vilties 
ir dar reikalaudavo laiminti „dangų ir teisėjus, ja apleidusius““. 
Šiaip ar taip, bausmės pavojingos, nes atveria kelią karaliaus 
smurtui prieš liaudį ir liaudies - prieš karalių. Atrodytų, valdo- 
vo valdžia nesuvokė, kad, pradėdama šias žiaurumo lenktynes, 
ji meta iššūkį, kuris vieną dieną bus priimtas: įpratinta prie 
„kraujo upelių“, liaudis greitai sumeta, kad „atkeršyti galima 
tik praliejant krauja”.* Šiose ceremonijose, kurioms suteikiama 
tiek priešingų prasmių, pastebimai susikerta ginkluoto teisin- 
gumo nesaikingumas ir bauginamos liaudies pyktis. Josephas 
de Maistre'as šį santykį laikė vienu iš pamatinių absoliučios 
valdžios mechanizmų: budelis yra valdovą ir liaudį sujungiantis 
dantratis; jis sėja mirtį, kurios pjūtis nusinešė ir baudžiauninkus, 
stačiusius Sankt Peterburgą pelkėse ir dykynėse, - ji yra uni- 
versalus principas. Vieno despoto valią ji paverčia įstatymu 
visiems, o kiekvieną sunaikintą kūną - dar vienu akmeniu vals- 
tybės pamatams; na tai kas, kad ji šienauja ir nekaltuosius! XVIII 
amžiaus reformatoriai, priešingai, paskelbė, kad taip pavojingai 
ir rituališkai smurtaudama valdžia ir vienu, ir kitu atveju viršija 
savo įgaliojimus: jų manymu, tironija čia susiduria su maištu — 
jie kursto vienas kitą. Tai dviguba grėsmė. Reikia, kad krimi- 
nalinis teisingumas, užuot keršijęs, pagaliau imtųsi bausti. 

Reikalavimas atsisakyti bausmės su kankinimais iš pradžių 
panašus į širdies arba papiktintos žmogiškosios prigimties šauks- 
mą: baudžiant blogiausiąjį iš žmogžudžių, reikia gerbti bent 
vieną dalyką - jo „žmogiškumą“. XIX amžiuje išauš diena, kai 
nusikaltėlyje įžvelgtas „žmogus“ taps baudžiamosios interven- 
cijos taikiniu, taisytinu ir keistinu objektu, daugybės „krimi- 
nologinių“ mokslų ir keistų „pataisos“ sistemų sklaidos sfera. 
Bet Švietimo epochoje tai anaiptol nėra pozityvaus žinojimo 
tema, kurią žmogus priešpriešina kankinimų barbarybei, o tik 
3 A. Boucher d'Argis, Observations sur les lois criminelles, 1781, p. 125. 


* Lachėze, kalba Steigiamajame susirinkime, 1791, liepos 3, Archives par- 
lementaires, t. XXVI. 

teisinis slenkstis: riba, už kurios galia bausti nebetenka pagrindo. 
Tai nėra riba, kurią ji turi pasiekti, kad pataisytų nusikaltėlį,- 
tai riba, kurios jai nevalia peržengti, kad galėtų jį gerbti. Noli me 
tangere*. „Žmogus“, kuriuo reformatoriai argumentavo savo ko- 
va su ešafoto despotizmu, pats tapo „žmogumi - mato viene- 
tu“ — tik juo imta matuoti ne daiktai, o valdžia. 

Taigi problema yra tokia: kaip šis žmogus-riba buvo prieš- 
priešinamas tradicinei bausmių praktikai? Kaip atsitiko, kad jis 
tapo didžiuoju reformatorių judėjimo moraliniu pasiteisinimu? 
Iš kur toks vieningas pasibaisėjimas kankinimais ir toks lyriš- 
kumas raginant skirti „humaniškas“ bausmes? Arba, kitais Zo- 
džiais tariant, kaip šie du elementai, „matas“ ir „humanišku- 
mas“, visuomet minimi reikalaujant sušvelninti bausmes, su- 
jungiami formuojant bendrą strategiją? Šie elementai tokie būtini 
ir vis dėlto taip neaiškiai apibrėžti, kad ir šiandien su jais susi- 
duriame — vis tokiais pat miglotais ir susietais tuo pačiu abejotinu 
ryšiu — kai vėl (ir vis dar) iškyla bausmės dydžio problema. 
Atrodo, ši krizė kilo XVIII amžiuje, pasiūlius fundamentalu dės- 
nį, kad bausmės „matas“ turi būti „humaniškumas“, tačiau ne- 
suteikus šiam neginčijamu laikytam dėsniui jokios aiškiai api- 
brėžtos prasmės. Taigi teks papasakoti, kaip gimė ir pamažu 
įsigalėjo tas mįslingasis bausmių „švelnumas“. 


+ 


Dar ir dabar šlovinami didieji „reformatoriai“ — Beccaria, Ser- 
vanas, Dupaty ar Lacretelle'is, Duport'as, Pastoret, Target, Ber- 
gasse'as, prašymų valdovui autoriai arba Steigiamojo susirin- 
kimo deputatai, įdiegę šį švelnumą į teisminį mechanizmą ir 
nurungę „klasikinius“ teoretikus, kurie beveik iki XVIII amžiaus 
pabaigos tam priešinosi pateikdami rimtus argumentus.” 


* Neliesk manes“ (lot.). 
5 Ypač pavyzdinė yra Muyart'o de Vouglanso polemika su Beccaria. Žr. Ré- 
futation du Traitė des dėlits et des peines, 1766. 

Tačiau šią reformą reikėtų apžvelgti proceso, kurį istorikai 
neseniai aptiko tyrinėdami teismų archyvus, kontekste: XVIII 
amžiuje slūgsta baudžiamosios praktikos įtampa, arba, tikriau 
tariant, vyksta du procesai - šiuo laikotarpiu nusikaltimų smur- 
tingumas, atrodo, mąžta, o bausmės iš dalies netenka griež- 
tumo, tačiau daugėja jų pritaikymo atvejų. XVII amžiaus pa- 
baigoje iš tikrųjų pastebimai mažėja žmogžudysčių ir platesne 
prasme - fizinės agresijos atvejų. Smurtinius nusikaltimus, re- 
gis, užgožia turtiniai nusikaltimai; žmogžudystes ir ginkluo- 
tus užpuolimus — vagystės ir sukčiavimas; pavieniai, atsitikti- 
niai, bet dažni nusikaltimai, kuriuos darydavo vargingiausių 
sluoksnių atstovai, perduoda estafetę retiems, bet „savo amato 
meistrų“ daromiems nusikaltimams; XVII amžiaus nusikaltė- 
liai - „žmonės nuvargę, alkani, negalvojantys, ką daro, greitai 
supykstantys, sezoniniai nusikaltėliai“; XVIII amžiaus - „viską 
apskaičiuojantys apgavikai, klastūnai, perėjūnai“, „visuomenės 
paribių“ atstovai“; galų gale, pakinta vidinė nusikalstamo pa- 
saulio organizacija: išyra didelės piktadarių gaujos (ginkluotos 
plėšikų formuotės, kontrabandininkų būriai, ugnimi pasitin- 
kantys mokesčių rinkėjus, atitarnavę arba dezertyravę kareiviai, 
valkataujantys keliuose); be abejonės, jos vis lengviau suseka- 
mos, priverstos mažinti narių skaičių, kad nekristų į akis - daž- 
nai jų tėra saujelė, — tad pasitenkinama nedidelėmis opera- 
cijomis, kurių metu stengiamasi kuo mažiau naudoti jėgą-ir 
nepralieti kraujo: „Fiziškai likvidavus arba išsklaidžius didžią- 
sias gaujas [...] po 1755 metų atsivėrė erdvė turtiniams nusikal- 
timams, kuriuos darydavo atskiri nusikaltėliai arba labai mažos 
plėšikų arba kišenvagių grupės - retai jas sudarydavo daugiau 
nei keturi asmenys.““ Antiįstatyminėje veikloje nuo pasikésini- 
mų į kūną pasukama prie daugiau ar mažiau tiesioginio turto 
pasisavinimo; nuo „masinio nusikalstamumo“ prie „paribių 


6 P. Chaunu, Annales de Normandie, 1962, p. 236, ir 1966, p. 107-108. 
7 E. Le Roy-Ladurie, in Contrepoint, 1973. 

nusikalstamumo“, kur dalį nusikaltimų atlieka profesionalai. 
Atrodytų, tarsi palaipsniui senka ištvinusios nusikalstamumo 
upės tėkmė - „geriausias būdas kontroliuoti smurto protrūkius 
yra pašalinti įtampas, kurios viešpatauja žmonių santykiuo- 
se”? — ir tarsi pati antiįstatyminė veikla būtų iš savo gniaužtų 
išleidusi kūną ir susidomėjusi kitais taikiniais. Nusikaltimai 
švelnėja dar prieš sušvelnėjant įstatymams. Tačiau šios trans- 
formacijos negalima atskirti nuo keleto ją pagrindusių procesų. 
Pirmiausia, kaip pažymi Pierre'as Chaunu, kinta ekonominės 
reikmės, kyla bendras gyvenimo lygis, sparčiai auga gyventojų 
skaičius, didėja turtai ir nuosavybė, o „sykiu - ir saugumo 
poreikis””. Be to, pastebima, kad XVIII amžiuje teisingumas tam 
tikra prasme griežtėja — įstatymai kai kuriais atvejais numato 
dar sunkesnes bausmes: XIX amžiaus pradžios Anglijoje iš 223 
nusikaltimų, baudžiamų mirties bausme, 156 į įstatymų sąvadą 
pateko pastarąjį šimtmetį. Prancūzijoje įstatymai dėl valka- 
tavimo nuo XVII amžiaus buvo keletą kartų atnaujinami ir 
griežtinami. Vis griežčiau ir stropiau vykdant teisingumą, ima- 
mi domén ir tie mažareikšmiai nusikaltimai, kuriuos padarius 
anksčiau būdavo lengvai išsisukama: „teisingumas XVIII am- 
žiuje tampa nerangesnis, sunkiasvoriškesnis, griežtesnis vagys- 
tėms, kurių santykinai pagausėjo ir kurioms nuo šiol jis ima 


8 N.W. Mogensen: Aspects de la société augeronne aux XVII" et XVIII siècles, 
1971. Disertacijos mašinraštis, p. 326. Autorius parodo, kad Ožo krašte smur- 
tinių nusikaltimų Revoliucijos išvakarėse buvo keturis kartus mažiau negu 
Liudviko XIV valdymo pabaigoje. Pierre'ui Chaunu vadovaujant atliktuose 
nusikalstamumo Normandijoje tyrinėjimuose pateikiamas šio apgavysčių 
ir sukčiavimo didėjimo ir smurtinių nusikaltimų mažėjimo bendras vaizdas. 
Plg. B. Boutelet, J.Cl. Gėgot ir V. Bonchereno straipsnius leidinyje Annales de 
Normandie, 1962, 1966 ir 1971. Apie Paryžiaus nusikalstamumą žr. P. Petro- 
vitch in Crime et criminalité en France aux XVII et XVIII" siècles, 1971. Tas pats 
reiškinys, atrodo, užfiksuotas Anglijoje; plg. Ch. Hibbert, The Roots of evil, 
1966, p. 72, ir J. Tobias, Crime and industrial society, 1967, p. 37 są. 

* P. Chaunu, Annales de Normandie, 1971, p. 56. 

10 Thomas Fowell Buxton, Parliamentary Debate, 1819, XXXIX. 

taikyti buržuazijos klasinį teisingumą“!!. Plečiamas - ypač Pran- 
cūzijoje, o dar labiau Paryžiuje, - policijos aparatas, užkertantis 
kelią organizuotam ir atviram nusikalstamumui, ir šis įgauna 
ne tokias akivaizdžias formas. O prie visų šitų atsargumo prie- 
monių reikėtų dar pridurti gana plačiai paplitusią nuomonę, 
kad nusikaltimų be perstojo daugėja ir jie kelia vis didesnį 
pavojų. Nūdienos istorikai teigia, jog didžiosios piktadarių 
gaujos po truputį nyko, o Le Trosne'ui atrodė, kad jos kaip 
skėrių debesys užplūdo Prancūzijos kaimus: „Tai rajūs vabz- 
džiai, kurie diena iš dienos niokoja žemdirbių gerą. Tai, kalbant 
be užuolankų, priešo kareivių būriai, pasklidę tam tikroje teri- 
torijoje, gyvenantys ten kaip nori lyg kokioje nukariautoje ša- 
lyje, reikalaujantys tikrų tikriausių kontribucijų išmaldos pavi- 
dalu“: vargingiausiems valstiečiams tai kainuoja daugiau negu 
mokesčiai valstybei — mažiausiai trečdaliu ten, kur mokesčiai 
didžiausi.” Daugelio stebėtojų nuomone, nusikalstamumas di- 
dėja. Taip tvirtina, aišku, tie, kurie yra didesnio griežtumo 
šalininkai. Taip tvirtina ir tie, kurie mano, kad saikingesnis 
teisingumas būtų efektyvesnis ir nesitrauktų išvydęs savo veik- 
los padarinius." Taip tvirtina teisėjai, skųsdamiesi, esą jie už- 
versti bylomis: „skurstant liaudžiai ir pūvant papročiams, gau- 
sėja nusikaltimų ir nusikaltėlių“'*. O teismų praktika rodo, kad 


metais buvo gerai jaučiama artėjančios Revoliucijos ir Imperijos 


11 E. Le Roy-Ladurie, Contrepoint, 1973. A. Farge'o studija Le Vol d'aliments à 
Paris au XVIII siècle, 1974, patvirtina šią tendenciją: nuo 1750-1755 metų už 
šiuos nusikaltimus katorgą skyrė 5% nuosprendžių, 1775-1790 - 154. „Teis- 
mai ilgainiui darėsi griežtesni [...], grėsmė iškilo vertybėms, kurios buvo 
naudingos visuomenei, besistengiančiai laikytis taisyklių ir gerbti nuosa- 
12 G. Le Trosne, Mėmoires sur les vagabonds, 1764, p. 3. 

5 Plg., pavyzdžiui, C. Dupaty, Mémoire justificatif pour trois hommes condamnés 
d la roue, 1786, p. 247. 

14 Vieno iš Turnelės teismo pirmininkų kreipimasis į karalių. 1768, rugpjú- 
čio 2, cituojama Ariette'o Farge'o knygoje, p. 66. 

eros dvasia. Gali priblokšti tai, kaip daugėja pavojų 1782-1789 
metų bylose. Griežtėja požiūris į vargšus, sąmoningai atmetami 
liudytojų parodymai, stiprėja abipusis nepasitikėjimas, neapy- 
kanta ir baimė.“ 

Perėjimas nuo kruvinų nusikaltimų prie vagysčių ir sukčia- 
vimo yra dalis sudėtingo proceso, kuriame veikia ir kiti faktoriai: 
auga gamyba, gausinami turtai, didesnę juridinę ir moralinę 
reikšmę įgauna nuosavybės santykiai, griežtėja priežiūros me- 
todai, vis iš arčiau stebimas Žmonių gyvenimas, tobulėja sekimo, 
informacijos gavimo technika. Antiįstatyminės veiklos pobūdis 
keičiasi gausėjant bei tobulėjant baudžiamiesiems metodams. 

Ar tai visuotinis požiūrio pasikeitimas, „priklausantis dvasios 
ir pasąmonės sričiai“? Galbūt, bet tikriau ir paprasčiau būtų 
sakyti, kad bandoma patobulinti valdžios mechanizmus, regu- 
liuojančius kasdienį individų gyvenimą. Steigiamos ir plėto- 
jamos tarnybos, kurių paskirtis - prižiūrėti jų kasdienį elgesį, 
domėtis tapatybe, veikla, iš pažiūros nereikšmingais gestais. 
Formuojasi nauja politika, kaip elgtis su ta daugybe kūnų ir jėgų, 
kurios sudaro krašto ar šalies gyventojų didžiumą. Tai, ką ma- 
tome, be abejonės, yra ne tiek atsiradusi pagarba nuteistųjų 
žmoniškumui — kankinimai dar dažnai skiriami net ir už leng- 
vus nusikaltimus, - kiek subtilesnio ir rafinuotesnio teisingumo 
paieška, pastanga atidžiau „valyti“ visuomenės kūną. Viskas su- 
kasi ratu — vis sunkiau patekti į smurtinių nusikaltimų katego- 
riją, vis mažiau toleruojami ekonominiai nusikaltimai, kontrolė 
darosi vis priekabesnė, baudžiamoji sistema įsikiša vis dažniau 
ir vis ankstyvesnėje stadijoje. 

Palyginus šį procesą su kritiniu reformatorių diskursu, gali- 
ma pastebėti, kad jie akivaizdžiai sutampa savo strategijomis. 
Juk šie, prieš nustatydami naujos baudžiamosios sistemos princi- 
pus, kritikuoja tradicinį teisingumą dėl bausmių nesaikingumo; 


15 P. Chaunu, Annales de Normandie, 1966, p. 108. 
16 Posakis paimtas i3 N.W. Morgensen, loc. cit. 


96 Bausmė 


nesaikingumo, kuris atsiranda ne tiek dėl piktnaudžiavimo galia 
bausti, kiek dėl įstatymų nesilaikymo. 1790 metų kovo 24 dieną 
Thouret pradeda Steigiamajame susirinkime diskusiją apie naują 
teisminės valdžios organizaciją. Jo nuomone, ši valdžia Pran- 
cūzijoje yra „išsigimusi“ dėl trijų priežasčių. Pirmiausia, ji pri- 
vatizuojama: teisėjų postai perkami; jie paveldimi; jie yra prekė, 
ir todėl jų teisingumas perkamas už pinigus. Antra, šioje val- 
džioje susipynė dviejų tipų valdžios: ta, kuri vykdo teisingumą 
ir, remdamasi įstatymais, skelbia nuosprendį, ir ta, kuri rengia 
įstatymus. Pagaliau egzistuoja daugybė privilegijų, dėl jų tei- 
singumas praranda aiškias ribas: esama tokių teismų, tokių bylų, 
tokių bylininkų ir netgi tokių nusikaltimų, kurie yra „privi- 
legijuoti“ ir kuriems negalioja bendrosios teisės normos.! Ši ir 
begalė kitų kritinių nuomonių jau mažiausiai pusę šimtmečio 
teigė šiame išsigimime glūdint įstatymų nepaisančio teisingumo 
principą. Baudžiamoji sistema nesilaiko įstatymų pirmiausia 
todėl, kad teisingumą čia vykdo daugybė instancijų, kurios nie- 
kada nesudaro vieningos ir tolydžios piramidės.'* Kiek tų tar- 
pusavyje nesusijusių, viena kitą dubliuojančių ir konfliktuo- 
jančių teisingumo sistemų, jau nekalbant apie religines insti- 
tucijas: feodalų teismai, kuriems kol kas dar tenka svarbus vaid- 
muo baudžiant už smulkius nusikaltimus; gausybė nedarniai 
veikiančių karaliaus teismų (valdovo teismai dažnai konfliktuoja 
su karaliaus vietininkais, o ypač su jų teismais, neseniai įsteigtais 
kaip tarpinės instancijos); teisingumą de jure arba de facto vykdo 
įvairios administracinės (pavyzdžiui, intendantai, arba provin- 
cijų administratoriai) arba policijos instancijos (pavyzdžiui, pre- 
vo arba policijos viršininkai); be to, reikėtų dar pridurti kara- 
liaus arba jo įgaliotinių teisę priimti sprendimą įkalinti arba 
ištremti be bylos ir tardymo. Šių instancijų yra per daug, jos 


17 Archives parlementaires, t. XII, p. 344. T 
18 Šia tema, be visų kitų darbų, galima remtis S. Linguet, Nécessité d'une 
réforme dans l'administration de la justice, 1764, arba A. Boucher d' Argis, Cahier 
d'un magistrat, 1789. 

neigia viena kitą ir nepajėgia aprėpti viso visuomenės kūno. 
Šitoks jų susiraizgymas atveria baudžiamojoje sistemoje perne- 
lyg daug spragų. Spragų atsiranda dėl paprotinių ir procesuali- 
nių skirtingumų, nežiūrint į suvienodinantį 1670 metų ordonan- 
są; dėl vidinių konfliktų nepasidalinus kompetencijų sritimis; 
dėl atskirų — politinių arba ekonominių — kieno nors interesų, 
kuriuos viena ar kita instancija privalo ginti; pagaliau dėl to, 
kad gali įsikišti karaliaus valdžia ir sutrukdyti griežtai ir dės- 
ningai teisingumo eigai, paskelbdama malonę, sušvelnindama 
nuosprendį, nuspręsdama bylą perduoti svarstyti karaliaus ta- 
rybai arba darydama tiesioginį spaudimą teisėjams. 
Reformatorių kritika nukreipta ne tiek prieš valdžios silpnu- 
mą ar žiaurumą, kiek prieš blogą jos sąrangą. Per daug valdžios 
sutelkta Zemutiniuose teisingumo organuose, kurie gali - prisi- 
deda ir nuteistųjų nežinojimas bei vargingumas - nepaisyti teisės 
normų ir nekontroliuojami skelbti savavališkus nuosprendžius; 
per daug valdžios turi kaltintojai, kuriems suteiktos beveik ne- 
ribotos galimybės tirti bylą, tuo tarpu kaltinamasis jų akivaizdoje 
yra beginklis — tai verčia teisėjus arba būti pernelyg griežtiems, 
arba - kaip priešinga reakcija — pernelyg gailestingiems; per 
daug valdžios duota teisėjams, kurie gali pasitenkinti nereikš- 
mingais, tačiau „įteisintais“ įrodymais ir kurie turi per didelę 
laisvę parenkant bausmes; per daug valdžios suteikta „karaliaus 
žmonėms“, arba karališkiems teisėjams, — ne tik kaltinamųjų, 
bet ir kitų teisėjų atžvilgiu; pagaliau per daug valdžios sutelkta 
karaliaus rankose, nes jis gali paleisti teismus, pakeisti jų spren- 
dimus, atleisti teisėjus arba juos ištremti ir pakeisti karaliaus 
paskirtais teisėjais. Teisingumo paralyžius yra susijęs ne tiek su 
valdžios susilpnėjimu, kiek su prastai sutvarkytu jos pasida- 
lijimu, su jos koncentracija tik keliose svarbiausiose vietose, su 
visais dėl to užsimezgančiais konfliktais bei netolydumais. 
Tokį valdžios nefunkcionalumą lemia centralizuotos valdžios 
perteklius — tai, ką galima būtų pavadinti monarcho „viršval- 
džia“, kuri tapatina teisę bausti su asmenine valdovo valdžia. 


7.-675 

Teoriškai toks sutapatinimas paverčia karalių fons justitiae; ta- 
čiau praktiniai jo padariniai gali būti visai priešingi ir apriboti 
karaliaus absoliutizmą. Nes karalius, siekdamas papildyti savo 
iždą, pasisavina teisę pardavinėti jam „priklausančius“ teisin- 
gumo sistemos postus, tad atsiranda ne tik neklusnių, bet ir 
nemokšų, savanaudžių, pasiruošusių bet kokiam sandėriui tei- 
sėjų - savo pareigybių savininkų. Nes karalius be perstojo stei- 
gia naujus postus, įžiebia vis naujus konfliktus tarp suteikiamos 
kompetencijos ir turimos valdžios. Nes jis per griežtai kont- 
roliuoja savo „žmones“ ir suteikia jiems beveik neribotą valdžią, 
stiprinančią konfliktus su teisėjais. Nes jis verčia teisingumo 
sistemą konkuruoti su gausybe skuboto teisingumo institucijų 
(prevo arba policijos viršininkai) arba administracinių priemo- 
nių, nes jis paralyžiuoja įstatymu pagrįstą teisingumą, verčia jį 
kartais susvyruoti ir būti atlaidesniam, kartais paskubėti ir su- 
griežtinti sprendimus.'” 

Buvo kritikuojama ne tiek arba ne tik teisingumo sistemos 
privilegijos, savavališki sprendimai, archajinė arogancija, ne- 
kontroliuojamos teisės, kiek joje sumišusios silpnybės ir ne- 
saikingumas, perlenkimai ir spragos, o ypač šią samplaiką 
grindžiantis principas, monarcho viršvaldžia. Tikrasis refor- 
mos — pradedant pačiais bendriausiais samprotavimais šia 
tema - tikslas buvo ne tiek pagrįsti, remiantis labiau neša- 
liškais principais, naują teisę bausti, kiek suręsti naują galios 
bausti „sąrangą“, užtikrinti geresnį jos pasidalijimą, neleisti 
jai nei pernelyg susikoncentruoti keliose privilegijuotose vie- 
tose, nei per daug išsklisti tarp daugybės viena kitai prie- 
šingų instancijų; paskirstyti ją homogeniškais kanalais, kad ji 
galėtų tolydžiai įsiskverbti visur, net į mažiausias visuomenės 


1? Šios kritikos, nukreiptos prieš „valdžios perteklių“ ir jos blogą pasidalijimą 
teisminiame aparate, ypač daug tokiose studijose: C. Dupaty, Lettres sur la 
procédure criminelle, 1788, P.L. de Lacretelle, „Dissertation sur le ministère 
public”, in Discours sur le préjugé des peines infamantes, 1784, G. Target, L Esprit 
des cahiers présentés aux États généraux, 1789. 

kūno ląsteles.?? Į kriminalinės teisės reformą turi būti žvel- 
giama kaip į strategiją, kuria siekiama atnaujinti galią bausti, 
priversti ją labiau paisyti įstatymų, veikti efektyviau, priimti 
pastovesnius ir labiau niuansuotus sprendimus - trumpai ta- 
riant, pagerinti jos veiklą ir sykiu sumažinti ekonomines (t.y. 
atskirti ją nuo nuosavybės, nuo pirkimo ir pardavimo, nuo 
galimybės pirkti tiek postus, tiek jų sprendimus) bei politines 
(atskirti ją nuo monarcho valdžios dažnai savavališkų spren- 
dimų) sąnaudas. Taigi naujoji teisinė baudžiamosios sistemos 
teorija atliepia naujai galios bausti „politinei sąrangai“. Tai 
paaiškina, kodėl šios „reformos“ kilmė keleriopa. Reformų 
pradininkai buvo ne labiausiai apsišvietę viešuomenės atsto- 
vai, ne filosofai — kovotojai prieš despotizma ir už humaniz- 
ma — ir netgi ne parlamentarams oponuojančios visuomenės 
grupės. Tikriau sakant, tai buvo ne tik jie; šiame visuotiniame 
projekte, kuriuo siekiama perskirstyti galią bausti ir jos pada- 
rinius, susikirto daug skirtingų interesų. Reforma buvo rengia- 
ma ne už teisminio aparato ribų ir ne prieš visus jo atstovus; 
iš esmės ji buvo rengiama to paties aparato, daugelio teisėjų 
pastangomis, juos vienijo bendri tikslai ir skaldė konfliktai dėl 
valdžios. Žinoma, dauguma teisėjų nebuvo reformatoriai, ta- 
čiau būtent teisininkai nubrėžė bendruosius principus: teisminė 
valdžia nebeprivalės tučtuojau vykdyti valdovo valios; ji nebe- 
teks teisės leisti įstatymus; ji nebebus siejama su nuosavybės 
santykiais; ir nebeturėdama kitos funkcijos, tiktai teisti, ji vi- 
siškai pasinaudos jai suteikta galia. Vienu žodžiu, teisminė 
valdžia remiasi nebe gausiomis, nepastoviomis, kartais prieš- 
taringomis valdovo privilegijomis, o nuolat funkcionuojančiu 


20 Plg. N. Bergasse'o žodžius apie teisminę valdžią: „Reikia, kad ji negalėtų 
kovoti prieš politinę valstybės santvarką ir įtakoti šią santvarką formuoti 
arba palaikyti linkusias jėgas, kad jos galia apsaugoti visus individus ir vi- 
sas teises būtų beribė, jei tektų ginti ir gelbėti, ir pavirstų absoliučiu nieku, 
jeigu, priešingai jos paskirčiai, būtų pabandyta pasinaudoti ja engimo tiks- 
lams.“ (Rapport a la Constituante sur le pouvoir judiciaire, 1789, p. 11-12.) 

valstybės mechanizmu. Tai yra bendras principas, kuriuo rė- 
mėsi visuotinė strategija, vienijusi tiek įvairiausių kovotojų už 
reformą - filosofus, kaip, pavyzdžiui, Voltaire'as, ir publicis- 
tus, kaip, pavyzdžiui, Brissot arba Marat; taip pat ir teisėjus, 
nors šių interesai buvo labai skirtingi - pavyzdžiui, Le Tros- 
ne'ą, Orleano teismo tarėją, ir Lacretelle'į, generalinį parlamen- 
to prokurorą; Target, kuris drauge su parlamentu priešinosi 
Maupeou reformai; tačiau ir J.N. Moreau, palaikiusį karaliaus 
valdžią kovoje su parlamentarais; Servaną ir Dupaty, irgi tei- 
sėjus, tačiau konfliktuojančius su savo kolegomis, ir t.t. 

Visą XVIII amžių teisminiame aparate ir už jo ribų vykstantys 
procesai, kasdienė baudžiamoji praktika ir institucijų kritika 
rodo, kad formuojasi nauja galios bausti strategija. Ir pati „re- 
forma“, kurią numato teisės teorijos arba kurios kontūrai iš- 
ryškėja pateikiamuose projektuose, tiesiog politiškai arba filo- 
sofiškai atkartoja šią strategiją ir jos pirmaeilius tikslus: bausti 
ir slopinti antiįstatyminę veiklą griežtai laikantis įstatymų ir 
aprėpiant visą visuomenę; bausti ne švelniau, bet geriau; gal ne 
taip griežtai, bet įvairiapusiškiau ir labiau pamatuotai; kuo giliau 
panardinti galią bausti į visuomenės kūną. 


+ 


Taigi reformą lėmė ne atgaivinta atjauta, o pasikeitusi politika 
antiįstatyminės veiklos atžvilgiu. 

Schematiškai kalbant, Senojo režimo laikais kiekvienas socia- 
linis sluoksnis užsiiminėdavo tam tikra antiįstatymine veikla, 
kuri buvo toleruojama. Taisyklių nesilaikymas, galybės įsakų 
ar ordonansų nepaisymas buvo viena politinio ir ekonominio vi- 
suomenės funkcionavimo sąlygų. Tai ne tik Senojo režimo bruo- 
žas? Be abejo. Tačiau tais laikais kiekvienas socialinis sluoksnis 
buvo taip persisunkes antiįstatymine veikla ir be jos neįsivaiz- 
davo savo gyvenimo, kad ši tapo darnia ir gerai organizuota 
sistema. Kartais ji įgaudavo absoliučiai legalias formas - ir tada 

kalba eidavo ne tiek apie antiįstatyminius veiksmus, kiek apie 
oficialų atleidimą nuo tam tikrų prievolių: tai privilegijos, ku- 
rias gaudavo individai arba bendruomenės. Kartais ji įgaudavo 
masiško įstatymų nepaisymo pavidalą: ištisus dešimtmečius — 
retkarčiais ir šimtmečius — ordonansai galėjo būti be perstojo 
skelbiami ir atnaujinami, tačiau taip ir netaikant jų praktikoje. 
Kartais įstatymai ilgainiui pasendavo, tik kada ne kada kas nors 
vėl juos prisimindavo. Kartais valdžia užmerkdavo akis, žiū- 
rėdavo pro pirštus arba paprasčiausiai neįstengdavo priversti 
laikytis įstatymų ir nubausti jų pažeidėjų. Labiausiai nuskriausti 
gyventojų sluoksniai neturėjo jokių privilegijų: tačiau įstatymų 
ir papročių rėmuose jėga arba nenuolankumu jie buvo išsikovoję 
tam tikrą tolerancijos erdvę. Ir ši erdvė buvo tokia būtina eg- 
zistencijos sąlyga, jog jie dažnai buvo pasiruošę sukilti, kad tik 
ją apgintų. Nuolatiniai bandymai ją apriboti verčiant laikytis 
senųjų įstatymų arba tobulinant represines priemones visuomet 
sukeldavo liaudies bruzdėjimus - kaip ir pastangos apriboti kai 
kurias privilegijas sukeldavo ant kojų diduomenę, dvasininkiją 
ir buržuaziją. 

Ši neišvengiama antiįstatyminė veikla, kiekviename socia- 
liniame sluoksnyje igaudavusi savitą pavidalą, susidurdavo su 
begale paradoksų. Jos žemutinės sferos ribodavosi su nusikals- 
tamu pasauliu, ir skirtumai tarp jų - jei ne moraliniu, tai bent 
juridiniu aspektu - buvo sunkiai pastebimi: neteisėta finansinė, 
muitinių veikla, kontrabanda, plėšikavimas, ginkluotas pasi- 
priešinimas finansinių organų darbuotojams ar kareiviams, pa- 
galiau maištas sudarė vieningą grandinę, tarp kurios grandžių 
sunkiai galima buvo išvesti kokią nors ribą; o valkatų (valka- 
tavimą griežtai bausdavo ordonansai, kurių beveik niekada nie- 
kas netaikė) — kuriems nesvetimi plėšimai, kvalifikuotos vagys- 
tes, kartais net žmogžudystės — gretas papildydavo bedarbiai, 
darbininkai, metę savo darbdavius, tarnai, dėl kokių nors prie- 
žasčių pabėgę nuo šeimininkų, pameistriai, dėl nesiskaitymo su 
jais palikę dirbtuves, dezertyrai, priverstinės karinės tarnybos 

vengiantys asmenys. Taigi nusikalstamumas tarpo daug pla- 
tesnėje antiįstatyminės veiklos dirvoje, kurią liaudies sluoksniai 
laikė būtina savo egzistencijos sąlyga. Ir atvirkščiai, Si antijsta- 
tymiškumo sritis skatino nuolatinį nusikalstamumo didėjimą. 
Štai iš kur toks dviprasmiškas liaudies požiūris į nusikaltėlį: vie- 
na vertus, į jį - ypač jeigu tai kontrabandininkas arba pono en- 
giamas valstietis - žvelgiama su spontaniška simpatija: smurtau- 
damas jis tarsi tęsia seniai pradėtą kovą; tačiau, kita vertus, tas, 
kuris, prisidengęs gyventojams priimtina antiįstatymine veikla, 
padarė nusikaltimus, kenkiančius pačiai tai veiklai, - pavyz- 
džiui, elgetaujantis valkata, vogęs ir žudęs, - lengvai užsitrauk- 
davo ypač didelę neapykantą: juk nuo jo antiįstatyminės veiklos 
nukentėdavo labiausiai nuskurdusieji, kuriems tokia veikla buvo 
tapusi viena jų egzistencijos sąlygų. Todėl nusikaltimus gaub- 
davo šlovinimo ir smerkimo aura; konkreti pagalba šiai nenu- 
spėjamai bendruomenei, kuri buvo laikoma tokia artima, nuolat 
užleisdavo vietą baimei, žadinamai galimų nusikaltimų nuo- 
jautos. Liaudies antiįstatyminėje veikloje ruseno nusikalstamu- 
mo židinys - kraštutinė šios veiklos išraiška ir sykiu iš vidaus 
jai gresiantis pavojus. 

Visuomenės apačių ir kitų socialinių kastų antiįstatymišku- 
mas neturėjo nei aiškių sąlyčio taškų, nei esminės priešpriešos. 
Apskritai kalbant, socialinės grupės savo antiįstatymine veikla 
varžėsi, konkuravo tarpusavyje, konfliktuodavo susikirtus jų 
interesams, tačiau jos ir padėdavo viena kitai ir netgi veikdavo 
išvien: valstiečiams atsisakius mokėti mokesčius valstybei arba 
bažnyčiai, žemės savininkai nebūtinai į tai žiūrėdavo neigiamai; 
naujieji įmonininkai dar ir paskatindavo meistrus nesilaikyti 
gamybos standartų; kontrabandai buvo pritariama beveik vi- 
sur — tai patvirtina Mandrino, kurio neatstūmė liaudis, kuriam 
rengdavo priėmimus didikai ir globojo parlamentarai, istorija. 
Galiausiai prisiminkime, kaip XVII amžiuje atsisakymas mokėti 
vienus ar kitus mokesčius suvienijo ganėtinai tolimus vienas 
kitam gyventojų sluoksnius, sukėlusius tikrai rimtus maištus. 

Trumpai tariant, antiįstatymiškumo žaismas buvo dalis politi- 
nio ir ekonominio visuomenės gyvenimo. Maža to, kai kurioms 
transformacijoms (pavyzdžiui, kai nugrimzdo užmarštin Col- 
bert'o potvarkiai; imta nebepaisyti muito suvaržymų karalystės 
viduje; suirus amatų korporacijoms) kelią diena iš dienos skynė 
antiįstatyminė liaudies veikla; šios transformacijos buvo reika- 
lingos buržuazijai; ir iš dalies būtent jomis ji grindė ekonomikos 
augimą. Taigi nuo antiįstatyminės veiklos toleravimo buvo per- 
eita prie jos skatinimo. 

Tačiau antroje XVIII amžiaus pusėje prasideda atvirkštinis 
procesas. Pirmiausia, kylant bendram turtingumo lygiui ir drau- 
ge sparčiai didėjant gyventojų skaičiui, pagrindiniu antiįsta- 
tyminės liaudies veiklos taikiniu tampa nebe teisės, bet turtai: 
vagiliavimas, profesionalios vagystės ima išstumti kontrabandą 
ir ginkluotą kovą su finansinių organų tarnautojais. Čia pa- 
grindinėmis aukomis dažnai tampa valstiečiai, kumečiai, ama- 
tininkai. Le Trosne'as, be abejo, perdėjo realų pavojų rašydamas, 
kad valstiečiai dar labiau kenčia nuo valkatų negu kadaise nuo 
feodalų priespaudos: vagys šiandien juos užplūdo kaip debesis 
skėrių, niokojančių jų derlių, naikinančių jų aruodus.* Galima 
sakyti, kad XVIII amžiuje palaipsniui kyla antiįstatyminės liau- 
dies veiklos krizė. Ir nei Revoliuciją įžiebęs nepaklusnumo po- 
nams sąjūdis, nei vėlesnieji sąjūdžiai, kuriuose susiliejo kova 
prieš savininkų teises, politiniai ir religiniai protestai, atsisa- 
kymas eiti tarnauti į kariuomenę, - niekas nebeatgaivina jos 
senuoju ir visiems priimtinu pavidalu. Negana to, nors nemaža 
dalis buržuazijos be didesnių problemų pripažino teises pa- 
žeidžiančią antiįstatyminę veiklą, tačiau ji negalėjo pakęsti, kai 
būdavo kėsinamasi į tai, ką ji laikė savo nuosavybės teise. Šiuo 
požiūriu nėra nieko būdingesnio kaip valstiečių nusikalstamu- 
mo problema XVIII amžiaus pabaigoje ir ypač po Revoliucijos.” 


21 G. Le Trosne, op. cit., 1764, p. 4. 
2 Y.-M. Bercé, Croquants et nu-pieds, 1974, p. 161. 

Pereinant prie intensyvios žemdirbystės, vis labiau apribojama 
paprotinė teisė, toleruotina veikla, smulkūs, pripažinti nusižen- 
gimai įstatymui. Negana to, žemės nuosavybė, dalį jos įsigijus 
buržuazijai, nutrūkus ją slėgusiems feodaliniams pančiams, tam- 
pa absoliučia nuosavybe: naujieji savininkai nesitaiksto su vals- 
tiečių įgytomis arba išsaugotomis „teisėmis“ (kai nebesilaikoma 
senųjų įsipareigojimų arba „įteisinama“ neteisėta veikla - pievų 
nuganymas, malkų rinkimas ponų valdose ir t.t.), laikydami jas 
paprasčiausiais nusižengimais įstatymui (tai sužadina grandi- 
nine gyventojų reakciją — jų veiksmai vis labiau antiįstatymiški, 
arba, jeigu norite, vis labiau nusikaltėliški: laužomi aptvarai, 
vagiami arba skerdžiami galvijai, padeginėjama, užpuldinėjama, 
žudoma?). Atsiradus naujoms nuosavybės formoms, antiįsta- 
tyminė veikla, kuri anksčiau patiems vargingiausiems sluoks- 
niams dažnai leisdavo išgyventi, ima kėsintis nebe į teises, o į 
turtus. Taigi už tai reikia bausti. 

Ši antiįstatyminė veikla, kurią sunkiai pakenčia žemės savi- 
ninkai, visiškai nepriimtina prekybinei ir gamybinei buržuazijai: 
uostai plečiasi, atsiranda didžiuliai prekių sandėliai, kur kau- 
piasi įvairiausios prekės, steigiami milžiniški cechai (pilni įmo- 
nininkui priklausančių žaliavų, įrankių, pagamintų produktų, 
kuriuos sunku kontroliuoti) — visa tai irgi verčia griežtai kovoti 
su antiįstatymine veikla. Turtas dabar investuojamas į prekes ir 
mašinas visai kitokiais mastais negu iki šiol, todėl imama sis- 
temingai nebetoleruoti antiįstatymiškumo ir kovoti su juo gink- 
lu. Aišku, ypač aštriai ši problema iškyla ten, kur ekonomika 
vystosi intensyviausiai. Colquhounas, norėdamas parodyti, kaip 
svarbu yra pažaboti nesuskaičiuojamą daugybę nelegalios veik- 
los apraiškų, vien tik apie Londoną pateikė tokius skaičius: įmo- 
nininkų ir draudimo kompanijų vertinimais, dėl iš Amerikos 
importuojamų ir ant Temzės krantų sandėliuojamų produktų 


3 Plg. O. Festy, Les Délits ruraux et leur répression sous la Révoliution et le 
Consulat, 1956, M. Agulhon, La vie sociale en Provence, 1970. 

vagysčių nuostoliai vidutiniškai siekia 250 000 svarų per metus; 
iš viso kiekvienais metais vien Londono uoste pavagiama turto 
už 500 000 svarų (nekalbant jau apie arsenalus ir prekybos san- 
dėlius už uosto ribų); dar reikėtų pridėti 700 000 svarų nuostolio, 
kurį dėl vagysčių patiria pats miestas. Ir šiame nuolatiniame 
plėšime, Colguhouno nuomone, reikėtų išskirti tris reiškinius — 
vagystėms ir dažnai -aktyvus dalyvavimas jose: „Kai tik į vieną 
vietą susirenka didelis būrys darbininkų, tarp jų būtinai atsiras 
nemažai įtartinų subjektų“; antra, ištisas nelegalios prekybos 
tinklas, kuris driekiasi nuo cechų arba dokų iki vogtų daiktų 
supirkėjų — supirkėjų-didmenininkų, kurie superka tam tikros 
rūšies prekes, ir supirkėjų-mažmenininkų, kurių krautuvėlių 
lentynos jums pasiūlys tik „varganą senų gelžgalių, skarmalų ir 
prastų drabužių pasirinkimą“, o pro užpakalines duris galima 
įsigyti „aukščiausios rūšies laivo įrangos, varinių varžtų ir vinių, 
gabalus įvairių metalo lydinių ir brangiųjų metalų, Vakarų In- 
dijos gaminių, baldų ir įvairiausios mantos, nupirktos iš dar- 
bininky”, — ir iki perpardavinėtojų bei keliaujančių prekijų, kurie 
išnešioja vogtus daiktus toli po kaimus*“; ir trečia, pinigų pa- 
dirbinėjimas (visoje Anglijoje būta 40-50 nuolatos veikiančių 
netikrų pinigų kalyklų). Be to, šią plataus užmojo veiklą, kurioje 
būta ir plėšikavimo bei konkurencijos, skatino įvarių rūšių to- 
lerantiškos nuostatos: vieni manė, kad jie turi tam užsitarnavę 
teisę (pavyzdžiui, teisę rinkti aplink laivus išmėtytus gelžgalius 
ir virvagalius arba teisę perparduoti cukraus sąšlavas); kiti ras- 
davo moralinį pateisinimą - plėšikautojai šią savo veiklą lygino 
su kontrabanda, kurios „jie nelaikė rimtu nusizengimu””. 
Taigi iškyla būtinybė kontroliuoti šią nelegalią veiklą ir su- 
kurti atitinkamus įstatymus. Reikia tiksliai apibrėžti, kas yra 


24 P. Colguhoun, Traitė sur la police de Londres, vertimas į prancūzų kalbą 
1807, t. I. 153-182 ir 292-339 puslapiuose Colguhounas labai išsamiai pasa- 
koja apie šias problemas. 

3 Ibid., p. 297-298. 


106 Bausmė 


nusižengimas, ir tikrai už jį nubausti, reikia, kad šitoje toleruo- 
jamų ir kartkartėmis, peržengiant bet kokias ribas, baudžiamų 
įstatymo pažeidimų masėje būtų išskirta tai, kas yra netole- 
ruotinas nusižengimas, už kurį neišvengiamai bus baudžiama. 
Atsirandant naujoms turto kaupimo formoms, naujiems gamy- 
bos santykiams ir nuosavybei įgaunant naują juridinį statusą, 
liaudis savo antiįstatyminėje veikloje - tiek nepastebimoje, kas- 
dienėje, toleruojamoje, tiek smurtinėje - buvo verčiama nebe 
pažeidinėti teises, o kėsintis į turtą. Pereinant nuo visuomenės, 
kurioje vieni nariai uzurpuoja kitų narių juridines ir politines 
teises, prie visuomenės, kurioje nusavinamos darbo priemonės 
ir jo rezultatas, vagystė tampa pirmuoju iš didžiųjų bandymų 
išvengti įstatymiškumo gniaužtų. Arba, kitais žodžiais tariant, 
vystantis kapitalistinei visuomenei, keičiasi antiįstatyminės veik- 
los struktūra. Nuo antiįstatyminės veiklos, pažeidžiančios teises, 
atsiskiria veikla, kuria kėsinamasi į turtus. Tai klasių priešprie- 
šos takoskyra, nes, viena vertus, žemesniosioms klasėms ar- 
timiausia yra pastaroji antiįstatyminės veiklos forma - smurtinis 
nuosavybės pasisavinimas; kita vertus, buržuazija ir toliau užsi- 
ima antiįstatymine veikla, pažeidžiančia teises: apeina savo pa- 
čios nuostatas ir savo pačios įstatymus, užtikrina sau didžiulę 
ekonominio veikimo laisvę, pasinaudodama spragomis įstaty- 
muose — spragomis, kurios iš anksto paslapčia numatomos arba 
kurias atveria tolerancija de facto. Ir šį didįjį persidalijimą anti- 
įstatyminės veiklos sferomis lydi net teisminė specializacija: 
pasikėsinimus į turtą — vagystes — nagrinėja paprasti teismai ir 
skiriamos įprastinės bausmės; teisių pažeidimus - sukčiavimą, 
mokesčių vengimą, nelegalias prekybines operacijas - specialūs 
teismo organai, kur sudaromos transakcijos, įvairūs susitarimai, 
sumažinamos baudos ir t.t. Buržuazija pasilieka sau tą sritį, kuri 
yra vaisinga, — teisių pažeidimus. Be to, vykstant šiam skilimo 
procesui, iškyla būtinybė sukurti nuolatinio „valymo“ aparatą, 
skirtą iš esmės pažaboti pasikėsinimus į turtą. Iškyla būtinybė 
atsikratyti senąja valdžios bausti sąranga, kuri buvo grindžiama 

pernelyg įvairialype ir skylėta teismine valdžia, galios pasiskirs- 
tymu ir koncentracija, lėmusiais faktinę inerciją ir neišvengia- 
mą toleranciją, sukrečiančiomis, tačiau atsitiktinai skiriamomis 
bausmėmis. Iškyla būtinybė išsirinkti tokią strategiją ir tokius 
baudimo metodus, kad jėgų eikvojimą ir nesaikingumą pakeistų 
tolydumas ir pastovumas. Trumpiau tariant, baudžiamoji re- 
forma gimsta kovos prieš valdovo viršvaldžią ir kovos prieš 
savavališkai įsigalėjusios ir toleruojamos antiįstatyminės val- 
džios infravaldžią sandūroje. Tai nebuvo trumpalaikis reiškinys, 
atsiradęs dėl gryno atsitiktinumo, nes šią viršvaldžią su šia infra- 
valdžia siejo ištisas santykių tinklas. Monarchinė suverenumo 
forma, suteikdama valdovui sukrečiančią, neribotą, asmeninę, 
savavališką ir netolydžią valdžią, atrišdavo jo pavaldinių rankas 
nuolatinei antiįstatyminei veiklai. Pastaroji buvo tarsi kita šio 
tipo valdžios pusė. Pulti kurią valdovo prerogatyvą - reiškė pulti 
ir antiįstatyminę veiklą. Tai buvo visiškai tas pats. Ir priklau- 
somai nuo aplinkybių arba pasirinktos taktikos, reformatoriai 
akcentuodavo tai pirmąjį, tai antrąjį aspektą. Čia kaip pavyzdį 
galima būtų paminėti tą fiziokratą Le Trosne'ą, Orleano teismo 
tarėją. Savo 1764 metais išspausdintame pranešime apie val- 
katavimą jis rašo: tai tikra užuovėja vagims ir žmogžudžiams, 
„kurie gyvena visuomenėje, tačiau nėra jos nariai“, kurie „pa- 
skelbė tikrą karą visiems piliečiams“ ir mūsų tarpe gyvendami 
„tebėra tokioje pat būklėje, kaip prieš susikuriant civilizuotai 
visuomenei“. Jis reikalauja valkatoms skirti pačias griežčiausias 
bausmes (pažymėtina, kad jį stebina, jog valkatoms būname 
gailestingesni negu kontrabandininkams); jis nori, kad būtų su- 
stiprinta policija, kad žandarai persekiotų valkatas padedami 
gyventojų, kenčiančių nuo jų vagysčių; jis reikalauja, kad šiuos 
nenaudingus ir pavojingus žmones „priglobtų valstybė ir kad 
jie tarnautų jai kaip vergai šeimininkui“; o prireikus išrūkyti juos 
iš savo irštvos, būtų organizuojamos miške guitynės su varo- 
vais, ir tam, kuris ką nors iš jų pagautų, būtų skiriamas už- 
mokestis: „Juk mokama 10 livrų už vieną vilko galvą. Valkata 

nesuskaičiuojamą daugybę kartų pavojingesnis visuomenei ne- 
gu vilkas.“ 1777 metais tas pats Le Trosne'as savo veikale Vues 
sur la justice criminelle reikalauja, kad būtų panaikintos karaliaus 
prerogatyvos, kad kaltinamieji iki pat galimo nuosprendžio pa- 
skelbimo būtų laikomi nekaltais, kad teisėjas būtų nešališkas 
arbitras tarp jų ir visuomenės, kad įstatymai būtų „fiksuoti, 
pastovūs, apibrėžti kuo tiksliau“ ir žmonės žinotų, „koks pa- 
vojus jų laukia“, ir kad teisėjai būtų tik „įstatymo įrankiai“.? Le 
Trosne'as, kaip ir daugelis kitų tais laikais kovodamas už galios 
bausti apribojimą, kartu reikalauja ir daug griežčiau bei nuo- 
sekliau kontroliuoti antiįstatyminę liaudies veiklą. Visai supran- 
tama, kodėl baudžiamojoje reformoje tokią svarbą įgavo viešos 
egzekucijos kritika: nes būtent joje vizualiai susijungdavo neri- 
bota valdovo valdžia ir visuomet pasiruošusi išsilieti antiįsta- 
tyminė liaudies veikla. Taisyklė, kurios laikydamasi baudimo 
sistema turi sutramdyti ir viena, ir antra, yra bausmių huma- 
niškumas. Juridinė ir moralinė šio dvejopo apribojimo forma — 
„žmogus“, kurį siekiama gerbti skiriant bausmę. 

Nors reformuojant baudžiamosios teisės teoriją ir galios baus- 
ti strategiją, iš tikrųjų buvo atsižvelgiama į abu šiuos aspektus, 
tačiau vėliau reforma stabilizavosi dėl to, kad antrasis ilgainiui 
tapo prioritetiniu. Reforma iš projekto tik todėl virto naujomis 
institucijomis ir veiklos formomis, kad Revoliucijos metais, pas- 
kui valdant Imperijai, o vėliau visą XIX amžių spaudimas anti- 
įstatyminei liaudies veiklai tapo neatidėliotina būtinybe. Tad, 
nors iš pažiūros naujieji kriminaliniai įstatymai numato švelnes- 
nes bausmes, yra griežčiau kodifikuoti, akivaizdžiai sumažina 
savivalės pavojų, padeda lengviau pasiekti susitarimą dėl ga- 
lios bausti (nes nėra realiau atribotos kompetencijos), tačiau jų 
pagrindas yra perversmas tradicinėje antiįstatyminės veiklos 
sąrangoje ir griežta šio naujojo perskirstymo priežiūra. Į bau- 


26 G. Le Trosne, op. cit., 1764, p. 8, 50, 54, 61-62. 
2 G. Le Trosne, Vues sur la justice criminelle, 1777, p. 31, 37, 103-106. 

džiamąją sistemą reikia žiūrėti kaip į tam tikrą mechanizmą, 
kurio paskirtis yra ne sunaikinti visas antiįstatyminės veiklos 
formas, o skirtingai traktuoti kiekvieną iš jų. 


+ 


Pasukti baudžiamąją sistema kita kryptimi ir pakeisti jos veiklos 
užmojį. Apibrėžti naujus metodus pasiekti taikiniui, kuris dabar 
yra ne toks apčiuopiamas, labiau pasklidęs po visuomenės kūną. 
Nuspręsti, kokias bausmes reikia jam taikyti ir kaip išnaudoti 
tų bausmių padarinius. Pagrįsti naujus bausmės meno principus, 
kurie suteiktų jam daugiau dėsningumo, tikslumo, universa- 
lumo. Suvienodinti bausmės vykdymą. Sumažinti su tuo susi- 
jusias ekonomines ir politines išlaidas, didinti jo efektyvumą ir 
plėsti veikimo sferą. Trumpai tariant, sukurti naują galios bausti 
sąrangą ir technologiją — iš esmės štai tokiomis paskatomis, be 
abejo, vadovavosi baudžiamoji XVIII amžiaus reforma. 

Šios naujos strategijos principai lengvai suderinami su bend- 
rąja sutarties teorija. Pilietis visiems laikams sutinka laikytis 
visuomenės įstatymų, netgi to, kuris gali jį nubausti. Taigi nusi- 
kaltėlis - juridiniu požiūriu paradoksali asmenybė. Jis sulaužė 
susitarimą, taigi jis yra visos visuomenės priešas, tačiau jis pats 
dalyvauja jam paskirtos bausmės vykdymo akte. Menkiausias 
nusikaltimas yra nukreiptas prieš visą visuomenę; ir visa vi- 
suomenė - nusikaltėlis irgi jos dalis - dalyvauja vykdant kad 
ir menkiausią bausmę. Taigi baudžiamosios sistemos skiriama 
bausmė yra taikoma visiems, aprėpia visą visuomenės kūną ir 
pasiekia kiekvieną jo elementą. Todėl iškyla bausmės „mato“, 
galios bausti sąrangos problema. 

Iš tikrųjų sulaužęs įstatymą individas stoja prieš visuomenės 
kūną; visuomenė turi teisę jį bausdama pasitelkti visas savo 
pajėgas. Nelygi kova: tik vienoje pusėje yra visos jėgos, visa ga- 
lia, visos teisės. Ir būtent taip turi būti, nes čia ginamas kiekvie- 
nas visuomenės narys. Susiformuoja milžiniška teisė bausti, nes 

pažeidėjas tampa bendru priešu. Netgi blogiau negu priešu — 
išdaviku, nes visuomenei smogia iš vidaus. Tai „pabaisa“. Argi 
visuomenė neturi teisės pasielgti su juo taip, kaip nori? Argi ji 
neturi reikalauti paprasčiausiai jį sunaikinti? Ir jeigu sudarant 
sutartį patvirtinamas bausmės būtinumo principas, argi ne lo- 
giška, kad kiekvienas pilietis pripažįsta aukščiausios bausmės 
būtinybę tiems iš jų, kurie pasikėsina į juos visus kartu. „Kiek- 
vienas piktadarys, pasikėsinęs į socialines teises, savo nusikal- 
timais kelia maištą ir išduoda tėvynę; tokiu atveju išsaugoti 
galima tik valstybę arba tik jį; vienas arba kitas turi nukentėti; ir 
kai mes baudžiame mirtimi nusikaltėlį, tai baudžiame jį ne kaip 
pilietį, o kaip priešą.“ Dabar teise bausti naudojasi nebe ker- 
šijantis valdovas, o besiginanti visuomenė. Tačiau šiai teisei 
atstatyti naudojami tokie stiprūs vaistai, kad ji tampa dar grės- 
mingesnė negu anksčiau. Išgelbėjus piktadarį iš besaikio pa- 
vojaus nagų, jis metamas į glėbį bausmei, kuriai nematyti ribų. 
Sugrįžta baisioji viršvaldžia. Ir atsiranda būtinybė reguliuoti 
bausmės galybę remiantis saiko principu. 

„Kiekvienas krūpteli iš siaubo pamatęs, kiek daug istorijoje 
būta pasibaisėtinų ir nenaudingų kankinimų, kuriuos išrado ir 
šaltakraujiškai naudojo pabaisos, vadinę save išminčiais?“? Ar- 
ba: „Įstatymai ragina mane kuo skaudžiausiai bausti už nusi- 
kaltimus. Ir aš tai darau su įniršiu, kurį jie man sukelia. Tačiau 
kas tai? Jie netgi pranoksta patį nusikaltimą [...]. Dieve, kuris 
mūsų širdyse sužadinai pasibjaurėjimą tuo, kas teikia skausmą 


2 J.-J. Rousseau, Contrat social, kn. II, V skyrius. Reikia pažymėti, kad šiomis 
Rousseau idėjomis pasinaudojo kai kurie Steigiamojo susirinkimo deputatai, 
norėję išsaugoti labai griežtą bausmių sistemą. Keista, tačiau šioje knygoje 
pateiktais principais buvo pasiremta ginant tezę, kad bausmė žiaurumu turi 
prilygti nusikaltimui. „Priderama piliečių apsauga reikalauja, kad bausmės 
žiaurumo laipsnis turi priklausyti nuo nusikaltimo žiaurumo ir kad negalima 
žmoniškumo vardan aukoti paties žmoniškumo.“ (Mougins de Roquefort, 
Kalba Steigiamajame susirinkime, Archives parlementaires, t. XXVI, p. 637. 
Čia pat cituojama ir minėtoji ištrauka iš Contrat social.) 

2 Beccaria, Des dėlits et des peines, 1856 metų leidimas, p. 87. 

mums ir į mus panašiems, ar tos silpnos ir jautrios būtybės, 
kurias tu sukūrei, išrado šiuos barbariškus, šiuos rafinuotus 
kankinimus?“% Bausmių saikingumo principas net tada, kai 
bausmė skiriama visuomenės kūno priešui, pirmiausia išsako- 
mas iš širdies plaukiančiu diskursu. Dar geriau - jis išsiveržia 
kaip riksmas iš kūno, kuris pradeda maištauti matydamas arba 
isivaizduodamas žiaurybių perteklių. Reformatoriai bausmės 
„humaniškumo“ principą formuluoja pirmuoju asmeniu. Tary- 
tum kalbantysis betarpiškai išlietų savo jausmus; tarytum filo- 
sofo ar teoretiko kūnas įsiterptų tarp įnirtusio budelio ir jo au- 
kos ir teigtų savąjį įstatymą, kuriuo vadovaujantis galų gale bus 
skiriamos visos bausmės. Ar šis lyrizmas plaukia iš to, kad nepa- 
jėgiama racionaliai pagrįsti bausmių parinkimo aritmetikos? 
Vienoje pusėje — sutarties principas, išstumiantis nusikaltėlį iš 
visuomenės, kitoje - pabaisos, kurią „išvėmė“ gamta, įvaizdis; 
kur kitur galima surasti bausmės matą, jeigu ne žmogaus pri- 
gimtyje, kurios esmę atskleidžia ne įstatymų griežtumas, ne 
nusikaltėlio žvėriškumas, o jausmai žmogaus, kuris jaučiasi šei- 
mininkas ir nedaro nusikaltimų? 

Tačiau „jausmai“ pasitelkiami ne dėl to, kad teorija čia pa- 
sirodo esanti bejėgė. Iš tikrųjų joje viskas apskaičiuojama. Juk 
kūnas, vaizduotė, kančia, širdis, kuriuos reikia gerbti, — tai ne 
nusikaltėlio, kurio laukia bausmė, o tų pasirašiusių paktą žmo- 
nių, kurie turi teisę nukreipti prieš jį savo susivienijusią valdžią, 
kūnas, vaizduotė, kančia, širdis. Bausmių sušvelninimas turi 
palengvinti būtent teisėjų arba žiūrovų kančias, o kartu atmesti 
visa, kas su tuo susiję — kietaširdiškumą, įpročiu tapusį Zve- 
riškumą arba, priešingai, nederamą gailestį, nepamatuotą atlai- 
dumą: „Padėk Dieve šioms švelnioms ir jautrioms sieloms kurios 
siaubingai kenčia, matydamos tas baisias egzekucijas.”* Reikia 
pasverti ir apskaičiuoti būtent grįžtamąjį bausmės poveikį bau- 
džiančiai instancijai ir jos valdžiai. 

% P.L. de Lacretelle, Discours sur le préjugé des peines infamantes, 1784, p. 129. 
31 Ibid., p. 131. 

Štai kodėl laikomasi principo, kad nusikaltėliui, kuris iš tik- 
rųjų gali būti išdavikas ir pabaisa, skirtinos tik „humaniškos“ 
bausmės. Įstatymas dabar turi „humaniškai“ elgtis su tuo, kuris 
yra „už gamtos ribų“ (tuo tarpu kai anksčiau teisingumas ne- 
humaniškai elgėsi su tais, kurie buvo „už įstatymo ribų“), ne 
todėl, kad kažkur giliai, nusikaltėlio širdies kertelėje, slypi žmo- 
niškumas, bet todėl, kad būtina reguliuoti galimus valdžios pa- 
naudojimo efektus. Būtent šis „saikingas“ racionalumas turi 
išmatuoti bausmę ir parinkti tinkamus jos vykdymo būdus. „Hu- 
maniškumas“ yra vardas, kuriuo pagarbiai vadinamas šitas sei- 
kėjimas ir kruopštūs apskaičiavimai. „Bausmės parinkimui mi- 
nimalią įtaką daro humaniškumas ir politika.'?2 

Kad suprastume techninę ir politinę baudimo pusę, imkime 
kraštutinį atvejį, patį baisiausią nusikaltimą: kokią nors neiti- 
kėtiną piktadarystę, pažeidžiančią iš karto visus labiausiai ger- 
biamus įstatymus. Sakykime, ji įvyko tokiomis nepaprastomis 
aplinkybėmis, ją gaubia tokia paslaptis, ji tokia nežabota, kad 
beveik atrodo negalima - žodžiu, tokia piktadarystė tėra viena 
tokia pasaulyje arba bent jau pati baisiausia iš visų kitų anks- 
čiau įvykusių: niekas niekada negalės jos pakartoti; niekas ne- 
galės iš jos pasimokyti arba net pasipiktinti, kad tokia buvo 
įvykdyta. Jai skirta išnykti be pėdsakų. Ši pasaka apie „paskutinį 


32 A. Duport, kalba Steigiamajame susirinkime, 1789, gruodžio 22, Archives 
parlementaires, t. X, p. 744. Galima būtų pacituoti ir daugiau įvairių panašaus 
turinio patarimų, kuriuos XVIII amžiaus pabaigoje duodavo mokslininkų 
draugijos ir akademijos: kaip „suderinti tardymo ir nuosprendžio švelnumą 
su įsitikinimu, kad bausmė bus pamokanti ir adekvati padarytam nusi- 
kaltimui, kaip padaryti, kad visuomenė jaustųsi kuo tikresnė savo laisve ir 
žmogiškomis vertybėmis“ (Société ėconomigue de Berne, 1777). Marat į tai 
atsakė savo Plan de Lėgislation criminelle. Kokiais „būdais galima sušvelninti 
griežtus baudžiamuosius įstatymus Prancūzijoje ir nepakenkti visuomenės 
saugumui“ (Acadėmie de Chálons-sur-Marne, 1780; laureatais tapo Brissot ir 
Bernardi); „ar ypatingai griežtais įstatymais galima sumažinti nusikaltimų 
kiekį ir mastą pagedusioje tautoje?“ (Acadėmie de Marseille, 1786; laureatu 
tapo Eymaras). 


Bausmės standartizavimas 113 


nusikaltimą“? naujojoje baudžiamojoje teisėje yra maždaug tas 
pats, kas senojoje buvo pirmoji nuodėmė - tarsi grynoji forma, 
kurioje išryškėja bausmės priežastis. 

Ar toks nusikaltimas turi būti baudžiamas? Remiantis kokiais 
kriterijais? Kuo pasitarnautų ši bausmė galios bausti sarangai? 
Ji pasitarnautų tuo, kad būtų atlyginta už „visuomenei padarytą 
žalą““. Čia ne tiek svarbu grynai materialinė žala, kuri žmog- 
žudystės atveju netgi niekaip neatlyginama, ir beveik nepaste- 
bima visos visuomenės mastu, - tikrieji nuostoliai, kuriuos nu- 
sikaltimas padaro visuomenės kūnui, yra jame sukeliama su- 
maištis: nusikaltimas papiktina, nenubaudus - parodo pavyzdį, 
kyla noras jį pakartoti, jame slypi nusikalstamumo užkratas. 
Bausmė bus naudinga, kai atsižvelgs į nusikaltimo pasekmes, 
t.y. į sumaišties galimybę. „Proporciją tarp bausmės ir nusi- 
kaltimo pobūdžio nulemia pažeidžiamo pakto įtaka socialinei 
tvarkai.“ Tačiau ši nusikaltimo daroma įtaka nebūtinai yra 
tiesiogiai proporcinga jo žiaurumui. Šiurpinantis protus nusi- 
kaltimas dažnai daro menkesnį poveikį negu nusižengimas, kurį 
visi toleruoja ir jaučiasi patys galį jį pakartoti. Viena vertus, 
dideli nusikaltimai - retenybė; kita vertus, egzistuoja pavojus, 
kad mažų kasdienių nusikaltimų gali daugėti. Taigi nereikia 
ieškoti kiekybinio ryšio tarp nusikaltimo ir bausmės, pasverti jų 
keliamo pasibaisėjimo: „Ar gali kankinamo nelaimingojo riksmai 
ištraukti iš praeities, kuri nebesugrįš, gelmių jau įvykdytą nu- 
sikaltimą?'“* Bausmės dydį reikia apskaičiuoti ne atsižvelgiant 
įįvykdytą nusikaltimą, o į galimą jo pasikartojimą. Taikytis ne į 
nusižengimą, kuris jau praeityje, o į sumaištį, kuri laukia ateityje. 


3 G. Target, „Observations sur le projet du Code pénale“, in Locré, La Légi- 
slation de la France, t. XXIX, p. 7-8. Jos atvirkštinę formą galima rasti Kanto 
darbuose. 

4 C.E. de Pastoret, Des lois pénales, 1790, II, p. 21. 

5 G. Filangieri, La Science de la législation, vertimas į prancūzų kalbą 1786 
metais, t. IV, p. 214. 

36 Beccaria, op. cit., 1856, p. 87. 

Veikti taip, kad piktadarys nei turėtų noro dar kartą nusikalsti, 
nei galėtų susirasti sau pasekėjų.” Taigi baudimas - pasekmių 
numatymo menas. Ne tiek svarbu už milžinišką kaltę paskirti 
milžinišką bausmę, kiek suderinti dvi po nusikaltimo atsiran- 
dančių pasekmių eiles: jo paties padarinius su bausmės pasek- 
mėmis. Nusikaltimas be pasekmių ir pasekėjų nėra baustinas. 
Kaip ir - pagal kitą to paties apologo versiją - suirimo ir išnyki- 
mo išvakarėse visuomenė neturės teisės ręsti ešafotų. Paskuti- 
nysis nusikaltimas būtinai liks nenubaustas. 

Ši koncepcija gyvavo seniai. Bausmės pamokomas pobūdis 
buvo žinomas dar iki prasidedant XVIII amžiaus reformai. Jau 
daugelį šimtmečių vienas iš labiausiai paplitusių teisės bausti 
pateisinimų buvo tai, kad bausmė žvelgia į ateitį ir kad bent 
viena iš jos svarbiųjų funkcijų yra užkirsti kelią nusikaltimui. 
Tačiau skirtumas tas, kad prevencija, kurios buvo siekiama pa- 
čia bausme, jos įtaigumu - taigi ir jos nežabotumu - dabar pa- 
grindžiama bausmės struktūra ir atseikėjamas tikslus jos dydis. 
Reikia bausti tik tiek, kad užkirstum kelią. Taigi pasikeičia duo- 
damos pamokos mechanika: kankinimų ir egzekucijų baudžia- 
mojoje sistemoje pamoka buvo tarsi atsiliepiama į nusikaltimą; 
ji turėjo kaip koks dvynys brolis atskleisti nusikaltimą ir sykiu 
pademonstruoti jį sutramdančią valdovo valdžią. Galimus savo 
veiklos padarinius apskaičiuojančioje baudžiamojoje sistemoje 
duodama pamoka turi kuo santūriau nurodyti nusikaltimą ir 
kuo saikingiau ženklinti valdžios įsikišimą, o idealiu atveju — 
užkirsti kelią bet kokiai vėlesnei tiek pirmojo, tiek antrosios 
apraiškai. Pamoka nebėra demonstratyvus ritualas; tai ženklas, 
nurodantis kliūtį. Reformatoriai mano, kad apginkluodami galią 
bausti šia baudimo ženklų technika, verčiančia aukštyn kojom 


37 A. Barnave, kalba Steigiamajame susirinkime, 1791, birželio 6: „Visuomenė 
skiria bausmes ne jausdama barbarišką malonumą suteikti kančių Zmo- 
giškajai butybei, — jai tai yra būtina atsargumo priemonė, užkertanti kelią 
panašiems nusikaltimams ir apsauganti visuomenę nuo blogio, kurį neša 
nusikaltimai.“ (Archives parlementaires, t. XXVII, p. 9.) 

visą baudžiamojo vyksmo temporalinę seką, jie leidžia jai veikti 
ekonomiškai, veiksmingai, aprėpti visą visuomenės kūną, įsta- 
tymiškai apibrėžti bet kokius poelgius ir šitokiu būdu susiaurinti 
padriką antiįstatyminės veiklos sferą. Semiotechnika, kuria ban- 
doma apginkluoti galią bausti, vadovaujasi penkiomis ar šešio- 
mis pagrindinėmis taisyklėmis. 

Bausmė turi būti šiek tiek didesnė. Nusikalstama tikintis naudos. 
Mintį apie nusikaltimą susiejus su mintimi apie nenaudą, kiek 
didesnę negu galima nauda, nusikaltimas netektų patrauklumo. 
„Bausmė pasieks norimą efektą, jeigu jos teikiamas blogis viršys 
tą naudą, kurią nusikaltėlis išpešė nusikalsdamas.'““* Galima, 
netgi reikia bausmę priartinti prie nusikaltimo; tačiau nebe se- 
naisiais metodais, kai kankinimas turėjo prilygti nusikaltimui 
intensyvumu ir, be viso to, dar pademonstruoti valdovo, atlie- 
kančio teisėto keršto aktą, „valdžios perviršį“, o šiek tiek iš- 
vedant iš pusiauvyros interesus: noras išvengti bausmės turi būti 
truputėlį didesnis, negu rizikuoti ir nusikalsti. 

Bausmė nėra būtina — pakanka nubausti mintyse. Jeigu nusikal- 
timas motyvuojamas įsivaizduojama nauda, tai bausmė tam- 
pa efektyvi, kai aiškiai matyti nenauda. Baudžiant didžiausia 
„bausmė“ yra ne kančios pojūtis, o mintis apie skausmą, ne- 
malonumą, nepatoguma - mintis apie „bausmę“. Taigi pasi- 
telkiamas ne kūnas, o vaizdinys. Tiksliau tariant, jeigu tenka 
panaudoti kūną, tai būna ne tiek kenčiantis subjektas, kiek vaiz- 
dinio objektas: prisiminimas apie skausmą gali sutrukdyti pa- 
kartoti nusikaltimą, visai kaip fizinės bausmės reginys, kad ir 
netikras, gali užkirsti kelią nusikaltimui plisti. Tačiau baudimo 
technikos įrankis nėra skausmas pats savaime. Taigi kiek galima 
ilgiau, išskyrus atvejus, kai prireikia ypač efektyvaus vaizdinio, 
reikia vengti ešafotų manijos. Nebetenkame kūno kaip baudi- 
mo subjekto, tačiau nebūtinai - kaip reginio elemento. Egze- 
kucijų nepripažinimas, teorijos apyaušryje formuluotas vien 


38 Beccaria, op. cit., p. 89. 

lyriniais terminais, dabar jau gali būti išreikštas racionaliai: rei- 
kia maksimaliai sustiprinti ne kūniškąją bausmės realybę, o jos 
vaizdinį. 

Bausmė turi turėti šalutinį poveikį. Bausmė labiausiai turi pa- 
veikti tuos, kurie nieko nepadarė. Jeigu būtume tikri, kad nu- 
sikaltėlis nebenusikals, pakaktų tik sudaryti įspūdį, kad bausmė 
įvykdyta. Toks baudimo poveikio traktavimas paradoksalus: 
apskaičiuojant bausmę, mažiausiai dominantis elementas yra 
nusikaltėlis (nebent yra recidyvo pavojus). Šį paradoksą Beccaria 
paaiškino pavyzdžiu: jis pasiūlė vietoj mirties kitą bausmę - 
vergiją iki gyvos galvos. Ar tai fiziškai žiauresnė bausmė negu 
mirtis? Jokiu būdu, atsakė jis, nes nuteistajam vergijos sutei- 
kiamas skausmas išskaidomas į tiek dalelių, kiek akimirkų jam 
liko gyventi. Tai iki begalybės skaidoma, eleatinė bausmė, daug 
švelnesnė negu mirties bausmė, tik per žingsnį nutolusi nuo 
egzekucijos. O tiems, kurie regi arba įsivaizduoja visa tai, prie- 
šingai, vergų patiriamos kančios susitelkia vienintelėje idėjoje; 
visos vergijos akimirkos susilieja viename vaizdinyje, kelian- 
čiame didesnį siaubą negu mintis apie mirtį. Tai idealiai eko- 
nomiška bausmė: minimali tam, kuris ją atlieka (be to, vergas 
negali pakartotinai nusikalsti), ir maksimali tam, kuris ją įsi- 
vaizduoja. „Nors ir stengiantis, kad bausmės atitiktų nusikal- 
timų mastą, reikia pasirinkti tokias, kurios paliktų liaudies dva- 
siai didžiulį ir neišdildomą įspūdį, tačiau kuo švelniau paliestų 
nusikaltėlio kūną.“?? 

Turi būti visiškai aišku, jog bausmė neišvengiama. Reikia, kad 
mintį apie kiekvieną nusikaltimą ir jo teikiamą naudą lydėtų 
mintis apie laukiančią bausmę ir aiškius minusus, kurie iš to 
išplaukia; reikia, kad toks šių minčių ryšys būtų laikomas sa- 
vaime suprantamu ir kad niekas negalėtų jo nutraukti. Tokį 
visuotinį tikrumą, kuris garantuotų baudžiamosios sistemos 
efektyvumą, galima sukurti tam tikromis priemonėmis. Nusikal- 


3 Ibid., p. 87. 

timus apibrėžiantys ir bausmes skiriantys įstatymai turi būti 
visiškai aiškūs tam, „kad kiekvienas visuomenės narys galėtų 
atskirti nusikalstamus veiksmus nuo dorybingu veiksmy”*. Šie 
įstatymai turi būti skelbiami, kad kiekvienas galėtų su jais su- 
sipažinti. Jokios sakytinės ar paprotinės teisės, tik rašytiniai 
įstatymai, kurie būtų „stabilus socialinio pakto pagrindas“, tik 
spausdinti, visiems prieinami tekstai: „Tiktai spaustuvė gali vis- 
ką paskelbti viešuomenei, o ne keli ypatingi šventojo įstatymų 
kodekso saugotojai.“*! Monarchas turi atsisakyti teisės pasigai- 
lėti, kad įtaigos, kurią skleidžia mintis apie bausmę, nesusilp- 
nintų tos malonės viltis: „Jeigu Žmonės mato, jog nusikaltimas 
atleidžiamas ir bausmė nėra neišvengiama pasekmė, juose ru- 
sena viltis likti nenubaustiems [...]. Įstatymai turi būti neper- 
maldaujami, jų vykdytojai - nepalenkiami.“*2 Ypač svarbu, kad 
nė vienas nusikaltimas neprasprūstų pro žvilgsnį tų, kurie vyk- 
do teisingumą. Įstatymų mechanizmui nėra nieko žalingesnio, 
negu viltis likti nenubaustam. Kaip galima piliečių galvose su- 
kabinti piktadarystę su bausme, jeigu egzistuoja tam tikras ne- 
įtikimumo koeficientas? Ar neatsitiks taip, kad kuo mažiau bai- 
mės kels mažai įtikima bausmė, tuo labiau teks bauginti smur- 
tu? Užuot imitavus senąją sistemą ir „didinus griežtumą, geriau 
būti budriam”*. Štai iš kur mintis, kad šalia teisingumo aparato 
turi atsirasti tiesiogiai su juo susijęs priežiūros organas, kuris 
arba užkerta kelią nusikaltimams, arba, jeigu jie jau įvykdyti, 
suima kaltininkus. Policija ir teisingumo sistema turi žengti koja 
kojon kaip dvi to paties proceso pusės - policija užtikrina „visuo- 
menės įtaką kiekvienam individui“, teismai gina „individų teises 


40 J.P. Brissot, Théorie des lois criminelles, 1781, t. I, p. 24. 

“ Beccaria, op. cit., p. 26. 

£ Ibid. Plg. taip pat Brissot: „Jeigu suteikiama malonė yra teisinga, vadinasi, 
įstatymas yra blogas. Ten, kur įstatymai geri, malonės yra tikras nusikaltimas 
prieš įstatymą“ (Thėorie des lois criminelles, 1781, t. I, p. 200). 

4 G. de Mably, Œuvres complètes, 1789, t. IX: De la législation, p. 327. Plg. taip 
pat Vattelį: „Ne tiek bausmių žiaurumas, kiek tikslus ir savalaikis jų taikymas 
išlaiko visus paklusnius“ (Le Droit des gens, 1768, p. 163). 

nuo visuomenés”*; tada nė vienas nusikaltimas neišvengs die- 
nos šviesos ir tikrai susilauks bausmės. Tačiau taip pat būtina, 
kad baudžiamasis procesas nebūtų slaptas, kad visi galėtų susi- 
pažinti su argumentais, kodėl tas ar kitas kaltinamasis buvo nu- 
baustas arba išteisintas, ir kad kiekvienas pripažintų bausmės 
pagrįstumą: „Teisėjas, garsiai skaitydamas nuosprendį, turi pa- 
cituoti įstatymą, kuriuo remdamasis nuteisia kaltinamąjį [...] 
baudžiamasis procesas, paslaptingai palaidotas teismo raštinių 
prietemoje, turi būti atvertas visiems piliečiams, kuriems rūpi 
nuteistųjų likimas.“* 

Tiesa visiems turi būti viena. Po šiuo labai banaliu principu 
slepiasi svarbi transformacija. Ankstesnė sistema, kur buvo re- 
miamasi įteisintais įrodymais, naudojama tortūra, išplėšiamas 
prisipažinimas, kankinamo kūno reginiu atkuriama tiesa, ilgam 
atskyrė baudžiamąją praktiką nuo priimtų teisminio tardymo 
formų: daliniai įrodymai įrodydavo dalines tiesas ir paversdavo 
kaltinamuosius iš dalies kaltais, kančiose išplėštos frazės buvo 
vertinamos kaip nusikaltimo patvirtinimas, prezumpcija už- 
traukdavo tam tikro laipsnio bausmę. Šios sistemos skirtingu- 
mas nuo įprastos įrodinėjimo praktikos nekėlė papiktinimo tol, 
kol galiai bausti neprireikė savo pačios naudai sukurti nenu- 
ginčijamo tikrumo atmosferos. Kaip visam laikui susieti žmonių 
galvose mintį apie nusikaltimą su mintimi apie bausmę, jeigu 
bausmės realybė ne visada atliepia piktadarystės realybei? Pir- 
maeiliu uždaviniu tampa viešas šios realybės nustatymas naudo- 
jant visiems priimtinas priemones. Verifikuojant nusikaltimą, 
privalu laikytis bendrų, kiekvienai tiesai nustatyti naudojamų 
kriterijų. Teismo sprendimas turi vadovautis tokiais argumen- 
tais, tokiais įrodymais, kokiais vadovaujamasi priimant bet kokį 
sprendimą. Taigi atmetami įteisinti įrodymai, atsisakoma tor- 


“ A. Duport, kalba Steigiamajame susirinkime, Archives parlementaires, p. 45, 
t. XXI. 
45 G. de Mably, op. cit., p. 348. 

tūros, tikrai tiesai nustatyti būtina visiškai įrodyti kaltę, panai- 
kinamas ryšys tarp įtarimo laipsnio ir bausmės laipsnio. Kaip ir 
matematinė tiesa, tiesa apie nusikaltimą yra priimtina tik tada, 
jeigu ji įrodyta visiškai. Iš to seka, kad kaltinamasis turi būti 
laikomas nekaltu tol, kol įrodoma jo kaltė; ir per teisminį tardy- 
mą teisėjas turi naudotis ne ritualinėmis formulėmis, o visuotinai 
priimtomis priemonėmis, kiekvienam suprantamais argumen- 
tais, kuriais naudojasi ir filosofai bei mokslininkai: „Teoriškai 
teisėjas man panašus į filosofą, kuris išsikėlė tikslą atskleisti jį 
dominančią tiesą [...]. Jo išmintis leidžia jam aprėpti visas aplin- 
kybes ir visus ryšius, sugretinti arba atskirti tai, kas turi būti 
sugretinta arba atskirta, kad būtų priimti protingi sprendimai.”* 
Kvotoje, kur galioja bendra visiems logika, atsisakoma senojo 
inkvizicinio modelio ir imama taikyti daug lankstesnį empirinio 
tyrimo modelį (kurį įteisina ir mokslas, ir sveikas protas). Tei- 
sėjas tampa lyg ir „laivo vairininku, laviruojančiu tarp uolų“: 
„Kokie turi būti įrodymai arba kokius įkalčius galima laikyti 
tinkamais? Šito nei aš, nei niekas kitas nebuvo dar ryžęsis api- 
brėžti; kadangi aplinkybės gali kisti iki begalybės, o būtent šios 
aplinkybės teikia įrodymus ir įkalčius, būtina, kad akivaizdžiau- 
sių įkalčių ir įrodymų proporcijos varijuotų.“* Nuo šiol bau- 
džiamoji praktika ima paklusti bendrai tiesos nustatymo tvarkai, 
arba, tikriau, tokiai tvarkai, kur vienas ant kito klojasi, formuoda- 
mi teisėjo „vidinį įsitikinimą“, heterogeniški elementai — moks- 
linio įrodinėjimo metodai, akivaizdūs dalykai ir sveikas protas. 
Dabar baudžiamoji sistema, jeigu ji išlaiko formas, garantuo- 
jančias jos bešališkumą, gali atsiverti visoms įmanomoms tie- 
soms, su sąlyga, kad jos būtų akivaizdžios, gerai pagrįstos ir 
visiems priimtinos. Teisminis ritualas nebėra ta vieta, kur for- 
muojama dalinė tiesa. Dabar jis perkeliamas į referencijų lauką, 


* G. Seigneux de Correvon, Essai sur l'usage de la torture, 1768, p. 49. 
47 P. Risi, Observations de jurisprundence criminelle, vertimas į prancūzų kalbą, 
1758, p. 53. 

kur galioja bendri visiems įrodymai. Tuo būdu užmezgamas 
pančiojantis ir neapskaičiuojamas ryšys su didėjančia mokslinių 
diskursų mase, ryšys, kurio ir šiandien baudžiamoji sistema ne- 
įstengia kontroliuoti. Teisingumo šeimininkai nebėra savo tiesos 
šeimininkai. 

Nusikalstama veikla turi būti įvardyta kuo tiksliau. Kad bau- 
džiamoji semiotika aprėptų visas antiįstatyminės veiklos formas, 
kurias norima pažaboti, reikia kvalifikuoti visas pavojingas vei- 
kas; reikia suskirstyti jas rūšimis taip, kad nė vienas nusižen- 
gimas neliktų už klasifikacijos ribų. Taigi būtinai reikalingas 
kodeksas, pakankamai tikslus, kad be vargo galima būtų jame 
atrasti visus nusižengimų tipus. Negalima leisti, kad įstatymui 
tylint įsižiebtų viltis likti nenubaustam. Reikia išsamaus ir aiš- 
kaus kodekso, kuriame apibrėžiami nusikaltimai, nustatomos 
bausmės.“ Tačiau šis įsakmus poreikis baudimo ženklais aprėpti 
visus galimus nusižengimus verčia eiti dar toliau. Mintis apie tą 
pačią bausmę ne visus žmones veikia vienodai. Pinginė bauda 
negąsdina turčiaus, nešlovė - to, kas jau buvo prie gėdos stulpo. 
Nusikaltimo kenksmingumas ir poveikis kitiems priklauso nuo 
prasižengusiojo visuomeninės padėties. Kilmingojo nusikalti- 
mas yra kenksmingesnis visuomenei negu žmogaus iš liaudies.*? 
Pagaliau bausmė turi užkirsti kelią pakartotiniam nusikaltimui, 
todėl būtina atsižvelgti į nusikaltėlio prigimtį, jo sugedimo laips- 
nį, jo valios kokybę: „Tas, kuris, nesudurdamas galo su galu, 
apsivogė, - kiek jis mažiau yra kaltas už tą, kuris, skęsdamas 
pertekliuje, įvykdė tokią pačią vagystę? Tas priesaikos laužy- 
tojas, kuriam nuo mažens buvo stengiamasi įdiegti garbės su- 
pratimą, — kiek jis yra kaltesnis už tą, kuris, paliktas likimo valiai, 
negavo jokio išsiauklėjimo.““? Taigi būtina ne tik klasifikuoti 
nusikaltimus ir atitinkamas bausmes, bet ir jas individualizuoti, 


* Sia tema, be visų kitų, žr. S. Linguet, Nécessité d'une réforme de l'admi- 
nistration de la justice criminelle, 1764, p. 8. 

4 P.L. de Lacretelle, op. cit., p. 144. 

5 J.-P. Marat, Plan de législation criminelle, 1780, p. 34. 

atsižvelgiant į kiekvieno nusikaltėlio būdo bruožus. Ši indi- 
vidualizacija nepakeliama našta slėgs visą naujųjų laikų bau- 
džiamąją teisę; būtent čia slypi jos šaknys; be abejo, teisės teorijos 
ir kasdienės baudžiamosios praktikos požiūriu individualizacija 
radikaliai kertasi su kodifikacijos principu. Tačiau pažvelgus 
galios bausti sąrangos aspektu, kai visame visuomenės kūne 
norima paskleisti baudimo ženklus, kurie būtų tiksliai apskai- 
čiuoti, saikingi ir be spragų, nereikalaujantys valdžios įsikišimo, 
tačiau ir be perdėto kuklumo, matyti, kad nusikaltimo-bausmės 
sistemos kodifikacija ir poros nusikaltélis-bausmé moduliavi- 
mas eina koja kojon ir neapsieina vienas be kito. Individualiza- 
cija - galutinis idealaus kodekso tikslas. 

Tačiau ši individualizacija savo prigimtimi labai skiriasi nuo 
to, kaip buvo moduliuojama bausmė senojoje jurisprudencijoje. 
Senoji sistema - ir šiuo aspektu ji sutapo su krikščioniškąja bau- 
dimo praktika — bausmę parinkdavo kryžmindama dviejų tipų 
kintamuosius - „aplinkybes“ ir „intencijas“. Tai yra tuos elemen- 
tus, kurie padėdavo kvalifikuoti patį aktą. Moduliuojant baus- 
me, buvo naudojamasi „kazuistika“ plačiąja prasme.” Tačiau tai, 
kas vyksta dabar, yra moduliavimas atsižvelgiant į kaltininką, 
jo prigimtį, gyvenimo ir mąstymo būdą, praeitį, jo valios „koky- 
bę“, o ne intenciją, kaip anksčiau. Jau galima numatyti, kur - kol 
kas ši vieta dar tuščia - jurisprudencine kazuistiką baudžiamo- 
joje praktikoje pakeis psichologinės žinios. Suprantama, XVIII 
amžiaus pabaigoje iki šio momento dar toli. Kodekso ir indivi- 
dualizacijos ryšio ieškoma to laiko moksliniuose modeliuose. 
Gamtos istorija pasiūlė, be abejo, pačią adekvačiausią schemą: 
rūšių taksonomiją, paremtą nenutrūkstamo laipsniavimo princi- 
pu. Bandoma sudaryti Linneaus pavyzdžio nusikaltimų ir baus- 
mių klasifikaciją, kuria remiantis kiekvienas konkretus nusi- 
žengimas ir kiekvienas prasikaltęs individas be jokios savivalės 
būtų baudžiami visiems bendro įstatymo. „Reikia sudaryti visų 
51 Apie neindividualizuojantį kazuistikos pobūdį plg. P. Carionu, Les Idėalitės 
casuistigues (disertacijos mašinraštis). 

nusikaltimų, pasitaikančių įvairiose šalyse, sąrašą. Išvardijus 
nusikaltimus, reikės suskirstyti juos rūšimis. Mano manymu, 
skirstant nusikaltimus geriausia būtų atsižvelgti į jų objektų 
skirtumus. Skirstyti reikia taip, kad kiekviena rūšis aiškiai skir- 
tųsi nuo kitų ir kad kiekvienas konkretus nusikaltimas, apsvars- 
čius visus aspektus, būtų įterptas tarp to, kuris turi eiti prieš jį, 
ir to, kuris turi eiti po jo, kuo griežčiausiai laikantis laipsniš- 
kumo. Galiausiai šis sąrašas turi būti toks, kad jį būtų galima 
palyginti su kitu, bausmių, sąrašu ir kad jie tiksliai atitiktų 
vienas kitą.““ž Teoriškai, arba greičiau svajonėse, šia dviguba 
bausmių ir nusikaltimų taksonomija galima išspręsti problemą: 
kaip pritaikyti fiksuotą įstatymą konkrečiam individui? 
Tačiau tuo laikotarpiu antropologinės individualizacijos for- 
mos kūrėsi dar labai nerangiai, joms buvo toli iki šio speku- 
liatyvinio modelio. Pirmiausia recidyvo sąvoka. Negalima teigti, 
kad ji nebuvo žinoma seniesiems kriminaliniams istatymams.* 
Tačiau dabar ja imama kvalifikuoti patį nusikaltėlį, ir nuo to 
priklauso skiriama bausmė: 1791 metų įstatymuose buvo nu- 
matyta, kad beveik be išimties visiems recidyvistams bausmė 
turi būti padvigubinta. Remiantis X metų Florealio mėnesį pri- 
imtu įstatymu, jiems turėjo būti išdeginta raidė R. 1810 metų 
baudžiamasis kodeksas jiems numatė arba maksimalią, arba 
pačią aukščiausią po jos einančią bausmę. Tačiau anapus reci- 
dyvo taikoma ne į asmenį, kuris atliko įstatymuose numatytą 
atsakomybę užtraukiantį veiksmą, o į patį nusikalstantį subjektą, 
į valią, kuri yra nusikaltėliška iš esmės. Palaipsniui, baudžia- 
majai sistemai vis labiau orientuojantis ne į nusikaltimą, o į 


?2 P.L. de Lacretelle „Réflexions sur la législation pénale“, in op. cit., 
p. 351-352. 

53 Nors Carnot arba F. Helie ir Chauveau tvirtina priešingai, už recidyvą 
daugelis Senojo režimo įstatymų numatė labai aiškias sankcijas. 1549 metų 
ordonansas skelbia, kad vėl nusikaltęs piktadarys yra „baisi, nedora, ypač 
pražūtinga visuomenės tvarkai būtybė“; už piktžodžiavimo, vagystės, valka- 
tavimo ir kt. recidyvus buvo skiriamos specialios bausmės. 

nusikaltėliškumą, paprasto nusikaltėlio ir recidyvisto opozicija 
tampa vis svarbesnė. Ir sykiu matome, kaip remiantis šia opo- 
zicija — ir daugeliu atžvilgių sustiprinant ją - formuojasi „aist- 
ringo“ nusikaltimo sąvoka - tai nusikaltimas, padarytas netyčia, 
be piktų kėslų, susidėjus aplinkybėms, nusikaltimas, kurio, aiš- 
ku, negalima pateisinti, kaip pateisiname beprotybę, bet kuris, 
galima tikėtis, niekuomet nevirs recidyvu. Jau Le Peletier paste- 
bėjo, kad subtili bausmių gradacija, kurią jis 1791 metais pasiūlė 
Steigiamajam susirinkimui, gali atgrasinti nuo nusikaltimo „pik- 
tadarį, šaltakraujiškai rezgantį pikta“, įteigdama jam mintį apie 
bausmę; priešingai, ji yra bejėgė prieš nusikaltimus, į kuriuos 
pastūmėja „nesulaikomos aistros, kai negalvojama apie pasek- 
mes“; tačiau tai esą nieko baisaus, nes šie nusikaltimai nerodo 
jų kaltininkus turėjus „piktos valios“. 

Bausmių humanizacija slepia taisykles, įtvirtinančias, dar dau- 
giau, reikalaujančias „švelnių“ bausmių, kuriomis paremta nau- 
joji galios bausti sąranga. Tačiau minėtosios taisyklės nulemia ir 
tai, kad pasikeičia tos galios taikinys: tai nebėra kūnas su savo 
ritualiniu žaidimu, besaikėmis kančiomis, sukrečiančiais kanki- 
nimo apeigų ženklais; dabar tai yra protas, arba, tikriau sakant, 
vaizdiniai ir ženklai, nepastebimai, tačiau atkakliai ir akivaiz- 
džiai įsiskverbiantys į visų mintis. Ne kūnas, o siela, sakė Mably. 
Visiškai aišku, ką jis norėjo tuo pasakyti: siela tampa valdžios me- 
chanizmo partnere. Senosios baudimo „anatomijos“ išleidžiamos 
poilsio. Tačiau — ar jau tikrai įžengta į nekūniškų bausmių amžių? 


+ 


Taigi išeities tašku galima laikyti politinį projektą, kuriuo sie- 
kiama pažaboti antiįstatyminę veiklą, standartizuoti baudimo 
funkciją ir nubrėžti - kad būtų galima ją kontroliuoti - galios 


4 Le Peletier de Saint-Fargeau, Archives parlementaires, t. XXVI, p. 321-322. 
Kitais metais Bellart'as pasako galbūt pačią pirmąją ginamaja kalbą teisme, 
teisinančią aistringą nusikaltimą. Tai buvo Graso byla. Žr. Annales du barreau 
moderne, 1823, t. III, p. 34. 

bausti ribas. Štai kodėl objektyvuojamas ir nusikaltimas, ir nu- 
sikaltėlis. Viena vertus, nusikaltėlis - kaip visų priešas, kurį per- 
sekioja visi, kas gali, — iškrenta iš pakto dalyvių tarpo, netenka 
pasitikėjimo kaip pilietis ir atveria mūsų akims laukinės žmo- 
gaus prigimties fragmentą; mes matome niekšą, pabaisą, galbūt 
beprotį, ligonį ir galbūt „nenormalų“ asmenį. Būtent pastarasis 
vieną dieną taps mokslo objektu ir susilauks atitinkamo „gydy- 
mo”. Kita vertus, būtinybė iš vidaus išmatuoti baudžiamosios 
valdžios poveikį verčia įvairiais metodais aprėpti visus — esa- 
mus ir galimus - nusikaltėlius: imamasi prevencinių priemonių, 
apskaičiuojami interesai, paleidžiami į apyvartą įvaizdžiai bei 
ženklai, kuriama tikrumo ir tiesos atmosfera, apibrėžiamos baus- 
mės už vis subtilesnius nusikaltimus; visa tai veda prie to, kad 
objektyvuojami tiek nusikaltėliai, tiek nusikaltimai. Abiem at- 
vejais akivaizdu, kad valdžios santykį, kuris yra baudimo me- 
chanizmo pagrindas, ima dubliuoti objektinis santykis, apiman- 
tis ne tik nusikaltimą kaip faktą, konstatuotiną laikantis bendrų 
normų, bet ir nusikaltėlį kaip individą, pažintiną pagal specia- 
lius kriterijus. Taip pat akivaizdu, kad šis objektinis santykis nėra 
kažkas, kas iš išorės įsilieja į baudžiamąją praktiką kaip, pavyz- 
džiui, atjautos įkvėptas draudimas, užkertantis kelią kankinimų 
siautuliui, arba racionalus, „mokslinis“ bandymas išsiaiškinti, 
kas gi tas žmogus, kurį norima nubausti. Objektyvavimo procesą 
pagimdo pati valdžia, numatydama savo taktiką ir reguliuo- 
dama savo veikimo mechanizmą. 

Tačiau šių dviejų objektyvavimo tipų, išryškėjusių baudžia- 
mosios sistemos reformos projektuose, tiek chronologija, tiek 
poveikis labai skiriasi. Už įstatymo ribų atsidūrusio nusikaltėlio, 
prigimties valdomo žmogaus objektyvavimas dar tik galimybė, 
horizonte tirpstanti linija, kurioje susilieja politinės kritikos te- 
mos ir vaizduotės sukurti pavidalai. Teks ilgokai laukti, kol homo 
criminalis bus pripažintas pažinimo objektu. Nusikaltimo objek- 
tyvavimo poveikis, priešingai, buvo daug greitesnis ir stipres- 
nis, nes artimiau siejosi su galios bausti reorganizavimu - su 

kodifikacija, nusikaltimų apibrėžimu, bausmių gradacija, pro- 
ceso taisyklių nustatymu, teisėjų vaidmens apibrėžimu. Ir, be 
to, todėl, kad rėmėsi jau susiformavusiu ideologiniu diskursu. 
Juk interesų, vaizdinių ir ženklų teorija, serijizavimo ir ugdymo 
metodikos siūlė kažką panašaus į receptą, kaip valdyti žmones: 
„protas“ yra paviršius, kuriame valdžia daro atžymas, naudo- 
damasi semiologija; minčių kontrolė priverčia paklusti kūnus; 
vaizdinių analizė yra daug efektyvesnis kūnų politikos principas 
negu ritualinė kankinimų anatomija. Ideologų mąstymo rezul- 
tatas buvo ne vien tik individo ir visuomenės teorija; kartu buvo 
sukurta subtilios, efektyvios ir ekonomiškos valdžios techno- 
logija, priešinga išlaidžiai ir prabangiai valdovų valdžiai. Pa- 
klausykime dar kartą, ką sako Servanas: mintis apie nusikaltimą 
ir mintis apie bausmę turi būti stipriai susietos tarpusavyje ir 
„Sekti viena po kitos be jokio atotrūkio [...]. Šitaip suformavę 
minčių grandinę jūsų piliečių galvose, galėsite girtis, kad juos 
valdote ir esate jų šeimininkai. Kvailys despotas verčia vergus 
paklusti sukaustęs juos geležinėmis grandinėmis. Tačiau tikras 
politikas daug stipriau juos supančioja jų pačių minčių grandine. 
Proto lygmenyje jis pritvirtina pirmąjį jos galą. Šie pančiai dar 
stipresni, nes mes nežinome, iš ko jie padaryti, ir manome, kad 
juos galėjome sukurti patys. Neviltis ir laikas pragraužia geležies 
ir plieno pančius, tačiau bejėgiai prieš paprasčiausią minčių 
sąjungą, kuri nuo to tik stiprėja. Ir būtent minkštose smegenų 
ląstelėse yra klojami nepajudinami pamatai pačioms tvirčiau- 
sioms Imperijoms.““? 

Štai ši baudimo semiotechnika, ši „ideologinė valdžia“ bent 
iš dalies liks neišplėtota ir ją nušluos nauja politinė anatomija, 
kurioje kūnas vėl, tačiau dar nematyta forma, bus pagrindinis 
veikėjas. Būtent toji nauja politinė anatomija vėl sukryžmins 
tuos du vienas nuo kito tolstančius objektyvavimo procesus, 
kurie, kaip matėme, formavosi XVIII amžiuje - tą, kuris išmeta 


35 J.M. Servan, Discours sur l'administration de la justice criminelle, 1767, p. 35. 

nusikaltėlį „anapus“, kur prigimtis eina prieš prigimtį, ir tą, kuris 
bando kontroliuoti nusikalstamumą kruopščiai apskaičiuoda- 
mas bausmes. Pakanka vieno žvilgsnio į naująjį baudimo meną, 
kad išvystume, kaip baudimo semiotechniką keičia naujoji kūno 
politika. 


ANTRAS SKYRIUS 


Bausmių švelnumas 


Taigi menas bausti turi būti pagrįstas ištisa vaizdinių pateikimo 
technologija. Sėkmė lydės tik tuomet, jei bus laikomasi natūralios 
mechanikos dėsnių. „Slapta jėga, panašiai kaip žemės trauka, 
verčia mus nuolatos žiūrėti savo patogumo. Šį impulsą gali su- 
stabdyti tik kliūtys, kurias jo kelyje surenčia įstatymas. Pačius 
įvairiausius Žmogaus veiksmus nulemia ši vidinė tendencija.“ 
Nusikaltimui tinkamą bausmę parinksime tik nustatę, kokia yra 
ta nenauda, dėl kurios mintis apie piktadarystę netektų bet kokio 
patrauklumo. Menas bausti — tai menas supriešinti energijas, 
susieti įvaizdžius, užmegzti stabilius ryšius, kurie meta iššūkį 
laikui: tai reiškia sudarinėti priešingos reikšmės vaizdinių poras, 
išryškinti kiekybinius egzistuojančių jėgų skirtumus, įtraukti į 
žaidimą įspėjančius ženklus, kurie galėtų visą tą jėgų judėjimą 
pajungti valdžios santykiui. „Reikia, kad mintis apie kankini- 
mus visada glūdėtų žmogaus, kuris yra silpnas, širdyje ir per- 
galėtų jausmą, jį stumiantį į nusikaltimą.” Naująjį bausmių ar- 
senalą turėtų sudaryti įspėjantys ženklai, pakeitę keršto ženklus, 


1 Beccaria, Traité des délits et des peines, 1856 metų leidimas, p. 119. 

organizavusius senųjų egzekucijų eigą. Tačiau savo funkciją jie 
atliks tik tada, jeigu bus laikomasi keleto sąlygų. 

1. Jie turi būti kuo labiau motyvuoti. Būtent visuomenė, vado- 
vaudamasi savo interesais, apibrėžia, kas turi būti laikoma nu- 
sikaltimu - taigi šis nėra savaime suprantamas dalykas. Tačiau 
norint, jog, vos tik sumanius nusikaltimą, galvoje be vargo iškiltų 
mintis apie baudimą, reikia, kad juos siejantis ryšys būtų kuo 
glaudesnis - jie turi būti panašūs, analogiški, artimi. „Bausmė 
turi būti kuo adekvatesnė nusikaltimo prigimčiai, idant baus- 
mės baimė atgrasintų protą nuo kelio, kuriuo jį gundė eiti nusi- 
kaltimo teikiamos naudos perspektyva.“ Baudimas bus idea- 
lus tada, kai per jį tarsi per stiklą persišvies nusikaltimas, už 
kurį buvo paskirta sankcija; bausmės stebėtojui ji neišvengia- 
mai ženklins baudžiamą nusikaltimą; ir tam, kuris svajoja apie 
nusikaltimą, vien tik nuo minties apie piktadarybę prieš akis 
iškils baudžiamasis ženklas. Taip užtikrinamas ryšio stabilumas, 
taip patogiau apskaičiuoti nusikaltimo ir bausmės proporcijas 
ir kiekybiškai pasverti interesus; tada baudimas, kaip natūralus 
nusikaltimo tęsinys, nebeatrodo žmogiškosios valdžios savi- 
valiavimo vaisius. „Geriausias būdas apskaičiuoti baudimo ir 
nusikaltimo proporciją yra etimologiškai išvesti nusikaltimą iš 
bausmės. Jeigu taip triumfuoja teisingumas, triumfuoja ir laisvė, 
nes kai bausmės priklauso nebe nuo įstatymdavių valios, o nuo 
dalyko esmės, niekas nebegali įžvelgti žmogaus prievartos žmo- 
gui.“ Analogizuotoje bausmėje baudžiamoji valdžia išnyksta iš 
akiračio. 

Reformatoriai pasiūlė visą sąrašą bausmių, kurios atrodytų 
natūralios ir savo pavidalu perteiktų nusikaltimo turinį. Pa- 
vyzdžiui, Vermeilis siūlė: iš tų, kurie piktnaudZiauja visuomenės 
laisve, atimti jų pačių laisvę; pilietines teises atimti iš tų, kurie 
piktnaudžiavo įstatymų teikiamais privalumais ir savo užimamo 


? Ibid. 
3 J.-P. Marat, Plan de législation criminelle, 1780, p. 33. 

posto privilegijomis; piniginę baudą skirti kyšininkams ir lupi- 
kautojams; vagystę bausti turto konfiskavimu; pažeminimu - 
nusikaltimus, padarytus dėl „tuščios garbės“; mirtimi - Zmog- 
žudystę; sudeginimu ant laužo - padegimą. Nuodytojui „budelis 
pakiš taurę ir šliūkštelės skystį jam į veidą, kad sugniuždytų jį, 
šiuo įvaizdžiu jam priminęs jo piktadarystės siaubą, o po to įvers 
į katilą verdančio vandens”*. Kas tai, fantazijos? Galbūt. Tačiau 
simbolinio bendravimo principą aiškiai suformulavo jau Le Pe- 
letier pristatydamas 1791 metais naujosios kriminalinės įstatymų 
leidybos pagrindus: „Ryšys tarp nusikaltimo prigimties ir baus- 
mės prigimties turi būti tiesioginis“; kas įvykdė žvėrišką nusi- 
kaltimą, kentės fizinius skausmus; kas norėjo tinginiauti, bus 
priverstas sunkiai dirbti; kas pasielgė niekšiškai, bus pasmerktas 
nešlovingai bausmei.? 

Šiose analoginėse bausmėse, nepaisant jų nuožmumo, kuris 
labai primena Senojo režimo egzekucijas, veikia visai kitokio tipo 
mechanizmas. Tai nebėra varžytuvės dėl valdžios, kuriose į Ziau- 
rumą atsakoma žiaurumu; nebėra nusikaltimui prilygstančio 
keršto, o tiesiog ženklas, per kurį tarsi per stiklą matyti tai, ką jis 
žymi; norima, kad į sceną išeinančios bausmės ryšys su nusi- 
kaltimu būtų betarpiškai sučiuopiamas visomis mūsų pagavo- 
mis ir pasiduotų paprastai aritmetikai. Savotiškai įtaigi bausmės 
estetika. „Ne tik dailėje reikia būti ištikimiems gamtai; politinės 
institucijos, bent jau tos, kurios palaiko išmintį ir tęstinumą, yra 
pagrįstos gamta.”* Tegu bausmė natūraliai išplaukia iš nusikal- 
timo. Tegu atrodo, kad toks įstatymas tiesiog būtinas, o valdžia 
tegu įgauna švelnios gamtos jėgos pavidalą. 

2. Šis ženklų žaismas turi valdyti jėgų mechaniką: slopinti geis- 
mą, kuris patraukliomis spalvomis piešia nusikaltimą; priversti 


* F.M. Vermeil, Essai sur les réformes à faire dans notre législation criminelle, 
1781, p. 68-145. Žr. taip pat Ch.E. Dufriche de Valazé, Des lois pénales, 1784, 
p. 349. 

5 Le Peletier de Saint-Fargeau, Archives parlementaires, t. XXVI, p. 321-322. 
é Beccaria, op. cit., 1856, p. 114. 

grėsmingos bausmės akivaizdoje susirūpinti savo interesais; 
apversti intensyvumo santykį - bausmė ir jos teikiamos ne- 
naudos vaizdiniai turi būti ryškesni negu tie, kurie kyla galvojant 
apie nusikaltimą ir su juo susijusius malonumus. Vadinasi, ištisą 
mechanizmą, kur svarbiausias vaidmuo tenka interesams, jų 
sklaidai, įsivaizdavimo būdams, taip pat tų vaizdinių ryškumui. 
„Įstatymų leidėjas turi būti it prityręs architektas, mokantis pa- 
sinaudoti visomis jėgomis, kurios stiprina pastatą, ir amortizuoti 
visas tas, kurios galėtų jį sugriauti.”” 

Yra keletas būdų tam pasiekti. „Eiti tiesiai prie blogio šal- 
tinio.“? Sulaužyti spyruoklę, kuri išjudina nusikaltimo vaizdinių 
mechanizmą. Susilpninti juos sužadinančius interesus. Dėl val- 
kataujant daromų nusikaltimų kalta tinginystė; kovoti reikia 
būtent su ja. „Mes nieko nepasieksime, jeigu uždarysime elgetas 
į dvokiantį kalėjimą, labiau panašų į kloaką“, juos reikia priversti 
dirbti. „Įdarbinimas yra geriausias būdas juos nubausti.“? Prieš 
blogą potraukį - geras įprotis; prieš jėgą — kita jėga, - tačiau ne 
valdžios ir jos ginklų, o atjautos ir aistringumo. „Argi netu- 
rėtume visų bausmių išvesti iš šio paprasto, tinkamo ir jau pa- 
tikrinto principo — parinkti jas, atsižvelgiant į tai, kas labiausiai 
gniuždytų aistrą, pastūmėjusią nusikaltimo link?“ 

Jėgą, kuri atvedė prie nusikaltimo, reikia nukreipti prieš ją 
pačią. Sukiršinti individą su pačiu savim, pasinaudoti jo interesu 
taip, kad bausmė keltų baimę. Tegu bausmė jį erzina ir stimu- 
liuoja stipriau už tas viltis, kurias būtų galėjęs sužadinti nusi- 
kaltimas. Jeigu piktadarystę paskatino puikybė, reikia ją pažeisti, 
sukiršinti jai tekusia bausme. Žeminančios bausmės veiksmingos 
todėl, kad remiasi tuštybe, kuri paskatino nusikalsti. Fanatikams 
šlovę teikia ir jų įsitikinimai, ir kankinimai, kuriuos jiems tenka 


7 Ibid., p. 135. 

8 Mably, Œuvres complètes, IX: De la législation, p. 246. 

? J.-P. Brissot, Théorie des lois criminelles, 1781, I, p. 258. 

10 P.L. de Lacretelle, „Rėflexions sur la législation pénale”, in Discours sur les 
peines infamantes, 1784, p. 361. 

dėl jų ištverti. Taigi fanatizmą maitinančią užsispyrėlišką pui- 
kybę nukreipkime prieš jį patį: „Išstatykime juos pajuokai ir 
gėdai; pažeminus fanatikų išdidžią tuštybę prieš didelę žiūrovų 
minią, galima tikėtis sėkmės.“ Ir priešingai, jokios naudos ne- 
būtų, jeigu priverstume juos kentėti fizinį skausmą." 

Reikia atgaivinti domėjimąsi naudingais ir dorybingais da- 
lykais, kuris, kaip rodo nusikaltimas, buvo labai nusilpęs. Reikia 
atgaivinti pagarbos nuosavybei jausmą - tiek turtui, tiek ir gar- 
bei, laisvei, gyvybei — nusikaltėlis jį prarado vogdamas, šmeiž- 
damas, grobdamas ar žudydamas. Jis turi vėl jį įgyti. Todėl reikia 
jį mokyti jo paties labui: tegu jis patiria, ką reiškia netekti teisės 
į savo turtą, savo garbę, savo laiką ir savo kūną, kad savo ruožtu 
pradėtų gerbti kitų tokią pačią teise.!? Bausmė, formuojanti sta- 
bilius ir lengvai perskaitomus ženklus, turi taip pat pertvarkyti 
pagrindines interesų kryptis ir pakeisti aistrų dinamiką. 

3. Iš to seka, kad naudingas tik laikinas moduliavimas. Baus- 
mė transformuoja, modifikuoja, sukuria ženklus, sukuria kliūtis. 
Kokios naudos galima būtų tikėtis, jeigu ją skirtume iki gyvos 
galvos? Bausmė, neturinti pabaigos, prieštarautų pati sau: visa 
ta prievarta, kurią patiria nuteistasis ir kurios vaisiais jis, tapęs 
dorybingu, niekada negalėtų pasinaudoti, būtų niekas kita, o 
tie patys kankinimai; ir bandydama jį perauklėti visuomenė tik 
be reikalo eikvotų jėgas ir pinigus. Jeigu pasitaiko nepataisomas 
nusikaltėlis, reikia ryžtis jį pašalinti. Bet visų kitų atžvilgiu baus- 
mė bus veiksminga tik tada, jeigu ji kada nors pasibaigs. Tam 
pritaria Steigiamieji susirinkimai: 1791 metų kodeksas numato 
mirties bausmę išdavikams ir žmogžudžiams; visos kitos baus- 
mės turi turėti pabaigą (maksimumas - dvidešimt metų). 

Trukmė turi būti viena svarbiausių sudedamųjų bausmės da- 
lių. Kankinimų smurtas keldavo grėsmę, kad kuo sunkesnis nu- 
sikaltimas, tuo bausmė bus trumpesnė. Aišku, senojoje baudimo 


11 Beccaria, op. cit., p. 113. 
12 G.E. Pastoret, Des lois pénales, 1790, I, p. 49. 

sistemoje buvo atsižvelgiama ir į trukmę: buvo sprendžiama, 
kiek dienų nuteistajam reikės praleisti prie gėdos stulpo, kiek 
metų - tremtyje, po kiek valandų jis mirs ant rato. Bet tai buvo 
išbandymo, o ne iš anksto suplanuotos transformacijos laikas. 
Dabar bausmei atlikti savo paskirtį padeda trukmė: „Nusikal- 
tėliui daug didesnį poveikį daro ilgalaikiai, sunkiai pakeliami 
praradimai, apsaugantys žmoniją nuo tortūros siaubo, negu 
trumpalaikis skausmas [...]. Jie be perstojo atšviežina visa tai 
matančios liaudies atmintyje kerštaujančių įstatymų paveikslą 
bei verčia vis iš naujo išgyventi išganingą pasibaisėjimo jaus- 
mą.“ Laikas yra bausmės įrankis. 

Tačiau aistrų mechanika tokia trapi, kad, joms keičiantis į ge- 
rąją pusę, prievartos priemonės ir jų intensyvumas turi keistis; 
gerai, kai bausmė švelnėja ryškėjant jos poveikio rezultatams. 
Ji, aišku, turi būti fiksuota, — taikoma visiems, vienodai laikantis 
įstatymo; tačiau vidinis jos mechanizmas turi būti įvairus. Stei- 
giamajam susirinkimui pateiktame projekte Le Peletier siūlė 
įvesti regresuojančio intensyvumo bausmių sistemą: pačia griež- 
čiausia bausme nuteistas nusikaltėlis vienutėje (kojos ir rankos 
sukaustytos grandinėmis, tamsa, vienatvė, duona ir vanduo) turi 
praleisti tik pirmąjį bausmės etapą; jis turės galimybę dirbti dvi 
arba tris dienas per savaitę. Atlikus du trečdalius bausmės, jam 
gali būti pritaikytas „suvaržymo“ režimas (vienutė su apšvieti- 
mu, grandinė aplink juosmenį, penkias dienas per savaitę - dar- 
bas atskirai, bet kitas dvi dienas - su kitais kaliniais; šis darbas 
apmokamas ir leidžia jam pasilengvinti kasdienę buitį). Galiau- 
siai, kai artėja jo įkalinimo pabaiga, jis gali pereiti prie normalaus 
kalėjimo režimo: „Jis galės kiekvieną dieną susitikti su kitais 


13 Le Peletier de Saint-Fargeau, Archives parlementaires, t. XXVI. Autoriai, 
pasisakantys prieš mirties bausmę, mini keletą aukščiausiosios bausmės 
būdų: J.-P. Brissot, Thėorie des lois criminelles, 1781, p. 29-30. Ch.E. Dufriche 
de Valazė, op. cit., p. 344: įkalinimas iki gyvos galvos tiems, kurie pripažinti 
„nebepataisomais piktadariais“. 

kaliniais ir dirbti kartu. Jeigu norės, galės dirbti vienas. Valgys 
tai, ką uždirbs savo darbu.“ 

4. Nuteistajam bausmė yra ženklų, interesų ir trukmės sąvei- 
ka. Tačiau nusikaltėlis tėra tik vienas iš bausmės taikinių. Pagrin- 
dinis jos tikslas - paveikti kitus, visus tuos, kurie gali nusikalsti. 
Tegu tie įspėjantys ženklai, kurių įspaudai pamažu ryškėja nu- 
teistojo vaizdinyje, pasklinda greitai ir plačiai; tegu kiekvienas 
juos priima ir perduoda kitiems; tegu tai būna diskursas, kur 
kiekvienas kalba su visais ir visi patys sau uždraudžia nusikals- 
ti - tikra moneta, į kurią Žmonės savo galvose išmaino netikrą 
nusikaltimo naudą. 

Todėl reikia, kad bausmė ne tik būtų savaime suprantama, 
bet ir kažką siūlytų; reikia, kad kiekvienas joje įžvelgtų tiesioginę 
naudą. Daugiau jokių sukrečiančių, tačiau nenaudingų bausmių. 
Ir jokių paslapčių; priešingai, reikia, kad į bausmes būtų žiūrima 
kaip į kompensaciją, kurią nusikaltėlis moka kiekvienam savo 
bendrapiliečiui už visiems padariusį žalos nusikaltimą: bausmės 
turi „nuolatos iškilti prieš piliečių akis“ ir „pademonstruoti vie- 
šai kolektyvinių ir konkrečių veiksmų naudingumą“. Būtų 
idealu, jeigu į nuteistąjį būtų žvelgiama kaip į rentabilią nuo- 
savybę, kaip į vergą, tarnaujantį visiems. Kodėl visuomenė turė- 
tų atimti gyvybę ir sunaikinti kūną, jeigu ji gali juos pasisavinti? 
Daug naudingiau priversti nusikaltėlį „ilgesnį ar trumpesnį laiko 
tarpą — žiūrint kuo jis nusikalto - vergauti valstybei“; Pran- 
cūzijoje tiek nepravažiuojamų kelių, dėl kurių nukenčia prekyba; 
vagys, kurie irgi trukdo laisvai prekių cirkuliacijai, turėtų taisyti 
vieškelius. „Pavyzdys žmogaus, kuris visiems prieš akis, iš kurio 
atėmė laisvę ir kuris yra priverstas per likusį savo gyvenimą 
atlyginti nuostolį, kurį jis padarė visuomenei””*, būtų iškalbin- 
gesnis negu mirties bausmė. 


14 Le Peletier de Saint-Fargeau, Archives parlementaires, t. XXVI, p. 329-330. 
15 Ch.E. Dufriche de Valazé, op. cit., p. 346. 
16 A. Boucher d'Argis, Observations sur les lois criminelles, 1781, p. 139. 

Senojoje sistemoje nuteistojo kūnas atitekdavo karaliui, jį val- 
dovas pažymėdavo savo įdagu ir priblokšdavo savo valdžia. 
Dabar jis tampa visuomeniniu turtu, kolektyvinio ir duodančio 
naudą pasisavinimo objektu. Štai kodėl reformatoriai beveik 
visada siūlydavo viešuosius darbus kaip vieną iš geriausių ga- 
limų bausmių. Be kita ko, jiems antrino prašymai valdovui: „Te- 
gu tie, kurie nuteisti ne mirties bausme, dirba viešuosius darbus 
tėvynės labui laiko tarpą, proporcingą padaryto nusikaltimo 
sunkumui.“! Viešieji darbai reiškia du dalykus: kolektyvinį 
suinteresuotumą nuteistojo bausme ir galimybę matyti bei kont- 
roliuoti baudimo procesą. Taigi nusikaltėlis moka du kartus: jis 
dirba ir kartu spinduliuoja ženklus. Pačioje visuomenės širdyje, 
miestų aikštėse arba vieškeliuose nusikaltėlis skleidžia naudą ir 
reikšmę. Iš pažiūros jis yra kiekvieno vergas; tačiau sykiu į visų 
galvas jis įspraudžia nusikaltimo-bausmės ženklą: tai antrinė, 
grynai moralinė, tačiau iš tikro daug realesnė nauda. 

5. Štai kodėl bausmė išviešinama taip meistriškai. Kūno eg- 
zekucijoje pamoka rėmėsi baime - fiziniu siaubu, kolektyviniu 
pasibaisėjimu, vaizdais, kurie turi įsirėžti žiūrovų atmintyje kaip 
įdagas nuteistojo skruoste ar petyje. Dabar pamoka remiasi pa- 
vyzdžiu, diskursu, iššifruojamu ženklu, viešai demonstruojama 
morale. Pasikeičia bausmės ceremonijos paskirtis: ji nebe su- 
grąžina suverenumui jo šiurpinančią didybę, o dar kartą pa- 
tvirtina Kodekso veiksmingumą, kolektyviai sustiprina minties 
apie nusikaltimą ryšį su mintimi apie bausmę. Bausmėje jaučia- 
ma ne tiek valdovo ranka, kiek pačių įstatymų dvasia. Įstatymai 
konkrečius nusikaltimus susieja su konkrečiomis bausmėmis. 
Įvykdytą nusikaltimą nedelsiant seka bausmė, kuri realizuoja 


17 Plg. L. Masson, La Révolution pénale en 1791, p. 139. Tačiau pataisos darbams 
buvo priešinamasi sakant, kad juose vartojama prievarta (Le Peletier) arba 
išniekinamas darbo šventumas (Duport). Rabaud Saint-Étienne pastangomis 
prigijo terminas „sunkieji darbai“ (pranc. travaux forcės - M. D.) kaip prieš- 
prieša „laisviesiems darbams“, kuriuos dirba tik laisvi žmonės (Archives 
parlementaires, t. XXVI, p. 710 tt.). 

įstatymo diskursą ir parodo, kad kodeksas sieja ne tik idėjas, 
bet ir realijas. Tekste užfiksuotos jungties betarpiškumą turi ly- 
dėti veiksmų betarpiškumas. „Įsivaizduokite, kad štai ką tik nau- 
jiena apie kokį nors žiaurų nusikaltimą pasklido po mūsų mies- 
tus ir kaimus; piliečiai atrodo taip, lyg žaibas būtų trenkęs jiems 
po kojų; kiekvieną persmelkia pasišlykštėjimas ir siaubas [...]. 
Štai ta akimirka, kai reikia bausti: neleiskite nusikaltėliui pa- 
sprukti. Skubėkite įrodyti jo kaltę ir nuteisti jį. Reskite ešafotus, 
kraukite laužus, tampykite nusikaltėlį po miestų aikštes, garsiai 
šaukite liaudį rinktis. Štai tada jūs išgirsite, kaip sveikins jūsų 
skelbiamą nuosprendį, lyg būtų skelbiama taika ir laisvė. Pa- 
matysite, kaip jie subėgs pasižiūrėti šio baisaus reginio, kuriame 
triumfuoja įstatymai.“!* Vieša bausmė yra ceremonija, kurioje 
vyksta betarpiškas perkodavimas. 

Įstatymas keičiasi, jis atsistoja greta jį pažeidusio nusikaltimo. 
Piktadarys, priešingai, atskiriamas nuo visuomenės. Jis ją pa- 
lieka. Tačiau ne dviprasmiškai šventiškoje atmosferoje, kaip 
Senojo režimo laikais, kai liaudis fatališkai rinkosi, kieno pusę 
palaikyti - nusikaltimo ar egzekucijos, o gedulingos ceremonijos 
eigoje. Visuomenė, kuri vėl atrado savo įstatymus, prarado juos 
pažeidusį pilietį. Vieša bausmė turi skleisti dvigubą širdgėlą: 
viena vertus, kažkas nepakluso įstatymui, kita vertus, tenka 
išsiskirti su vienu iš bendrapiliečių. „Tegu ešafotą apgaubia pati 
liūdniausia ir širdį verianti ceremonija. Tegu ši baisi diena mūsų 
tėvynei būna gedulo diena. Tegu visuotinis skausmas būna iš- 
rašytas visur didžiausiomis raidėmis [...]. Tegu teisėjas gedu- 
linga mantija paskelbia liaudžiai apie nusižengimą ir apie liūdesį 
keliančią būtinybę įstatymiškai už tai atkeršyti. Tegu kiekviena 
šios tragedijos scena užgauna jautriausias stygas, sužadina švel- 
niausius ir garbingiausius jausmus.”*” 


18 J.M. Servan, Discours sur l'administration de la justice criminelle, 1767, 
p. 35-36. 

19 Dufau, kalba Steigiamajame susirinkime, Archives parlementaires, t. XXVI, 
p. 688. 

Šio gedulo prasmė turi būti aiški visiems. Kiekvienas ritualo 
elementas turi byloti, pasakoti apie nusikaltimą, priminti įsta- 
tymą, įtikinti, jog bausmė būtina, ir pateisinti jos griežtumą. 
Skelbimų, lentų, kuriose aprašyti nuteistojo nusikaltimai, ženk- 
lų, simbolių turi būti tiek, kad kiekvienas suprastų apie ką kal- 
bama. Viešai skelbiama bausmė neturi žadinti fizinės baimės; 
tai tarsi knyga, kurią reikia skaityti. Le Peletier siūlė leisti liau- 
džiai vieną kartą per mėnesį aplankyti nuteistuosius „sielvar- 
tingose jų celėse: ji perskaitys virš vienutės durų didelėmis rai- 
dėmis užrašytą nusikaltėlio pavardę, sužinos, kokį nusikaltimą 
jis padarė ir kokio susilaukė nuosprendžio“. O po keleto metų 
Bexonas naiviai ir karingai, imperinių ceremonijų stiliumi piešė 
tokį baudžiamosios heraldikos paveikslą: „Nuteistasis mirti į 
bausmės vietą turi būti vežamas furgonu, ,išmuštu juoda ir rau- 
dona medžiaga arba nudažytu tomis pačiomis spalvomis'; jeigu 
tai išdavikas, turi vilkėti raudonus marškinius, ant kurių prie- 
šakio ir nugaros užrašytas žodis ,iSdavikas”; jeigu tai tėvažudys, 
jo galvą turi dengti juoda skraistė, o marškiniai išsiuvinėti durk- 
lais arba tais mirtinais įrankiais, kuriuos jis naudojo; jeigu tai 
nuodytojas, ant jo raudonų marškinių turi būti išsiuvinėti gy- 
vatės ir kitų nuodingų gyvūnų atvaizdai.“*! 

Šią akivaizdžią pamoką, ši ritualinį perkodavimą reikia kar- 
toti kuo dažniau. Tegu bausmių vykdymas žmonėms būna ne 
tiek šventė, kiek mokykla; ne tiek ceremonija, kiek visados at- 
versta knyga. Bausmės trukmė, veiksminga nusikaltėliui, yra 
naudinga ir žiūrovams. Jiems kiekvieną akimirką turi būti pri- 
einamas permanentinis nusikaltimo-bausmės žodynas. Slapta 
bausmė - pusiau nepavykusi bausmė. Reikėtų, kad jos atlikimo 
vietos būtų prieinamos vaikams. Ten jie gautų pilietiškumo pa- 
mokas. O suaugę žmonės periodiškai pasikartotų įstatymus. 


20 Ibid., p. 329-330. 
21 S. Bexon, Code de sûreté publique, 1807, 2 dalis, p. 24-25. Šis projektas buvo 
pateiktas Bavarijos karaliui. 

Įsivaizduokime bausmės vykdymo vietas kaip Įstatymų Sodą, 
kurį šeimos galėtų lankyti sekmadieniais. „Aš siūlyčiau retkar- 
čiais, prieš tai paruošus jų protą argumentuota kalba apie so- 
cialinės tvarkos išsaugojimą, apie bausmių naudingumą, nuvežti 
jaunuolius ir net vyrus į kasyklas ir į sunkiųjų darbų kalėjimus, 
kad jie iš arti pamatytų pasibaisėtiną atstumtųjų dalią. Tokios 
kelionės būtų naudingesnės už tas, kurias turkai atlieka į Me- 
ką.“ Le Peletier irgi manė, kad bausmių atvirumas yra vienas 
pamatinių naujojo baudžiamojo kodekso.principų: „Dažnai, tam 
tikrais atvejais, liaudis savo buvimu turi įspausti gėdos žymę 
nusikaltėlio kaktoje; o nusikaltėlis savo apgailėtina padėtimi, 
kurion jį įstūmė jo nusikaltimas, turi įspausti žmonių sielose rei- 
kiamus pamokymus.“ Taigi daug anksčiau, negu jis tapo moks- 
lo objektu, nusikaltėlis įsivaizduojamas kaip pamokymo dalis. 
Po gailestingumo vizitų siekiant palengvinti kalinių kančias - ši 
praktika atsirado arba buvo atgaivinta XVII amžiuje - imta sva- 
joti apie vaikų vizitus, kurių metu jie išvystų, kaip gerasis įsta- 
tymas baudžia už nusikaltimą: gyvas eksponatas tvarkos mu- 
ziejuje. 

6. Taip visuomenėje bus galima apversti tradicinį nusikaltimo 
diskursą. Sunkus XVIII amžiaus įstatymų kūrėjus kankinęs rū- 
pestis: kaip nuslopinti abejotiną nusikaltėlių šlovę? Kaip nu- 
ramdyti didžiųjų piktadarių epopėją, kurią platina almanachai, 
pamtletai, iš lūpų į lūpas perduodami pasakojimai? Gerai per- 
kodavus bausmę, užsukus gedulingą ceremoniją taip, kaip rei- 
kia, nusikaltimas atrodys nelaimė, o piktadarys - priešas, kuris 
mokomas iš naujo gyventi visuomenėje. Vietoj nusikaltėlį hero- 
izuojančių odžių Žmonių diskurse liks tik įspėjantys ženklai, 
kurie tramdys troškimą nusikalsti, žadindami dozuotą bausmės 
baimę. Pozityvioji mechanika visu smarkumu įsisuks į kasdieny- 
bės kalbą, ir ši nenuilsdama stiprins ją vis naujais pasakojimais. 


2 J.-P. Brissot, op. cit., 1781. 
2 Archives parlementaires, t. XXVI, p. 322. 

Diskursas taps įstatymo varikliu, nekintamu universalaus per- 
kodavimo principu. Pagaliau liaudies dainiai prisijungs prie tų, 
kurie vadina save „amžinojo proto misijonieriais“; jie taps mo- 
ralistais. „Sklidinai kupinas šių siaubingų vaizdų ir minčių apie 
išganymą, kiekvienas pilietis paskleis juos savo šeimoje, o su- 
sispietę aplink jį vaikai klausys su goduliu, prilygstančiu jo 
įkarščiui, šių ilgų pasakojimų ir atsivers mintims apie nusikal- 
timą ir bausmę, įstatymų ir tėvynės meilei, pagarbai ir pasi- 
tikėjimui teisėjais, kurie negrįžtamai įsirėš jų atmintyje. Kaimo 
gyventojai, matydami šiuos pavyzdžius, irgi paskleis jų sėklą 
aplink savo pirkias, dorybė įleis šaknis jų šiurkščiose sielose, o 
piktadarys, apstulbintas visuotinės santarvės, pabūgęs tiekos 
daugelio priešų, galbūt atsisakys savo ketinimų, kurių lauks 
galas, toks pat greitas, kaip ir pražūtingas.'2 

Taigi baudžiamąjį miestą reikia įsivaizduoti štai kaip. Kryž- 
kelėse, soduose, prie taisomų kelių arba statomų tiltų, dirbtuvė- 
se, kurių durys atviros visiems, šachtų gelmėse, kurias galima 
aplankyti - visur tūkstančiai mažų bausmės teatrų. Kiekvienam 
nusikaltimui po įstatymą, kiekvienam nusikaltėliui - po bausmę. 
Atvirą bausmę, šnekią bausmę, kuri viską pasako, paaiškina, 
pasiteisina, įtikina: lentos, kur aprašyti nusikaltimai, įvairiaspal- 
vės kepuraitės su įvairiais įrašais, plakatai, skelbimai, simbo- 
liai, balsu skelbiami arba spausdinti tekstai — visa tai be persto- 
jo primena kodeksą. Kartais dekoracijos, perspektyva, optiniai 
efektai, hiperrealistiniai piešiniai sustiprina įspūdį, daro vaidi- 
nimą grėsmingesnį negu iš tikrųjų, tačiau — ir aiškesnį. Sėdint 
žiūrovų vietose, galima įsivaizduoti žiaurybes, kurių iš tikro 
nėra. Tačiau šio realaus arba perdėto griežtumo esmė yra duoti 
tiksliai dozuotą pamoką: kiekviena bausmė turi atlikti apologo 
funkciją. Kiekvieną akimirką mes turime tarsi gyvas regėti ne- 
dorybės nešamas nelaimes, kurios dar sustiprintų tiesioginių 
dorybės pavyzdžių poveikį. Apie kiekvieną iš šių moralinių 


24 J.M. Servan, op. cit., p. 37. 

„Vaizdinių“ būriuosis mokiniai ir jų mokytojai, o suaugusieji 
išmoks, kokias pamokas jie turi duoti savo vaikams. Didysis 
bauginantis kankinimų ritualas užleidžia vietą rimtam, dienų ir 
gatvių tėkmėje besirutuliojančiam teatrui, jo daugialypiams ir 
įtikinamiems vaidinimams. Ir liaudies atmintis iš lūpų į lūpas 
perduos šį rūstų įstatymo diskursą. Tačiau galbūt virš tūkstančių 
reginių ir pasakojimų prireiks iškelti didingą ženklą bausmės 
už baisiausia iš nusikaltimų - tarsi pagrindinį baudžiamosios 
sistemos pastato skliauto statramstį. Šiaip ar taip, Vermeilis buvo 
sugalvojęs, kaip atrodytų absoliučios bausmės scena, kuri turėjo 
vainikuoti visus kasdienio bausmės teatro vaidinimus - vie- 
nintelis atvejis, kai bausmę reikėjo ištęsti iki begalybės. Naujojoje 
baudžiamojoje sistemoje tai būtų maždaug ekvivalentiška tam, 
kas buvo karalžudystė senojoje. Nusikaltėliui išduria akis; už- 
daro geležiniame narve ir pakabina ore virš miesto aikštės; jis 
visiškai nuogas; liemenį juosia geležinis diržas, pritvirtintas prie 
narvo virbų; iki gyvenimo pabaigos jį maitina duona ir van- 
deniu. „Taip jis patirs visų metų laikų negandas; jo galvą drengs 
sniegas, kepins negailestinga saulė. Ši kraupi egzekucija, pana- 
šesnė į užsitęsusią mirtį skausmuose negu į gyvenimą kančiose, 
bus deramas atpildas piktadariui, nusipelniusiam patirti visą 
gamtos siaubą, pasmerktam nebematyti dangaus, kurį jis pa- 
niekino, ir nebegyventi žemėje, kurią jis suteršė.“> Virš bau- 
džiamojo miesto kybo šis geležinis voras. O tas, kurį šitaip turi 
nukankinti naujasis įstatymas, yra tėvažudys. 


+ 


Išties spalvingas bausmių arsenalas. „Venkite skirti tas pačias 
bausmes“, pasakė Mably. Vienodos, tik atsižvelgiant į kaltės 
dydį moduliuojamos bausmės idėja išgujamia. Tiesą sakant, šiuo- 
se specifinių, atvirų ir bylojančių bausmių projektuose niekada 


5 F.M. Vermeil, op. cit., p. 148-149. 

nesiūlyta kaip visuotinę baudimo formą naudoti kalėjimą. Be 
abejo, įkalinimas yra numatytas, bet tik kaip viena iš bausmių. 
Juo baudžiama už tam tikrus nusikaltimus, kuriais kėsinamasi į 
individų laisvę (pavyzdžiui, pagrobimas) arba piktnaudžiau- 
jama laisve (tvarkos laužymas, prievarta). Jis taip pat numatytas 
kaip priemonė atlikti kai kurioms bausmėms (pavyzdžiui, sun- 
kiųjų darbų kalėjimas). Tačiau viso bausmių lauko nepadengia 
nei jis, nei vienintelis bausmių varijavimo principas įkalinimo 
trukme. Maža to, uždarymo baudimo tikslais idėją aiškiai kri- 
tikuoja daugelis reformatorių. Nes jis negalįs aprėpti nusikal- 
timų įvairovės. Nes jis nedaro poveikio žiūrovui. Nes jis visuo- 
menei nenaudingas, netgi žalingas: jis brangiai atsieina, pratina 
nuteistuosius tinginiauti, skatina jų ydas.” Nes tokios bausmės 
vykdymą sunku kontroliuoti, ir kalinamieji gali pakliūti sau- 
gotojų savivalėn. Nes atimti iš žmogaus laisvę ir laikyti jį ka- 
lėjime yra tironijos apraiška. „Jūs reikalaujate, kad tarp jūsų 
atsirastų pabaisos. Jeigu tokie niekingi žmonės iš tikro egzis- 
tuotų, įstatymdaviams turbūt tektų juos traktuoti kaip žmog- 
žudžius.“? Kalėjimas iš principo nesuderinamas su minėtąja 
baudimo technika, kurioje bausmė yra pasekmė, vaizdinys, vi- 
suotinė funkcija, įspėjantis ženklas ir diskursas. Kalėjimas yra 
tamsa, smurtas ir nepasitikėjimas. „Jis skendeja tamsybese, ku- 
riose piliečio akis negali suskaičiuoti aukų, taigi jų kiekis ne- 
bebus pamoka kitiems [...]. Jeigu negausindami nusikaltimų 
galėtume pagausinti pamokančias bausmes, galiausiai mums jų 
taip nebereikėtų. Be kita ko, kalėjimų tamsa kelia piliečiams 
nepasitikėjimą. Jie lengvai įtiki, kad ten dedasi didžiulės netei- 
sybės [...]. Kažkas yra ne taip, jeigu įstatymas, kuris sukurtas 
daugumos labui, užuot žadinęs dėkingumą, be perstojo kelia 
nepasitenkinimo murmesį.“2 


26 Plg. Archives parlementaires, t. XXVI, p. 712. 
27 G. de Mably, op. cit., p. 338. 
2 Ch.E. Dufriche de Valazė, op. cit., p. 344-345. 

Mintis, kad įkalinimas galėtų, kaip yra šiandien, padengti visą 
tarpinę baudimo erdvę tarp mirties bausmės ir lengvų bausmių, 
negalėjo reformatoriams kilti staiga. 

Tačiau štai kokia problema: per labai trumpą laiko tarpą su- 
ėmimas tapo pagrindine bausmės forma. 1810 metų baudžia- 
majame kodekse įvairūs jo pavidalai užima beveik visą galimų 
baudimo formų lauką nuo mirties bausmės iki pabaudų. „Ką, 
priėmus naująjį įstatymą, įsileidžia baudžiamoji sistema? Tai 
visokiausių pavidalų kalinimas. Iš tikrųjų, palyginkime ketu- 
rias pagrindines bausmes, kurios lieka baudžiamajame kodekse. 
Sunkieji darbai yra viena iš kalinimo formų. Katorga - kalėjimas 
po atviru dangum. Suėmimas, laisvės atėmimas, pataisos kolo- 
nija* iš esmė tėra skirtingi tos pačios bausmės pavadinimai.” 
Ir šitą įstatymuose numatytą įkalinimą imperija tučtuojau nu- 
sprendžia įgyvendinti sukurdama ištisą baudžiamųjų, admi- 
nistracinių, geografinių struktūrų hierarchiją: žemiausiame lyg- 
menyje - municipalinio teisingumo kompetencijoje - maisons de 
police; kiekvienoje apygardoje — maisons d'arrêt; visuose depar- 
tamentuose - maison de correction; pačiame viršuje - keletas mai- 
sons centrales* užkietėjusiems nusikaltėliams arba tiems, kurie 
nuteisti kalėti ilgiau nei vienerius metus. Ir pagaliau keliuose 
uostuose — katorgos. Planuojamas didžiulis kalinimo statinys, 
kurio lygmenys turi tiksliai atitikti centralizuotos administracijos 
aukštus. Ešafotą, kuriame kankinamą kūną užtvindydavo ri- 
tuališkai demonstruojama valdovo galia, baudimo teatrą, kuris 
be perstojo šelpė visuomenės kūną bausmės vaizdiniais, pakeičia 
didžiulė, uždara, sudėtinga ir hierarchizuota struktūra, tampanti 
valstybės aparato dalimi. Visiškai kitokia valdžios materialybė, 
visiškai kitokia jos fizika, visiškai kitaip persmelkiami žmonių 


* Pranc. dėtention, rėclusion, emprisonnement correctionnel. 

2% Plg. M. de Rémusat, Archives parlementaires, t. LXXII, 1831, gruodžio 1, 
p. 185. 

* Lietuviškai galima būtų versti, atitinkamai: policijos areštinės, apygardos 
kalėjimai, pataisos namai, miestų kalėjimai. 

kūnai. Po Restauracijos ir valdant Liepos monarchijai, išskyrus 
keletą susvyravimu, Prancūzijos kalėjimuose aptinkame 40-43 
tūkstančius suimtųjų (apytiksliai vienas kalinys 600 gyventojų). 
Aukštos sienos, kurios nebegina ir nebesaugo, nebedemonst- 
ruoja pripažintos galybės ir turtų, kurios visiškai aklinos, ne- 
įveikiamos nei viena, nei kita kryptimi, ir uždarytos šįkart pa- 
slaptingo baudimo reikalavimu - šios aukštos sienos, stūksan- 
čios beveik prie pat, o kartais — ir šiapus XIX amžiaus miestų 
vartų, tampa monotoniška — materialia ir kartu simboliška — 
galios bausti išraiška. Dar konsulato laikais vidaus reikalų mi- 
nistrui buvo pavesta ištirti sulaikymo įstaigas, kurios jau funk- 
cionavo arba kurias buvo galima įkurti įvairiuose miestuose. 
Praėjus keletui metų, buvo numatyta paskirti kreditus šių nau- 
juju pilietinės tvarkos pilių statybai - jos turėjo atitikti valdžios, 
kuriai atstovavo ir tarnavo, reikalavimus. Tačiau imperija juos 
panaudojo dar vienam karui.” Ne tokia išlaidi, tačiau reiklesnė 
ekonominė sankloda galų gale jas palengva pastatė XIX amžiuje. 

Kad ir kaip ten būtų, Steigiamajame susirinkime aiškiai su- 
formuluotas principas, kad bausmės turi būti specifiškos, pa- 
matuotai pritaikytos, efektyvios, kiekvienu atveju tampančios 
pamoka visiems, greičiau negu per dvidešimt metų virto įsta- 
tymu, numatančiu suėmimą už bent kiek svarbesnį nusikaltimą, 
jeigu tik jis neužtraukia mirties bausmės. Baudžiamąjį teatrą, 
apie kurį svajota XVIII amžiuje, kuris esmingai veiktų teisiamųjų 
dvasią, pakeitė gremėzdiškas beveidis kalėjimų mechanizmas — 
jų milžiniškų pastatų tinklas nusidriekė visoje Prancūzijoje ir 
Europoje. Tačiau šį vos per dvidešimt metų įvykusį manevrą 
vadinti procesu, turėjusiu savo chronologiją, manyčiau, yra per 
drąsu. Viskas įvyko, galima sakyti, beveik akimirksniu. Pakan- 
ka kiek atidžiau pažvelgti į kriminalinio kodekso projektą, kurį 
Steigiamajam susirinkimui pateikė Le Peletier. Iš pradžių dekla- 


30 Plg. E. Decazes, , Rapport au roi sur les prisons“, Le Moniteur, 1819, ba- 
landžio 11. 

ruojamas principas, kad „ryšys tarp nusikaltimo pobūdžio ir 
baudimo pobūdžio turi būti tiesioginis“: skausmus turi patirti 
tie, kurie buvo žiaurūs, dirbti turi tie, kurie tinginiavo, paže- 
minti — tie, kurių siela degradavo. Tačiau realiai pasiūlytos baus- 
més buvo trys suėmimo formos: vienutė — čia įkalinimo bausmę 
dar sugriežtina įvairios priemonės (vienatvė, tamsa, maisto apri- 
bojimai); „suvaržymas“ — čia papildomos priemonės kiek su- 
švelninamos; ir pagaliau tiesiog kalėjimas — čia paprasčiausiai 
uždaroma į kamerą, ir viskas. Taip iškilmingai žadėta įvairovė 
išnyksta, užleisdama vietą šiai beveidei, pilkai bausmei. Tarp 
kitko, pristatant projektą, kai kurie deputatai stebėjosi, kad, 
užuot susiejus nusikaltimą ir bausmę pagal jų pobūdį, buvo 
pasiūlyta visai kas kita: „Tai ką, jeigu aš išduodu savo šalį, mane 
uždaro? Jeigu aš nužudau savo tėvą, mane uždaro? Visi įsivaiz- 
duojami nusikaltimai baudžiami beveidiškiausiu būdu. Tai to- 
lygu gydytojui, kuris visas ligas gydo tais pačiais vaistais.“?! 
Toks staigus pasikeitimas buvo būdingas ne tik Prancūzijai. 
Visiškai tą patį matome kitose šalyse. Katerina II, neilgai trukus 
po traktato Des délits et des peines pasirodymo liepusi parengti 
„naują įstatymų kodeksą“, nepamiršta Becarria duotos pamokos 
apie bausmių specifiškumą ir įvairovę; ji cituoja beveik žodis 
žodin: „Pilietinė laisvė triumfuoja, jeigu kriminaliniai įstatymai 
bausmes skiria atsižvelgdami į savitą kiekvieno nusikaltimo 
pobūdį. Tada baigiasi savivalė: bausmė priklauso nebe nuo įsta- 
tymdavių įgeidžio, o nuo dalyko esmės; prievartą prieš žmogų 
sankcionuoja nebe žmogus, o paties žmogaus atlikti veiksmai.“ 
Praėjus dar keletui metų, tais pačiais Beccaria visuotiniais prin- 
cipais pagrindžiamas ir naujasis Toskanos kodeksas bei kodek- 
sas, kurį Austrijai padovanojo Juozapas II. Ir vis dėlto abiejuose 
šiuose įstatymų sąvaduose įkalinimas lieka beveik vienintelė 


31 Ch. Chabroud, Archives parlementaires, t. XXVI, p. 618. 
32 Catherine II, Instructions pour la commission chargée de dresser le projet du 
nouveau code des lois, 67 str. 

bausmė (tik jo trukmė moduliuojama ir kai kuriais atvejais įspau- 
džiamas idagas ar uždedami geležiniai pančiai) — mažiausiai 
trisdešimt metų skiriama už pasikėsinimą į valdovo gyvybę, už 
pinigų padirbinéjima ir už nužudymą su apiplėšimų; nuo pen- 
kiolikos iki trisdešimties metų - už tyčinę žmogžudystę arba 
ginkluotą apiplėšimą; nuo vieno mėnesio iki penkių metų už 
paprastą vagystę ir t.t. 

Tačiau šis kalėjimo įsiviešpatavimas baudžiamojoje sistemoje 
labiausiai stebina todėl, kad, priešingai, negu įsivaizduojama, 
įkalinimas nebuvo bausmė, jau tvirtai įaugusi į baudimo sistemą, 
einanti iš karto po mirties bausmės ir visai natūraliai užėmusi 
tuščią vietą, kurią paliko išnykę kankinimai. Iš tikrųjų, kalėjimo 
vieta bausmių sistemoje — ir daugelyje šalių šiuo atžvilgiu su- 
siklostė tokia pati situacija, kaip Prancūzijoje - buvo labai ribota 
ir marginaline. Tai rodo tekstai. 1670 metų ordonanse išvardijant 
skirtinas bausmes įkalinimas neminimas. Be abejo, kai kuriose 
vietinėse tradicijose kaip viena iš bausmių buvo skiriamas ir 
kalėjimas iki gyvos galvos arba laikinas įkalinimas.?* Tačiau 
laikyta, kad kalėjimas, kaip ir kiti kankinimai, jau atgyveno: 
„Anksčiau būta bausmių, kurios Prancūzijoje nebetaikomos, — 
pavyzdžiui, užrašyti ant nuteistojo veido arba kaktos jo bausmę, 
įkalinti iki gyvos galvos, — kaip ir nedera atiduoti nusikaltėlį 
sudraskyti laukiniams žvėrims arba nusiųsti jį į kasyklas. Vis 
dėlto akivaizdu, kad kalėjimas išliko - juo bausta už nesunkius 
nusižengimus, — nes buvo neatsiejamas nuo vietinių tradicijų ir 
papročių. Būtent todėl Soulatge'as mini kalėjimą išvardydamas 
„lengvas bausmes“ kurių nėra 1670 metų ordonanse: papei- 
kimas, įspėjimas, iškeldinimas, žalos atlyginimas nukentėjusiajai 
pusei, laikinas įkalinimas. Kai kuriose srityse, ypač tose, kurios 
geriau išsaugojo savo teisminės sistemos ypatumus, kalėjimo 


3 Dalis šio kodekso išversta ir pateikta pratarmėje knygai P. Colquhoun, 
Traitė sur la police de Londres, vertimas į prancūzų kalbą, 1807, I, p. 84. 

* Plg., pavyzdžiui, Coquille, Coutume du Nivernais. 

3 G. du Rousseaud de la Combe, Traité des matières criminelles, 1741, p. 3. 

bausmė buvo dar gana plačiai taikoma, tačiau būta ir sunkumų, 
kaip pavyzdžiui Roussillone, neseniai aneksuotoje srityje. 

Nepaisant šių nesutapimų, teisininkai tvirtai laikosi principo, 
kad „mūsų civilinėje teisėje kalėjimas neturi būti laikomas baus- 
me““. Jo vaidmuo yra sulaikyti asmenį ir jo kūną kaip užstatą; 
kaip sako patarlė: ad continendos homines, non ad puniendos*. Sia 
prasme įtariamasis įkalinamas maždaug taip pat, kaip koks sko- 
lininkas. Kalėjimu niekas nebaudžiamas, juo tiesiog apsidrau- 
dZiama.* Tai visuotinis principas. O jeigu kartais, netgi svarbiais 
atvejais, kalėjimas taikomas kaip bausmė, tai juo iš esmės nau- 
dojamasi kaip pakaitalu: pasodinami tie, kurie negali eiti į ga- 
leras - moterys, vaikai, invalidai: „Nuosprendis uždaryti laikinai 
ar visam laikui į maison de force yra lygiavertis nuosprendžiui 
pasiųsti į galeras.“ Tokiame lygiavertiškume jau ryškėja pasi- 
keitimo galimybė. Bet tam, kad tai įvyktų, reikėjo, jog pasikeistų 
kalėjimo juridinis statusas. 

Drauge reikėjo įveikti ir antrą kliūtį, kuri, bent jau Prancū- 
zijoje, buvo nemaža. Kalėjimas čia ypač smuko visų akyse, nes 
praktikoje jis buvo tiesiogiai susijęs su karaliaus savivale ir be- 
saike valdovo valdžia. Lygia greta su „įstatymišku teisingumu“, 
o dar dažniau - priešingai jam, buvo naudojamas ištisas repre- 
sinių priemonių arsenalas - maisons de force, viešosios prieglau- 
dos, „karaliaus potvarkiai“ arba policijos viršininko įsakymai, 
36 F. Serpillon, Code criminel, 1767, t. III, p. 1095. Tačiau šiame kodekse pra- 
slysta mintis, kad kalėjimo griežtumas yra bausmės pradžia. 

* „Žmonėms apsaugoti, o ne bausti“ (lot.). 

7 Būtent taip reikia suprasti tą daugybę kalėjimo reglamentų, kur kalbama 
apie sargų smurtą, kamerų saugumą ir draudimą bendrauti kaliniams, pvz., 
žr. 1706 metų rugsėjo 21 dienos Dižono parlamento sprendimą. Plg. taip pat 
F. Serpillon, Code criminel, 1767, t. 111, p. 601-647. 

38 Toks patikslinimas užfiksuotas 1724 metų kovo 4 dienos deklaracijoje dėl 
pakartotinių vagysčių arba 1724 metų liepos 18 dienos deklaracijoje dėl 
valkatavimo. Jaunuolį, dėl amžiaus netinkamą galeroms, laikydavo maison 
de force, kol atsirasdavo galimybė jį ten pasiųsti, kartais tam, kad atbūtų visą 
bausmės laiką. Plg. Crime et criminalité en France sous l'Ancien Régime, 1971, 
p. 266 tt. 

kilmingiesiems arba jų šeimoms siunčiami lettres de cachet*. Ir 
šitokį įkalinimą be teismo atmetė tiek klasikiniai teisininkai, tiek 
reformatoriai. Kalėjimai yra valdovų išradimas, sakė toks tra- 
dicijų šalininkas kaip Serpillonas, prisidengęs teisėjo Bouhier 
autoritetu: „Nors valdovai, vadovaudamiesi valstybės interesais, 
kartkartėmis linkę skirti šitą bausmę, paprastam teisingumui 
tokie nuosprendžiai yra svetimi.“% Nesuskaičiuojamose refor- 
matorių tiradose suėmimas vadinamas despotizmo išraiška ir 
mėgstamiausiu jo įrankiu: „Ką galima pasakyti apie šiuos slaptus 
kalėjimus, sukurtus fatališkos monarchizmo vaizduotės, skirtus 
iš esmės arba filosofams, kurių rankosna gamta įdavė savo žiburį 
ir kurie drįsta nušviesti savo šimtmetį, arba toms išdidžioms, 
nepriklausomoms sieloms, kurios nepasiduoda silpnumui ir ne- 
nutyli tėvynę graužiančių negalių; kalėjimus, kurių pražūtingas 
duris atveria paslaptingi laiškai, kad palaidotų amžiams tenai 
savo nelaimingas aukas? Ir ką galima pasakyti apie šituos laiš- 
kus, suktos tironijos šedevrus, niekais paverčiančius kiekvieno 
piliečio teisę būti išklausytam prieš priimant nuosprendį, tūks- 
tanti kartų pavojingesnius negu tirono Falario išradimas [...J.“* 

Be abejo, iš tokių skirtingų perspektyvų protestuojama ne 
prieš įkalinimą kaip įstatymišką bausmę, bet prieš savavališką 
ir neribotą kalinimą „už įstatymo ribų“. Tačiau apskritai į ka- 
lėjimą buvo žiūrima kaip į piktnaudžiavimo valdžia vaisių. Ir 
daugelyje prašymų valdovui jis atmetamas kaip nesuderinamas 
su tikru teisingumu. Kartais klasikinių teisės principų vardan: 
„Įstatymai numato, kad kalėjimai skirti ne bausti, o sulaikyti 
asmenį [...].“*' Kartais dėl įkalinimo padarinių, nes kalėjimu nu- 


* Pranc. pažodžiui „antspauduoti laiškai“. Seniau Prancūzijoje - karaliaus 
antspaudu paženklinti laiškai, kuriais būdavo perduodami įsakymai įkalinti 
tą ar kitą asmenį. 

% F. Serpillon, Code criminel, 1767, t. II, p. 1095. 

40 J.-P. Brissot, op. cit., p. 173. 

*! Paris intra muros (Noblesse), cituojama knygoje A. Desjardin, Les Cahiers 
de doléance et la justice criminelle, p. 477. 

baudžiami tie, kurie dar nėra nuteisti, nes jis priima ir skleidžia 
blogį, kuriam turėtų užkirsti kelią, ir, bausdamas ištisas šeimas, 
pažeidžia bausmės individualumo principą. Sakoma, kad „ka- 
lėjimas nėra bausmė. Visa žmogaus esybė sukyla prieš tokią 
šlykščią mintį — esą nėra baudimas atimti iš piliečio patį bran- 
giausią turtą, gėdingai įmesti jį į nusikaltimų irštvą, atplėšti nuo 
viso to, kas jam brangu, galbūt paskatinti jo žlugimą ir ne tik iš 
jo, bet ir iš jo nelaimingos šeimos atimti visa, kas reikalinga eg- 
zistencijai palaikyti.“* Ir prašymuose ne kartą reikalaujama šitų 
internavimo įstaigų panaikinimo: „Mes manome, kad maisons 
de force turi būti nušluoti nuo žemės paviršiaus [...].“® Ir štai 1790 
metų kovo 13 dienos dekretu išlaisvinami „visi asmenys, laikomi 
pilių požemiuose, maisons religieuses, maisons de force, maisons de 
police ar kokiuose kituose kalėjimuose, įkalinti ten tiek lettres de 
cachet, tiek vykdomosios valdžios atstovų potvarkiu.“ 

Kokiu būdu suėmimas, taip akivaizdžiai susijęs su antiįsta- 
tymine veikla, kuri įžvelgiama net valdovo valdžios veiksmuo- 
se, sugebėjo per tokį trumpą laiką tapti viena iš plačiausiai tai- 
komų įstatymiškos bausmės formų? 

Dažniausiai tai būdavo aiškinama tuo, kad klasikiniame am- 
žiuje susiformavo keli pagrindiniai baudžiamojo įkalinimo mo- 
deliai. Esą jų prestižas, dar didesnis dėl to, kad patys naujausieji 
atėjo iš Anglijos ir ypač iš Amerikos, padėjo įveikti dvigubą 
kliūtį, kurią surentė šimtametės teisinės taisyklės ir kalėjimo 
pavaldumas despotizmui. Esą jie labai greitai nušlavė reforma- 
torių vaizduotės darinius ir įtvirtino blaivią suėmimo realybę. 
Netenka abejoti šių modelių svarba. Tačiau į juos apeliuoti gali- 
me tik išsprendę jų atsiradimo ir paplitimo problemą. Kodėl jie 
gimė ir ypač kodėl taip visuotinai buvo pripažinti? Juk labai 
lengva parodyti, kad jie daugeliu atvejų yra heterogeniški, o 


£ Langres, „Trois Ordres“, cituojama ibid., p. 483. 

4 Briey, „Tiers État“, cituojama ibid., p. 484. Plg. P. Goubert ir M. Denis, Les 
Français ont la parole, 1964, p. 203. Taip pat prašymuose valdovui prašoma 
išlaikyti maisons de détention, kuriais galėtų naudotis šeimos. 

kartais net visiškai nesuderinami su bendraisiais baudžiamo- 
sios reformos principais, nors ir turi tam tikrą skaičių bend- 
rybių. 

Pats seniausias iš šių modelių, daugiau ar mažiau, kaip ma- 
noma, įtakojęs visus kitus, yra 1596 metais Amsterdame ati- 
darytas Rasphuis.* Jis iš esmės buvo skirtas elgetoms ir jauniems 
piktadariams. Jo funkcionavime buvo paklūstama trims didie- 
siems principams: administracija turėjo teisę pati reguliuoti (bent 
tam tikrose ribose) bausmės trukmę, atsižvelgdama į kalinio 
elgesį (šią veikimo laisvę galėjo numatyti nuosprendis: 1597 
metais vieną suimtąjį nuteisė kalėti dvylika metų, kuriuos, jam 
nepriekaištingai elgiantis, galima buvo sumažinti iki aštuone- 
rių). Darbas buvo privalomas, dirbdavo visi kartu (individualią 
kamerą naudodavo tik kaip papildomą bausmę; kaliniai miegojo 
po 2-3 lovoje, kamerose būdavo nuo 4 iki 12 žmonių); už atliktą 
darbą kaliniai gaudavo atlyginimą. Be to, galiojo griežta dieno- 
tvarkė, draudimų ir prievolių sistema, nuo kalinių nenuleisdavo 
akių, skambėdavo pamokymai, religiniai pamokslai, - žodžiu, 
diena iš dienos kaliniai visomis priemonėmis buvo „atgrasinami 
nuo blogio“ ir „pratinami prie gėrio“. Amsterdamo Rasphuis 
galima laikyti atspirties tašku. Istoriškai žiūrint, jis pirmasis 
sukabina tarpusavyje XVI amžiuje paplitusią teoriją apie peda- 
goginę ir dvasinę individų transformaciją, pasiekiamą nuola- 
tinėmis pratybomis ir XVIII amžiaus antroje pusėje įsivaizduotus 
penitenciarinius metodus. Būtent jo fundamentalius principus 


* Plg. Thorsten Sellin, Pioneering in Penology, 1944, kuriame išsamiai ty- 
rinėjami Amsterdamo Rasphuis ir Spinhuis. Galima palikti nuošalyje kitą 
„modelį“, dažnai minima XVIII amžiuje. Tai modelis, kurį pasiūlė Mabillo- 
nas veikale Réflexions sur les prisons des ordres religieux (perleistas 1845 metais). 
Atrodo, kad šis tekstas vėl buvo iškeltas aikštėn XIX amžiuje, katalikams 
bandant atsikovoti iš protestantų vietą labdaros judėjime, o kai kur - ir 
valdžios struktūrose. Mabillono knygelė, atrodytų, nežinoma ir nepadariusi 
jokios įtakos, esą rodanti, jog „Amerikos penitenciarinės sistemos užuo- 
mazga“ slypejo „vienuoliškoje ir prancūziškoje mintyje, kad ir kažin kas 
būtų kalbama apie jos ženevišką ar pensilvanišką kilmę“ (L. Faucher). 

išplėtojo, kiekviena savaip, trys pastarajame amžiuje įkurtos 
institucijos. 

Gento maison de force prievartinis darbas organizuotas visų 
pirma akcentuojant ekonominius imperatyvus. Buvo aiškinama, 
kad veltėdystė yra pagrindinė daugumos nusikaltimų priežastis. 
1749 metų tyrimų - turbūt vienų pirmųjų - duomenimis, Alosto 
teismuose nuteisti nusikaltėliai buvo ne „amatininkai arba žem- 
dirbiai (darbo žmonės galvoja tik apie darbą, kuris juos maiti- 
na), o elgetyste pamėgę dykaduoniai““. Štai iš kur mintis įsteigti 
tokius pataisos namus, kurie universalia darbo pedagogika per- 
auklėtų piktybiškai jo vengiančius. Ir to keturguba nauda: suma- 
žės kriminalinių bylų, kurios brangiai atsieina valstybei (tokiu 
būdu Flandrija sutaupytų daugiau nei 100 000 livrų); nereikės 
mažinti mokesčių savininkams miškų, kuriuos nuniokoja val- 
katos; atsiras minia naujų darbininkų, kurie „sudarytų konku- 
renciją jau esantiems ir atpigintų rankų darbą“, ir galiausiai 
tikruosius vargšus pasieks visa jiems taip reikalinga labdara.“ Ši 
pedagogika naudinga dėl to, kad vėl sužadins tingiam subjektui 
norą dirbti, jėga įkurdins jį sistemoje, kur naudingiau bus dirbti, 
negu tingėti, prievarta suformuos aplink jį nedidelę, supapras- 
tintą visuomenę, kurioje aiškiai dominuos maksima: kas nori 
gyventi, turi dirbti. Tačiau už privalomą darbą turi būti atlygi- 
nama, kad kalinamasis galėtų įkalinimo metu ir jam pasibaigus 
pagerinti savo dalią. „Žmogus, visiškai nesirūpinantis savo pra- 
gyvenimu, turi užsidegti aistra dirbti ir užsidirbti; priežiūra ir 


45 Vilan XIV, Mėmoire sur les moyens de corriger les malfaiteurs, 1773, p. 64; šis 
pranešimas, susijęs su Gento maison de force įkūrimu, buvo išspausdintas tik 
1841 metais. Tremties nuosprendžių dažnumas dar labiau pabrėždavo nusi- 
kaltimo ir valkatavimo ryšius. 1771 metais Flandrijos provincijose prieita 
nuomonės, kad „tremties nuosprendžiai elgetoms neturi poveikio, nes Pro- 
vincijos pavojingais laikomus subjektus persiunčia viena kitai. Galų gale 
toks iš vietos į vietą vaikomas elgeta gaus galą kartuvėse, o juk pripratintas 
prie darbo jis išvengtų tokio prasto likimo“ (L. Stoobant, in Annales de la 
Société d histoire de Gand, t. III, 1898, p. 228. Žr. 15 iliustraciją). 

* Vilan XIV, op. cit., p. 68. 

disciplina sudaro tam sąlygas; jis net priverčiamas imtis darbo; 
toliau jį vilioja darbo teikiama nauda; pakeitęs įpročius, pripratęs 
dirbti, maitinamas be jokių rūpesčių ir dar šį tą susitaupęs prieš 
išeidamas į laisvę“, jis išmoksta amato, „kuris leis jam be vargo 
pragyventi”.* Homo oeconomicus pertvarkai nepriimtinos nei per 
trumpos bausmės — nes nespėtų susiformuoti darbo įgūdžiai ir 
atsirasti noras dirbti, nei įkalinimas iki gyvos galvos - tokiu 
atveju joks mokymas neturėtų prasmės. „Šešių mėnesių terminas 
yra per trumpas, norint pataisyti nusikaltėlius ir įdiegti jiems 
darbo dvasią“; ir priešingai, „bausmė iki gyvos galvos varo juos 
į neviltį; jie tampa abejingi įpročių pakeitimui ir darbo dvasiai; 
jie tik kuria pabėgimo ir maišto planus; jeigu nusprendėme ne- 
atimti iš jų gyvybės, kodėl turėtume padaryti jų gyvenimą ne- 
pakeliamą?““ Bausmės trukmė tik tada turi prasmę, kai tikimasi 
pataisyti nusikaltėlius, o paskui juos pasitaisiusius panaudoti 
ekonominėje veikloje. 

Angliškajame modelyje kaip esminė pataisos sąlyga, be darbo 
principo, dar taikoma izoliacija. Jos planą 1775 metais pateikė 
Hanway'us, pirmiausia vadovavęsis negatyviais argumentais: 
kalėjimo katile lengvai persiimama blogais pavyzdžiais, atsi- 
randa pabėgimo, būsimo šantažo ir sėbrystės galimybių. Leidus 
kalinamiesiems dirbti bendrai, kalėjimas pernelyg supanašėtų 
su manufaktūra. Na, o pozityvūs argumentai: patyręs „siaubingą 
šoką“, izoliuotas nuteistasis, nepasiekiamas blogoms įtakoms, 
atsigręš į save ir savo sąžinės gelmėse išgirs gėrio balsą; tada 
darbas vienumoje taps ir mokymo, ir dvasinio atsivertimo įran- 
kiu; jis pažadins ne vien tik homo oeconomicus interesus, bet ir 
moralinio subjekto imperatyvus. Krikščioniškosios vienuolijos 
celė, išlikusi tik katalikiškuose kraštuose, tampa šioje protes- 
tantiškoje visuomenėje kaip priemonė, padedanti prikelti ir ho- 
mo oeconomicus, ir religinę sąmonę. Tarp nusikaltimo ir grįžimo 


v Ibid., p. 107. 
48 Ibid., p. 102-103. 

teisės bei dorybės glėbin įsispraudęs kalėjimas bus tarsi „erdvė 
tarp dviejų pasaulių“, vieta, kur vyksta individualybių trans- 
formacijos ir valstybei grąžinami subjektai, kuriuos ji buvo pra- 
radusi. Hanway'us šitą individų modifikavimo mechanizmą 
vadina ,reformatoriumu”.* Tokiais pagrindiniais principais 
1779 metais remiasi Howardas ir Blackstone'as, kai, Jungtinėms 
Amerikos Valstijoms paskelbus nepriklausomybę, prarandama 
deportacijų galimybė ir imama rengti bausmių sistemos modi- 
fikavimo įstatymą. Kaip priemonė pakeisti sielą ir elgesį į civili- 
nių įstatymų sistemą įžengia kalinimas. Blackstone'o ir Howardo 
parašytoje įstatymo preambulėje sakoma, kad individualus įkali- 
nimas turi trejopą funkciją - tai bauginantis pavyzdys, dvasinio 
atsivertimo priemonė ir būtina mokymo sąlyga. „Izoliuoti, re- 
guliariai dirbantys ir religingai auklėjami“ kai kurie nusikaltėliai 
galėsią „ne tik sužadinti siaubą tiems, kurie ketintų sekti jų 
pėdomis, bet ir persiauklėti patys bei įgyti darbo įpročių“““. 
Todėl nuspręsta įkurti du pataisos kalėjimus - vieną vyrams, 
kitą moterims, — kur izoliuoti suimtieji būsią priversti „dirbti 
vergiškiausius ir tinkamiausius nieko nemokantiems, viskam 
abejingiems, užkietėjusiems nusikaltėliams darbus“: sukti ratą, 
išjudinantį mašinos mechanizmą, fiksuoti suktuvą, gludinti mar- 
murą, kulti kanapes, nužievinti medžius, karpyti skudurus, vyti 
virves ir siūti maišus. Tačiau buvo pastatytas tik vienas Glo- 
česterio pataisos kalėjimas, kuris tik iš dalies atitiko pradinį 
planą: pavojingiausi nusikaltėliai visą laiką praleidžia vienutėse; 
kiti dieną dirba drauge, o naktį praleidžia atskirai. 

Na ir pagaliau Filadelfijos modelis. Be abejonės, pats gar- 
siausias, nes asocijavosi su naujoviška Amerikos politine sis- 
tema, be to, jam nebuvo skirta, kaip kitiems, patirti greitą ne- 
sėkmę ir užmarštį. Jis buvo nuolatos perdaromas ir keičiamas 


*? J. Hanway, The Defects of Police, 1775. 
% 1779 metų bilio preambulė, cituojama Julius, Leçons sur les prisons, vertimas 
į prancūzų kalbą, 1831, I, p. 299. 

iki pat didžiųjų 1830 metų penitenciarinės reformos diskusijų. 
1790 metais atvėręs vartus Walnut Street kalėjimas tiesioginės 
kvakerių įtakos dėka daugeliu atžvilgių perėmė Gento ir Glo- 
česterio modelį.>! Privalomas darbas dirbtuvėse, nuolatinis ka- 
linių užimtumas, kalėjimo išlaikymas to darbo lėšomis ir kartu 
individualus atlyginimas kiekvienam kaliniui, padedantis šiam 
moraliai ir materialiai sugrįžti į griežtą ekonomikos pasaulį. Tad 
nuteistieji „nuolatos atlieka produktyvius darbus, padengda- 
mi jų išlaikymo išlaidas, niekada nelikdami be veiklos ir su- 
kaupdami šiokius tokius išteklius tai akimirkai, kai pasibaigs jų 
nelaisvės terminas.”*? Taigi gyvenimas paklūsta griežčiausiai 
dienotvarkei, nenutrūkstamai priežiūrai. Kiekviena dienos aki- 
mirka turi savo paskirtį, nurodo, ką veikti, ir liepia laikytis tam 
tikrų prievolių bei draudimų: „Visi kaliniai keliasi priešaušryje, 
kad, pasikloję lovas, susitvarkę ir nusiprausę bei atlikę kitus 
būtinus reikalus, pradėtų darbą tekant saulei. Nuo šios aki- 
mirkos niekas nebeturi teisės palikti dirbtuves arba darbo vietas 
ir eiti į kambarius ar kur kitur [...]. Dienai pasibaigus suskamba 
varpas, skelbiantis darbo pabaigą [...]. Pusė valandos skiriama 
pasikloti lovoms, paskui draudžiama garsiai kalbėtis ir kelti nors 
menkiausią triukšmą.“ Kaip ir Gločesteryje, ne visi kalinami 
vienutėse; jose laikomi tik nuteistieji, kadaise užsitraukę mir- 
ties bausmę, ir tie, kurie kalėdami nusipelnė specialios bausmės: 
„Tenai, neturėdamas kur dėti rankų, mirdamas iš nuobodulio, 
laukdamas ir nesitikėdamas sulaukti tos akimirkos, kai jį išleis“, 
kalinys leidžia „ilgas, nerimastingas valandas, užsisklendęs ap- 


`l Kvakeriams, be abejonės, buvo žinomi ir Amsterdamo Rasphuis bei Spin- 
huis. Plg. T. Sellin, Pioneering in Penology, p. 109-110. Šiaip ar taip, Walnut 
Street kalėjimo ištakos slypi Almhouse kalėjime, atidarytame 1767 metais, 
ir tuose baudžiamuosiuose įstatymuose, kuriuos, nepaisydami anglų val- 
dymo, norėjo įgyvendinti kvakeriai. 

5 G. de La Rochefoucauld-Liancourt, Des prisons de Philadelphie, 1796, p. 9. 
3 J. Turnbull, Visite à la prison de Philadelphie, vertimas į prancūzų kalbą, 
1797, p. 15-16. 

mąstymuose, kurie ateina į galvą visiems nusikaltusiems.““* 
Pagaliau įkalinimo trukmė, kaip ir Gente, gali keistis priklau- 
somai nuo kalinamojo elgesio: kalėjimų inspektoriai, susipažinę 
su bylomis, gali išgauti iš kalėjimo valdžios — taip be didesnių 
keblumų vyko iki 1820 metų - malonę tiems iš jų, kurių elgesys 
buvo be priekaištų. 

Kai kurie Walnut Street kalėjimo bruožai būdingi tik jam arba 
išplėtoja tai, kas užuomazgoje slypėjo kituose modeliuose. Pir- 
miausia, tai bausmių neviešumo principas. Jeigu nuosprendis ir 
jo motyvai žinotini visiems, tai bausmė, priešingai, vykdytina 
slapta. Žiūrovams nevalia dalyvauti nei kaip liudininkams, nei 
kaip baudimo garantams. Turi užtekti įsitikinimo, kad ten, ana- 
pus sienų, kalinys atlieka jam paskirtą bausmę: daugiau jokių 
gatvės renginių, kuriems kelią atvėrė 1786 metų įstatymas, nu- 
mates už kai kuriuos nusikaltimus skirti viešuosius darbus mies- 
tuose ir vieskeliuose.* Bausmė ir pataisa, kurios ji turinti siekti, 
yra procesas, vykstantis tarp kalinio ir jį prižiūrinčiųjų. Šis pro- 
cesas transformuoja visą individą - jo kūną ir įpročius pakeičia 
kasdienis darbas, kurį jis verčiamas dirbti, jo prota ir valią — 
dvasinė globa, kuria jis yra apsupamas: „Jiems parūpinama Bib- 
lija ir kitos religinio turinio knygos; įvairių konfesijų — kokių tik 
yra mieste ir priemiesčiuose - dvasininkai kartą per savaitę laiko 
pamaldas, ir bet kuris kitas garbus asmuo, kada tik nori, gali 
susitikti su kaliniais.“ Tačiau šia transformacija turi pasirūpinti 
pati administracija. Vienatvės ir atsigręžimo į save, kaip ir grynai 


* Caleb Lownes, in N.K. Teeters, Cradle of penitentiary, 1955, p. 49. 

55 Apie neramumus, kuriuos sukėlė šis įstatymas, žr. B. Rush, An inquiry 
into the effects of public punishment, 1787, p. 5-9, ir Roberts Voux, Notices, p. 45. 
Pažymėtina, jog J.-L. Siegelio pranešimas, įkvėpęs Amsterdamo Rasphuis 
projektą, numatė, kad bausmė neturi būti skelbiama viešai, kad kalinius į 
maison de correction reikia vežti nakti, kad sargybiniai privalo priesaika pa- 
tvirtinti išsaugosią savo inkognito, o pasimatymai išvis uždraudžiami (T. Sel- 
lin, Pioneering in Penology, p. 27-28). 

*“ Pirmasis Walnut Street kalėjimo imspektorių pranešimas, cituojamas Te- 
eten, p. 53-54. 

religinių pamokymų nepakanka. Reikia kuo dažniau užsiimti 
kalinamojo siela. Kalėjimas funkcionuoja kaip administracinis 
aparatas, tačiau kartu tai yra mechanizmas, modifikuojantis 
protus. Kaliniui įžengus į kalėjimą, jis supažindinamas su regla- 
mentu; „tuo pat metu inspektoriai bando sustiprinti tas mora- 
lines priedermes, kurias jis išsaugojo. Jie parodo, kaip jis joms 
nusižengė, kiek per tai žalos patyrė jį globojusi visuomenė ir 
kodėl dabar reikia kompensuoti tai savo pavyzdžiu ir pataisa. 
Paskui, patikindami arba suteikdami jam viltį, kad, jeigu elgsis 
gerai, dar prieš pasibaigiant bausmės laikui, jis galės sulaukti 
išlaisvinimo, jie išgauna pasižadėjimą, jog jis atliks savo pareigą 
be nuoskaudos širdyje, elgsis dorai [...]. Inspektorių pareiga yra 
retkarčiais kalbėtis iš eilės su kiekvienu nusikaltėliu apie jų žmo- 
giškąsias ir visuomenines pareigas.”” 

Bet svarbiausia, be abejonės, yra tai, kad kontroliuojant ir 
transformuojant kalinių elgesį kaupiamos - tai kartu ir sąlyga, 
ir pasekmė - žinios apie individus. Drauge su pačiu nuteistuoju 
Walnut Street kalėjimo administracija gauna ataskaitą apie nu- 
sikaltimą ir jo įvykdymo aplinkybes, kaltinamojo apklausos sant- 
rauką, pastabas apie jo elgesį prieš ir po nuosprendžio. Be šių 
elementų neįmanoma „numatyti priemonių, kurių būtina imtis, 
kad išnaikintume jo senuosius įpročius“. Ir jis stebimas visa 
įkalinimo laiką; diena iš dienos fiksuojamas jo elgesys, o ins- 
pektoriai — dvylika 1795 metais paskirtų garbingų asmenų, - 
poromis aplankantys kalėjimą kiekvieną savaitę, turi pasido- 
mėti, kaip jam einasi, susipažinti su duomenimis apie kiekvieno 
nuteistojo elgesį ir nurodyti, kurie iš jų nusipelnė pasigailėjimo. 


7 J. Turnbull, op. cit., p. 27. 

58 Štai ką rašo vienas iš inspektorių, B. Rushas, apsilankęs Walnut Street 
kalėjime: „Rūpinamasi moraliniais dalykais: sakomi pamokslai, skaitomos 
doro turinio knygos, drabužiai ir kambariai švarūs, yra pirtis; garsiai nekal- 
bama, vyno geriama mažai, kuo mažiau tabako, beveik negirdėti nepadorių 


. yo 


1200 kopūstų galvų.“ Žr. knygoje N.K. Teeters, op. cit., p. 50. 

Remiantis šiomis nuolatos atnaujinamomis žiniomis apie in- 
dividus, galima juos kalėjime paskirstyti ne tiek pagal jų nusi- 
kaltimus, kiek pagal jų demonstruojamą norą keistis. Kalėjimas 
tampa nuolatine sekykla, rūšiuojančia įvairias ydų ir silpnybių 
atmainas. Nuo 1797 metų kaliniai skirstomi į keturias klases: 
pirmąją sudaro tie, kurie be išlygų nuteisti kalinti vienutėje arba 
tie, kurie padarė rimtų prasižengimų kalėjime; į antrąją patenka 
tie, kurie „gerai žinomi kaip seni nusikaltėliai [...] arba kurių 
moralinis sugedimas, pavojingas būdas, savivaliavimas ar ne- 
paklusnumas tvarkai“ pasireiškė jiems būnant kalėjime; trečiąją 
sudaro tie, „kurių būdas ir elgesys prieš ir po apkaltinamojo 
nuosprendžio leidžia tikėtis, kad tai nėra užkietėję nusikaltėliai“. 
Pagaliau atskirą grupę, patikrinimo reikalaujančią klasę sudaro 
tie, kurių būdas nėra kol kas aiškus, arba tie, kurie, pažinus juos 
iš arčiau, neverti priklausyti aukštesnei kategorijai. Kaupiamas 
didžiulis individualizuotų žinių korpusas, atskaitos tašku imant 
ne tiek įvykdytą nusikaltimą (bent jau ne tik jį vieną), kiek pa- 
vojus, kurių galima laukti iš individo ir kurie atsiskleidžia kas- 
dien stebint jo elgesį. Kalėjimas čia funkcionuoja kaip žinojimo 
mechanizmas. 


+ 


Tarp šio baudimo mechanizmo, kurį siūlo flamandų, anglų, 
amerikiečių modeliai, tarp šių „reformatoriumų“ ir visų tų baus- 
mių, kurias įsivaizdavo reformatoriai, esama ir sąlyčio taškų, ir 
dispariteto. 

Sąlyčio taškai. Pirmiausia, bausmės laiko ašies pakeitimas. 
„Reformatoriumai“ irgi siekia ne susidoroti su nusikaltimu, o 
išvengti jo pasikartojimo. Tai į ateitį orientuoti mechanizmai, už- 
programuoti blokuoti pakartotinėms piktadarybėms. „Bausmė 


*? Minutes of the Board, 1797, liepos 16, cituojama knygoje N.K. Teeters, op. 
cit., p. 59. 

yra ne atpildas už įvykdytą nusikaltimą - tą gali padaryti tik 
Aukščiausiasis, - o būdas užkirsti kelią tos pačios rūšies nusi- 
kaltimams.”“% O Pensilvanijoje Buxtonas tvirtino, kad Montes- 
quieu ir Beccaria principai turėtų dabar tapti „aksioma“ - „nu- 
sikaltimo prevencija yra vienintelis bausmės tikslas”*!. Taigi 
baudžiame ne tam, kad susidorotume su nusikaltimu, bet kad 
pakeistume nusikaltėlį (esamą ar būsimą); baudžiant turi būti 
taikoma ir pataisos metodika. Šia prasme Rushas irgi labai ar- 
timas teisininkams reformatoriams, kai sako (turbūt tai nėra 
metafora): išrasta tiek mašinų, kurios palengvina darbą; kokios 
pagarbos nusipelnytų tas, kuris išrastų „metodus, kaip grei- 
čiausiai ir efektyviausiai grąžinti į doros ir laimės kelią labiausiai 
sugadintąją žmonijos dalį ir kaip išrauti dalį to ištvirkimo, kuris 
viešpatauja pasaulyje““2. Pagaliau anglų ir amerikiečių modeliai 
įstatymų leidėjų ir teoretikų projektuose numato bausmės in- 
dividualizavimo metodus: bausmės trukmė, pobūdis, intensy- 
vumas, atlikimo būdai turi atitikti individo charakterį ir pavojų, 
kurį jis kelia kitiems. Bausmių sistema turi būti atvira indivi- 
dualiems kintamiesiems. Modelių, sudarytų daugiau ar mažiau 
sekant Amsterdamo Rasphuis pavyzdžiu, bendrieji apmatai ne- 
prieštaravo tam, ką siūlė reformatoriai. Iš pirmo žvilgsnio net 
galima pagalvoti, kad jie tiesiog išplėtojo reformatorių idėjas — 
arba nubrėžė jų metmenis - konkrečių institucijų lygmenyje. 
Tačiau pabandžius apibrėžti šios individualizuotos pataisos 
metodus, išryškėja disparitetas. Skiriasi elgimosi su individu 


© W. Blackstone, Commentaire sur le Code criminel d'Angleterre, vertimas į 
prancūzų kalbą, 1776, p. 19. 

6! W. Bradford, An inquiry how far the punishment of death is necessary in Penn- 
sylvania, 1793, p. 3. 

62 B. Rush, An inquiry into the effects of public punishments, 1787, p. 14. Si 
žmonių transformavimo mechanizmo idėja pasirodo jau Hanway'aus pa- 
teiktame „reformatoriumo“ projekte: „Negalima net galvoti apie piktadario 
uždarymą prieglaudoje; pabandykime kalėjimą paversti tikru ir efektyviu 
reformatoriumu (reformatory), kad neišvirstų jis, kaip kad atsitinka, ydų 
mokykla“ (Defects of police, p. 52). 

procedūros, būdai, kuriais baudžiamoji valdžia imasi jį kont- 
roliuoti, priemonės, kuriomis siekiama jį transformuoti; skiriasi 
ne bausmės teorinis pagrindas, o jos technologija; ne būdas, 
kuriuo ji įterpiama į teisės sistemą, o santykis, kurį ji užmezga 
su kūnu ir su siela. 

Imkime reformatorių metodiką. Ką akcentuoja bausmė, kaip 
ji kontroliuoja individą? Vaizdiniais: jo interesų, naudos, nenau- 
dos, malonumo, nemalonumo vaizdiniais. Ir jeigu tenka baus- 
mei užvaldyti kūną, panaudoti metodus, niekuo nenusileidžian- 
čius kankinimams, tai tik todėl, kad ir nuteistajam, ir žiūrovams 
jis yra vaizdavimosi objektas. Kokiomis priemonėmis sužadi- 
nami vaizdiniai? Kitais vaizdiniais, arba, tikriau sakant, idėjų 
sąšaukomis (nusikaltimas-bausmė, įsivaizduojama nusikaltimo 
nauda-akivaizdi bausmės nenauda); šios poros gali funkcionuo- 
ti tik viešumo stichijoje - baudimo scenose, kurios jas suformuoja 
ir visų akyse sustiprina, diskursuose, kurie jas skleidžia ir kas 
akimirką atnaujina ženklų žaismo vertę. Nusikaltėlio vaidmuo 
baudimo procese yra aiškiai pademonstruoti — kodekso ir nusi- 
kaltimo akivaizdoje, - kad egzistuoja realus signifikatas, t.y. ši 
bausmė, kuri, kodekso terminais tariant, turi neišvengiamai ly- 
dėti nusižengimą. Štai kokia moneta - plėsdamas ir išryškinda- 
mas šį signifikatą, reaktyvuodamas tokiu būdu reikšminę kodo 
sistemą, mintį apie nusikaltimą paversdamas baudimo ženklu - 
piktadarys moka savo skolą visuomenei. Taigi individuali pa- 
taisa užtikrina individo, kaip teisės subjekto, rekvalifikaciją su- 
stiprindama ženklų sistemas ir jų skleidžiamus vaizdinius. 

Pataisos bausmių mechanizmas veikia visai kitaip. Bausmėje 
akcentuojamas ne vaizdinys, o kūnas, laikas, kasdieniai gestai 
ir veikla; siela irgi, bet tik kaip įpročių gūžta. Baudimo smai- 
galį siūloma nukreipti į kūną ir sielą kaip elgsenos šaltinį. 
Bausmės pagrindas yra ne tiek vaizdinių menas, kiek apgal- 
votas manipuliavimas individu: „Fizinė ir moralinė įtaka iš- 
gydo nuo bet kokio nusikaltimo“; taigi, skiriant bausmę, rei- 
kia „pažinti jausmų ir simpatijų atsiradimo nervų sistemoje 

principą”. Naudojamos kitokios priemonės: nebe sustipri- 
namų ir skleidžiamų vaizdinių žaismas, o nuolat kartojamos 
prievartos formos, privertimo schemos. Ne ženklai, o pratybos: 
tvarkaraštis, dienotvarkė, privalomi veiksmai, reguliari veikla, 
apmąstymai vienumoje, bendras darbas, tylėjimas, stropumas, 
pagarba, geri įpročiai. Ir tai, ką galiausiai bandoma atstatyti 
visais šiais pataisos metodais, nėra teisės subjektas, supančiotas 
pamatinių visuomeninės sutarties interesų; tai nuolankus sub- 
jektas, individas, paklūstantis įpročiams, taisyklėms, įsaky- 
mams, valdžiai, kuri nuolatos tvarko viską aplinkui jį ir jį patį 
ir kuriai jis automatiškai turi leisti funkcionuoti jo viduje. Taigi 
matome du gerokai skirtingus reakcijos į nusižengimą būdus: 
atstatyti juridinį visuomeninės sutarties subjektą — arba for- 
muoti nuolankų subjektą, atitinkantį visuotinę ir kartu smulkiai 
detalizuotą kokios nors valdžios matricą. 

Gal visi šie skirtumai ir liktų spekuliacijos lygmenyje - nes iš 
principo abiem atvejais siekiama suformuoti nuolankius sub- 
jektus, jeigu ne keletas esminių „prievartinės“ bausmės padari- 
nių. Muštruojant elgesį išsamia dienotvarke, įgūdžių skiepijimu, 
kūno prievarta, tarp baudžiamojo ir baudžiančiojo užsimezga 
ypatingas santykis. Čia reginio matmuo ne tik tampa nerei- 
kalingu - jis atmetamas.“ Bausmės vykdytojo valdžia turi būti 
absoliuti, kad nesutrikdytų jokia trečioji pusė; pataisos reika- 
laujantį individą turi visiškai apglobti į jį nukreipta valdžia. Slap- 
tumas yra būtinas. Sykiu ir šios baudimo metodikos, bent san- 
tykinis, autonomiškumas: ji turi turėti savo veikimo principus, 
taisykles, metodus, žinojimą; ji turi nustatyti savo normas, pati 
spręsti apie pasiektus rezultatus: ji turi būti nepriklausoma — 
arba kiekvienu atveju skirtinga - nuo teisminės valdžios, kuri 
nustato kaltumą ir fiksuoja bendrąsias baudimo ribas. Tačiau 


63 B. Rush, op. cit., p. 13. 
** Plg. kaip Rushas kritikavo baudimo reginį, ypač tokį, kokį įsivaizdavo 
Dufriche de Valazė: B. Rush, op. cit., p. 5-9. 

šie du padariniai - galios bausti panaudojimo slaptumas ir auto- 
nomiškumas - yra visiškai nepriimtini bausmės teorijai ir poli- 
tikai, kėlusioms sau du tikslus: įtraukti visus piliečius į bausmės 
visuomenės priešui vykdymą; galią bausti panaudoti visiškai 
adekvačiai ją ribojantiems įstatymams. Slaptos ir nekodifikuotos 
bausmės, šešėlyje besidarbuojanti galia bausti, kurios kriterijų 
ir priemonių neįmanoma kontroliuoti - kompromitacijos pavo- 
jus iškyla visai reformos strategijai. Po nuosprendžio priėmimo 
ima funkcionuoti kita valdžia, primenanti senąją sistemą. Kyla 
pavojus, kad valdžia, atsakinga už bausmių vykdymą, bus ne 
mažiau savavališka, ne mažiau despotiška negu anais laikais jas 
skirdavusioji. 

Bendrai paémus, skirtumas yra toks: baudZiamasis miestas 
arba prievartos institucija? Iš vienos pusės - baudžiamoji valdžia 
aprėpia visą visuomeninę erdvę; ji visur — kaip scena, reginys, 
ženklas, diskursas; perskaitoma kaip atversta knyga; nuolatos 
rekodifikuojanti piliečių protus; slopinanti nusikaltimą kliū- 
timis, kurias surenčia minties apie nusikaltimą link vedančiame 
kelyje; nemačiom ir be naudos veikdama „minkštas smegenų 
ląsteles”, Servano žodžiais tariant. Tai galia bausti, kuri teka visu 
socialiniu tinklu, slegia kiekvieną jo tašką, kol galų gale imama 
traktuoti nebe kaip vienų individų valdžia kitiems individams, 
o kaip Zaibiska visų reakcija į vieno kurio veiksmus. Iš kitos 
pusės — kompaktiškai funkcionuojanti galia bausti: smulkme- 
niškai rūpinamasi kalinio kūnu ir laiku, tam tikra administracinė 
ir žinojimo sistema reguliuoja jo gestus ir elgseną; nusikaltėliai 
gydomi individualizuotomis ortopedinėmis priemonėmis; atsi- 
skyrusi tiek nuo visuomenės kūno, tiek nuo tikrosios teisminės 
valdžios, ši valdžia tvarkosi autonomiškai. Kalėjimo iškilimas 
leidžia institucionalizuotis galiai bausti, arba, tikriau tariant, 
iškelia klausimą: ar galia bausti (turint omeny strateginį tikslą, 
kurį ji pati sau iškėlė XVIII amžiaus pabaigoje - išnaikinti įvai- 
rias liaudies antiįstatyminės veiklos formas) bus veiksminges- 
nė prisidengdama visuotine socialine funkcija, „baudžiamojo 

miesto“ pavidalu, ar įsikūnydama prievartos institucijoje, už- 
daroje „reformatoriumo“ erdvėje? 

Šiaip ar taip, galima pasakyti, kad XVIII amžiaus pabaigoje 
galia bausti organizuojama trimis būdais. Pirmasis būdas - tebe- 
funkcionuojanti sistema, paremta senąja monarchine teise. Kiti 
du vadovaujasi koncepcija, kad teisė bausti panaudotina užkirsti 
kelią nusikaltimui, atnešti naudos visuomenei, pataisyti nusi- 
kaltėlį, ir ji turinti priklausyti visai visuomenei; tačiau jie labai 
skiriasi pasirenkamų mechanizmų lygmenyje. Labai supapras- 
tintai galima būtų pasakyti, kad monarchinėje teisėje baudimas 
yra suverenumo ceremonija; jo metu ritualiniai keršto įdagai pa- 
ženklina nuteistojo kūną; žiūrovų akyse sustingsta siaubas, tuo 
didesnis, kuo stipriau juntama nepastovaus, įnoringo ir visuomet 
aukščiau už savo paties įstatymus iškilusio valdovo ir jo valdžios 
fizinė esatis. Teisininkų reformatorių projekte bausmė yra pro- 
cedūra, rekvalifikuojanti individus kaip teisės subjektus. Čia nau- 
dojami nebe įdagai, o ženklai, koduotų vaizdinių visetai, kuriems 
kuo greičiausiai pasklisti ir kiek įmanoma plačiau įsitvirtinti pa- 
deda bausmės reginys. Na o kalinimo institucijos projekte bau- 
dimas laikomas individualizuotos prievartos technika; naudojami 
ne ženklai, o kūno muštras, paliekantis elgesyje pėdsakus įpročių 
pavidalu; tai suponuoja specifinę valdžią, administruojančią baus- 
mės vykdymą. Valdovas ir jo galia, visuomenės kūnas, administ- 
racinis aparatas. Įdagas, ženklas, pėdsakas. Ceremonija, vaizdi- 
nys, pratybos. Nugalėtas priešas, teisės subjektas rekvalifikavimo 
kelyje, betarpiškos prievartos valdomas individas. Kankinamas 
kūnas, vaizdiniais manipuliuojama siela, muštruojamas kūnas. 
Štai tokios elementų sekos būdingos trims mechanizmams, kurie 
stojo vienas prieš kitą antrojoje XVIII amžiaus pusėje. Negalime 
jų vadinti teisės teorijomis (nors jie patvirtina jas) arba sutapatinti 
su kokiomis nors tarnybomis ar institucijomis (nors jie jomis re- 
miasi), arba kildinti juos iš vienokio arba kitokio moralinio apsi- 
sprendimo (nors būtent tuo jie save pateisina). Tai yra galios bausti 
atmainos. Trys valdžios technologijos. 

Taigi mūsų problema yra tokia: kaip atsitiko, kad galiausiai 
įsigalėjo trečioji iš jų? Kodėl vaizdinių, scenos, ženklų, viešumo, 
kolektyviškumo modelį pakeitė prievartos, kūniškumo, vienu- 
mos, slaptumo modelis? Kodėl visuomeninį bausmės ženklų ir 
juos platinusios plepumo fiestos žaismą pakeitė kalėjimo pa- 
vidalu institucionalizuotas fizinis baudimas (bet ne kankinimas). 

Disciplina 


PIRMAS SKYRIUS 


Paklusnūs kūnai 


Štai koks dar XVII amžiaus pradžioje buvo kareivio idealas. 
Pirmiausia kareivis atpažįstamas iš tolo; jo skiriamieji ženklai: 
įgimta stiprybė, narsa ir išdidumas; jo kūnas dvelkia jėga ir 
šaunumu. Aišku, valdyti ginklą jis išmoksta palengva, dažniau- 
siai kaudamasis, tačiau judesiai, pvz., Zygiavimas, povyza, gal- 
vos laikysena, didžia dalimi atspindi kūniškąją garbės retoriką: 
„Požymiai, padedantys atpažinti šiam amatui tinkamus žmones, 
yra gyvumas, Zvalumas, atlošta galva, išpūsta krūtinė, platūs 
pečiai, ilgos rankos, stiprūs pirštai, įtrauktas pilvas, stambios 
šlaunys, ilgos, laibos ir neprakaituojančios kojos: tokio sudėjimo 
žmogus negali būti nevikrus ir silpnas“; tapęs ietininku, kareivis 
„privalo žygiuoti tvirtai mušdamas koją, kad įgautų kuo dau- 
giau grakštumo ir orumo, nes ietis pagarbos vertas ginklas, kurį 
nešti reikia išdidžiai ir narsiai”.' Antroji XVIII amžiaus pusė: 
kareivis tampa gaminimo objektu; iš beformės masės, kreivo šlei- 
vo kūno sukonstruojama reikalinga mašina; palengva ištiesina- 
ma laikysena; prievarta apskaičiuotomis dozėmis lėtai slenka 
nuo vienos kūno dalies prie kitos, užvaldo jas, pajungia visumą, 
kūnas priverčiamas paklusti kiekvieną akimirką ir nepastebimai 


' L. de Montgommery, La Milice française, 1636 metų leidimas, p. 6 ir 7. 

įgauna įpročių automatizmą; trumpai tariant, „atsikračius vals- 
tiečio“, jam suteikiama „kareivio išvaizda“.? Rekrutai pratinami 
„atlošti ir aukštai iškelti galvą; stovėti tiesiai, nesikūprinant, 
atkišti pilvą, išpūsti krūtinę, ištiesinti pečius; kad tokia laikysena 
taptų įpročiu, reikia mokyti prie sienos — kulnai, sėdmenys, 
juosmuo, mentys ir plaštakos turi liesti mūrą, rankos išsuktos į 
išorę, tačiau prispaustos prie kūno [...] taip pat juos reikia mo- 
kyti, kad Zengtu neįbedę žvilgsnio į žemę, o žiūrėtų narsiai į 
tuos, pro kuriuos žygiuoja [...] apmirę lauktų komandos, kad 
nejudėtų nei galva, nei rankos, nei kojos [...] pagaliau žygiuotų 
tvirtu žingsniu, įtemptais keliais ir pakinkliais, ištiestais pirštais, 
pėda pasukta į išorę.“ 

Klasikiniame amžiuje kūnas atrandamas kaip valdžios objek- 
tas ir taikinys. Kur tik pažvelgtume, matome ženklus, liu- 
dijančius, koks didžiulis dėmesys buvo skiriamas kūnui - jis 
formuojamas, muštruojamas, juo manipuliuojama, jis paklūsta, 
reaguoja, įgyja įgūdžius arba gausina savo jėgas. Didžioji Žmo- 
gaus-mašinos knyga rašoma iš karto dviem registrais: anatomi- 
niu-metafiziniu, kurio pirmieji puslapiai priklauso Descartes'ui 
ir kuriuos pratęsė medikai bei filosofai; ir techniniu-politiniu, — 
čia glūdi ištisas visetas kariuomenės, mokyklų, ligoninių nuosta- 
tų bei empirinių, apmąstytų metodų, kuriais kontroliuojami arba 
koreguojami kūno veiksmai. Šie du registrai ganėtinai skiriasi, 
nes vienu atveju kalbama apie funkcionavimą ir jo priežastis, o 
kitu — apie paklusnumą ir panaudojimo galimybes: vienu at- 
veju — pažįstamas, kitu — naudingas kūnas. Ir vis dėlto esama 
susikirtimo taškų. La Mettrie savo veikale L'Homme-machine 
materialistiškai redukuoja sielą ir kartu dėsto bendrąją muštro 
teoriją, — abiem atvejais centrinė sąvoka yra „paklusnumas“, 
susiejantis analizuojamą ir manipuliuojamą kūnus. Paklusnus 
tas kūnas, kurį galima palenkti, panaudoti, transformuoti ir 


21764 metų kovo 20 dienos ordonansas. 
3 Ibid. 

patobulinti. Kita vertus, įžymiaisiais automatais ne vien tik siek- 
ta iliustruoti organizmo veikimo principą, — tai buvo politinės 
lėlės, sumažinti valdžios modeliai: jais buvo tiesiog apsėstas 
Frydrichas II, skrupulingas mažų mechanizmų, gerai išmušt- 
ruotų pulkų ir ilgų pratybų karalius. 

Kas naujo tuose paklusnumo projektuose, kuriais taip domi- 
masi XVIII amžiuje? Juk tikrai ne pirmą kartą kūnas tampa tokios 
primygtinės ir nuožmios apgulties objektu. Kiekvienoje visuo- 
menėje kūnas patenka į labai kietus valdžios gniaužtus, kurie jį 
kažkuo suvaržo, kažką jam uždraudžia ar kažkam įpareigoja. 
Vis dėlto šiuose metoduose yra keletas naujų dalykų. Pirmiausia, 
kontrolės mastas: kūnas nebelaikomas kūnu apskritai, mase, 
tarsi kokiu neskaidomu vienetu, dabar panaudojama kiekviena 
detalė; prievarta prasiskverbia visur, užvaldydama net kūno 
mechaniką - eiseną, gestus, povyzas, slinktį: veiklų kūną valdo 
nepaprastai susmulkėjusi valdžia. Antra, šios kontrolės objektas: 
tai ne (arba nebe) reikšminiai kūno elgesio arba kalbos elementai, 
o jo judesių ekonomiškumas ir efektyvumas, vidinė jų organi- 
zacija; akcentuojami ne tiek ženklai, kiek jėgos. Vienintelė tikrai 
svarbi ceremonija yra pratybos. Trečia, įvairovė, garantuojanti 
nenutrūkstamą, nuolatinę prievartą, kuriai labiau rūpi veiklos 
procesas negu jos rezultatas, kuri vadovaujasi taisyklėmis, nuo- 
lat varžančiomis laiką, erdvę ir judesius. Štai šiuos metodus, 
leidžiančius skrupulingai kontroliuoti kūno veiksmus, sukaus- 
tančius nuolatinėje priklausomybėje jo jėgas ir įskiepijančius jam 
paklusnumo-naudingumo santykį, galima būtų pavadinti „dis- 
ciplina“. Nuo senų laikų egzistavo daug disciplinarinių meto- 
dų - vienuolynuose, kariuomenėse, dirbtuvėse. XVII-XVIII am- 
žiuje disciplina tampa pagrindine dominavimo forma. Ji skiriasi 
nuo vergijos, kuri pagrįsta kūno pasisavinimu; disciplina netgi 
elegantiška, nes mažesnėmis sąnaudomis ir smurtu pasiekia 
tokio paties, jei ne didesnio, naudingumo efekto. Ji skiriasi ir 
nuo samdomo darbo sistemos, kurioje dominavimas yra nuo- 
latinis, visuotinis, masinis, neanalitinis, neribotas, kur viskas 

priklauso nuo šeimininko valios, jo „įgeidžio“. Skiriasi nuo va- 
salinės priklausomybės, tirštai užkoduotos, tačiau distancijuotos 
pavergimo formos, akcentuojančios ne tiek kūno veiksmus, kiek 
darbo produktus bei ritualinius ištikimybės ženklus. Toji dis- 
ciplina skiriasi ir nuo asketizmo bei vienuoliškų „disciplinų“, 
skirtų ne tiek pagausinti turimai naudai, kiek jos atsisakyti, 
mokančių paklusnumo kitiems, tačiau iš esmės siekiančių padėti 
kiekvienam geriau apvaldyti savąjį kūną. Disciplinos valanda 
išmušė tada, kai gimė žmogaus kūno menas, kuriuo siekiama 
ne tik ugdyti to kūno įgūdžius arba dar labiau jį pavergti, bet ir 
užmegzti tokį ryšį tarp žmogaus kūno paklusnumo ir jo teikia- 
mos naudos, kad pastarajai augant stiprėtų pirmasis ir atvirkš- 
čiai. Tada susiformuoja prievartos politika, apdorojanti kūnus, 
sumaniai manipuliuojanti jo elementais, gestais, elgsenomis. 
Žmogaus kūnas pakliūva į valdžios mašinerijos reples, jis išnar- 
šomas nuo galvos iki kojų, išnarstomas po kaulelį ir vėl iš naujo 
sudedamas. Gimsta „politinė anatomija“, kurią galima vadinti 
ir „valdžios mechanika“. Ji paaiškina, kaip užvaldomi kitų kū- 
nai — ne tik tam, kad darytų tai, ko iš jų norima, bet ir tam, kad 
veiktų taip, kaip norima, nurodytais būdais, nurodytu greičiu ir 
efektyvumu. Disciplina gamina nuolankius, ištreniruotus, „pa- 
klusnius“ kūnus. Disciplina gausina kūno jėgas (ekonominės 
naudos požiūriu) ir jas mažina (politinio paklusnumo prasme). 
Vienu žodžiu, ji atskiria galią nuo kūno; ji pažadina ir stengiasi 
ugdyti kūno „uolumą“, „darbingumą“; kita vertus, ji pasinau- 
doja atsirandančia energija, galia, ir nejučia užmeta griežtą pa- 
vergimo tinklą. Ekonominis išnaudojimas tik atskiria darbo jėgą 
nuo jos pagamintų produktų, o disciplinarinė prievarta, galima 
sakyti, įtvirtina ryšį tarp didėjančio uolumo ir stiprėjančio do- 
minavimo, kuriam paklūsta kūnas. 

Nereikia manyti, kad naujos politinės anatomijos „išradimas“ — 
kažkas netikėto. Daugybė dažnai nereikšmingų, skirtingos kil- 
mės, po šalį pasklidusių procesų kryžiuojasi, kartojasi arba kar- 
toja kitus, remiasi vieni kitais, pasiskirsto veikimo sritimis, kol 

ima artėti ir pamažu išryškėja bendrojo metodo kontūrai. Tie 
procesai vyksta jau kolegijose, vėliau persimeta ir į pradines 
mokyklas. Pamažu jie įsiskverbė į ligoninių erdvę ir per kele- 
tą dešimtmečių restruktūrizavo kariuomenę. Kartais jie greitai 
sklisdavo nuo vieno punkto prie kito (nuo kariuomenės iki ama- 
tų mokyklų arba kolegijų bei licėjų), kartais slinkdavo iš lėto ir 
ne taip akivaizdžiai (nepastebimai sukarinamos didžiosios dirb- 
tuvės). Visada arba kone visada jų atsiradimą sąlygoja konjunk- 
tūros reikalavimai: vienur pramonėje įdiegiama kokia naujovė, 
kitur žaibiškai išplinta epideminės ligos, dar kitur išrandamas 
šautuvas arba Prūsija laimi mūšį po mūšio. Šiaip ar taip, visa tai 
išsitenka bendrųjų ir esminių transformacijų rėmuose, kuriuos 
mums čia ir reikėtų apibūdinti. 

Čia negali būti nė kalbos apie individualią skirtingų discipli- 
narinių institucijų istoriją. Keletu pavyzdžių iliustruosime es- 
mines metodikas, kurias institucijos lengviausiai perimdavo 
viena iš kitos. Tai buvo nenuilstamai skrupulinga, kartais be- 
veik nepastebima, bet savaip svarbi technika, tam tikras poli- 
tinės ir detalizuojančios kūno apgulties būdas, naujoji valdžios 
„mikrofizika“, nuo XVII amžiaus be perstojo užkariaujanti vis 
naujas ir erdvesnes teritorijas, tarytum būtų kėsinamasi aprėpti 
visą visuomenės kūną. Tai mažos gudrybės, turinčios milžinišką 
plitimo pagreitį, subtilios, iš pažiūros nekaltos, tačiau kupinos 
įtarumo konstrukcijos, mechanizmai, valdomi viešai nedisku- 
tuojamų dėsnių arba atliekantys negarbingos prievartos aktus, — 
tačiau būtent jie ant dabartinės epochos slenksčio sąlygojo bau- 
dimo sistemos mutaciją. Juos aprašant, reikės mindžikuoti ties 
detalėmis ir knaisiotis smulkmenose, ieškoti menkiausių atsar- 
gumo, o ne prasmės pavidalų; žvelgti į juos ne tik kaip į vieningai 
funkcionuojančią grandinę, bet ir kaip į darnius vienokios ar 
kitokios taktikos elementus. Tai gudrybės, kurių griebiasi ne 
didis protas, dirbantis iki išnaktų ir suteikiantis prasmę nereikš- 
mingumui, o atidus ,nepatiklumas”, iš visko pešantis sau nau- 
dos. Disciplina yra detalizuotos politikos anatomija. 


170 Disciplina 


Nekantriesiems priminsiu maršalo de Saxe'o žodžius: „Nors 
detalėmis besidomintys žmonės atrodo riboti, tačiau, mano ma- 
nymu, būtent jos yra svarbios, nes jomis viskas remiasi, nes ne- 
įmanoma pastatyti pastato, sukurti metodo nežinant principų, 
kuriais jie grindžiami. Nepakanka turėti architektūrinį skonį. 
Reikia žinoti, kaip skaldomi akmenys.“* Galima parašyti ištisą 
„akmenskaldystės“ istoriją — racionalaus detalių panaudojimo 
moralinėje sąskaityboje ir politinėje kontrolėje istoriją. Ji atsirado 
ne klasikiniame amžiuje — čia tik įgavo pagreitį, kitokį užmojį, 
įsigijo preciziškus instrumentus ir gal kažkiek prisidėjo prie tuo 
metu vykdytų be galo mažų skaičių skaičiavimų arba smul- 
kiausių gamtinėms būtybėms būdingų bruožų aprašymų. Šiaip 
ar taip, „detalė“ jau seniai buvo teologijos ir asketizmo kate- 
gorija: kiekviena detalė yra svarbi, nes Dievo akyse nėra didesnio 
dalyko už detalę, ir nėra tokio mažo dalyko, kurio jis nebūtų 
panorėjęs. Prie šio detalės išaukštinimo, turinčio didžias tra- 
dicijas, be vargo pritaps krikščioniškojo švietimo, mokymo arba 
karo pedagogikos smulkmeniškumas, o galiausiai — visos muštro 
formos. Disciplinuotas žmogus, kaip ir tikras tikintysis, neabe- 
jingas nė vienai detalei, bet ne tiek dėl joje slypinčios prasmės, 
kiek dėl turinio, kurį suteikia jį supančioti siekianti valdžia. Šiuo 
požiūriu būdingas himnas, kuriuo Jeanas Baptiste'as de La Sal- 
le'is savo traktate (Traitė sur les obligations des frėres des Écoles 
Chrėtiennes) šlovina „mažus dalykus“ ir jų neblėstančią svarbą: 
„Pavojinga nepaisyti mažų dalykų. Tokiai sielai kaip manoji, 
nelabai tinkamai didiems žygiams, yra didelė paguoda mąstyti 
apie tai, kad ištikimybė mažiems dalykams gali veik nepaste- 
bimai iškelti mus į pačias šventumo aukštumas: nes maži dalykai 
veda prie didelių [...]. Maži dalykai; deja, sakome: o, mano Dieve, 
ką didingo galime padaryti tau mes, silpni ir mirtingi tavo kūri- 
niai? Maži dalykai; o jeigu atsirastų didelių, imtumėmės jų? Ar 
nepasirodytų mums, kad jie ne mūsų jėgoms? Maži dalykai; o 


* Marėchal de Saxe, Mes rėveries, t. I, „Avant-propos“, p. 5. 

jeigu Dievas jiems palankus ir laiko juos dideliais? Maži dalykai; 
ar pajutome, kas tai yra? Ar sprendžiame apie juos iš savo pa- 
tyrimo? Maži dalykai; turbūt nusikalstame, dėl mažumo jų atsi- 
sakydami? Maži dalykai; tačiau kaip tik jie išugdė didžiuosius 
šventuosius! Taip, maži dalykai; tačiau didelės paskatos, dideli 
jausmai, didelis stropumas, didelis užsidegimas, o iš čia - dideli 
nuopelnai, dideli turtai, didelis atlygis.“* Skrupulingi reglamen- 
tai, priekabūs inspektorių žvilgsniai, menkiausių gyvenimo ir 
kūno dalelių kontrolė, - visa tai per mokyklas, kareivines, ligo- 
nines arba dirbtuves greitai suteiks pasaulietinio turinio, eko- 
nominio arba techninio racionalumo šiam mistikos pilnam ban- 
dymui apskaičiuoti tai, kas yra be galo maža ir neturi pabaigos. 
Ošią XVIII amžiaus Detalės istoriją, kurią kūrė Jeanas Baptiste'as 
de La Salle'is, puoselėjo Leibniz'as ir Buffonas, kuri buvo užval- 
džiusi Frydricho II gyvenimą, viešpatavo pedagogikos, medici- 
nos, karinės taktikos ir ekonomikos sferose, vainikuotų žmogus, 
amžiaus pabaigoje laikęs save naujuoju Newtonu, besidominčiu 
ne dangaus begalybe arba planetų mase, o „mažais kūnais“, 
mažais judesiais, mažais veiksmais; žmogus, Monge'ui („Tėra 
tik vienas pasaulis, kurį galima atrasti“) atsakęs: „Ką aš girdžiu? 
O smulkmenų pasaulis, kuris niekada nesapnavo kito, štai šito 
pasaulio? Aš juo patikėjau, kai man buvo penkiolika. Tada pra- 
dėjau juo domėtis, ir prisiminimas apie jį lydi mane kaip idėe 
fixe, kurios neįmanoma atsikratyti [...]. Šis kitas pasaulis yra pats 
svarbiausias iš visų, kuriuos aš taip didžiuojuosi atradęs: apie jį 
pagalvojus, man suspaudžia širdį.“*Jis pasaulio neatrado; o, kaip 
mes gerai Žinome, ėmėsi jį kurti; ir norėjo apsupti save valdžios 
mechanizmu, leidžiančiu fiksuoti menkiausius įvykius toje im- 
perijoje, kurią jis valdė; jis manė griežta disciplina „aprėpsiąs 


5 J.-B. de La Salle, Traitė sur les obligations des frėres des Ėcoles Chrėtiennes, 
1783, p. 238-239. 

6 Įžangoje į šventojo Iliaro Notions Synthétiques et historiques de philosophie 
naturelle šie žodžiai priskiriami Bonapartui. 

šios milžiniškos mašinos visumą ir kartu neišleisiąs iš akių nė 
menkiausios detalės”. 

Klasikiniame amžiuje įsigalėjęs skrupulingas detalumas ir 
kartu šių mažų dalykų politizavimas, padedantis kontroliuoti 
ir išnaudoti žmones, sukuria ištisą naujų priemonių arsenalą, 
metodų ir žinių, aprašymų, receptų ir duomenų korpusą. O iš 
šitų menkniekių, be abejonės, gimė moderniojo humanizmo 


žmogus. 


PASKIRSTYMO MENAS 


Disciplina pirmiausia individus paskirsto erdvėje. Tam panau- 
dojama keletas technikų. 

1. Disciplinai kartais reikia uždarumo, reikia parinkti vietą, 
kuri būtų heterogeniška visoms kitoms ir nuo jų atitverta. Vietą, 
kurią saugo disciplinos monotonija. Būta masiško valkatų ir 
skurdžių „uždarymo vajaus“. Būta kitų, ne tokių atvirų, tačiau 
klastingų ir efektyvių uždarymo atvejų. Kolegijose, arba vidu- 
rinėse mokyklose, palengva įsigali vienuolyno modelis; inter- 
natas pasirodo esąs jeigu ne labiausiai paplitusi, tai bent tobu- 
liausia švietimo institucija. Liudviko Didžiojo laikais jis tampa 
privalomas: išvykus jėzuitams, internatas pasirenkamas kole- 
gijos modeliu.? Imamasi kareivinių: reikia kariuomenei, šiai val- 
katų sanplaukai, priskirti pastovią vietą; padaryti galą plėši- 
mams ir grobimams; nuraminti gyventojus, kurie baiminasi pro 
šalį traukiančių kareivių būrių; vengti konfliktų su civiline val- 
džia; užkirsti kelią dezertyravimui; kontroliuoti išlaidas. 1719 
metų ordonanse numatoma pastatyti keletą šimtų kareivinių, 


7 J.B. Treilhard, Motifs du code d'instruction criminelle, 1808, p. 14. 

8 Pateiksiu pavyzdžius iš karo, medicinos, mokymo ir pramonės institucijų. 
Kitų pavyzdžių galima rasti kolonizacijos, vergijos, vaikų globos sferose. 

* Plg. Ph. Ariės, L'Enfant et la famille, 1960, p. 308-313, ir G. Synders, La 
Pédagogie en France aux XVIF et XVIII siècles, 1965, p. 35—41. 

panašių į tas, kurios jau įrengtos šalies pietuose; ten kariuomenė 
bus laikoma griežtai uždaryta: „Dešimties pėdų aukščio aklina 
mūro siena apjuos minėtus dešimt pastatų iš visų pusių trisde- 
šimties pėdų atstumu nuo ju” — tada bus galima „palaikyti tvarką 
ir discipliną, o karininkai pajėgs suvaldyti kareivius”.' 1745 
metais maždaug 320 miestų buvo kareivinės; 1775 metų skai- 
čiavimais, kareivinėse buvo laikoma maždaug 200 000 žmonių.” 
Šalia šen bei ten išsibarsčiusių dirbtuvių dygsta milžiniškos, sa- 
vo struktūra homogeniškos manufaktūrų erdvės su aiškiai api- 
brėžtomis ribomis: pirmiausia manufaktūrų junginiai, o XVIII 
amžiaus antroje pusėje - gamyklos (Chaussade'o metalurgijos 
gamykla užima beveik visą Medinos salą, tarp Nievro ir Lua- 
ros; 1777 metais statant Indret gamyklą Wilkinsonas su pylimų 
ir užtvankų pagalba vidury Luaros supila dirbtinę salą; Toufait 
pastatydina Le Creusot pertvarkytame Charboniére slėnyje, o 
pačioje gamykloje įrengia būstus darbininkams); keičiasi mas- 
tai, atsiranda ir nauji kontrolės būdai. Gamykla akivaizdžiai 
panėšėja į vienuolyną, į tvirtovę, į uždarą miestą; sargas „atida- 
ro duris tik į darbą ateinantiems darbininkams ir tik tada, kai 
nuskamba varpas, skelbiantis darbų pradžią“; po ketvirčio va- 
landos niekas nebeturi teisės įeiti; pasibaigus darbo dienai, ce- 
chų viršininkai privalo grąžinti raktus manufaktūros sargybi- 
niams, kurie tada vėl atveria duris.“ Tai reiškia, kad, didėjant 
gamybos jėgų koncentracijai, siekiama išspausti iš to maksimalią 
naudą ir neutralizuoti neigiamus padarinius (vagystes, prasto- 
vas, bruzdėjimus ir „intrigas“); siekiama apsaugoti medžiagas 
arba įrankius ir suvaldyti darbo jėgą: „Viešajai tvarkai palaikyti 
darbininkai turi būti laikomi po vienu stogu, kad kompanionas, 
kuriam patikėta vadovauti manufaktūrai, galėtų užkirsti kelią 


10 L'Ordonnance militaire, t. XIL, 1719 rugsėjo 25. Žr. iliustr. nr. 5. 

" Daisy, Le Royaume de France, 1745, p. 201-209. Anoniminis 1775 metų pra- 
nešimas (Dėpėt de la guerre, 3689 f. 156). A. Navereau, Le Logement et les 
ustensiles des gens de guerre de 1439 à 1789, 1924, p. 132-135. Žr. iliustr. nr. 5 ir 6. 
12 Projet de règlement pour l'aciérie d'Amboise, Archives nationales, f. 12 1301. 

darbininkų piktnaudžiavimams ir sustabdyti jų plitimą pačioje 
užuomazgoje.“B 

2. Tačiau disciplinariniuose mechanizmuose „uždarumo“ 
principo laikomasi ne visada, ne visada jis būtinas, ne visada jo 
pakanka. Erdvė apdorojama daug lanksčiau ir subtiliau. Pir- 
miausia, pagal elementų lokalizavimo, arba „valymo“, principą. 
Kiekvienam individui — savo vietą, kiekvienai patalpai - po 
individą. Vengti grupių susidarymo; išskaidyti iš išorės atėjusius 
kolektyvinius darinius; analizuoti margos sudėties, gausius, la- 
kius sambūrius. Disciplinarinę erdvę linkstama padalinti į tiek 
dalelių, kiek joje yra skirstytinų kūnų ar elementų. Reikia atsi- 
sakyti neapgalvoto paskirstymo, kai individai nežinia kur dings- 
ta, pakrikai cirkuliuoja, sukepa į nenaudingus ir pavojingus kre- 
šulius; naudoti kovos su dezertyravimu, valkatavimu, gaujomis 
taktiką. Stengiamasi nustatyti, kas yra po ranka ir ko nėra, žinoti, 
kur ir kaip galima rasti vieną ar kitą individą, užmegzti nau- 
dingus ryšius, nutraukti nereikalingus, kiekvieną akimirką pri- 
žiūrėti kiekvieno elgesį, jį įvertinti, sankcionuoti, pasverti pri- 
valumus arba nuopelnus. Taigi šia procedūra norima individus 
pažinti, valdyti ir panaudoti. Disciplina sukuria analitinę erdvę. 

Čia vėl pasinaudojama senu architektūriniu ir konfesiniu išra- 
dimu —- vienuolyno cele. Net jeigu kaliniui skirtas „laukelis“ 
tampa gryna regimybe, disciplinarinė erdvė iš esmės visada 
grindžiama celiškumu. Kūno ir sielos vienatvės būtinybė bylojo 
apie tam tikrą asketizma: jie bent retkarčiais turi vienumoje pa- 
tirti pagundą ir galbūt Dievo rūstį. „Miegas yra mirties, miega- 
masis — kapo atvaizdas [...] nors miegamieji bendri, tačiau lovos 
išrikiuotos tokiu būdu ir atitvertos užuolaidomis taip aklinai, 
kad merginos gali keltis ir gultis nematydamos viena kitos.“ 
Vis dėlto ši forma dar labai nelanksti. 


13 Pranešimas karaliui apie Anžero burių drobės fabriką, žr. V. Dauphin, 
Recherches sur Vindustrie textile, en Anjou, 1913, p. 199. 

14 „Règlement pour la communauté des filles du Bon Pasteur“, in Delamare, 
Traitė de Police, kn. III, sk. V, p. 507. Žr. taip pat iliustr. nr. 9. 

3. Palengva disciplinarinėse institucijose patalpų funkcio- 
nalumo taisyklė perkoduoja erdvę, kurios architektūra papras- 
tai būdavo ne vienos paskirties. Susiformuoja vietos, atliepian- 
čios ne tik būtinybei prižiūrėti, nutraukti pavojingus ryšius, bet 
ir sukurti naudingą erdvę. Šis procesas aiškiai matomas ligo- 
ninėse, ypač karo ir jūrininkų. Prancūzijoje Rošforas, atrodo, 
buvo eksperimento vieta ir kartu modelis. Uostas, ir dar karinis, 
kuriame cirkuliuoja prekės, sukiojasi savo noru atvykę ir jėga 
suvaryti žmonės, išplaukia ir atplaukia jūreiviai, siaučia ligos ir 
epidemijos, yra vieta, kur suplaukia dezertyrai, kontrabandi- 
ninkai, užkrečiamos ligos: čia susipina pavojingi interesai, susi- 
kerta uždraustų veiklų keliai. Aišku, jūreivių ligoninėje turi būti 
gydoma, tačiau būtent todėl jai tenka filtro, gaudymo ir „va- 
lymo“ mechanizmo vaidmuo; tai ji, disciplina, turi suvaldyti visą 
šią judrią, knibždančią masę atsijodama nelegalios veiklos ir 
blogio elemetus. Medicininę ligų ir užkrėtimo židinių priežiūrą 
lydi ir kitos kontrolės priemonės; kariškiai gaudo dezertyrus, 
finansų organai tikrina prekes, administracija skirsto vaistus, 
dozuoja maistą, ieško dingusių ligonių, prižiūri gydymą, regist- 
ruoja mirtis, išaiškina simuliantus. Štai kodėl būtina griežtai 
pasidalinti ir atsitverti erdvę. Pirmosios priemonės, kurių grieb- 
tasi Rošfore, buvo susijusios labiau su daiktais negu su žmonė- 
mis, labiau su brangiomis prekėmis negu su ligoniais. Tik atsira- 
dus finansiniams ir ekonominiams organams, imama rūpintis 
medicinine priežiūra — vaistai užrakinami dėžėse, registruo- 
jamas jų panaudojimas; kiek vėliau įdiegiama sistema, kaip nu- 
statyti realų ligonių skaičių, jų tapatybę, priklausomybę daliniui; 
paskui imama reglamentuoti ligonių judėjimą, draudžiama jiems 
palikti savo palatas; prie kiekvienos lovos pritvirtinama lentelė 
su joje gulinčiojo pavarde; kiekvienas gydomas individas įtrau- 
kiamas į sąrašą, kurį gydytojas turi tikrinti vizitacijos metu; dar 
vėliau bus susirūpinta užkrečiamomis ligomis sergančių ligo- 
nių izoliacija, lovų atskyrimu. Palengva į terapeutinę erdvę arti- 
kuliuojama administracinė ir politinė erdvė; individualizuojami 

kūnai, ligos, simptomai, gyvenimai ir mirtys; atsiveria realus 
tvarkingai sudėliotų ir rūpestingai surūšiuotų atskirybių vaiz- 
das. Disciplina duoda pradžią medicinos reikmėms pritaikytai 
erdvei. 

Gamyklose, kurios atsirado XVIII amžiaus pabaigoje, taikyti 
individualizuojančio „valymo“ principą darosi sudėtingiau. Čia 
ne tik reikia išdėstyti individus erdvėje taip, kad jie liktų izoliuoti 
ir kontroliuojami, bet ir suderinti jų išsidėstymą su gamybos 
mechanizmu, turinčiu savo reikalavimus. Kūnų paskirstymas, 
gamybos mechanizmo erdvės formavimas ir skirtingos veiklos 
formos, priskiriamos išdalytiems „postams“, turi būti glaudžiai 
susiję. Šiuo principu įrengta Jouy Oberkampfo manufaktūra. Ją 
sudaro dirbtuvės, kurios specializuojasi atlikti vieną kurią iš 
didžiųjų operacijų - spausdinti, maišyti dažus, koreguoti spau- 
dą, graviruoti, dažyti. Didžiausias jos pastatas, kurį 1791 metais 
pastatydino Toussaint'as Barrė, yra šimto dešimties metrų ilgio 
ir turi keturis aukštus. Pirmas aukštas iš esmės yra skirtas spaus- 
tuvei; 132 stalai sustatyti dviem eilėm išilgai didžiulės salės su 
88 langais; kiekvienas spaustuvininkas turi savo darbo stalą, jam 
padeda „traukėjas“, maišantis ir tepantis dažus. Iš viso 264 asme- 
nys. Kiekvieno stalo gale pritvirtintas lyg ir stovas, ant kurio 
klojamas šviežiai atspaustas lakštas, kad išdžiūtų."? Vaikščiojant 
pagrindiniu taku galima prižiūrėti visus ir kiekvieną atskirai: 
patikrinti, ar darbininkas savo vietoje, ar jis stengiasi, ar jam s- 
kasi; palyginti vieną darbininką su kitu, suklasifikuoti juos pagal 
įgudimą ir darbo spartą; stebėti vieną po kitos sekančias gamy- 
bos stadijas. Iš tokių įvertinimo sekų suformuojamas nuolatinio 
stebėjimo tinklas — čia eliminuojama bet kokia netvarka!“ - tai 


15 Saint Mauro fabriko reglamentas. Bibliothèque Nationale, rankraščių sky- 
rius, Delamare. Manufactures III. 

16 Plg. ką, aplankęs Le Creusot, pasakė La Mėtherie: „Tokios geros įmonės, 
pagaminančios tiek daug įvairių dirbinių, pastatai turi būti pakankamai 
erdvūs, kad darbo metu būtų išvengta mažiausios netvarkos“ (Journal de 
physigue, t. XXX, 1787, p. 66). 

yra įvyksta darbo pasidalijimas ir darbo procesas artikuliuo- 
jamas fazėmis, stadijomis ir elementariomis operacijomis, kita 
vertus, tą darbą atliekančiais individais, kūnais-vienetais: galima 
stebėti kiekvieną šios gamybos jėgos kintamąjį - stiprumą, su- 
manumą, įgudimą, pastovumą, - juos apibūdinti, įvertinti, ap- 
skaičiuoti ir susieti su konkrečiu tos jėgos veikėju — individu. 
Sukabinus darbo jėgą su puikiai matoma kūnų-vienetų seka, 
galima ją analizuoti išskaidant individualiais vienetais. Gimstant 
didžiajai pramonei, kartu su darbo pasidalijimu gamybos pro- 
cese darbo jėga suskaidoma į atskirus individus: ir vienam, ir 
kitam reiškiniui dažnai pagrindą padėdavo disciplinarinis erd- 
vės paskirstymas. 

4. Disciplinos elementai gali pakeisti vienas kitą, nes kiek- 
vieną iš ju apibrėžia jo vieta elementų sekoje ir nuotolis nuo kitų 
elementų. Taigi disciplinos vienetas yra ne teritorija (domina- 
vimo vienetas) ir ne vieta (rezidavimo vienetas), o rangas: klasi- 
fikacijos laukelis, eilutės ir stulpelio, gretos ir kolonos susikir- 
timo taškas, intervalas vienas paskui kitą sekančių intervalų 
sekoje. Disciplina — rangų menas ir konfigúraciju transforma- 
vimo technika. Individualizuodama kūnus, ji juos lokalizuoja, 
tačiau nepritvirtina prie apibrėžtos vietos, o išdėsto ir paleidžia 
cirkuliuoti santykių tinkle. 

Imkime kaip pavyzdį „klasę“. Jėzuitų kolegijos dar buvo su- 
darytos binariškumo ir masiškumo principu; klasės, kurios tal- 
pindavo iki dviejų ar trijų šimtų mokinių, būdavo padalinamos 
į grupes po dešimt žmonių; kiekviena grupė su savo dekurionu 
būdavo priskiriama vienai iš dviejų stovyklų - romėnų arba 
kartaginiečių; kiekviena dekurija (dešimtinė) turėjo savo prie- 
šininką — kitą dekuriją. Viskas buvo grindžiama karo ir rung- 
tyniavimo principu; darbas, mokymasis, klasifikavimas tapdavo 
varžytuvėmis, tarsi vyktų susidūrimas tarp dviejų kariuomenių; 
kiekvienas mokinys į šią visuotinę dvikovą įnešdavo savo indėlį; 
tuo jis prisidėdavo prie savo stovyklos pergalės arba pralaimė- 
jimo; ir mokinių užimta vieta atliepdavo kiekvieno iš jų funkcijai 

ir jo, kaip kovotojo vertei, kovinio vieneto - dekurijos — viduje.” 
Be kita ko, reikėtų pažymėti, kad ši romėniška komedija leido 
konkurencinių pratybų binarinį principą susieti su legionui bū- 
dinga erdvės sandara, - su jo rangais, hierarchija, piramidiška 
priežiūros struktūra. Neužmirškime, kad, apskritai imant, romė- 
niškasis modelis Švietimo epochoje suvaidino dvejopą vaidmenį; 
kaip respublika, tai buvo laisvės įsikūnijimas; kariniu atžvilgiu 
tai buvo ideali disciplinos schema. XVIII amžiaus ir Revoliucijos 
laikų Roma - tai vieta, kur atsirado senatas, tačiau čia gimė ir 
legionas, kur egzistavo forumas, tačiau čia būta ir karo stovyklų. 
Iki imperijos iškilimo nuoroda į senovės Romą buvo dviprasmiš- 
ka: ji skleidė juridinį pilietiškumo idealą ir kartu disciplinarinių 
metodų techniką. Kad ir kaip ten būtų, tos antikinės pasakėčios, 
kurią vaidmenis pasiskirstę vaidino jėzuitų kolegijų auklėtiniai, 
disciplinariniai momentai nusvėrė varžytuvių ir imituojamo karo 
elementus. Palengva - ypač po 1762 metų - mokyklos erdvė atsi- 
krato pertvarų; klasė tampa homogeniška, ją sudaro tik vienas 
greta kito išsidėstantys individualūs elementai, stebimi mokytojo 
žvilgsnio. XVIII amžiuje „rangas“ tampa svarbiausia individų pa- 
skirstymo mokyklose forma: mokinių gretos klasėse, koridoriuo- 
se, kiemuose; kiekvienas gauna rangą po kiekvienos užduoties 
arba kiekvieno egzamino; tas rangas jam priskiriamas kiekvieną 
savaitę, kiekvieną mėnesį, kiekvienais metais; amžiaus klasės 
rikiuojamos viena paskui kitą, nustatomas mokomų dalykų eiliš- 
kumas, klausimai nagrinėjami sunkėjimo tvarka. Ir šitoje priva- 
lomų rikiuočių sistemoje kiekvienas mokinys gauna vienokį arba 
kitokį rangą, atsižvelgiant į jo amžių, pažangumą, elgesį; jis be 
perstojo juda šiomis langelių sekomis - vieni langeliai yra idea- 
lūs, atspindintys žinių arba gabumų hierarchiją, kiti materialiai 
įkūnija klasės arba kolegijos erdvėje verčių arba nuopelnų pa- 
skirstymą. Tai amžinas judėjimas, kuriame individai keičia vie- 
nas kitą erdvėje, suskaidytoje darniomis intervalų gretomis. 


17 Plg. C. de Rochemonteix, Un college au XVII siécle, 1889, t. MI, p. 51 ir kt. 

Sekomis organizavus erdvę, įvykdytas vienas didžiųjų per- 
versmų pradinio mokymo metodikoje. Atsikratoma tradicinės 
mokymo sistemos (mokytojas po keletą minučių dirba su kiek- 
vienu mokiniu, o margas laukiančiųjų būrys dykinėja ir lieka be 
priežiūros). Paskyrus individualią vietą, galima kontroliuoti 
kiekvieną ir vienu metu dirbti su visais. Visiškai kitaip orga- 
nizuojamas mokymo laikas. Mokyklos erdvė ima funkcionuoti 
kaip mokymo mašina, dar atliekanti priežiūros, hierarchizavi- 
mo, atlyginimo už nuopelnus ir nusižengimus funkcijas. J.B. de 
La Salle'is svajojo apie klasę, kurios erdvės padalijimas atspin- 
dėtų iš karto visas skirtybes: mokinių pažangumą, kiekvieno iš 
jų vertę, gerąsias arba blogąsias charakterio ypatybes, didesnį 
arba mažesnį stropumą, valyvumą, tėvų turtą. Klasės patalpa 
būtų tarsi didžiulė lentelė su daugybe antraščių, kurią stebi 
rūpestingai „klasifikuojantis“ mokytojo žvilgsnis: „Visose kla- 
sėse įvairių pakopų visi mokiniai turi jiems skirtas vietas, todėl 
tos pačios pakopos mokiniai sėdi visuomet toje pačioje vietoje. 
Aukščiausiosios pakopos mokiniams skirti suolai prie pat sie- 
nos, O visi kiti sėdasi arčiau klasės vidurio pakopų Zeméjimo 
tvarka [...]. Kiekvienas mokinys užima nustatytą vietą ir nė vie- 
nas negali iš jos pasitraukti arba persėsti be mokyklų inspek- 
toriaus potvarkio arba pritarimo.“ Reikia, kad „tie, kuriais tėvai 
nesirūpina ir kurie aptekę parazitais, būtų atskirti nuo tų, kurie 
yra valyvi ir parazitų neturi; kad lengvabūdis ir vėjavaikis sė- 
dėtų tarp dviejų išmintingų ir santūrių, ištvirkėlis - arba vienas, 
arba tarp dviejų pamaldžių.“!8 


18 J-B. de La Salle, Conduite des Écoles chrétiennes, B.N. Ms. 11759, p. 248-249. 
Kiek anksčiau Batencouras pasiūlė, kad klasės patalpa būtų padalinta į tris 
dalis: „Garbingiausioje sėdi tie, kurie mokosi lotynų [...]. Pageidautina, kad 
prie stalų būtų tiek vietų, kiek yra rašančiųjų, kad būtų išvengta netvarkos, 
kurią paprastai sukelia tinginiaujantieji.“ Antrojoje patalpinami tie, kurie 
mokosi skaityti: viename suole sėdi turtingieji, kitame - vargšai, „kad neuž- 
krėstų parazitais“. Trečioji dalis skiriama naujokams: „Išsiaiškinus jų suge- 
bėjimus, jiems paskiriama vieta“ (M.I.D.B., Instruction mėthodigue pour l'école 
paroissiale, 1669, p. 56-57). Žr. iliustr. nr. 10-11. 

„Celės“, „laukeliai“ ir „rangai“ padeda disciplinai funkcio- 
nalizuoti ir hierarchizuoti architektūrinės erdves. Šiose erdvėse 
fiksuojamos padėtys ir skatinama cirkuliacija; „iškerpami“ indi- 
vidualūs segmentai ir užmezgami darbiniai ryšiai; pažymimos 
vietos ir nustatomos vertės; garantuojamas individų paklusnu- 
mas, taupiau naudojamas laikas ir judesiai. Tai mišrios erdvės: 
realios, nes lemia pastatų, klasių, baldų išsidėstymą, ir kartu 
idealios, nes projektuojamos atsižvelgiant į charakteristikas, ver- 
tinimus, hierarchijas. Taigi pirmasis didelis disciplinos žingsnis 
yra „gyvųjų lentelių“ sukūrimas: ten marga, nenaudinga arba 
pavojinga masė paverčiama organizuota daugybe. „Lentelių“ 
kūrimas buvo viena iš didžiųjų problemų, kankinusių XVIII am- 
žiaus mokslininkus, politikus ir ekonomistus: kaip įrengti bota- 
nikos ir zoologijos sodus ir sykiu - kaip racionaliai suklasifikuoti 
gy vasias būtybes; kaip stebėti, kontroliuoti, ritmizuoti prekių ir 
pinigų cirkuliaciją ir tuo pagrindu sukurti ekonominę lentelę, 
kuri galėtų tapti praturtėjimo principu; kaip tikrinti žmones, 
nustatyti jų buvimo vietą ir parengti visuotinį, nuolat atnaujina- 
mą šauktinių į ginkluotąsias pajėgas sąrašą, kaip paskirstyti ligo- 
nius, atskirti juos, kruopščiai suskaidyti ligoninės erdvę ir kar- 
tu - kaip susisteminti ligas; štai kiek operacijų-dvynių, kuriose 
du komponentai - padalijimas ir analizė, kontrolė ir pažinimas — 
neatskiriamai susiję. XVIII amžiuje lentelė yra ir valdžios prie- 
monė, ir žinojimo instrumentas. Reikia organizuoti masę, reikia 
įrankio jai stebėti ir valdyti; reikia įvesti joje „tvarką“. Gam- 
tininką, mediką, ekonomistą, kaip ir tą kariuomenės vadą, apie 
kurį kalba Guibert'as, „pribloškia objektų daugybė, atima žadą 
jų įvairovė, nepakeliama našta virsta dėmesys, kurio jie reika- 
lauja. Šiuolaikinis karybos menas, tobulėdamas, artėdamas prie 
tikrųjų principų, galėtų tapti paprastesnis ir ne toks sunkus“; 
„daug lengviau būtų vadovauti kariuomenėms, apsiginklavu- 
sioms paprasta, analogiška, lanksčia taktika“."? Taigi — taktika, 


19 J.A. de Guibert, Essai général de tactique, 1772, I, „Discours prėliminaire“, 
p. XXXVI. 

išdėstanti žmones erdvėje; taksonomija, disciplinuojanti gyvųjų 
būtybių erdvę; ekonominė lentelė, reguliuojanti turto judėjimą. 

Tačiau šiose skirtingose sferose lentelė atlieka nevienodą 
funkciją. Ekonomikoje ja matuojama kiekybė ir analizuojamas 
judėjimas. Kaip taksonomija, ji padeda apibūdinti (kartu su- 
niveliuodama individualias atskirybes) ir suformuoti klases (tai- 
gi apeidama kiekybės klausimą). Tačiau sudarant disciplinarinio 
paskirstymo lentelę, priešingai, siekiama aprėpti daugybę dėl 
pačios daugybės, ją paskirstyti ir išgauti iš jos visokią įmanomą 
naudą. Gamtos taksonomijoje einama nuo bruožo prie kate- 
gorijos, o disciplinarinėje taktikoje atskirybė siejama su daugybe. 
Ji leidžia apibūdinti individą kaip individą ir kartu įvesti tvarką 
duotoje daugybėje. Be jos neįmanoma kontroliuoti ir panaudoti 
paskirų elementų viseto: ji pagrindžia „mikrofiziką“ valdžios, 
kurią galėtume pavadinti „celiška“. 


VEIKLOS KONTROLĖ 


1. Dienotvarkė yra senas išradimas. Griežtą jos modelį paskleidė, 
be abejo, vienuolynų bendruomenės. Jis greitai paplito. Netru- 
kus tris pagrindinius metodus - laiko sekvenciškumą, prievartinį 
užimtumą, ritmingą cikliškumą - perėmė kolegijos, dirbtuvės, 
ligoninės. Naujos disciplinos be vargo įsiliejo į senąsias formas; 
švietimo įstaigos ir vargšų prieglaudos prisitaikė prie vienuo- 
lynų, šalia kurių jos dažniausiai ir glaudėsi, gyvenimo būdo ir 
regulos. Dar ilgai negailestinga industrinė epocha tęsė religines 
tradicijas. XVII šimtmečio didžiųjų manufaktūrų reglamentai 
skaidė darbą tiksliomis procedūromis: „Kiekvienas asmuo [...] 
iš ryto prieš darbo pradžią turi nusiplauti rankas, paaukoti savo 
darbą Dievui, persižegnoti ir tik tada pradėti dirbti“; tačiau 
dar ir XIX amžiuje, norint pritraukti į gamybą žmones iš kaimo 


2 Saint Mauro fabriko reglamento 1-asis straipsnis. 

vietovių, pratinant prie darbo dirbtuvėse, jie telkiami į religi- 
nes bendruomenes; darbininkai įkurdinami „gamyklose-vienuo- 
lynuose“. Puikios karinės disciplinos protestantiškose Moriso 
Oraniečio ir Gustavo IV Adolfo kariuomenėse buvo pasiekta 
ritmiškai skaidant laiką pamaldomis; kariuomenės gyvenimas, 
kaip vėliau teigė Boussanelle'is, turi siekti tam tikro, „vienuo- 
lynui būdingo tobulumo””'. Ištisus šimtmečius religiniai ordi- 
nai buvo didžiausi disciplinos puoselėtojai: jie žinojo, kaip pa- 
skirstyti laiką, kaip pasiekti veiklos ritmingumo ir reguliarumo. 
Tačiau disciplinos modifikuoja šiuos paveldėtus laiko regla- 
mentavimo būdus. Pirmiausia jie detalizuojami. Pradedama 
skaičiuoti ketvirčius valandos, minutes, sekundes. Žinoma, taip 
daroma kariuomenėje: Guilbert'as įveda sistemingą šaudymo 
chronometražą, beje, tai jau anksčiau buvo pasiūlęs Vaubanas. 
Pradinėse mokyklose laikas dalijamas kaskart vis smulkiau; ma- 
žiausią krustelėjimą reglamentuoja įsakymai, kuriems paklūs- 
tama nedelsiant: „po valandos vienas mokinys suskambina var- 
pu, ir sulig pirmuoju dūžiu visi mokiniai turi klauptis, sunerti 
rankas ir nuleisti akis. Pasibaigus maldai, mokytojas pliaukš- 
teli, duodamas ženklą mokiniams stotis, antrą kartą pliaukšteli 
duodamas ženklą pagarbinti Kristų, o trečią - leisdamas jiems 
séstis.“2 XIX amžiaus pradžioje vadinamosiose „savitarpio pa- 
galbos mokyklose“ siūloma įvesti štai tokią dienotvarkę: 8 h 45 
ateina vadovas, 8 h 52 vadovas sušaukia mokinius, 8 h 56 ateina 
vaikai ir prasideda malda, 9 h sėdamasi į suolus, 9 h 04 pirmasis 
rašinys, 9 h 08 diktavimo pabaiga, 9 h 12 antrasis rašinys ir t.t.” 
Palaipsniui daugėjant samdomų darbininkų laiką reikia skirs- 
tyti vis glausčiau, plg.: „Jeigu kas nors iš darbininkų atvyktų į 
darbą, varpui nuskambėjus jau daugiau kaip prieš ketvirtį va- 


21 L. de Boussanelle, Le Bon Militaire, 1770, p. 2. Apie religinį švedų ka- 
riuomenės disciplinos pobūdį žr. The Swedish Discipline, London, 1632. 

2 J.-B. de La Salle, op. cit., B.N. Ms. 11759, p. 27-28. 

2 Bally, cituojamas knygoje R.R. Tronchot, L'Enseignement mutuel en France, 
disertacijos mašinraštis, I, p. 221. 

landos [-..]“; „jeigu pameistrys, atlikdamas darbo pavedimą, 
sugaištų daugiau nei penkias minutes...“; „jeigu nebūtų savo 
darbo vietoje nustatytu laiku [...]“?. O laikas turi būti pralei- 
džiamas kuo naudingiau: įvedama nenutrūkstama kontrolė, dar- 
bininkus sekioja prižiūrėtojai, nelieka nieko, kas trukdytų arba 
blaškytų; absoliučiai visas laikas turi duoti naudos: „Darbo metu 
griežtai draudžiama gestais arba kaip nors kitaip linksminti 
bendradarbius, žaisti kokius nors žaidimus, valgyti, miegoti, 
pasakoti istorijas ir juokingus atsitikimus““; ir net per pietų 
pertrauką „negalima pasakoti jokių istorijų, nuotykių ar kitokių 
nutikimų, kurie atitrauktų darbininkus nuo darbo“; „kad ir ko- 
kia būtų pateisinanti priežastis, darbininkui griežtai draudžiama 
atsinešti į manufaktūrą vyno ir gerti jį dirbtuvėse“*. Apskai- 
čiuotas ir apmokėtas laikas turi būti be priemaišų ar trūkumo, 
tai naudingas laikas, kurį kūnas praleidžia be atvangos atlik- 
damas savo darbą. Tikslumas ir laiko panaudojimas pagal pa- 
skirtį, darbo reguliarumas yra trys pamatinės disciplinarinio 
laiko vertybės. Tačiau tai nėra pati svarbiausia naujovė. Discip- 
linas geriau apibūdina kiti metodai. 

2. Temporalinė veiksmo gradacija. Palyginkime du žygiuojančių 
kareivių kontrolės būdus. XVII amžiaus pradžia: „Reikia įpra- 
tinti kareivius žygiuoti vora arba būriu pagal būgnu mušamą 
ritmą. Pradėti reikia dešine, kad visas būrys tuo pat metu keltų 
tą pačią koją.“ XVIII amžiaus viduryje - keturios žingsnio rū- 
šys: „Trumpojo žingsnio ilgis turi būti viena pėda, matuojant 
nuo kulno iki kulno, paprasto žingsnio, dvigubo žingsnio ir ke- 
lionės žingsnio ilgis - dvi pėdos; mažasis žingsnis ir paprastasis 


24 Projet de rėglement pour la fabrigue d Amboise, 2 straipsnis, Archives natio- 
nales, f. 12 1301. Patikslinama, kad tai taip pat taikoma ir dirbantiems namie. 
5 „Rėglement provisoire pour la fabrigue de M.S. Oppenheim“, 1809, 7-8 
straipsniai, in Hayem, Mémoires et documents pour revenir a l'histoire du com- 
merce. 

26 Ibid., 16 straipsnis. 

2 Projet de reglement pour la fabrique d' Amboise, 4 straipsnis. 

2 L. de Montgommery, La Milice française, 1636, p. 86. 

žingsnis trunka vieną sekundę, per šią sekundę žengiami du dvi- 
gubi žingsniai; kelionės Žingsnis trunka šiek tiek ilgiau negu vie- 
ną sekundę. Įstrižas žingsnis trunka irgi vieną sekundę; didžiau- 
sias ilgis - 18 colių nuo kulno iki kulno [...]. Paprastu žingsniu 
Zygiuojama į priekį, galva atlošta, kūnas tiesus, svoris paeiliui 
perkeliamas ant vienos kurios kojos, o kita tuo metu išmetama į 
priekį, pakinklis įtemptas, pirštų galai kiek pakreipti į išorę ir 
žemyn, kad nusileistų natūraliai, pėda statoma taip, kad visos 
jos dalys vienu metu ir be trinktelėjimo paliestų žemę.“? Antro- 
joje instrukcijoje atsirado naujų suvaržymų, daug preciziškiau 
skaidomi gestai ir judesiai, kūnas tiksliau derinamas su laiko 
imperatyvais. 

Tai, ka nustato 1766 metų ordonansas, nėra dienotvarkė - 
bendras kokios nors veiklos planas; tai daugiau negu kolekty- 
vinis ir privalomas, iš išorės primestas ritmas; tai tam tikra „pro- 
grama“; taip užtikrinamas pats veiksmo atlikimas, kiekviena 
vyksmo fazė kontroliuojama iš vidaus. Nuo įsakymo, atma- 
tuojančio arba suskaidančio gestus, pereinama prie vidinių gijų 
tinklo, nustatančio ir reguliuojančio jų atlikimo eiliškumą. Taigi 
išryškėja tam tikros rūšies anatominė-chronologinė elgesio sche- 
ma. Veiksmas suskaidomas į elementus; apibrėžiama kūno, ga- 
lūnių, sąnarių padėtis; nurodoma kiekvieno judesio kryptis, 
amplitudė, trukmė; nustatoma judesių eilės tvarka. Laikas įsi- 
skverbia į kūną, o kartu su juo - ir nuodugni valdžios kontrolė. 

3. Tada nustatoma kūno ir gestų koreliacija. Disciplinarinė kont- 
rolė ne vien tik moko arba reguliuoja gestų seką; ji kuo glau- 
džiausiai susieja gestą su viso kūno elgsena, sąlygojančia to gesto 
efektyvumą ir atlikimo greitį. Gerai sutvarkius kūną - tada atsi- 
randa ir gera dienotvarkė - nelieka vietos dykinėjimui arba ne- 
naudingai veiklai: absoliučiai viskas sutelkiama į pagalbą rei- 
kiamam veiksmui. Puikiai disciplinuotas kūnas gali be pastangų 


2% 1766 metų sausio 1 dienos ordonansas, reglamentuojantis tarnybą pės- 
tininkų daliniuose. 

atlikti mažiausią gestą. Pavyzdžiui, mokant dailyraščio reika- 
lingi gimnastikos užsiėmimai - ištisa rutina, kurios nepermal- 
daujamas kodas nuo pėdų iki pirštų galiukų persmelkia visą 
kūną. „Kūnas tiesus, kiek pasuktas į kairę ir atsipalaidavęs, 
truputėlį palinkęs į priekį taip, kad alkūnę atrėmus į stalą kumš- 
čiu būtų galima paremti smakrą, jeigu tik tai netrukdo žiūrėti; 
kairė koja po stalu kiek labiau išsikišusi negu dešinė. Kūnas 
dviejų pirštų atstumu nuo stalo, nes taip lengviau rašyti, be to, 
niekas taip nekenkia sveikatai, kaip įprotis prispausti pilvą prie 
stalo; kairės rankos dilbis padedamas ant stalo. Dešinė ranka 
atitraukta nuo kūno maždaug per tris pirštus ir išsikišusi virš 
stalo maždaug per penkis taip, kad vos vos į jį remiasi. Moky- 
tojas turi parodyti mokiniams, kokia poza sėdėti rašant, ir ženklu 
arba kaip kitaip liepti pasitaisyti, kai jie daro ne taip.“*? Discip- 
linuotas kūnas yra efektyvaus gesto atrama. 

4. Artikuliacija kūnas-objektas. Disciplina apibrėžia kiekvie- 
ną santykį, kurį kūnas užmezga su manipuliuojamu objektu. 
Kruopščiai piešiamas juos jungiantis mechanizmas. „Iškelkite 
ginklą. Trim etapais. Paimame šautuvą dešine ranka, glaudžia- 
me jį prie kūno laikydami statmenai, buožė žiūri į dešinį kelį, 
vamzdžio galas akių aukštyje, ir energingai sugriebiame jį kaire 
ranka, alkūnė įtempta ir prispausta prie kūno diržo aukštyje. 
Antras etapas: kaire ranka iškeliame šautuvą, vamzdis horizon- 
talus, tarpuakio lygyje žiūri į priešą, dešine ranka suimame už 
rankenos, ranka įtempta, nuleistuko skliautas remiasi į smi- 
lių, kairė ranka prie saugiklio, ištiestas nykštis priglaustas prie 
vamzdžio ornamentų. Trečias etapas: dešine ranka paleidžiame 
šautuvą, užraktas nukreiptas į išorę krūtinės aukštyje, dešinė 
ranka pusiau sulenkta, alkūnė prispausta prie kūno, nykštis 
išilgai vamzdžio, įremtas į pirmąjį sraigtą, smilius ant gaiduko, 
vamzdis horizontalioje padėtyje.'?! Štai jums pavyzdys to, ka 


30 J.-B. de La Salle, op. cit., 1828 metų leidimas, p. 63-64. Žr. iliustr. nr. 8. 
31 1766 metų sausio 1 dienos ordonansas, XI skyrius, 2 straipsnis. 

būtų galima pavadinti instrumentiniu kūno kodavimu. Čia ges- 
tas suskaidomas į dvi paralelines sekas: panaudotinų kūno ele- 
mentų (dešinė ranka, kairė ranka, rankų pirštai, kelis, akis, alkū- 
ne ir t.t.) ir manipuliuojamo objekto elementų (vamzdis, saugiklis, 
gaidukas, sraigtas ir t.t.); paskui jos koreliuojamos viena su kita 
keliais paprastais gestais (atremti, sulenkti); galiausiai nustatoma 
kanoninė seka, kurioje kiekvienai koreliacijai tenka apibrėžta vie- 
ta. Kaip tik šią privalomą sintaksę XVIII amžiaus teoretikai vadi- 
no „manevru“. Tradiciniai receptai užleidžia vietą nedviprasmiš- 
koms prievartinėms instrukcijoms. Visas kūno ir manipuliuojamo 
objekto sąlyčio paviršius prisigeria valdžios, kuri tiesiog, prišvar- 
tuoja juos vieną prie kito. Sukonstruojami žmogaus-ginklo, žmo- 
gaus-instrumento, žmogaus-mašinos kompleksai. Nėra nieko 
skirtingesnio nuo tų pavergimo formų, kurios iš kūno reikalavo 
tik ženklų arba produkcijos, išraiškos formų arba darbo rezulta- 
tų. Valdžios diegiami įstatymai kartu reglamentuoja ir operacijos 
tvarką. Štai taip išryškėja disciplinarinės valdžios pobūdis: jos 
funkcija ne atimti, o sintezuoti, ne išplėšti darbo vaisius, o prie- 
varta susieti darbo jėgą su gamybos mechanizmu. 

5. Nuodugnus išnaudojimas. Pagrindinis tradicinio pavidalo 
dienotvarkės principas iš esmės buvo negatyvus; tai nedyki- 
nėjimo principas: draudžiama veltui leisti laiką, kurį atseikėjo 
Dievas ir kurį apmoka Žmonės; dienotvarkė turėjo užkirsti kelią 
laiko švaistymui — morališkai klaidingam, ekonomiškai nesą- 
žiningam dalykui. Disciplina siūlo pozityvų variantą; jos prin- 
cipas — vis naudingiau (teoriškai - be atvangos) išnaudoti laiką: 
ne tiek panaudoti, kiek išsunkti; iš laiko išplėšti vis daugiau 
reikalingų akimirkų, ir iš kiekvienos akimirkos — vis daugiau 
naudingų jėgų. Tai reiškia, kad reikia stengtis vis intensyviau 
praleisti kad ir trumpiausią akimirką, tarytum laiko fragmen- 
tavimo galimybės būtų neišsemiamos arba bent jau, vis detaliau 
tobulinant vidinę organizaciją, būtų galima siekti idealaus taš- 
ko, kuriame maksimalus greitis susilieja su maksimaliu efekty- 
vumu. Būtent šia technika rėmėsi garsieji pėstininkų statutai, 

kuriais po Frydricho II pergalių ėmė sekti visa Europa*: kuo 
smulkiau išskaidomas laikas, kuo daugiau jo padalijimų, kuo 
geriau jis išnarstomas, sudėtinius elementus išskleidžiant prie- 
šais kontroliuojančiojo akis, tuo lengviau pagreitinti operaciją 
arba bent jau optimizuoti jos greitį; štai iš kur tas veiksmo laiko 
reglamentavimas, toks svarbus kariuomenėje, - jį įtvirtinti tu- 
rėjo ištisa žmogiškosios veiklos technologija: 1743 metų Prūsijos 
kariuomenės statute pasakyta, kad ginklas prie kojos nuleidžia- 
mas šešiais etapais, pakeliamas - keturiais, užsimetamas ant 
peties — trylika ir t.t. „Savitarpio pagalbos mokykla“ taip pat, 
tik kitomis priemonėmis, buvo paversta aparatu laiko panau- 
dojimui intensyvinti; ją organizuojant, išvengta linijiškumo ir 
laipsniškumo mokytojo darbe: mokinių grupės, vadovaujamos 
vadovų ir jų pavaduotojų, vienu metu atlieka viena kitą papil- 
dančias operacijas, kad kiekvieną prabėgančią akimirką užpil- 
dytų įvairialypė, tačiau reglamentuota, veikla; kita vertus, sig- 
nalų, švilpukų, komandų ritmas verčia visus priimti tam tikras 
laikiškumo normas, kurios spartina išmokimo procesą ir kartu 
moko greitumą laikyti tam tikra dorybe*; „vienintelis šių ko- 
mandų tikslas yra [...] pripratinti vaikus greitai ir gerai atlikti 
tas pačias operacijas, sumažinti kiek įmanoma laiko nuostolius, 
kurie atsiranda nerangiai pereinant nuo vienos operacijos prie 
kitos'“*. 

32 Prūsų kariuomenės sėkmę galima paaiškinti tik „jos puikia disciplina ir 
išmuštravimu; taigi negalima abejingai žiūrėti į pratybų pasirinkimą; Prū- 
sijoje be atvangos tuo buvo užsiimama keturiasdešimt metų“ (Marėchal de 
Saxe, Laiškas grafui d'Argensonui, 1750 metų vasario 25 diena. Arsenal, Ms. 
2701 ir Mes rėveries, t. II, p. 249). Žr. iliustr. nr. 3 ir 4. 

33 Rašymo pratybos: „[...] 9. „Rankas ant kelių“. Ši komanda duodama su- 
skambinant varpeliu; 10. „Rankas ant stalo, pakelti galvas’; 11. ¡Nuvalyti 
lenteles“. Visi nušluosto lenteles kiek paseilėję pirštus arba geriau - su sku- 
duréliu; 12. „Parodyti lenteles”; 13. „Vadovai, patikrinkite“. Jie patikrina savo 
pavaduotojų ir po to savo bendrasuolių lenteles. Pavaduotojai patikrina savo 
bendrasuolių lenteles, visi kiti lieka savo vietose.“ 


4 1816 metų spalio 30 dienos Samuelio Bernard'o pranešimas savitarpio 
pagalbos mokymo draugijai. 

Tokia pavergimo technika padeda formuoti naują objektą; jis 
palengva perima mechaninio kūno funkcijas — tokio kūno, suda- 
ryto iš kietųjų dalelių ir apdovanoto judesiais, vaizdas ilgai per- 
sekiojo protus, svajojusius apie disciplinarinę tobulybę. Šis nau- 
jas objektas — tai natūralus kūnas, jėgų šaltinis ir trukmės buveinė; 
tai kūnas, galintis atlikti nurodytas operacijas, kurių kiekviena 
turi savo tvarką, savo laiką, savo vidinius reikalavimus, sudėtinius 
elementus. Kūnu, į kurį nukrypsta naujųjų valdžios mechanizmų 
taikiklis, susidomi naujos žinojimo formos. Tai kūnas pratyboms, 
o ne spekuliatyvinei fizikai; kūnas, kuriuo manipuliuoja valdžia, 
o ne gyvulinė dvasia; naudą nešančio muštro, o ne racionalios 
mechanikos kūnas; tačiau kaip tik dėl to jame išryškėja natūralių 
prieštaravimų ir funkcinių apribojimų. Tai ir atrado Guibert'as, 
kritikuodamas pernelyg dirbtinius „manevrus“. Atlaikydamas 
jam primetamas pratybas, kūnas atskleidžia savo esmines kore- 
liacijas ir spontaniškai atmeta tai, kas jam nepriimtina: „Užėję į 
daugelį mūsų muštro mokyklų, pamatysime, kokios sukaustytos 
ir nenatūralios visų tų nelaimingų kareivių povyzos, kokie su- 
traukti jų raumenys, sutrikusi kraujo cirkuliacija [...]. Patyrine- 
kime gamtos ketinimus ir žmogaus kūno sandarą, ir mes aiškiai 
pamatysime, kokia turi būti kareivio stovėsena ir laikysena. Gal- 
va pakelta, neįtraukta, tiesiai per pečių vidurį. Nepasukta nei į 
kairę, nei į dešinę, nes, žinant, kad kaklo slanksteliai tiesiogiai 
sujungti su mentikauliu, nė vieno iš jų negalima pasukti nepa- 
judinant nors kiek tos pusės peties, o kadangi tokiu atveju kūnas 
pakryps, kareivis nebegalės žygiuoti tiesiai ir į jį nebegalės ly- 
giuotis kiti [...]. Dubens kaulas, į kurį, kaip nurodo ordonansas, 
reikia įremti šautuvo buožės smaigalį, kiekvieno žmogaus yra 
skirtingas, todėl vieni šautuvą turėtų paslinkti kiek dešiniau, kiti 
kiek kairiau. Nuleistuko skliautas kartais stipriau, kartais silp- 
niau prisispaudžia prie kūno irgi dėl kūno sandaros nelygumų, 
žiūrint, kokio apkūnumo yra išorinė peties dalis, ir t.t.“ 


3 J.A. de Guibert, Essai général de tactique, 1772, I, p. 21-22. 

Matėme, kad disciplinarinio paskirstymo procedūros buvo 
naudojamos kartu su to meto klasifikavimo ir lentelių sudarymo 
metodais, tačiau įnešė specifinę individų ir daugybės problemą. 
Na o apie disciplinarinę veiklos kontrolę galima pasakyti, kad ji 
įsiterpia tarp tų teorinio arba praktinio tyrinėjimo sričių, kurios 
domisi natūraliąja kūno mechanika; tačiau tame kūne ji atranda 
specifinius procesus; paprastą judesio fiziką po truputį keičia 
elgesys ir jo organiniai reikalavimai. Kūnas, iš kurio reikalauja- 
ma paklusnumo atliekant net menkiausius veiksmus, priešinasi 
ir parodo, kokiomis sąlygomis gali funkcionuoti organizmas. 
Disciplinarinė valdžia koreliuoja ne tik su analitine bei „celiška“, 
bet ir natūralia bei „organiška“ individualybe. 


GENETINIS UGDYMAS 


1667 metų įsake dėl gobelenų manufaktūros įkūrimo buvo numa- 
tyta prie jos įsteigti mokyklą. Karališkųjų pastatų vyriausiasis 
intendantas turėjo atrinkti šešiasdešimt vaikų, skirti jiems išlaiky- 
mą ir kurį laiką patikėti mokytojo, turėjusio juos „šviesti ir moky- 
ti“, globai; paskui leisti mokytis amato pas įvairius manufaktūros 
meistrus-kilimų audėjus (kuriems mokama kompensacija iš mo- 
kinių išlaikymui skirtų lėšų); prasimokę šešerius metus, atidirbę 
ketverius ir išlaikę kvalifikacinį egzaminą, jie gaudavo teisę „ati- 
daryti ir turėti krautuvę“ bet kuriame karalystės mieste. Čia susi- 
duriame su ypatybėmis, būdingomis korporacinio mokymo siste- 
mai: individuali ir drauge visuotinė priklausomybė nuo mokytojo; 
statute numatytas mokymosi laikas, kuris baigiasi kvalifikaciniu 
egzaminu, tačiau tikslios programos nesilaikoma; globaliniai 
mainai tarp meistro, turinčio perteikti savo žinojimą, ir mokinio, 
turinčio teikti paslaugas, pagalbą, o dažnai - ir tam tikrą atlygi- 
nima. Samdomas darbas susipina su žinių perdavimo procesu. 


3 Tokia sampyna aiškiai matyti kai kuriose mokymo kontrakto sąlygose: 
meistras turi perteikti savo mokiniui - kuris atsilygina pinigais ir darbu — 

1737 metų įsaku gobelenų manufaktūros mokiniams organizuo- 
jama piešimo mokykla: ji skirta ne pakeisti dirbančius meistrus, 
bet suteikti papildomų žinių. Čia laikas tvarkomas visai kitaip. 
Kasdien, išskyrus sekmadienius ir šventes, mokiniai dviem va- 
landom susirenka mokykloje. Jie patikrinami pagal ant sienos 
pakabintą sąrašą. Nesantys pažymimi žurnale. Mokykla pada- 
linta į tris klases. Pirmojoje mokosi neturintys jokio supratimo 
apie piešimą; jie kopijuoja modelius, vienas sunkesnį, kitas leng- 
vesnį - žiūrint kieno kokie sugebėjimai. Antrojoje mokosi „jau 
įgijusieji tam tikrus pagrindus“ arba baigusieji pirmąją; jie ko- 
pijuoja paveikslus „iš akies, nepraleisdami nė brūkšnio“, tačiau 
juos turi dominti tik piešinys. Trečioje klasėje jie susipažįsta su 
spalvomis, lieja pasteles, mokosi tapybos teorijos ir praktikos. 
Mokiniai reguliariai atlieka individualias užduotis; kiekvienas 
pratimas su autoriaus pavarde ir atlikimo data įteikiamas moky- 
tojui; už geriausiuosius yra atlyginama; surinkus ir palyginus 
juos metų gale, nustatoma, kiek mokinys pažengė į priekį, ką jis 
dabar sugeba, kaip jis atrodo tarp kitų mokinių; tada spren- 
džiama, kurie gali pereiti į aukštesnę klasę. Mokinių žurnale, 
tvarkomame mokytojų ir jų pavaduotojų, fiksuojamas kasdienis 
mokinių elgesys ir visa, kas vyksta mokykloje. Jį periodiškai 
tikrina inspektorius.?? 

Gobelenų mokykla iliustruoja svarbų reiškinį: klasikinėje epo- 
choje susikuria nauja technika, kuria užvaldomas individualios 
egzistencijos laikas, reguliuojami laiko, kūnų ir jėgų santykiai, 
akumuliuojama trukmė ir vis labiau išnaudojama laiko, kuris 
praeina, tėkmė. Kaip individų laiką paversti kapitalu, kaip tą 
laiką akumuliuoti kiekviename iš jų, jų kūnuose, jėgose arba ga- 
bumuose ir kaip jį kontroliuoti? Kaip organizuoti naudos atne- 
šančias trukmes? Disciplinos, analizuojančios erdvę, išskaidančios 


visą savo žinojimą, nieko nenuslėpdamas; priešingu atveju jam gresia pini- 
ginė nuobauda. Plg., pavyzdžiui, F. Grosrenaud, La Corporation ouvrière à 
Besancon, 1907, p. 62. 

7 Plg. E. Gerspach, La Manufacture des Gobelins, 1892. 

ir vėl sukonstruojančios veiklos formas, laikytinos taip pat ir 
mechanizmais, gausinančiais ir paverčiančiais kapitalu laiką. 
Tam naudojami keturi metodai, kurie aiškiausiai matomi kariuo- 
menės organizacijoje. 

1. Suskaidyti trukmę vienas paskui kitą sekančiais arba para- 
leliais segmentais, kurių kiekvienas turi baigtis nustatytu laiku. 
Pavyzdžiui, atskirti mokymosi laikotarpį nuo praktikos periodo; 
nepainioti naujokų apmokymo su veteranų pratybomis; atida- 
ryti tarnybai kariuomenėje ruošiančias karo mokyklas (1764 me- 
tai įsteigiama École de Paris, 1776 metais — dvylika provincijos 
mokyklų); į profesionalius kareivius rekrutuoti kuo jaunesnio 
amžiaus Žmones, imti vaikus, „tegu tėvynė juos įsūnija ir išau- 
gina specialiose mokyklose“*; mokyti palaipsniui: pirma kariš- 
kos laikysenos, po to žygiuoti, paskui apsieiti su ginklais, paskui 
šaudyti ir nepereiti prie kito etapo tol, kol nėra visiškai įsisa- 
vintas ankstesnysis: „Viena pagrindinių klaidų - parodyti karei- 
viui viską iš karto”?; trumpai tariant, išskaidyti laiką atskirais, 
suderintais laipteliais. 2. Organizuoti šiuos laiptelius remiantis 
analitine schema - kuo paprastesnių laiptelių sekos kombinuo- 
jamos tarpusavyje sudėtingėjimo linkme. Taigi mokymo proce- 
se atsisakoma analoginio pakartojimo principo. XVI amžiuje 
karinėse pratybose dažniausiai imituota visas mūšis arba jo dalis 
ir siekta apskritai ugdyti kareivio įgudimą arba jėgą“; XVIII am- 
žiaus mokymo „vadovėlis“ vadovaujasi nebe „pavyzdžio“, o 
„elementarumo“ principu: svarbu paprasti gestai — pirštų pa- 
dėtis, kojos sulenkimas, rankų judesiai, — tai pamatiniai nau- 
dingo elgesio komponentai, užtikrinantys, be kita ko, jėgos, įgu- 
dimo, paklusnumo muštrą. 3. Finalizuoti šiuos laiko segmentus, 


38 Tai buvo J. Servano projektas, žr. Le Soldat citoyen, 1780, p. 456. 

1743 metų prūsų pėstininkų statutas, Arsenal, Ms. 4076. 

+ XVI amžiaus pabaigoje F. de la Noue rekomendavo įkurti karo akademijas, 
kuriose būtų mokoma „jodinėti, bėgioti su durklu prie diržo, kartais — apsi- 
ginklavus, šaudyti, vaikščioti lynu, šokinėti; nepakenktų dar plaukimas ir 
imtynės, nes visa tai stiprina ir lavina žmogaus kūną.“ Discours politigues et 
militaires, 1614 metų leidimas, p. 181-182. 

nustatyti pabaigos terminą, vainikuojamą egzamino, kurio funk- 
cija yra trilypė: parodyti, ar subjektas pasiekė statuto reikalauja- 
mą lygi, garantuoti, kad jo žinios prilygsta kitų egzaminuojamų- 
jų žinioms, ir diferencijuoti kiekvieno individo sugebėjimus. 
Seržantai, kapralai ir t.t., „turintys apmokyti kitus, nusprendę, 
kad kuris nors kareivis jau gali pereiti į pirmą klasę, pristato jį 
savo dalinio karininkams, kurie jį atidžiai patikrina; nustatę, kad 
jis nepakankamai apmokytas, jie atsisako jį priimti; jeigu, priešin- 
gai, jiems pasirodo, kad pristatytąjį žmogų galima priimti, kari- 
ninkai patys jį pristato pulko vadui, kuris, jeigu jam atrodo būti- 
na, pats apžiūri jį ir paveda patikrinti vyresniesiems karininkams. 
Pakanka mažiausios klaidos, kad būtų atsisakyta jį priimti, ir 
niekas negali pereiti iš antros į pirmą klasę nepraėjęs pirmojo 
patikrinimo.”* 4. Sudaryti tam tikras pratimų sekas; kiekvienas 
atlieka pratimus, atitinkančius jo lygi, jo prasimokytą laiką, jo 
laipsnį. Bendri pratimai atlieka diferencijavimo funkciją, o kiek- 
vienam skirtumui skiriamas specialus pratimas. Pasibaigus vienai 
sekai, prasideda kitos, atsišakoja ir savo ruožtu skyla toliau. Tad 
kiekvienas individas įrašomas į tam tikrą laikiškumo seką, api- 
brėžiančią jo lygį arba rangą. Užsimezga disciplinarinių pratybų 
polifonija: „Antros klasės kareivius kiekvieną rytą apmoko ser- 
žantai, kapralai, dalinio elitiniai kareiviai*, pirmosios klasės ka- 
reiviai [...J. Pirmosios klasės kareivius kiekvieną sekmadienį ap- 
moko skyriaus vadas [...]; kapralus ir elitinius dalinio kareivius 
kiekvieną antradienį po pietų apmoko to dalinio seržantai, o 
šiuos kiekvieno mėnesio 2, 12 ir 22 dieną - vyresnieji karininkai. “*2 
Kaip tik šis disciplinarinis laikas pamažu įsiviešpatauja pe- 
dagoginėje praktikoje - mokymosi laikas atskeliamas nuo suau- 
gusio žmogaus laiko, nuo laiko, kai įgytas amatas panaudojamas 
praktikoje; mokslas skaidomas stadijomis, kurias atskiria kaskart 


* Instruction par l'exercice de l'infanterie, 1754, gegužės 14. 

* Pranc. anspessades „elitiniai kareiviai“. Trijų šimtų žmonių dalinyje jų būdavo 
dvylika, visi iš aukštuomenės. 

2 Ibid. 

sudėtingesni egzaminai; sudaromos programos kiekvienai konk- 
rečiai mokymosi fazei, į jas įtraukiant vis sunkesnius pratimus; 
individai įvertinami atsižvelgiant į tai, kaip jie įveikė tą ar kitą 
seką. „Iniciacinį“ tradicinio mokymo laiką (visuotinį, kontroliuo- 
jamą vieno mokytojo, sankcionuojamą vienu egzaminu) pakeičia 
daugialypės ir progresyvinės disciplinarinio laiko sekos. For- 
muojasi ištisa analitinė pedagogika, skrupulingai numatanti 
kiekvieną smulkmeną (mokomasis dalykas suskaidomas į pa- 
prasčiausius elementus, smulkiausiais laipsniais hierarchizuoja- 
ma kiekviena pažangos fazė) ir istoriniu požiūriu užbėganti 
gerokai į priekį (ji didžia dalimi nuspėjo genetines ideologų 
analizes, kurioms pati, atrodo, pasitarnavo kaip techninis mo- 
delis). Pačioje XVIII amžiaus pradžioje Demia mokymą skaityti 
norėjo padalinti į septynis etapus: pirmame mokomasi pažinti 
raides, antrame - skiemenuoti, trečiame - jungti skiemenis ir 
perskaityti visą žodį, ketvirtame skaitomi lotynų kalbos sakiniai 
arba frazės nuo vieno skyrybos ženklo iki kito, penktame pra- 
dedama skaityti prancūziškai, šeštasis skirtas labiausiai įgudu- 
siems skaityti, septintame skaitomi rankraštiniai tekstai. Tačiau 
jeigu mokinių būtų per daug, įvestini dar papildomi etapai; pir- 
moje klasėje būtų keturios grupės: pirmoje mokomasi „papras- 
tų raidžių“; antroje — „mišrių“ raidžių; trečioje - sutrumpėjusių 
raidžių (a, ė...); paskutiniojoje - dvigubų raidžių (ff, ss, tt, st). 
Antroji klasė būtų padalinta į tris grupes: į tuos, „kurie prieš 
perskaitydami visa skiemenį ištaria atskirai kiekvieną raidę, 
pvz., D.O., DO“; į tuos, „kurie garsiai perskaito pačius sunkiau- 
sius skiemenis, tokius kaip bant, brand, spinx“ ir t.t.“ Kiekvienas 
šių elementų kombinavimo lygmuo turi išsitekti didžiojoje lai- 
kiškumo sekoje, atsispindinčioje natūralų proto progresą ir kartu 
kodifikuojančioje mokymo procedūras. 

Viena paskui kitą einančių veiklų „sekų“ sudarymas leidžia 
valdžiai iš pagrindų persmelkti bet kokią trukmę: detaliai kont- 
roliuoti kiekvieną akimirką ir laiku įsikišti (atskirti, perauklėti, 


8 Demia, Règlement pour les écoles de la ville de Lyon, 1716, p. 19-20. 


13-679 


194 Disciplina 


nubausti, pašalinti); apibūdinti, taigi - ir panaudoti individus, 
atsižvelgiant į jų pasiektą lygmenį sekoje; akumuliuoti laiką ir 
veiklą, atrasti juos, totalizuotus ir parengtus naudojimui, galu- 
tiniame rezultate, atspindinčiame individo sugebėjimų ribą. Iš- 
sklaidytas laikas surenkamas, kad teiktų naudą, ir suvaldoma 
besitaikanti išsprūsti trukmė. Valdžia artikuliuojama tiesiogiai 
per laiką: ji užtikrina jo kontrolę ir vartojimą. 

Disciplinariniai metodai sukuria linijinį laiką, kurio akimirkos 
sklandžiai pereina iš vienos į kitą galutinio, stabilaus taško link. 
Žodžiu, tai „evoliucinis“ laikas. Tačiau reikia prisiminti, kad tuo 
pat metu administracinės ir ekonominės kontrolės priemonės 
sukuria socialinį laiką, suskirstytą sekomis, kryptingą ir akumu- 
liuojantį: atrandama „progreso“ evoliucija. Disciplinariniai me- 
todai išryškina individualias sekas: atrandama „ugdymo“ evo- 
liucija. Šie du dideli XVIII amžiaus „atradimai“ — visuomenės 
progresas, individo genetinis ugdymas - turbūt koreliuoja su 
naujais valdžios metodais, o tikriau sakant, su naujais laiko 
valdymo ir jo panaudojimo būdais: segmentavimu, sekų suda- 
rymu, sinteze ir totalizacija. Valdžios makro- ir mikrofizika lei- 
do - žinoma, ne išrasti istoriją (to jau seniai nebereikėjo daryti), 
bet integruoti laikiškumo, unitariškumo, tolydumo, kumuliaty- 
vumo dimensiją į kontrolės mechanizmą ir dominavimo prak- 
tiką. Tuo metu susiformavęs „evoliucinis“ istorijos supratimas — 
taip giliai įsišaknijęs, kad dar ir šiandien daugeliui jis atrodo 
savaime akivaizdus - siejasi su valdžios funkcionavimo pobū- 
džiu. Visai taip pat kaip kronikas, genealogijas, žygdarbius, vieš- 
patavimus ir atliktus darbus „primenanti istorija“, be abejonės, 
ilgą laiką siejosi su kita valdžios atmaina. Atsiradus naujiems 
pavergimo būdams, iškilmingų įvykių „dinastijas“ ima išstumti 
tolydžių evoliucijų „dinamika“. 

Šiaip ar taip, atrodo, kad mažasis individualybės-ugdymo, 
kaip ir individualybės-celės arba individualybės-organizmo, 
kontinuumas laike yra disciplinos išdava ir objektas. O šio laiko 
sekų nustatymo centre randame metodą, savo svarba prilygstantį 

„lentelių“ sudarymo metodui individų paskirstymo ir padali- 
jimo vienutėmis atvejais; arba „manevrui“, užtikrinančiam veik- 
los ekonomiją ir organinę kontrolę. Turiu omeny pratybas. Pra- 
tybų metu kūnas atlieka kartotines ir drauge skirtingas, kaskart 
sunkesnes užduotis. Koreguodamos elgesį kažkokio galutinio 
būvio link, pratybos leidžia bet kuriuo momentu apibūdinti in- 
dividą arba to galutinio tikslo, arba kitų individų, arba tam tikro 
[pasirinkto] maršruto atžvilgiu. Taip užtikrinamas tolydus ir re- 
guliuojamas augimas, kurį galima stebėti ir įvertinti. Pratybos 
nuėjo ilgą kelią, kol tapo griežta disciplina: jos naudotos ka- 
riuomenėje, bažnyčioje, universitetuose — kaip įšventinimo ri- 
tualai, parengimo ceremonijos, teatro repeticijos, egzaminai. Ta- 
čiau jų linijinis, progresyvinis organizavimas, genetinė plėtotė 
laike atsiranda, bent jau kariuomenėje ir mokykloje, palyginti 
vėlai. Ir jų ištakos, be abejo, slypi religijoje. Šiaip ar taip, mintis 
apie mokyklinę „programą“, kuri lydi vaiką iki mokslų pabai- 
gos ir kurioje numatytos kiekvienais metais, kiekvieną mėnesį 
sudėtingėjančios pratybos, kilo, atrodo, vienoje iš konfesinių 
grupių - Bendro Gyvenimo Broliai.* Patyrę didelę Ruusbroeco 
ir Pareinės mistikų įtaką, jie perkėlė dalį dvasinio gyvenimo me- 
todų į švietimą — ir ne tik raštininkų, bet ir teisėjų bei pirklių: 
dvasinį mokytoją, savo pavyzdžiu rodantį kelią į tobulybę, pa- 
keičia mokytojas, autoritariniais metodais tobulinantis savo mo- 
kinius; vis rūstesnės pratybos, kuriomis grindžiamas asketiškas 
gyvenimo būdas, čia pavirsta užduotimis, kurių sudėtingėjimas 
atspindi progresą įsisavinant Žinias ir gero elgesio normas; su- 
telkta visos bendruomenės pastanga siekiant išganymo čia pa- 
virsta kolektyvinėmis ir niekada nesibaigiančiomis lenktynėmis 
tarp individų, kurie klasifikuojami vienas kito atžvilgiu. In- 
dividualių, tačiau kolektyvui naudingų įgūdžių formavimo me- 
todų užuomazga turbūt slypėjo bendruomeninio gyvenimo ir 


“4 Plg. G. Codina Meir, Aux sources de la pédagogie des Jésuites, 1968, 
p. 160 tt. 

išganymo patyrime.* Mistinėmis ir asketinėmis pratybomis bu- 
vo tvarkomas laikas čia, žemėje, siekiant išganymo danguje. Jų 
prasmė Vakarų istorijoje pamažu keičiasi, išsaugodama kai ku- 
rias joms būdingas ypatybes: jos padeda taupyti gyvenimo laiką, 
akumuliuoti jį naudingu pavidalu ir, remiantis taip sutvarkytu 
laiku, valdyti žmones. Pratybos, įsiliejusios į politinio kūnų ir 
trukmės apvaldymo procesą, nebesiorientuoja į anapus; jomis 
siekiama pavergti, ir šis procesas dar nepasibaigė. 


JĖGŲ KOMPONAVIMAS 


„Pirmiausia atsikratykime seno prietaro, kad dalinys stiprėja 
didėjant jo gyliui. Visi fizikiniai judėjimo dėsniai išsisklaido kaip 
dūmas, kai norima jais pasiremti karinėje taktikoje.“** XVII am- 
žiaus pabaigoje pėstininkų kariuomenė ėmė kratytis fizinės ma- 
sės modelio. Kariuomenėje, apginkluotoje ietimis ir muškieto- 
mis - lėtais, netobulais ginklais, visiškai netinkamais tiksliai 
nusitaikyti - dalinys buvo naudojamas arba kaip pabūklo svie- 
dinys, arba kaip siena ar tvirtovė: „grėsmingieji Ispanijos ka- 


45 Šiuos metodus skleidė Lježo, Devenporto, Zwollés, Weselio mokyklos; 
taip pat Jeanas Sturmas, 1538 metais pateikęs pranešimą, kaip organizuoti 
gimnaziją Strasbūre. Plg. Bulletin de la société d'histoire du protestantisme, 
t. XXV, p. 499-505. 

Pažymėtina, kad santykiai tarp kariuomenės, vienuolių gyvenimo orga- 
nizacijos ir pedagogikos yra labai sudėtingi. Su romėnų kariuomenės „de- 
kurija“ susiduriame benediktinų vienuolynuose kaip su darbo ir, be abe- 
jonės, priežiūros vienetu. Iš ten jį nusižiūrėjo Bendro Gyvenimo Broliai, 
organizuodami savo pedagoginę veiklą: mokiniai buvo skirstomi į grupes 
po dešimt žmonių. Tokį pat vienetą, nusižiūrėję kariuomenės modelį, jėzuitai 
perkėlė į kolegijų sceną. Tačiau dekurijos buvo atsisakyta, vietoj jos pasi- 
telkiant dar militariškesnę schemą su rangais, kolonomis ir gretomis. 

* J.A. de Guibert, op. cit., p. 18. Tiesą sakant, tai labai sena problema, vėl 
tapusi aktuali XVIII amžiuje dėl ekonominių ir techninių priežasčių, apie 
kurias kalbėsime vėliau; apie minėtajį „prietarą“ dažnai buvo diskutuojama 
ne tik paties Guibert'o, bet ir Folard'o, Pireh'o, Mesnil-Durand'o aplinkoje. 

riuomenės pėstininkai“. Kareivių vietą šioje masėje dažniausiai 
lėmė jų patirtis ir narsa. Centre — patys naujausi šauktiniai. Jie 
turi suteikti daliniui svorį ir apimtį, „sutankinti“ jo kūną. Prie- 
šakyje, kampuose ir šonuose - drąsiausi arba įgudimu pagarsėję 
kareiviai. Klasikinėje epochoje pereinama prie ištiso smulkių arti- 
kuliacijų tinklo. Karinis junginys — regimentas, batalionas, būrys, 
vėliau „divizionas““" — tampa tam tikros rūšies mašina, kurios 
gausios detalės juda viena kitos atžvilgiu tam, kad sudarytų rei- 
kiamą konfigūraciją ir gautų reikiamą rezultatą. Kokios šito pasi- 
keitimo priežastys? Kai kurios ekonominio pobūdžio: siekiama, 
kad kiekvienas individas duotų naudos ir atsipirktų dalinių for- 
mavimo, išlaikymo bei apginklavimo išlaidos; kad kiekvienas 
kareivis, kiekvienas taip brangiai kainavęs junginys būtų panau- 
dotas kuo efektyviau. Tačiau šios ekonominės priežastys tapo 
lemiamos tik įvykus techninei transformacijai: išradus šautuvą“, 
kuris buvo tikslesnis, greitesnis už muškietą, imta kitaip vertinti 
kareivio įgudimą; kadangi šautuvu lengviau pataikyti į pasirink- 
tą taikinį, vertinga tapo ir individualios ugnies galia; na o ka- 
dangi dabar kiekvienas kareivis taip pat galėjo tapti taikiniu, 
turėjo padidėti ir jo paties judrumas; išnyko masė, kaip taktikos 
priemonė, ir jos vietą užėmė menas išdėstyti junginius ir žmones 
ilgomis, iš dalies lanksčiomis ir judriomis linijomis. Teko moky- 
tis, kaip tiksliai parinkti individualias ir kolektyvines pozicijas, 
kaip apskaičiuoti grupių arba pavienių elementų judėjimą, kaip 
perdislokuoti junginius, kaip pereiti iš vienų pozicijų į kitas; 
trumpai tariant, teko išrasti mašineriją, kurios varomoji jėga 
buvo nebe judri ar nejudri masė, o skaidomų segmentų geomet- 
rija, kurios bazinis vienetas - judrus kareivis su savo šautuvu“; 


47 Ta prasme, kuria šis terminas vartojamas nuo 1759 metų. 

48 Bendrai paėmus, galima būtų sakyti, kad šautuvas visuotinai paplito po 
Steinkerko mūšio (1699). 

4% Apie šios geometrijos svarbą žr. J. de Beausobre: „Karo mokslas iš esmės 
yra geometriškas [...]. Išrikiuoti batalioną arba eskadroną fronto linijoje ir 
statmenai į gylį galima tik naudojantis gilumine, iki šiol nepažinta geo- 
metrija“ (Commentaires sur les dėfenses des places, 1757, t. II, p. 307). 

o dar žemesniame lygmenyje, be abejo, minimalūs gestai, ele- 
mentarių veiksmų trukmė, užimamos arba įveiktos erdvės frag- 
mentai. 

Su tomis pačiomis problemomis susiduriama kuriant produk- 
tyvią darbo jėgą, kuri būtų efektyvesnė už ją sudarančių ele- 
mentariųjų jėgų sumą: „[...] Kombinuota darbo diena [...tampa 
našesnė] arba didinant mechaninę darbo jėgą, arba erdviškai 
praplečiant jos veikimo sferą, arba gamybos areną erdviškai su- 
siaurinant palyginti su gamybos mastu, arba kritiniu momentu 
panaudojant daug darbo per trumpą laiko tarpą [...] specifinis 
kombinuotos darbo dienos gamybinis pajėgumas yra visuo- 
meninis darbo gamybinis pajėgumas, arba visuomeninio darbo 
gamybinis pajėgumas. Jis atsiranda iš pačios kooperacijos.“*0 

Taip atsiranda naujas reikalavimas, jį įgyvendinti turės dis- 
ciplina: sukonstruoti mechanizmą, kurio veikimo efektą didintų 
kryptinga jį sudarančių elementariųjų dalelių sąveika. Discip- 
lina nebėra vien tik menas paskirstyti kūnus, išplėšti iš jų laiką 
ir jį akumuliuoti, dabar ji komponuoja jėgas ir kuria efektyvų 
mechanizmą. Šis reikalavimas įgyvendinamas keliais būdais. 

1. Pavienis kūnas tampa elementu, kurį galima kur nors pa- 
talpinti, perkelti, sujungti su kitais. Pagrindiniai jo kintamieji 
jau nebe narsa arba jėga, o užimama vieta, intervalas, regulia- 
rūs, taisyklingi judesiai. Žmogus dalinyje visų pirma yra judrios 
erdvės fragmentas, o tik paskui drąsos arba garbės įsikūnijimas. 
Štai kaip kareivį apibūdina Guibert'as: „Ginkluotas kareivis 
užima daugiausiai dvi pėdas į plotį, tai yra nuo vieno kraštinio 
taško iki kito, ir apytiksliai vieną pėdą į storį, skaičiuojant tarp 
50 K. Marksas, Kapitalas, Vilnius, 1956, kn. I, 4 skyrius, XI skirsnis, p. 295. 
Marxas atkakliai keletą kartų pabrėžia darbo pasidalijimo ir karinės taktikos 
problemų analogiškumą. Pavyzdžiui: „Panašiai kaip raitelių eskadrono puo- 
limo jėga arba pėstininkų pulko pasipriešinimo jėga iš esmės skiriasi nuo 
[individualių jėgų] sumos [...], taip ir mechaninė pavienių darbininkų jėgų 
suma skiriasi nuo to visuomeninio jėgos potencialo, kuris išsivysto, kai daug 
rankų vienu metu dalyvauja atliekant tą pačią nedalomą operaciją.“ (Ibid., 
p. 292.) 

krūtinės ir menčių, prie to dar reikia pridurti vienos pėdos inter- 
valą iki kito kareivio. Visomis kryptimis susidaro po dvi pėdas 
vienam kareiviui, o tai reiškia, kad mūšyje pėstininkų dalinio 
frontas ir gylis yra tiek žingsnių, kiek yra gretų.“ Kūno funkci- 
jos redukuojamos. Tačiau šis kūnas-segmentas įtraukiamas į iš- 
tisą ansamblį su juo sąveikaujančių segmentų. Kareivis, kurio 
kūno kiekviena detalė išmuštruota reikiamoms operacijoms, 
savo ruožtu turi tapti kito lygmens mechanizmo elementu. Ka- 
reiviai pirma apmokomi „po vieną, paskui po du, paskui di- 
desnėmis grupėmis [...]. Apmokius kiekvieną atskirai, reikia pa- 
tikrinti, ar jie moka naudotis ginklu poromis, tegu jie keičiasi 
vietomis, kad stovintis kairėje išmoktų derinti veiksmus su kai- 
mynu iš dešinės.““? Kūnas tampa iš daugelio segmentų sudaryto 
mechanizmo dalele. 

2. Mechanizmo dalele tampa ir įvairios chronologinės sekos, 
kurias disciplina jungia tarpusavyje, formuodama sudėtinį lai- 
ką. Sekų laikus reikia derinti taip, kad iš kiekvieno individo bū- 
tų galima išplėšti kuo daugiau jėgų ir, sujungus jas, pasiekti 
optimalų rezultatą. Servanas svajojo apie visą valstybės terito- 
riją aprėpianti karinį mechanizmą, kuris nė akimirką — tačiau 
kiekviename evoliucijos segmente skirtingai - neleistų žmogui 
ištrūkti iš jam priskirtos genetinio ugdymo pakopos. Karinis 
gyvenimas prasidėtų nuo pat mažens, „sukarintuose dvaruose“ 
vaikai būtų mokomi karo meno; šiuose dvaruose gyvenimas ir 
pasibaigtų — čia veteranai iki savo paskutinės dienos mokytų 
vaikus, muštruotų naujokus, vadovautų kareivių pratyboms, 
prižiūrėtų, kaip jie atlieka visuomenei naudingus darbus, ir 
galiausiai — palaikytų tvarką šalyje, kol kariuomenė kaunasi prie 
šalies sienų. Gyvenime nelieka nė vienos akimirkos, iš kurios 
negalima būtų išplėšti jėgų, svarbu išmokti ją diferencijuoti ir 
jungti su kitomis. Didelėse dirbtuvėse pasitelkiami vaikai ir 
seniai; jiems pakanka elementarių sugebėjimų atlikti darbus, 
51 J.A. de Guibert, op. cit., p. 27. 

521755 metų gegužės 6 dienos ordonansas apie pėstininkų apmokymą. 

kuriais neapsimoka gaišinti labiau įgudusių darbininkų; maža 
to, tai pigi darbo jėga; pagaliau dirbdami jie niekam nebėra našta. 
Štai ka sako mokesčių rinkėjas apie vieną Anžero įmone: „Darbš- 
čiajai žmonijai ši manufaktūra gali pagelbėti nuo dešimties metų 
iki pat senatvės grumtis su dykaduoniavimu ir jį lydinčiu skur- 
du.“3 Tačiau subtiliausiai skirtingos chronologijos derinta pradi- 
nio mokslo sistemoje. Pirmieji daigai pasirodo XVII amžiuje, o 
XIX amžiaus pradžioje, ėmus taikyti Lancasterio metodą, dant- 
ratis po dantračio sukonstruojamas sudėtingas „savitarpio pagal- 
bos mokyklos“ mechanizmas: iš pradžių vyresniesiems moks- 
leiviams pavedama prižiūrėti, paskui - kontroliuoti darbą, o 
vėliau — ir mokslą; galų gale visą mokinių laiką praryja arba 
mokymasis, arba kitų mokymas. Mokykla tampa mokymosi 
mechanizmu, kuriame kiekvienas mokinys, lygmuo ir akimirka, 
teisingai juos tarpusavyje jungiant, permanentiškai išnaudojami 
bendrajame mokymo procese. Vienas karštas „savitarpio pagal- 
bos mokyklų“ šalininkas štai kaip apibūdina pasiektą pažangą: 
„Mokykloje, kur yra 360 vaikų, mokytojas, norėdamas padirbėti 
su kiekvienu mokiniu, tris valandas trunkančioje pamokoje ne- 
galėtų jam skirti daugiau negu pusės minutės. Taikant naująjį 
metodą, dvi su puse valandos rašo, skaito arba skaičiuoja kiek- 
vienas iš 360 mokinių.'“* 

3. Toks kruopščiai pasvertas jėgų kombinavimas reikalauja 
tiksliai suderintos komandavimo sistemos. Bet kokią disciplinuo- 
jamo individo veiklą skaido atkarpomis ir paakina komandos, 
kurios turi būti trumpos ir suprantamos; įsakymas neaiškinamas 
ir neformuluojamas; jeigu jis paskatina norimą elgesį, to pakan- 
ka. Ryšys tarp šeimininko ir disciplinuojamojo palaikomas sig- 
nalais: reikalaujama ne suprasti komandą, o pastebėti signalą ir 
akimirksniu reaguoti pagal daugiau ar mažiau dirbtinį, iš anksto 


5 Harvouin, Ataskaita apie Turo apygardą, žr. P. Marchegay, Archives d'An- 
jou, t. II, 1850, p. 360. 

* Samuel Bernard, 1816 metų spalio 30 dienos pranešimas Savitarpio pa- 
galbos mokymo draugijai. 

nustatytą kodą. Kūnai įspraudžiami į ankštą signalų pasauleli, 
kur į kiekvieną ženklą tėra po vieną vienintelį privalomą atsaky- 
mą: tai muštro technika, „despotiškai iš kiekvieno išmušanti men- 
kiausią protestą ar murmesį“; disciplinuotas kareivis „paklūsta, 
kad ir ką jam įsakytų; jis paklūsta aklai ir nedvejodamas; nepa- 
klusnumo išraiška veide, menkiausias delsimas yra nusikalti- 
mas“. Tokiu pat būdu turi būti muštruojami ir mokiniai: mažai 
žodžių, jokių paaiškinimų, beveik visiška tyla, kurią pertrauktų 
tik signalai — varpo dūžiai, pliaukštelėjimai, gestai, tiesiog moky- 
tojo žvilgsnis arba pagaliau tas mažas medinis aparatas, vartotas 
krikščioniškose mokyklose. Par excellence vadintas „Signalu“, jis 
savo mašinaliu trumpumu turėjo realizuoti komandavimo tech- 
niką ir kartu diegti paklusnumo moralę. „Pirmas ir pagrindinis 
signalo uždavinys yra iš karto atkreipti visų mokinių žvilgsnius 
į mokytoją ir priversti dėmesingai sekti tai, ko jis moko. Taigi, 
panorėjęs atkreipti vaikų dėmesį ir nutraukti kitus užsiėmimus, 
jis suduos vieną kartą. Geras mokinys, kiekvieną kartą išgirdęs 
signalą, įsivaizduos, kad girdi mokytojo arba, dar geriau, paties 
Dievo balsą, ištariantį jo pavardę. Tada jį apims jaunojo Samuelio 
jausmai, kartu su juo iš pačių sielos gelmių ištariantys: Pone, aš 
čia.“ Mokinys turės išmokti signalų kodą ir atsiliepti automatiš- 
kai į kiekvieną iš jų. „Maldai pasibaigus, mokytojas suduos į sig- 
nalą ir, žiūrėdamas į vaiką, kuris turi skaityti, duos jam ženklą 
pradėti. Norėdamas sustabdyti skaitantiji, vėl signalizuos [...]. Kad 
skaitantysis iš naujo perskaitytų blogai ištartą raidę, skiemenį ar 
žodį, duos ženklą du kartus pagrečiui. Jeigu skaitant iš naujo 
pradedama ne nuo blogai perskaityto žodžio, nes jau nuskubėta 
keletą žodžių toliau, mokytojas signalizuos tris kartus pagrečiui, 
kad mokinys grįžtų keletą žodžių atgal, ir tol kartos tą ženklą, 
kol mokinys suras blogai ištartą skiemenį arba žodį.“ „Savitarpio 
pagalbos mokyklose“ ši elgesio kontrolė dar sustiprinama sistema 


55 L. de Boussanelle, Le Bon Militaire, 1770, p. 2. 
% J.-B. de La Salle, op. cit., 1828, p. 137-138. Plg. taip pat Ch. Demia, op. cit., 
p. 21. 

signalų, į kuriuos reikia reaguoti akimirksniu. Netgi žodiniai 
įsakymai funkcionuoja kaip signalų sistemos elementai: „,Sės- 
kite į suolus“. Sulig žodžiu sėskite vaikai energingai nuleidžia 
dešinę ranką ant stalo ir kelia koją į suolą; sulig žodžiais į suolus, 
jie įkelia antrą koją ir atsisėda priešais savo rašymo lenteles [...]. 
„Paimkite lenteles“. Sulig žodžiu paimkite vaikai dešinę ranką 
ištiesia link virvutės, kuria lentelė pakabinama ant vinies, įkaltos 
tiesiai priešais juos, o kaire suima pačią lentelę; sulig žodžiu 
lenteles jie jas nukabina ir padeda ant stalo.'“? 

Apibendrinant galima pasakyti, kad iš kūnų, kontroliuojamų 
disciplinos, sukuriami keturi individualybių tipai, arba, tikriau, 
viena individualybė, kuriai būdingos keturios ypatybės: „celiš- 
kumas“ (erdvinis paskirstymas), organiškumas (veiklos kodavi- 
mas), genetiškumas (laiko akumuliavimas), kombinaciškumas 
(jėgų komponavimas). Tam panaudojamos keturios esminės 
technikos: „lentelių“ konstravimas; „manevrų“ reglamentacija; 
pratybos; pagaliau įvairios jėgų kombinavimo „taktikos“. Tak- 
tika, su lokalizuotų kūnų, koduotų veiklų ir suformuotų įgūdžių 
pagalba konstruojanti mechanizmus, kuriuose įvairių jėgų sa- 
veikos našumas didinamas sudarant apskaičiuotas jų kombina- 
cijas, yra menas, kurį galima, be abejonės, laikyti aukščiausia 
disciplinarinės praktikos forma. Šis žinojimas, XVIII amžiaus 
teoretikų manymu, pagrindė apskritai bet kokią karinę praktiką, 
pradedant individualių kūnų kontrole ir pratybomis, baigiant 
specifinių jėgų panaudojimu sudėtingiausių daugybių atžvilgiu. 
Tai disciplinuojamo kūno architektonika, anatomija, mechani- 
ka, ekonomika: „Daugelio kariškių akimis žiūrint, taktika tėra 
viena iš neaprėpiamo karo mokslo atšakų: mano akimis, ji - šito 


7 Journal pour l'instruction élémentaire, 1816 balandis. Plg. R.R. Tronchot, 
L'enseignement mutuel en France, disertacijos mašinraštis, I, kur apskaičiuota, 
kad mokiniai per dieną turėdavę gauti daugiau nei 200 įsakymų (neskaitant 
tų, kurie dar duodami išimtiniais atvejais); vien iki pietų būta 26 įsakymų 
balsu, 23 ženklais, 37 varpeliu ir 24 švilpuku, taigi varpelis arba švilpukas 
skambėdavo kas trys minutės. 

mokslo pagrindas; ji pati yra šitas mokslas, nes moko sudaryti 
dalinius, juos tvarkyti, juos išdėstyti, priversti juos kautis; nes ji 
viena gali atstoti daugelį ir geba manipuliuoti masėmis; galiau- 
siai ji sujungia žmonių, ginklų, pavojaus židinių ir aplinkybių 
pažinimą, nes tik visos šios žinios kartu gali numatyti minėtų 
veiksmų planą.“* Arba dar: „Žodis taktika [...] mums sukelia 
mintį apie poziciją, kurią žmonės, sudarantys kokį nors dalinį, 
užima kitų, skirtingų, vieną kariuomenę sudarančių dalinių at- 
žvilgiu, apie jų judėjimą ir jų veiksmus, ir jų tarpusavio ryšius.'“? 

Galimas daiktas, kad karas, kaip strategija, yra politikos tę- 
sinys. Tačiau nepamirškime, kad „politika“ buvo laikoma, jei- 
gu ir ne tiesmukiškai ar tiesiogiai paties karo, tai bent karinio 
modelio, kaip pagrindinės priemonės, užkertančios kelią pilie- 
tiniams neramumams, tęsiniu. Taikai ir vidaus tvarkai palaikyti 
politika siekė įgyvendinti mechanizmą, kuris funkcionuotų 
kaip tobula kariuomenė, disciplinuota masė, paklusnus ir vis- 
kam pasiruošęs dalinys, kaip pulkas stovykloje ir mūšio lauke, 
manevruose ir pratybose. XVIII amžiuje didžiosiose valstybėse 
kariuomenė užtikrina pilietinę taiką, be abejo, todėl, kad ji yra 
reali jėga, visuomet grasantis kalavijas, bet ir todėl, kad jos 
technika ir žinojimas projektuojami į visuomenės kūną. Jeigu 
egzistuoja seka politika-karas, kurią realizuoja strategija, tai 
egzistuoja ir seka kariuomenė-politika, kurią realizuoja taktika. 
Strategija leidžia laikyti karą vienu iš tarpvalstybinės politikos 
būdų; o taktika leidžia kariuomenę laikyti principu, sulaikančiu 
nuo karo pilietinę visuomenę. Klasikiniame amžiuje gimė di- 
džioji politinė ir karinė strategija, kuria vadovaudamosi tautos 
išbando viena kitos ekonomines ir demografines galias; bet 
tuo pat metu gimė skrupulinga karinė ir politinė taktika, kuria 
valstybės ima kontroliuoti individualius kūnus ir jėgas. Šiuo 
laikotarpiu „karyba“ — karinės institucijos, kariškio persona, 
karo mokslas, tokie nepanašūs į tai, kas buvo kadaise siejama 


8 J.A. de Guibert, op. cit., p. 4. 
* P. Joly de Maizeroy, Théorie de la guerre, 1777, p. 2. 


204 Disciplina 


su homme de guerre* — atsiduria sandūroje tarp karo bei ginklų 
žvangesio užtvindyto mūšio ir, iš kitos pusės, tvarkos bei pa- 
klusnioje tyloje skendinčios taikos. Idėjų istorikai mielai priski- 
ria XVIII amžiaus filosofams ir teisininkams idealios visuome- 
nės viziją; tačiau kartu svajojama ir apie sukarintą visuomenę. 
Išeities taškas buvo ne gamta, o kruopščiai suderinti vieno 
didžiulio mechanizmo dantračiai, ne pirminė socialinė sutartis, 
o nuolatinė prievarta, ne pamatinės teisės, o amžinai stiprejantis 
muštras, ne visuotinė valia, o automatinis paklusnumas. 

„Reikėtų įvesti discipliną nacionaliniu mastu“, sakė Guibert'as. 
„Valstybė, kurią įsivaizduoju, bus paprasta, patikima ir lengva 
valdyti. Ji bus panaši į tas didžiules mašinas, kurių nesudėtingi 
mechanizmai duoda tokį puikų efektą; šios valstybės jėga rasis 
iš jos jėgos, klestėjimas - iš jos klestėjimo. Viską naikinantis laikas 
didins jos galią. Ji paneigs tą vulgarų prietarą, esą imperijos 
paklūsta nenumaldomam nuosmukio ir žlugimo dėsniui.“*? Ne- 
betoli Napoleono režimas, o su juo — ir ši valstybės forma, kuri jį 
pergyvens ir kuriai, neturime to pamiršti, pamatus paklojo ne 
tik teisininkai, bet ir kareiviai, ne tik valstybės patarėjai, bet ir 
žemesnieji karininkai, ne tik įstatymo, bet ir tėvynės sargai. 
Sekimas romėnais ypač gerai atskleidžia šios valstybės dvigubą 
turinį: piliečiai-legionieriai, įstatymai-manevrai. Tuo metu, kai 
teisininkai arba filosofai bando paktą laikyti pirminiu modeliu 
konstruojant arba rekonstruojant visuomenės kūną, kariškiai, o 
kartu su jais — ir disciplinos žinovai, tobulina individualios ir 
kolektyvinės kūno prievartos metodus. 


* Karys' (pranc.). 

% J.A. de Guibert, op. cit., „Discours préliminaire“, p. XXIII-XXIV. Plg. tai, 
ką kalbėjo Marxas apie kariuomenę ir buržuazinės visuomenės formas (1857 
metų rugsėjo 25 dienos laiškas Engelsui). 


ANTRAS SKYRIUS 


Gero muštravimo priemonės 


Walhausenas pačioje XVII amžiaus pradžioje kalbėjo, kad „griežta 
disciplina“ padeda pamatus „geram mustrui”.' Iš tikrųjų, dis- 
ciplinarinė valdžia, užuot atiminėjusi ar plėšusi, pagrindinį dė- 
mesį skiria „muštravimui“; tikriau, muštruojant, be abejonės, 
lengviau atimti ir apiplėšti. Jėgos pančiojamos ne tam, kad iš- 
sektų; jos jungiamos taip, kad visos kartu daugintųsi ir teiktų 
naudą. Užuot pavertusi visus pavaldinius beveide mase, discip- 
linarinė valdžia juos atskiria, analizuoja, diferencijuoja, skaido 
tol, kol gauna jai reikalingas ir ją patenkinančias atskirybes. 
Judrias, margas, nenaudingas kūnų ir jėgų mases „muštras“ 
paverčia individualių elementų daugybe, kurią sudaro mažos 
izoliuotos celės, organiškos autonomijos, genetinės tapatybės ir 
tolydybės, kombinatoriniai segmentai. Disciplina „gamina“ in- 
dividus; ją vartoja valdžia, individuose matanti objektus ir kartu 
savirealizacijos priemones. Tai nėra triumfuojanti, besaikė ir 
todėl įtikėjusi savo visagalybe valdžia; ši valdžia nepastebima, 
įtari, ji funkcionuoja viską gerai pasverdama, tačiau be pertrūkio. 


! J.J. Walhausen, L'Art militaire pour l'infanterie, 1615, p. 23. 

Palyginus su iškilmingais suverenumo ritualais arba didžiaisiais 
valstybės aparatais, jos žingsniai baugštūs, metodai antraeiliai. 
Tačiau būtent jie palengva užplūsta šias didingas formas, mo- 
difikuoja jų mechanizmus ir diegia savo procedūras. Šio beveik 
atviro antplūdžio neišvengia ir teisingumo aparatas. Disciplina- 
rinės valdžios sėkmę, be abejo, paaiškina jos priemonių papras- 
tumas: tai hierarchinė priežiūra, normalizuojanti sankcija ir abi 
jas sujungianti, tik šiai valdžiai būdinga procedūra - egzaminas. 


HIERARCHINĖ PRIEŽIŪRA 


Disciplina diegiama naudojant prievartos mechanizmą, pagrįs- 
tą žvilgsnio technika; tai aparatas, kur stebėjimo metodai lei- 
džia valdžiai atlikti savo funkcijas, o stebimieji prievarta atve- 
riami visų žvilgsniams. Klasikiniame amžiuje matome palengva 
formuojantis šias žmogiškosios daugybės „sekyklas“, kurioms 
mokslo istorikai pašykštėjo gero žodžio. Su didžiaisiais techno- 
loginiais išradimais - teleskopais, linzėmis, spindulių pluoštais, — 
kurie buvo sudėtinė naujosios fizikos ir kosmologijos dalis, koja 
kojon žengė mažos techninės gudrybės, kuriomis ginklavosi 
įvairialypės, susipinančios priežiūros rūšys, regintys, tačiau ne- 
matomi žvilgsniai; miglotas šviesos ir atvirumo menas paslap- 
čiomis, naudodamas pavergimo techniką ir išnaudojimo meto- 
dus, suformavo naują žinių apie žmogų korpusą. 

Kone idealus šių „sekyklų“ modelis yra karinė stovykla. Tai 
paskubomis, laikinam naudojimui suręstas miestas, statomas ir 
perstatinėjamas, kai tik kyla noras; atramos punktas valdžiai, 
tuo intensyvesnei, tačiau ir diskretiškesnei, tuo efektyvesnei ir 
užbėgančiai už akių nepageidautiniems veiksmams, nes vado- 
vaujama ginkluotiems žmonėms. Tobuloje stovykloje valdžiai 
esą pakaktų tiesioginės priežiūros sistemos; kiekvienas Zvilgs- 
nis čia prisidėtų prie globalinio valdžios funkcionavimo. Sena- 
sis, tradicinis jos išdėstymas kvadratu gerokai pakoreguojamas 

nesuskaičiuojamoje daugybėje projektų. Tiksliai nurodoma alėjų 
geometrija, palapinių skaičius ir išsidėstymas, angų kryptis, eilių 
ir gretų rikiuotė; išryškėja vienas kitą kontroliuojančių žvilgs- 
nių tinklas: „Stovyklos aikštėje nubrėžiamos penkios linijos, 
pirmąją nuo antrosios skiria 16 pėdų, visas kitas - 8 pėdos; nuo 
paskutiniosios iki ginklų stoginių taip pat 8 pėdos. Ginklų sto- 
ginės - per 10 pėdų nuo žemesniųjų karininkų palapinių, tiesiai 
priešais pirmąjį palapinės kuoliuką. Gatvė, kurią užima viena 
kuopa, yra 51 pėdos pločio [...]. Atstumas tarp palapinių dvi 
pėdos. Pagalbinio personalo palapinės išrikiuotos priešais gat- 
veles, kurias užima jų kuopos. Paskutinės palapinės kuoliukas 
yra per 8 pėdas nuo paskutinės kareivių palapinės, o jos anga 
žvelgia į vado palapinės puse [...]. Vadų palapinės išrikiuotos 
priešais gatves, kurias užima jų kuopos. Angos žvelgia į kuopų 
pusę.“ Stovykla yra visuotinio atvirumo principu paremtos val- 
džios diagrama. Ilgainiui urbanistikoje, darbininkų miestelių, 
ligoninių, prieglaudų, kalėjimų, mokyklų statyboje atkartojamas 
šis karinės stovyklos modelis, arba bent jį organizuojantis prin- 
cipas: supresuoti erdvėje hierarchizuotos priežiūros sluoksnius. 
„Įrėminimo“ principas. Stovykla gėdingam priežiūros menui 
tapo tuo, kas didingam optikos mokslui buvo tamsus [bandymų] 
kambarys. 

Atsiranda nauja problematika: architektūra dabar skirta ne 
tik džiuginti akį (puošnūs rūmai) arba padėti apžvelgti išorinę 
erdvę (geometriškas tvirtovių piešinys), tačiau ir kontroliuoti, 
artikuliuotai bei detaliai, tai, kas dedasi viduje, - padaryti ma- 
tomus tuos, kurie ten yra; plačiau imant, architektūra dabar lai- 
koma priemone individui transformuoti: ji veikia tuos, kuriuos 


? Règlement pour l'infanterie prussienne, vertimas į prancūzų kalbą, Arsenal, 
ms. 4067, f. 144. Senuosius projektus galima rasti: Praissac, Les Discours 
militaires, 1623, p. 27-28; Montgomery, La Milice francaise, p. 77. Naujuosius: 
Beneton de Morange, Histoire de la guerre, 1741, p. 61—64, ir Dissertations sur 
les Tentes; plg. taip pat įvairius statutus, pvz.: Instruction sur le service des 
reglements de Cavalerie dans les camps, 1753, birželio 29. Plg. iliustraciją nr. 7. 

priglobia, įtakoja jų elgesį, leidžia pajusti valdžios poveikį, daro 
juos pažinius ir modifikuoja. Akmuo gali išmokyti paklusnumo 
ir priversti atsiverti. Seną paprastą uždarymo arba atsitvėrimo 
schemą - stori, nei iš vidaus, nei iš išorės neįveikiami mūrai, 
tvirtos durys — pradeda išstumti apskaičiuotos atvertys, pla- 
tumos ir tuštumos, pereinamos ir perregimos erdvės. Ligoninės 
pastatas palengva virsta gydymo instrumentu: ligoniai čia gerai 
apžiūrimi, taigi ir slaugomi daug adekvačiau; pastatų forma 
atskiria ligonius nuo aplinkos, kad neplistų užkrečiamos ligos; 
na o ventiliacijos sukeltos oro srovės padeda išsklaidyti nuodin- 
gų garų, išsiskiriančių iš ligonio kūno, debesis aplink kiekvieną 
lovą, alinančius paciento gyvybinius syvus ir tiesiog aštrinančius 
jo ligą. Ligoninė - ta, kurią norima pastatyti antroje amžiaus pu- 
sėje ir kurios tiek projektų buvo sukurta po Dievo Motinos ligo- 
ninės antrojo gaisro - jau nėra vien tik stogas, po kuriuo randa 
prieglobstį skurdas ir artėjanti mirtis; ji vien savo materialybe 
jau yra terapeutinė priemonė. 

O mokyklos pastatas turi būti muštro priemonė. Būtent kaip 
pedagoginę mašiną įsivaizdavo Paris-Duverney'us Karo mokyk- 
lą, apgalvojęs viską iki menkiausių smulkmenų, kurių prisakė 
laikytis architektui Gabrieliui. Išmuštruoti tvirtus kūnus - tai svei- 
katos reikalavimas; išugdyti kompetentingus karininkus - kvali- 
fikacinis reikalavimas; suformuoti paklusnius kariškius - politinis 
reikalavimas; užkirsti kelią ištvirkavimui ir homoseksualiniams 
ryšiams — moralinis reikalavimas. Keturguba priežastis atitverti 
individus nepralaidžiomis pertvaromis, kita vertus, apglobti 
juos nenuilstama priežiūra. Pats mokyklos pastatas turėjo tapti 
priežiūros aparatu: kambariai išdėstyti išilgai koridoriaus kaip 
eilė mažų vienučių; vienodais tarpais — karininkų butai, kad 
„dešimčiai mokinių ir iš dešinės, ir iš kairės būtų po karininką“; 
mokiniai vienutėse uždaromi visai nakčiai; Paris primygtinai 
reikalavo „kiekvieno kambario pertvarą iš koridoriaus pusės 
įstiklinti nuo krūtinės aukščio iki viena ar dvi pėdos žemiau 
lubų. Šių langų vaizdas ne tik džiugina akį, — drįsčiau teigti, 

kad jie naudingi daugeliu atžvilgių, nekalbant jau apie discipli- 
na, Kuri reikalaute reikalauja tokios įrangos.'“ Valgyklose „įreng- 
ta pakyla mokyklos inspektorių stalams, kad valgio metu žvilgs- 
niu galima būtų aprėpti visų savo skyriaus mokinių stalus“; 
matyti mokinių galvas ir kojas, bet pačios išvietės atitvertos 
viena nuo kitos pakankamai aukštomis pertvaromis, „kad joje 
esantys negalėtų matyti vienas kito“.* Begalinis priežiūros skru- 
pulingumas, kurį pagilina tūkstančiai begėdiškų architektūros 
išmonių. Juoką jos gali kelti tik užmiršus, koks svarbus vaid- 
muo teikiamas šiam instrumentarijui - smulkmeniškam, tačiau 
be mažiausios properšos, - palaipsniui objektyvuojančiam ir vis 
kruopščiau „valančiam“ individualios elgsenos formas. Discip- 
linarinės institucijos pagamino kontrolės mašineriją, kuri funk- 
cionavo kaip mikroskopas, tyrinėjantis elgesį. Vadovaudamosi 
subtiliu ir analitišku skaidymu, jos apsupo Žmones stebėjimo, 
fiksavimo ir muštro mechanizmais. Kaip šiose stebėjimo maši- 
nose suskaidyti dar ir žvilgsnius? Kaip įrengti jų retransliatorius, 
užmegzti tarp jų komunikaciją? Kaip padaryti, kad iš jų ap- 
skaičiuotos daugybės gimtų homogeniška ir vientisa valdžia? 
Tobulame disciplinariniame aparate viskas bet kuriuo metu 
aprėpiama vien metus žvilgsnį. Centriniame taške yra šviesos, 
apšviečiančios visa ką aplinkui, šaltinis, ir kartu tai vieta, į kurią 
linksta viskas, kas turi būti pažinta: tobula akis, pro kurią ne- 
prasprūsta niekas ir į kurią nukreipti visi žvilgsniai. Būtent tai 
turėjo omeny Ledoux, statydamas Arc-et-Senans: ratu išsidės- 
čiusių ir žvelgiančių į apskritimo vidų pastatų centre iškilusi 
konstrukcija akumuliavo administracines (valdymo), policines 
(priežiūros), ekonomines (kontrolės ir verifikacijos), religines 
(raginančias paklusti ir dirbti) funkcijas; iš jos sklido visi įsaky- 
mai, ji fiksavo menkiausią krustelėjimą, pastebėdavo ir teisdavo 


3 Cituojama knygoje R. Laulan, L'École militaire de Paris, 1950, p. 117-118. 
* Archives Nationales, MM 666-669. J. Benthamas pasakoja, kad būtent 
aplankius Karo mokyklą jo broliui pirmą kartą kilo mintis apie Panopticon. 


14 -679 

visus nusižengimus; ir visa tai akimirksniu, su beveik vien tiks- 
lios geometrinės formos pagalba. Svarbiausia priežastis, kodėl 
antroje XVIII amžiaus pusėje taip vertinti apskritimo formos sta- 
tiniai?, be abejo, yra ta, kad jie išreiškė tam tikrą politinę utopiją. 

Tačiau disciplinariniam Zvilgsniui reikėjo retransliatoriaus. 
Piramidė geriau negu apskritimas tenkino du reikalavimus: iš- 
baigtumo, kad formuojamame tinkle neliktų spragų, o vėliau — 
didėtų akių, kurios apkėstų visą kontroliuotiną paviršių; tačiau 
kartu ir diskretiškumo, kad neslėgtų inertiška mase discipli- 
nuotinos veiklos, nestabdytų jos ir jai nekliudytų; susilietų su 
disciplinariniu mechanizmu, stiprindama galimus jo efektus. Ją 
reikia išskaidyti pakopomis ir taip padidinti produktyvumą. 
Ypatingą dėmesį skirti priežiūrai ir jos funkcionavimui. 

Būtent šią problemą sprendžia didžiosios dirbtuvės ir ga- 
myklos, kuriose įvedama naujo tipo priežiūra. Ji skiriasi nuo tos, 
kurią manufaktūrose atlikdavo inspektoriai iš šalies, tikrinantys 
nuostatų laikymąsi. Dabartinė kontrolė intensyvi ir nenutrūks- 
arba ne tik - gamyba (žaliavos, jų kiekis, naudojamų instrumentų 
tipas, produkcijos apimtys ir kokybė), o žmonių veikla, darbo 
išmanymas, atsidėjimas, darbo sparta, uolumas, elgesys. Tačiau 
tai visai kas kita negu samdinių kontrolė, kai šeimininkas stovi 
šalia ir seka darbininkus bei pameistrius. Čia tą darbą atlieka 
gamybos mechanizmui ir augant jo svarbai, didėjant darbininkų 
skaičiui ir darbo pasidalijimui, kontrolė tampa vis reikalingesnė, 
jos uždaviniai — kaskart sunkesni. Priežiūra imasi aiškiai api- 
brėžtos funkcijos, kuri neatsiejama nuo gamybos proceso; ji dub- 
liuoja visą jo grandinę. Prireikia specialaus personalo, nuolat 
esančio darbo vietoje, bet ne darbininkų: „Didelėje manufak- 
tūroje viskas daroma pagal varpo dūžius. Darbininkai laikomi 
griežtai pažaboti. Raštininkai, įpratę kalbėti su jais iš aukšto ir 


5 Žr. iliustracijas nr. 12, 13, 16. 

valdingai, - tai iš tikro yra būtina, kai turima reikalų su mase, - 
elgiasi su jais šiurkščiai arba su panieka; todėl pasitaiko, kad 
darbininkai atsieina brangiau arba jie meta darbą vos pradėję 
dirbti.“* Tačiau, nors darbininkai labiau mėgsta korporatyvinio 
tipo struktūras negu šią naują priežiūros sistemą, įmonininkai 
pastarąją laiko neatskiriamu pramoninės gamybos, privačios 
nuosavybės ir pelno sistemos elementu. Gamykloje, didelėje 
metalo įmonėje, šachtoje „naudojamų objektų ratas tiek išsiple- 
čia, kad mažiausias nesąžiningumas, vieną kurį iš jų pažeidžian- 
tis, visos įmonės mastu būtų neišmatuojamas sukčiavimas, kuris 
ne tik prarytų pelną, bet ir pragaišintų kapitalą; [...] mažiausias 
nekompetentingas veiksmas, likęs nepastebėtas ir todėl karto- 
jamas kiekvieną dieną, gali užtraukti įmonei pražūtį per labai 
trumpą laiką“; stebėti, „kad nė vienas su nebūtų išleistas be nau- 
dos, kad nė viena dienos akimirka nenueitų veltui“, gali tik įga- 
liotiniai, tiesiogiai pavaldūs savininkui ir pasamdyti šiai vienai 
užduočiai atlikti; jų vaidmuo yra „prižiūrėti darbininkus, lan- 
kytis visuose darbo baruose, pranešti įmonės tarybai apie visus 
įvykius“.' Priežiūra tampa lemiamu ekonomikos veiksniu - ir 
kaip gamybos mechanizmo sraigtelis, ir kaip ypatingai akcen- 
tuotas disciplinarinės valdžios dantratis. 

Tas pats vyksta reorganizuojant pradinį mokymą: akcentuo- 
jama priežiūra ir jos integravimas į pedagoginę veiklą. Plintant 
parapijinėms mokykloms, didėjant jų mokinių skaičiui, nesant 
metodų, padedančių vienu metu vadovauti visos klasės veiklai, 
dėl to kylanti netvarka ir maišatis verste vertė sukurti kontrolės 


6 „Manufacture“, in Encyclopėdie (1751-1765), t. X, p. 60-62. 

7 Cournol, Considérations d'intėrėt public sur le droit d'exploiter les mines, 1790, 
Archives Nationales, A XIII 14. 

8 Plg. K. Marxą: „Valdymo, priežiūros ir derinimo funkcijos pasidaro ka- 
pitalo funkcijomis, kai tik pastarajam pajungtas darbas pasidaro koope- 
ratinis. Bet kaip specifinė kapitalo funkcija, valdymo funkcija įgauna tam 
tikras specifines būdingas ypatybes.“ (Kapitalas, kn. I, 4 skyrius, XI skirsnis, 
p. 297.) 

sistemą. Batencouras mokytojui į pagalbą iš geriausių mokinių 
tarpo parenka „vyresniuosius“ - intendantus, stebėtojus, vado- 
vus, repetitorius, maldų skaitovus, rašymo reikmenų dalintojus, 
rašalo saugotojus, kapelionus ir vizitatorius. Jų vaidmenys dve- 
jopi: vieni atlieka materialias užduotis (padalina rašalą ir po- 
pierių, atiduoda likutį vargšams, skaito religinius tekstus šven- 
sėdi ne savo suole, kas plepa, kas neturi rožinio arba maldakny- 
gės, kas netinkamai elgiasi mišių metu, kas daro ką nepadoraus, 
laido liežuvį arba rėkauja gatvėje“; „admonitoriai“* turi „su- 
drausti tuos, kurie, mokydamiesi pamokas, kalba arba niūniuoja, 
kurie nerašo arba išdykauja“; „vizitatoriai“ lanko praleidusiųjų 
pamokas arba sunkiai prasižengusiųjų šeimas. „Intendantai“ 
prižiūri visus kitus vyresniuosius. Tik „repetitorių“ vaidmuo 
pedagoginis: jie turi išmokyti mokinius skaityti tyliai po du? Po 
kelių dešimtmečių Demia pasiūlė tokią pačią hierarchiją, tačiau 
beveik visoms priežiūros funkcijoms dabar tenka ir pedagoginis 
vaidmuo: mokytojo padėjėjas moko laikyti plunksną, vedžioja 
ranką, taiso klaidas ir čia pat „pasižymi priešgyniautojus“; kitas 
padėjėjas atlieka tas pačias užduotis skaitymo pamokoje; inten- 
dantas, kontroliuojantis kitus vyresniuosius ir žiūrintis bendros 
tvarkos, turi „išmokyti naujokus mokyklos taisyklių“; dekurio- 
nai liepia papasakoti išmoktą pamoką ir „pažymi“ tuos, kurie 
nemoka." Taigi turime „savitarpio pagalbos“ tipo institucijos 
apmatus, kur viename mechanizme susilieja trys procedūros: 
mokymas tiesiogine žodžio prasme, žinių įgijimas su pedago- 
ginės veiklos pagalba ir abipusis bei hierarchinis stebėjimas. 
Aiškiai apibrėžta ir reglamentuota priežiūra įrašyta pačioje mo- 
kymo proceso šerdyje: tai ne papildoma ar pagalbinė priemonė, 
o vienas vidinių mechanizmų, didinančių jo veiksmingumą. 


* Lot. admonitor „kas primena, pataria, įspėja“. 
*J. de Batencourt [M.I.D.B.], Instruction méthodique pour l'école paroissiale, 1669, 
p. 68-83. 

Hierarchinė, tolydi ir funkcinė priežiūra, be abejo, nėra vie- 
nas didžiųjų XVIII amžiaus technikos „išradimų“, tačiau jos 
klastinga plėtra svarbi tuo, kad atsiranda nauja valdžios mecha- 
nika. Priežiūra disciplinarinę valdžią padaro „integralia“ siste- 
ma, vidujai susieta su ją įgyvendinančio mechanizmo sandara 
ir tikslais. Atsiranda daugiaveidė, automatinė ir anoniminė val- 
džia; priežiūrą atlieka individai, taigi ji funkcionuoja kaip iš 
viršaus į apačią, o tam tikru mastu - ir iš apačios į viršų bei į 
šonus einančių santykių tinklas; šis tinklas „sukabina“ visumą, 
jį kiaurai veria vienas kitą sustiprinantys valdžios efektai: pri- 
žiūrėtojai nuolatinės priežiūros glėbyje. Hierarchizuotos discip- 
linų priežiūros valdžia nėra daiktas, kuris kam nors priklauso, 
nėra nuosavybė, kurią galima kam nors perduoti; ji funkcionuoja 
kaip mašinerija. Piramidinę jos sandarą vainikuoja „šefas“, tačiau 
„Valdžią“ produkuoja ir išskirsto individus po šį permanentini, 
tolydų lauką visas aparatas. Štai kodėl valdžia gali būti ir abso- 
liučiai nediskretiška, — nes ji visur ir visada budri, nes ji nepalieka 
šešėlyje nė vienos kertelės ir nė valandėlę nenuleidžia akių nuo 
tų, kurių pareiga — kontroliuoti; ir sykiu absoliučiai „diskre- 
tiška“, nes funkcionuoja permanentiškai ir daugiausia tyloje. 
Disciplina „užveda“ santykių valdžios mechanizmą, toliau apsi- 
rūpinantį vidiniais ištekliais, kuris akinančias manifestacijas pa- 
keičia nenutrūkstamu apskaičiuotų žvilgsnių žaismu. Priežiūros 
metodais valdžios „fizika“ užvaldo kūną remdamasi optikos ir 
mechanikos dėsniais, panaudodama erdves, linijas, ekranus, 
pluoštus, laipsnius ir nepuldama, bent jau iš principo, į kraštu- 
tinumus, nesigriebdama jėgos, smurto. Valdžia, kuri iš pažiūros 
tuo mažiau „kūniška“, kuo išradingiau ji pritaiko „fiziką“. 


10 Ch. Demia, Règlement pour les écoles de la ville de Lyon, 1716, p. 27-29. Tokios 
pačios rūšies reiškinį galima pastebėti kolegijų organizacijoje: ilgą laiką „pre- 
fektai“, nepriklausomai nuo mokytojų, buvo atsakingi už nedidelių mokinių 
grupelių moralę. Vėliau, ypač po 1762 metų, atsiranda tam tikra kontrolė, 
kuri yra ir labiau administracinė, ir labiau integruota į bendrą mokyklos 


e. yo. 


Ferrier, Du collège de Clermont au lycée Louis-le-Grand, I, p. 254 ir p. 476. 

1. Ševaljė Paulet našlaičių prieglaudoje kiekvieną rytą vykda- 
vusius teismo posėdžius lydėdavo ištisas ceremonialas: „Vaikai 
buvo jau išsirikiavę, lygiavimas, susikaupimas ir tyla - be prie- 
kaištų. Priešais rikiuotę su kardu rankoje stovėjo šešiolikmetis 
džentelmenas, jų vadovas. Paklusdamas jo komandai būrys pa- 
judėjo ir išsiskleidė ratu. Taryba susirinko rato centre; kiekvieno 
būrio vyresnysis atsiskaitė už pastarąsias dvidešimt keturias 
valandas. Kaltinamiesiems leista pasiteisinti; išklausyti liudy- 
tojai; taryba pasitarė, ir kai buvo prieita vieningos nuomonės, 
vadovas paskelbė, kiek yra prasikaltusių, kokie nusižengimai 
padaryti ir kokios bausmės už tai paskirtos. Tada būrys labai 
tvarkingai išžygiavo.“ Kiekvienos disciplinarinės sistemos šer- 
dį sudaro nedidelis baudžiamasis mechanizmas. Savindamosi 
privilegiją vykdyti teisingumą, jos kuria savo įstatymus, atranda 
savo nusikaltimus, skiria savo baudimo būdus, steigia savo teis- 
mines instancijas. Disciplinos organizuoja baudžiamąją infrasis- 
temą; jos „valo“ erdvę, kurios nepaliečia įstatymai; jos kvalifi- 
kuoja kaip nusižengimus ir skiria bausmę už tas elgsenas, kurių 
santykinis nereikšmingumas neužkliuvo didžiosioms baudimo 
sistemoms. „Įeidami darbininkai turi vienas su kitu pasisveikin- 
ti; [...] išeidami jie turi tvarkingai sudėti prekes ir įrankius, ku- 
riais naudojosi, ir nakčiai užgesinti lempas“; „griežtai drau- 
džiama linksminti gestais ar kaip kitaip savo draugus“; jie turi 
„elgtis garbingai ir padoriai“; tam, kas išeina daugiau kaip pen- 
kioms minutėms prieš tai neįspėjęs pono Oppenheimo, „įrašoma 
pravaikšta“; o kad tikrai niekas neprasmuktų pro tankų šio kri- 
minalinio teisingumo sietą, draudžiama daryti „viską, kas galėtų 
pakenkti ponui Oppenheimui ir jo darbininkams“ .!* Dirbtuvėse, 
mokykloje, kariuomenėje ištisa mikrosistema kovoja su laiko 


1 Pictet de Rochemont, Journal de Genève, 1788, sausio 5. 
12 „Règlement provisoir pour la fabrique de M. Oppenheim“, 1809, rugsėjo 29. 

(vėlavimai, nelankymas, užduočių nutraukimas), veiklos (nedė- 
mesingumas, abejingumas, stropumo stoka), elgesio (neman- 
dagumas, nepaklusnumas), kalbėjimo (plepumas, įžūlumas), 
kūno sferos („neteisinga“ laikysena, neleistini gestai, nešvara), 
seksualumo srities (begėdiškumas, nešvankumas) pažeidimais. 
Baudimui naudojamos įvairios subtilios priemonės — nuo lengvų 
fizinių bausmių iki nedidelių apribojimų bei smulkių pažemi- 
nimų. Siekiama, kad baustina būtų menkiausia elgesio detalė, o 
bausmės funkciją galėtų atlikti iš pažiūros nereikšmingi discipli- 
narinio aparato elementai: prireikus viskas turi tikti baudžiant 
kad ir menkiausią nusižengimą; kiekvienas subjektas turi būti 
įtrauktas į baustino-baudžiančio erdve. „Baudimu vadinama 
viskas, kas leidžia vaikams pajusti kokį nusižengimą jie padarė, 
viskas, kas gali juos pažeminti, sugėdinti: [...] šiek tiek šaltumo, 
šiek tiek abejingumo, klausimas, pažeminimas, atleidimas iš 
posto.“B 

2. Tačiau disciplinos baudimas specifinis, tai nėra vien tik 
sumažintas teismo modelis. Disciplinarinės bausmės sfera - ne- 
paisymas, viskas, kas neadekvatu taisyklėms, visa, kas nuo jų 
tolsta, žodžiu, nukrypimai. Baudžiama tai, kas neprisitaiko: ka- 
reivis „prasižengia“ nepasiekęs reikalaujamo lygio; mokinio 
„pražanga“ laikomas ne tik koks smulkus nusikaltimėlis, bet ir 
nesugebėjimas atlikti užduočių. Prūsų pėstininkų statute nu- 
matyta „visu įmanomu griežtumu“ bausti kareivį, kuris neiš- 
moko teisingai elgtis su šautuvu. „Jeigu mokinys neatsimena 
vakarykščio katekizmo, reikia jį priversti išmokti šiandieninį be 
mažiausios klaidos, o rytojaus dieną patikrinti, ką prisimena; 
arba priversti klausyti katekizmo stovint ar klūpant sunėrus 
rankas, o gal paskirti jam kokią kita atgaila.” 

Tvarka, kurios laikytis verčia disciplinarinės bausmės, yra 
mišrios prigimties: viena vertus, ši tvarka „dirbtinė“, diktuojama 
įstatymų, programų, statutų. Tačiau ją apibrėžia ir natūralūs, 


13 J.-B. de La Salle, Conduite des Écoles chrétiennes, 1828, p. 204-205. 

stebimi procesai: mokslo trukmė, pratyboms skirtas laikas, įgu- 
dimo lygis - jie reguliuojami, ir tai taip pat yra taisyklė. Krikš- 
čioniškose mokyklose vaikai niekada nelanko „pamokų“, ku- 
rios jiems per sunkios, antraip gali kilti pavojus, kad jie nieko 
neišmoks; tačiau kiekvieno etapo trukmė reglamentuota, ir mo- 
kinys, po trijų baigiamųjų egzaminų neperėjęs į aukštesnį lygį, 
turi sėsti - visų akivaizdoje - į „nemokšų“ suolą. Disciplinari- 
niame režime baudimas remiasi tiek juridinėmis, tiek natūra- 
liomis referencijomis. 

3. Disciplinarinės bausmės funkcija yra užlyginti nukrypimus. 
Taigi iš esmės ji turi pataisyti. Nors ir taikydamos teisminio mo- 
delio bausmes (pabaudos, plakimas, vienutės), disciplinarinės 
sistemos pirmenybę teikia baudimui pratybomis - mokymas in- 
tensyvinamas, gausinamas, kelis kartus pakartojamas: 1766 me- 
tų pėstininkų statute numatyta, kad pirmosios klasės kareiviai, 
„demonstruojantys aplaidumą ar blogą valią, turi būti pervesti 
į žemiausią klasę“ ir gali grįžti tik vėl praėję pratybų ciklą ir 
išlaikę egzaminą. Štai ką sakė Jeanas Batiste'as de La Salle'is: 
„Iš visų atgailų garbingiausia mokytojui, naudingiausia ir ma- 
loniausia tėvams yra nuobauda“; tada „pačių vaikų prasižen- 
gimais galima pasinaudoti spartinant jų tobulėjimą ir taisant 
ydas“; pavyzdžiui, „neparašiusiems to, kas buvo užduota, arba 
atlikusiems tai nerūpestingai reikia paskirti nuobaudą - parašyti 
arba išmokti ką nors atmintinai.“"* Disciplinarinis baudimas yra, 
bent jau didžiąja dalimi, iz0morfiškas pačiai priedermei. Juo ne 
tiek keršijama už pamintą įstatymą, kiek primygtinai verčiama 
ji pasikartoti. Laukiamo pataisos efekto pasiekiama kaltės išpir- 
kimu ir atgaila, bet tik iš dalies; svarbiausias vaidmuo tenka 
tiesmukiško muštro mechanizmui. Bausti - tai reiškia dresuoti. 

4. Bausmė yra tik vienas iš disciplinos elementų, įeinančių į 
dvejopą, skatinimu ir sankcijomis paremtą sistemą. Būtent ja 
grindžiamas muštro ir pataisos procesas. Mokytojas „turi kiek 


14 Ibid. 

įmanoma vengti bausmių; jis turi stengtis dažniau atsilyginti, 
negu bausti, kad tinginiams norą dirbti sužadintų ne tiek baus- 
mės baimė, kiek troškimas būti atlygintiems už uolumą; štai 
kodėl tais atvejais, kai mokytojui nebelieka nieko, tik paskirti 
bausmę, be galo naudinga būtų prieš tai darant užkariauti, jei 
įmanoma, vaiko širdį.“ Toks dvielementis mechanizmas įga- 
lina atlikti tam tikras operacijas, kurios būdingos disciplinarinei 
baudimo sistemai. Pirmiausia - elgsenos ir atliktys kvalifikuo- 
jamos remiantis dviem priešingom - blogio ir gėrio - vertėm. 
Užuot paprasčiausiai pasirėmus draudžiama-nedraudžiama 
skirtimi, kaip elgiamasi baudžiamojoje teisėje, išnaudojamas 
visas spektras tarp pozityvaus ir negatyvaus poliaus. Bet kuri 
elgsena gali būti įvertinta gerais ir blogais pažymiais, gerais ir 
blogais balais. Ją galima kiekybiškai pamatuoti ir nustatyti arit- 
metinę jos gradaciją. Kasdien be perstogės skaičiuojami baudos 
taškai įgalina suvesti kiekvieno baudžiamojo balansą. Šią sis- 
temą detaliai išplėtojo mokyklų „teisingumas“, ne vien tik ru- 
dimentiškai ji pasireiškia kariuomenėje arba dirbtuvėse. Krikš- 
čioniškose mokyklose egzistavo ištisa privilegijų ir nuobaudų 
mikrostruktūra: „Privilegijomis mokiniai išsipirktų nuo jiems 
paskirtų atgailų [...]. Pavyzdžiui, mokiniui paskiriama nuobau- 
da perrašyti keturis arba šešis katekizmo klausimus; šios atgai- 
los jis gali išvengti surinkęs keletą balų privilegijoms; mokyto- 
jas nustato, kiek vertas tas ar kitas klausimas [...]. Privilegijos 
prilygsta tam tikram balų skaičiui, o mokytojas gali skirti ir 
kitokių, mažesnės vertės privilegijų, kurios būtų tarsi grąža pir- 
mųjų atžvilgiu. Pavyzdžiui, vaikui skiriama nuobauda, kuriai 
atpirkti reikia ne mažiau kaip šešių balų; o jis turi dešimties balų 
vertės privilegiją; jis pateikia ją mokytojui, kuris atiduoda grąžos 
keturis balus, ir taip toliau.”** Disciplinariniai aparatai, kieky- 
biškai pamatuodami, skirstydami avansus ir skolas, nuolatos 


15 Ch. Demia, op. cit., p. 17. 
16 J.-B. de La Salle, op. cit., B.N., Ms 11759, p. 156 tt. Taigi čia į mokyklas 
perkeliama indulgencijų sistema. 

skaičiuodami teigiamas ir neigiamas atžymas, hierarchizuoja 
„gerus“ ir „blogus“ subjektus. Ši mikroskopinė nenuilstamo 
baudimo sistema atlieka diferenciaciją, kurios taikiklyje ne veiks- 
mai, o patys individai, jų prigimtis, potencialios galimybės, lyg- 
muo arba vertė. Skirdama už veiksmus tiksliai apskaičiuotas 
sankcijas, disciplina išmatuoja individus „tiesos matu“; jos nau- 
dojamos baudimo procedūros įsilieja į individų pažinimo ciklą. 

5. Paskirstymas pagal rangą ir laipsnį atlieka dvejopą vaid- 
menį: taip pažymimi atstumai, hierarchizuojamos ypatybės, 
kompetencijos ir sugebėjimai; tačiau sykiu baudžiama ir atlygi- 
nama. Tvarka funkcionuoja kaip baudimo priemonė, o sankcija 
įveda tvarką. Disciplina atsilygina suteikdama paaukštinimus, 
leisdama įgyti rangus ir užimti vietas; bausdama ji apverčia šį 
procesą. Rangu galima ir atlyginti, ir nubausti. Karo mokykloje 
įvestą sudėtingą „garbės rangų“ klasifikaciją demonstravo uni- 
formų skirtumai ir kiekvienam rangui kaip privilegijų arba ne- 
šlovės ženklas priskiriamos daugiau ar mažiau taurios arba gė- 
dingos bausmės. Toks smulkus klasifikacinis ir baudžiamasis 
suskirstymas atliekamas remiantis karininkų, dėstytojų, jų padė- 
jėjų raportais apie „auklėtinių moralines savybes“ ir „jų visuo- 
tinai pripažintą“ elgesį, nepaisant amžiaus ar laipsnio. Pirmoji, 
„labai gerų“, klasė segi sidabrinį epoletą; jai suteikiama garbė 
vadintis „grynai kariniu daliniu“; tad ir bausmės jai tenka ka- 
rinės (areštas, 0, sunkiai nusikaltus, kalėjimas), nes tam ji turi 
teisę. Antroji, „gerųjų“ klasė, segi tamsiai raudono šilko ir sidab- 
ro epoletą; „geruosius“ galima areštuoti ir pasodinti į kalėjimą, 
tačiau galima ir uždaryti į karcerį ar paklupdyti ant kelių. „Vi- 
dutiniokų“ klasė turi teisę segėti raudonos vilnos epoletą; be 
anksčiau minėtų bausmių, reikalui esant, jie verčiami vietoj dra- 
bužių dėvėti maišą. Paskutinę, „blogųjų“, klasę žymi rudos vil- 
nos epoletas; „šios klasės mokinius galima bausti visais Rū- 
muose naudojamais būdais arba tais, kurie laikomi būtini, net 
belange”. Kurį laiką egzistavo dar „gėdos“ klasė, reglamentuo- 
ta specialių įstatų, „kad visi, jai priklausantieji, būtų visuomet 

atskirti nuo kitų ir vietoj drabužių dėvėtų maišus“. Kadangi 
lemiamos reikšmės mokinio padėčiai turi tik nuopelnai ir elge- 
sys, „paskutinių dviejų klasių mokiniai gali tikėtis pakilti į pir- 
masias ir nešioti jų skiriamuosius ženklus, visiems pripažinus, 
kad jie verti to, nes pasikeitė jų elgesys ir jie padarė pažangą; 
pirmųjų klasių mokiniai lygiai tuo pat būdu nusileis į žemes- 
niąsias, jeigu atsipalaiduos, o surinkti neigiami raportai paro- 
dys, kad jie nebeverti pirmųjų klasių ir jų privilegijų [...].“ Bau- 
džiantysis klasifikacijos laiptelis turi stengtis išnykti. „Gėdos 
klasė“ egzistuoja tik tam, kad jos neliktų: „Kad galima būtų 
nuspręsti, kiek pasitaisė gerai besielgiantys gėdos klasės moki- 
niai“, jie grąžinami į kitas klases, atgauna uniformas; tačiau 
valgio ir poilsio valandas praleidžia su savo negarbės draugais; 
jie ten ir lieka, jeigu vėl pradeda blogai elgtis; iš ten „išeina, jeigu 
jais patenkinti ir klasėje, ir skyriuje”.' Taigi šios hierarchizuo- 
jančios baudimo sistemos poveikis dvejopas: viena vertus, mo- 
kiniai skirstomi pagal sugebėjimus ir elgesį, taigi pagal tai, kam 
jie tiks baigę mokyklą; kita vertus, mokiniai patiria nenutrūks- 
tamą spaudimą paklusti tam pačiam modeliui, „paisyti subor- 
dinacijos, būti nuolankiems, dėmesingiems per pamokas ir pra- 
tybas, tiksliai vykdyti savo pareigas bei visa tai, ko reikalauja 
disciplina“. Būti vienodiems. 

Trumpai tariant, disciplinarinės valdžios rėmuose meno baus- 
ti tikslas nėra kaltės atpirkimas ir netgi ne represija. Jis atlieka 
penkias ganėtinai skirtingas operacijas: traktuoja konkrečius 
veiksmus, atliktis, elgsenas kaip tam tikrą visumą, kurioje atsi- 
veria erdvė jas lyginti, diferencijuoti ir privalomai taisyklei pa- 
grįsti; diferencijuoja individus vienas kito atžvilgiu remdamasis 
šia visiems bendra taisykle — ji funkcionuoja kaip minimalus 
slenkstis, kaip gerbtinas vidurkis arba kaip optimalus rezultatas, 
kurį geidautina pasiekti; matuoja individus kiekybiškai ir juos 
hierarchizuoja pagal sugebėjimus, pasiektą lygmenį, „prigimtį“; 


17 Archives Nationales, MM 658, 1758, gegužės 30 ir MM 666, 1763, rugsėjo 15. 

tokiomis „įvertinančiomis“ priemonėmis priverčia suvienodėti; 
galų gale nužymi liniją, pabrėžiančią skirtumą visų kitų skir- 
tumų atžvilgiu, ribą, už kurios plyti tai, kas anormalu („gėdos 
klasė“ karo mokykloje). Visur prasiskverbianti ir kiekvieną aki- 
mirką kontroliuojanti, atilsio nežinanti disciplinarinių institucijų 
baudžiamoji sistema lygina, diferencijuoja, hierarchizuoja, ho- 
mogenizuoja, atmeta. Žodžiu, normalizuoja. 

Taigi ji visais punktais priešinga teisminei baudžiamajai sis- 
temai, susiduriančiai ne su stebimų reiškinių visetu, o su at- 
mintinai išmokstamų įstatymų ir tekstų korpusu; turinčiai ne 
diferencijuoti individus, o surūšiuoti veiksmus pagal tam tikrą 
kiekį bendrųjų kategorijų; ne hierarchizuoti, o vadovautis pa- 
prasčiausia binarine opozicija leista-uždrausta; ne homogeni- 
zuoti, o nuosprendžiu įtvirtinti negrįžtamą perskyrą. Discip- 
linarinių mechanizmų baudžiamoji sistema remiasi „norma“, jos 
principų ir funkcionavimo negalima sutapatinti su tradicine 
įstatymų baudžiamąja sistema. Nepasiduokime iliuzijai, kad 
disciplinarinėse institucijose permanentiškai būdrauja mažytis 
tribunolas, kartais įsivelkantis į didžiojo teisminio aparato dra- 
bužius: tai, kas ten vyksta, išskyrus keletą formalių aspektų, nėra 
kriminalinio teisingumo mechanizmų perkėlimas į kasdienės 
egzistencijos plotmę; bent jau ne čia slypi esmė; disciplinose 
baudimas, pasitelkus įvairius metodus, tarp kitko, seniai Zino- 
mus, ėmė funkcionuoti visiškai kitaip, ir šiuo naujoviškumu 
pamažu persiėmė būtent tas didysis išorinio pasaulio aparatas, 
kurį, rodės, kukliai ar ironiškai atkartoja disciplinos. Pusiau 
juridinį, pusiau antropologinį funkcionavimo pobūdį, kuriuo 
pasižymi visa naujųjų laikų baudžiamosios sistemos istorija, 
lėmė ne kriminalinio teisingumo sąlytis su mokslais apie žmogų 
ir ne šios naujos racionalybės ar ją lydinčio humanizmo rei- 
kalavimai; jį formavo disciplinarinė technika, paleidusi į darbą 
naujus, normalizuojančios sankcijos mechanizmus. 

Disciplinose išryškėja Normos valdžia. Kas tai, naujas nau- 
jųjų laikų visuomenės įstatymas? Tiksliau būtų sakyti, kad ji 

papildė kitas valdžios formas - Įstatymo, Žodžio ir Teksto, Tra- 
dicijos, priversdama jas nustatyti naujus apribojimus. Mokymo 
procese naudojamos prievartos principu tampa Normalumas, 
iš Cia — švietimo sistemos standartizacija ir normalinių mokyklų 
sukūrimas; juo remiamasi organizuojant tautos medicininio ap- 
tarnavimo ir hospitalizavimo tinklą, atveriantį erdvę bendrųjų 
sveikatos normų funkcionavimui; juo remiamasi įvedant pramo- 
ninių procesų ir gaminių normatyvus.' Baigiantis klasikiniam 
amžiui normalizacija, kaip ir priežiūra, tampa viena galingiausių 
valdžios priemonių. Padėties, privilegijų, priklausomybės ženk- 
lus siekiama pakeisti arba bent papildyti ištisa virtine normalu- 
mo gradacijų, kurios, pažymėdamos priklausomybę tam tikram 
homogeniškam visuomenės kūnui, atlieka, be to, ir klasifikacijos, 
hierarchizacijos bei rangų paskirstymo funkcijas. Tam tikra pras- 
me normalizuojanti valdžia verčia būti homogeniškiems; tačiau 
ji individualizuoja, nes leidžia pamatuoti nukrypimus, nustatyti 
lygmenis, fiksuoti specifines ypatybes ir išgauti naudą iš skirtu- 
mų, priderindama juos vienus prie kitų. Taigi normos valdžia 
taip lengvai funkcionuoja formalios lygybės sistemoje todėl, kad 
į homogenišką korpusą (homogeniškumas čia — taisyklė) įveda 
ištisą individualių skirtumų gamą, pagrįstą naudos imperatyvu 
ir paremtą matavimais. 


EGZAMINAS 


Egzamine derinama prižiūrinčios hierarchijos ir normalizuo- 
jančios sankcijos technika. Tai normalizuojantis žvilgsnis, prie- 
žiūra, leidžianti kvalifikuoti, klasifikuoti ir bausti. Egzamino 
metu individai atsiveria, atsiranda galimybė juos diferencijuoti 
ir paskirti sankciją. Štai kodėl visuose disciplinos mechanizmuo- 
se egzaminas smarkiai ritualizuojamas. Čia susilieja valdžios 


18 Šiuo klausimu galima pažymėti svarų G. Canguilhemo indėlį, žr. Le Nor- 
mal et le Pathologigue, 1966, p. 171-191. 

ceremonija ir pažinimo formos, jėgos demonstravimas ir tiesos 
ieškojimas. Tapdamas disciplinos procedūrų esme, jis manifes- 
tuoja objektais laikomų individų pavergimą ir pavergtųjų objek- 
tyvavimą. Egzaminas labai akivaizdžiai išryškina valdžios ir 
žinojimo santykių sankabą. Dar viena klasikinio amžiaus naujo- 
vė, į kurią mokslo istorikai neatkreipė dėmesio. Rašomos nuo 
gimimo nereginčių vaikų, vaikų vilkolakių arba hipnozės isto- 
rijos. O kas parašys bendresnę, miglotesnę, tačiau ir įspūdinges- 
nę „egzamino“ istoriją — kas aprašys jo ritualus, metodus, per- 
sonažus ir jų vaidmenis, klausimų-atsakymų žaismą, vertinimo 
ir klasifikavimo sistemą? Juk šioje smulkmeniškoje technikoje 
slypi ištisas žinojimo klodas, ja naudojasi tam tikras valdžios 
tipas. Dažnai sakoma, kad humanitariniai „mokslai“ diskretiškai 
arba triukšmingai skleidžia vienokią ar kitokią ideologiją. Tačiau 
jų naudojama technologija, ta mažytė, taip plačiai (nuo psichiat- 
rijos iki pedagogikos, nuo ligų diagnostikos iki darbo biržų) 
paplitusi operacinė schema, toks pažįstamas metodas - egza- 
minas, ar jie neišskleidžia vieno mechanizmo ribose valdžios 
santykių, leidžiančių išplėšti ir konstituoti žinojimą? Politinių 
investicijų susilaukia ne sąmonės, vaizdinių arba to, ką manomės 
žiną, O to, kas įgalina sukurti žinojimą, lygmuo. 

Viena esminių epistemologinio medicinos „deblokavimo“ są- 
lygų XVIII amžiaus pabaigoje buvo ligoninės pavertimas „eg- 
zaminavimo“ aparatu. Ryškiausia jo forma - vizitacijų ritualas. 
XVII amžiuje ateinantis vizituoti gydytojas atlikdavo dar daug 
kitokių — religinių, administracinių - kontrolės funkcijų; jis visiš- 
kai nedalyvavo kasdieniame ligoninės valdyme. Ilgainiui vizita- 
cijos reguliarėjo, griežtėjo, o svarbiausia - didėjo jų užmojis: joms 
tekdavo vis reikšmingesnė vieta ligoninės funkcionavimo siste- 
moje. 1661 metais Paryžiaus Dievo Motinos ligoninės gydytojas 
per dieną atlikdavo vieną vizitaciją; 1687-aisiais „budintis“ gy- 
dytojas turėjo popiet apžiūrėti sunkiausiai sergančius ligonius. 
XVIII amžiaus reglamentuose jau nustatytas tikslus vizitacijų 
tvarkaraštis ir jų trukmė (mažiausiai dvi valandos); primygtinai 

reikalaujama, kad pamainomis dirbantys gydytojai ligonius vizi- 
tuotų kasdien, „net ir Velykų sekmadienį“; pagaliau 1771 metais 
įsteigiamas budinčio gydytojo etatas, gydytojas įpareigojamas 
„dieną naktį vykdyti visas šiam etatui priskirtas funkcijas - nuo 
vienos iki kitos ateinančio gydytojo vizitacijos“. Greitosiomis 
ir priešokiais vykdomas anuometinis inspektavimas dabar virsta 
reguliaria apžiūra, kur ligonis tampa beveik nenutrūkstamo 
egzaminavimo objektu. Padariniai dvejopi: vidaus hierarchijoje 
gydytojas, iki tol buvęs išoriniu elementu, ima dominuoti vie- 
nuolių personalo atžvilgiu ir patiki šiam aiškiai apibrėžtą, tačiau 
subordinuotą vietą ligonių egzaminavimo sistemoje; atsiranda 
„Sanitarų“ kategorija; na o pati ligoninė, anksčiau buvusi toji vie- 
ta, kur vargstantieji susilaukdavo paramos, tampa erdve, kur kau- 
piamos ir tikrinamos žinios: čia apverčiami valdžios santykiai ir 
konstituojamas žinojimas. „Disciplinuota“ ligoninė - tai tinka- 
ma vieta medicinos „disciplinai“; pagaliau ši gali išsinerti iš sa- 
vo tekstinio pavidalo ir remtis ne tiek autoritetingų autorių tradi- 
cija, kiek nuolatiniam egzaminavimui prieinamų objektų visetu. 

Mokykla taip pat tampa aparatu, kuriame nenutrūkstamas 
egzaminavimas dubliuoja visą mokymo programą. Vis mažiau 
kas lieka iš varžytuvių, kuriose mokiniai išmėgina jėgas, ir vis 
dažniau mokinys visais aspektais lyginamas su kitais — tai leidžia 
ji išmatuoti ir kartu sankcionuoti. Krikščioniškųjų mokyklų bro- 
liai siekė, kad mokiniai rašytų rašinius kiekvieną savaitės dieną: 
pirmąją - ortografijos, antrąją - aritmetikos, trečiosios ryte — ka- 
tekizmo, vakare - dailyraščio ir t.t. Maža to, kiekvieną mėnesį 
reikėjo rašinio nustatyti, kuris iš mokinių vertas inspektoriaus 
egzamino.” Nuo 1775 metų Tiltų ir kelių statybos mokykloje per 
metus buvo laikoma 16 egzaminų: 3 matematikos, 3 architektū- 
ros, 3 piešimo, 2 dailyraščio, 1 akmens skaldymo, 1 stiliaus, 1 brai- 
žymo, 1 niveliavimo, 1 pastatų ploto matavimo.” Egzaminu ne 


9 „Rėgistre des délibérations du bureau de l'Hôtel-Dieu“. 
20 J.-B. de La Salle, op. cit., 1828, p. 160. 
2 Plg. L'Enseignement et la diffusion des sciences au XVIII, 1964, p. 360. 

vien tik įvertinami mokymo rezultatai; tam jo griebiamasi nuo- 
latos; be perstogės kartojamu valdžios ritualu egzaminas įrėmi- 
na visą mokymo procesą. Egzaminuodamas mokytojas ne tik 
pademonstruoja savo žinojimą, bet ir susikuria ištisą žinių apie 
mokinius lauką. Išbandymo, kuriuo baigdavosi korporacinio 
mokymo procesas, tikslas buvo įteisinti igytus sugebėjimus - 
„pavyzdinis darbas“ patvirtindavo įgytas žinias, o mokyklos 
egzamino metu vyksta tikras ir nuolatinis pasikeitimas žinojimu: 
garantuodamas, kad mokytojo žinios pereis mokiniui, jis drauge 
išplėšia iš mokinio mokytojui skirtas ir tik jam reikalingas žinias. 
Mokykla tampa pedagogikos formavimosi vieta. Kaip ligoninių 
egzaminavimo procedūra epistemologiškai „deblokavo“ medi- 
ciną, taip „egzaminuojančios“ mokyklos laikais ėmė rastis tikroji 
mokslinė pedagogika. O begalinių inspekcijų ir manevrų kariuo- 
menėje laikais susiformavo milžiniškas taktikos žinių korpusas, 
taip galingai atsiskleidęs Napoleono karų epochoje. 

Egzaminavimo mechanizmas susieja vieną ar kitą valdžios 
raiškos formą su apibrėžtu žinojimo formavimo būdu. 

1. Egzaminas pakeičia valdžios vizualinę raišką. Tradiciškai val- 
džia yra tai, kas matoma, demonstruojama, manifestuojama, 
paradoksalu, bet jėgų ji semiasi iš pačios tų jėgų sklaidos. Val- 
domieji lieka šešėlyje; švieson jie pakliūva tik valdžiai atitekus 
į jų rankas arba trumpalaikiui jos atspindžiui palietus. Discip- 
linarinė valdžia pati lieka nematoma; o tie, kuriuos ji pažabo- 
ja, privalo būti kaip ant delno. Disciplina būtent subjektus da- 
ro atvirus visų žvilgsniams. Į juos nukreiptos šviesos padeda 
užsklęsti valdžios gniaužtus. Disciplinuojamo individo pan- 
čiai kietai surakinti, nes jis nuolat matomas ir negali to išvengti. 
O egzaminas yra būdas, kuriuo valdžia, užuot spinduliavusi 
savo galios ženklus, Zyméjusi savo įdagu subjektus, įsiurbia 
juos į objektyvavimo mechanizmo orbitą. Savo dominuojamo- 
je erdvėje disciplinarinė valdžia galią manifestuoja, iš esmės, 
tvarkydama objektus. Egzaminas yra šios objektyvacijos cere- 
monija. 

Anksčiau politinėje ceremonijoje valdžia iškildavo kaip be- 
saikė ir kartu sustyguota jėga; iškalbingai demonstruodama savo 
visagalybę, perdėtą ir kartu kodifikuotą jos „perteklių“, valdžia 
susigrąžindavo valdinių paklusnumą. Tai visada daugiau ar 
mažiau panėšėjo į triumfą. Iškilmingas valdovo pasirodymas 
kažkuo primindavo pašventinimą, karūnaciją, grįžimą iš per- 
galingo žygio; net prabangios laidotuvės neapsieidavo be aud- 
ringo galios demonstravimo. Disciplina irgi turi savo ceremoniją. 
Prašmatnūs egzamino drabužiai — tai ne triumfas, o apžiūra, 
„paradas“. Čia „Subjektai“ tampa „objektais“, kuriuos valdžia 
stebi vien tik žvilgsniu. Jie susiduria ne su suverenia galia; jie 
tik patiria jos efektus — taip sakant, aplinkiniu keliu - savo kū- 
nais, kiaurai matomais ir paklusniais. 1666 metų kovo 15 dieną 
Liudvikas XIV priima pirmą karinį paradą: „vienoje įspūdin- 
giausių jo viešpatavimo akcijų“ dalyvavo 18 000 žmonių, „pri- 
vertusių sunerimti visą Europą“. Po keleto metų šiam įvykiui 
atminti buvo nukaldintas medalis.? Apačioje išgraviruota: „Dis- 
ciplina militaris restitua”, o viršuje: „Prolusio ad victorias”. Dešinėje 
atstates koją stovi karalius ir lazdele vadovauja pratyboms. 
Kairėje medalio gilumon nutįsta kelios gretos kareivių, išsiri- 
kiavusių į mus veidu; ištiestoje rankoje jie laiko šautuvą ver- 
tikaliai sulig petimi; dešinė koja išmesta priekin, o kairė pasukta 
išorėn. Žemę po kareivių kojomis statmenai susikertančios linijos 
padalina į didelius kvadratus, žyminčius atliekamų pratimų 
stadijas ir pozicijas. Dugne ryškėja klasikinės architektūros kon- 
tūrai. Rūmų kolonos pratęsia išsirikiavusių žmonių ir ištiestų 
šautuvų kolonas, o pastato plokštės - pratyboms skirtas linijas. 
Tačiau statulos, iškilusios virš pastatą vainikuojančios baliust- 
rados, vaizduoja šokančias figūras: vilnija linijos, sklendžia ges- 
tai, plevena drabužiai. Marmurą suvirpina judesiai, kuriuos 
vienija harmonija. O žmonės sustingę vienoda poza greta greton, 


2 Apie šį medalį žr. J. Jacquiot straipsnį leidinyje Le Club français de la médaille, 
1970 metų 4 ketvirtis, p. 50-54. Iliustracija nr. 2. 

kolona po kolonos: tai taktikos padiktuota vienybė. Architek- 
tūra, išlaisvinanti viršuje šokančias figūras, verčia žemėje discip- 
linuojamus žmones nusilenkti savo taisyklėms ir geometrijai. Tai 
valdžios kolonos. „Puiku, - tarė didysis kunigaikštis Michailas, 
ką tik pasibaigus kariuomenės manevrams, - gaila tik, kad jie 
kvėpuoja.“? 

Šis medalis atspindi paradoksalią, tačiau reikšminę jungtį tarp 
suverenios valdžios pačioje visagalybėje ir naujai atsirandančių, 
disciplinarinei valdžiai būdingų ritualų. Savo spindesiu kone 
apakinantį valdovą keičia aplinkinių žvilgsniams pasmerkti val- 
diniai. Būtent šitaip pakeitus regėjimo kampą, disciplinarinė 
valdžia įstengia kontroliuoti menkiausius objektų krustelėjimus. 
Įžengiama į nepabaigiamo egzaminavimo ir prievartinės objek- 
tyvacijos amžių. 

2. Be to, egzamino metu individualybė dokumentuojama. Kruopš- 
čiai ir nuodugniai sudaromas ištisas archyvas, fiksuojantis kūnus 
ir dienas. Egzaminas, įtraukiantis individus į priežiūros lauką, 
užmeta ant jų ir tam tikrą raštijos tinklą; juos užgula storas doku- 
mentų sluoksnis, įkalinantis ir surakinantis. Nuo egzaminavimo 
procedūrų neatsiliko intensyvi registravimo ir dokumentų kau- 
pimo sistema. Svarbiu disciplinos mechanizmo dantračiu tampa 
„raštijos valdžia“. Daugeliu atžvilgių jos metodai tradiciniai, nau- 
doti administracinėje dokumentacijoje. Tačiau esama specifinių 
technikų ir reikšmingų naujovių. Vienos jų palietė identifikavimo, 
atpažinimo arba aprašymo metodus. Su šiomis problemomis susi- 
durdavo kariuomenė, kai tekdavo gaudyti dezertyrus, kartoti 
šaukimą į karo tarnybą, koreguoti fiktyvius karininkų pateikia- 
mus sąrašus, nustatyti kiekvieno nuopelnus ir vertę, suvesti 
tikslų dingusių ir mirusių balansą. Su jomis susidurdavo ligoni- 
nės, kai tekdavo atskirti tikrai sergančius nuo simuliantų, stebėti 
ligos eigą, įvertinti gydymo efektyvumą, atpažinti analogiškus 


23 Kropotkine, Autour d'une vie, 1902, p. 9. Esu dėkingas už šią nuorodą ponui 
G. Canguilhemui. 

atvejus ir nuspėti epidemijų pradžią. Su jomis susidurdavo mo- 
kymo įstaigos, kai reikėdavo nustatyti kiekvieno sugebėjimus, 
lygi ir gabumus, nurodyti jų panaudojimo galimybes: „Registras 
reikalingas tam, kad prireikus būtų galima gauti informacijos 
apie vaikų įpročius, apie pamaldumo, katekizmo, literatūros 
mokymosi pažangą, apie jų dvasią ir protą, kurių būklė stebima 
nuo priėmimo dienos.“ 

Štai kodėl sudaromi disciplinuojamos individualybės kodai, 
homogenizuojantys individualius, per egzaminą išryškėjusius 
bruožus: fizinis atpažinimo kodas, medicininis simptomų ko- 
das, mokyklinis arba karinis elgsenų ir atlikčių kodas. Šie kvali- 
tatyviniai arba kvantitatyviniai kodai dar ganėtinai elementarūs, 
tačiau jais pirmą kartą bandoma valdžios santykių schemose 
„formalizuoti“ individualumą. 

Kitos disciplinarinės raštijos naujovės palietė šių elementų 
koreliavimą, dokumentų kaupimą, serijizavimą, organizavo ly- 
ginimo erdvę, atveriančią klasifikavimo, kategorijų formavimo, 
priemonių parinkimo, normų fiksavimo galimybes. Ypač plačiai 
raštvedybos ir dokumentacijos metodai buvo išbandomi XVIII 
amžiaus ligoninėse. Kruopščiai vedami specializuoti registrai. 
Jų sąveika, cirkuliacija per vizitacijas, lyginimas reguliariai ren- 
kantis gydytojams ir administratoriams, juose sukauptų duo- 
menų perdavimas centrinėms instancijoms (ligoninei arba cent- 
riniam prieglaudų biurui), ligonių, pasveikusiųjų, mirties atvejų 
apskaita ligoninės, miesto ar pagaliau tautos mastu — visa tai 
integrali dalis procesų, įvedusių ligoninėse disciplinarinį režimą. 
Viena pamatinių geros medicininės „disciplinos“ (abiem šio 
žodžio prasmėm) sąlygų reikėtų laikyti dokumentacijos meto- 
dus, kuriais individualūs duomenys integruojami į kaupimo 
sistemas, tačiau jose nepasimeta; kurie padeda individą rasti bet 
kuriame bendro profilio registre, o kiekvienas per egzaminą 
gautas duomuo savo ruožtu atsispindi visuotinėje lygtyje. 


24 J. de Batencourt [M.I.D.B.], op. cit., p. 64. 

Pasitelkęs visą šį jį lydintį dokumentavimo aparatą, egza- 
minas atveria dvi tarpusavyje koreliuojančias galimybes: pir- 
ma, konstituoti individą kaip aprašomą, analizuojamą objektą 
ir žvelgiant permanentinio žinojimo žvilgsniu atskleisti jį išski- 
riančius bruožus, jo savitą evoliuciją, tik jam būdingus įgūdžius 
ar sugebėjimus, o ne „rūšies“ požymius, kaip tai daro gyvasias 
būtybes tyrinėjantys gamtininkai; antra, sudaryti lyginimo sis- 
temą, leidžiančią pasverti globalinius reiškinius, aprašyti gru- 
pes, apibūdinti kolektyvinius veiksmus, įvertinti individų skir- 
tumus, paskirstyti juos vienoje ar kitoje „populiacijoje“. 

Taigi visi šie tokie pažįstami žymėjimo, registravimo, dosjė 
sudarymo, kolonėlių ir lentelių braižymo metodai turėjo lemia- 
mą reikšmę epistemologiškai „deblokuojant“ mokslus apie indi- 
vidą. Būtume visiškai teisūs, jeigu prisimintume Aristotelio keltą 
problemą: ar mokslas apie individą yra galimas, ar jis legitimus? 
Turbūt didelei problemai reikalingi dideli sprendimai. Tačiau 
Cia turime mažytę istorinę problema - XVIII amžiaus pabaigoje 
iškyla mokslai, kuriems būtų galima prisegti „klinikinių“ etike- 
tę; į žinojimo lauką įžengia (pakeisdamas rūšį) individas; moks- 
liniame diskurse ima funkcionuoti individualių ypatybių ap- 
rašymas, apklausa, anamnezė, „dosjė“. Į šį paprastą konkretų 
klausimą nereikia, be abejonės, ieškoti nepaprasto atsakymo: 
prisiminkime dokumentavimo ir registravimo metodus, egza- 
minavimo mechanizmus, disciplinos aparato formavimąsi ir 
naują kūno valdymo praktiką. Kur gimsta mokslai apie žmogų? 
Tikėtiniausia būtų jų ieškoti šiuose mažai šlovės teikiančiuose 
archyvuose, iš kurių išsirutuliojo modernieji prievartos būdai, 
taikomi kūnui, gestams, elgsenai. 

3. Visa ši dokumentavimo technika kiekvieną egzaminuojamą in- 
dividą paverčia „atveju“: atveju, kuris tampa ir pažinimo objektu, 
ir valdžios laimikiu. Tai nebėra kazuistikos arba jurispruden- 
cijos atvejis — visuma aplinkybių, kvalifikuojančių veiksmą ir 
galinčių įtakoti įstatymo taikymą, tai individas, kurio individua- 
lybę galima aprašyti, įvertinti, išmatuoti, palyginti su kitomis; 

tai individas, kurį reikia muštruoti arba koreguoti, kurį reikia 
klasifikuoti, normalizuoti, atmesti ir t.t. 

Ilgą laiką eilinė - žemiška ir kasdieniška - individualybė lik- 
davo anapus aprašymo slenksčio. Būti apžiūrimam, stebimam, 
išnarstomam po kaulelį, diena iš dienos sekamam nenutrūks- 
tamos raštijos buvo laikoma privilegija. Žmogaus darbų kronika, 
jo gyvenimo pasakojimas, kiekvieną egzistencijos mirksnį paly- 
dinti istoriografija buvo jo galios ritualų dalis. Tačiau discipli- 
narinės procedūros viską apverčia, nustato žemesnį individua- 
lybės aprašymo slenkstį ir naudojasi juo kaip kontrolės priemone 
bei dominavimo metodu. Nebe paminklas būsimam atminimui, 
o dokumentas galimam panaudojimui. Ir šios naujos aprašymo 
manijos užmojis auga griežtėjant disciplinos varžtams: prade- 
dant XVIII amžiumi, vaikas, ligonis, beprotis, kalinys vis leng- 
viau rieda disciplinos mechanizmais grįstu keliu ir tampa indi- 
vidualių aprašymų bei biografinių pasakojimų objektu. Raštu 
fiksuojant realias egzistencijos formas nebe heroizuojama, o ob- 
jektyvuojama ir pavergiama. Rūpestingai užrašyti psichinių li- 
gonių arba nusikaltėlių gyvenimai, kaip ir karalių kronika arba 
garsiųjų liaudies plėšikų epopėja, atlieka tam tikrą politinę funk- 
ciją; tačiau šiuo atveju valdžios metodai jau visai kiti. 

Egzamine, kuris rituališkai ir kartu „moksliškai“ fiksuoja indi- 
vidualius skirtumus, prisega kiekvieną prie jo atskirybės (prie- 
šingai negu ceremonija, kurioje visa savo didybe iškyla padėtis, 
kiltis, privilegijos, pareigos), galima įžvelgti atsirandant naują 
valdžios atmainą, kur kiekvieno individo padėtį apibrėžia jo 
individualybė, o padėtis lemia vienokius ar kitokius individą 
apibūdinančius bruožus, matus, nuokrypius, „pažymius“, kurie 
paverčia jį tiesiog „atveju“. 

Galiausiai egzaminas užima centrinę vietą tarp procedūrų, 
kurios paverčia individą valdžios bei žinojimo efektu ir objektu. 
Derindamas hierarchinę priežiūrą ir normalizuojančią sankciją, 
jis užtikrina disciplinarinio paskirstymo ir klasifikacijos sėkmę, 
maksimalų jėgų ir laiko išnaudojimą, tolydų ugdymo akumu- 
liavimą, optimalų sugebėjimų komponavimą, taigi - „celiškos“, 

organiškos, genetiškos ir kombinacinės individualybės gamybą. 
Jis ritualizuoja disciplinas, keliais žodžiais apibūdinamas kaip 
atmaina valdžios, kuriai svarbu individualūs skirtumai. 


Atsiradus disciplinoms, įvyksta tai, ką galėtume pavadinti in- 
dividualizavimo politikos ašies apvertimu. Galima sakyti, kad 
tam tikrose visuomenėse - feodalinė santvarka tėra vienas iš pa- 
vyzdžių - maksimaliai individualizuojama suverenumo sklai- 
dos sferoje ir aukščiausiuose valdžios ešelonuose. Kuo galin- 
gesnis ar labiau privilegijuotas yra tas ar kitas asmuo, tuo labiau 
ritualais, diskursais ar plastiniais įvaizdžiais akcentuojamas jo 
individualumas. Vietą giminystės sistemoje nurodantys „var- 
das“ ir genealogija, pranašumą demonstruojantys ir literatūroje 
įamžinami žygdarbiai, ceremonijos, kurių eiliškumas atskleidžia 
valdžios ryšius, paminklai arba dovanojimo aktai, pratesiantys 
gyvenimą po mirties, prabanga ir išlaidumas, daugybės vasa- 
linių ir siuzereninių ryšių pynė - visa tai yra „progresuojančio“ 
individualizavimo procedūros. Disciplinariniame režime, prie- 
šingai, individualizacija yra „regresuojanti“: kuo anonimiškesnė 
ir funkcionalesnė valdžia, tuo labiau individualizuojami val- 
diniai; ir ne tiek ceremonijomis, kiek priežiūra, ne tiek juos me- 
nančiais pasakojimais, kiek stebėjimu, ne genealogijomis, kurių 
atskaitos taškas yra protėviai, o lyginimu su „norma“; ne tiek 
žygdarbiais, kiek „nuokrypiais“. Disciplinos sistemoje vaikas 
labiau individualizuotas už suaugusį, ligonis - už sveiką žmogų, 
beprotis ir nusikaltėlis - už normalų ir neprasikaltusį. Kad ir 
kaip ten būtų, visi individualizuojantys mechanizmai mūsų civi- 
lizacijoje orientuojasi į pirmuosius; panorus individualizuoti 
suaugusį, sveiką, normalų ir įstatymus gerbiantį žmogų, tyri- 
nėjama, kiek jame liko vaikiškumo, kokia slapta manija jį valdo, 
apie kokį sunkų nusikaltimą jis svajoja. Visi šaknį „psicho-“ 
turintys mokslai, analizės bei praktikos metodai atsiranda būtent 

šioje istorinėje individualizavimo procedūrų pervartoje. Perei- 
nant nuo istorinių-ritualinių prie mokslinių-disciplinarinių indi- 
vidualybės formavimo mechanizmų, kur protėvių vietą užima 
norma, statuso — mato vienetai, o žmogaus atminimą pakeičia 
žmogaus apskaičiavimai, kai atsiranda mokslų apie žmogų ga- 
limybe, - būtent tada pradeda funkcionuoti nauja valdžios tech- 
nologija ir nauja politinė kūno anatomija. 

Nuo ankstyvųjų viduramžių iki pat šių dienų „nuotykis“ 
ženklina individualybę, o perėjimas nuo epo prie romano, nuo 
kilnaus poelgio prie slaptos ypatybės, nuo ilgos kelionės į tremtį 
prie kapstymosi tolimoje vaikystėje, nuo varžytuvių prie fan- 
tazmų taip pat prisideda prie disciplinarinės visuomenės susi- 
formavimo. Mūsų vaikystės nuotykį dabar primena nebe „ge- 
rasis mažylis Henris“, o mažojo Hanso nelaimės. Rožės romaną 
šiais laikais parašė Mary Barnes; Lanseloto vietą užėmė pre- 
zidentas Schreberis. 

Dažnai sakoma, kad visuomenė, kurios sudedamieji elemen- 
tai - individai, yra perėmusi abstraktų juridinės sutarties ir mai- 
nų modelį. Merkantilinę visuomenę tada įsivaizduotume kaip 
juridiškai atskirų subjektų asociaciją, grįstą sutartimis. Gali būti. 
Atrodo, kad politinė XVII ir XVIII amžiaus teorija iš tikrųjų 
dažnai paklūsta šiai schemai. Tačiau nereikėtų pamiršti, kad tuo 
pat laikotarpiu egzistavo metodika, efektyviai įteisinusi indi- 
vidus kaip koreliuojančius valdžios ir žinojimo elementus. Indi- 
vidas, be abejo, yra fiktyvus „ideologinio“ visuomenės vaizdinio 
atomas; tačiau kartu tai — realybė, kurią pagamino specifinė 
valdžios technologija, vadinama „disciplina“. Reikia kada nors 
liautis aprašinėjus valdžios efektus negatyviais terminais: esą ji 
„atmeta“, „tramdo“, „slopina“, „cenzūruoja“, „abstrahuoja“, 
„Maskuoja“, „slepia“. Iš tikrųjų valdžia produkuoja; ji kuria 
realybę; kuria objektų sritis ir tiesos ritualus. Kaip tik to produ- 
kavimo metu atsiranda individas ir žinios apie jį. 

Tačiau ar ne per daug galios priskiriame šioms, dažnai mi- 
niatiūrinėms, disciplinos gudrybėms? Kaip galima jomis pasiekti 
tokio efekto? 


TREČIAS SKYRIUS 


Panoptizmas 


Štai kokių priemonių, miestą užklupus marui, numatyta imtis 
viename iš XVII amžiaus pabaigos reglamentų.! 

Pirmiausia, griežtai apribojama erdvė: savaime suprantama, 
uždaromas miestas ir jo „apylinkės“, gyvybės neteks tas, kas jį 
paliks, išnaikinami visi benamiai gyvuliai; miestas padalijamas 
kvartalais, valdomais komendantų. Kiekvienai gatvei paskiria- 
mas sindikas; jis už ją atsakingas; palikęs ją, baudžiamas mirties 
bausme. Nurodytą dieną liepiama visiems užsidaryti savo na- 
muose: gyvybės netenka juos palikusieji. Sindikas pats iš lauko 
užrakina kiekvieno namo duris, o raktus atiduoda kvartalo ko- 
mendantui, šis saugo juos iki karantino pabaigos. Kiekviena 
šeima turi pasiruošti maisto atsargų. O vynui ir duonai tiekti iš 
gatvės į namų vidų nutiesiami nedideli mediniai vamzdžiai, 
kuriais kiekvienas gyventojas gali gauti savo davinį tiesiogiai 
nebendraudamas su tiekėju; mėsa, žuvis ir daržovės tiekiamos 
skridiniais ir pintinėmis. Jeigu išeiti iš namų būtina, tai daroma 
po vieną, vengiant bet kokio sąlyčio su kitais. Laisvai vaikšto 


' Archives militaires de Vincennes, A 1 516 91 sc. Pièce. Šis įsakas iš esmės 
sutampa su daugeliu kitų tos ar ankstesnės epochos įsakų. 

tik komendantai, sindikai, sargybiniai, o tarp užkrėstų namų, 
nuo vieno lavono prie kito šmėsčioja „varnai“, kuriems, šiaip ar 
taip, reikės mirti: tai „prastuomenė, kuri nešioja ligonius, laidoja 
mirusius, valo ir atlieka daug bjaurių, atkarių darbų“. Tai pada- 
linta, nejudri, sustingusi erdvė. Kiekvienas turi savo vietą. Paju- 
dejes netenka gyvybės - užsikrečia arba baudžiamas mirtimi. 

Nepaliaujama priežiūra. Visa aprėpiantis ir budrus žvilgsnis: 
„Gausus kariuomenės dalinys, vadovaujamas patikimų kari- 
ninkų ir pasiturinčių Žmonių“, sargybiniai prie miesto vartų, 
rotušės bei kiekviename kvartale privers liaudį paklusti aki- 
mirksniu, dar labiau sustiprins absoliučią magistratų valdžią „ir 
užkirs kelią samy3iams, vagystėms bei plėšimams“. Prie durų - 
sekimo postai, kiekvienos gatvės gale - sargybiniai. Komen- 
dantas kasdien aplanko jam paskirtą kvartalą, tikrina kaip sin- 
dikai atliko savo užduotis ir išklauso gyventojų skundus; jie 
„prižiūri jų veiksmus“. Sindikas taip pat kasdien pereina jam 
priskirtą gatvę; sustoja prie kiekvieno namo; liepia gyventojams 
sustoti prie langų (tiems, kurių langai išeina į kiemą, paskiriamas 
langas į gatvę, kuriame negali pasirodyti niekas kitas); šaukia 
kiekvieną pavarde; teiraujasi apie sveikatą, „o gyventojai privalo 
sakyti tiesą, kitaip neteks gyvybės“; kam nors nepasirodžius 
lange, sindikas turi sužinoti priežastį: „Šitaip jis lengvai nustatys, 
kur slepiami mirusieji arba ligoniai.“ Kiekvienas savo narve, 
kiekvienas savo lange, kiekvienas atsiliepia šaukiamas pavarde 
ir pasirodo, kai to pareikalaujama, - tikras gyvųjų ir mirusiųjų 
paradas. 

Tokia priežiūra remiasi nuolatinio registravimo sistema: sin- 
dikai raportuoja komendantams, komendantai - miesto tarėjams 
arba burmistrui. Prieš „uždarant“ miestą, nuosekliai surašomi 
visi jame esantys gyventojai; pažymima jų „pavardė, amžius, 
lytis, nepriklausomai nuo užimamos padėties“: vieną sąrašo 
egzempliorių turi kvartalo komendantas, kitą — rotušės raštinė, 
dar vienas duodamas sindikui naudotis kasdienės apžiūros me- 
tu. Fiksuojami visi apsilankymo metu kritę į akis faktai - mirtys, 

ligos, skundai, išsišokimai — ir apie tai pranešama komendan- 
tams bei magistratams. Pastarieji visiškai kontroliuoja gydymo 
procesą. Paskiriamas atsakingas gydytojas. Jokiam kitam gy- 
dytojui neleidžiama gydyti, jokiam vaistininkui - gaminti vaistų, 
jokiam nuodėmklausiui — lankyti ligonių be jo raštiško sutikimo, 
„idant niekas nenuslėptų ir neslaugytų, magistratams nežinant, 
užkrečiamų ligonių“. Visi ligoniai be perstojo centralizuotai 
registruojami. Kiekvieno santykį su savo liga ir savo mirtimi 
fiksuoja valdžios instancijos, jų registracijos knygos, jų priimami 
sprendimai. 

Praėjus penkioms arba šešioms dienoms nuo karantino pra- 
džios, imama vieną po kito valyti namus. Visi gyventojai turi išeiti 
iš namo; kiekviename kambaryje pakeliami arba pakabinami „bal- 
dai ir prekės“; barstomi smilkalai; paskui, kruopščiai užkamšius 
langus, duris ir netgi vašku užlipdžius spynų angas, jie padegami. 
Galiausiai namas laikomas uždarytas tol, kol kvapai išsivadėja; 
smilkytojai apieškomi „namo gyventojų akivaizdoje, kad jie ma- 
tytų, jog išeidami šie neturį nieko kito, ką turėjo įeidami“. Po 
keturių valandų gyventojai gali grįžti į namą. 

Tokia uždara, skersai išilgai padalinta, stebima erdvė, kur 
individai įsprausti jiems skirtoje vietoje, kur kontroliuojamas 
menkiausas krustelėjimas, registruojami visi įvykiai, kur centrą 
ir periferiją jungia nenutrūkstamas dokumentacijos srautas, kur 
valdžia skleidžiasi nesivaržydama tolydžios hierarchijos prin- 
cipu, kur kiekvienas individas nuolatos fiksuojamas, egzami- 
nuojamas ir užima savo vietą tarp gyvųjų, ligonių arba miru- 
siųjų — visa tai yra kompaktiškas disciplinarinio aparato modelis. 
Marui priešpriešinama tvarka; ji turi užgniaužti bet kokią su- 
maištį: kai liga persimeta iš kūno į kūną, kai blogis plinta, bai- 
mei ir mirčiai nušluojant draudimus. Kiekvienam jo vietą, kūną, 
ligą, mirtį, turtą nurodo visur esanti ir visa žinanti valdžia, re- 
guliariai ir nenutrūkstamai besiskaidanti tol, kol galutinai api- 
brėžia, kas yra individas, kas jam būdinga, kas jam priklauso 
ir kas jam atsitinka. Maro sumaiščiai disciplina priešpriešina 

analizuojančią valdžią. Ne vienas grožinis kūrinys vaizdavo 
marą kaip šventę: įstatymai nebegalioja, draudimai panaikinti, 
šėlsta praeinantis laikas, kūnai susipina be jokios pagarbos, in- 
dividai nusiima kaukes, išsižada savo padėties ir visiems pa- 
Zistamos povyzos, atverdami visiškai kitą tiesą. Tačiau egzistavo 
ir politinė maro vizija, iš esmės priešinga šiems vaizdiniams: ne 
kolektyvinė šventė, o griežtas padalijimas; ne pažeisti įstatymai, 
oreglamentas, aprėpiantis net menkiausias egzistencijos detales, 
išbaigta hierarchija užtikrinantis kapiliarinį valdžios funkcio- 
navimą; ne užsidedamos ir nusiimamos kaukės, o kiekvienam 
priskiriama jo „tikroji“ pavardė, „tikroji“ vieta, „tikrasis“ kūnas 
ir „tikroji“ liga. Maro, kaip realaus ir kartu įsivaizduojamo ne- 
tvarkos pavidalo, medicininis bei politinis koreliatas yra dis- 
ciplina. Už disciplinarinio aparato šmėkšo sunkiai atsikratoma 
„užkrėtimų“, maro, maištų, nusikaltimų, valkatavimo, dezer- 
tyravimo baimė, baimė dėl žmonių, pasirodančių ir išnykstan- 
čių, gyvenančių ir mirštančių viešpataujant netvarkai. 
Raupsus lydėjo atstūmimo ritualai, iš dalies modeliavę ir 
nubrėžę bendrus didžiojo Uždarymo kontūrus, o marą - discip- 
linarinės schemos. Tik šiuo atveju nėra skirstymo į vienus ir 
kitus, o įvedama daugybė skirčių, vyksta individualus paskirs- 
tymas, sekimas, kontrolė skverbiasi į gylį, valdžia intensyvėja ir 
šakojasi. Raupsuotąjį tiesiog atstumia, ištremia už mūro sienų; 
jam leidžiama dingti masėje, iš kurios diferencijavimo maža 
naudos; maru sergantieji kruopščiai „šukuojami“, čia individuali 
diferenciacija yra prievartos priemonė besidauginančios, besi- 
skleidžiančios ir besiskaidančios valdžios rankose. Vienoje pu- 
sėje - didysis uždarymas, kitoje — geras muštravimas; vienoje — 
raupsai ir padalijimas į dvi dalis, kitoje — maras ir daugybė 
skirčių. Vienu atveju paženklinama; kitu atveju - analizuojama 
ir paskirstoma. Raupsuotojo ištrėmimas ir maro stabdymas spin- 
duliuoja ne tą pačią politinę viziją. Vienu atveju tai švarios bend- 
ruomenės, kitu - disciplinuotos visuomenės vizija. Du būdai 
valdyti žmones, kontroliuoti jų ryšius, išsklaidyti pavojingas jų 

samplaikas. Tobulai valdomo miesto utopija - maru užkrėstas 
miestas, hierarchijos, sekimo, žvilgsnių, dokumentų miestas, 
sukaustytas ekstensyvios valdžios, kuri užvaldo visus (bet skir- 
tingais būdais) individualius kūnus. Maras yra išbandymas, 
padedantis idealiai apibrėžti disciplinarinės valdžios funkcio- 
navimą. Kad teisės ir įstatymai funkcionuotų visiškai kaip teo- 
rijoje, teisininkai lygiuodavosi į gamtą; kad pamatytų tobulai 
funkcionuojančią discipliną, valdantieji svajojo apie marą. Dis- 
ciplinarinėse schemose maras yra bet kokių sąmyšių, bet kokios 
netvarkos įvaizdis; visiškai taip pat, kaip raupsų - nutrauktino 
kontakto - įvaizdį randame atstūmimo schemose. 

Taigi šios schemos skirtingos, tačiau nėra nesuderinamos. 
Ilgainiui jos suartėja, ir XIX amžiuje atstūmimo erdvę, simbo- 
liškai apgyventą raupsuotųjų (o realiai - elgetų, valkatų, be- 
pročių, ramybės drumstėjų), imama apdoroti disciplinarinį „va- 
lymą“ vykdančia valdymo technika. Nuo XIX amžiaus pradžios 
disciplinarinė valdžia „raupsuotuosius“ nuosekliai laiko „maru 
apkrėstaisiais“, margą internavimo erdvę užkloja smulkus dis- 
ciplinarinės skaidos tinklas, ji apdorojama analitiniais valdžios 
paskirstymo metodais, atstumtieji individualizuojami, tačiau 
individualizavimo procedūros taikomos atstumtiniesiems: psi- 
chiatrinės prieglaudos, pataisos kalėjimai, maisons de correction, 
priverstinio švietimo įstaigos ir iš dalies ligoninės, o platesniu 
mastu — visos individus kontroliuojančios instancijos atlieka 
dvejopą funkciją: binarinės perskyros ir ženklinimo (beprotis — 
ne beprotis; pavojingas - nepavojingas, normalus - anormalus); 
ir prievartinio apibūdinimo bei diferencijuojančio paskirstymo 
(kas jis toks; kur jo vieta; kas jam būdinga; kaip jį atpažinti; kaip 
tinkamiausia būtų jį sekti ir t.t.). Viena vertus, raupsuotieji „už- 
krečiami maru“; atstumtieji patiria individualizuojančios dis- 
ciplinos taktiką; ir, kita vertus, disciplinarinės kontrolės uni- 
versalumas leidžia paženklinti „raupsuotąjį“ ir panaudoti prieš 
jį dualistinius (arba-arba) atstūmimo mechanizmus. Normalu- 
mo ir anormalumo skirtis, kurios neišvengia nė vienas individas 

ir kuri šiais laikais taikoma visai kitiems objektams, atliepia 
binariniam ženklinimui ir raupsuotojo tremčiai; o metodikos ir 
institucijos, skirtos matuoti, kontroliuoti ir ištaisyti anormalumą, 
funkcionuoja kaip disciplinariniai aparatai, kuriuos pagimdė 
maro baimė. Visi valdžios mechanizmai, dar ir mūsų dienomis 
supantys anormaluma - jį ženklinantys arba modifikuojantys, — 
komponuoja šias dvi tolimos kilmės formas. 


+ 


Benthamo Panopticon suteikia šiam komponavimui architek- 
tūrinį pavidalą. Jo principai žinomi: visu apskritimo perimetru - 
žiedo formos pastatas, centre - bokštas; šiame - didžiuliai langai, 
išeinantys į vidinę žiedo pusę; žiedinis pastatas padalintas į 
vienutes, einančias per visą jo plotį; jose du langai - vienas žiūri 
į vidinio bokšto langus, kitas į išorę - tokia vienuté peršviečiama 
kiaurai. Pakanka centriniame bokšte pasodinti prižiūrėtoją, o 
kiekvienoje vienutėje uždaryti beprotį, ligonį, nusikaltėlį, dar- 
bininką ar mokinį. Iš bokšto matyti šviesos fone ryškėjantys žie- 
dinio pastato vienutėse uždarytų belaisvių siluetai. Kiekviena 
kamera - mažas teatras, kur vaidina vienas, tobulai individuali- 
zuotas ir nuolatos matomas aktorius. Panoptiniame mechanizme 
atsirandantys erdvės vienetai leidžia nuolatos matyti ir tučtuojau 
atpažinti. Trumpai tariant, čia kalėjimo vienutės principas apver- 
čiamas aukštyn kojom; arba, tikriau, iš trijų jos funkcijų — už- 
daryti, atimti šviesą ir paslėpti - lieka tik pirmoji, o kitos dvi 
geriau negu šešėlis, kuris galų gale ir apsaugo. Atvirumas - tai 
spąstai. 

Pirmiausia tai leidžia išvengti neigiamų padarinių - tų tirštų 
masių, vibždančių, vilnijančių įkalinimo vietose, kurias nutapė 
Goya ir aprašė Howardas. Kiekvienas individas savo vietoje, pa- 
tikimai uždarytas vienutėje, tiesiai prieš prižiūrėtojo akis; šo- 
ninės sienos užkerta bet kokį kontaktą su kaimynais. Matomas, 

tačiau pats nemato; informacijos objektas, tačiau niekada - ko- 
munikacijos subjektas. Matomas iš centrinio bokšto; tačiau ne- 
matomas iš gretimų, griežtai pertvaromis atskirtų vienučių. Tai 
garantuoja tvarką. Jeigu saugomi nusikaltėliai, nėra pavojaus, 
kad jie surengs sąmokslą, organizuos kolektyvinį pabėgimą, 
suplanuos būsimus nusikaltimus, patirs neigiamą kito įtaką; 
jeigu tai ligoniai, nėra užkrėtimo grėsmės; jeigu bepročiai - nėra 
pavojaus, kad jie vienas kitą sužalos; jeigu vaikai — nebus nu- 
sirašinėjimo, triukšmo, plepalų, išdaigų. Jeigu tai darbininkai — 
nebus kivirčų, vagysčių, sąmokslų prieš savininką, pramogų, 
kurios trukdo darbui, gadina jo kokybę ir baigiasi nelaimingais 
vidualybių santarai, kolektyvizmui — jų vietą užima atskirtų 
individualybių kolekcija. Sargo požiūriu, minią pakeičia suskai- 
čiuojama ir kontroliuojama daugybė; kalinių požiūriu — vienatvė 
izoliacijoje ir viešumoje. 

Štai kodėl Panoptikonas toks efektyvus: kalinys be perstojo 
jaučiasi stebimas, ir tuomet valdžia ima funkcionuoti automa- 
tiškai. Sekimas veiksmingas net tada, kai būna pertrūkių; val- 
džia taip tobulai subalansuota, jog nuolatinis jos demonstra- 
vimas nebūtinas; architektūrinis mechanizmas kuria ir palaiko 
valdžios santykius, nepriklausomus nuo valdytojų; vienu Zo- 
džiu, patys kaliniai yra juos valdančios valdžios šaltinis. Štai 
kodėl nėra reikalo ir kartu nepakanka, kad kalinį be paliovos 
stebėtų prižiūrėtojas; nepakanka, nes viską lemia kalinio suvo- 
kimas, kad yra sekamas; nėra reikalo, nes iš tikrųjų tas sekimas 
net nėra būtinas. Štai kodėl Benthamas pagrindė principą, kad 
valdžia turi būti matoma ir neverifikuojama. Matoma - nes prieš 
kalinio akis visuomet stūksos centrinio bokšto, iš kurio jis seka- 
mas, siluetas. Neverifikuojama - nes kalinys niekada neturi ži- 
noti, kokiu momentu yra stebimas; tačiau jis turi būti tikras, kad 


2 J. Bentham, Panopticon, Works, parengė Bowring, t. IV, p. 60-64. Plg. iliust- 
raciją nr. 17. 

tai gali atsitikti bet kurią akimirką. Kad prižiūrėtojo buvimas ar 
nebuvimas liktų nenuspėjamas, kad kaliniai iš savo vienučių ne- 
pastebėtų net šešėlio ar silueto, Benthamas numatė ne tik švies- 
laidėmis uždengti centrinės sekimo salės langus, bet ir pertverti 
ją pertvaromis taip, kad vietoj durų liktų zigzaginiai praėjimai: 
sargybinį galėtų išduoti mažiausias trinktelėjimas, blykstelėjusi 
šviesa, pravirų durų anga.’ Panoptikonas yra mašina, išardanti 
matyti-būti matomam poros vienybę: esantis Ziediniame pastate 
matomas kaip ant delno, bet pats niekada nieko nemato; esantis 
centriniame bokšte mato viską ir niekada nėra matomas.‘ 

Tai svarbus mechanizmas, automatizuojantis ir deindividuali- 
zuojantis valdžią. Pastaroji grindžiama ne tiek kokia nors perso- 
nalija, kiek vienokiam ar kitokiam tikslui pajungtų kūnų, erdvės, 
šviesos, žvilgsnių paskirstymu; mechanizmų agregatu, kurio 
viduriuose gimsta individus pančiojantis ryšys. Nebereikalingos 
tampa ceremonijos, ritualai, ženklai, kuriais valdovas demonst- 
ravo savo valdžios perteklių. Naujoji mašinerija asimetrizuoja, 
pažeidžia pusiausvyrą, įtvirtina skirtumą. Nebesvarbu, kas val- 
do. Bet kuris, beveik atsitiktinai parinktas individas gali paleisti 
mašiną į darbą: jeigu valdytojas išvykęs, jį pavaduoja šeima, 
aplinkiniai, draugai, svečiai, net tarnai.? Taip pat nesvarbūs ir jo 
motyvai: nekuklus smalsumas, vaiko vylius, pažinimo troški- 
mas, genantis filosofą žmogiškosios prigimties muziejaus salė- 
mis, ar pikta valia tų, kurie jaučia malonumą sekti ir bausti kitus. 
Kuo daugiau anoniminių ir atsitiktinių stebėtojų, tuo didesnis 


3 Savo Postscript to the Panopticon (1791) Benthamas dar priduria užtemdytas, 
juodai išdažytas galerijas, juosiančias priežiūros bokštą, iš kurių galima 
stebėti du vienučių aukštus. 

4 Žr. iliustraciją nr. 17. Pirmojoje Panopticon versijoje Benthamas buvo sugal- 
vojes dar ir akustinės priežiūros sistemą, vamzdeliais sujungdamas vienutes 
su centriniu bokštu. Jis atsisakė to savo Postscript - gal todėl, kad negalėjo 
toją, kaip kad jis girdėjo juos. Julius bandė įvesti asimetrinio pasiklausymo 
sistemą (Lecon sur les prisons, vertimas į prancūzų kalbą, 1831, p. 18). 

` J. Bentham, op. cit., p. 45. 

pavojus įkliūti ir tuo neramesnis kalinys. Panoptikonas - nuo- 
stabi mašina, iš įvairiausių troškimų gaminanti homogeniškus 
valdžios efektus. 

Fiktyvus santykis mechaniškai pagimdo realią vergystę. Nė- 
ra reikalo griebtis jėgos, norint priversti nuteistąjį gerai elgtis, 
beprotį - nusiraminti, darbininką - dirbti, mokinį — uoliai mo- 
kytis, ligonį - laikytis ligoninės taisyklių. Benthamas stebėjosi 
panoptinių institucijų paprastumu: jokių grotų, jokių grandinių, 
jokių milžiniškų spynų; pakanka aiškiai nubrėžtų skirčių ir tin- 
kamai išdėstytų atverčių. Senųjų, „saugių namų“, gynybinės 
architektūros sunkiasvoriškumą galima pakeisti paprasta ir eko- 
nomiška „atsargių namų“ geometrija. Valdžios veiksmingumas 
ir jėga iš dalies persidavė jos poveikį patiriančiam paviršiui. 
Patekęs į matymo lauką ir tai žinodamas, individas pats imasi 
prievartinių valdžios funkcijų; jis spontaniškai leidžiasi jų val- 
domas; jis savyje įrėžia valdžios santykį, kuriame vienu metu 
atlieka du vaidmenis; jis tampa savo paties pavergimo principu. 
Štai kodėl išorinė valdžia gali nusimesti savo sunkų fizinį ap- 
valkalą; ji siekia tapti nekūniška; kuo arčiau šis tikslas, tuo pasto- 
vesnis, didesnis, visiems laikams įstringantis, vis pasikartojantis 
jos poveikis: tai nuolatinė pergalė, vengianti bet kokios fizinės 
konfrontacijos ir visuomet nulemta iš anksto. 

Benthamas nesako, ar savo projektui įkvėpimo sėmėsi iš Zve- 
ryno, kurį Le Vaux įkūrė Versalyje - tai pirmas žvėrynas, kurio 
įvairūs elementai, priešingai tradicijai, nebėra išsklaidyti po par- 
ką“: centre - aštuonkampis paviljonas, kurio antrą aukštą teuž- 
ima vienas kambarys, karaliaus salonas. Didžiuliai langai Zvel- 
gia į septynis aptvarus (aštuntoji pusė palikta įėjimui), kuriuose 
laikomi skirtingų rūšių gyvūnai. Iki Benthamo laikų šis Zvéry- 
nas neišliko. Tačiau Panoptikono programoje matome analogiš- 
ką stebėjimo individualizavimo, charakterizavimo ir klasifikavi- 
mo, erdvės analizavimo rūpestį. Panoptikonas yra karališkasis 


é G. Loisel, Histoire des ménageries, 1912, II, p. 104-107. Žr. iliustraciją nr. 14. 

žvėrynas, tik gyvūną pakeičia žmogus, grupavimą rūšimis - 
individualus paskirstymas, o karalių - vogčiomis veikianti val- 
džios mašinerija. Visais kitais atžvilgiais Panoptikonas atlieka - 
gamtininko darbą. Jis padeda nustatyti skirtumus: fiksuoti kiek- 
vieno ligonio simptomus, kad klinikinio vaizdo neiškreiptų nei 
per arti sustatytos lovos, nei po ligoninę cirkuliuojančios miaz- 
mos ar užkrečiamos ligos; dėmėtis vaikų veiksmus (jokių klas- 
točių ar nusirašinėjimo), nustatyti jų sugebėjimus, įvertinti cha- 
rakterio ypatybes, įvesti griežtą klasifikaciją ir, atsižvelgiant į 
normalią evoliuciją, atskirti „tingumą ir užsispyrimą“ nuo „neiš- 
gydomo debiliškumo“; Zymétis kiekvieno darbininko sugebė- 
jimus, palyginti laiką, sugaištamą dirbiniui pagaminti, ir darbo 
dienos pabaigoje išmokėti jiems atitinkamą alga.” 

Tai tiek dėl panašumo į žvėryną. Tačiau Panoptikonas kartu 
yra laboratorija, jį galima panaudoti kaip patirties įgijimo, elg- 
senų modifikavimo, individų muštravimo arba permuštravimo 
mašiną. Galima eksperimentuoti vaistais ir patikrinti jų veiki- 
mą. Išmėginti įvairias bausmes, atsižvelgiant į kalinių nusikal- 
timus ir charakterį, ir atrasti pačias veiksmingiausias. Skirtingai 
apmokyti darbininkus ir nustatyti, kuris metodas geriausias. 
Leistis į pedagoginius eksperimentus - pavyzdžiui, vėl išban- 
dyti garsųjį izoliuotą švietimą, tam reikalui panaudojant pames- 
tinukus; pamatysime, kas atsitiks, kai sukakus šešiolikai ar aš- 
tuoniolikai metų berniukai ir mergaitės pirmą kartą išvys vieni 
kitus; patikrinsime, ar tikrai, kaip mano Helvetius, kiekvienas 
gali išmokti bet ko; atseksime „kiekvienos atklydusios minties 
genealogiją“; išlavinsime vaikus, remdamiesi skirtingomis mąs- 
tymo sistemomis, kai kuriuos įtikinsime, kad dukart du nėra 
keturi ir kad mėnulis yra sūrio gabalas, o po to suvesime juos 
vienus su kitais, kai jiems bus dvidešimt arba dvidešimt penke- 
ri; paskui diskutuosime, ir tos diskusijos bus vaisingesnės už 
pamokslus ir paskaitas, kuriems išleidžiama tiek pinigų; bent 


7 Ibid., p. 60-64. 

atsiras dingstis atradimams metafizikos srityje. Panoptikonas — 
tinkamiausia vieta eksperimentams su žmonėmis, čia atlieka- 
ma patikima gaunamų transformacijų analizė. Jame galima ste- 
bėti netgi jo paties mechanizmus. Iš centrinio bokšto valdytojas 
seka visus savo pavaldinius: sanitarus, gydytojus, vyresniuosius 
meistrus, mokytojus, sargybinius; nuolatos juos įvertina, modi- 
fikuoja jų elgesį, taiko, jo manymu, geriausius metodus; savo 
ruožtu paprasta stebėti ir jį patį. Nelauktai Panoptikono centre 
pasirodęs inspektorius akimirksniu įvertina — ir niekas nepra- 
sprūsta pro jo akis, - kaip funkcionuoja visa įstaiga. Tarp kitko, 
ar šio architektūrinio aparato gelmėse užsklęstas valdytojas nėra 
organiška jo dalis? Nekompetentingas gydytojas, neįstengęs su- 
tramdyti užkrečiamos ligos, kalėjimo arba dirbtuvės viršininkas, 
tinkamai neatliekantis savo pareigų, - tai pirmosios epidemijos 
arba maišto aukos. „Savo likimą, - sako Panoptikono šeimi- 
ninkas, - kaip sugebėdamas susiejau su jų (kalinių) likimu.'* 
Panoptikonas funkcionuoja kaip valdžios laboratorija. Stebėjimo 
mechanizmais sėkmingai įsiskverbiama į žmonių elgesį; valdžiai 
iš paskos seka žinojimas, kuris didėja sulig kiekvienu jos Zings- 
niu ir atranda vis naujus pažinimo objektus kiekviename plo- 
telyje, kur panaudojama valdžia. 


+ 


Maro apimtas miestas, panoptinė įstaiga — skirtumai yra svar- 
būs. Jie ženklina per pusantro šimtmečio įvykusias disciplina- 
rinės programos transformacijas. Vienu atveju, išskirtinė situa- 
cija: prieš nepaprastą blogį telkiamos visos valdžios pajėgos; ji 
įsiskverbia ir matoma visur; išrandami nauji dantračiai; atitve- 
riama, paralyžiuojama, suskirstoma; kuriam laikui sukuriamas 
antimiestas ir kartu tobula visuomenė; primetamas idealaus 
funkcionavimo modelis, kurio esmė galų gale yra ta pati, kaip ir 


3 J. Bentham, op. cit., p. 177. 

blogio, su kuriuo grumiamasi — paprastas gyvenimo ir mirties 
dualizmas: kas juda, neša mirtį, ir mirtis tam, kas juda. Panopti- 
koną, priešingai, reikia laikyti bendresniu valdžios funkcio- 
navimo modeliu: čia valdžios santykiai apibrėžiami kasdienio 
žmonių gyvenimo terminais. Aišku, Benthamas jį vaizduoja kaip 
ypatingą, uždarą instituciją. Dažnai juo buvo grindžiama tobu- 
lo įkalinimo utopija. Palyginti su apgriuvusiais, knibždančiais, 
kankinimų krečiamais kalėjimais, kuriuos matome Piranesės 
graviūrose, Panoptikonas atrodo kaip žiauri ir išmoninga įkali- 
nimo įstaiga. Tai, kad jis net ir mūsų laikais įkvėpė tiek įvairių 
sumanymų ir realizuotų projektų, rodo jo sugebėjimą beveik du 
amžius audrinti vaizduotę. Tačiau Panoptikono nedera laikyti 
oniriniu statiniu: tai idealų pavidalą įgavusio valdžios mecha- 
nizmo diagrama. Jokios kliūties, pasipriešinimo ar trinties ne- 
trukdomą valdžios funkcionavimą galima įsivaizduoti kaip gry- 
nai architektūrinę ir optinę sistemą: tai politinės technologijos 
karkasas, technologijos, kurią galima ir reikia atriboti nuo bet 
kokio specifinio pritaikymo. 

Jis yra polivalentiškas: padeda ne tik perauklėti kalinius, bet 
ir slaugyti ligonius, mokyti mokinius, saugoti bepročius, prižiū- 
rėti darbininkus, priversti dirbti elgetas ir dykaduonius. Tai yra 
būdas įkurdinti kūnus erdvėje, išskirstyti individus vienas kito 
atžvilgiu, sukurti hierarchinę organizaciją, išdėstyti valdžios 
centrus ir kanalus, apibrėžti intervencijos metodus ir instrumen- 
tus ligoninėse, dirbtuvėse, mokyklose, kalėjimuose. Kiekvieną 
kartą, kai reikia individų daugybei duoti kokią nors užduotį arba 
primesti vienokią ar kitokią elgseną, galima pasinaudoti panop- 
tine schema. Ji pritaikoma - aišku, atitinkamai modifikuojant — 
„Visoms priežiūros įstaigoms, kur gana ankštoje erdvėje laikomas 
tam tikras asmenų skaicius””. 


? Ibid., p. 40. Benthamas pasitelkia būtent pataisos kalėjimo pavyzdį todėl, 
kad šis atlieka daug (priežiūros, automatinės kontrolės, kalinimo, izoliavimo, 
priverstinių darbų, apmokymo) funkcijų. 

Kiekvienu tokiu atveju vis tobulinamas valdymas. Ir taip atsi- 
tinka dėl keleto priežasčių: todėl, kad ši schema mažina valdžią 
turinčiųjų ir didina valdomųjų skaičių; kad ji leidžia įsikišti bet 
kurią akimirką, o nuolatinis spaudimas suveikia dar nepadarius 
nusižengimo, klaidos ar nusikaltimo; kad būtent dėl to ji ir stipri, 
nes niekada neįsikiša, veikia spontaniškai ir be triukšmo, funk- 
cionuoja kaip mechanizmas, kurio efektai išplaukia vienas iš 
kito; kad tiesiogiai, be jokių kitų fizinių instrumentų, vien tik 
architektūra ir geometrija veikia individus; kad „suteikia protui 
valdžią protams“. Panoptinė schema suintensyvina bet kokio 
valdžios aparato veikimą: užtikrina jo ekonomiškumą (medžia- 
gų, personalo, laiko); dėl savo preventyvaus pobūdžio, funk- 
cionavimo tolydumo ir mechanizmų automatiškumo užtikrina 
jo efektyvumą. Taip iš valdžios išpešamas „iki šiol nematyto dy- 
džio“ „puikus ir naujas valdymo instrumentas [...]; jis nuosta- 
bus tuo, kad suteikia milžinišką jėgą kiekvienai jį panaudojančiai 
institucijai“. 

Kažkas panašaus į „Kolumbo kiaušinį“ politikos srityje. Juk 
panoptinė schema gali susilieti su bet kuria funkcija (švietimo, 
gydymo, gamybos, baudimo); glaudžiai sukibusi su ja, ji kelia 
jos vertę; sudaro mišrų mechanizmą, kuriame valdžios (ir ži- 
nojimo) santykiai tiksliai, iki smulkiausių detalių suderinti su 
kontroliuojamais procesais; tiesiogine proporcija susieja „val- 
džios prieaugį“ su „produkcijos prieaugiu“. Žodžiu, tada val- 
džia savo funkcijas atlieka ne primesdama save iš išorės tarsi 
kokią nelanksčią arba gremėzdišką prievolę, o ganėtinai sub- 
tiliai, plėsdama savo veiklos lauką, didindama minėtų funkcijų 
efektyvumą. Panoptikonas nėra koks šarnyras, valdžios mecha- 
nizmo funkcionalumo reguliatorius; jis padeda valdžios san- 
tykiams atlikti vieną ar kitą funkciją, o funkcijai — realizuotis 
per šiuos valdžios santykius. Panoptizmas, remdamasis „pa- 
prasta architektūrine idėja, gali reformuoti moralę, palaikyti 


10 Ibid., p. 65. 

sveikatingumą, atgaivinti pramonę, skleisti švietimą, sumažinti 
visuomenines išlaidas, suteikti ekonomikai tvirtą kaip uola pa- 
grindą, atrišti, užuot perkirtus, varguomenės likimą lemiančių 
įstatymų Gordijaus mazgą“"!. 

Maža to, ši uždara mašina taip įrengta, kad jos durys visada 
atviros išorybei: kaip matėme, centriniame bokšte bet kas gali 
atlikti prižiūrėtojo funkcijas ir tuo būdu įminti priežiūros funk- 
cionavimo paslaptį. Iš tikrųjų, į kiekvieną panoptinę instituciją, 
net į tokią neprieinamą kaip pataisos kalėjimas, šios atsitiktinės 
ir nesibaigiančios inspekcijos gali patekti be vargo: ir ne tik 
paskirti kontrolieriai, bet ir viešuomenė. Kiekvienas visuomenės 
narys turi teisę ateiti ir savo akimis pamatyti, kaip funkcionuoja 
mokyklos, ligoninės, gamyklos, kalėjimai. Taigi nėra pavojaus, 
kad panoptinės mašinos stiprinama valdžia degeneruos ir pavirs 
tironija. Disciplinarinis mechanizmas demokratiškai kontroliuo- 
jamas „didžiojo pasaulio teismo”.'? Subtiliai įrengtame panop- 
tiniame statinyje, kur prižiūrėtojas vienu žvilgsniu aprėpia tiek 
skirtingų individų, kiekvienas atėjusysis gali sekti bet kurį iš 
prižiūrėtojų. Stebėjimo mašina sykiu buvo ir tamsus kambarys, 
kuriame esantys individai akylai stebimi; ji virsta permatomu 
statiniu, kur valdžią gali kontroliuoti visa visuomenė. 

Panoptinė schema, įsigalėdama visuomenės kūne, neištirps- 
ta ir nepraranda nė vienos iš savo savybių; ji linkusi tapti visuo- 
tine to kūno funkcija. Maro apimto miesto disciplinarinis mo- 
delis buvo išskirtinis: tobulas, tačiau absoliučiai prievartinis; 
ligai, kuri nešė mirtį, valdžia priešpriešino nuolatinę mirties 
bausmės grėsmę; gyvenimas buvo redukuotas iki paprasčiausios 


3 Ibid., p. 39. 

12 Įdomu, ar įsivaizduodamas šį nenutrūkstamą srautą lankytojų, požemine 
perėja pasiekiančių centrinį bokštą ir iš ten besižvalgančių po Panoptikono 
kraštovaizdžio apskritimą, Benthamas žinojo, kad lygiai tuo pat metu Bar- 
keris konstravo savo Panoramas (pirmoji, regis, pasirodė 1787 metais), ku- 
riose lankytojai, atsisėdę centre, matė aplink save kraštovaizdį, miestą, mūšio 
vaizdus. Lankytojai užimdavo tiksliai tą vietą, iš kur Zvelgdavo valdovas. 

jo išraiškos; nuosekliai įgyvendinama kalavijo teisė priešinosi 
mirties valdžiai. Panoptikonas, atvirkščiai, išplečia ir sustiprina; 
valdžios ekonomiškumą ir efektyvumą jis didina ne dėl jos pa- 
čios ir ne dėl to, kad akimirksniu išvaduotų visuomenę iš jai 
kilusio pavojaus: stiprinamos socialinės jėgos — didėja gamybos 
apimtys, plėtojama ekonomika, plečiamas švietimas, keliamas 
viešosios moralės lygis; skatinamas augimas ir gausa. 

Kaip stiprinti valdžią, kad, užuot kliudžius ir slėgus ją rei- 
kalavimais bei nelanksčiomis taisyklėmis, jos pažanga paspar- 
tėtų? Koks valdžios intensifikatorius galėtų drauge gausinti ir 
produkciją? Kaip valdžia, stiprėdama pati, galėtų padidinti vi- 
suomenės jėgas, užuot jas užgniaužusi arba pažabojusi? Panop- 
tikonas siūlo tokį problemos sprendimą: valdžios produktyvu- 
mas didėja tik tuomet, kai, viena vertus, ji gali tolydžiai aprėpti 
pamatinius visuomenės sluoksnius, prasiskverbti iki smulkiau- 
sių jos tinklo akių, o, antra vertus, kai išsineria iš tų netikėtų, 
smurtinių, netolydžių formų, kurias įgaudavo valdovo valdžia. 
Karaliaus kūnas, jo keistas, materialus ir kartu mitinis buvimas, 
iš jo sklindanti - arba kitiems patikėta — jėga — tai visiška priešin- 
gybė naujajai valdžios fizikai, kurią apibrėžia panoptizmas. Jos 
įtakos sfera — visuomenės dugnas, heterogeniški kūnai, jų deta- 
lės, judesių gausybė, įvairialypės jėgos, erdviniai santykiai. Nauji 
mechanizmai analizuoja distribuciją, nuokrypius, serijas, kom- 
binacijas, o nauji instrumentai iškelia į viešumą, registruoja, 
diferencijuoja ir lygina — tai santykinės ir daugialypės valdžios 
fizika, valdžios, maksimalaus intensyvumo pasiekiančios ne 
karaliaus asmenyje, o kūnuose, kuriuos būtent šie santykiai pa- 
deda individualizuoti. Benthamas teoriškai pagrindžia kitokį 
visuomenės kūno ir jį persmelkiančių valdžios santykių analizės 
būdą. Praktiniu aspektu jis apibrėžia kūnų ir jėgų subordinavi- 
mo metodą, kuris turi didinti valdžios naudingumą taupydamas 
valdovo galią. Panoptizmu grindžiama naujoji „politinė anato- 
mija“, kurios objektas ir tikslas yra ne suverenumo ryšiai, o dis- 
ciplinariniai santykiai. 

Projektuodamas savo įžymųjį permatomą ir apskritą narvą, 
kurio centre stūkso visagalis ir visažinis bokštas, Benthamas 
turbūt troško sukurti tobulą disciplinarinę instituciją; tačiau jo 
projektas rodo ir tai, kaip galima „atpalaiduoti“ disciplinas, 
pritaikyti jas įvairiais pavidalais ir įvairioms reikmėms visame 
visuomenės kūne. Benthamas svajoja iš klasikinio amžiaus dis- 
ciplinų, susikūrusių tam skirtose, santykinai uždarose vietose — 
kareivinėse, kolegijose, didelėse dirbtuvėse, kurių globalizacija 
įsivaizduota tik miesto mastu maro laikui, sukurti tinklą me- 
chanizmų, budrių visur ir visada, aprėpiančių visuomenę be 
spragų ir be atokvėpio. Panoptinėje struktūroje glūdi šios visuo- 
tinybės raktas. Ji programuoja disciplinarinių aparatų kupiną 
visuomenę, kad ši funkcionuotų kaip elementarus ir lengvai 
pakeičiamas mechanizmas. 


+ 


Taigi prieš mus - du disciplinos vaizdiniai. Viename poliuje — 
blokuojanti disciplina, uždara institucija, iškilusi visuomenės 
pakraštyje ir atliekanti vien tik negatyvias funkcijas: sustabdyti 
blogį, nutraukti komunikaciją, suspenduoti laiką. Kitame poliuje 
dėl panoptizmo turime discipliną-mechanizmą: tai aparatas, 
kurio funkcija yra padaryti valdžią greitesnę, veiksmingesnę, 
ne tokią sunkiasvorę, piešinys, kuriame ryškėja subtiliai pa- 
vergtos būsimos visuomenės kontūrai. Perėjimas nuo vieno pro- 
jekto prie kito, nuo išskirtinės prie visuotinės priežiūros discip- 
linos yra istorinės transformacijos išdava: XVII ir XVIII amžiuje 
disciplinos mechanizmai palaipsniui plėtė savo įtakos sferą, 
sklido po visą visuomenės kūną ir formavo tai, ką apibendrinant 
būtų galima pavadinti disciplinarine visuomene. 

Benthamo pateikta valdžios fizika atspindi klasikiniame am- 
žiuje vykusią disciplinų plėtrą. Ją liudija gausėjančios discipli- 
narinės institucijos, kurių tinklas, užguldamas vis didesnį plotą, 
pamažu iškopia iš visuomenės paribių: tai, kas buvo užkampis, 

neprieinama vieta, atsitiktinė priemonė arba paskiras draus- 
minimo modelis, tampa visuotinai priimta formule. Protestan- 
tiškų, pamaldžių Gijomo Oraniečio ar Gustavo IV Adolfo kariuo- 
menių reglamentų nuostatas perima visų Europos kariuomenių 
statutai. Pavyzdinėse jėzuitų kolegijose arba Batencouro ir De- 
mia, kaip ir Sturmo, mokyklose brėžiasi bendrosios mokyklinės 
disciplinos formos. Jūreivių ir karo ligoninių sutvarkymo sche- 
ma panaudojama XVIII amžiaus ligoninių reorganizacijai. 

Tačiau tokia disciplinarinių institucijų plėtra, be abejo, tėra 
tik labiausiai į akis krentantis gilesnių procesų aspektas. 

1. Apverčiamos disciplinų funkcijos. Jomis, ypač pradžioje, buvo 
tikimasi neutralizuoti galimus pavojus, sutramdyti naudos ne- 
duodančius arba įsismarkavusius gyventojus, įveikti pernelyg 
gausių susibūrimų keliamą grėsmę. Nuo šiol iš disciplinų rei- 
kalaujama, nes jos tai gali, pozityvaus vaidmens - kelti individų 
naudingumo koeficientą. Karinė disciplina ne vien užkerta kelią 
plėšimams, dezertyravimui ar kareivių nepaklusnumui; ji tampa 
bazine kariuomenės egzistavimo technika, suvarytą minią pa- 
verčiančia junginiu, kurio galia nuo to tik išauga. Disciplina to- 
bulina kiekvieno kareivio įgūdžius, juos koordinuoja, spartina 
judesius, stiprina dalinio ugnies galią, išplečia puolimo frontą, 
nesumažindama jo efektyvumo, ugdo sugebėjimą priešintis ir 
t.t. Dirbtuvių disciplina, verčianti gerbti reglamentą ir vyres- 
niuosius, užkertanti kelią vagystėms ar išeikvojimams, ugdo 
įgudimą, greitį, našumą, taigi didina pelną. Tebederindama elg- 
seną su moralės normomis, ji vis labiau pajungia elgesį galuti- 
niam tikslui ir įsuka kūnus į vienokią ar kitokią mašineriją, jė- 
gas - į ekonomiką. XVII amžiuje atsiradusių provincinių ir pra- 
dinių krikščioniškųjų mokyklų pateisinimui buvo pasitelkiami 
vien tik negatyvūs argumentai: neišgalintys mokyti savo vaikų 
vargšai „neišaiškina jiems, kokios jų priedermės: jie sunkiai už- 
dirba pragyvenimui ir patys yra mažai mokyti, todėl negali su- 
teikti savo vaikams gero išsilavinimo, kurio patys niekados netu- 
rėjo“. Čia tyko trys dideli pavojai: Dievo nepažinimas, veltėdystė 

(su ją lydinčia girtuoklyste, nešvankumu, vagystėmis, plėšika- 
vimais) ir telkimasis į driskių gaujas, pasiruošusias bet kada su- 
kelti riaušes ir „jeigu pasiseks, ištuštinti Dievo Motinos ligoninės 
atsargas”.!? Revoliucijos pradžioje reikalaujama, kad pradinis 
mokslas, be viso kito, „stiprintų“, „lavintų kūną“, paruoštų vaiką 
„ateityje dirbti kokį nors mechaninį darbą“, ugdytų „akies taik- 
lumą, rankos tvirtumą ir nuovoką“.“ Disciplinos vis dažniau 
funkcionuoja kaip technologija, gaminanti naudingus individus. 
Štai kodėl jos atsikrato marginalinės padėties visuomenės pa- 
kraščiuose, išsineria iš atstūmimo arba išpirkimo, įkalinimo arba 
vienatvės formų. Štai kodėl palengva nyksta jų giminingumas 
religinėms normoms ir suvaržymams. Štai kodėl jos skverbiasi į 
svarbiausius, produktyviausius, arčiausiai centro esančius visuo- 
menės sektorius, kodėl imasi keleto esminių — manufaktūrinės 
gamybos, žinių perdavimo, sugebėjimų ir profesinių žinių sklei- 
dimo, karinio aparato - funkcijų. Galiausiai štai iš kur ta XVIII 
amžiuje išryškėjusi dviguba tendencija - gausinti disciplinos 
institucijų ir kartu disciplinuoti jau egzistuojančius aparatus. 
2. Disciplinarinių mechanizmų telkimasis į „spiečius“. Gausėjant 
disciplinos įstaigų, pastebima disciplinarinių mechanizmų „de- 
institucionalizavimosi“ tendencija, pastanga išsmukti iš aklinų 
tvirtovių, kur jie iki šiol funkcionavo, ir „laisvai“ cirkuliuoti. Ma- 
syvios ir kompaktiškos disciplinos skyla į lanksčius, lengvai per- 
keliamus ir pritaikomus kontrolės metodus. Kartais uždari me- 
chanizmai, be savo vidinės specifinės funkcijos, dar imasi išorinio 
sekimo, užmesdami ištisą antrinės kontrolės tinklą. Pavyzdžiui, 
krikščioniškoji mokykla ne tik ugdo klusnius vaikus; ji padeda 
prižiūrėti ir jų tėvus, domėtis jų gyvenimo būdu, pragyvenimo 
šaltiniais, pamaldumu, papročiais. Mokyklos virsta miniatiū- 
rinėmis socialinėmis sekyklomis, kurios įsigauna į suaugusiųjų 


13 Ch. Demia, Règlement pour les écoles de la ville de Lyon, 1716, p. 60-61. 

14 1791 rugsėjo 10 dienos Talleyrand'o pranešimas Steigiamajam susirin- 
kimui. Cituojamas knygoje A. Léon, La Rėvolution francaise et l'éducation tech- 
nique, 1968, p. 106. 

gyvenimą ir reguliariai jį kontroliuoja: blogas vaiko elgesys arba 
nelankymas yra teisėta dingstis, pasak Demia, apklausinėti kai- 
mynus, ypač jeigu tikėtina, kad šeima nepasakys tiesos; paskui — 
apklausinėti pačius tėvus ir patikrinti, ar jie moka katekizmą ir 
maldas, ar nusiteikę kovoti su vaiko ydomis, kiek namuose lovų 
ir kas kur miega. Apsilankymas paprastai baigiasi labdara, dova- 
nojamas šventojo atvaizdas arba papildomų lovų." Vis dažniau 
gyventojų medicininė priežiūra atliekama anapus ligoninės sie- 
nų. Po 1772 metų Dievo Motinos ligoninės gaisro pasigirsta bal- 
sų, reikalaujančių gremėzdiškas ir netvarkingas įstaigas pakeisti 
nedidelėmis ligoninėmis. Jos ne tik slaugytų kvartalo ligonius, 
bet ir rinktų informaciją, nuspėtų endemijos ar epidemijos pro- 
trūkius, atidarytų dispanserius, duotų patarimus gyventojams 
ir nuolatos informuotų valdžią apie sanitarinę rajono būklę.!* 
Disciplinarines procedūras spinduliuoja ne tik uždaros insti- 
tucijos, bet ir visuomenėje pasklidę įvairūs kontrolės židiniai. 
Ilgą laiką gyventojų „disciplinavimo“ vaidmenį atliko religinės 
bendrijos bei labdaringos asociacijos. Prasidėjus kontrreforma- 
cijai iki pat filantropiškosios Liepos monarchijos tokių iniciaty- 
vų vis daugėjo; jos siekė religinių (atvertimas ir moralizavimas), 
ekonominių (parama ir raginimas dirbti) arba politinių (kova 
su nepatenkintaisiais arba maištingaisiais) tikslų. Kaip pavyzdį 
pacituosiu Paryžiaus parapinių labdaros draugijų reglamentą. 
Draugijos nariai pasidalija teritoriją, suskirstytą kvartalais ir apy- 
gardomis, ir reguliariai ten lankosi. „Jų darbas yra užkirsti kelią 
nepadorioms užeigoms, muštynėms, nešvankiems piešiniams ant 
sienų, kortavimui, viešiems skandalams, piktžodžiavimui, bedie- 
vystei ir kitokiai jų akivaizdoje krečiamai netvarkai.“ Jie turi lan- 
kyti ir vargšus. Nuostatuose nurodoma reikalinga informacija: 


15 Ch. Demia, op. cit., p. 3940. 

'6 Antrojoje XVIII amžiaus pusėje dažnai buvo svajojama panaudoti kariuo- 
menę kaip priežiūros ir „valymo“ instanciją, skirtą gyventojams sekti. Ka- 
riuomenė, kurią XVII amžiuje dar reikėjo disciplinuoti, dabar pati suvokiama 
kaip „disciplinavimo“ įrankis. Plg., pvz., J. Servan, Le Soldat citoyen, 1780. 

ar gyvena sėsliai, ar moka maldas, ar dažnai eina sakramentų, ar 
išmano savo amatą, kokios moralinės savybės (ir „ar nenuskurdo 
dėl savo kaltės“); pagaliau „reikia nesukeliant įtarimo išsiaiškinti, 
kaip elgiamasi namuose. Ar nesivaidijama tarpusavyje ir su kai- 
mynais, ar rūpinamasi dievobaimingai išugdyti savo vaikus [...] 
ar neguldomi skirtingos lyties paaugliai vienoje lovoje ir ar ne- 
miegama kartu su jais, ar neklesti šeimose ištvirkimas ir nesveikas 
mylavimasis, ypač su vyresnėmis dukterimis. Jeigu kyla abejonių, 
ar gyvena santuokoje, reikia pareikalauti vestuvių liudijimo.“ 

3. Disciplinos mechanizmų suvalstybinimas. Anglijoje sociali- 
nės disciplinos funkciją ilgą laiką atliko religinės pakraipos pri- 
vacios bendrijos.'* Prancūzijoje dalis šio vaidmens teko patro- 
nažo arba paramos draugijoms, tačiau kitos — be abejo, pačios 
svarbiausios - dalies labai anksti ėmėsi policijos aparatas. 

Į centralizuotos policijos steigimąsi ilgą laiką buvo žiūrima - 
net ir pačių amžininkų - kaip į pačią tiesmukiškiausią karališ- 
kojo absoliutizmo išraišką. Valdovas norėjo turėti „savo magist- 
ratą, kuriam galėtų tiesiogiai perduoti įsakymus, pavedimus, 
ketinimus ir kuris būtų atsakingas už jo įsakymų ir lettres de ca- 
chet vykdyma”””. Iš tikrųjų policijos departamentai ir juos vaini- 
kuojanti vyriausioji policijos valdyba Paryžiuje, perėmę ankstes- 
niąsias funkcijas - nusikaltėlių paiešką, tvarkos palaikymą mies- 
tuose, ekonominę ir politinę kontrolę, virto vieninga ir griežta 
administracine mašina: „Visi jėgos ir informacijos spinduliai, pra- 
sidėję apskritimo perimetre, susieina vyriausioje valdyboje [...]. 
Tai ji išjudina smagračius, kurie visi kartu įveda tvarką ir suku- 
ria harmoniją. Jos valdymo efektus galima palyginti nebent su 
dangiškųjų kūnų judėjimu.“ 


17 Arsenal, ms. 2565. Šiuo inventoriaus numeriu pažymėtoje byloje galima 
rasti daug XVII ir XVIII amžiaus labdaros draugijų įstatų. 

18 Plg. L. Radzinovitz, The English Criminal Law, 1956, t. II, p. 203-241. 

19 Duvalio, pirmojo policijos departamento sekretoriaus, tekstas, cituojamas 
knygoje Funck-Brentano, Catalogue des manuscrits de la bibliothèque de l'Ar- 
senal, t. IX, p. 1. 

2 N.T. Des Essarts, Dictionnaire universel de police, 1787, p. 344, 528. 

Nors policijos, kaip institucijos, organizacija įgavo valstybi- 
nio aparato pavidalą, tiesiogiai susijusį su politinio suverenumo 
centru, tačiau jos vykdoma valdžia, mechanizmai, kuriuos ji 
išjudina, ir elementai, kuriems tuos mechanizmus pritaiko, yra 
būdingi tik jai vienai. Toks aparatas turi aprėpti visą visuomenės 
kūną, ir ne tik sujungti kraštutines jo ribas, bet ir įsiskverbti į 
menkiausias detales. Policijos valdžia turi rūpintis „viskuo“: 
tačiau tai jokiu būdu nėra valstybės ar karalystės visuma, kaip 
matomas ir nematomas monarcho kūnas; tai įvykių, veiksmų, 
elgsenų, nuomonių dulksna - „visa, kas vyksta“.2! Policijos aki- 
ratyje „kas akimirką vykstantys“, „nereikšmingi dalykai“, ku- 
riuos minėjo Katerina II savo Didžiojoje Instrukcijoje.? Kartu su 
policija atsiranda neapibrėžtybės kontrolė, siekianti idealaus 
sukibimo su elementariausia visuomenės tinklo akimi, su pačiu 
laikiniausiu reiškiniu. „Magistratų ir policijos karininkų instan- 
cija yra svarbiausia. Jos veiklos objektas tam tikra prasme neapi- 
brėžtas ir išryškėja tik įsigilinus“: neįtikėtinai maži politinės 
valdžios pavidalai. 

Ši valdžia turi apsiginkluoti nuolatine, išsamia, visa apiman- 
čia priežiūra, kuri viską iškeltų į viešumą, pati likdama nema- 
toma. Tai būtų tarsi žvilgsnis be veido, visuomenės kūną pa- 
verčiantis percepcijos lauku: visur budinčios tūkstančiai porų 
akių, mobilus ir visuomet įtemptas dėmesys, didžiulis hierar- 
chizuotas tinklas, kurį, Le Maire'o duomenimis, Paryžiuje su- 
daro 48 komisarai, 20 inspektorių, be to, reguliariai apmokami 
„Stebėtojai“ , „smulkūs sekliai“, gaunantys užmokestį už darbo 
dieną, informatoriai, kvalifikuojami pagal atliekamas užduotis, 
ir, galiausiai — prostitutės. O šio nenutrūkstamo stebėjimo duo- 
menys kaupiami ištisoje eilėje raportų ir registrų. Dėl tokios įvai- 
riapusiško dokumentavimo sistemos XVIII amžiaus visuomenę 


21 Šiuo pranešimu Le Maire'as Sartine'o prašymu atsakė į šešiolika Juozapo II 
klausimų apie Paryžiaus policiją. Jį 1879 metais išspausdino Gazier. 
2 Priedas prie Instruction pour la rédaction d'un nouveau code, 1769, § 535. 

pamažu apraizgo milžiniškas policijos tekstų masyvas.” Ir skir- 
tingai nuo teisminių arba administracinių raštų metodikos, čia 
registruojamos elgsenos, požiūriai, galimybės, įtarimai, - taigi 
nuolatos fiksuojamas individo elgesys. 

Be to, reikia pasakyti, kad policinė kontrolė, nors visiškai 
paklūstanti „karaliaus rankai“, nefunkcionuoja tik viena kryp- 
timi. Iš tikrųjų tai yra dviejų juostų sistema: manipuliuodama 
teisingumo aparatu, ji vykdo neatidėliotinus karaliaus norus; 
tačiau ji atsiliepia ir į pageidavimus iš apačios. Didžioji dauguma 
garsiųjų lettres de cachet, kurie ilgą laiką simbolizavo karališkąją 
savivalę ir politiškai diskvalifikavo suėmimo praktiką, iš tikrųjų 
atsirado šeimų, mokytojų, vietinių didikų, kvartalo gyventojų, 
parapijų klebonų prašymu. Internavimas būdavo sankcija už bet 
kokį bausmės nusipelnantį, tačiau įstatymiškai nebaudžiamą 
veiksmą: už netvarką, nepasitenkinimą, nepaklusnumą, netin- 
kamą elgesį. Už visa tai, ką Ledoux norėjo išguiti iš savo archi- 
tektūriškai tobulo miesto ir ką jis vadino „nusikaltimais dėl 
priežiūros stokos“. Trumpai tariant, XVIII amžiuje policija ne 
tik padeda teisingumo struktūroms persekioti nusikaltėlius ir 
įgyvendina politinę galimų sąmokslų, opozicijos judėjimų arba 
maištų kontrolę, bet ir imasi disciplinarinės funkcijos. Ši funkci- 
ja sudėtinga, nes absoliučią monarcho valdžią jungia su mažes- 
nėmis valdžios instancijomis, išsibarsčiusiomis po visą visuome- 
nę; nes skirtingas, uždaras disciplinarines institucijas (dirbtuves, 
kariuomenę, mokyklas) sujungia tinklu, veikiančiu joms nepa- 
siekiamose vietose, disciplinuojančiu nedisciplinarines erdves; 
policija užpildo spragas, sutvirtina institucijų saitus, užtikri- 
na ginklu tiek mini-, tiek metadiscipliną. „Valdovas, pasitel- 
kęs išmintingą policiją, pripratina liaudį prie tvarkos ir paklus- 
numo.“ 


2 Informacijos apie XVIII amžiaus policijos registracijos knygas galima rasti 
knygoje M. Chassaigne, La Lieutenance gėnėrale de police, 1906. 
24 E. de Vattel, Le Droit des gens, 1768, p. 162. 


254 Disciplina 


XVIII amžiuje policijos aparato susikūrimas sankcionuoja dis- 
ciplinų paplitimą valstybiniu mastu. Nors policija akivaizdžiau- 
siai buvo susijusi su visu tuo, kas karališkojoje valdžioje per- 
žengdavo įstatymiškumo rėmus, visiškai aišku, kodėl ji sugebėjo 
išlikti beveik nepakitusi teisminės valdžios pertvarkymo laiko- 
tarpiu; ir kodėl iki pat šių dienų nenustojo plėtusi savo įgalio- 
jimų: be abejonės, todėl, kad ji yra „pasaulietinė“ teisminės val- 
džios atšaka; ir, aišku, todėl, kad geriau už teismines institucijas 
susitapatina — ir užmoju, ir mechanizmais - su disciplinarine 
visuomene. Tačiau klystume manydami, kad disciplinarines 
funkcijas visiems laikams pasisavino ir absorbavo vienas vals- 
tybinis aparatas. 

„Disciplinos“ negalima tapatinti nei su viena kokia institucija, 
nei su vienu kokiu aparatu. Tai valdžios tipas, jos realizavimo 
modelis su savo instrumentais, technika, metodais, įgyvendini- 
mo lygmenimis ir taikiniais. Tai tam tikra valdžios „fizika“ arba 
„anatomija“, tam tikra technologija. Ir ja gali apsiginkluoti tiek 
„Specializuotos“ institucijos (pataisos kalėjimai arba XIX am- 
žiaus maisons de correction), tiek institucijos, pasitelkiančios ją 
kaip pagrindinę priemonę konkrečiam tikslui pasiekti (mokyk- 
los, ligoninės), tiek jau egzistuojančios instancijos, šitaip sustip- 
rinančios arba reorganizuojančios savo vidinius valdžios me- 
chanizmus (vieną dieną reikės parodyti, kaip „disciplinavosi“ 
šeimos, o labiausiai tėvų-vaikų grandies santykiai, pradedant 
klasikiniu amžiumi absorbavę iš išorės ateinančias mokyklines, 
karines, vėliau ir medicinines, psichiatrines, psichologines sche- 
mas, ir kaip disciplinarinis normalumo-anormalumo klausimas 
pirmiausia imamas kelti šeimoje), tiek aparatai, discipliną pa- 
vertę vidinio funkcionavimo principu (Napoleono epochoje pra- 
dėtas administracinio aparato disciplinizavimas), tiek pagaliau 
valstybės aparatai, kurių svarbi, nors ne vienintelė funkcija yra 
siekti disciplinos įsigalėjimo visos visuomenės mastu (policija). 

Taigi apskritai galima būtų pasakyti, kad, pereinant nuo už- 
darų disciplinų, savotiškų socialinių „karantinų“, prie neribotai 

taikomo „panoptinio“ mechanizmo, formuojasi disciplinarinė 
visuomenė. Ne todėl, kad disciplinarinis valdžios modelis pra- 
noko visus kitus, o todėl, kad įsiskverbė tarp jų, tapo, kartais 
juos diskvalifikuodamas, tarpininku, jungiamąja grandimi, tęsi- 
niu, o ypač - laidininku, per kurį valdžios efektus pajunta smul- 
kiausi ir tolimiausi visuomenės kūno elementai. Disciplina už- 
tikrina be galo smulkėjančią valdžios santykių distribuciją. 

Praslinkus vos keliems metams po Benthamo projekto, Julius 
išdavė tokios visuomenės gimimo liudijima.” Jis pasakė, kad 
panoptinis principas nėra vien tik architektūrinė išmonė - tai 
esąs įvykis „žmogiškosios minties istorijoje“. Iš pažiūros, čia 
tesprendžiama techninė problema; tačiau šitaip išryškėja tam 
tikras visuomenės tipas. Antika buvo reginio civilizacija. „Kaip 
padaryti, kad daugybė žmonių galėtų matyti nedaug objektų“, - 
štai kokią problemą sprendė šventovių, teatrų ir cirkų architek- 
tai. Reginys suponavo gyvenimo viešumą, švenčių intensyvumą, 
kūnišką artumą. Kruvinuose ritualuose visuomenė atgaudavo 
stiprybę ir akimirkai susiliedavo į vieną didelį kūną. Naujieji 
laikai iškelia atvirkščią uždavinį: „Kaip nedaugeliui, arba net 
kam vienam, akimoju aprėpti žvilgsniu didelę daugybę.“ Kai 
esminiais visuomenės elementais tampa nebe bendruomenė ir 
gyvenimo viešumas, o, viena vertus, privatūs individai ir, kita 
vertus, valstybė, santykių modelis įgauna visiškai priešingą re- 
giniui formą: „Naujiesiems laikams, stiprėjant valstybės įtakai, 
kasdien jai vis giliau skverbiantis į visas socialinio gyvenimo 
detales ir santykius teko užduotis stiprinti ir tobulinti šio gyve- 
nimo garantijas, statyti ir paskirstyti po šalį pastatus, skirtus 
vienu metu prižiūrėti didelei daugybei žmonių.“ 

Benthamo aprašytąją techninę programą Julius perskaitė kaip 
įvykusį istorinį procesą. Mūsų visuomenė - ne reginio, o priežiū- 
ros visuomenė. Po vaizdų paviršiumi - iki kaulų smegenų per- 
smelkti kūnai. Didžioji mainų abstrakcija pridengia kruopštų ir 


5 N.H. Julius, Leçons sur les prisons, vertimas į prancūzų kalbą, 1831, I, 
p. 384-386. 

konkretų naudingų jėgų muštrą. Komunikacijos kanalais kau- 
piamas ir centralizuojamas žinojimas. Ženklų žaismas apibrėžia 
valdžios įsitvirtinimo vietas. Mūsų socialinė santvarka nežaloja, 
nevaržo ir nekeičia harmoningos individo visumos; individas 
čia kruopščiai gaminamas, pajungiant ištisą jėgų ir kūnų taktikos 
arsenalą. Mes esame mažesni Graikai, negu manome esą. Mes 
esame ne amfiteatre ir ne scenoje, o panoptinėje mašinoje, per- 
smelkti valdžios, kurios efektus patys sukeliame, nes esame 
vienas iš jos dantračių. Galbūt viena iš priežasčių, kodėl toks 
svarbus istorinėje mitologijoje Napoleono personažas, yra ta, kad 
jame matome sandūrą tarp monarchizuoto, ritualizuoto suve- 
renumo ir hierarchizuotos, be perstojo funkcionuojančios dis- 
ciplinos neapibrėžtybės. Metęs žvilgsnį, jis sugauna viską, nuo 
jo niekada neprasprūsta jokia, kad ir mažiausia, smulkmena: 
„Jūs turite manyti, kad nė viena imperijos dalis nelieka be prie- 
žiūros, kad joks nusikaltimas, joks nusižengimas, joks pažeidi- 
mas neliks nenubaustas ir kad liepsninga genijaus akis aprėpia 
šios milžiniškos mašinos visumą, ir nė mažiausia smulkmena 
nelieka nepastebéta.”? Savo didžiausio suklestėjimo momentu 
disciplinarinė visuomenė imperatoriaus asmenyje vis dar išlaiko 
reginio valdžios bruožus. Monarchas, uzurpavęs senosios sant- 
varkos sostą ir kartu sukūręs naują valstybę, kaip simbolinė ir 
kulminacinė figūra, įkūnijo visą tą ilgą procesą, kai suverenumo 
ištaiga, privalomas valdžios demonstravimas palaipsniui užge- 
so priežiūros kasdienybėje, panoptizme, kur susikryžiuojantys 
budrūs žvilgsniai greitai pavers nenaudingais ir erelį, ir saulę. 


+ 
Disciplinarinės visuomenės formavimasis sietinas su keletu pla- 


taus užmojo istorinių — ekonominių, teisinių-politinių, na ir 
mokslinių - procesų. 


26 J.B. Treilhard, Motifs du code d'instruction criminelle, 1808, p. 14. 

1. Globaliniu mastu disciplina yra technika, padedanti su- 
valdyti žmogiškąsias daugybes. Tiesą sakant, čia nėra nieko 
išskirtinio ar savito: kiekvienai valdžios sistemai iškyla ta pati 
problema. Tačiau valdžios taktika, kurią apibrėžia disciplinos, 
atliepia trims kriterijams: kuo pigesnis valdymas (ekonomine 
prasme — kuo mažiau išlaidų; politine prasme - diskretiškas, 
neviešas, santykinai nematomas, nežadinantis atkaklaus pasi- 
priešinimo); maksimalus socialinės valdžios poveikio intensy- 
vumas ir paplitimas, be nesėkmių ir be spragų; šio valdžios „eko- 
nomiskumo” siejimas su ją realizuojančių (pedagoginių, karinių, 
gamybinių arba medicininių) mechanizmų našumu - trumpai 
tariant, visų sistemos elementų paklusnumo ir naudingumo 
didinimas. Toks trejopas disciplinos tikslas atliepia gerai ži- 
nomoms istorinėms aplinkybėms. Viena vertus, XVIII amžiuje 
įvyksta didžiulis demografinis sprogimas: vis daugėja klajo- 
jančių gyventojų (vienas pirmųjų disciplinos uždavinių yra kur 
nors įkurdinti; jos metodika — antinomadinė); keičiasi kontro- 
liuotinų arba manipuliuotinų grupių kiekybinis mastas (nuo 
XVII amžiaus pradžios iki Prancūzijos revoliucijos išvakarių 
labai pagausėjo besimokančiųjų, kaip, beje, ir ligonių, skaičius; 
XVIII amžiaus pabaigoje taikos meto kariuomenėje tarnavo per 
200 000 žmonių). Kitas tų aplinkybių aspektas - auga, plečiasi ir 
sudėtingėja, taip pat brangsta gamybos aparatas, kurio rentabi- 
lumą reikia didinti. Disciplinarinių metodų plėtra atliepia šių- 
dviejų procesų reikalavimams, arba, be abejo, tikriau būtų sakyti, 
jų suderinimo būtinybei. Nei feodalinės valdžios liekanos, nei 
administracinės monarchijos struktūros, nei vietinės kontrolės 
mechanizmai, nei laki jų visų samplaika netiko šiai užduočiai: 
kliudė tinklo spragos ir netolydumas, jų funkcionavimą dažnai 
drebinantys konfliktai, o ypač - valdymo „brangumas“. Brangus 
jis buvo keletu prasmių: nes daug kainavo iždui; nes korum- 
puotų valdžios organų ir monopolijų sistema netiesiogiai, tačiau 
labai sunkia našta gulė ant gyventojų pečių; nes pasipriešini- 
mas, kurio susilaukdavo, versdavo valdžią elgtis vis griežčiau 

ir griežčiau; nes iš esmės ji viską atimdavo jėga (pinigus bei 
produktus atimdavo monarchas, senjoras, bažnyčia; žmones bei 
laiką atimdavo lažas arba rekrūtų gaudymas, valkatų įkalinimas 
arba jų trėmimai). Plėtojantis disciplinoms atsiranda elementari, 
visiškai kitaip funkcionuojanti valdymo technika: šie valdžios 
mechanizmai, užuot veikę „iš šalies“, integruojasi į gamybos 
aparatus, skatina jų efektyvumą ir pagaminamos produkcijos 
sunaudojimo augimą. Senąjį valdžios principą „atimti prievarta“ 
disciplinos pakeičia nauju — „švelnumu gaminti naudą“. Šiuo 
principu paremta metodika žmonių daugybę suderina su ga- 
mybos aparatų gausėjimu (taip sakydamas, turiu omeny ne tik 
„gamybą“, bet ir žinojimo bei sugebėjimų gamybą mokykloje, 
sveikatos - ligoninėse, griaunamosios jėgos - kariuomenėje). 
Atliekant šią suderinimo užduotį, disciplina pasitelkiama 
spręsti keletui problemų, neįmanomų senosios valdžios struk- 
tūroms. Ji gali sumažinti masinio fenomeno „neefektyvumą“: 
susilpninti daugybės atsparumą manipuliavimui, pasiprieši- 
nimą vieno iš ją sudarančių elementų arba jų sumos išnaudo- 
jimui, bet kokį pavojų kiekio teikiamiems pranašumams. Štai 
kodėl disciplina fiksuoja, stabdo arba reglamentuoja judesius, 
išsprendžia neaiškumus, išsklaido kompaktiškas žmonių samp- 
laikas, klaidžiojančias po šalį, apskaičiuoja ir paskirsto. Ji turi 
pajungti sau visas jėgas, kurios gimsta susiformavus daugybei. 
Ji turi neutralizuoti ten dominavimo siekiančiai valdžiai besi- 
priešinančią kontrvaldžią: bruzdėjimus, maištus, spontaniškus 
susivienijimus, sąmokslus — visas įmanomas horizontalių jung- 
čių atmainas. Štai kodėl disciplinos naudoja atitvėrimo ir verti- 
kalumo procedūras, štai kodėl jos skirtingus to paties lygmens 
elementus atskiria kuo hermetiškesnėmis pertvaromis, „užme- 
ta“ tamprius hierarchiškumo tinklus, vienu žodžiu, štai kodėl 
jos atatupstai daugybės jėgai priešpriešina tolydžios ir indivi- 
dualizuojančios piramidės modelį. Be to, jos turi didinti kiekvie- 
no atskiro elemento naudingumą greičiausiomis ir pigiausiomis 
priemonėmis, t.y. pasitelkiant instrumentu pačią daugybę: štai 

kodėl išspausti laiko ir jėgų maksimumą kūnams taikomi gru- 
piniai metodai — dienotvarkė, kolektyvinis muštras, pratybos, 
visuotinė ir kartu detali priežiūra. Negana to, disciplina didina 
daugybių naudingumo koeficientą, kad kiekviena iš jų duotų 
daugiau naudos negu paprasta jų elementų suma: apibrėžda- 
mos kūnų, gestų ir ritmų paskirstymo, jų suderinimo, sugebė- 
jimų diferencijavimo, jų koordinavimo užduotims atlikti takti- 
ką, disciplinos siekia padidinti žmonių sankaupų efektyvumą. 
Pagaliau disciplina ne kloja valdžios santykius ant viršaus, o 
išsiskleidžia juos pačiame tos daugybės audinyje, - kiek įsteng- 
dama diskretiškiau, kiek galėdama adekvačiau kitoms tų dau- 
gybių funkcijoms, na ir kiek įmanydama taupiau: tam tinka 
anonimiški ir visą daugybę aprėpiantys valdžios instrumentai — 
hierarchinė priežiūra, tolydi registracija, nuolatinis vertinimas 
ir klasifikacija. Trumpai tariant, be saiko demonstruojamą val- 
džią ji pakeičia valdžia, klastingai objektyvuojančia savo valdi- 
nius; apie pastaruosius formuojamas žinių korpusas jai svar- 
besnis už prašmatnius suverenumo ženklus. Žodžiu, tai ištisas 
mikroskopiškų techninių naujovių arsenalas, supaprastinęs dau- 
gybių valdymą ir taip padidinęs jų naudingumo koeficientą, nes 
šis kyla tik jas kontroliuojant. Bet kuri daugybė - dirbtuvė arba 
tauta, kariuomenė arba mokykla - pasiekia disciplinos slenkstį, 
kai daugybės ir valdžios ryšys tampa naudingu. 

Ekonominis Vakarų kilimas prasidėjo įsisavinus kapitalo kau- 
pimo procedūras, taigi gal galėtume teigti, kad būtent žmonių 
kaupimąsi administruojantys metodai lėmė politinį pakilimą ir 
išsivadavimą nuo tradicinių, ritualinių, išlaidžių, smurtinių val- 
džios formų, kurios greitai paseno ir buvo pakeistos subtilia, 
apskaičiuota pavergimo technologija. Iš tikro, šių dviejų proce- 
sy - žmonių kaupimosi ir kapitalo kaupimo - negalima atsieti 
vienas nuo kito. Žmonių kaupimosi problema būtų likusi neiš- 
spręsta, jeigu nebūtų plėtęsis gamybos mechanizmas, pakan- 
kamas jiems visiems išlaikyti ir panaudoti. Ir atvirkščiai, efekty- 
vaus besikaupiančios žmonių daugybės panaudojimo metodai 

greitina kapitalo kaupimo procesą. Kalbant paprasčiau, techno- 
loginės gamybos mechanizmo mutacijos, darbo pasidalijimas ir 
disciplinarinių metodų plėtra sumezgė glaudžių santykių tink- 
la.? Kiekvienas yra reikalingas ir būtinas kitam; kiekvienas ki- 
tam pasitarnauja kaip modelis. Disciplinarinė piramidė tapo 
maža valdžios ląstele, kurioje buvo įgyvendinti ir davė vaisių 
užduočių atskyrimas, koordinacija ir kontrolė. O analitinis laiko, 
gestų, kūnojėgų „valymas“ virto darbine schema, lengvai pritai- 
koma ne tik dresuojamoms grupėms, bet ir gamybos mechaniz- 
mams. Tokį darbo pasidalijimo modeliavimą pagal valdžios 
schemas iliustruoja masinis karinių metodų taikymas gamyboje. 
Kita vertus, gamybos procesų techninę analizę, jos „mašinalų“ 
skaidymą imta taikyti darbo jėgai, kuri turėjo būti tų procesų 
variklis: būtent taip susiformavo disciplinariniai mechanizmai, 
susieję, į visumą sujungę ir šitaip sustiprinę individualias pajė- 
gas. Sakykime, kad disciplina yra unifikavimo technika, mažiau- 
siomis sąnaudomis redukuojanti kūno galios „politiškumą“ ir 
maksimalizuojanti jos naudingumą. Kapitalistinės ekonomikos 
kilimas paskatino atsirasti specifinę, disciplinarinę valdžios at- 
mainą, kurios bendrąsias formules, jėgų ir kūnų pavergimo pro- 
cedūras, vienu žodžiu - „politinę anatomiją“, galima įdiegti įvai- 
riausiuose politiniuose režimuose, aparatuose ir institucijose. 

2. Panoptinė valdžios atmaina - ten, kur ji skleidžiasi — ele- 
mentariame, techniniame, į akis nekrentančio fiziškumo lygme- 
nyje, — nei besąlygiškai paklūsta didžiosioms visuomenės juri- 
dinėms-politinėms struktūroms, nei tiesiogiai jas pratęsia. Ta- 
čiau vis dėlto ji nėra absoliučiai nepriklausoma. 

Žiūrint istoriškai, XVIII amžiaus buržuazijos tapsmą politiš- 
kai dominuojančia klase maskavo akivaizdžios, kodifikuotos, 
formaliai egalitarinės teisinės tvarkos kūrimasis, pasitelkus par- 
lamentinio ir atstovaujamojo pobūdžio santvarkos formas. Ta- 


2 Plg. K. Marksas, Kapitalas, kn. I, 4 skyrius, XI skirsnis. Taip pat labai įdomi 
yra F. Guerry ir P. Deleule'io analizė, žr. Le Corps productif, 1973. 

čiau kita, tamsioji, šių procesų pusė buvo disciplinarinių me- 
chanizmų plėtra. Visuotinę teisinę formą, garantavusią iš prin- 
cipo egalitarinių teisių sistemą, palaikė būtent šie smulkmeniš- 
ki, kasdieniai ir fiziški mechanizmai, tos mikrovaldžios siste- 
mos, iš esmės antiegalitarinės ir asimetriškos, kurias diegė dis- 
ciplina. Ir jeigu, formaliai imant, atstovaujamojoje santvarkoje 
visos liaudies valia tiesiogiai arba netiesiogiai, su tarpininkais 
arba be jų, yra pamatinė suverenumo instancija, tai ten, po ja, 
slypi disciplinos, kurios garantuoja jėgų ir kūnų paklusnumą. 
Pusrūsyje, po formaliomis juridinėmis laisvėmis, užsimaska- 
vusios glūdėjo realios ir kūniškos disciplinos. Visuomeninė su- 
tartis turbūt laikyta idealiu politinės teisės ir valdžios pamatu; 
panoptizmas buvo techninė, visuotinai paplitusi prievartos pro- 
cedūra. Jis skverbėsi ir į juridinių visuomenės struktūrų gelmes, 
išjudindamas valdžios mechanizmus, kurie buvo priešingi for- 
maliai, juos įrėminusiai tvarkai. Švietimo epocha atrado ne tik 
laisves, bet ir disciplinas. 

Iš pažiūros disciplinos yra ne kas kita, kaip žemesniosios pa- 
kopos teisė. Atrodytų, įstatymais apibrėžtas bendrąsias formas 
jos perkelia į be galo smulkėjantį atskirų egzistencijų lygmenį; o 
kartais primena būdus, kuriais individai apmokomi integruotis 
įšių bendrų reikalavimų rėmus. Tarytum ta pati teisė, tik kitokio 
masto, todėl smulkmeniškesnė ir, be abejonės, atlaidesnė. Tačiau 
disciplinos greičiau laikytinos tam tikros rūšies antiteise. Juk jų 
tikrasis vaidmuo yra įvesti neįveikiamas asimetrijas ir atmesti 
abipusės priklausomybės santykius. Pirma, todėl, kad disciplina 
užmezga tarp individų „privatų“ ryšį, - tai visiškai kitokio po- 
būdžio prievolė negu sutartinis įsipareigojimas; aišku, discip- 
linai galima pritarti ir pasirašant visuomeninę sutartį; tačiau 
disciplinarinio ryšio primetamos taisyklės, išjudinami mecha- 
nizmai, jų vienakryptė subordinacija, visada tai pačiai pusei ten- 
kantis „valdžios prieaugis“, „dalyvių“ nelygybė visiems bend- 
ro reglamento atžvilgiu prieštarauja sutartiniam įsipareigojimui 
ir sistemingai jį iškraipo, vos tik disciplinos mechanizmas tampa 

pastarojo turiniu. Mes žinome, pavyzdžiui, kiek realių proce- 
dūrų iškreipė teisinę darbo sutarties fikciją: dirbtuvių disciplina 
nebuvo pati nereikšmingiausia. Maža to, tuo metu, kai juridinėse 
sistemose, remiantis universaliomis normomis, kvalifikuojami 
teisės objektai, disciplinos juos apibūdina, klasifikuoja, specia- 
lizuoja. Individai išrikiuojami išilgai nustatytos skalės, paskirs- 
tomi pagal priimtą normą, hierarchizuojami vienas kito atžvil- 
giu, o galų gale diskvalifikuojami ir paskelbiami „nemokiais“. 
Šiaip ar taip, toje erdvėje ir laike, kur viešpatauja disciplinų kont- 
rolė ir skleidžiasi jų asimetriška valdžia, teisė suspenduojama - 
niekados iki galo, tačiau be atvangos. Įstatymiškos ir institucio- 
nalizuotos disciplinos mechanizmas paverčia ją „antiteise“. Nors 
universaliai juridizuota naujųjų laikų visuomenė, atrodytų, nu- 
brėžia valdžios ribas, visur prasiskverbęs panoptizmas, nepaisy- 
damas teisės normų, įsuka milžinišką ir kartu mikroskopišką 
mašineriją, kuri maitina, aštrina, gausina valdžių asimetrijas ir 
bergždžiomis paverčia pastangas išlaikyti nustatytas ribas. Aiš- 
ku, nežymios disciplinos, kasdienis panoptizmas nepasiekia to 
lygmens, kuriame iškyla didieji mechanizmai ir vyksta didieji 
politiniai mūšiai. Tačiau moderniosios visuomenės genealogijoje 
disciplinos, kaip ir vienos klasės dominavimas, tapo politine 
atsvara teisinėms normoms, pagal kurias buvo perskirstoma 
valdžia. Štai kodėl jau ilgą laiką tiek svarbos teikiama toms ma- 
žytėms procedūroms, toms iš pažiūros nereikšmingoms gudry- 
bėms, kurias išrado disciplina, na ir žinioms, neleidžiančioms 
jai rausti iš gėdos; štai kodėl delsiama ja nusikratyti ir drebama 
iš baimės, jog nebus rasta pakaitalo; štai kodėl tvirtinama, kad ji 
yra visuomenės ir jos pusiausvyros pamatas, nors iš tikrųjų jos 
mechanizmai visur negrįžtamai išveda iš pusiausvyros valdžios 
santykius; štai kodėl atkakliai stengiamasi pristatyti ją kaip neiš- 
vaizdžią, tačiau konkrečią bet kokios moralės formą, nors iš tik- 
rųjų ją tesudaro pluoštas fizinių-politinių metodų. 

Jeigu grįžtume prie įstatymiškų bausmių problemos, tai ka- 
lėjimą ir jį lydinčią pataisos technologiją reikėtų priskirti tam 

lygmeniui, kur kodifikuota galia bausti virsta disciplinarine ga- 
lia prižiūrėti; kur universalias įstatymuose numatytas bausmes 
imama taikyti pasirinktinai visuomet tiems patiems individams; 
kur teisės subjekto rekvalifikavimas baudimu virsta naudingu 
nusikaltėlio muštru; kur teisė apsiverčia ir išsineria pati iš savęs, 
oantiteisė tampa efektyviu ir institucionalizuotu teisinių formų 
turiniu. Ir galią bausti tada palaiko nebe universaliai įsisąmo- 
nintas įstatymas, kuriam paklūsta kiekvienas teisės subjektas, o 
vienodais tarpais sulygiuotas, be galo tankus panoptinių proce- 
dūrų sietas. 

3. Atskirai paėmus, didžioji dalis tų procedūrų Žinomos se- 
niai. Tačiau nauja tai, kad XVIII amžiuje, jungdamosi ir plėsda- 
mosi, jos pasiekia lygmenį, kai žinojimo formavimasis ir valdžios 
didėjimas reguliariai stiprina vienas kitą uždarame cikle. Dis- 
ciplinos tada peržengia „technologijų“ slenkstį. Ligoninėse, po 
to mokyklose, dar vėliau dirbtuvėse disciplinos ne vien tik „įve- 
da tvarką“. Disciplinoms įsigalint, atsiranda aparatai, bet kokį 
objektyvacijos mechanizmą panaudojantys individui pavergti 
ir kiekvienu valdžios sustiprėjimu pasinaudojantys žinioms įgy- 
ti. Būtent šis, technologinėms sistemoms būdingas ryšys įgalino 
disciplinarinės dvasios formavimąsi klinikinėje medicinoje, vai- 
ko psichologiją tiriančiuose moksluose, psichopedagogikoje, 
darbo racionalizavimo srityje. Taigi turime dvigubą procesą: 
epistemologinį deblokavimą kokybiškai atnaujinant valdžios 
santykius; valdžios įtakos plėtimą formuojant ir kaupiant žinias. 

Disciplinarinių metodų plitimas glaudžiai susijęs su daug 
platesniu istoriniu procesu: beveik tuo pat metu vyksta techno- 
logijos plėtra daugelyje kitų sričių — agronomijoje, gamyboje, 
ekonomikoje. Tačiau reikia pripažinti, kad panoptizmas nebuvo 
taip garbstomas kaip kalnų pramonė, pirmuosius žingsnius žen- 
gianti chemija, valstybinės sąskaitybos metodai, kaip aukšta- 
krosnės arba garo mašinos. Jame teįžvelgta keista utopijėlė, iš- 
krypėliška svajonė - tarsi Benthamas būtų buvęs koks policinės 
visuomenės Fourier, kurio savaitraštis Le Phalanstėre persikūnijo 

į Panoptikoną. O juk jis tiesiog abstrakčiai formulavo visiškai 
realią technologiją, kurios objektas — individai. Būta nemažai 
priežasčių nekelti jos į padanges. Akivaizdžiausia tai, kad jos 
pagimdyti diskursai retai - nebent akademinése klasifikacijo- 
se - pasiekdavo mokslo rangą. Tačiau realiausia, be abejonės, 
tai, kad valdžia, kurią ji diegia ir gausina, yra tiesmuka ir fiziš- 
ka valdžia, kuria žmonės valdo vieni kitus. Turint prieš akis 
nešlovingą pabaigą, sunku pripažinti buvus tokią pradžią. Ta- 
čiau būtume neteisūs lygindami disciplinarinius metodus su to- 
kiais išradimais, kaip garo mašina arba Amici mikroskopas. Jie 
daug mažiau reikšmingi; kita vertus, kažkuria prasme daug 
reikšmingesni. Jeigu ieškotume jiems istorinio atitikmens arba 
bent jau atramos taško palyginimui, čia geriau tiktų „inkvi- 
zicinė“ technika. 

Be abejo, XVIII amžius išrado disciplinos ir egzamino tech- 
niką, kaip kad viduramžiai išrado teisminę kvotą. Tačiau visiškai 
kitu būdu. Kvotos procedūra, perimta iš finansų bei administ- 
ravimo sričių, suklestėjo XII ir XIII amžiuje pertvarkant bažnyčią 
ir iškilus kunigaikščių valdomoms valstybėms. Būtent tada ją 
imta ypač plačiai taikyti bažnytinių, o vėliau — ir pasaulietinių 
teismų praktikoje. Priešingai negu senovėje vartotos procedū- 
ros — priesaika, ordalijos, dvikova kaltajam išaiškinti, Dievo 
teismas arba besivaidijančių šalių susitarimas — valdžios organų 
atliekama kvota siekė faktinės arba paliudytos tiesos. Kvota — 
tai suvereni valdžia, pasisavinusi teisę nustatyti tiesą tam tikrais 
sutartais metodais. Nors kvota nuo šiol (ir iki mūsų dienų) yra 
neatskiriama Vakarų teisingumo sistemos dalis, neturime pa- 
miršti nei jos politinių ištakų, ryšio su gimstančiomis valsty- 
bėmis ir monarchiniu suverenumu, nei to, kuo ji paskiausiai 
pavirto ir kokį vaidmenį suvaidino žinojimo formavimesi. Juk 
kvota buvo pamatinis — nors, be abejo, ir rudimentiškas - empi- 
rinių mokslų elementas. Ji teikė teisinį ir politinį pagrindą ekspe- 
rimentais įgyjamam žinojimui, kuris, kaip žinome, per labai 
trumpą laiką suklestėjo viduramžių pabaigoje. 

Turbūt nesumeluosime sakydami, kad matematiką Graiki- 
joje pagimdė matavimo metodai; gamtos mokslus viduramžių 
pabaigoje pagimdė, bent iš dalies, kvota. Didžiulis empirinių 
žinių korpusas, aprėpęs visus pasaulio dalykus ir surikiavęs juos 
begaliniame diskurse, stebinčiame, aprašančiame ir nustatan- 
čiame „faktus“ (tuo pat metu, kai Vakarai ėmėsi ekonominio ir 
politinio to paties pasaulio nukariavimo), pavyzdžiu, be abejo- 
nės, laikė inkviziciją — tą milžinišką inovaciją, kurią mes, nese- 
niai atsiradusio minkštakūniškumo apimti, nugrūdome į savo 
atminties užkaborius. O tai, ką politinė-teisinė, administracinė 
ir kriminalinė, religinė ir pasaulietinė kvota davė gamtos moks- 
lams, mokslai apie žmogų gavo iš disciplinarinės analizės. Šie 
mokslai, kuriais jau daugiau kaip šimtmetį žavisi mūsų „žmo- 
giškumas“, technikos sėmėsi iš smulkmeniškų bei grėsmingų 
disciplinų ir jų atliekamų tyrimų. Gali būti, kad pastarosios 
psichologijai, psichiatrijai, pedagogikai, kriminologijai ir kitiems 
keistiems mokslams teikė tai, ką nerimo nekeliantys mokslai apie 
gyvūnus, augalus arba žemės gelmes gavo iš siaubingos kvotimo 
valdžios. Kitokia valdžia, kitoks žinojimas. Klasikinio amžiaus 
prieangyje Baconas, teisininkas ir valstybininkas, pabandė su- 
kurti empiriniams mokslams kvotos metodologiją. Koks Didysis 
niams mokslams? Gal tai iš principo neįmanoma? Kvota, apgink- 
lavusi empirinius mokslus, tikrai nutraukė ryšius su inkvizici- 
ne procedūra, kurioje istoriškai glūdėjo jos šaknys, o egzaminas 
liko labai artimas jį suformavusiai disciplinarinei valdžiai. Tai 
vis dar disciplinos elementas. Žinoma, atrodytų, kad egzaminą 
spekuliatyviai išgrynino jį naudojantys mokslai - psichiatrija 
ar psichologija. Juk iš tikrųjų, kaip matome, testai, pasikalbė- 
jimai, apklausos, konsultacijos lyg ir amortizuoja disciplinos 
mechanizmų veikimą: mokyklinei psichologijai pavesta švelninti 
griežtą mokyklos tvarką, o medicininei arba psichiatrinei prie- 
Žiūrai - amortizuoti neigiamus darbo disciplinos padarinius. 
Tačiau neapsigaukime: šios technikos nukreipia individus nuo 

vienos disciplinarinės instancijos prie kitos ir atkuria - koncent- 
ruotu arba formaliu pavidalu - kiekvienai disciplinai būdingą 
valdžios-žinojimo schemą.” Didžioji kvota, pagimdžiusi gamtos 
mokslus, nutraukė ryšius su savo politiniu-teisiniu modeliu. O 
egzaminas, priešingai, tebėra disciplinarinės technologijos dalis. 

Kvotos procedūra viduramžiais pakeitė senąją kaltinimu gris- 
to teisingumo sistemą“, tačiau tas procesas vyko iš viršaus; o 
disciplinarinė technika slapta ir tarsi iš apačios užplūdo baudžia- 
mąją sistemą, kuri iš principo dar buvo inkvizicinė. Išvestiniai 
judėjimai, įgavę užmojį naujųjų laikų baudžiamojoje sistemoje ir 
raginę įžvelgti už nusikaltimo nusikaltėlį, baudimu pataisyti, 
užsiimti terapija, normalizacija, padalinti galią teisti skirtingoms 
instancijoms, kurios matuotų, įvertintų, diagnozuotų, gydytų, 
transformuotų individus, — visa tai rodo, kaip giliai įsiskverbė 
disciplinarinis egzaminas į teisminio tyrimo praktiką. 

Nuo šiol baudžiamosios sistemos taikiniu, jos „naudingu“ ob- 
jektu bus nebe nusikaltėlio kūnas, sukilęs prieš karaliaus kūną, 
ir ne teisės subjektas, idealios sutarties dalyvis, o disciplinuoja- 
mas individas. Senojo režimo baudžiamoji sistema kraštutinę 
ribą pasiekdavo be galo mėsinėdama karalžudžio kūną: tai įtai- 
giausia valdžios demonstracija ant didžiausio nusikaltėlio kūno, 
kurio totalinė destrukcija susprogdina nusikaltimą savo atskleis- 
ta tiesa. Šiuolaikinės baudžiamosios sistemos idealas būtų neri- 
bota disciplina: apklausa be pabaigos, galo neturinti, atidžiai ir 
vis analitiškiau stebinti objektą kvota, niekada neužsibaigiančios 
bylos puslapius pildantis teismas, apskaičiuotas bausmių švel- 
numas, susipynęs su aistringu egzaminavimo smalsumu, pro- 
cedūra, be perstojo matuojanti nukrypimus nuo nepasiekiamos 
normos, ir kartu asimptotinis* judėjimas, skatinantis neribotai 
prie jos artėti. Vieša egzekucija logiškai užbaigia inkvizicijos 
2 Plg. šia tema Michel Tort, Le Quotient intellectuel, 1974. 

* Tai yra kai kaltinima parei5kia kitas pareigúnas, ne teiséjas. 
* Asimptotė (geom.) - tiesė, prie kurios neribotai artėja kurios nors kreivės 
taškai, kai tie taškai tolsta į begalybę. 

procesą. „Stebėjimas“ natūraliai pratęsia teisingumo sistemą, pa- 
skendusią disciplinariniuose metoduose ir egzaminavimo pro- 
cedūrose. Nieko nuostabaus, kad vienučių kalėjimas, reguliari 
jo laiko tėkmė, privalomas darbas, priežiūros ir registravimo ins- 
tancijos, normalumo ekspertai, perimantys ir išplečiantys teisėjų 
funkcijas, tampa moderniu baudžiamosios sistemos įrankiu. Nie- 
ko nuostabaus, kad kalėjimas panašus į gamyklas, mokyklas, 
kareivines, ligonines, o jie visi panašūs į kalėjimus. 


IV DALIS 


Kalėjimas 


PIRMAS SKYRIUS 


Išbaigtos ir rūsčios institucijos 


Netiesa būtų sakyti, kad kalėjimas gimė kartu su naujaisiais 
kodeksais. Kalėjimo bausmė egzistavo dar prieš pradedant sis- 
temingai ją taikyti baudžiamuosiuose įstatymuose. Jis susifor- 
mavo už teisminio aparato ribų, po visą visuomenės kūną pa- 
sklidus procedūroms, kuriomis išmokta paskirstyti, fiksuoti ir 
išdėstyti erdvėje individus, juos klasifikuoti, išplėšti iš jų laiko 
ir jėgų maksimumą, muštruoti kūnus, kodifikuoti elgesį, per- 
šviesti juos kiaurai, apsupti stebėjimo, registravimo ir įvertinimo 
aparatu, centralizuotai kaupti žinių apie juos korpusą. Prie- 
monių ūkas, preciziškai apdorojantis individų kūnus klusnumui 
ir naudai išgauti, pavirto kalėjimo institucija dar prieš įstatymiš- 
kai apibrėžus ją kaip bausmę par excellence. XVIII ir XIX amžiaus 
pervartoje pereinama prie baudimo suėmimu - tai tiesa; ir tai 
buvo nauja. Tačiau iš tikrųjų baudžiamoji sistema tiesiog perėmė 
jau kitur išbandytus prievartos mechanizmus. Baudžiamojo suė- 
mimo „modeliai“ — Gentas, Gločesteris, Walnut Street - laikytini 
ne tiek inovacijomis arba išeities taškais, kiek pirmaisiais mato- 
mais šios pereigos punktais. Kalėjimas, esminis baudimo panop- 
lijos elementas, be jokių abejonių, yra svarbus momentas bau- 
džiamojo teisingumo istorijoje: tai jo „humaniškėjimo“ pradžia. 

Tačiau tai svarbi akimirka ir disciplinarinių mechanizmų, ku- 
riuos tobulino naujoji klasės valdžia, istorijoje: jie palengva kolo- 
nizuoja teismines institucijas. Dviejų amžių pervartoje atsira- 
dusieji įstatymai galią bausti priskiria visuomenei, kuri visus 
savo narius traktuoja vienodai ir atstovauja lygia dalimi kiek- 
vienam iš jų. Tačiau, pavertus suėmimą bausme par excellence, 
įvedamos dominavimo procedūros, būdingos specifinės rūšies 
valdžiai. Teisingumas, kuriam neva „visi lygūs“, teisminis apa- 
ratas, kuris esąs „autonomiškas“, tačiau draskomas disciplinarinio 
pavergimo asimetrijų — štai tokioje sandūroje gimsta kalėjimas, 
„civilizuotų visuomenių bausmė“! 

Kalėjimas labai anksti tapo savaime suprantama bausme. Pir- 
maisiais XIX amžiaus metais dar jaučiamas jo neįprastumas; bet 
pasirodė, kad kalėjimas glaudžiai suaugęs su pačios visuomenės 
funkcionavimu, nes ilgainiui užmarštin nugrimzdo visi kiti bau- 
dimo būdai, audrinę XVIII amžiaus reformatorių vaizduotę. 
Atrodė, kad jam nėra alternatyvos ir kad jį tiesiog atnešė istorijos 
tėkmė: „Neatsitiktinai ir ne dėl įstatymų leidėjo užgaidos beveik 
visa mūsų bausmių skalė šiandien remiasi įkalinimu; tai lėmė 
idėjų progresas ir papročių švelnėjimas.'* Nors prabėgus šiek 
tiek daugiau nei šimtui metų tai nebelaikoma savaime supran- 
tamu dalyku, tačiau tokia nuomonė vis dar egzistuoja. Žinome 
visus kalėjimo minusus, žinome, kad naudojamas jis kelia pa- 
vojų. Ir vis tiek „nežinia“, kuo jį pakeisti. Kalėjimas yra pasi- 
bjaurėjimą kelianti išeitis, be kurios esą neįmanoma išsiversti. 

Mes niekaip negalime atsikratyti požiūrio į kalėjimą kaip į 
„Savaime suprantamą“ dalyką pirmiausia todėl, kad jis pagrįs- 
tas paprasčiausiu „laisvės atėmimu“. Argi kalėjimas nėra baus- 
mė par excellence visuomenėje, kur laisvė yra labas, priklausan- 
tis visiems vienodai ir sužadinantis kiekvienam „universalų ir 


! P. Rossi, Traité de droit pénal, 1829, III, p. 169. 
* Van Meenen, „Congrès pénitentiaire de Bruxelles”, in Annales de la Charité, 
1847, p. 529-530. 

pastovų“ prisirišimo jausmą?? Taigi laisvės praradimo kaina 
visiems vienoda; kalėjimas — „egalitariškesnė“ bausmė negu 
nuobauda. Tai lemia juridinis jo skaidrumas. Maža to, bausmė 
čia tiksliai atseikėjama pagal laiko kintamąjį. Kalėjimas kaip 
užmokestis — štai kodėl jis tampa ekonomiškai „savaime su- 
prantamas“ industrinėse visuomenėse. Tai tarsi kokia reparacija. 
Atimdamas iš nusikaltėlio laiką, kalėjimas, atrodo, įkūnija idėją, 
kad nusikalstama veika pavojinga ne tik aukai, bet ir visuome- 
nei. Ekonomiškai ir morališkai savaime suprantama baudžia- 
moji sistema, kuri bausmes kaldina iš dienų, mėnesių, metų, 
sudaro kvantitatyvines lygybes tarp nusikaltimo ir bausmės 
trukmės. Štai kodėl taip dažnai, tiksliai apibūdinant funkcio- 
nuojantį baudimo būdą, nors priešingai baudžiamosios teisės 
teorijos dvasiai, sakoma, kad kalėjime „sumokamos skolos“. Ka- 
lėjimas mums toks „natūralus“, kaip „natūralu“ yra mūsų visuo- 
menėje laiko vienetais matuoti mainus. 

Tačiau kalėjimas savaime suprantamas dar ir dėl to, kad iš jo 
tikimasi (arba reikalaujama) individų transformavimo funkcijos. 
Ar galima nepripažinti kalėjimo, jeigu jis tik atgamina - gal kiek 
labiau akcentuodamas - visus tuos uždarymo, perauklėjimo, pa- 
vergimo mechanizmus, kuriuos matome pačios visuomenės kū- 
ne? Kas yra kalėjimas? Griežtokos kareivinės, neatlaidi mokyk- 
la, niūrios dirbtuvės, tačiau iš principo nieko kokybiškai naujo. 
Pagrįstas, viena vertus, teisiniais ir ekonominiais, kita vertus, 
techniniais ir disciplininiais argumentais, kalėjimas buvo pri- 
imtas kaip adekvačiausia ir civilizuočiausia bausmės forma. Ir 
toks dvilypis funkcionalumas* iš karto suteikė jam solidumo. 
Viena yra neabejotinai aišku: kalėjimas nebuvo laisvės atėmimo 


3 A. Duport, Kalba Steigiamajame susirinkime, Archives parlementaires. 

* Ir šiandien galima pastebėti, kaip susipina šios dvi kalėjimo „prigimtys“. 
Prieš keletą dienų valstybės galva priminė „principą“, kad suėmimas tėra 
„laisvės atėmimas“ - gryna įkalinimo esencija, be jokių kalėjimo realybės 
priemaišų. Ir pridūrė, kad kalėjimas pateisinamas tik tuo, jog jame užsi- 
imama „pataisa“ ir readaptacija. 

įstaiga, kuriai tik vėliau suteikta techninė pataisos funkcija; nuo 
pat pradžių tai buvo „įteisinto suėmimo“ vieta, kur siekta pa- 
taisyti, arba dar daugiau - individų modifikavimo projektas, 
laisvės atėmimo dėka ėmęs funkcionuoti įstatymų lygmenyje. 
Trumpai tariant, nuo XIX amžiaus pradžios įkalinimo bausme 
net tik atimama laisvė, bet ir užsiimama technine individų trans- 
formacija. 

Prisiminkime keletą faktų. 1808 ir 1810 metų kodeksai bei jų 
priėmimo išvakarėse ir juos priėmus taikytos priemonės niekada 
nepainiojo įkalinimo su paprastu laisvės atėmimu. Tai buvo, 
arba bent jau turėjo būti, diferencijuotas ir labai aiškios paskirties 
mechanizmas. Diferencijuotas todėl, kad jo forma kinta priklau- 
somai nuo to, ar uždaromas asmuo yra kaltinamasis, ar nuteis- 
tasis, ar tai smulkus chuliganas, ar kriminalinis nusikaltėlis: iš 
principo maison d'arrêt, maison de correction, maison centrale turi 
daugiau ar mažiau atliepti šiems skirtumams, o baudimas juose 
skirtis ne tik intensyvumu, bet ir keliamais tikslais. Nes kalėjimui 
nuo pat pradžios iškeliama vienokia ar kitokia užduotis: „Vienos 
įstatyme numatytos bausmės yra sunkesnės už kitas, todėl ne- 
leistina, kad švelniai nubaustas individas atsidurtų uždarytas 
vienoje patalpoje su griežčiau nuteistu nusikaltėliu; [...] nors 
įstatyme numatytos bausmės pagrindinis tikslas yra reparacija 
už įvykdytą nusikaltimą, bet ja siekiama ir kalinamojo pasitai- 
symo.”” Būtent kalinimas turi laiduoti šią transformaciją. Kalėji- 
mas kaip bausmė, kalėjimas kaip jos atlikimo mechanizmas: 
„Tvarka, turinti viešpatauti maison de force, veiksmingai prisidėtų 
prie nuteistųjų atsinaujinimo; nusikaltimus pagimdė [...] auk- 
lėjimo spragos, blogų pavyzdžių užkratas, veltėdystė. Taigi pasi- 
stenkime, kad užaktų šie sugedimo šaltiniai; tegu maisons de force 
laikosi sveikos moralės taisyklių; tegu pristatyti prie darbo nu- 
teistieji jį pamilsta paragavę jo vaisių, pripranta dirbti, pajunta 


> Motifs du Code d'instruction criminelle, G.A. Realio pranešimas, Paris, 1808, 
p. 244. 

darbo skonį ir poreikį kuo nors užsiimti; tegu rodo vienas kitam 
darbštumo pavyzdį; greitu laiku jie pradės dorą gyvenimą; grei- 
tu laiku ims graužtis dėl praeities - o tai pirmasis būsimos meilės 
priedermei ženklas.“* Pataisos metodai nuo pat pirmų dienų 
tampa baudžiamojo suėmimo institucinio karkaso dalimi. 
Prisimintina ir tai, kad kova dėl kalėjimo reformų, dėl jo veik- 
los kontrolės nėra naujas reiškinys. Ir jis nekilo suvokus, jog ka- 
lėjimas nepateisino į jį dėtų vilčių. „Reforma“ yra vos ne kalėjimo 
amžininkė. Ji tiesiog užprogramuota. Kalėjimą nuo pat pradžių 
lydi daugybė mechanizmų, turinčių lyg ir koreguoti jo veiklą, 
tačiau istoriškai taip glaudžiai susijusių su jo egzistencija, kad, 
rodos, tampančių tos veiklos dalimi. Netrukus atsiranda plepi 
kalėjimo reikalų technologija. Sudarinėjamos anketos: jau 1801 
metais - Chaptalio anketa (kai reikėjo nuspręsti, kuo pasinaudoti 
diegiant Prancūzijoje modernią kalėjimų sistema), 1819-aisiais — 
Decazes'o anketa, 1820 metais išspausdinama Villermė knyga, 
1829 metais Martignacas parengia pranešimą apie maisons cent- 
rales, 1831 metais Beaumont'as ir Tocgueville'is, 1835 metais De- 
metzas ir Blouet tyrinėja Jungtinių Amerikos Valstijų kalėjimus, 
pačiame diskusijos apie kalinių izoliaciją įkarštyje Montalivet 
siuntinéja klausimynus maisons centrales valdytojams ir departa- 
mentų taryboms*. Kuriasi draugijos, kontroliuojancios kalėjimų 


é Ibid., Treilhard'o pranešimas, p. 8-9. Ir ankstesniais metais dažnai sutin- 
kame tą pačią temą: „Suėmimo bausmės, kurią skiria įstatymas, pagrindinis 
tikslas yra pataisyti individus, t.y. padaryti juos geresnius, padėti jiems — 
ilgesniais ar trumpesniais išbandymais - vėl užimti savo vietą visuomenėje 
ir nebepiktnaudžiauti tuo [...] patikimiausios priemonės padaryti individus 
geresnius yra darbas ir apmokymas.“ Per pamokas nuteistieji ne tik iš- 
mokomi skaityti ir skaičiuoti, bet ir sutaikinami „su taikos, moralės, pagarbos 
sau patiems ir kitiems idėjomis“ (Beugnot, Žemutinės Senos prefektas, X 
metų Frimero mėnesio nutarimas). Iš tų pranešimų, kuriuos Chaptaliui 
siųsdavo departamentų tarybos, daugiau kaip tuzinas reikalauja įkurti kalė- 
jimus, kur galima būtų pristatyti suimtuosius prie darbo. 

* Pranc. conseil général ou de département — Prancūzija suskirstyta depar- 
tamentais, kurių kiekviename yra renkama taryba, vadinama conseil général. 

veiklą ir teikiančios pasiūlymus, kaip ją pagerinti: 1818 metais 
įsteigiama perdėm oficiozinė Société pour l'amélioration des prisons, 
kiek vėliau — Société des prisons ir įvairios filantropinés bendri- 
jos. Nesuskaičiuojama priemonių daugybė - nutarimai, instruk- 
cijos arba įstatymai: pradedant reforma, kurią pirmosios Restau- 
racijos valdžia numatė pradėti 1814 metų rugsėjo mėnesį ir kuri 
niekada nebuvo įvykdyta, baigiant 1844 metų įstatymu, kurį pa- 
rengė Tocgueville'is ir kuris laikinai pristabdo užtrukusią dis- 
kusiją apie kalėjimo efektyvinimo būdus. Kuriamos programos 
kalėjimo mašinai valdyti”: elgesio su kaliniais programos; ma- 
terialinio inventoriaus modeliai. Kai kurios iš jų - pavyzdžiui, 
Danjou, Blouet, Harou-Romaino - taip ir neperžengė projek- 
tavimo stadijos, kitoms kūną suteikė vienokios ar kitokios inst- 
rukcijos (pavyzdžiui, 1841 metų rugpjūčio 9 dienos aplinkraštis 
dėl maisons d'arrét statybos), dar kitos įgavo perdėm realų archi- 
tektūrinį pavidalą, kaip, pavyzdžiui, Petite Roguette, kur pirmą 
kartą Prancūzijoje imta kalinti vienutėse. 

Be viso to, dar reikėtų pridurti leidinius, daugiau ar mažiau 
tiesiogiai susijusius su kalėjimu, kurių autoriai buvo arba filant- 
ropai, kaip, pavyzdžiui, Appert'as, arba, kiek vėliau, „specialis- 
tai“ (pavyzdžiui, Annales de la Charitėė), arba net buvę kaliniai — 
pavyzdžiui, Restauracijos laikotarpio pabaigoje pasirodęs Pauvre 
Jacgues arba Liepos monarchijos pradžios Gazette de Sainte-Pėlagie.? 


7 Reikšmingiausios, be abejo, tos programos, kurias pasiūlė Ch. Lucas, Mar- 
quet Wasselot, Faucher, Bonneville'is, kiek vėliau Ferrus. Tarp kitko, dau- 
gelis iš jų buvo ne filantropai, iš šalies kritikuojantys kalinimo instituciją, o 
žmonės, vienaip arba kitaip susiję su kalėjimų administravimu. Tai buvo 
oficialūs „metodininkai“. 

8 Vokietijoje Julius vadovavo Jahrbücher für Strafs- und Besserungs Anstalten 
leidimui. 

? Nors šiuose laikraščiuose iš esmės buvo ginami patekę į kalėjimą skolinin- 
kai ir dažnai pabrėžiama, kad jie nėra nusikaltėliai tikrąja šio žodžio prasme, 
tačiau randame juose ir tokį teiginį: , Pauvre Jacques skiltys nėra skirtos iš- 
imtinai vienai temai. Kalinys žurnalistas savo plunksną nukreips ne tik prieš 
įstatymo, prievartaujančio kūną, siaubingumą, tą žalą, kurią jis padaro [...). 


Išbaigtos ir rūsčios institucijos 277 


Kalėjimas nėra, kaip atrodytų, inertiška institucija, tik ret- 
karčiais supurtoma reformistinių judėjimų. „Kalėjimo teorija“ 
nėra atsitiktinė jo kritika, veikiau - kalėjimo vartojimo instruk- 
cija; ši teorija buvo viena jo funkcionavimo sąlygų. Kalėjimas 
visada atsidurdavo aktyvios veiklos lauke, kur trykšte tryško 
projektai, patobulinimai, eksperimentai, teoriniai diskursai, liu- 
dijimai, tyrimai. Aplink kalinimo instituciją tiek diskusijų, tiek 
įkarščio. Ar kalėjimas - tamsi ir apleista sritis? Vien tas faktas, 
kad beveik du amžius nenutyla kalbos apie jį, rodytų, kad tai 
netiesa. Kalėjimui tapus įteisinta baudimo priemone, senąjį juri- 
dinį ir politinį teisės bausti klausimą užtvindė individo pataisos 
metodus atlydėjusios problemos ir bruzdėjimai. 


+ 


Baltard'as pavadino juos „išbaigtomis ir rūsčiomis institucijo- 
mis“. Tai visa apimančios disciplinos aparatas: jis turi pasirū- 
pinti visais individo aspektais, jo fiziniu muštru, sugebėjimu 
dirbti, kasdieniu elgesiu, morale, polinkiais; kalėjimo disciplina 
yra daug „įvairiapusiškesnė“ negu mokyklos, dirbtuvės arba ka- 
riuomenės, kurioms visuomet būdinga vienokia ar kitokia spe- 
cializacija. Maža to, kalėjimas aklinai užsisklendęs savyje; jis 
dirba be pertrūkio tol, kol atliks savo užduotį; individas veikia- 
mas nenutrūkstamai: tai nenuilstanti disciplina. Be to, kalinamie- 
ji atsiduria beveik neribotoje kalėjimo valdžioje; ten veikia savi 
represijos ir baudimo mechanizmai: tai despotiška disciplina. 


Pauvres Jacgues pavedžios skaitytojus po laisvės atėmimo, įkalinimo vietas, 
po maisons de force, vargšų prieglaudas, neaplenks tų kankinimo vietų, kur 
nusikaltęs žmogus kankinamas, nors įstatymas jam paskyrė prievartinius 
darbus [...J.“ (Pauvres Jacques, 1-ieji leidimo metai, nr. 7.). Na o Gazette de 
Sainte-Pėlagie kovoja už tokią penitenciarinę sistemą, kurios tikslas būtų 
„pagerinti rūšį“, nes visa kita yra tik „barbarybėje tebeskendinčios visuo- 
menės atspindys“ (1833, kovo 21). 

10 L. Baltard, Architectonographie des prisons, 1829. 

Kalėjime visos procedūros, aptinkamos ir kituose disciplinos 
mechanizmuose, pasiekia aukščiausią intensyvumo laipsnį. Tai 
pati galingiausia mašinerija, pajėgi suteikti naują pavidalą suge- 
dusiam individui; jos veikimo būdas - visuotinio auklėjimo prie- 
volė: „Kalėjimas vyriausybei leidžia disponuoti asmens laisve 
ir kalinamojo laiku; štai kada išryškėja auklėjimo galia: ne tik 
vienai, bet ir daugeliui dienų ar net metų galima reglamentuoti, 
kada žmogus turi keltis ir kada miegoti, kada dirbti ir kada 
ilsėtis, kiek kartų ir kiek ilgai, ką ir kiek valgyti, ką dirbti ir ką 
padirbdinti, kada melstis, ką kalbėti ir ką, jeigu norite, mąstyti; 
galima paprastais ir trumpais maršrutais iš valgomojo į dirbtuvę, 
iš dirbtuvės į vienutę reglamentuoti kūno judesius, į dienotvar- 
kę įtraukiant netgi poilsio akimirkas; taigi žmogus užvaldomas 
nuo galvos iki kojų, užvaldomos visos fizinės ir moralinės ypa- 
tybės, kurios jame aptinkamos, ir laikas, kuriame aptinkamas 
jis pats.“!! Šiame tobulame „reformatoriume“ numatytas egzis- 
tencijos perkodavimas ganėtinai skiriasi nuo laisvės atėmimo 
juridine šio termino prasme, ir ne mažiau - nuo tos vaizdinių 
mechanikos, apie kurią svajojo reformatoriai ideologai. 

1. Pirmas principas - izoliacija. Nuteistasis izoliuojamas nuo 
išorinio pasaulio, nuo viso to, kas paakino padaryti nusižengimą, 
nuo jam talkinusių sėbrų. Kaliniai izoliuojami vieni nuo kitų. 
Bausmė turi būti ne tik individuali, bet ir individualizuojanti. 
Tai atliekama dviem būdais. Kalėjimas turi apsivalyti nuo tų 
žalingų padarinių, kurie neišvengiami dėl be galo skirtingų nusi- 
kaltėlių samplaikos vienoje vietoje: nuslopinti sąmokslus ir maiš- 
tus, sukliudyti būsimai sėbrystei ir galimam šantažui (kai sulai- 
kytieji išeis į laisvę), užkirsti kelią amoralioms „paslaptingoms 
bendrystėms“. Trumpai tariant, kalėjime susirenkantys pikta- 
dariai neturi suformuoti homogeniškos ir solidarios draugijos: 
„Dabar mūsuose egzistuoja organizuota nusikaltėlių visuome- 
nė [...]. Tai nedidelė valstybė valstybėje. Beveik visi šie žmonės 


" Ch. Lucas, De la réforme des prisons, 1838, II, p. 123-124. 

susipažino arba vėl susitiko kalėjime. Štai šios visuomenės narius 
šiandien mes turime išvaikyti.“ Kita vertus, vienatvė turi būti 
pozityvus reformos instrumentas - ji verčia mąstyti, o tada ne- 
trunka prabilti sąžinė: „Atskirtas nuo pasaulio nuteistasis susi- 
mąsto. Pasilikęs akis į akį su savo nusikaltimu, jis ima juo bjau- 
rėtis, ir jeigu jo siela dar neatbukusi nuo blogio, izoliacijoje jį 
užplūsta sąžinės priekaištai.“ Be to, vienatvė skatina bausmės 
savireguliaciją, ir baudimas spontaniškai individualizuojasi: kuo 
giliau sugeba mąstyti nuteistasis, tuo kaltesnis jis dėl įvykdyto 
nusikaltimo; bet sykiu skaudesni ir skausmingesni jo sąžinės 
priekaištai ir nykesnė vienatvė; na o jeigu jis nuoširdžiai atgai- 
lauja ir tikrai pasitaiso, vienatvė jo nebeslegia: „Taigi šioje nuo- 
stabioje disciplinoje kiekviena proto ir moralės kategorija savimi 
pagrindžia ir pamatuoja baudimą, kuris toks neišvengiamas ir 
toks bešališkas, kad nepasiduoda jokioms žmogiškoms klaidoms 
arba klystkeliams [...]. Iš tiesų, argi tai nėra dieviško ir pranašiško 
teisingumo Zenklas?”** Pagaliau, ir tai turbūt ypač svarbu, nu- 
teistųjų izoliavimas garantuoja maksimalų valdžios intensy- 
vumą, kurio neatsvers jokia kita įtaka. Vienatvė yra pirmoji 
visiško nuolankumo sąlyga: „Įsivaizduokite, - sako Charles'is 
Lucas, norėdamas paaiškinti, ką reiškia izoliuotam kalinama- 
jam valdytojas, mokytojas, kapelionas ir „gailestingi asmenys“, - 
įsivaizduokite, kaip galingai suskamba žmogaus žodis, perskro- 
džiantis kraupią disciplinos tylą ir prabylantis širdžiai, sielai, 
Žžmogiškajai esybei.”*” Izoliuotas kalinamasis lieka akis į akį su 
jį valdančia valdžia. 

Būtent šia tema diskutuota aptariant dvi amerikietiškąsias — 
Auburno ir Filadelfijos - įkalinimo sistemas. Faktiškai šioje tiek 


12 A. de Tocqueville, Rapport à la Chambre des Députés, cituojama knygoje 
E. de Beaumont ir A. de Tocgueville, Le Systėme pėnitentiaire aux Etats-Unis, 
3-as leidimas, 1845, p. 392-393. 

BE. de Beaumont ir A. de Tocqueville, ibid., p. 109. 

14S. Aylies, Du système pénitentiaire, 1837, p. 132-133. 

15 Ch. Lucas, op. cit., t. I, 1836, p. 167. 

žmonių įtraukusioje ir taip ilgai trukusioje diskusijoje!“ kalbėta 
apie izoliacijos, kurios būtinumo niekas neginčijo, įgyvendinimo 
būdus. 

Pagal Auburno taisykles, kalinys naktį praleidžia vienutėje, 
dirba ir valgo kartu su kitais, tačiau absoliučioje tyloje, kreipiasi 
tik į sargybinius, jiems leidus ir pašnibždomis. Aiški vienuo- 
lynų modelio ir dirbtuvių disciplinos įtaka. Kaléjimas - tai to- 
bulos visuomenės mikrokosmosas, kur individai izoliuoti savo 
moralinėje egzistencijoje, o jų sankaupa spraudžiama į griežtos 
hierarchijos rėmus, kuriuose nėra horizontalių santykių ir komu- 
nikuojama tik vertikalia kryptimi. Šalininkų manymu, Auburno 
sistemos privalumas tas, kad ji atkartoja pačios visuomenės sis- 
temą. Paklusti priverčiama visų pirma ne materialinėmis prie- 
monėmis, o taisykle, kurią gerbti išmokstama ir kurios paisymą 
garantuoja sekimas bei bausmės. Užuot laikę nuteistuosius „už- 
rakintus kaip plėšrius žvėris narve“, suleiskime juos kartu, „leis- 
kime bendrai užsiimti naudingais darbais, įskiepykime jiems 
gerus įpročius, nepaliaujama priežiūra užkirskime kelią mora- 
liniam užkratui, išlaikykime rimtį padedant tylėjimo taisyklei“; 
ši taisyklė pripratina kalinį „laikyti įstatymą šventu priesaku, 
kurį pažeidus susilaukiama teisingo ir teisėto atpildo”.'” Taigi 
izoliacija, sankaupa be komunikacijos ir įstatymas, kurio laiky- 
mąsi garantuoja nenutrūkstama kontrolė, rekvalifikuoja nusi- 
kaltėlį kaip socialinį individą: jis muštruojamas „dirbti nau- 
dingai ir nuolankiai”**; jam atgaivinami „socialumo įpročiai“"?. 


16 Apie 1830 metus Prancūzijoje prasidėjusi diskusija 1850 metais dar nebuvo 
baigta. Charles'is Lucas, Auburno šalininkas, inspiravo 1839 metų nutarimą 
dėl tvarkos centriniuose kalėjimuose (kaliniai dirba kartu ir laikosi absoliučios 
tylos). Plūstelėjusi maištų banga ir turbūt apskritai bruzdėjimai visos šalies 
mastu 1842-1843 metais priverčia 1844-aisiais pasirinkti pensilvanietišką tvar- 
ką (absoliuti izoliacija), kurią liaupsino Demetzas, Blouet, Tocgueville'is. 
Tačiau 1847 metų 2-asis penitenciarinis suvažiavimas pasisako prieš šį metodą. 
17 K.J.A. Mittermaier, in Revue française et étrangère de législation, 1836. 

18 A.E. de Gasparin, Rapport au ministre de l'Intérieur sur la réforme des prisons. 
19 E. de Beaumont ir A. de Tocqueville, op. cit., 1845 metų leidimas, p. 112. 

Visiškos izoliacijos sąlygomis - taip buvo Filadelfijoje — nu- 
sikaltėlio rekvalifikacijos tikimasi ne iš visiems bendro įstatymo, 
o iš kalinamojo santykio su savo sąžine ir su tuo, kas gali jį 
apšviesti iš vidaus.” „Vienutėje kalinys yra paliktas pačiam sau. 
Aistroms ir supančiam pasauliui nuščiuvus, jis leidžiasi į savo 
sąžinės gelmes, ją perkrato ir jaučia, kaip prabunda moralinis 
jausmas, niekada visiškai neišnykstantis iš žmogaus širdies.'?! 
Taigi kalinį valdo ne išorinė pagarba įstatymui arba vien tik 
baudimo baimė, o jo paties sąžinė. 

Tikras nuolankumas, o ne paviršutiniškas muštras. Keičiamas 
„Mmoralumas“, o ne pažiūros. Pensilvanijos kalėjime vienintelės 
pataisos priemonės yra sąžinė ir nebyli architektūra, į kurią ši 
atsimuša. Cherry Hill'e „sienos baudžia už nusikaltimą. Vienu- 
tėje kalinys lieka vienas su pačiu savimi. Norom nenorom jis 
turi įsiklausyti į savo sąžinę.“ Štai kodėl darbas čia ne tiek pa- 
reiga, kiek paguoda. Štai kodėl prižiūrėtojai nesigriebia prie- 
vartos, kurios sklidina pati aplinkos materialybė, štai kodėl pri- 
pažįstamas jų autoritetas: „Kiekvieno apsilankymo metu iš šių 
dorų lūpų nuskamba keletas geranoriškų žodžių ir sužadina 
kalinio širdyje ne tik dėkingumą, bet ir viltį bei paguodą; jis myli 
savo sargą; myli todėl, kad šis švelnus ir atjaučiantis. Mūrai kelia 
siaubą, o žmogus yra geras.“* Aklinoje vienutėje, šiame laiki- 
name kape, nesunkiai atgyja prisikėlimo mitai. Po nakties ir tylos 
gyvenimas atgimsta. Auburnas pakartojo esminius pačios visuo- 
menės bruožus. Cherry Hill'e gyvenimas sunaikinamas ir prade- 
damas iš naujo. Katalikybė savo diskursuose greitai pasigavo 
šią kvakerišką metodiką. „Man jūsų vienutė tėra tik šlykštus 
kapas, kuriame gimsta ne eilės, o sąžinės priekaištai ir neviltis, 


2 „Kiekvienas žmogus, - sakė Foxas, - yra nušviestas dieviškosios šviesos, 
ir aš mačiau ją sklindančią iš kiekvieno žmogaus.“ Nuo 1820 metų pradėti 
kurti kalėjimai Pensilvanijoje, Pitsburge, paskui Cherry Hill'e buvo organi- 
zuoti būtent pagal kvakerių ir Walnut Street nuostatas. 

21 Journal des économistes, II, 1842. 

2 Abel Blouet, Projet de prisons cellulaires, 1843. 

paverčiantys jūsų gyvenimą pragaru žemėje. Tačiau [...] tai, kas 
netikinčiam kaliniui tėra kapas, atstumiantis kapinynas, nuošir- 
džiai tikinčiajam tampa palaiminto nemirtingumo lopšiu.“2 

Šių modelių sankirtoje įsiliepsnojo įvairūs konfliktai: religiniai 
(ar pagrindinis pataisos elementas yra atsivertimas?), medicini- 
niai (ar visiška izoliacija nevaro kalinio iš proto?), ekonominiai 
(kas pigiau?), architektūriniai ir administraciniai (kokia forma 
garantuoja geriausią priežiūrą?). Todėl ir polemika truko taip 
ilgai. Tačiau diskusijas pažadino ir kurstė pirmutinis kalinimo 
tikslas — prievartinė individualizacija, nutraukianti visus san- 
tykius, kurie nepasiduoda valdžios kontrolei arba nesileidžia 
hierarchizuojami. 

2. „Darbas pakaitom su valgymui skirtomis valandomis, lydi 
kalinį iki pat vakaro maldos. Tada miegas vėl atneša jam malo- 
nų poilsį, kurio nesudrumsčia palaidos vaizduotės pažadintos 
šmėklos. Taip prabėga šešios savaitės dienos. Po to ateina diena, 
skirta vien tik maldai, mokymuisi ir išganingiems apmąsty- 
mams. Štai taip, viena po kitos, teka savaitės, mėnesiai, metai. 
Įstaigos slenkstį peržengęs kalinys yra nepastovus, arba pasto- 
vus tik taisyklių pažeidimais, savo gyvenimą griaunantis ydų 
gausybe, tačiau palengva — pirma pratinamas iš šalies, paskui 
įpročiui tapus antrąja prigimtimi, - taip pamėgsta darbą ir jo 
teikiamus malonumus, kad, išmintingu mokymu atvėrus jo sielą 
atgailai, galima lengvesne širdimi palikti jį akis į akį su pagun- 
domis, kurios tyko laisvėje.“ Ne tik izoliacija, bet ir darbas 
laikomas kalinimo metu vykstančios transformacijos varikliu. 


B Abbé Petigny, Allocution adressée aux prisoniers, à l'occasion de l'inauguration 
des bâtiments cellulaires de la prison de Versailles. Plg. po keleto metų romane 
Grafas Montekristas pateikiamą akivaizdžiai kristologinę prisikėlimo po įka- 
linimo versiją. Tik šiuo atveju kalėjime neišmokstama paklusnumo įstaty- 
mams, o slaptu žinojimu įgyjama galia vykdyti teisingumą kaip atpilda už 
teisėjų neteisybes. 

24 N.H. Julius, Leçons sur les prisons, vertimas į prancūzų kalbą, 1831, I, 
p. 417—418. 

Pirmą kartą tai užfiksuota 1808 metų kodekse: „Įstatyme numa- 
tytos bausmės tikslas yra reparacija už padarytą nusikaltimą, 
tačiau ja norima ir moralinio prasikaltusiojo pasitaisymo, o toks 
dvigubas tikslas pasiekiamas atplėšus piktadarį nuo pražūtingos 
veltėdystės, kuriai jis vėl pasiduoda kalėjime ir taip į ją pasineria, 
kad nusirita į visišką iStvirkima.”” Darbas nei papildo, nei kore- 
guoja sulaikymo režimą: įstatymų leidėjo manymu, darbas yra 
būtiniausias jo elementas - ar tai būtų pataisos darbai, ar laisvės 
atėmimas, ar įkalinimas. Bet būtiniausias ne ta prasme, kad duo- 
tų viešą pamoką arba atlygintų visuomenei už padarytą nusi- 
kaltimą, kaip to norėjo XVIII amžiaus reformatoriai. Kalinimo 
režime darbas ir baudimas susieti visai kitokiu ryšiu. 
Restauracijos arba Liepos monarchijos metais vykusiose po- 
lemikose išryškėja, kokia funkcija priskiriama prievartiniam dar- 
bui. Pirmiausia, diskusija dėl užmokesčio. Kalinių darbas Pran- 
cūzijoje buvo apmokamas. Todėl iškilo problema: jeigu už darbą 
kalėjime mokama, tai jis realiai nėra bausmės dalis, ir kalinys 
gali atsisakyti jį dirbti. Maža to, pinigais atlyginama už darbi- 
ninko įgūdžius, o ne už prasikaltusiojo pasitaisymą: „Labiausiai 
supuvę subjektai beveik visur yra labiausiai įgudę darbininkai. 
Jie geriausiai apmokami, todėl visiškai nežino saiko ir mažiausiai 
linkę atgailauti. “6 Nusilpusi, tačiau nevisiškai užgesusi diskusija 
dar gyviau įsiplieskia apie 1840-1845 metus — tai ekonominės 


3 G.A. Real, Motifs du Code d'instruction criminelle. Prieš tai keliose Vidaus 
reikalų ministerijos instrukcijose buvo primenama, jog kaliniams būtinas 
darbas (VI metų Fruktidoro mėnesio 5 dieną, VIII metų Mesidoro mėnesio 3 
dieną, IX metų Pliuviozo mėnesio 8 ir Vantozo mėnesio 28 dienomis, X metų 
Briumero 7 dieną). Priėmus 1808 ir 1810 metų kodeksus, netrukus išleidžia- 
mos naujos instrukcijos (1811 spalio 20, 1810 gruodžio 8); o štai dar viena 
ilga 1816-ųjų instrukcija: „Be galo svarbu kiek įmanoma užimti kalinius. Kad 
įkvėptume jiems norą dirbti, reikia skirti dirbančius kalinius nuo tų, kurie 
nori ir toliau tinginiauti. Pirmieji turi geriau maitintis, patogiau miegoti negu 
antrieji.“ Meluno ir Clairvaux kalėjimai labai greitai buvo paversti didelėmis 
dirbtuvėmis. 

26 J.J. Marguet Wasselot, t. III, p. 171. 

krizės, darbininkų bruzdėjimų laikotarpis, tai epocha, kai pra- 
deda kristalizuotis darbininkų ir nusikaltėlių opozicija.? Kyla 
streikai dėl kalėjimų dirbtuvių: vienam pirštininkui iš Šomono 
gavus teisę įkurti dirbtuvę Clairvaux kalėjime, darbininkai pro- 
testuoja, pareiškia, kad užtraukiama nešlovė jų darbui, užima 
manufaktūrą ir priverčia šeimininką atsisakyti savo ketinimų.” 
Tikra kampanija vyksta darbininkų laikraščiuose: sakoma, kad 
vyriausybė palankiai žiūri į prievartinį darbą siekdama numušti 
„laisvųjų“ darbo užmokestį; sakoma, kad kalėjimo dirbtuvių 
pavojų dar skaudžiau pajunta moterys, kurios netenka darbo ir 
priverstos eiti į gatvę, taigi ir į kalėjimą, kur tos pačios moterys, 
negalėjusios dirbti laisvėje, dabar išstumia iš darbo vietų dar jas 
tebeturincias”; sakoma, kad kaliniams tenka patys saugiausi 
darbai - „vagys šilumoje ir po stogu daro skrybėles ir baldus“, 
o bedarbis kepurininkas turi eiti „į tikrą žmonių skerdyklą, kur 
gamina švino baltalą už 2 frankus per dieną“; sakoma, kad 
filantropijai ypač rūpi kalinių darbo sąlygos ir ji visiškai abe- 
jinga laisviems darbininkams: „Būkite tikri: jeigu kaliniai dirb- 
tų, pavyzdžiui, su gyvsidabriu, mokslas daug energingiau negu 
dabar ieškotų priemonių, kaip apsaugoti dirbančiuosius nuo jo 
garų: „Tie vargšai nuteistieji!”, - sušuktų tas, kuris vos vos pra- 
veria lūpas dėl darbininkų auksintojų. Tačiau ko norėti? Reikia 
užmušti arba pavogti ką nors, kad susilauktum užuojautos arba 
susidomėjimo.“ O dažniausiai kalbama, kad kalėjimui virtus 
dirbtuvėmis greitai ten bus pradėta siųsti elgetas ir bedarbius, 
taip atgaivinant senąsias Prancūzijos hôpitaux gėnėraux* arba 
Anglijos workhouses.* Be to, ypač po 1844 metų įstatymo priė- 
mimo, būta peticijų ir laiškų — vienoje iš peticijų, kurią atmetė 


2 Plg. vėliau, p. 334-335. 

28 Plg. J.P. Aguet, Les Grèves sous la monarcie de Juillet, 1954, p. 30-31. 
2 L'Atelier, 3-ieji leidimo metai, nr. 4, 1842, gruodis. 

% L'Atelier, 6-ieji leidimo metai, nr. 2, 1845, lapkritis. 

* Prieglaudos' (pranc.). 

3 Ibid. 

Paryžiaus taryba, „nežmonišku pavadintas pasiūlymas versti 
žmogžudžius ir vagis dirbti darbus, kurie šiandien maitina ke- 
letą tūkstančių darbininkų“; „Taryba vietoj mūsų pasirinko Ba- 
rabą““; spaustuvės darbininkai pasiunčia laišką ministrui, suži- 
noje, kad Meluno maison centrale įkurta spaustuvė: „Pasirinkite: 
arba atstumtieji, kuriuos teisingai nubaudė įstatymas, arba pilie- 
čiai, pasiaukojamai ir sąžiningai dirbę ištisas dienas savo šeimų 
labui ir tėvynės gerovei.“? 

Šios kampanijos metu vyriausybės ir administracijos atsa- 
kymai buvo visada tie patys. Negalima sakyti, esą prievartinis 
darbas sukelia nedarbą: jo mastas toks nedidelis, produktyvu- 
mas toks menkas, kad negali turėti nors kiek didesnės įtakos 
ekonomikai. Čia nauda matuojama ne gamybine veikla, o in- 
dėliu į žmogiškąją mechaniką. Toks darbas garantuoja tvarką ir 
įstatymiškumą. Savo keliamais reikalavimais jis nepastebimai 
skleidžia griežtos valdžios formas. Jis pripratina kūnus prie 
judesių reguliarumo, atmeta blaškymąsi ir išsiblaškymą, įdie- 
gia hierarchiją ir priežiūrą, kurios priimamos tuo palankiau ir 
įsirėžia nuteistųjų elgesyje tuo giliau, kuo adekvačiau atitinka 
jo logiką: darbas „kalėjime įveda tvarką, kuri įsigali be jokių pa- 
stangų, be represijų ir smurto. Dirbdamas kalinys ugdosi tvar- 
kos ir paklusnumo įpročius. Tinginys pavirsta darbščiu ir ak- 
tyviu žmogumi [...] ilgainiui kalėjimo gyvenimo reguliarumas, 
rankų darbas, kurį kalinys priverstas atlikti, tampa jam išga- 
ningu vaistu nuo vaizduotės paklydimu.”“* Prievartinis darbas 
pats savaime yra tikra mašinerija, kuri smurtaujantį, siautėjantį, 
nemąstantį kalinį paverčia sraigteliu, nepriekaištingai ir regu- 
liariai atliekančiu savo funkciją. Kalėjimas nėra dirbtuvė; tai 
turėtų būti mašina, kurios dantračiai ir kartu veiklos rezultatas 


32 L'Atelier, 4-ieji leidimo metai, nr. 9, 1845, liepa ir 5-ieji leidimo metai, nr. 7, 
1845 balandis; plg. taip pat iš to paties periodo La Dėmocratie pacifigue. 

3 L'Atelier, 5-ieji leidimo metai, nr. 6, 1845, kovas. 

4 A. Bérenger, Rapport à l’ Académie des sciences morales, 1836, liepa. 

yra kaliniai-darbininkai. Kalėjimas juos „užima darbu“, „nuo- 
latos, su vieninteliu tikslu - kuo nors užpildyti jų akimirkas. Kai 
kūnas juda, kai protas susitelkia ties apibrėžtu objektu, nema- 
lonios mintys nutolsta ir vėl ramybė įsiviešpatauja sieloje.“ 
Galų gale kalėjimas atneša ir ekonominę naudą, nes gamina 
mechanizuotus individus, atitinkančius bendruosius industrinės 
visuomenės normatyvus: „Darbas yra šiuolaikinių tautų Apvaiz- 
da. Juo pakeičiama moralė, užpildoma prarastų tikėjimų palikta 
tuštuma ir pagrindžiamas bet koks gėris. Darbas turėjo tapti 
kalėjimų religija. Visuomenės mašinai reikėjo grynai mechaninių 
reformos priemonių. '“* Gaminami individai-mašinos, tačiau taip 
pat ir proletarai. Juk jeigu turi vien „porą rankų, tinkamų bet 
kokiam geram darbui“, gali gyventi tik „iš savo darbo vaisių, iš 
savo profesijos, arba iš kitų darbo vaisių, iš vagies amato“. Jei- 
gu kalėjimas neverstų piktadarių dirbti, tai ši institucija pačiu 
savo egzistavimu, o netiesiogiai — ir per mokesčius, kuriuos už 
ją tenka sumokėti, pakartotų schemą: vieni atima dalį to, ką 
uždirba kiti: „Veltėdystė čia kaip ir visuomenėje. Jeigu kaliniai 
neturi darbo, jie gyvena kitų darbo sąskaita.“? Darbas, kuriuo 
nuteistasis patenkina savo materialinius poreikius, vagį paverčia 
paklusniu darbininku. Štai kada išryškėja atlyginimo už prie- 
vartinį darbą nauda; jis primeta kalinamajam „moralinę“ užmo- 
kesčio formą, nes šis palaiko jo egzistenciją; užmokestis padaro 
darbą „artimą ir mielą“; jis skiepija piktadariams, neskirian- 
tiems „mano“ nuo „tavo“, nuosavybės jausmą - nuosavybės, „ku- 
ri uždirbama sūriu prakaitu““?; išlaidžiai gyvenusius jis moko 


35 E. Danjou, Des prisons, 1821, p. 180. 

36 L. Faucher, De la réforme des prisons, 1838, p. 64. Anglijoje tread-mill ir 
dirbtiniu iškilmingumu buvo pasiekta visiškai disciplinuotos, absoliučiai 
neproduktyvios kalinių mechanizacijos. 

37 Ch. Lucas, op. cit., II, 1838, p. 313-314. 

38 Ibid., p. 243. 

32 E. Danjou, op. cit., 1821, p. 210-211. Plg. taip pat L'Atelier, 6-ieji leidimo 
metai, nr. 2, 1845, lapkritis. 

apdairumo, taupumo, žvelgimo į ateitį“; pagaliau, kaip atlikto 
darbo matas, jis leidžia kiekybiškai įvertinti kalinamojo uolumą 
ir jo moralinio pasitaisymo pažangą. Prievartinio darbo užmo- 
kestis neatlygina už pagamintą produkciją; jo funkcija — skatinti 
ir indikuoti individualias transformacijas: juridinė fikcija, nes 
jis reprezentuoja ne „laisvanorišką“ darbo jėgos apsisprendimą, 
o išmoningą triuką, kurio efektyvumu pasitiki pataisos technika. 

Kokia prievartinio darbo nauda? Ne pelnas; ir netgi ne suma- 
numo ugdymas; nauda ta, kad įteisinamas tam tikras valdžios 
santykis, ekonomiškai tuščia forma, individualaus nuolankumo 
ir jo priderinimo prie gamybos aparato schema. 

Tobulas kalėjimo darbo pavyzdys - moterų dirbtuvės Clair- 
vaux kalėjime. Nebylus žmogiškosios mašinerijos tikslumas su- 
sijungia su vienuolyno reglamento griežtumu: „Viena sesuo įsi- 
taisiusi kėdėje, virš kurios kabo Nukryžiuotasis; priešais ją dvi 
gretos kalinių vykdo joms patikėtą užduotį, o kadangi dirbama 
beveik išimtinai su adata, tai joks garsas nepertraukia spengian- 
čios tylos [...]. Atrodo, kad šiose sienose visa alsuoja atgaila ir 
atpirkimu. Tarsi vėjeliui pūstelėjus, mintimis persikeliame į tuos 
laikus, kai šioje daug mačiusioje buveinėje viešpatavo dorybė. 
Prisimename atgailaujančias nusidėjėles, kurios savo valia užsi- 
sklendė nuo šio pasaulio.“*! 

3. Tačiau kalėjimas pranoksta paprastą laisvės atėmimą dėl 
dar svarbesnių priežasčių. Jis virsta priemone bausmei modu- 
liuoti: aparatu, turinčiu teisę vykdant nuosprendį, kurį pavesta 
jam įgyvendinti, reguliuoti, bent iš dalies, pačią bausmę. Žino- 
ma, šios „teisės“ kalinimo institucijos negavo nei XIX, nei (netgi) 


*0 Ch. Lucas, loc. cit. Trečdalis dienos uždarbio buvo atidedama tai dienai, 
kai kalinys išeis iš kalėjimo. 

* Plg. Faucherio tekstą: „Užeikite į verpyklą. Pasiklausykite, kaip kalbasi 
darbininkai ir kaip švilpia mašinos. Ar yra kur pasaulyje kontrastas, suke- 
liantis didesnį liūdesį negu šis: reguliarūs ir iš anksto numatyti mechaniniai 
judesiai ir ta minčių bei papročių betvarkė, kurią sukelia tiek į vieną vietą 
susirinkusių vyrų, moterų ir vaikų.“ (De la rėforme des prisons, 1838, p. 20.) 

XX amžiuje, išskyrus kai kuriuos fragmentiškus atvejus (jos gali 
įtakoti bausmę aplinkiniu keliu - paleisti lygtinai, apriboti laisvę, 
organizuoti reformatoriumus). Tačiau pažymėtina, kad parei- 
gūnai, atsakingi už penitenciarinės sistemos administravimą, jos 
gvieštis pradėjo labai anksti, teigdami, jog tai svarbi kalėjimo 
funkcionavimo sąlyga, leidžianti efektyviai atlikti kalinių mora- 
linio pasitaisymo užduotį, kurią teisingumas pats jam patikėjo. 

Tas pat ir dėl bausmės trukmės: ji leidžia tiksliai atseikėti 
bausmes, laipsniuoti jas atsižvelgiant į aplinkybes ir suteikti 
įstatymiškai bausmei daugiau ar mažiau akivaizdų užmokesčio 
pavidalą; tačiau jei nuosprendyje ji kartą užfiksuojama, kyla 
pavojus, kad ji bus bevertė pataisos procese. Bausmės trukmė 
nėra nusižengimo „vartojamoji vertė“; ji derintina su atliekant 
bausmę įvykusios kalinamojo transformacijos „naudingumu“. 
Trukmė - tai priemonė bausmei tikslinti, o ne matuoti. Ne tiek 
užmokestis, kiek poveikio priemonė. „Kaip protingas gydytojas 
nutraukia gydymą ligoniui visiškai pasveikus arba tęsia, jei jis 
tebeserga, taip ir kaltė atperkama kaliniui visiškai pasitaisius; jį 
ir toliau laikant kalėjime nieko nelaimima, tai nėra humaniška 
jo atžvilgiu, ir be reikalo apsunkinama valstybė.” Taigi tiksli 
bausmės trukmė priklauso ne tik nuo pavojingos veikos ir jos 
aplinkybių, bet ir nuo konkrečios paties baudimo eigos. O tai 
reiškia, kad bausmė individualizuojama atsižvelgiant ne į pa- 
žeidėjo, juridinio pavojingos veikos subjekto, kaltininko asme- 


y o = 


transformacijos subjekto, netekusio laisvės, įsukto į kalėjimo 


* A. Bonneville, Des libėrations prėparatoires, 1846, p. 6. Bonneville'is siūlė 
naudoti ne tik „parengtinės laisvės“ priemones, bet ir „papildomas baus- 
mes“ arba pratęsti įkalinimo laiką, jeigu pasirodo, kad „paskirtai bausmei, 
kuri buvo apytiksliai nustatyta pagal numanomą nusikaltėlio užkietėjimo 
laipsnį, nepavyko pasiekti laukiamo efekto“. Ši papildoma bausmė negalėjo 
trukti ilgiau negu viena aštuntoji pagrindinės bausmės laiko. Parengtinės 
laisvės priemonės galėjo būti taikomos atbuvus tris ketvirčius nustatyto 
laiko. (Traitė des diverses institutions complėmentaires, p. 251 tt.) 

mechanizmą, modifikuoto arba modifikuojamo individo asme- 
nybę. „Piktadarį reikia reformuoti. Tai atlikus, nusikaltėlis turi 
būti grąžintas į visuomenę.“? 

Suėmimo kokybės ir turinio irgi neturėtų lemti vien tik nu- 
sižengimo prigimtis. Iš teisiškai apibrėžto nusikaltimo sunku- 
mo jokiu būdu negalima numanyti, ar nuteistasis gali pasitaisy- 
ti, ar ne. Moralinio pasitaisymo požiūriu ypač neveiksni yra 
nusikaltimo ir delikto skirtis, kuriai kodekse atliepia skirtis tarp 
kalėjimo ir laisvės atėmimo bei sunkiųjų darbų. 1836 metų mi- 
nisterijos apklausoje tokios nuomonės buvo beveik visi maisons 
centrales valdytojai: „Paprastai labiausiai sugedę būna smulkūs 
nusikaltėliai [...]. Kriminalinių nusikaltėlių tarpe pasitaiko daug 
žmonių, pasidavusių nirtulingoms aistroms ir savo didelės šei- 
mos poreikių spaudimui.“ „Kriminaliniai nusikaltėliai elgiasi ge- 
riau negu smulkūs vagišiai. Jie nuolankesni, darbštesni už pasta- 
ruosius, tarp kurių labai daug sukčių, ištvirkėlių, tinginių.“* Štai 
iš kur mintis, kad bausmės griežtumas neturi būti tiesiogiai 
proporcingas pavojingos veikos svarbai baudžiamosios teisės 
požiūriu. Ir kad bausmės negalima nustatyti visiems laikams. 

Įkalinimas, kaip pataisos priemonė, atitinka tam tikrus reika- 
lavimus ir paklūsta vien jam būdingoms peripetijoms. Įkalinimo 
eiga lemia jo etapus, laikiną režimo sugriežtėjimą, palaipsnį švel- 
nėjimą: tai, ką Charles'is Lucas vadino „kintančia dorybingumo 
klasifikacija“. Prancūzijoje ne kartą reikalauta progresyvinės sis- 
temos, Ženevoje įvestos 1825 metais.“ Ji galėjo būti, pavyzdžiui, 
tripakopė: didžioji dauguma kalinamųjų patenka į išbandymo 
pakopą; antroji yra baudimo pakopa; o trečiojoje kompensuojama 
tiems, kurie eina pasitaisymo keliu.** Arba keturfazé: bauginimo 


4 Ch. Lucas, cituojamas laikraštyje Gazette des tribunaux, 1837, balandžio 6. 
* Gazette des tribunaux. Plg. taip pat Marguet-Wasselot, La Ville du refuge, 
1832, p. 74-76. Ch. Lucas pažymi, kad smulkūs nusikaltėliai „dažniausiai 
yra kilę iš miesto“, o „belangės moralines taisykles dažniausiai diktuoja 
išeiviai iš kaimo“. (De la réforme des prisons, I, 1836, p. 46-50.) 

45 R. Fresnel, Considérations sur les maisons de refuge, Paris, 1829, p. 29-31. 

periodas (neleidžiama dirbti ir draudžiami bet kokie vidaus ar 
išorės ryšiai); darbo periodas (izoliuotam kaliniui leidžiama 
imtis darbo, kuris po priverstinio dykinėjimo fazės laikomas 
malone); moralizavimo režimas (dažniau arba rečiau kalami į 
galvą „pamokymai“, kuriuos palaimina valdytojai ir oficialūs 
vizitatoriai); bendro darbo periodas.” Nors bausmės pagrindas, 
aišku, yra teismo sprendimas, tačiau jos atlikimo tvarką, kokybę 
ir griežtumą turi reguliuoti autonomiškas mechanizmas, iš vi- 
daus kontroliuojantis baudimo eigą. Toks bausmių ir kompen- 
sacijų režimas ne tik priverčia laikytis kalėjimo reglamento, bet 
ir įgalina efektyviai „apdoroti“ kalinamuosius. Pasitaiko, kad 
tam pritaria ir teisminė valdžia: „Nieko neturėtų stebinti, - sa- 
koma kasacinio teismo atsakyme dėl kalėjimų įstatymo projek- 
to, - kompensacijų idėja: skirti didesnę išeitinę pašalpą, geresnį 
maitinimą arba net sutrumpinti bausmę. Tik viltis gauti šiokią 
tokią kompensaciją ir gali pažadinti nuteistųjų dvasioje gėrio ir 
blogio supratimą, paskatinti juos moraliniams apmąstymams ir 
nors kiek pakelti jų vertę jų pačių akyse .“* 

Reikia pripažinti, kad teisminės instancijos negali betarpiškai 
kontroliuoti visų procedūrų, koreguojančių bausmę baudimo 
eigoje. Nes tai priemonės, kurios iš esmės taikytinos tik po nuo- 
sprendžio ir gali reaguoti į bet ką, išskyrus padarytąjį nusikal- 
timą. Nieko nuostabaus, kad įkalinimo įstaigos administracija 
autonomiškai individualizuoja ir varijuoja bausmių vykdymą: 
kytojas geriau sugeba atlikti šias korekcijas negu baudžiamosios 
valdžios tūzai. Būtent jų vertinimai (pastebėti faktai, diagnozės, 
charakteristikos, papildymai, diferencijuota klasifikacija), o ne 
kaltės dydį nustatantis verdiktas padeda moduliuoti bausmę iš 
vidaus - ją sušvelninti arba net visai nutraukti. 1846 metais 


* Ch. Lucas, op. cit., II, 1838, p. 440. 

7 L. Duras, straipsnis pasirodė laikraštyje Le Progressif ir cituojamas La Pha- 
lange, 1838, gruodžio 1. 

* Ch. Lucas, op. cit., p. 441-442. 

Bonneville'is, pristatydamas savąjį lygtinio paleidimo projektą, 
teigė, kad tai bus „admistracijos teisė, prieš tai pritarus teisminei 
valdžiai, išleisti laikinai į laisvę visiškai pasitaisiusį, praleidusį 
pakankamai laiko savo kaltei atpirkti ir atitinkantį tam tikrus 
reikalavimus kalinį, tačiau su sąlyga, kad jis bus sugrąžintas į 
kalėjimą po pirmo pagrįsto skundo.“*? Mes matome, kaip bau- 
dimą organizuojanti ir kontroliuojanti valdžia pamažu persiima 
„savivale“, klestėjusia senojoje baudžiamojoje sistemoje, kai tei- 
sėjai moduliuodavo bausmes, o valdovai nutraukdavo jas kada 
panorėję, ta savivale, kurią naujųjų laikų kodeksai išrovė su 
šaknimis iš teisminės valdžios praktikos. Viešpatauja visažinis 
sargas: „Jis — tikrasis teisėjas, absoliutus kalėjimo viešpats [...], 
kad deramai atliktų savo misiją, jame turi susijungti aukščiau- 
sioji dorybė ir giliausias žmonių pažinimas.“ 

Štai prieš mus principas, aiškiai suformuluotas Charles'io Lu- 
cas darbuose, kurį retas teisininkas šiandien drįstų nedvejo- 
damas pripažinti, nors iš esmės būtent šia linkme pasuko visa 
naujųjų laikų baudžiamoji sistema. Pavadinkime jį kalinimo 
Nepriklausomybės Deklaracija: šiai valdžios rūšiai reikalauja- 
ma ne tik autonomijos administravimo srityje, bet ir dalies bau- 
džiančiosios valdžios suverenumo. Tokiu kalėjimo teisių teigi- 
mu iš esmės pasakoma štai kas: teismo priimto nuosprendžio 
vientisumas yra nemotyvuotas; jį reikia išskaidyti; baudžiamųjų 
kodeksų rengėjai buvo teisūs, atskirdami įstatymų leidybos lyg- 
menį (kuriame klasifikuojamos pavojingos veikos ir už jas nu- 
matomos bausmės) nuo teismo lygmens (kur priimami nuo- 
sprendžiai); dabar atėjo laikas savo ruožtu analizuoti pastarąjį 
lygmenį; jame reikia išskirti tai, kas yra teismo prerogatyva 
(vertinti ne tiek pavojingas veikas, kiek jas atlikusius asmenis, 
pasverti „intencijas, kurios suteikia žmogaus veiksmams tiek 
skirtingų moralinių atspalvių“ ir tuo būdu koreguoti įstatymų 
% A. Bonneville, op. cit., 1846, p. 5. 

50 A. Bérenger, Rapport à V Académie des sciences morales et politiques, 1836, 
liepa. 

leidėjų vertinimus); ir, kas turbūt yra svarbiausia, suteikti auto- 
nomija „penitenciariniams sprendimams“; palyginus su jais, 
teismo nuosprendžiai yra „pernelyg ankstyvi“, nes nusikaltimą 
įvykdžiusio asmens moralines savybes galima įvertinti tik „jį 
išbandžius. Taigi teisėjo vertinimai savo ruožtu kontroliuotini 
ir koreguotini. Ir tuo turi užsiimti penitenciarinis kalėjimas. ^! 
Taigi galima sakyti, kad įkalinimas peržengia, ir net ne kartą, 
įstatymo numatytas ribas, kad „kalinimas“ tampa „teismu“. Tai 
prasideda vos gimus kalėjimui, tiek realioje praktikoje, tiek pro- 
jektuose. Tai nėra tarytum antrinis efektas. Didžioji kalinimo ma- 
šinerija yra neatskiriama kalėjimo funkcionavimo dalis. Galima, 
aišku, manyti, kad šią autonomiją ženklina „bevaisis“ sargų 
smurtas arba despotiška administracija, besinaudojanti uždaru- 
mo teikiamomis privilegijomis. Tačiau jos šaknys glūdi kitur: iš 
kalėjimo reikalaujama nešti „naudą“, laisvės atėmimui (kuris ju- 
ridiškai atimdavo idealią nuosavybę) nuo pat pradžių tenka po- 
zityvios technikos vaidmuo, individų transformacijos uždavinys. 
Tokiam tikslui kalinimo mechanizmas atsigręžė į tris pagrindi- 
nes schemas: politinę-moralinę individų izoliacijos ir hierarchijos 
schemą; ekonominį privalomo darbo modelį; techninį-medicini- 
nį pasveikimo ir normalizavimo modelį. Vienutė, dirbtuvė, ligo- 
ninė. Kalėjimą nuo įkalinimo skiriančią juostą užpildo disciplinos 
technika. Šis disciplinarinis priedas prie teisinio kamieno ir yra, 
trumpai tariant, tai, kas vadinama „penitenciarine sistema”. 


+ 


Dėl šio priedūro būta problemų. Pirmiausia, principinis klausi- 
mas: bausmė tėra laisvės atėmimas, niekas daugiau; apie tai kal- 
ba mūsų šiandieniniai valdytojai, apie tai kalbėjo ir Decazes'as, 
tik efektingiau: „Įstatymas neapleidžia nusikaltėlio ir kalėjime, 
į kurį pats jį pasiuntė.““? Tačiau labai greitu laiku — ir tai daug 


51 Ch. Lucas, op. cit., II, 1838, p. 418-422. 

ką pasako - diskusijos virsta mūšiu dėl to, kas kontroliuos šį 
penitenciarinį „priedą“. Teisėjai reikalauja sau kalinimo mecha- 
nizmų priežiūros teisės: „Moraliniam kalinių švietimui užtikrinti 
būtinos daugelio pastangos; neišsiversime be inspekcijų, prie- 
žiūros komisijų, globos draugijų. Reikalingos pagalbinės struk- 
tūros, ir tuo turėtų rūpintis magistratūra*.'“? Tuo laikotarpiu pe- 
nitenciarinė tvarka jau buvo tokia įsigalėjui, kad patogiau buvo 
ją kontroliuoti, o ne ardyti. Štai kada teisėjus užvaldo kalėjimo 
geismas. Po šimtmečio iš to geismo gims nesantuokinis ir, be to, 
nepilnavertis vaikas - teisėjas, prižiūrintis bausmės atlikima**. 
Tačiau pataisos kalėjimas, „peržengęs“ įstatymo numatytas 
įkalinimo ribas, sugebėjo faktiškai užvaldyti, dar daugiau - įvi- 
lioti į savo spąstus visą baudžiamąją sistemą bei įkalinti pačius 
teisėjus tik todėl, kad jam pavyko kriminalinį teisingumą įtraukti 
į žinojimo santykių tinklą, virtusį nuo šiol šiam labirintu. 
Kalėjimas, kur bausmė atliekama, kartu yra ir vieta, kur nu- 
baustieji individai stebimi. Dviem prasmėm. Be abejo, reikalinga 
priežiūra. Tačiau apie kiekvieną kalinį, jo elgseną, tikrąsias nuo- 
statas, persiauklėjimo pažangą reikia kaupti žinias; kalėjimai turi 
būti laikomi vieta, kur formuojasi klinikinių Žinių apie nuteis- 
tuosius korpusas; „penitenciarinė sistema negali būti sukurta a 
priori; joje apibendrinama visuomenės būklė. Moralinių ligų, 
kaip ir sveikatos sutrikimų gydymas priklauso nuo blogio šalti- 
nių ir jo plitimo krypčių.'“* Naudojami du pagrindiniai mecha- 
nizmai. Reikia nenuleisti akių nuo kalinio; reikia užregistruoti 
ir apskaityti visas įmanomas pastabas apie jo elgesį ir asmenybę. 
Kalėjime su kaupu realizuojama Panoptikono tema - priežiūra 


52 E. Decazes, „Rapport au Roi sur les prisons“, Le Moniteur, 1819, balandžio 11. 
* Prancūzijoje magistratūra vadinamas visų teisėjų ir teismo pareigūnų 
korpusas. 

53 Vivien, in G. Ferrus, Des prisoniers, 1850, 1850, p. VIII. 1847 metų ordonansu 
buvo įkurtos priežiūros komisijos. 

** Pranc. juge de l'application des peines. 

4 Léon Faucher, De la réforme des prisons, 1838, p. 6. 

ir stebėjimas, apsauga ir žinojimas, individualizacija ir totaliza- 
cija, izoliacija ir skaidrumas čia žengia koja kojon. Tiesa, panop- 
tinės procedūros — bent jau nuotrupų pavidalu - buvo labai 
plačiai įsitvirtinusios konkrečiose valdymo formose, tačiau tik 
penitenciarinėse institucijose Benthamo utopija galėjo en bloc 
įgauti materialų pavidalą. Apie 1830-1840 metus Panoptikonas 
tapo architektūrine daugelio kalėjimo projektų programa. Pačiu 
tiesiausiu keliu „akmenyje įkūnijama disciplinos išmintis“; 
architektūra tampa skaidri valdžiai“; jėgą ir smurto grandines 
pakeičia švelni, bet nepriekaištingai efektyvi priežiūra; erdvė 
sutvarkoma pagal naujausius humanizuotų kodeksų ir peniten- 
ciarinės teorijos reikalavimus: „Ir valdžia, ir architektas turi ži- 
noti, kuo grindžiami kalėjimai: ar bausmių švelninimo principu, 
ar nusikaltėlių pasitaisymo sistema prisilaikant įstatymų, sie- 
kiančių išrauti su šaknimis liaudies ydas ir tuo būdu atgaivi- 
nančių dorybes, kuriomis ji turi sekti.“ 

Trumpai tariant, konstruojamas kalėjimas-mašina“, kurio 
kiaurai permatomoje vienutėje kalinys regimas tarsi „graikų filo- 
sofo name iš stiklo““?, o iš centrinio taško nenuilstantis žvilgsnis 
kontroliuoja ir kalinius, ir personalą. Galimos kelios šių dviejų 
reikalavimų variacijos: griežtai benthamiškos formos, pusračio, 
kryžiaus plano, žvaigždės pavidalo Panoptikonas.* 1841 metais, 
pačiame šių diskusijų įkarštyje vidaus reikalų ministras prime- 


5 Ch. Lucas, op. cit., I, 1836, p. 69. 

3 „Nesiedami administravimo klausimų su pastatų konstrukcijos proble- 
momis, rizikuojame išrasti principus, kuriems nėra atitikmens tikrovėje. O 
architektas, pakankamai susipažinęs su administracijos poreikiais, gali pa- 
siūlyti konkrečią įkalinimo sistemą, kurią teorija galbūt būtų palaikiusi 
utopija.“ (Abel Blouet, Projet de prison cellulaire, 1843, p. I.) 

37 L. Baltard, Architectonographie des prisons, 1829, p. 4-5. 

5 „Anglai visuose savo darbuose demonstruoja genialumą mechanikos sri- 
tyje [...] ir jie nori, kad jų pastatai funkcionuotų kaip mašina, varoma vieno 
variklio“, ibid., p. 18. 

* N.P. Harou-Romain, Projet de pénitencier, 1840, p. 8. 

6 Žr. iliustracijas nr. 18-26. 

na pamatinius principus: „Centrinė inspektavimo salė yra siste- 
mos ašis. Be centrinio inspekcijos taško neįmanoma nuolatinė ir 
visuotinė priežiūra. Tiesiogiai stebinčio vienutes tarnautojo ak- 
tyvumas, uolumas ir sumanumas negali kelti visiško pasitikėji- 
mo [...]. Taigi architektas į šį objektą turi sutelkti visą savo dė- 
mesi: tai disciplinos ir kartu ekonomijos klausimas. Kuo tikslesnė 
ir paprastesnė priežiūra, tuo mažiau reikalingos mūrų garantijos, 
kad kaliniams nepavyks ištrūkti arba užmegzti tarpusavio ry- 
šius. Priežiūra tobula, jeigu iš centrinės salės valdytojas arba 
vyriausiasis tarnautojas, nepajudėjęs iš vietos, pats likdamas 
nematomas, mato ne tik visų vienučių angas, o atvėrus duris — 
net daugelio iš jų vidų, bet ir kiekviename aukšte budinčius 
prižiūrėtojus [...]. Apskritimo ir pusapskritimio formos kalėji- 
muose būtų įmanoma iš vieno centro matyti visus kalinius jų 
vienutėse ir sargus jų galerijose.“*! 

Tačiau penitenciarinis Panoptikonas - tai kartu ir individua- 
lizuojančio, nuolatinio dokumentavimo sistema. Tais pačiais 
metais, kai buvo rekomenduoti šie Benthamo schemos varian- 
tai, tapo privaloma ir „moralinės apskaitos“ sistema. Visuose 
kalėjimuose įvedama vienodo pavyzdžio individuali kortelė, 
kurioje valdytojas arba sargybos viršininkas, kapelionas, ka- 
lėjimo mokytojas įrašo kiekvieno kalinio stebėjimų duomenis: 
„Tai, galima sakyti, kalėjimo administracijos vade mecum, pade- 
dantis įvertinti kiekvieną atvejį, kiekvieną aplinkybę ir paskui 
apsispręsti, kaip elgtis su kiekvienu kaliniu individualiai.”* Pro- 
jektuota arba išbandyta ir kitokių, daug išbaigtesnių registravi- 
mo sistemu.* Visais atvejais siekiama kalėjime kaupti žinojimą, 
kurio principais turi būti reguliuojama penitenciarinė praktika. 
Kalėjimas ne tik išklauso teisėjų sprendimą ir nustatyta tvarka jį 
įgyvendina: jis nuolatos renka žinias apie kalinį, kurios leis bau- 


él Ducatel, Instruction pour la construction des maisons d'arrét, p. 9. 

62 E. Ducpétiaux, Du système de l'emprisonnement cellulaire, 1847, p. 56-57. 

6 Plg. pavyzdžiui, G. de Gregory, Projet de Code pénal universel, 1832, p. 199 tt.; 
Grellet-Wammy, Manuel des prisons, 1839, II, p. 23-25 ir 199-203. 

džiamąją priemonę transformuoti į penitenciarinį procesą. Tada 
bausmė, kurios būtinybę nulemia pavojinga veika, virsta kalinio 
modifikavimu, teikiančiu naudos visuomenei. Autonomiškas 
kalinimo režimas ir jo atnešamas žinojimas didina bausmės nau- 
dingumą, kuriuo kodeksas grindžia savo baudžiamąją filosofiją: 
„O valdytojas neturi išleisti iš akiračio nė vieno kalinamojo, nes, 
kad ir kokioje kalėjimo dalyje jis būtų — ar jis ten pervedamas, ar 
iš ten iškeliamas, ar ten paliekamas, - valdytojas visada turi mo- 
tyvuoti, kodėl kalinys užima arba kodėl perkeliamas į tokią ar 
kitokią vietą klasifikacijoje. Jis kaip tikras buhalteris. Kiekvienas 
kalinys - tai kapitalas, kurį jis, skatinamas penitenciarinių in- 
teresų, investuoja individualaus auklėjimo srityje.“* Peniten- 
ciarinė sistema, gudragalviška jos technologija rentabilizuoja 
kapitalą, investuotą į baudžiamąją sistemą ir sunkiasvorių ka- 
lėjimų statybas. 

Na o nusikaltėlis tampa individu, kurį reikia pažinti. Šis ži- 
nojimo reikalavimas nėra būtinas teismui, kad šis geriau pagrįstų 
nuosprendį ir nustatytų tikrąjį kaltės mastą. Tik po teismo, pa- 
tekęs į baudžiamųjų mechanizmų rankas, pažeidėjas tampa ži- 
nojimo objektu. 

Tačiau tai reiškia, kad penitenciariniame aparate su visa jo 
technologine programa atliekama keista substitucija: iš teisin- 
gumo rankų jis gauna nuteistąjį; bet tai, ką jis turi apdoroti, nėra 
nusižengimas - tai akivaizdu - ir netgi ne pažeidėjas tikrąja to 
žodžio prasme, o kiek kitokio pobūdžio objektas, apibrėžiamas 
tokiais kintamaisiais, į kuriuos nebuvo, bent jau iš pradžių, atsi- 
žvelgta nuosprendyje, nes jiems prasmę suteikia tik pataisos 
technologija. Tas naujas personažas, kuriuo penitenciarinis apa- 
ratas pakeičia nuteistaji pažeidėją, yra nusikaltėlis. 

Nusikaltėlis nuo pažeidėjo skiriasi tuo, kad jį tinkamai cha- 
rakterizuoja ne tiek nusikalstamas veiksmas, kiek jo gyvenimas. 
Penitenciariniame procese, siekiant tikrai perauklėti žmogų, rei- 


& Ch. Lucas, op. cit., II, 1838, p. 449-450. 

kia totalizuoti nusikaltėlio egzistenciją, naudotis kalėjimu tarsi 
kokiu prievartos teatru perkratant ją iš pagrindų. Įstatymiškos 
bausmės objektas yra nusikalstamas veiksmas, baudimo techno- 
logijos - [nusikaltėlio] gyvenimas; tad pastarajai tenka šykščioms 
detalėms suteikti žinojimo pavidalą; jai tenka prievartiniais me- 
todais modifikuoti jį arba kamšyti jo spragas. Renkamos biogra- 
finės žinios, tobulinama egzistencijos muštravimo technika. Ste- 
bėdami nusikaltėlį, „turime atkurti ne tik nusikaltimo įvykdymo 
aplinkybes, bet ir jo priežastis. Jų ieškoti jo gyvenimo istorijoje, 
atsižvelgdami į tris aspektus: jo psichologiją, visuomenines pa- 
žiūras ir auklėjimą, kad atpažintume ir užfiksuotume pavojingus 
polinkius pirmuoju, pražūtingą nusiteikimą antruoju ir blogą 
įtaką trečiuoju atveju. Biografijos kvota yra svarbi parengtinio 
tardymo dalis, padedanti klasifikuoti bausmes; o dabar peni- 
tenciarinėje sistemoje be jos neįmanoma klasifikuoti moralinių 
savybių. Kvota turi atlydėti kalinį iš teismo į kalėjimą, kur val- 
dytojo pareiga ne tik priimti tai, kas atlikta, bet ir visą kalinimo 
laikotarpį pildyti, kontroliuoti ir tikslinti atskirus šios kvotos 
elementus.“*“ Anapus pažeidėjo, kurį faktus renkanti kvota gali 
paskelbti atsakingu už įvykdytą nusikaltimą, išryškėja nusikal- 
tėliškas charakteris, kurio lėtą formavimąsi atskleidžia biogra- 
fijos tyrimas. „Biografiškumo“ atsiradimas - svarbus įvykis bau- 
džiamosios teisės istorijoje. „Nusikaltėlis“ ima egzistuoti dar iki 
nusikaltimo ir kažkuria prasme be jo. Nuo tada juridinį atsako- 
mybės nustatymo kelią pradeda temdyti jį dubliuojanti psicho- 
loginio priežastingumo paieška. [Zengiama į „kriminologinį“ 
labirintą, iš kurio dar ir šiandien nerasta išėjimo: kiekviena patei- 
sinanti priežastis, kuri gali tik sumažinti atsakomybę, paženkli- 
na nusižengimo autorių dar baisesniu kriminalumu ir verčia 
imtis prieš jį dar griežtesnių penitenciarinių priemonių. Kai 
baudžiamojoje praktikoje nusikaltėlio biografija ima dubliuoti 
aplinkybių analizę, kuria įvertinamas nusikaltimas, tiesiog akyse 


é5 Ch. Lucas, op. cit., II, 1838, p. 440-442. 

susipina baudžiamojo ir psichiatrinio diskursų ribos. Būtent jų 
sandūroje formuojasi „pavojingo“ individo sąvoka, leidžianti iš- 
austi priežastingumo tinklą vienos atskiros biografijos rėmuose 
ir priimti baudimo-pataisos verdikta.% 

Nusikaltėlis nuo pažeidėjo skiriasi dar ir tuo, kad jis ne tik 
yra pavojingos veikos autorius (neginčijami autorystės kriteri- 
jai - sąmoningas veiksmas ir laisva valia), bet ir susijęs su ja 
daugybe sudėtingų gijų (instinktai, polinkiai, tendencijos, cha- 
rakteris). Penitenciarinei technikai rūpi ne nusikaltimo santykis 
su autoriumi, o jo giminystė su nusikaltėliu. Nusikaltėliai, konk- 
reti globalaus kriminalinio fenomeno manifestacija, skirstomi 
klasėmis, kurios panašios į biologines, turi tik joms būdingų 
bruožų ir reikalauja specifinio elgesio su savimi — Marquet- 
Wasselot 1841 metais tai pavadino „kalėjimų etnografija“: „Nu- 
teistieji yra [...] valstybė valstybėje, su savo įpročiais, instinktais, 
papročiais.“* Čia pernelyg nenutolta nuo „spalvingų“ piktada- 
rių pasaulio aprašymų - sena tradicija, turinti ilgą istoriją, kuri 
vėl atgyja pirmoje XIX amžiaus pusėje, kai kita gyvenimo forma 
lengvai artikuliuojama kaip kita klasė ir kita žmonių rūšis. At- 
siranda parodijas primenančios socialinių porūšių zoologija ir 
piktadarių civilizacijos, jos apeigų ir kalbos etnologija. Tačiau 


% Reikėtų patyrinėti, kaip biografinio tyrimo praktika iš baudimo mecha- 
nizmų, bandžiusių konstituoti nusikaltėlio asmenybę, pasklido į kitas sritis: 
Apperte sudaromos kalinių biografijos ir autobiografijos; į psichiatrijos mo- 
delį įtraukiamos biografinės bylos; kaltinamųjų gynybai naudojami biogra- 
fijos duomenys. Pastaruoju aspektu galima būtų palyginti garsiuosius XVIII 
amžiaus pabaigos tekstus, kurių viename užtariami trys žmonės, nuteisti 
nukankinti ant rato, o kitame ginamas Jeanas Salmonas, - su ginamosiomis 
kalbomis kriminalinėse bylose Liudviko Pilypo laikais. Štai kaip Chaix d'Est- 
Ange stengėsi palenkti teisėjus į La Ronciére'o pusę: „Juk jūs galite matyti, 
koks jis buvo tolimoje praeityje, dar prieš įvykdant nusikaltimą, prieš jį 
apkaltinant, jūs galite atidžiai peržiūrėti kaltinamojo gyvenimą, įsiskverbti 
į jo širdį, ištirti jos slapčiausius kampelius, apnuoginti visas jo mintis, visą 
sielą [...J.“ (Discours et plaidoyers, III, p. 166.) 

€ J.J. Marguet-Wasselot, L'Etnographie des prisons, 1841, p. 9. 

jose matyti, kaip konstituojasi nauja objektyvybė, kur nusikal- 
tėlių tipologija formuluojama biologijos ir kartu iškrypimo ter- 
minais. Nusikalstamumą, patologinę žmonių giminės atmainą, 
galima analizuoti kaip anormalų sindromą arba kaip vieną iš 
didžiųjų teratologinių formų. Ferrus klasifikacija yra, be abejo, 
vienas pirmųjų bandymų paversti senąją nusikaltimo „etnogra- 
fiją“ sistemine nusikaltėlių tipologija. Žinoma, jo analizė blan- 
koka, tačiau akivaizdus principas, kad nusikalstamumas turi 
būti apibrėžiamas ne tiek pagal įstatymą, kiek pagal normą. Yra 
trys nuteistųjų tipai: tie, kurių „intelektualinės galimybės yra 
aukštesnės už mūsų nustatytą vidurkį“, tačiau ištvirko dėl „psi- 
chologinių ypatumų“ ir „įgimto nusiteikimo“, arba dėl „pragaiš- 
tingos logikos“, „neteisingos moralės“, „pavojingo požiūrio į vi- 
suomenines priedermes“. Šiuos reikėtų laikyti izoliuotus dieną 
ir naktį, išvesti pasivaikščioti kiekvieną atskirai, o prireikus su- 
vesti su kitais, jų veidą turi dengti „lengva metalinio audinio 
kaukė, panaši į tas, kurios mūvimos tašant akmenis arba fech- 
tuojantis“. Antrąją kategoriją sudaro „sugadinti, riboti, buki arba 
pasyvūs nuteistieji, kurie pasidavė blogiui, nes buvo abejingi 
tiek gėdai, tiek gėriui, silpni, kitaip sakant, tingūs ir neatsparūs 
blogų Žmonių kurstymams”; jiems tinkamas režimas — ne tiek 
represijos, kiek auklėjimas, kuris, jeigu įmanoma, turėtų būti abi- 
pusis: naktį — izoliacija, dieną — darbas kartu su kitais kaliniais, 
leidžiama kalbėtis, tik ne pašnibždomis; tekstų skaitymas kartu, 
užduodant vieni kitiems klausimus, kurie įvertinami dovano- 
mis. Pagaliau yra „negabūs arba nesugebantys“ nuteistieji, „dėl 
nedarnios psichikos netinkami jokiai veiklai, kuriai reikia mąs- 
tymo pastangų ir tvirtos valios, todėl neatlaikantys nuovokių 
darbininkų konkurencijos; dėl išsilavinimo trūkumo nežinantys 
savo priedermių ir dėl proto stokos neįstengiantys jų įsisąmo- 
ninti bei užgniaužti asmeninių instinktų, todėl į blogį nusiritan- 
tys dėl savo pačių bejėgiškumo. Vienatvė tik sustiprintų jų iner- 
tiškumą. Taigi jie turi būti apgyvendinti kartu, bet nedidelėmis 
grupėmis, nuolat stimuliuojami kolektyviniu darbu ir griežtai 

prižiūrimi.““ Taip palaipsniui formuojasi „pozityvių“ žinių apie 
nusikaltėlius ir jų rūšis korpusas, kuris gerokai skiriasi nuo tei- 
sinio nusikaltimų ir jų aplinkybių kvalifikavimo; jis skiriasi ir 
nuo medicininių žinių, kurios leidžia argumentuojant individo 
pamišimu anuliuoti nusikalstamą pavojingos veikos pobūdį. 
Ferrus aiškiai suformuluoja principą: „Nusikaltėliai, apskritai 
paėmus, jokiu būdu nėra bepročiai. Būtų neteisinga pastaruosius 
painioti su sąmoningai iškrypusiais žmonėmis.“ Šio naujojo ži- 
nojimo uždavinys — „moksliškai“ kvalifikuoti, koks veiksmas 
yra nusikaltimas, o ypač - kuris individas yra nusikaltėlis. Taip 
atsiveria kelias kriminologijai. 

Baudžiamojo teisingumo koreliatas, be abejo, yra pažeidėjas, 
tačiau penitenciariniam aparatui rūpi kažkas kita — tai nusi- 
kaltėlis, biografinis vienetas, „pavojingumo“ šaltinis, anomalinio 
tipo atstovas. Ir jeigu įstatyme numatytą laisvės atėmimą ka- 
lėjimas „papildė“ penitenciariniu režimu, tai pastarasis savo 
ruožtu įvedė dar trečią personažą, įsiterpusį tarp to, kurį nuteisė 
įstatymas, ir to, kuris įgyvendina to įstatymo nuostatas. Įdagu 
ženklinamo, pjaustomo, deginamo, naikinamo kankinamojo kū- 
no vietą užėmė kalinio kūnas, lydimas savo antrininko - „nusi- 
kaltėlio“ individualybės, menkutės kriminalinio nusikaltėlio 
sielos, kurią tas pats bausmės mechanizmas pagamino kaip ob- 
jektą galiai bausti ir tam, kas dar ir šiandien vadinama peniten- 
ciariniu mokslu. Sakoma, kad kalėjimas gamina nusikaltėlius: 
iš tikrųjų, beveik neišvengiamai į teisiamųjų suolą vėl patenka 
tie, kurių priežiūra jam buvo patikėta. Bet gamina ir ta prasme, 
kad į įstatymo ir nusižengimo, teisėjo ir pažeidėjo, nuteistojo ir 
budelio žaismą įveda nusikalstamumą kaip bekúne realybę, juos 
susiejančią ir jau pusantro šimtmečio užsklendžiančią visus tuo- 
se pačiuose spąstuose. 


68 G. Ferrus, Des prisonniers, 1850, p. 182 tt.; p. 278 tt. 

Penitenciarinė technika ir žmogus-nusikaltėlis tam tikra prasme 
yra dvyniai. Netiesa, kad senuosiuose kalėjimuose rafinuotai 
ištobulinti baudimo techniką paskatino moksliniu racionalumu 
pagrįstas nusikaltėlio atradimas. Netiesa ir tai, kad būtent peni- 
tenciarinių metodų plėtra iškėlė į dienos šviesą nusikalstamu- 
mą kaip „objektyviai“ egzistuojantį faktą, kurio negalėjo įžvelgti 
abstrakti ir nelanksti teisingumo sistema. Jie pasirodė vienu 
metu, tarsi išplaukė iš kits kito kaip technologinis visetas, for- 
muojantis ir skaidantis objektą visais turimais instrumentais. 
Būtent toks nusikalstamumas, subrendęs teisingumo aparato 
pusrūsyje, „nešvarių darbų“ lygmenyje, nuo kurio teisingumas 
nusuka akis, gėdindamasis bausti tuos, kuriuos jis nuteisė, bū- 
tent jis dabar neduoda ramybės palaimoje skendėjusiems teis- 
mams ir didingumo sklidiniems įstatymams. Būtent jį reikia 
diagnozuoti, pažinti, įvertinti, išmatuoti, į jį atsižvelgti priimant 
nuosprendžius, būtent šią anomaliją, šį nukrypimą, šį slaptą 
pavojų, šią ligą, šią egzistavimo formą reikia turėti omeny ren- 
giant įstatymų kodeksus. Nusikalstamumas - tai kalėjimo kerš- 
tas teisingumui. Bauginantis revanšas, galintis užčiaupti teisė- 
jams burnas. Užtat garsiai prabyla kriminologai. 

Tačiau prisiminkime, kad kalėjimas, koncentruotas ir rūstus 
visų disciplinų pavidalas, nėra endogeniškas baudžiamajai sis- 
temai, iškilusiai XVIII-XIX amžiaus sandūroje. Baudžiamosios 
visuomenės ir bendrosios baudimo semiotechnikos tema, pagrin- 
dusi „ideologinius“ — Beccaria arba Benthamo tipo - kodeksus, 
nesiūlė kalėjimų kaip universalios priemonės. Šis kalėjimas atsi- 
rado iš kitur — iš disciplinarinés valdžios mechanizmų. Nepai- 
sant tokio heterogeniškumo, kalėjimo mechanizmai ir jų sukeliami 
efektai pasklido po moderniąją kriminalinio teisingumo sistemą; 
visą jos kūną kaip parazitai apniko nusikalstamumas ir nusi- 
kaltėliai. Reikia ieškoti šio bauginančio „veiksmingumo“ priežas- 
čių. Tačiau jau dabar galima pastebėti štai ką: XVIII amžiaus refor- 
matorių baudžiamojoje sistemoje atsekamos dvi divergentiškos 

galimės nusikaltėlio objektyvacijos kryptys - vienoje rikiavosi 
moralinės arba politinės „pabaisos“, atsidūrusios už visuomeni- 
nio pakto ribų; kitoje buvo kalbama apie teisinį subjektą, rekva- 
lifikuotą bausmės. Tačiau „nusikaltėlio“ sąvoka leidžia sujungti 
šias dvi kryptis ir, pasitelkus mediciną, psichologiją arba kri- 
minologiją, konstituoti individą, kuriame tiksliai — arba beveik 
tiksliai — persikloja įstatymo pažeidėjas ir išmoningos technikos 
objektas. Be abejo, egzistuoja daug priežasčių, kodėl kalėjimo 
įskiepis nesukėlė baudžiamojoje sistemoje kategoriškos atme- 
timo reakcijos. Viena iš jų yra ta, kad gaminantis nusikalstamu- 
mą kalėjimas atveria kriminaliniam teisingumui vieningą ob- 
jektų lauką, kurio egzistavimą patvirtina tam tikri „mokslai“, ir 
tuo būdu įkurdina tą teisingumą visuotiniame „tiesos“ akiratyje. 
Kalėjimas, tamsiausia teisingumo aparato sritis, yra ta vieta, 
kur galia bausti, nebedrįstanti veikti nepridengtu veidu, patylom 
suformuoja objektyvybės lauką, kuriame bausmė galės funkcio- 
nuoti atvirai kaip terapeutinė priemonė, o nuosprendis taps 
vienu iš žinojimo diskursų. Tad aišku, kodėl taip lengvai teisin- 
gumas įsivaikino kalėjimą, nors šis ir nebuvo jo minčių kūdikis. 
Pripažindamas kalėjimą, jis atidavė savo skolą jam. 


ANTRAS SKYRIUS 

Įstatymo požiūriu, suėmimas tėra laisvės atėmimas. Tačiau ka- 
lėjime visuomet buvo realizuojamas vienoks ar kitoks techninis 
projektas. Nuo kankinimų, svaiginančių savo ritualais, savo 
menu ceremoningai suteikti kančią, perėjus prie bausmių, atlie- 
kamų kalėjimuose, užspeistų architektūros masyvuose ir pri- 
slėgtų administracinės paslapties skraiste, baudžiamoji sistema 
nevirsta nediferencijuota ir abstrakčia migla. Pereinama nuo 
vieno meno bausti prie kito, ne mažiau išmoningo. Įvyksta tech- 
ninė mutacija. Šio perėjimo žymė ir simbolis - kalėjimo furgonas, 
1837 metais pakeitęs katorgininkų koloną. 

Katorgininkų kolonos tradicija, siekusi galerų laikus, tebe- 
egzistavo ir Liepos monarchijos laikais. Svarba, kurią, atrodo, 
buvo išsikovojęs kolonos reginys XIX amžiaus pradžioje, galbūt 
sietina su tuo, kad joje susiliejo į vieną dvi bausmės atmainos: 
kelionė įkalinimo vieton buvo tarsi kankinimo ceremonialas.! 
Pasakojimuose apie „paskutiniąsias kolonas“, kurios slinko per 
Prancūziją 1836 metų vasarą, ir jų sukeltą triukšmą atpažįstame 


1 Faucher pažymi, kad katorgininkų kolonos buvo populiarus reginys, „ypač 
kone visiškai panaikinus ešafotus“. 

bruožus, visiškai svetimus „penitenciarinio mokslo“ taisyklėms. 
Išvykstant — ešafoto ritualas; Bicėtre kieme katorgininkui už- 
dedamas geležinis antkaklis ir grandinės: galva padedama ant 
priekalo tarsi ant kaladės; tik šį kartą budelio menas - kalant 
nesutraiškyti galvos: tai atvirkščias meistriškumas, kuris moka 
išvengti mirtino smūgio. „Didžiajame Bicėtre kieme suguldomi 
egzekucijos instrumentai: kelios eilės grandinių ir geležinių ant- 
kaklių. Artoupans (vyresnieji sargybiniai), laikinai tapę kalviais, 
atneša priekalą ir kūjį. Prie grotuoto pasivaikščiojimų tako ap- 
tvaro prisisplojo paniurusios, įžūlios fizionomijos tų, kuriems 
ruošiami apkaustai. Visuose kalėjimo aukštuose pro kamerų 
grotų virbus kyšo kojos ir rankos - tikras žmonių kūnų knibž- 
dėlynas. Tai kaliniai, susirinkę stebėti vakarykščių savo draugų 
tualeto [...]. O štai ir jie, būsimos aukos. Jie sėdi ant žemės, bet 
kaip suporuoti, paisant tik ūgio. Jų kelius slegia grandinės, kurių 
svorio kiekvienam tenka po 8 svarus. Egzekutorius apžiūri juos, 
išmatuoja galvas ir parenka kiekvienam po milžinišką, colio 
storumo, antkaklį. Jį kniedija trys budeliai: vienas prilaiko prie- 
kalą, kitas sujungia dvi geležinio antkaklio dalis ir savo rankomis 
saugo kalinio galvą; trečiasis plaka dvigubais smūgiais, kol ma- 
syvus kūjis suploja varžtą. Nuo kiekvieno smūgio kresteli galva 
ir kūnas [...]. Beje, žiūrint net nepagalvoji, koks pavojus laukia 
aukos kūjui nuslydus. Šį įspūdį menkina arba, tikriau, užgožia 
siaubas, kuris apima matant tokį Dievo kūrinio pazeminima.”” 
Be to — viešojo reginio matmuo; Gazette des tribunaux teigimu, 
liepos 19 dieną daugiau negu 100 000 žmonių stebi iš Paryžiaus 
traukiančią katorgininkų koloną: „Nuo Courtille pereinama prie 
Užgavėnių.“ Tvarka ir turtai susirinko pasižiūrėti, kaip tolumoje, 
pro šalį slenka, vilkdama savo pančius, didžioji nomadų gentis, 


? Revue de Paris, 1836, birželio 7. Ši reginio dalis 1836 metais nebebuvo vieša. 
Ja pamatydavo tik keletas privilegijuotų žiūrovų. Pasakojimas apie kator- 
gininky sukaustymo procedūrą, pateiktas Revue de Paris, visiškai sutampa — 
kartais žodis žodin — su pasakojimu, kurį randame Hugo romane Dernier 
jour d'un condamnė, 1829. 

kitoniška rūšis, „visiškai kita rasė, kuriai suteikta privilegija 
apgyvendinti katorgas ir kalėjimus“.? Prasčiokai, kaip ir viešų 
egzekucijų laikais, svaidosi su nuteistaisiais dviprasmiškais įžei- 
dimais, grasinimais, padrąsinimais, keičiasi smūgiais, neapykan- 
tos arba sąmokslo ženklais. Virš procesijos plevena smurto dva- 
sia: pyktis dėl pernelyg griežto ar pernelyg atlaidaus teisingumo; 
keiksmai nekenčiamiems nusikaltėliams; palankumo siūbsniai 
išvydus pažįstamus kalinius; susikirtimai su policija: „Visą kelią 
nuo Fontainebleau užkardos grupelės įtūžusių žiūrovų garsiai 
piktinosi Delacollonge'u: Šalin abatą, rėkė jie, šalin tą šlykštyne; 
jis turi gauti, ko nusipelnė. Jeigu ne municipalinės gvardijos 
energija ir tvirtumas, galėjo užvirti tikras chaosas. Vaugirard'o 
gatvėje labiausiai pyktį liejo moterys: Šalin tą nedorą kunigą! 
Šalin pabaisą Delacollonge'ą! Negaišuodami atskubėjo Mont- 
Rouge'o, Vaugirard'o policijos komisarai, keletas merų su pava- 
duotojais ir privertė gerbti teismo sprendimą. Netoli nuo Issy 
priemiesčio Francois, pastebėjęs poną Allard'ą ir apsaugos bū- 
rio karius, metė į juos savo medinį dubenėlį. Visi prisiminė, kad 
kai kurių šio nuteistojo senų bendrų šeimos gyvena Ivry. Ap- 
saugos vyrai tučtuojau išsirikiavo išilgai kelio kraštų ir glaudžiai 
apsupo katorgininkų vežimą. Iš Paryžiaus ėję katorgininkai visi 
iki vieno metė savo medinius dubenėlius sargybiniams į galvas 
ir kai kurie iš jų pasiekė tikslą. Minia reagavo audringai ir siūb- 
telėjo ant kolonos, kuri atsakė tuo paciu.”* Katorgininkams trau- 
kiant iš Bicėtre į Sėvres, buvo apiplėšta nemažai namų.? 

Ši išvykstančių nuteistųjų šventė kažkuo primena atpirkimo 
ožio apeigas, kur ožys persekiojamas ir mušamas, kažkuo - 
bepročių puotą, kur keičiamasi vaidmenimis, ji šiek tiek panaši 
į senąsias ešafoto ceremonijas, kur turi suspindėti akinanti tiesa, 
šiek tiek - į liaudies vaidinimus, kuriuose minia atpažindavo 
įžymius personažus arba tradicinius tipus: tai tiesos ir nešlovės 


3 Gazette des tribunaux, 1836, liepos 20. 
* Ibid. 
5 La Phalange, 1836, rugpjūčio 1. 

žaismas, garso ir gėdos demonstracija, demaskuotų kaltininkų 
plūsmas, o, kita vertus, linksma nusikaltimų išpažintis. Ban- 
doma įžvelgti, koks yra tų garsių nusikaltėlių veidas; pamtletai 
primena nusikaltimus tų, kurie praeina prieš mūsų akis; laik- 
raščiai praneša, kuo jie vardu, ir papasakoja jų gyvenimus; kar- 
tais aprašoma, kaip jie atrodo ir kuo bus apsirengę, kad tikrai 
būtų galima juos atpažinti: tikros programėlės vaidinimo žiūro- 
vams.* Ateinama ir pasižiūrėti nusikaltėlių įvairovės, pabandyti 
iš apsirengimo arba iš veido atspėti, kokia nuteistojo „profesija“, 
ar jis žudikas, ar vagis: tai maskaradų ir marionečių žaismas, 
kuriame labiau išlavinta akis įžvelgia tarsi kokią empirinę nusi- 
kaltimo etnografiją. Kiekviena visuomeninė terpė kuria savą 
nusikaltimo semiologija — nuo balaganų teatrų iki Gallio freno- 
logijos: „Fizionomijos margos, kaip ir drabužiai: štai didinga 
galva, tarsi iš Murillo paveikslų; štai tankių antakių rėmuose 
nuodėmingas veidas, spinduliuojantis užkietėjusio niekšo ener- 
gija [...]. O ten ant paauglio pečių pūpso Arabo galva. Matote 
tuos švelnius, moteriškus bruožus - tai sąmokslininkai. Matote 
tuos veidus, nubrizgintus paleistuvystés - tai buvę mokytojai.”” 
Į šį žaidimą nuteistieji savo ruožtu atsako nusikaltimo demonst- 
racija ir piktadarysčių atpasakojimu: tam iš dalies skirta tatui- 
ruotė — nuveiktų darbų arba dalios iliustracija. „Tarsi kokie pa- 
sižymėjimo ženklai - kartais tai giljotina, ištatuiruota ant kairės 
rankos, kartais ant krūtinės — durklas, pervéres kraujuojančią 


é Gazette des tribunaux reguliariai skelbia tokius sąrašus ir trumpus „kri- 
minalinius“ aprašymus. Štai atmintinė Delacollonge'ui atpažinti: „Senomis, 
gelumbinėmis kelnėmis, kurios užleistos ant aulinių batų viršaus, tos pačios 
medžiagos kepure su snapu, pilka palaidine [...] mėlynu gelumbės paltu“ 
(1836, birželio 6). Vėliau, nusprendus perrengti Delacollonge'ą, kad būtų 
išvengta minios smurto, Gazette des tribunaux tučtuojau pateikia persiren- 
gėlio aprašymą: „Dryžuotomis kelnėmis, mėlyna drobine palaidine, šiau- 
dine skrybėle“ (liepos 20). 

7 Revue de Paris, 1836, birželis. Plg. Hugo romaną Claude Gueux: „Pačiupinėkite 
visų jų kaukoles, kiekviename iš šių puolusių žmonių slypi tam tikras žvėries 
tipas [...]. Štai lūšis, štai katinas, štai beždžionė, štai vanagas, štai hiena.“ 

širdį.“ Praeidami jie gestais suvaidina savo nusikaltimą, tyčiojasi 
iš teisėjų arba policijos, giriasi neatskleistais nusikaltimais. Fran- 
çois, senas Lacenaire'o bendras, pasakoja išradęs būdą, kaip nu- 
žudyti žmogų be triukšmo ir nepraliejus nė lašo kraujo. Mobilioji 
nusikaltimo mugė turėjo savo fokusininkus ir savo kaukes, jos 
komizuota tiesa buvo atsakas smalsiems žvilgsniams ir plū- 
dimams. Tą 1836 metų vasarą Delacollonge'o byloje vaidinimai 
sekė vienas paskui kitą: jo nusikaltimas (jis sukapojo į gabalus 
savo nėščią meilužę) ypač plačiai nuskambėjo, nes jis buvo ku- 
nigas; ir kaip tik dėl to jam pavyko išvengti ešafoto. Atrodo, jį 
lydėjo didžiulė liaudies neapykanta. Dar 1836 metų birželį, ve- 
žamas į Paryžių, jis patyrė tiek užgauliojimų, kad negalėjo su- 
laikyti ašarų. Tačiau nesutiko pasislėpti furgone, nes manė, kad 
pažeminimas yra jo bausmės dalis. Kai jį vežė iš Paryžiaus „ne- 
įmanoma net įsivaizduoti, kiek dorybingo pasipiktinimo, mo- 
ralinio įsiūčio ir žemų instinktų išliejo minia ant šito žmogaus. 
Jis nuo galvos iki kojų buvo padengtas žeme ir purvu. Akmenų 
ir įniršusių žiūrovų riksmų kruša krito ant jo pečių [...]. Tokio 
tūžmo dar niekas nebuvo matęs; ypač moterys - jos buvo kaip 
tikros furijos, atrodė, kad jas tiesiog iš vidaus sprogdina ne- 
įtikėtina neapykanta.“ Atsargumo dėlei jį perrengia kitais dra- 
bužiais. Kai kurie apgauti žiūrovai manosi jį atpažinę Francois 
asmenyje. O šis maivydamasis įsijaučia į vaidmenį. Tačiau paro- 
dijuoja ne tik nusikaltimą, kurio nepadarė, bet ir kunigą, kuriuo 
apsimeta esąs. Į pasakojimą apie „savo“ nusikaltimą jis įpina mal- 
das ir didingais gestais laimina minią, kuri jį plūsta ir tuo pat metu 
juokiasi. Per keletą žingsnių nuo jo tikrasis Delacollonge'as, „iš- 
blyškęs kaip kankinys“, patyrė dvigubą pažeminimą - jį Zeide 
pro šalį skriejančios, tačiau jam skirtos patyčios, o sykiu - pa- 
rodija, kito nusikaltėlio asmenyje išryškinusi tą kunigo veidą, ku- 
rį jis norėjo nuslėpti. Jo pasiją jam prieš akis suvaidino išdaigau- 
jantis žmogžudys, su kuriuo jie buvo surakinti viena grandine. 


8 Le Phalange, 1836, rugpjūčio 1. 

Pakelės miestuose katorgininkų kolona surengdavo savo šven- 
tę. Tai buvo bausmės saturnalijos. Bausmė čia virsdavo privile- 
gija. Pagal labai keistą tradiciją, atrodytų, neturinčią nieko bend- 
ro su įprastinėmis viešos egzekucijos apeigomis, šventės dalyviai 
ne tiek demonstruodavo privalomą atgailą, kiek atsiduodavo 
beprotiškai linksmybei, neigiančiai bausmę. Padabinti antkak- 
liais ir grandinėmis, katorgininkai dar pasipuošdavo kaspinais, 
šiaudų pynėmis, gėlėmis arba brangiais baltiniais. Katorgininkų 
kolona -tai šokiai ir dainos; tai jungtuvės, vedybos per prievartą, 
uždraustos meilės vaisius. Vestuvių puota, šventė ir įšventini- 
mas Zvangant grandinėms: „Jie risnoja vilkdami pančius, su gė- 
lių puokštelėmis rankose, kaspinai ir šiaudiniai kutai puošia jų 
kepures, o apsukresnieji užsimaukšlinę smailiaviršius šalmus 
[...J. Kiti, įsispyrę į klumpes, múvi ažūrinėm kojinėm arba vilki 
madingą liemenę po darbine palaidine.“? Kaustymo grandinė- 
mis vakarą katorgininkų kolona įsukdavo milžinišką farandolos 
verpetą, be atilsio sūkuriavusį Bicėtre kieme: „Vargas prižiū- 
rėtojams, kuriuos atpažindavo kolona - katorgininkai juos įsuk- 
davo ir paskandindavo savo pančiuose, iki pat sutemų likdami 
mūšio lauko šeimininkais.“!9 Tos raganų puotos prašmatnybės 
buvo atsakas teisingumo ceremonialui. Jos išvertė išvirkščiai 
valdžios spindesį ir tvarką, jos ženklus, pramogas. Tačiau po- 
litinė raganų puota buvo ne už kalnų. Reikėjo būti kurčiam, kad 
neišgirstum kai kurių naujų akcentų. Katorgininkų žygio dainos 


? Revue de Paris, 1836, birželio 7. Anot Gazette des tribunaux, kapitonas Tho- 
rezas, vadovavęs liepos 19-osios katorgininkų kolonai, panoro uždrausti 
šiuos papuošalus: „Dar to betrūko, kad, eidami į katorgą išpirkti savo nusi- 
kaltimų, jūs dar imtumėte kuo begėdiškiausiai dailinti savo šukuosenas, tarsi 
ruoštumėtės į vestuvių puotą.“ 

10 Revue de Paris, 1836, birželio 7. Tuo metu katorgininkų kolonos buvo su- 
mažintos, kad būtų užkirstas kelias šiai farandolai, ir kareiviams duotas įsa- 
kymas palaikyti tvarką iki kolonai išvykstant. Katorgininkų raganų puota yra 
aprašyta Hugo romane Dernier jour d un condamné. „Visuomenei ten atstovavo 
tik kalėjimo sargai ir smalsūs bei išsigandę žiūrovai, tačiau nusikaltimas 
tyčiojosi iš jos ir pavertė šią siaubingą bausmę šeimynine švente.“ 

greitai pasklisdavo ir būdavo ilgai dainuojamos. Jose, be abejo, 
aptiksime aidą tų raudų, kurias pamfletai įdėdavo į lūpas nusi- 
kaltėliams - išdidų prisipažinimą, niaurią heroizaciją, siaubingų 
bausmių priminimą ir visuotinę aplinkinių neapykantą: „Vėl vis- 
kas iš pradžių, tegu pučia trimitus [...]. Drąsiau, vaikai, be virpulio 
iškesim, kas bjauraus likimo mums skirta [...]. Pančiai sunkūs, 
bet mes juos pakelsim. Katorgininkai neturi kas užtaria: Dieve, 
palengvink jų kančias.“ Tačiau šiose kolektyvinės kūrybos dai- 
nose skamba ir kita tonacija. Moralinis senųjų raudų kodeksas 
apverčiamas aukštyn kojom. Užuot žadinusi sąžinės priekaištus, 
egzekucija dabar kursto pasididžiavimą. Nepripažįstamas tei- 
singumas, kuris paskelbė nuosprendį, ir smerkiama minia, atėjusi 
pažiopsoti į tai, kas, jos manymu, yra atgaila arba pažeminimas: 
„Toli nuo namų židinio, būna, mes dejuojame. Mūsų griežtai su- 
raukta kakta privers išblykšti teisėjus [...]. Godūs nelaimėms jūsų 
žvilgsniai tikisi įžiūrėti mumyse sugadintą rasę, kuri verkia ir 
žeminasi. Bet mes žvelgiame išdidžiai.“ Tvirtinama, kad gyveni- 
mas katorgoje, glaudžiam savų būry, kupinas pramogų, laisvei 
nežinomų. „Ilgainiui atsiras pramogų. Už uždarų durų gims šven- 
čių dienos [...]. Pramogos kaip perbėgėliai. Jos vengia budelių ir 
eina ten, kur skamba dainos.“ O svarbiausia tai, kad dabartinė 
tvarka nesitęs amžinai. Nuteistieji išeis į laisvę ir atgaus savo 
teises, o persekiotojai užims jų vietą. Nusikaltėliams ir teisėjams 
išauš didžiojo teismo diena, kur padėtis apsivers aukštyn kojom: 
„Žmonių panieka skirta mums, katorgininkams. Mums taip pat 
skirtas ir visas auksas, kurį jie dievina. Vieną dieną jis pateks į 
mūsų rankas. Mes nupirksime jį savo likimo kaina. Grandinės, 
kuriomis sukaustėte mus, supančios kitus. Jie taps vergais. Mes 
sutraukysim retežius, laisvės žvaigždė mums nušvis [...]. Likit 
sveiki, nes mums nusispjauti į jūsų pančius ir jūsų įstatymus.“!! 


11 Panašią dainą cituoja 1836 metų balandžio 10 dienos Gazette des tribunaux. 
Ji dainuojama pagal Marseljetės melodiją. Aiškiai matyti, kaip patriotinė karo 
daina pavirsta socialinio karo daina: „Ko nori iš mūsų šie kvaili žmonės, gal 
jie nori pasityčioti iš nelaimės? Jų žvilgsnis ramus. Jų nekrečia šiurpas išvy- 
dus mūsų budelius.“ 

Pamtletų kurtasis dievobaimingumo teatras, kuriame nuteistasis 
įspėja minią niekados nesekti jo pavyzdžiu, virsta grasinimų 
scena, kur iš minios primygtinai reikalaujama pasirinkti, kieno 
ji pusėje: ar barbariškų budelių, neteisingų teisėjų, ar nelaimingų 
nuteistųjų, kurie šiandien nugalėti, tačiau triumfuos ateityje. 

Didingas katorgininkų kolonos reginys turėjo sąsajų su se- 
nąja viešų kankinimų tradicija. Jis siejosi ir su tuo daugialypiu 
nusikaltimo įvaizdžiu, kurį sukūrė to meto laikraščiai, laikraš- 
tukai, fokusininkai ir gatvės teatrai." Tačiau jame girdėti ir susi- 
dūrimų bei mūšių grumėjimas. Tai tartum simbolinė tų mūšių 
baigtis: įstatymo parblokšta netvarkos kariuomenė žada dar 
sugrįžti; prievarta išvytieji grįš ir atneš laisvę. „Mane pagavo 
siaubas išvydus, kiek kibirkščių žybčioja šiuose pelenuose.“* 
Bruzdėjimams, be kurių neapsieidavo viešosios egzekucijos, 
dabar ima rezonuoti konkretūs grasinimai. Visiškai aišku, kad 
priežastys, dėl kurių Liepos monarchija nusprendė panaikinti 
katorgininkų kolonas, buvo tos pačios - tik šįkart svaresnés — 
dėl kurių XVIII amžiuje panaikintos egzekucijos: „Toks elgesys 
nepridera mūsų papročiams. Apsaugokime konvojaus kelyje 
esančius miestus nuo šio atstumiančio reginio, kuriame, be visa 
ko, gyventojai neranda nieko pamokancio.”** Taigi šios viešos 
apeigos turi baigtis. Nuteistųjų gabenimo technika turi patirti 
tą pačią mutaciją, kaip ir jiems skiriamos bausmės, ir taip pat, 
kaip pastarosios, atsiduoti angeliškai nekaltos administracijos 
globai. 


12 Ištisa klasė rašytojų „mėgsta šlovinti neprilygstamų piktadarių nusikalti- 
mus, paverčia juos pagrindiniais veikėjais ir jų lūpomis kone atvirai laido 
sąmojus, replikas ir patyčias valdžios atstovų adresu. Jeigu kas matė pjeses 
L'Auberge des Adrets arba Robert Macaire, - ši drama yra plačiai pagarsėjusi, — 
neabejodami pritars mano pastebėjimams. Ten triumfuoja, pasiekia apoteozę 
įžūlumas ir nusikaltimas. Nuo pradžios iki galo pašiepiami dori žmonės ir 
valdžia.“ (H.A. Fregier, Les Classes dangereuses, 1840, II, p. 187-188.) 

13 Victor Hugo, Le Dernier jour d'un condamné. 

14 Gazette des tribunaux, 1836, liepos 19. 

1837 metų birželio mėnesį katorgininkų kolonas pakeitęs daik- 
tas nebuvo paprastas dengtas vežimas, kaip kalbėta vienu metu, 
o labai kruopščiai sukonstruota mašina. Tai buvo furgonas - 
tikras kalėjimas ant ratų, mobilus Panoptikono atitikmuo. Cent- 
rinis koridorius dalija jį į dvi dalis: kiekvienoje pusėje po šešias 
vienutes, kuriose kaliniai sėdi veidu vienas į kitą. Jų kojos įsta- 
tomos į geležinius žiedus, išmuštus vilna ir sujungtus 18 colių 
ilgio grandine. Keliai įremiami į metalinius antkelius. Nuteistasis 
sėdi ant „ąžuolinio, cinkuoto kibiro, kurio turinys išverčiamas 
tiesiog ant vieškelio“. Vienutėje nėra jokio langelio. Ji visa ap- 
kalta skarda. Tik pro mažytę orlaidę, taip pat užkaltą skylėta 
skarda, į vidų patenka „pakankamas oro kiekis“. Kiekvienos 
vienutės duryse į koridorių yra dviejų dalių langelis - pro vieną 
pusę paduodamas maistas, pro kitą, grotuotą, sekamas kalinys. 
„Langelio angos kampas toks, kad sargybiniai nuolat mato kali- 
nius ir girdi menkiausią jų ištartą žodį, o šie negali nei matyti, 
nei girdėti vienas kito.“ Taigi „tame pačiame furgone galima be 
mažiausio pavojaus kartu vežti ir katorgininką, ir paprastą kalti- 
namąjį, vyrus ir moteris, vaikus ir suaugusius. Kad ir kiek ilgai 
truktų kelionė, tiek vieni, tiek kiti bus pristatyti pagal paskirtį, 
neturėdami menkiausios galimybės pasikalbėti ar pastebėti vie- 
nas kitą.“ Pagaliau du nuolatos budintys sargybiniai, ginkluoti 
nedideliais ąžuoliniais vėzdais, „nusagstytais storomis atšipinto 
deimanto vinimis“, gali taikyti bausmes, kurias numato vidiniai 
furgono nuostatai: duona ir vanduo, antrankiai, naktis be pagal- 
vėlės, pančiai ant rankų. „Draudžiama skaityti, išskyrus pamo- 
komo turinio knygas.“ 

Šios mašinos patogumas ir greitis „darytų garbę jos autoriaus 
jautrumui”; tačiau ji nusipelno pagyrimo todėl, kad tai yra tikras 
penitenciarinis furgonas. Iš išorės ji tobula kaip Benthamo pro- 
jektas: „Pro šalį prašvilpia kalėjimas ant ratų, ant kurio tylių ir 
tamsių bortų puikuoja užrašas: Katorgininkų transportas, jis pa- 
slaptingas ir niūrus, kaip ir dera, anot Benthamo, kriminalinių 
nuosprendžių vykdymui, ir palieka Žiūrovų dvasioje išganingesnį 


312 Kalėjimas 


ir veiksmingesnį įspaudą negu šių ciniškai linksmų keliautojų 
reginys.“" Jo vidus irgi funkcionalus: keletą kelionės dienų (per 
kurias kaliniai nė akimirkai nebuvo iškaustyti) jis veikia tarsi 
koks pataisos aparatas. Žmonės palieka furgoną nuostabiai su- 
rimtėję: „Moraliniu požiūriu šie pervežimai, ne ilgesni kaip sep- 
tyniasdešimt dvi valandos, yra bjaurus kankinimas, kuris, atro- 
do, ilgam paveikia kalinį.“ Tai patvirtina patys katorgininkai: 
„Furgono vienutėje, kai nemiegi, nelieka nieko kito, tik galvoti. 
O galvojant pradeda rodytis, kad mane ima gailestis dėl to, ką 
padariau. Ir žinot ką, galų gale aš išsigandau, kad pasitaisysiu, 
o aš to nenoriu. “!* 

Panoptinio furgono istorija neilga. Tačiau perėjimas nuo 
katorgininkų kolonos prie furgono ir šio perėjimo priežastys 
tarsi apibendrina visą tą aštuoniasdešimt metų trukusį procesą, 
kurio eigoje baudžiamasis suėmimas perėmė estafetę iš viešos 
egzekucijos, pasiūlydamas apgalvotą individų modifikavimo 
metodiką. Kalėjimo furgonas yra reformos įrankis. Viešą egze- 
kuciją pakeitė ne masinis uždarymas, o kruopščiai artikuliuo- 
tas disciplinarinis mechanizmas. Bent jau taip atrodo. 


+ 


Nes reali kalėjimo veikla ir jos rezultatai buvo tučtuojau sukri- 
tikuoti kaip baudžiamosios sistemos nesėkmė. Keista, tačiau įka- 
linimo istorijos chronologijai svetimas išmintingas nuoseklumas: 
pirma įdiegiama baudžiamoji įkalinimo sistema, paskui kons- 
tatuojama jos nesėkmė; lėtai siūlomi įvairūs reformos projektai 
ir galų gale sukuriama daugiau ar mažiau darni penitenciari- 
nė technika; tada pradedama ją taikyti praktikoje; ir pagaliau 


15 Gazette des tribunaux, 1837, birželio 15. 

16 Gazette des tribunaux, 1837, liepos 23. Rugpjūčio 9 dieną Gazette praneša, 
kad netoli Guingampo apvirto furgonas: užuot maištavę, kaliniai „padėjo 
sargybiniams pastatyti mašiną ant ratų“. Nors spalio 30 dieną pranešama 
apie pabėgimą netoli Valence. 

nusprendžiama, ar ji atnešė sėkmę, ar ne. Čia viskas vyko at- 
virkščiai arba bent elementai buvo išdėstyti kita seka. Baudimo 
įkalinimu principą, be pataisos technikos projekto, lydėjo kalė- 
jimo ir jo metodų kritika, atsiradusi labai anksti, tais pačiais 
1820-1845 metais. Ją, tarp kitko, galima perteikti keletu teiginių, 
kurie ir šiandien kartojami bemaž nepakitę (tik skaičiai kiti). 

— Kalėjimai nesumažina nusikalstamumo masto: galima kiek 
nori juos plėsti, gausinti ar transformuoti, nusikaltimų ir nusi- 
kaltėlių kiekis lieka pastovus arba, dar blogiau, didėja: „Kai ku- 
riais duomenimis, Prancūzijoje yra apie 108 tūkstančiai individų, 
akivaizdžiai priešiškų visuomenei. Disponuojama tokiomis rep- 
resijų priemonėmis: ešafotas, geležinis antkaklis, 3 katorgos, 19 
maisons centrales, 86 maisons de justice, 362 maisons d'arrét, 2800 
sričių kalėjimų, 2238 areštinių policijos nuovadose. Tačiau nedo- 
rybė ir toliau kelia galvą. Nusikaltimų nemažėja; [...] recidyvų 
kreivė užuot leidusis kyla.”*” 

- Įkalinimas skatina pakartotinius nusikaltimus. Išėjus iš ka- 
lėjimo, daugiau šansų negu anksčiau vėl į jį patekti. Ganėtinai 
didelė dalis nuteistųjų yra buvę kaliniai; 38 procentai kalėjusių 
maisons centrales ir 33 procentai buvusių katorgininkų nuteisia- 
ma pakartotinai.'* Nuo 1828 iki 1834 metų maždaug 7400 iš be- 
veik 35 000 nuteistųjų buvo recidyvistai (arba 1 iš 4, 7 nuteis- 
tųjų), beveik 35 000 iš daugiau kaip 200 000 smulkių nusikaltėlių 
taip pat nusikalto pakartotinai (1 iš 6); bendrai sudėjus — 1 reci- 
dyvistas iš 5, 8 nuteistuju.*” 1831 metais 350 iš 2174 nuteistų 
pakartotinai buvo buvę katorgininkai, 1682 — sedeje maisons cent- 
rales, 142 - keturiuose maisons de correction, kuriuose buvo laiko- 
masi maisons centrales režimo.“ Liepos monarchijos valdymo 


17 La Fraternitė, nr. 10, 1842, vasaris. 

18 Šiuos skaičius pateikė G. de La Rochefoucauld, dalyvaudamas 1831 metų 
gruodžio 2 dieną diskusijoje dėl Baudžiamojo kodekso reformos, žr. Archives 
parlementaires, t. LXXII, p. 209-210. 

19 E. Ducpėtiaux, De la réforme pėnitentiaire, 1837, t. III, p. 276 tt. 

2 E. Ducpétiaux, ibid. 

laikotarpiu diagnozė vis rūstesnė: 1835 metais 1486 iš 7223 nu- 
teistų nusikaltėlių yra recidyvistai; 1839 metais - 1749 iš 7858; 
1844 metais - 1821 iš 7195. Iš 980 Loos kalėjime laikomų kalinių 
570 buvo recidyvistai, o Meluno kalėjime - 745 iš 1088 kalinių.” 
Taigi kalėjimas, užuot išleidęs į laisvę pataisytus individus, vei- 
sia tarp gyventojų pavojingus nusikaltėlius: „Kiekvienais metais 
visuomenei grąžinami 7000 asmenų [...] tai 7000 nusikaltimo 
arba sugedimo židinių, pasklidusių po jos kūną. Kai pagalvoji, 
kad ši populiacija be perstojo auga, kad ji gyvena ir trinasi aplink 
mus, pasiruošusi kiekvienąkart pasinaudoti netvarka ir išban- 
dyti savo jėgas visuomenę ištikus krizei, - toks reginys nė vieno 
negali palikti abejingo.“2 

— Kalėjimas neišvengiamai gamina nusikaltėlius. Juos gami- 
na egzistencija, kurią jis primeta kalinamiesiems: jie izoliuojami 
vienutėse, verčiami dirbti nereikalingą, niekur nepritaikomą 
darbą - neatrodo, kad čia „mąstoma apie žmogaus grįžimą į 
visuomenę; taip kuriama nenaudinga ir pavojinga, Žmogaus 
prigimčiai prieštaraujanti egzistencija“; norima, kad kalėjimas 
auklėtų kalinius, bet ar pagrįsta ta žmogaus auklėjimo sistema, 
kuri nukreipta prieš jo prigimtį“? Kalėjimas gamina nusikal- 
tėlius ir todėl, kad kalinamieji patiria smurtą. Kalėjimo paskirtis 
yra vykdyti įstatymus ir ugdyti pagarbą jiems; tačiau visas jo 
funkcionavimas paremtas piktnaudžiavimu valdžia. Kalėjime 
viešpatauja administracijos savivalė: „Neteisybės jausmas, kurį 
patiria kalinys, gali būti viena iš jo nevaldomo būdo priežasčių. 
Patyręs įstatymo nepaskirtas ir net nenumatytas kančias, jis 
pasiduoda įprastiniam įsiūčiui prieš visa, kas jį supa; visuose 
valdžios atstovuose jis mato budelius; nebetiki savo kaltumu: 
pats apkaltina teisinguma.”” Kalėjime klesti sugedimas, baimė 


21 G. Ferrus, Des prisonniers, 1850, p. 363-367. 

2 E. de Beaumont ir A. de Tocgueville, Note sur le systėme pėnitentiaire, 1831, 
p. 22-23. 

23 Ch. Lucas, De la rėforme des prisons, I, 1836, p. 127 ir 130. 

24 F. Bigot Préameneu, Rapport au conseil général de la société des prisons, 1819. 

ir sargybinių bejėgiškumas: „1000-1500 kalinių prižiūri 30-40 
prižiūrėtojų, kurie saugumą užtikrina tik skundikų padedami, 
tai yra skatindami sugedimą. Kas tie sargai? Atitarnavę kareiviai, 
nemokyti, neišmanantys savo funkcijų žmonės, kuriems patikėta 
saugoti profesionalius nusikaltėlius.“ Kalėjime eksploatuoja- 
mas prievartinis darbas, šiomis sąlygomis neturintis jokio auklė- 
jamojo poveikio: „Karštai pasisakoma prieš prekybą vergais. 
Tarytum kaliniai irgi nebūtų vergai, kuriuos parduoda darbų 
prižiūrėtojai ir perka manufaktūrų savininkai [...]. Tai štai kaip 
mes duodame kaliniams padorumo pamokas? Argi šito šlykš- 
taus išnaudojimo pavyzdžiai jų dar labiau nedemoralizuoja?*” 

— Kalėjime susiformuoja — maža to, jis sudaro tam palankias 
sąlygas - solidarių, hierarchizuotų, bet kokioms sėbrystėms pa- 
siruošusių nusikaltėlių pasaulis: „Visuomenė draudžia daugiau 
kaip dvidešimties narių sambūrius [...] ir pati suburia draugėn 
200, 500, 1200 nuteistųjų ad hoc pastatytuose maisons centrales, 
kuriuos tų nuteistųjų didžiausiam patogumui padalija į bendro 
naudojimo dirbtuves, aikštes, miegamuosius, valgyklas [...]. Pri- 
daigsto jų visoje Prancūzijoje, kiekviename kalėjime po sambū- 
ri [...] ir tiek pat antivisuomeninių klubų.“ Ir šiuose klubuose 
auklėjamas pirmą kartą nuteistas jaunas nusikaltėlis: „Pirmasis 
jam prabudes troškimas bus išmokti iš patyrusių mokytojų, kaip 
išvengti įstatymo rūstybės; pirmoji pamoka, kurią jam duos ge- 
ležinė vagių logika, bus ta, kad visuomenė yra priešas; pirmi 
moralės pavyzdžiai bus skundimas ir šnipinėjimas, laikomi 
garbe mūsų kalėjimuose; pirmoji sužadinta aistra sukrės jauną 
jo prigimtį išsigimėliškumu, kuris galėjo rastis tiktai kalėjimo 


25 La Fraternitė, 1842, kovas. 

26 Tai tekstas, kurį į l'Atelier (1842, spalis, 3-ieji leidimo metai, nr. 3) atsiuntė 
darbininkas, įkalintas už pasipriešinimo įmonės savininkui organizavimą. 
Tuo metu šis laikraštis vedė kampaniją prieš prievartinio darbo konku- 
renciją. Tame pačiame numeryje spausdinamas kito darbininko laiškas ta 
tema. Žr. taip pat La Fraternitė, 1842, kovas, 1-ieji leidimo metai, nr. 10. 

7 L. Moreau-Christophe, De la mortalité et de la folie dans le régime pėniten- 
tiaire, 1839, p. 7. 

požemiuose ir kurio aprašyti nekyla ranka [...]. Nutrūks visi 
ryšiai, sieję jį su visuomene.“ Faucher kalbėjo apie „nusikaltimo 
kareivines“. 

— Sąlygos, kuriose atsiduria išėję į laisvę kaliniai, fatališkai 
pasižada niekur neišvykti arba nesilankyti tam tikrose vietose; 
„Išeidami iš kalėjimo, jie gauna pasą, kurį privalo rodyti visur, 
kur tik užeina, jame pažymėta, kokią bausmę jie atliko””. Nu- 
sikaltimas dažniausiai vėl padaromas savavališkai grįžus iš 
tremties, neįstengus gauti darbo, pradėjus valkatauti. Gazette des 
tribunaux, taip pat ir liaudies laikraščiuose nuolatos minimi tokie 
atvejai, kaip antai: darbininkas, nuteistas už vagystę, išleistas ir 
gyvenantis Ruane policijos priežiūroje, vėl buvo pagautas va- 
giant, ir advokatai atsisakė jį ginti; tada jis pats teisme paprašo 
žodžio, papasakoja savo gyvenimo istoriją, paaiškina, kad, išėjęs 
iš kalėjimo ir priverstas pasižadėti nekeisti gyvenamosios vietos, 
nebegalėjo užsiimti auksintojo amatu, nes jo, kaip buvusio kali- 
nio, niekas niekur nepriėmė; policija neleido ieškoti darbo kitur: 
nepakeliama policijos priežiūra prirakino jį prie Ruano, pasmer- 
kė skurdui ir bado mirčiai. Jis nuėjo maldauti darbo į meriją. 
Dirbo 8 dienas kapinėse gaudamas 14 su per dieną: „Tačiau aš, — 
sako jis, — aš esu jaunas, turiu gerą apetitą ir suvalgydavau dau- 
giau kaip du svarus duonos po 5 su. Kaip aš galiu pavalgyti, 
apsiskalbti ir mokėti nuomą iš tų 14 su? Aš buvau puolęs į visišką 
neviltį, juk norėjau tapti doru žmogumi. Policijos priežiūra vėl 
įstūmė mane į nelaimę. Man viskas apkarto. Ir tada susipažinau 
su Lemaitre'u, kuris taip pat labai skurdo. Reikėjo kaip nors 
gyventi, ir mums vėl dingtelėjo nelemta mintis eiti vogti.“ 


2 L'Almanach populaire de la France, 1839, pasirašyta D., p. 49-56. 

2 F, de Barbė Marbois, Rapport sur l'état des prisons du Calvados, de l'Eure, la 
Manche et la Seine-Inférieure, 1823, p. 17. 

0 Gazette des Tribunaux, 1829, gruodžio 3. Plg. Gazette des tribunaux, 1839, 
liepos 19; La Ruche populaire, 1840, rugpjūtis, La Fraternitė, 1847, liepa-rug- 
pjūtis, kur irgi apie tai kalbama. 

- Pagaliau kalėjimas gamina nusikaltėlius netiesiogiai, įstum- 
damas į skurdą kalinio šeimą: „Tuo pačiu nuosprendžiu ne tik 
uždaromas į kalėjimą šeimos galva, bet ir kasdien vis labiau 
stumiama į nepriteklių jo žmona, vis didesniais našlaičiais tam- 
pa jo vaikai, vis arčiau tas laikas, kai visa šeima išeis valkatauti 
ir elgetauti. Štai kur glūdi nusikaltimo šaknys.'*! 

Reikia pažymėti, kad ši monotoniška kritika visada nukreip- 
ta dviem kryptimis: kad pataisa kalėjime nepakankamai efek- 
tyvi, kad penitenciarinė technika kaip buvo, taip ir liko rudi- 
mentiška; ir kad, siekiant pataisyti kalinį, baudimas kalėjimu 
netenka poveikio galios”, kad tikroji penitenciarinė technika - 
tai griežtumas““, o kalėjimas esąs ekonomiškai klaidingas dviem 
prasmėm: tiesiogine todėl, kad brangiai kainuoja jo steigimas, ir 
netiesiogine todėl, kad brangiai atsieina nusikalstamumas, kurio 
jis neįstengia pažaboti?**. Atsakymas į šią kritiką nekito: vis taikyti 
tie patys nekintami penitenciarinės technikos principai. Pusantro 


31 Charles Lucas, op. cit., II, 1838, p. 64. 

32 Šita kampanija ypač įsiplieskė prieš ir po naujo centrales kalėjimų regla- 
mento priėmimo 1839 metais. Reglamentas buvo griežtas (reikalaujama 
laikytis tylos, uždraudžiamas vynas ir tabakas, ribojamas maistas), ir jį 
priėmus kilo maištai. 1840 spalio 3 dienos Le Moniteur: „Širdį pykino ma- 
tant, kaip kaliniai springo vynu, mėsa, paukštiena, įvairiausiais skanumynais 
ir elgėsi kalėjime kaip patogiuose užeigos namuose, čia jie gaudavo visas 
tas gėrybes, kurių dažnai stokojo būdami laisvi.“ 

3 1826 metais daugelio departamentų tarybos pareikalauja nuolatinį įkalinimą, 
kuris nėra veiksmingas, pakeisti deportacija. 1842 metais Aukštųjų Alpių taryba 
reikalauja, kad kalėjimuose „tikrai būtų išperkama kaltė“. To paties reikalauja 
ir Drôme, l'Eure-et-Loir, Nièvre, Rhône ir Seine-et-Oise tarybos. 

4 Štai kokie buvo 1839 metais vykusios centrales valdytojų apklausos rezultatai. 
Anot Embruno kalėjimo valdytojo: „Pasibaisėtiną recidyvų augimą didele 
dalimi, matyt, lemia gerovės perteklius kalėjime.“ Essyes kalėjimo valdytojas: 
„Dabartinis režimas nėra pakankamai griežtas, ir tikra tik tai, kad daugeliui 
kalinių kalėjimas yra patraukli vieta, kurioje jie atranda savo skoniui tinkamus 
iškrypėliškus malonumus.“ Limožo kalėjimo valdytojas: „Dabartinis režimas 
centrales kalėjimuose, kurie recidyvistams yra tikri poilsio namai, jokiu būdu 
nėra represyvus.“ (Plg. L. Moreau-Christophe, Polémiques pénitentiaires, 1840, 
p. 86.) Plg. su 1974 metų liepos mėnesį penitenciarinės administracijos pro- 
fsąjungų atstovų pareiškimais dėl kalėjimo liberalizacijos padarinių. 

šimtmečio kalėjimą buvo siūloma gydyti juo pačiu; peniten- 
ciarinės technikos reaktyvacija laikyta vienintele priemone įveik- 
ti jos amžinai nesėkmei; į pataisos projekto realizaciją žvelgta 
kaip į vienintelį metodą, padėsiantį įveikti negalėjimą įgyven- 
dinti jį tikrovėje. 

Kad tuo įsitikintume, štai vienas faktas: pastarąsias savaites 
vykę kalinių maištai buvo aiškinami tuo, jog 1945 metų reforma 
niekada nebuvo realiai įgyvendinta; esą reikia grįžti prie pa- 
matinių jos principų. Tačiau principai, kurių stebuklingų efektų 
laukiame iki šiol, yra gerai žinomi: greitai bus 150 metų, kaip 
buvo suformuluotos septynios universalios maksimos, apibrė- 
žiančios, kas yra geras „penitenciarinis būvis“. 

1. Baudžiamojo įkalinimo esminė funkcija yra individo elgesio 
transformacija: „Nuteistojo moralinis pasitaisymas, kaip pagrin- 
dinis bausmės tikslas, yra šventas principas, visiškai neseniai 
įsiveržęs į mokslą ir ypač įsitvirtinęs įstatymų leidyboje“ (Cong- 
rės pėnitentiaire de Bruxelles, 1847). O Amoro komisija 1945 metų 
gegužės mėnesį antrina: „Laisvės atėmimo bausmės esminis 
tikslas yra nuteistojo moralinis pasitaisymas ir jo reintegracija į 
visuomenę.“ Pataisos principas. 

2. Kaliniai izoliuojami arba bent jau sugrupuojami pagal baus- 
mes dydį, o ypač - pagal jų amžių, pažiūras, jiems taikytinus 
pataisos metodus, jų transformacijos etapus. „Modifikacines 
priemones naudoti reikia atsižvelgiant į didelius nuteistųjų fizi- 
nius ir moralinius skirtumus, jų iškrypimo laipsnį, nevienodas 
jų pataisos galimybes“ (1850 vasaris). 1945 metais: „Penitencia- 
rinėse įstaigose individai, nubausti mažiausia bausme - kalėti 
iki vienerių metų, - paskirstomi pagal lytį, asmenybę ir nusi- 
kaltėlio iškrypimo laipsnį.“ Klasifikavimo principas. 

3. Bausmės modifikuojamos baudimo eigoje, atsižvelgiant į 
kalinamųjų individualybę, gautus rezultatus, padarytą pažan- 
gą arba pasitaikančius recidyvus. „Pagrindinis bausmės tikslas 
yra nusikaltėlio reformavimas, todėl pageidautina, kad atgautų 
laisvę kiekvienas nuteistasis, kurio moralinė regeneracija yra 

pakankamai akivaizdi“ (Ch. Lucas, 1836). 1945 metais: „Tai- 
komas progresyvus režimas [...] parenkamos priemonės atitinka 
kalinio elgesį ir jo pasitaisymo laipsnį: nuo karcerio iki pusiau 
laisvo režimo [...]. Lygtinis paleidimas numatytas visoms įka- 
linimo bausmėms (išskyrus bausmę iki gyvos galvos).“ Bausmių 
moduliavimo principas. 

4. Darbas yra vienas pagrindinių kalinių transformacijos ir 
palaipsnės socializacijos elementų. Prievartinis darbas „laiky- 
tinas ne bausmės papildymo ir, taip sakant, jos sugriežtinimo, o 
jos sušvelninimo priemone, kuri nuo šiol yra neatimama kalinio 
teisė“. Turi būti leidžiama mokytis amato arba juo užsiimti, 
kalinamajam bei jo šeimai parūpinamas pragyvenimo šaltinis 
(Ducpėtiaux, 1857). 1945 metais: „Kiekvienas nuteistasis privalo 
dirbti [...]. Niekas negali jam to uždrausti.“ Darbo kaip prievolės 
ir kaip teisės principas. 

5. Kalinamojo švietimas - tai valdžios organų atsargumo prie- 
monė visuomenės interesų labui ir kartu įsipareigojimas kalinio 
atžvilgiu. „Penitenciarinis instrumentas gali būti tik švietimas. 
Penitenciarinis įkalinimas pasieks savo tikslą, jeigu bus orga- 
nizuotas švietimas“ (Ch. Lucas, 1838). 1945 metais: „Apsaugant 
kalinį nuo bet kokių nepageidautinų kontaktų [...] turi būti iš 
esmės pasirūpinta bendruoju ir profesiniu jo išsilavinimu, jo 
lygio kėlimu.“ Penitenciarinio švietimo principas. 

6. Daugumą kalėjimo personalo, atsakingo už režimo pa- 
laikymą ir kontrolę, sudaro specialistai, kurių moralinės savybės 
ir pasirengimas garantuoja individų perauklėjimo sėkmę. Štai 
ką 1850 metais sako Ferrus apie kalėjimo gydytoją: „Jis nau- 
dingas visais įkalinimo atvejais [...] niekas neįgis didesnio kalinių 
pasitikėjimo negu gydytojas, niekas geriau nepažins jų būdo, 
stipriau nepaveiks jų jausmų negu tas, kuris malšina jų fizinius 
skausmus ir, pasinaudodamas tuo būdu įgytu autoritetu, paba- 
ra juos arba, jeigu reikia, padrąsina.“ 1945 metais: „Kiekviena 
įkalinimo įstaiga turi savo socialinę ir medicininę-psichologinę 
tarnybą.“ Techninės įkalinimo kontrolės principas. 

7. Įkalinimui pasibaigus, taikomos kontrolės ir pagalbos prie- 
monės, kol buvęs kalinys vėl visiškos adaptuosis visuomenėje. 
bei pagalbą“ (Boulet ir Benguot kalba Paryžiaus Taryboje). 1945 
metais: „Pagalba kaliniams teikiama bausmės atlikimo laikotar- 
piu ir pojo siekiant palengvinti jų reintegraciją.“ Papildomų insti- 
tucijų principas. 

Šimtmetis po šimtmečio žodis žodin kartojami tie patys pa- 
matiniai teiginiai. Ir kiekvieną kartą jie tarsi sako, kad štai pa- 
galiau surasta, kaip įvykdyti reformą, kurios iki šiol taip trūko. 
Tokius arba beveik tokius pačius sakinius būtų galima parinkti 
ir iš kitų „vaisingų“ reformos periodų: iš XIX amžiaus pabaigos 
ir tada vykusio „socialinės saugos judėjimo“ arba kad ir iš visai 
nesenų laikų, kai buvo kilę kalinių maištai. 

Taigi kalėjimo, jo „nesėkmės“ ir geriau ar blogiau vykdomos 
reformos negalima laikyti trim vienas po kito sekančiais etapais. 
Tai veikiau vienu metu egzistuojančių elementų sistema, isto- 
riškai sutapusi su teisiniu laisvės atėmimo įtvirtinimų; sistema, 
atliekanti keturias funkcijas: ji „papildo“ kalėjimą disciplina — 
taigi atsiranda viršvaldžia; produkuoja penitenciarinę objek- 
tyvybę, techniką, „racionalybę“ — atsiranda parankinis Zinoji- 
mas; de facto atgaivina - jeigu ne padidina - nusikalstamumą, 
kurį kalėjimas turėjo sunaikinti — taip pasiekiama atvirkštinio 
efektyvumo; pagaliau, ji nuolatos kartoja „reformą“, kuri, ne- 
paisant jos „idealumo“, yra izomorfiška disciplinariniam kalėji- 
mo funkcionavimui — taip utopiniu pavidalu atkartojama jau 
egzistuojanti realybė. Tad „kalinimo sistemą“ konstituoja bū- 
tent šis kompleksiškas visetas, o ne vien kalėjimo institucija, jos 
mūrai, personalas, reglamentai ir smurtas. Kalinimo sistema yra 
tas pavidalas, kuris sujungia diskursą ir architektūrą, privalo- 
mus reglamentus ir mokslininkų rekomendacijas, realius sociali- 
nius rezultatus ir neįmanomas utopijas, nusikaltėlių pataisos 
programas ir nusikalstamumą cementuojančius mechanizmus. 
Gal tariamoji nesėkmė yra kalėjimo funkcionavimo dalis? Ar 

nepriskirtina ji tiems valdžios efektams, kuriuos disciplina ir 
parankinė įkalinimo technologija sukėlė teisingumo aparate, o 
plačiau imant — visuomenėje, ir kuriuos galima būtų įvardyti 
kaip „kalinimo sistemos“ efektus? Jeigu kalėjimo institucija išsi- 
laikė taip ilgai beveik nepakitusi, jeigu niekada rimtai nebuvo 
suabejota baudžiamojo suėmimo principu, taip, be abejo, atsiti- 
ko todėl, kad kalinimo sistemos šaknys glūdėjo labai giliai, o ji 
pati atliko labai aiškiai nustatytas funkcijas. Jos tvirtumą liudija 
kad ir toks nesenas faktas: 1969 metais atidaryto pavyzdinio 
Fleury-Mėrogis kalėjimo išplanavimas tiesiog atkartojo panop- 
tinę Žvaigždės formą, kuria 1836 metais visus pritrenkė Petite- 
Roguette kalėjimas. Joje realų kūną ir simbolinę formą įgauna 
vis ta pati valdžios mašinerija. Tačiau koks jos vaidmuo? 


+ 


Sakykime, kad įstatymo paskirtis - apibrėžti, kas yra pavojinga 
veika, kad baudžiamojo aparato funkcija — jas išnaikinti, o kaléji- 
mas yra šios represijos įrankis; tuomet reikia pripažinti, kad patir- 
ta nesėkmė. Arba nusistebėti, kad ištisus 150 metų -istoriškumo 
terminais galėtume kalbėti tik radę, kaip išmatuoti įkalinimo 
bausmės įtaką visuotinio nusikalstamumo lygio kitimui — skel- 
biant apie kalėjimo nesėkmę, vis tiek naudojamasi jo paslau- 
gomis. Vienintelė realiai svarstyta alternatyva buvo deportacija, 
kurios Anglijoje buvo atsisakyta XIX amžiaus pradžioje, o Pran- 
cūzijoje vėl pradėta naudoti Antrosios imperijos laikais, bet la- 
biau kaip tolimą ir rūsčią įkalinimo atmainą. 

Tačiau galbūt vertėtų apversti problemą ir paklausti, kam 
reikalinga ši kalėjimo nesėkmė; kam naudinga visa tai, už ką 
nuolatos susilaukiama kritikos: nusikalstamumo palaikymas, 
recidyvizmo skatinimas, atsitiktinio pažeidėjo transformacija į 
užkietėjusį nusikaltėlį, uždaro nusikalstamo pasaulio sukūri- 
mas. Galbūt vertėtų paieškoti, kas slypi po akivaizdžiu cinišku- 
mu tų baudžiamųjų institucijų, kurios atlikusius savo bausmę 


21-679 

nuteistuosius ir toliau seka visokiomis žeminančiomis proce- 
dūromis (priežiūra, kadaise egzistavusi de jure, o dabar - de facto; 
žinios apie teistumą, kaip anksčiau — katorgininkų pasai) bei 
persekioja kaip „nusikaltėlį“ tą, kuris, atlikęs bausmę, atsiskaitė 
su teisingumu? Gal į tai reikėtų žiūrėti ne kaip į prieštaravimą, 
kiek kaip į padarinį? Tuo atveju reikėtų daryti prielaidą, kad 
kalėjimo ir platesne prasme, be abejo, bausmių paskirtis yra ne 
tiek išnaikinti nusižengimus, kiek juos diferencijuoti, sugrupuo- 
ti, panaudoti; ne tiek sutramdyti tuos, kurie pasiruošę pažeisti 
įstatymus, kiek įtraukti įstatymų pažeidimus į bendrąją paver- 
gimo taktiką. Tada baudžiamoji sistema būtų priemonė, kuria 
reguliuojama antiįstatyminė veikla, nubrėžiamos tolerancijos 
ribos, atveriamas kelias vienai ir užkertamas kitai tokios veiklos 
formai, pašalinama kuri nors viena, o gaunama naudos iš kitos 
kurios nors jos dalies, neutralizuojami vieni individai ir pasi- 
pelnoma iš kitų. Trumpai tariant, baudžiamoji sistema ne „paža- 
botų“ antiįstatyminę veiklą, o ją „diferencijuotų“, nustatytų jos 
bendrąją „sanklodą“. Taigi apie klasinį teisingumą kalbame ne 
tik todėl, kad įstatymas arba jo taikymo būdas tarnauja vienos 
kurios klasės interesams, bet ir todėl, kad kiekvieną baudžiamo- 
sios sistemos žingsnį diferencijuojant antiįstatyminę veiklą sank- 
cionuoja dominavimo mechanizmai. Įteisintos bausmės svarsty- 
tinos visuotinės antiįstatyminių veiklų strategijos kontekste. Be 
abejo, tik tada galima bus paaiškinti kalėjimo „nesėkmę“. 
Bendroji baudžiamosios reformos schema išryškėjo XVIII am- 
žiaus pabaigos kovoje prieš antiįstatyminę veiklą: suiro toleran- 
cijos, abipusės paramos ir suinteresuotumo pusiausvyra, Seno- 
jo režimo laikais nusistovėjusi tarp skirtingų socialinių sluoksnių 
antiįstatyminės veiklos. Susiformavo visus viešai baudžiančios 
visuomenės utopija, kurios visuomet pasirengę baudimo mecha- 
nizmai funkcionuotų be gaišaties, be tarpininkų ir be dvejonių. 
Vienas įstatymas — dvigubai idealus, nes tobulai apskaičiuotas 
ir įrėžtas kiekvieno piliečio mintyse - blokuotų pačioje užuo- 
mazgoje bet kokius antiįstatyminius veiksmus. Tačiau XVIII ir 

XIX amžiaus sandūroje, nepaisant naujųjų kodeksų, iškyla nau- 
jos antiįstatyminės veiklos grėsmė. Arba tikriau tariant, ši veikla 
įgauna naujus matmenis: juos atneša nuo 1780 metų iki 1848 
metų revoliucijos nusiritusi socialinių konfliktų, kovų prieš poli- 
tinius režimus, pasipriešinimo industrializacijai, ekonominių 
krizių banga. Bendrais bruožais galima būtų išskirti tris būdin- 
gus procesus. Pirmiausia, didėja liaudies antiįstatyminės veiklos 
politinis matmuo; tai atsitinka dviem būdais: prasidėjus Revo- 
liucijai, lokali ir kažkuria prasme ribota praktika (atsisakymas 
mokėti mokesčius, eiti į kariuomenę, atiduoti skolas, paklusti 
kainų apribojimams; supirktų maisto produktų susigrąžinimas 
jėga; parduotuvių plėšimas ir reikalavimas pardavinėti už „tikrą 
kainą“; susidūrimai su valdžios atstovais) perauga į grynai po- 
litinę kovą, kurios tikslas ne priversti valdžią padaryti nuolaidų 
arba atšaukti nepageidaujamą potvarkį, o pakeisti vyriausybę 
ir net pačią valdžios struktūrą. Savo ruožtu kai kurie politiniai 
judėjimai nesislėpdami rėmėsi egzistuojančiomis antiįstatymi- 
nės veiklos formomis (rojalistinis judėjimas vakarų ir pietų Pran- 
cūzijoje pasinaudojo tuo, kad valstiečiams buvo nepriimtini nau- 
jieji įstatymai dėl nuosavybės, religijos, ėmimo į kariuomenę). 
Antiįstatyminės veiklos politinis matmuo darosi sudėtingesnis 
ir kartu ryškesnis XIX amžiuje, kai užsimezga darbininkų ju- 
dėjimo ryšiai su respublikonų partijomis, nuo darbininkiškų 
kovos formų (streikai, slapti susivienijimai kovai prieš įmonių 
sąvininkus, neteisėtos draugijos) pereinama prie politinės revo- 
liucijos. Šiaip ar taip, šių antiįstatyminės veiklos formų fone — o 
jų, griežtėjant įstatymams, vis gausėja — brėžiasi grynai politinių 
kovų kontūrai. Toli gražu ne visada siekiama nuversti valdžią, 
tačiau dažniausiai sukaupiama pakankamai jėgų visuotiniams 
politiniams mūšiams, o kartais jie netgi tiesiogiai inicijuojami. 
Kita vertus, nesunku anapus atsisakymo pripažinti įstatymą 
arba reglamentus įžvelgti kovą su tais, kurie juos priima, vado- 
vaudamiesi savo interesais: kylama į kovą nebe prieš mokes- 
čių rinkėjus, karaliaus vietininkus, nesąžiningus pareigūnus ar 

blogus ministrus, prieš visus neteisybės tarnus, o prieš patį įsta- 
tymą ir jį igyvendinanti teisingumą, prieš vietinius žemės savi- 
ninkus, pasisavinusius naujas teises, prieš darbdavius, kurie lai- 
kosi išvien, tačiau uždraudžia darbininkų susivienijimus, prieš 
įmonininkus, kurie mechanizuoja darbą, mažina algas, ilgina 
darbo valandas, griežtina gamyklų reglamentus. Būtent kovoje 
su nauja žemės nuosavybės forma, kurią, pasinaudodama Revo- 
liucija, įvedė buržuazija, ir suklestėjo antiįstatyminė valstiečių 
veikla, brutaliausių apraiškų, be abejo, pasiekusi laikotarpiu nuo 
Termidoro perversmo iki Konsulato valdymo pradžios, tačiau 
neišsikvėpusi ir vėliau. Būtent kovoje su naująja įteisinta darbo 
eksploatavimo forma suklestėjo darbininkų antiįstatyminė veik- 
la XIX amžiaus pradžioje: pradedant brutaliausiais - kaip lu- 
ditų judėjimas — arba ilgiausiais trukusiais - kaip asociacijų 
steigimas — pavidalais ir baigiant tokiais kasdieniškais veiks- 
mais, kaip pravaikštos, atsisakymas dirbti, valkatavimas, sukčia- 
vimas atsiskaitant už žaliavas ir galutinių darbo produktų kiekį 
bei kokybę. Įvairios antiįstatyminės veiklos formos įsitraukė į 
kovą, kurios dalyviai žinojo, kad priešinasi ne tik įstatymui, bet 
ir tą įstatymą jiems primetusiai klasei. 

Na o jeigu per visa XVIII amžių, kaip matėme“, nusikalsta- 
mumas specializuojasi, vis labiau linksta prie profesionalių va- 
gysčių ir iš dalies virsta marginaliu, izoliuotu nuo jam priešiškos 
visuomenės reiškiniu, tai paskutiniais XVIII amžiaus metais 
pastebimai atsinaujina kai kurie senieji ryšiai arba užmezgami 
nauji. Ne dėl to, kad, kaip sakė amžininkai, liaudies bruzdėjimų 
vadovai būtų nusikaltėliai, o todėl, kad dėl naujų teisės formų, 
reglamentacijos griežtumo, valstybės, žemės savininkų ir darb- 
davių reikalavimų, rafinuotesnių priežiūros metodų gausėja 
progų nusikalsti, ir anapus įstatymo nusirita daugybė individų, 
kurie kitomis aplinkybėmis nebūtų patekę į nusikaltėlių tarpą. 
Būtent dėl naujų nuosavybės įstatymų, dėl nepriimtinų ėmimo 


3 Plg. anksčiau, p. 91 tt. 

į karinę tarnybą sąlygų paskutiniais Revoliucijos metais sukles- 
tėjo antiįstatyminė valstiečių veikla, skatinusi smurtą, užpuo- 
limus, vagystes, plėšimus ir net „politinį plėšikavimą“. Ir būtent 
dėl pernelyg gniuždančių įstatymų arba reglamentų (numatan- 
čių darbo knygelių įvedimą, nuomos dydį, darbo grafiką ir atsa- 
komybę už pravaikštas) suklestėjo darbininkų valkatavimas, 
dažnai susipindavęs su tikruoju nusikalstamumu. Kai kurios 
antiįstatyminės veiklos formos, kurios praėjusiame šimtmetyje 
buvo linkusios atsiskirti ir izoliuotis viena nuo kitos, dabar, at- 
rodo, vėl atnaujina ryšius keldamos naują grėsmę. 

Dviejų amžių pervartoje liaudies antiįstatyminė veikla išsi- 
plečia trejopai (nekalbant jau apie kiekybinius jos pakitimus, 
kurie - jeigu ir buvo - iki šiol nėra apskaičiuoti): ji patenka į 
bendrąjį politikos lauką, akivaizdžiai susipina su socialinėm 
kovom ir nutiesia tiltus tarp skirtingų formų bei lygmenų nusi- 
žengimų. Be abejo, šie procesai neįgavo visuotinio masto. Jokiu 
būdu negalima manyti XIX amžiaus pradžioje susiformavus 
masinį antiįstatyminį judėjimą, turintį ir politinių, ir socialinių 
tikslų. Tačiau ryškėjančios šių procesų formos, nors ir spora- 
diškos, buvo pakankamai žymėtos, todėl pažadino didžiąją pleb- 
so baimę, to plebso, kurį neva sudaro vieni nusikaltėliai bei 
maištininkai, ir sukūrė barbariškos, amoralios ir už įstatymo ribų 
esančios klasės mitą, kuris nuo Imperijos iki Liepos monarchijos 
laikų buvo dažnas svečias įstatymų leidėjų, filantropų arba dar- 
bininkų gyvenimo tyrinėtojų diskursuose. Būtent šie procesai 
inspiruoja kai kuriuos teiginius, gerokai prieštaraujančius XVIII 
amžiaus baudžiamajai teorijai: nusikaltimas nėra galimybė, ku- 
ria suinteresuotumas arba aistra įrašė kiekvieno žmogaus šir- 
din, o beveik išimtinė tam tikros socialinės klasės valda; nusi- 
kaltėliais, kurių kadaise būta visose socialinėse klasėse, dabar 
„tampa beveik vien išeiviai iš žemiausio visuomenės sluoks- 
nio“““; „devynios dešimtosios žudikų, vagių ir valkatų yra kilę 


36 Ch. Comte, Traitė de lėgislation, 1835, p. 49. 


326 Kalėjimas 


iš vadinamojo visuomenės dugno““?; nusikaltimas nepaverčia 
individo svetimu visuomenei, greičiau pats nusikaltimas gimsta 
dėl to, kad visuomenėje individas gyvena kaip svetimas, nes 
priklauso tai „išsigimusiai rasei“, apie kurią kalbėjo Target, tai 
„iš skurdo degradavusiai klasei, kurios nedorybės yra nenu- 
galima kliūtis jas įveikti bandančioms kilnioms intencijoms“*; 
todėl esą veidmainiška arba naivu tikėti, jog įstatymas sukurtas 
visiems ir visų vardan; atsargiau būtų pripažinti, jog įstatymas 
yra sukurtas vieniems, o taikomas kitiems; kad iš principo jis 
įpareigoja visus piliečius, tačiau iš esmės skiriamas gausiausioms 
ir neraštingiausioms klasėms; kad baudžiamasis įstatymas, ne 
taip, kaip politiniai arba civiliniai įstatymai, taikomas ne visiems 
vienodai”, kad teismuose ne visa visuomenė teisia vieną ku- 
rį savo narį, o viena socialinė kategorija, įpareigota prižiūrėti 
tvarką, skiria sankcijas kitai, netvarkai pasmerktai kategorijai: 
„Aplankykite vietas, kur žmonės teisiami, įkalinami, baudžiami 
mirtimi [...]. Visur stulbina tai, kad visur jūs matote visiškai 
skirtingas klases žmonių, kurių vieni visada užima kaltintojų 
arba teisėjų krėslus, o kiti užplūsta sulaikytųjų ir kaltinamųjų 
suolus“, o tai paaiškinama tuo, kad pastarieji, stokodami lėšų ir 
išsilavinimo, „neišsilaiko įstatymų aprobuoto sąžiningumo rė- 
muose“*; ir todėl universalumo siekianti įstatymo kalba yra 
neadekvati; efektyvus tik vienos klasės diskursas kitai klasei, 
kurios ir mintys, ir žodžiai kitokie: „Ar mūsų davatkišką, panie- 
kinamą, perdėm formalią kalbą supras tie, kurie nėra girdėję 
nieko kito, išskyrus prasčiokišką, skurdžią, netaisyklingą, užtat 
gyvą, taiklią, vaizdingą šnektą, skambančią turguose, smuklėse 
ir mugėse [...]. Kokia kalba, kokiomis priemonėmis rašytini įsta- 
tymai, kad atsilieptų neišlavintas protas tų, kurie mažiau atspa- 


37 H. Lauvergne, Les Forcats, 1841, p. 337. 

3 E. Burė, De la misère des classes laborieuses en Angleterre et en France, 1940, II, 
p. 391. 

% P. Rossi, Traité de droit pénal, 1829, I, p. 32. 

rūs nusikaltimo pagundoms?“*! Įstatymas ir teisingumas nesi- 
gėdija paskelbti apie savo neišvengiamą klasinę asimetriją. 
Tuo atveju kalėjimas, iš pažiūros tarsi patirdamas „nesėkmę“, 
iš tikrųjų neprašauna pro šalį. Priešingai, jis pasiekia savo tikslą, 
nes pastūmėja tuos, kitus, į antiįstatyminę veiklą, kurią paskui 
gali izoliuoti, iškelti į dienos šviesą ir įsprausti į santykinai už- 
daro nusikalstamo pasaulio rėmus. Jis padeda atsirasti ryškiai, 
paženklintai antiįstatyminei veiklai, tam tikrame lygmenyje ne- 
redukuojamai ir slapta naudingai - žodžiu, užsispyrusiai ir kartu 
klusniai. Jis iškelia, izoliuoja ir išryškina antiįstatyminės veiklos 
pavidalą, kuris, rodytųs, simboliškai apibendrina visus kitus jos 
pavidalus, palikdamas šešėlyje tuos, kuriuos norima arba priva- 
lu toleruoti. Tasai pavidalas - tai nusikalstamumas stricto sensu. 
Jo negalima laikyti intensyviausiu ir žalingiausiu antiįstatyminės 
veiklos pavidalu, kurio keliamą grėsmę baudžiamasis aparatas 
turįs nuslopinti pasitelkdamas kalėjimą. Tikriau sakant, jį gimdo 
baudžiamoji sistema (ir suėmimo bausmė), kuria remiantis di- 
ferencijuojama, sutvarkoma ir kontroliuojama antiįstatyminė 
veikla. Be abejonės, nusikalstamumas yra viena iš antiįstatymi- 
nės veiklos formų. Bent jau ten jo šaknys. Tačiau tai tokia an- 
tiįstatyminė veikla, kurią „kalinimo sistema“ ir visi jos atsiša- 
kojimai persmelkė, suskaidė, izoliavo, persunkė, organizavo, 
įspraudė tam tikrame pasaulėlyje ir pavertė instrumentu kitų 
antiįstatyminės veiklos formų atžvilgiu. Vienu žodžiu, įstatymas 
ir nelegali praktika sudaro juridinę opoziciją, o antiįstatyminė 
veikla ir nusikalstamumas atsiduria strateginėje opozicijoje. 
Užuot konstatavus, kad kalėjimui nesiseka išnaikinti nusikal- 
timų, turbūt reikėtų priimti hipotezę, kad kalėjimui itin pavyko 
produkuoti nusikalstamumą - specifinę, politiškai arba ekono- 
miškai mažiau pavojingą, galų gale net naudingą antiįstatyminės 
veiklos formą; produkuoti nusikaltėlius, kurių pasaulis iš pa- 
žiūros marginalizuotas, tačiau centralizuotai kontroliuojamas; 

produkuoti nusikaltėlį kaip patologiškai nesveiką subjektą. Ka- 
lėjimą lydėjo sėkmė, nes kovose dėl įstatymo ir antiįstatyminės 
veiklos jis išskyrė naują rūšį - „nusikalstamumą“. Matėme, kaip 
kalinimo sistema pažeidėją pakeitė „nusikaltėliu“, kaip teisinėje 
praktikoje ji atvėrė Žinių kaupimo perspektyvą. O dabar nusi- 
kalstamumą, kaip objektą, konstituojantis procesas neatskiria- 
mas nuo politinio antiįstatyminės veiklos skaidymo išskiriant 
atskirą nusikalstamumo pavidalą. Kalėjimas yra šiuos du mecha- 
nizmus jungiantis šarnyras. Jo padedami jie be perstojo stiprina 
vienas kitą, objektyvuoja nusikalstamumą anapus nusižengimų 
, sustingdo nusikalstamumo uolą antiįstatymiškumo tėkmėje. 
Kalėjimą lydi tokia sėkmė, kad po pusantro „nesėkmės“ šimt- 
mečio jis vis dar egzistuoja, produkuoja tuos pačius efektus ir 
vis dėlto labai nenorima jo atsisakyti. 


+ 


Tad suėmimo bausmė gamina - ir tai, be abejonės, paaiškina jos 
ilgaamžiškumą - uždarą, atskirą ir naudingą antiįstatyminės 
veiklos formą. Nusikalstamumo grandinė nėra antrinis produk- 
tas, kurį tiekia baudžiantis, tačiau perauklėti nesugebantis kalė- 
jimas; tai tiesioginis padarinys tos baudžiamosios sistemos, kuri 
antiįstatyminės praktikos valdymo tikslais kai kurias jos formas 
investuoja į „baudimo-reprodukavimo“ mechanizmą, o vienas 
varomųjų jo sraigtelių ir yra įkalinimas. Tačiau kodėl ir kaip 
kalėjimas pasitelkiamas nusikalstamumo gamybai, su kuriuo jis 
tarsi turėtų kovoti? 

Nusikalstamumo, kaip uždaros antiįstatyminės veiklos formos, 
sukūrimas teikia keletą pranašumų. Pirmiausia, jis yra kontro- 
liuojamas (individai paženklinami, į grupes infiltruojami agentai, 
organizuojamas abipusis šnipinėjimas): miglotą knibždėlyną gy- 
ventojų, nusigriebiančių atsitiktinės antiįstatyminės veiklos, kuri 
bet kada gali peraugti į kažką svarbesnio, arba tas neaiškias val- 
katų gaujas, kurias pakeliui arba susidėjus aplinkybėms papildo 


Antiįstatyminė veikla ir nusikalstamumas 329 


bedarbiai, elgetos, vengiantys karinės tarnybos asmenys ir ku- 
rios kartais išsipučia, kaip tai atsitikdavo XVIII amžiaus pabai- 
goje, virsdamos bauginančia plėšimo ir maišto jėga, pakeičia pa- 
lyginti riboto dydžio ir uždara grupė individų, kurie nė akimirką 
nelieka be priežiūros. Be to, šį užsisklendusį savyje nusikals- 
tamumą galima pastūmėti mažiau pavojingos antiįstatyminės 
veiklos link. Nusikaltėliams, kontrolės organų nustumtiems į 
visuomenės pakraštį, atsidūrusiems apverktinose sąlygose, pra- 
radusiems ryšį su plačiaisiais gyventojų sluoksniais, kurie būtų 
galėję juos palaikyti (kaip būdavo palaikomi kontrabandininkai 
arba kai kurie banditai”), nori nenori tenka pasitenkinti vietinio 
pobūdžio, žavesį praradusiais, politiškai nebepavojingais ir eko- 
nomiškai nebežalingais nusikaltimais. Be to, tokia koncentruota, 
kontroliuojama ir nuginkluota antiįstatyminė veikla gali būti 
tiesiogiai naudinga. Izoliuotas nuo kitų antiįstatyminės veiklos 
formų, verdantis pats savo sultyse, pasinėręs į kriminalinį smur- 
tą, nuo kurio dažnai pirmiausia nukenčia vargingosios klasės, iš 
visų pusių apgultas policijos, grasomas ilgomis kalėjimo baus- 
mėmis, paskui - galutinai „sugadintu“ gyvenimu, nusikalsta- 
mumas, tas pavojingas ir dažnai priešiškas „kitoks pasaulis“, 
stabdo arba bent išlaiko tame pačiame pakankamai žemame 
lygyje kasdienę antiįstatyminę praktiką (vagišiavimą, buitinį 
smurtą, įstatymų nepripažinimą arba iškraipymus), neleidžia jai 
išsilieti akivaizdžiais pavidalais, tarytum pamoką, kurios kadai- 
se tikėtasi iš egzekucijos Ziaurybiu, dabar duotų ne tiek baudimo 
griežtumas, kiek vieša, paženklinta paties nusikalstamumo eg- 
zistencija: jis tarsi iš šalies padeda suvaldyti kitas liaudies anti- 
įstatyminės veiklos formas 

Tačiau nusikalstamumas turi ir kitokias tiesioginio panau- 
dojimo galimybes. Į galvą ateina kolonizacijos pavyzdys. Nors 
jis ir nėra pats įtikinamiausias; juk Restauracijos laikotarpiu 
Deputatų rūmai arba departamentų tarybos ne kartą reikalavo 


42 Plg. E.J. Hosbawm, Les Bandits, vertimas į prancūzų kalbą, 1972. 

deportuoti nusikaltėlius iš esmės dėl to, kad palengvintų fi- 
nansinę viso įkalinimo aparato išlaikymo naštą; nepaisant visų 
Liepos monarchijos valdymo metais kurtų projektų nediscip- 
linuotus kareivius, prostitutes ir pamestinukus panaudoti Al- 
žyro kolonizacijai, 1854 metų įstatymas nedviprasmiškai išbrau- 
kė šią koloniją iš katorgų sąrašo. Deportacija į Gvijaną arba 
vėliau - į Naująją Kaledoniją faktiškai neturėjo realaus ekono- 
minio turinio, nors nuteistieji ir buvo įpareigojami, atlikus baus- 
mę, dar mažiausiai tiek pat laiko nepalikti kolonijos (kai kuriais 
atvejais tai turėdavo trukti kone visą gyvenima).* Faktiškai, 
atskiru ir kartu manipuliuojamu nusikalstamumo pasauliu daž- 
niausiai naudotasi įstatymiškumo paribiuose. Tai reiškia, kad 
XIX amžiuje ten taip pat suformuojama subordinuota antiįsta- 
tyminės veiklos rūšis, kurios paklusnumą garantuoja jai suteik- 
tas nusikalstamumo pavidalas su visomis iš to išplaukiančiomis 
priežiūros priemonėmis. Nusikalstamumas - pažabota antiįsta- 
tyminė veikla - tampa savotiška korta dominuojančių grupių 
antiįstatyminėje veikloje. Šiuo požiūriu būdingas prostitucijos 
tinklų kūrimasis XIX amžiuje“: prostitutes kontroliuoja polici- 
jos ir sveikatos apsaugos darbuotojai, jos reguliariai sodinamos 
į kalėjimą, plačiu mastu steigiami viešieji namai, rūpestingai 


* Apie deportavimo problemą plg. F. de Barbė Marbois (Observations sur les 
votes de 41 conseils gėnėraux) ir diskusiją tarp Blosseville'io ir La Pilorgerie 
(dėl Botany Bay). O Burė, pulkininkas Marengo ir L. de Carnė kūrė ir nusi- 
kaltėlių panaudojimo Alžyrui kolonizuoti projektus. 

“ Vienas pirmųjų tokios veiklos bandymų buvo policijos kontroliuojamų 
viešnamių steigimas 1823 metais, kuriuo buvo toli peržengtos ribos, nu- 
brėžtos 1791 metų liepos 14 dienos įstatymo dėl prostitucijos namų prie- 
žiūros. Žr. šia tema rankraščių rinkinius Policijos prefektūroje (20-26). At- 
kreiptinas dėmesys į policijos prefekto 1823 metų birželio 14 dienos aplink- 
raštį: „Natūralu, kad prostitucijos namų steigimas negali patikti nė vienam 
žmogui, kuris neabejingas visuomenės moralei; aš visiškai nesistebiu, jog 
ponai policijos komisarai kiek galėdami priešinasi šių namų steigimui jų 
kvartaluose [...]. Policija manytų daug padariusi viešosios tvarkos labui, jeigu 
jai pavyktų uždaryti prostituciją viešnamiuose, kuriuos ji galėtų nuolatos ir 
visus vienodai kontroliuoti ir kurie tuo atveju neišvengtų priežiūros.“ 

palaikoma prostitucijos pasaulio hierarchija, jį supa informa- 
toriai iš nusikaltėlių tarpo — visa tai leido per tarpinių grandžių 
eilę gauti milžinišką pelną iš seksualinio pasitenkinimo, kurį kas- 
dienis, vis primygtinesnis moralizavimas nuvijo vos ne į pogrin- 
dį ir tuo pakėlė jo kainą. Formuojant malonumo kainą, iš už- 
gniaužto seksualumo organizuojant verslą ir gaunant iš to pelną 
nusikalstamas pasaulis veikė ranka rankon su savanaudžiu puri- 
tonizmu tarsi koks nelegalus antiįstatyminės praktikos mokesčių 
rinkéjas.* Prekyba ginklais, alkoholiniais gėrimais (į sauso įsta- 
tymo šalis) arba — naujaisiais laikais — narkotikais taip pat yra 
šio „naudingo nusikalstamumo“ pavyzdys: aplink bet kokį įsta- 
tymišką draudimą susikuria antiįstatyminės praktikos laukas, 
kurio kontrolę užtikrina ir nelegalų pelną garantuoja tokie pat 
antiįstatymiški elementai, bet manipuliuojami dėl jiems suteikto 
nusikalstamumo pavidalo. Nusikalstamumas yra antiįstatymi- 
nės veiklos valdymo ir eksploatavimo instrumentas. 

Jis tampa įrankiu ir tai antiįstatyminei veiklai, kurią pasitelkia 
pati valdžia. Dar gerokai prieš XIX šimtmečio pradžią nusikal- 
tėlius naudota politiniais tikslais - kaip šnipus, informatorius, 
provokatorius.** Tačiau tikrąjį mastą ši praktika įgavo po Re- 
voliucijos: reikėjo iš vidaus ardyti politines partijas ir darbininkų 
susivienijimus, samdytų smogikų rankomis susidoroti su strei- 
kininkais ir maištininkais, organizuoti pogrindinę policiją, tie- 
siogiai bendradarbiaujančią su legaliąja ir, reikalui esant, pa- 
remsiančią ją susidūrimuose - tokią ajuridinę valdžios veiklą iš 


+ Parent-Duchatelet knygoje Prostitution à Paris (1836) aprašomas būtent šis 
nusikalstamo pasaulio susijungimas su prostitucija po policijos ir baudžia- 
mųjų institucijų sparneliu. Kolonizavimą puikiai iliustruoja į JAV transplan- 
tuotos italų mafijos pavyzdys, kuria buvo pasinaudota tiek vystant nelegalų 
verslą, tiek siekiant politinių tikslų. 

* Apie nusikaltėlių vaidmenį policinės ir ypač politinės priežiūros srityje 
žr. Lemaire'o pranešimą. Tarp „skundikų“ daug tokių, kurie „patys laukia 
malonės“. „Paprastai tai būna blogi subjektai, kurie padeda atrasti dar blo- 
gesnius už juos. Beje, jeigu kas nors kartą patenka į policijos registracijos 
knygas, jis daugiau niekada neišleidžiamas iš akių.“ 

dalies vykdė manevrinis dalinys, sudarytas iš nusikaltėlių - tarsi 
kokia nelegali policija ir valdžios kariuomenės rezervas. Atrodo, 
kad Prancūzijoje ši praktika pasiekė savo apogėjų maždaug 1848 
metų revoliucijos laikotarpiu ir paėmus valdžią Liudvikui Na- 
poleonui.* Galima sakyti, kad nusikalstamumas, sutvirtėjęs į 
kalėjimą orientuotoje baudžiamojoje sistemoje, nukreipė anti- 
įstatymiškumo tėkmę nelegaliais dominuojančios klasės pelno 
ir valdžios kanalais. 

Izoliuotos ir nusikalstamume užsklęstos antiįstatyminės veik- 
los atsiradimas neįmanomas be policinės kontrolės priemonių. 
Sekami visi be išimties gyventojai, viešpatauja budrumas „ty- 
lus, paslaptingas, nepastebimas [...] tai vyriausybės akis, nuo- 
latos atmerkta, be kokios nors prievartos stebinti absoliučiai vi- 
sus piliečius [...]. Jai nereikalinga įstatymo raidė.“ Sekami (kaip 
numatyta 1810 metų kodekse) išėjusieji laisvėn nusikaltėliai ir 
visi tie, kurie, kartą turėję rimtų nemalonumų su teisingumu, 
įstatymo požiūriu vėl gali pasikėsinti į visuomenės ramybę. 
Tačiau sekami ir tie visuomenės sluoksniai bei grupės, apie kurių 
keliamą pavojų signalizuoja šnipai ir informatoriai — beveik visi 
anksčiau buvę nusikaltėliai ir todėl kontroliuojami policijos: 
nusikalstamumas, vienas iš policinio sekimo objektų, tampa 
privilegijuotu policijos instrumentu. Visos šios priežiūros rūšys 
turi iš dalies oficialią, iš dalies slaptą hierarchiją (Paryžiaus po- 
licijoje iš esmės tokia buvo „saugumo tarnyba“, kurioje, be „ma- 
tomų agentų“ - inspektorių ir brigadininkų, dar dirbo „slaptieji 
agentai“ ir informatoriai — vienus tai daryti vertė bausmės baimė, 
kitus masino žadamas atlygis*”). Be to, jos sukuria dokumen- 
tavimo sistemą, kurios pagrindinis uždavinys yra nustatyti ir 
identifikuoti nusikaltėlius: prie arešto orderio ar prisiekusiųjų 


* K. Marx, Le 18-Brumaire de Louis-Napolėon Bonaparte, Ed. Sociales, 1969, 
p. 76-78. 

* A. Bonneville, Des institutions complėmentaires du systėme pėnitencier, 1847, 
p. 397-399. 

Y Plg. H.A. Fregier, Les Classes dangereuses, 1840, I, p. 142-148. 

teismo nuosprendžio būtinai pridedamas nusikaltėlio aprašymas, 
jis įtraukiamas į kalėjimo suimtųjų registrus, prisiekusiųjų teismų 
ir baudžiamųjų bylų kolegijų registracijos knygų nuorašai kas trys 
mėnesiai siunčiami į teisingumo ministeriją ir generalinę policiją, 
kiek vėliau vidaus reikalų ministerijoje sudaromas didysis re- 
gistras, kuriame abėcėlės tvarka glaustai pakartojami visi iki tol 
sukaupti duomenys, apie 1833 metus pradedama naudoti „gam- 
tininkų, bibliotekininkų, pirklių, verslininkų pavyzdžiu“ sukurta 
individualių kortelių arba bylų sistema, kurią lengva papildyti 
naujais duomenimis ir kartu su ieškomo individo vardu užfiksuoti 
visas jo suradimą palengvinančias žinias.“ Nusikalstamumas, 
tiekiantis šešėlinius bendradarbius ir sykiu įteisinantis [savo bu- 
vimu] visuotinį visuomenės valymą, pasitelkiamas nuolatiniam 
gyventojų sekimui — tai aparatas, padedantis pačių nusikaltėlių 
rankomis kontroliuoti visą socialine erdve. Nusikalstamumas 
funkcionuoja kaip politinė sekykla. Gerokai vėliau, po polici- 
ninkų, ja savo tikslams pasinaudojo ir statistikai bei sociologai. 
Tačiau tokia priežiūra galėjo funkcionuoti tik poroje su ka- 
lėjimu. Jame audžiamas laisvėn paleidžiamų individų kontrolės 
tinklas, verbuojami informatoriai ir klesti abipusiai įskundimai, 
jame užmezga ryšius pažeidėjai; šitaip sparčiau formuojasi užsi- 
daręs savyje, tačiau lengvai kontroliuojamas nusikalstamumo 
pasaulis: o kalėjimą lydinčio nepritapimo efektais (nedarbas, 
draudimas išvykti, gyvenamosios vietos apribojimas, lygtinai 
atliekama bausmė) nevaržomai naudojamasi, buvusius kalinius 
verčiant atlikti jiems skiriamas užduotis. Kalėjimas ir policija 
yra broliai dvyniai: darbuodamiesi ranka rankon jie visame anti- 
įstatymiškumo lauke diferencijuoja, izoliuoja nusikalstamumą 
ir panaudoja jį savo tikslais. Iš antiįstatyminės veiklos sistema 
policija-kalėjimas „iškerpa“ manipuliuojamą nusikalstamumą. 
Toks nusikalstamumas yra šios sistemos produktas; tačiau jis 
tampa ir sistemos dantračiu bei instrumentu. Turbūt reikėtų 


% A. Bonneville, De la récidive, 1844, p. 92-93. 

kalbėti apie policijos-kalėjimo-nusikalstamumo vienumą, kurį 
sudarantys elementai remia vienas kitą ir susipančioja niekuo- 
met nepertraukiama grandine. Policinė priežiūra tiekia kalėjimui 
pažeidėjus, šis juos transformuoja į nusikaltėlius, pastarieji tam- 
pa policijos kontrolės objektu ir parankine priemone, o kai kurie 
iš jų reguliariai vėl grąžinami į kalėjimą. 

Nėra baudžiamosios sistemos, skirtos persekioti bet kokiai 
antiįstatyminei veiklai ir tam tikslui pasitelkiančios policiją kaip 
pagalbinę priemonę, o kalėjimą - kaip baudimo instrumentą, net 
jeigu jos rėčio dugne liktų netirpaus „nusikalstamumo“ nuosėdų. 
Šioje teisingumo sistemoje reikėtų įžvelgti diferencijuotos antiįsta- 
tymiškumo kontrolės instrumentą. Kriminalinis teisingumas yra 
legalus šios kontrolės garantas ir pagrindinis jos įgyvendinimo 
variklis. Tai tarsi koks laidininkas bendrojoje antiįstatymiškumo 
ekonomijoje, kurios kiti nariai (ne žemiau, bet greta teisingumo 
sistemos) yra policija, kalėjimas ir nusikalstamumas. Teisingumą 
paminanti policija, jam oponuojanti kalinimo institucijos inerci- 
ja — čia nesama kažko naujo, tai nėra sklerozės ar palaipsnio val- 
džios perėmimo padarinys. Tai struktūrinė ypatybė, būdinga 
moderniosiose visuomenėse funkcionuojantiems baudimo me- 
chanizmams. Teisininkai gali sakyti ką tik nori, tačiau baudžiamoji 
sistema, jos teatrališkas aparatas skirtas tenkinti kasdieniams po- 
reikiams to pusiau tamsoje skendinčio kontrolės aparato, kuris 
suvienija policijos ir nusikalstamumo pastangas. Negalima sa- 
kyti, kad teisėjai būtų neklusnūs šio aparato tarnautojai.?! Kiek 


51 Esama labai ankstyvų liudijimų apie įstatymo tarnų pasipriešinimą šiam 
procesui dar Restauracijos laikais (tai įrodo, kad šis reiškinys nėra naujų 
laikų padaras). Ypač didelės problemos iškilo panaikinant arba, tikriau 
tariant, perkvalifikuojant iš Napoleono laikų paveldėtą policiją. Tačiau sun- 
kumų buvo ir paskui. Plg. kalbą, kurią pasakė 1825 metais užimdamas savo 
postą Belleyme'as ir kuria jis pabandė atsiriboti nuo savo pirmtakų: „Mums 
atviri legalūs keliai [...]. Baigę įstatymo mokyklą, mokęsi tokioje garbingoje 
teisėjų korpuso mokykloje [...] mes esame pagalbinės priemonės teisingumo 
rankose“ (plg. M. de Belleyme, Histoire de l’ Administration). Žr. taip pat labai 
įdomų Molėne'o pamfletą De la libertė. 

leidžia galimybės jie prisideda formuojant nusikalstamumą, tai 
yra diferencijuoja antiįstatyminės veiklos formas ir padeda do- 
minuojančios klasės antiįstatyminei veiklai kontroliuoti, kolo- 
nizuoti ir panaudoti kai kurias iš jų. 

Šį procesą, trisdešimtaisiais ir keturiasdešimtaisiais XIX am- 
žiaus metais įgavusį pagreitį, simbolizuoja dvi figūros. Pirmiau- 
sia Vidocgas. Jis buvo" senojo kirpimo antiįstatyminės veiklos 
dalyvis, savo šimtmečio Gilis Blasas, greitai ritęsis blogiausiu 
keliu: skandalai, nuotykiai, apgavystės, kurių auka dažniausiai 
tapdavo jis pats, peštynės ir dvikovos; tarnyba kariuomenėje ir 
dezertyravimas, ryšiai su prostitutėmis, lošėjais, kišenvagiais, o 
netrukus - ir su didelėmis plėšikų gaujomis. Tačiau beveik mi- 
tinę aureolę, kuria jį apgaubė amžininkai, jis pelnė ne dėl savo 
praeities, turbūt kiek pagražintos, ir ne dėl to, kad pirmą kartą 
istorijoje buvęs katorgininkas, išpirkdamas kaltę ar tiesiog pa- 
pirktas, tapo policijos viršininku, o greičiausiai dėl to, kad jo 
asmenyje akivaizdžiai savo dviprasmiškumą pademonstravo 
nusikalstamumas - policijos aparato objektas ir instrumentas, 
tos policijos, kuri kovoja prieš jį ir kartu su juo. Vidocgas ženk- 
lina akimirką, kai nuo kitų antiįstatyminės veiklos formų at- 
skirtas nusikalstamumas susilieja su valdžia ir atsisuka prieš jas 
pačias. Tada tiesiogiai susijungia policijos ir nusikalstamumo 
institucijos. Tai nerimą kelianti akimirka, nes kriminalinė sfera 
tampa vienu iš valdžios dantračių. Ankstesniesiems Simtme- 
čiams ramybės nedavė karaliaus figūra - vykdanti teisingumą, 
tačiau nusikaltimais susitepusi pabaisa. Dabar kyla kita grės- 
mé - slapta ir nešvari santarvė tarp įstatymą vykdančiųjų ir jį 
laužančiųjų. Baigiasi šekspyriškasis amžius, kai suverenumas 
ir šlykštumas susipindavo viename asmenyje; netrukus prasidės 
kasdienė policinės valdžios melodrama, kur nusikaltimas ir val- 
džia kaip sėbrai veiks ranka rankon. 


52 Verti dėmesio tiek Mėmoires, publikuoti jo vardu, tiek Histoire de Vidocą 
racontée par lui-méme. 

Vidocgui priešinga figūra yra jo amžininkas Lacenaire'as. Gali 
nustebinti ta ženkli vieta, kurią jis amžiams užsitikrino nusi- 
kaltimo estetų rojuje: kad ir turėdamas gerų norų, naujokui bū- 
dingo uolumo, jis tepadaré - ir gana nemokšiškai — keletą ne- 
reikšmingų nusikaltimų. Įtarimai skundimu buvo tokie dideli, 
kad kalėjimo administracija turėjo ginti jį nuo jo mirties troškusių 
kalinių.“ Būtent Liudviko Pilypo laikų Paryžiaus aukštuomenė 
prieš egzekuciją sukėlė jam tokias ovacijas, kad nesuskaičiuojami 
vėlesni literatūriniai prisikėlimai tebuvo, galima sakyti, tik aka- 
deminė pagarbos duoklė. Jo šlovė neturi nieko bendro nei su jo 
nusikaltimų užmoju, nei su jų sumanymo gilumu; priešingai, 
stebina jų vaikiškumas. Tačiau ją didele dalimi lėmė Lacenaire'o 
gyvenime ir kalbose išryškėjęs antiįstatyminės veiklos ir nusi- 
kalstamumo ryšys. Sukčiavimas, dezertyravimas, vagišiavimas, 
kalėjimas, kameros pažinčių atnaujinimas laisvėje, abipusis šan- 
tažas, pakartotiniai nusikaltimai ir galop nepavykęs bandymas 
nužudyti - visa tai rodo, kad Lacenaire'as yra „nusikaltėlis“. Ta- 
čiau jame, bent virtualiai, slypėjo antiįstatyminės veiklos per- 
spektyva, kuri dar visai neseniai kėlė tokį pavojų: šis nenusisekęs 
mažytis buržua, baigęs gerą koležą, mokantis sklandžiai kalbėti 
ir rašyti, viena karta anksčiau būtų tapęs revoliucionieriumi, ja- 
kobinu, karalžudžiu.?** Robespierre'o laikais toks įstatymų nepai- 
symas iš karto būtų įėjęs į istoriją. Jis gimęs 1800 metais, maždaug 
kaip ir Stendhalio Žiuljenas Sorelis, tad jo asmenyje įžvelgiame 
tokių galimybių pėdsakų: tačiau pasitenkinta buvo vagystėmis, 
žmogžudystėmis ir įskundinėjimais. Visos šios virtualybės virto 
smulkaus masto nusikalstamumu: šia prasme Lacenaire'o pavyz- 
dys nuramina. O išryškėjo jos tik jo kalboje apie nusikaltimo teo- 
riją. Lacenaire'o mirties akimirką nusikalstamumas triumfuoja, 
o antiįstatyminė veikla patiria pralaimėjimą, arba, tikriau sakant, 


53 Šį kaltinimą nesigilindamas pakartojo Canler, Mémoires (perleisti 1968), p. 15. 
` Apie tai, kuo būtų galėjęs, amžininkų akimis žiūrint, tapti Lacenaire'as, 
žr. dosjė, kurį sudarė ir pateikė M. Lebailly savo parengtame Lacenaire'o 
Mėmoires leidime (1968, p. 297-304). 

dalį antiįstatyminės veiklos pasisavina nusikalstamumas, o dalis 
jos pasuka nusikaltimo estetikos link, tai yra link meno, skirto 
privilegijuotoms klasėms. Lacenaire'o ir Vidocgo simetriškumas 
leido toje pačioje epochoje užsklęsti nusikalstamumą savyje, kons- 
tituojant iš jo uždarą ir kontroliuojamą pasaulį, ir policinės tech- 
nikos link pastūmėti ištisą nusikalstamos praktikos tinklą, virs- 
tantį legalia antiįstatymine veikla, kuria užsiima valdžia. Tėra 
vienintelė priežastis, kodėl Paryžiaus buržuazija kėlė ovacijas 
Lacenaire'ui, kodėl jo vienutę lankė įžymūs svečiai, kodėl pas- 
kutinėmis gyvenimo dienomis jis buvo nuo galvos iki kojų api- 
piltas pagarbos ženklais — tas, kurį kalėjimo plebsas norėjo anks- 
čiau už teisėjus nubausti mirties bausme, kuris teisme iš kailio 
nėrėsi, kad užsitemptų savo sėbrą Francois ant ešafoto: taip bu- 
vo garbinamas asmuo, simbolizavęs į nusikalstamumo rėmus 
isprausta ir diskursu virtusią — taigi dvigubai nukenksminta — 
antiįstatyminę veiklą. Buržuazija čia atrado naują pramogą, kurios 
galimybių neišsėmė iki šiol. Nereikia pamiršti, kad Lacenaire'o 
mirties bausmės sukeltas triukšmas paliko be atgarsio Fieschi 
pasikėsinimą į Liudviko Pilypo gyvybę. Fieschi, vienas pasku- 
tiniųjų karalžudžių, — visiška priešingybė smulkiojo nusikals- 
tamumo bangai, užliejančiai politinio smurto areną. Ir nereikia 
pamiršti, kad ši mirties bausmė įvykdyta likus keletui mėnesių 
iki paskutinės katorgininkų kolonos ir ją lydėjusių skandalingų 
įvykių. Šių dviejų švenčių keliai istorijoje susikirto, o Francois, 
Lacenaire'o sėbras, be kita ko, buvo vienas iš labiausiai į akis kren- 
tančių personažų toje liepos 19 dienos katorgininkų kolonoje.” 


55 1835-1836 metų ratas: Fieschi paskirta tėvažudžių ir karalžudžių bausmė 
buvo viena iš priežasčių, kodėl Rivičre'as, tėvažudys, buvo nuteistas mirti, 
nepaisant memorandumo, kurio nuostabą keliantį turinį, be jokios abejonės, 
užgožė Lacenaire'o spektaklis, jo procesas ir jo raštai, Sūretė vadovo dėka 
(su šiokiomis tokiomis kupiūromis) išspausdinti 1836 metais, keletas mė- 
nesių prieš tai, kai jo sėbras Francois katorgininkų kolonoje, traukiančioje į 
Brestą, suvaidino vieną iš paskutiniųjų kalėjimo mugės vaidinimų. Štai jums 
ratas: antiįstatyminės veiklos ir nusikalstamumo, nusikaltimo diskursų ir 
diskursų apie nusikaltimus ratas. 

Viena tų švenčių pratęsė senuosius egzekucijos ritualus, rizikuo- 
dama atgaivinti nusikaltėlius stebinčios liaudies antiįstatyminę 
veiklą. Tai reikėjo uždrausti, nes nusikaltėlio vieta dabar buvo tik 
nusikalstamumui skirtoje erdvėje. Antroji pradėjo privilegijuo- 
tųjų klasių antiįstatyminės veiklos teoretizavimo žaidimą; arba, 
tikriau tariant, ženklino momentą, kada politinė ir ekonominė 
antiįstatyminė veikla, kuria de facto užsiiminėjo buržuazija, įgijo 
teorinį ir estetinį matmenį: kalbant apie Lacenaire'ą, vartotas 
terminas „nusikaltimo metafizika“. 1849 metais išspausdintas 
L’ Assassinat considéré comme un des Beaux-Arts*. 


+ 


Reikia aiškiai suprasti, kas yra nusikalstamumo produkavimas 
ir jo susiliejimas su baudžiamuoju aparatu: tai nėra visiems lai- 
kams pasiektas rezultatas, tai taktika, koreguojama atsižvelgiant 
į tai, kiek priartėta prie tikslo. Akivaizdu, kad policijos-kalejimo 
sistema atskiria nusikalstamumą nuo kitų antiįstatyminės veik- 
los rūšių, atsuka jį prieš jas, kolonizuoja dominuojančių klasių 
antiįstatyminės veiklos naudai; kita vertus, ją lydėjo nuolatinis 
pasipriešinimas, atvira kova ir neigiama reakcija. Buvo sunku, 
ypač miestuose, suręsti barjerą tarp nusikaltėlių ir visų kitų 
gyventojų sluoksnių, iš kurių jie patys buvo kilę ir su kuriais 
juos tebesiejo glaudūs ryšiai.“ Ilgai ir atkakliai buvo bandoma 
tai padaryti. Imtasi „moralizuoti“ vargingųjų klases, nes tai, be 
kita ko, turėjo gyvybinės svarbos tiek ekonominiu, tiek politi- 
niu požiūriu (supažindinta su vadinamaisiais „įstatymų pagrin- 
dais“, be kurių nebeišsiverčiama kodeksų sistemai pakeitus pa- 
pročius; mokyta elementariausių švaros ir taupymo taisyklių; 
muštru diegta paklusnumas darbe, reikalauta gyvenamosios 


* „Nužudymas - vienas iš dailiųjų menų“ (pranc.). 

*“ XVIII amžiaus pabaigoje Colguhounas pademonstruoja, kaip sunku šią 
užduotį įgyvendinti tokiame mieste kaip Londonas. Traitė de la police de 
Londres, vertimas į prancūzų kalbą, 1807, I, p. 32-34; p. 299-300. 

vietos ir šeimos stabilumo ir t.t.). Išradingais metodais kurstytas 
liaudies sluoksnių priešiškumas nusikaltėliams (buvę kaliniai 
panaudojami kaip informatoriai, šnipai, streiklaužiai, smogikai). 
Nusižengimai - kuriuos darbininkai reikalavo laikyti politiniais — 
žiauriems įstatymams dėl darbo knygelių, streikų, darbininkų 
draugijų ir susivienijimų“? sistemingai maišomi su kriminaliniais 
nusikaltimais. Darbininkų akcijoms kone ištisai metami kalti- 
nimai, kad jas jeigu ne suorganizavo, tai bent inspiravo nusikal- 
tėliai.?? Teismo nuosprendžiai darbininkams dažnai daug griež- 
tesni negu vagims.” Kalėjimuose šių dviejų kategorijų nuteistieji 
laikomi kartu ir dėmesingiau elgiamasi su kriminaliniais kaliniais, 
o žurnalistai arba politikai gali tikėtis didžiąją dalį laiko praleisti 
atskirai. Trumpai tariant, naudojama painiavos taktika, kurios 
tikslas — sukurti nuolatinio konflikto būseną. 

Dar reikėtų prisiminti, kaip iš kailio nertasi stengiantis uždėti 
norimą tinklelį nusikaltėlių percepcijai: jie visai greta, visur esan- 
tys ir bauginantys. Tuo užsiima įvykių kronikos, tiesiog užplūs- 
tančios dalį spaudos ir netgi virstančios atskirais laikraščiais.“ 
Kasdienė kriminalinės kronikos gražbylystė pripratina prie min- 
ties, kad teisminė ir policinė visuomenės kontrolė nėra jau tokia 
didelė blogybė; ji diena iš dienos raportuoja apie valstybėje vyks- 
tantį mūšį su beveidžiu priešu; tai savotiškas karo biuletenis, 
skelbiantis apie pavojų arba pergalę. Iš pažiūros priešingas vaid- 
muo tenka kriminaliniam romanui, Zengianciam pirmuosius 
žingsnius laikraščių puslapiuose ir pigioje literatūroje. Jis turi 
parodyti, kad nusikaltėlis priklauso visiškai kitam pasauliui, 


7 „Jokia kita klasė nevergauja tokiam priežiūros režimui. Atrodytų, kad 
kategorijai, kuri dabar vadinama pavojingąja visuomenės klase.“ (L'Atelier, 
5-ieji leidimo metai, nr. 6, 1845 kovas; čia kalbama apie darbo knygeles.) 

58 Plg., pavyzdžiui, J.B. Monfalcon, Histoire des insurrections de Lyon, 1834, 
p. 142. 

 Plg. L'Atelier, 1840, spalis, arba dar La Fraternité, 1847, liepa-rugpjūtis. 

60 Be Gazette des tribunaux ir Courrier des tribunaux, dar ir Journal des con- 
cierges. 

neturinčiam jokio ryšio su visiems pažįstamu kasdieniu gyve- 
nimu. Iš pradžių šį svetimumą įkūnijo padugnių (Les Mystėres 
de Paris, Rocambole), paskui beprotybės (ypač antrojoje amžiaus 
pusėje), o galiausiai - paauksuoto nusikaltimo, „kilnaus“ nusi- 
kalstamumo (Arsėne Lupin) pasaulis. Per šimtmetį su trupučiu 
kriminalinė kronika, susijungusi su detektyvine literatūra, pa- 
leido į pasaulį nesuskaičiuojamą daugybę „pasakojimų apie nu- 
sikaltimus”, kuriuose nusikalstamumas pateikiamas kaip esantis 
visai greta ir kartu visiškai svetimas, nuolatos grasantis kasdie- 
niam gyvenimui, tačiau toks tolimas ir kilme, ir motyvais, o jo 
veikla tokia kasdieniška ir kartu egzotiška. Toks dėmesys ir toks 
prašmatnus diskursas nubrėžia aplinkui jį ribą, kurios jis, nors 
visaip aukštinamas, negali peržengti. Ar šiame baugiame nusi- 
kalstamume, atėjusiame iš tokių svetimų sferų, bent viena anti- 
įstatyminės veiklos forma atpažintų save?.. 

Šitokia daugialypė taktika atnešė savo vaisius: tai įrodo liau- 
dies laikraščių kampanijos prieš prievartini darbą“!; prieš „ka- 
lėjimų komfortą“; už tai, kad kaliniams tektų patys sunkiausi ir 
pavojingiausi darbai; prieš pernelyg didelį filantropų dėmesį 
nusikaltėliams; prieš literatūrą, kuri išaukština nusikaltimą“*; tai 
įrodo ir nepasitikėjimas, kurį darbininkų judėjimas juto buvu- 
siems kriminaliniams kaliniams. „Auštant XX amžiui, - rašo 
Michele Perrot, — kalėjimas, apsuptas aukščiausio iš mūrų - 
paniekos, galiausiai virsta nepopuliarių žmonių buveine.““ 


él Plg. L'Atelier, 1844 birželis, peticija Paryžiaus Tarybai, reikalaujanti, kad 
kaliniai dirbtų „kenksmingus ir pavojingus darbus“; 1845 metų balandžio 
mėnesį tame pačiame laikraštyje pasakojama apie Bretanės patirtį, kur gana 
daug karo belaisvių mirė nuo drugio, klodami kanalizaciją. 1845 metų lap- 
kritis — kodėl kaliniai nedirba su gyvsidabriu arba švino baltalu?.. Plg. taip 
pat 1844-1845 metų Démocratie politique. 

62 1843 metų lapkričio mėnesio L'Atelier užsipuolama knyga Les Mystères de 
Paris, nes joje per daug Žavimasi nusikaltėliais, jų įspūdinga išvaizda, ju 
kalba ir pernelyg pabrėžiama, kad nusikalstami polinkiai yra iš anksto nul- 
emti. La Ruche populaire panašiai užsipuola teatro vaidinimus. 

& Délinquance et système pénitentiaire de France au XIXe siècle (rankraštis). 

Tačiau jokiu būdu negalima sakyti, kad ši taktika triumfavo 
arba bent jau visiškai nutraukė nusikaltėlių ryšius su liaudies 
sluoksniais. Vargingųjų klasių santykį su nusižengimu, pro- 
letariato ir miesto plebso požiūrį vienas į kitą dar reikia ištirti. 
Tačiau tikra yra tai, kad 1830-1850 metų darbininkų judėjimas 
nusikalstamumą ir jo slopinimą laiko svarbia problema. Priešiš- 
kumas nusikaltėliams? Be abejo. Tačiau kartu ir mūšis dėl bau- 
džiamosios sistemos. Dažnai liaudies laikraščiuose randame po- 
litinę kriminogeninės situacijos analizę, kurioje žodis po žodžio 
paneigiama filantropijai būdinga nusikalstamumo deskripcija 
(skurdas-lengvabūdiškumas-tinginystė-girtuoklystė-yda-va- 
gystė-nusikaltimas). Nusikalstamumo šaknys glūdi ne nusikal- 
tėlio individualybėje (tai tik dingstis arba pirmoji auka), o vi- 
suomenėje: „Žmogus, kuris jus nužudo, negali jūsų nežudyti. 
Kaltas ne jis, o visuomenė arba, tikriau tariant, bloga visuomenės 
organizacija.““* Nes ji arba nesugeba patenkinti jo pamatinių 
poreikių, arba sunaikina, o gal tik nustelbia tas jo galimybes, 
siekius arba reikmes, kurios atsiskleis vėliau, padarius nusikal- 
timą: „Į nusikaltimą pastūmėja prastas išsimokslinimas, nepa- 
naudoti sugebėjimai ir jėgos, protas ir širdis, sugniuždyti pri- 
verstinio darbo dar gležname amžiuje.'*? Tačiau šie nusikaltimai 
iš reikalo arba iš prievartos, patraukdami dėmesį ir sukeldami 
visuotinį nepritarimą, maskuoja nusikaltimus, kurie juos pra- 
tęsia, o kartais — ir generuoja. Tai papiktinantis viršūnių nusi- 
kalstamumas, vargšų skurdo priežastis ir akstinas maištui. „Tuo 
metu, kai skurdas nukloja jūsų gatves lavonais, pripildo jūsų 
kalėjimus vagių ir žudikų, ką daro visi tie sukčiai iš aukštuo- 
menės pasaulio? [...] ten klesti baisiausias ištvirkimas, pasibjau- 
rėtinas cinizmas, begėdiškiausias plėšikavimas [...]. Ar nebijote 
jūs, kad vargšas, vieną dieną atsidūręs teisiamųjų suole vien už 
tai, kad ištiesęs ranką pro duoninės groteles atsilaužė gabalėlį 
duonos, taip pasipiktins, jog nepaliks akmens ant akmens iš 


% L'Humanitaire, 1841, rugpjūtis. 
65 La Fraternité, 1845, lapkritis. 

Biržos, to žvėrių urvo, kur nebaudžiamai vagiami valstybės 
turtai ir griaunama šeimų gerovė.“ Šį turtingųjų nusikalstamu- 
mą toleruoja įstatymai, bet ir pakliuvęs į jų akiratį jis tikras dėl 
teismų atlaidumo ir spaudos santūrumo.*? Štai iš kur mintis, kad 
kriminaliniai procesai gali duoti dingstį politinei diskusijai, kad 
reikia akivaizdžiai šališkų procesų arba darbininkams iškeltų 
bylų pavyzdžiais demaskuoti baudžiamosios sistemos funk- 
cionavimą: „Teismo salė nebėra, kaip anksčiau, tik ta vieta, kur 
viešai demonstruojamas mūsų epochos skurdas ir žaizdos, savo- 
tiškas įdagas, kuriuo paženklinamos apgailėtinos visuomenėje 
klestinčios netvarkos aukos - tai kartu ir arena, kur aidi kovotojų 
šūksniai.““ Štai iš kur mintis, kad politinių kalinių, - nusikal- 
tėlių, iš arti pažinusių baudžiamąją sistemą, į kurių balsą tačiau 
įsiklausoma - pareiga yra atstovauti visiems kalinamiesiems: jie 
turi apšviesti „gerąjį Prancūzijos buržua, nieko nežinantį apie 
tas bausmes, kurių savo pompastiškose kaltinamosiose kalbose 
reikalauja generaliniai prokurorai.“*? 

Šioje vėl užvirusioje diskusijoje dėl baudžiamosios sistemos 
ir jos kruopščiai išvestos sienos su nusikalstamumu pasitelkiama 
taktika, kurią galima būtų pavadinti „kriminaline antikronika”. 
Darbininkų laikraščiai aukštyn kojom apverčia tai, kas apie nusi- 
kaltimus rašoma tokiuose laikraščiuose, kaip Gazette des tribu- 
naux, kurie „siurbia kraują“, „minta kalėjimu“ ir kasdien iškabi- 
na naują „melodramatinį repertuarą“. Kriminalinė antikronika 


66 La Ruche populaire, 1842, lapkritis. 

67 Plg. La Ruche populaire (1839, gruodis) išspausdintą Vincard'o atsaką į 
Balzaco straipsnį laikraštyje Le Siėcle (Balzacas teigė, kad reikia atsargumo 
ir santūrumo, jeigu kaltinimas vagyste pateikiamas turtingajam, nes ma- 
žiausias jo nesąžiningumas tuojau pat atkreipia visų dėmesį): „Sakykite, 
pone, ranką prie širdies pridėjęs, ar nesideda kasdien visiškai priešingi 
dalykai, ar tas, kuris turi didelius turtus ir užima aukštą padėtį visuomenėje, 
neranda tūkstančių būdų, daugybės priemonių užgniaužti gėdingai bylai.“ 
6 La Fraternité, 1841, lapkritis. 

62 Almanach populaire de la France, 1839, p. 50. 

7 Pauvre Jacques, 1-ieji metai, nr. 3. 

sistemingai atkreipia dėmesį į buržuazijos nusikaltimus siekda- 
ma parodyti, kad būtent buržuazija yra „fiziškai degeneruojanti“ 
ir „morališkai pūvanti“ klasė; užuot pasakojus apie nusikal- 
timus, kuriuos padarė žmonės iš liaudies, aprašomas skurdas, į 
kurį juos įstumia jų eksploatatoriai, kurie stricto sensu juos ma- 
rina badu ir Zudo”'; rašant apie kriminalinius procesus, kur tei- 
siami darbininkai, parodoma, kokia atsakomybė tenka jų darb- 
daviams ir visai visuomenei. Žodžiu, dedamos didelės pastan- 
gos apversti aukštyn kojom tą monotonišką diskursą, kuris izo- 
liuoja nusikaltimą kaip pasibaisėtiną reiškinį ir kartu meta jo 
šešėlį ant vargingiausių klasių. 

Šioje polemikoje Fourier šalininkai, be abejo, pasistūmėjo to- 
liausiai. Jie turbūt pirmieji sukūrė politinę teoriją, kurioje, be kita 
ko, nusikaltimui priskiriama pozityvi vertė. Nusikaltimas, bū- 
damas „civilizacijos“ išdava, kartu — ir būtent dėl to — yra, anot 
jų, kovos su ja ginklas. Jame slypi jėga ir ateitis. „Visuomeninė 
tvarka, kurioje dominuoja neišvengiamo suvaržymo principas, 
ir toliau su budelio arba kalėjimo pagalba žudo tuos, kurių tvirta 
prigimtis atmeta arba niekina jos priesakus, tuos, kuriems per- 
nelyg ankšti jos vystyklai, kurie juos sutrauko ir suplėšo, - žmo- 
nes, kurie nenori likti vaikais.‘ Nėra nusikaltėliškos prigimties, 
o tik jėgų žaismas, atveriantis individams - žiūrint, kokiai klasei 
jie priklauso“? - kelią į valdžią arba į kalėjimą: gimę vargšais, 


71 1847 metų gegužės mėnesio La Fraternité diskutuojama apie Drouillard'o 
bylą ir užuolankomis užsimenama apie vagystes laivyno administracijoje 
Rošfore. 1847 metų birželio mėnesį spausdinamas straipsnis apie Boulmy 
procesa ir Cubiére—Pellaprat bylą. 1847 metų liepą-rugpjūtį rašoma apie 
Benier-Lagrange-Jussieu kyšininkavimo bylą. 

72 La Phalange, 1837, sausio 10. 

3 „Patentuota prostitucija, tiesioginė turto vagystė, vagystė su įsilaužimu, 
žmogžudystė, plėšikavimas — tai žemesniosioms klasėms; tuo tarpu miklús 
apiplėšimai, netiesioginės, rafinuotos vagystės, mokslinė žmogiškosios kai- 
menės eksploatacija, kruopščiai suplanuotos ir tobulai atliktos išdavystės, 
įmantrios suktybės, pagaliau visos tos nedorybės ir visi tie nusikaltimai, tikrai 
pelningi ir tikrai elegantiški, kuriems užkirsti kelią įstatymui kliudo pernelyg 
geras išsiauklėjimas, yra aukštesniųjų klasių monopolis“ (1838, gruodžio 1). 

šiandienos teisėjai, be abejo, užpildytų katorgas; o aukštakilmiai 
katorgininkai „posėdžiautų teismuose ir ten vykdytų teisin- 
gumą“““. Iš esmės, nusikaltimas vykusiai demonstruoja, kad 
„žmogaus prigimtis nepasiduoda jokioms represijoms“; jis laiky- 
tinas ne tiek silpnybe ar liga, kiek energijos iškrova, „Žmogiš- 
kosios individualybės protesto protrūkiu“ — neabejotinai čia 
slypi jo kerinčio žavesio priežastis. „Be nusikaltimų, kurie pa- 
žadina mumyse laviną jau atbukusių jausmų ir pusiau užgesusių 
aistrų, mes dar ilgai liktume netvarkos, kitaip sakant, bejėgiš- 
kumo nelaisvėje.“ Tad visai galimas daiktas, kad nusikaltimas 
yra politinis instrumentas, be kurio neišsiverstume mūsų visuo- 
menės išsivadavimo procese, kaip be jo neapsieita išlaisvinant 
juoduosius vergus; juk be jo būtų buvęs neįmanomas vergijos 
panaikinimas? „Nuodai, padegimai, o kartais net maištai pri- 
mena apie maudžiančias visuomenės piktžaizdes.'7* Kaliniai? 
„Nelaimingiausia ir labiausiai engiama žmonijos dalis.“ La Pha- 
lange kartais pasiduodavo tos epochos polinkiui estetizuoti nu- 
sikaltimą, tačiau darydavo tai visiškai kitu tikslu. 

Štai kodėl pasitelkiama kriminalinė kronika, kurios užduo- 
tis — ne vien atgręžti į priešininką jo paties mesta kaltinimą amo- 
ralumu, bet ir atskleisti viena kitai oponuojančių jėgų Zaisma. 
La Phalange analizuoja baudžiamąsias bylas kaip „civilizacijoje“ 
užkoduotą konfrontaciją, didieji nusikaltimai jam - ne pasibaisė- 
tinas reiškinys, o neišvengiamas sugrįžimas ir maištas to, kas buvo 
užgniaužta“, antiįstatyminė veikla - ne būtini visuomenės paribio 
atributai, o visuomenės centre verdančio mūšio grumėjimas. 

Po Vidocgo ir Lacenaire'o įveskime čia trečią personažą. Sce- 
noje jis užtruko neilgai; jo šlovė blykstelėjo tik vieną dieną. Jis 
tebuvo praeivis smulkmeniško antiįstatymiškumo lauke: trylika- 


74 La Phalange, 1838, gruodžio 1. 

75 La Phalange, 1837, sausio 10. 

76 Ibid. 

77 Plg., pavyzdžiui, ką La Phalange pasakoja apie Delacollonge'a arba apie 
Elirabide'ą. (1836, rugpjūčio 1, ir 1840, spalio 2.) 

metis berniūkštis, be pastogės ir šeimos, apkaltintas valkatavi- 
mu, kurį nuosprendis dvejiems metams pataisos darbų, be abejo, 
ilgam įstūmė į nusikalstamumo klystkelius. Tikriausiai jis būtų 
nepalikęs pėdsako, jeigu įstatymo diskursui, pavertusiam jį nusi- 
kaltėliu (ne tiek pagal kodekso raidę, kiek disciplinos vardan), 
nebūtų priešpriešinęs antiįstatyminės veiklos diskurso, kuris 
nepakluso šiam spaudimui ir kuris teigė nedisciplinuotuma - 
dviprasmiškai, bet sistemingai - kaip netvarkingą visuomenės 
tvarką ir kaip neatimamą individo teisę. Visus antiįstatyminius 
veiksmus, kuriuos teismas kvalifikuoja kaip nusižengimus, kalti- 
namasis perkvalifikuoja kaip gyvybinės galios pasireiškimą: 
gyvenamosios vietos nebuvimas virsta laisvu valkatos gyveni- 
mu, šeimininko - autonomija, darbo - laisve, dienotvarkés — 
dienų ir naktų pilnatve. Šią antiįstatyminės veiklos konfrontaciją 
su disciplinos-bausmės-nusikalstamumo sistema amžininkai 
arba, tikriau tariant, ten dalyvavęs Žurnalistas suvokė kaip ko- 
mišką momentą tos kovos, kurioje kriminalinis įstatymas susi- 
kibo su nedisciplinuotumo mažmožiais. Ir tai buvo tiesa: ir pati 
byla, ir ją sekęs nuosprendis buvo XIX amžiuje iškilusios įsta- 
tymiškų bausmių problemos kvintesencija. Ironija, su kuria tei- 
sėjas bando panardinti nedisciplinuotumą įstatymų didybėje, ir 
įžūlumas, su kuriuo kaltinamasis vis grąžina jį į pamatinių teisių 
tarpą, puikiai atspindi baudžiamosios sistemos būklę. 

Ir tai, be abejo, iliustruoja Gazette des tribunaux” išspausdinta 
ataskaita iš teismo salės: „Teisėjas: Reikia miegoti namuose. — 
Bėasse'as: Argi aš turiu namus? - Jūs nuolatos valkataujate. — 
Aš turiu užsidirbti pragyvenimui. - Jūsų amžius, užsiėmimas? — 
Pirma, man mažiausiai trisdešimt šešeri. Antra, aš niekam ne- 
dirbu. Jau ilgą laiką dirbu tiktai sau. Mano užsiėmimas - ir diena, 
ir naktis. Pavyzdžiui, dieną aš nemokamai dalinu visiems praei- 
viams brošiūras; aš bėgu pasitikti diližano ir padedu keleiviams 
nešti jų ryšulius; vaikštau ant rankų Neuilly aveniu; vakare 


78 Gazette des tribunaux, 1840, rugpjūtis. 

teatruose prasideda spektakliai: aš atidarinėju karietų dureles, 
pardavinėju kontramarkes; aš esu labai užsiėmęs. - Jums pačiam 
būtų geriau, jeigu mes apgyvendintume jus geruose namuose, 
kur išmoktumėte amato. — Ojojoi, geri namai, amatas, kokia 
nuobodybė! Be to, tie buržua, jie nuolatos bamba, ir jokios lais- 
vės. - Jūsų tėvas tam neprieštarauja? - Nebėra tėvo. - O jūsų 
motina? - Nebėra, nei tėvų, nei draugų, esu laisvas, nepriklau- 
somas.“ Išgirdęs nuosprendį, kuriuo jam skiriama dveji metai 
pataisos darbų, Bėasse'as „padarė rūgščią miną, paskui atgavo 
gerą nuotaiką: „Du metai, tai ne daugiau negu dvidešimt keturi 
mėnesiai. Nagi, pirmyn'“.“ 

Būtent šią sceną persispausdino La Phalange. Jai teikiama svar- 
ba, lėtas, kruopštus jos narstymas rodo, kad Fourier pasekėjai 
toje kasdienėje byloje įžvelgė pamatinių jėgų susidūrimą. Iš vie- 
nos pusės - „civilizacija“, kuriai atstovauja teisėjas, „tarsi pats 
įstatymas, įstatymo dvasia ir raidė“. Atrodytų, kad jos prievartos 
sistema yra kodeksas, bet iš tikrųjų tai disciplina. Reikalauja- 
ma prievartinės integracijos — turėti pastogę, gyvenamąją vietą: 
„Miegame namie, sako teisėjas, juk jo požiūriu visi turi turėti 
gyvenamąją vietą, savo būstą, prabangų ar prastą — jam nesvar- 
bu; tai ne jo rūpestis; jo rūpestis priversti kiekvieną individą, 
kad jį turėtų.“ Be to, reikia turėti užsiėmimą, atpažistamą ta- 
patybe, visiems laikams fiksuotą individualybę: „Koks jūsų užsi- 
ėmimas? Šiame klausime sutelpa visa visuomenėje nustatyta 
tvarka. Valkatavimas jai šlykštus ir kelia nerimą. Reikia turėti 
stabilų, nuolatinį, ilgalaikį užsiėmimą, galvoti apie ateitį, užsi- 
tikrinti ją ir nebijoti jokių netikėtumų.“ Na, ir reikia turėti šeimi- 
ninką, įsitraukti į hierarchiją ir užimti ten savo vietą; egzistuo- 
jama tik aiškiai apibrėžtų dominavimo santykių tinkle: „Pas ką 
jūs dirbate? Jeigu nesate šeimininkas, turite būti tarnas, nesvar- 
bu, kaip; nesvarbu, ar jūs, kaip individas, patenkintas; svarbu 
palaikyti esamą tvarką.“ Susidūrusi su disciplina įstatymo vei- 
du, antiįstatyminė veikla iškelia save kaip neatimamą teisę; per- 
trūkį paskatina ne tiek nusižengimas, kiek nedisciplinuotumas. 

Kalbos nedisciplinuotumas: netaisyklinga gramatika ir replikų 
tonas „rodo gilią schizmą tarp kaltinamojo ir visuomenės, kuri 
teisėjo asmenyje kreipiasi į jį taisyklinga kalba“. Įgimtos, neža- 
botos laisvės nedisciplinuotumas: „Jis puikiai nujaučia, kad pa- 
meistrys, darbininkas yra vergas, ir kad vergija - dalykas ne- 
linksmas [...]. Jis puikiai nujaučia, jog, paklusęs įprastai tvarkai, 
niekada nebesidžiaugs laisve, nebepatenkins jį užvaldžiusio po- 
reikio judėti [...]. Jam labiau prie širdies laisvė; kas jam darbo, 
kad kitiems ji atrodo netvarka? Juk tai laisvė - niekieno nevar- 
žoma, siautulinga individualybės raiška, brutali ir ribota, tačiau 
instinktyvi ir natūrali.“ Šeimyninių santykių nedisciplinuotu- 
mas: kas kam darbo, kad šis pražuvęs vaikas buvo pamestas 
likimo valiai arba pats savo noru ištrūko iš namų, „nebegalė- 
damas pakęsti vergiško tėvų arba globėjų auklėjimo“. Žengiant 
nedisciplinuotumo keliu, galų gale atmetama visa „civilizacija“ 
ir pasirenkamas „laukinumas“: „Jis dirba, tinginiauja, nerūpes- 
tingai švaisto laiką, ištvirkauja: jis daro viską, tik nesilaiko tvar- 
kos; kaitaliodamas užsiėmimus ir nugrimzdes į paleistuvystes, 
jis gyvena kaip laukinis - šia diena ir be rytojaus.“ 

Žinoma, negalima teigti, kad La Phalange pateikta analizė yra 
tipiška to meto liaudies laikraščių diskusijoms apie nusikaltimus 
ir baudžiamąją sistemą. Tačiau ji išsitenka tos polemikos kon- 
tekste. La Phalange pamokos nenuėjo visiškai veltui. Jų sukelto 
triukšmo aidas nuskambėjo antrojoje XIX amžiaus pusėje, kai 
anarchistai, pasirinkę savo puolimo objektu baudžiamąjį apa- 
ratą, iškėlė politinę nusikalstamumo problemą; kai jie manėsi 
atpažinę pačią kovingiausią įstatymo nepripažinimo formą; kai 
jie pabandė ne tiek heroizuoti nusikaltėlių maištus, kiek išva- 
duoti nusikalstamumą iš buržuazijos, pajungusios jį savo įsta- 
tymdavystės ir antiįstatyminės veiklos poreikiams, gniaužtų; kai 
jie panoro atkurti arba sukurti politinę įvairių antiįstatyminės 
liaudies veiklos formų vienybę. 


7 La Phalange, 1840, rugpjūčio 15 

Prireikus pasakyti datą, kada galutinai susiformavo kalinimo 
sistema, aš pasirinkčiau ne 1810 metus, kai buvo priimtas bau- 
džiamasis kodeksas, ir net ne 1844 metus, kai buvo priimtas įsta- 
tymas, įtvirtinantis kalinimo vienutėje principą; nepasirinkčiau 
turbūt ir 1838 metų, nors tada ir buvo išspausdintos Charles'io 
Lucas, Moreau-Christophe'o ir Faucher knygos apie kalėjimų 
reformą. Aš pasirinkčiau 1840 metų sausio 22 dieną, kada ofi- 
cialiai buvo atidaryta Mettray kolonija. Arba, tiksliau, tą dieną 
be datos, kai tos kolonijos vaikas, gulėdamas mirties patale, iš- 
tarė: „Kaip gaila, kad reikia taip greit palikti kolonija.”* Taip mirė 
pirmasis penitenciarinės sistemos šventasis. Daug palaimintuju be 
jokios abejonės, nusekė paskui jį, jeigu tiesa tai, kad kolonijų 
auklėtiniai, keldami į padanges naująją kūno baudimo politiką 
kartojo: „Smūgiai, aišku, gerai, tačiau kameros dar geriau.“ 
Kodėl Mettray? Todėl, kad tai intensyviausios disciplinos 
išraiška, modelis, kuriame sukoncentruota visa prievartinio el- 
gesio reguliavimo technologija. Tai ir „vienuolynas, ir kalėjimas, 


' E. Ducpétiaux, De la condition physique et morale des jeunes ouvriers, t. II, 
p. 383. 

ir kolegija, ir karinė dalis“. Kaliniai suskirstomi į mažas, griežtai 
hierarchizuotas grupes pagal penkis modelius: šeimos modelį 
(kiekviena grupė yra „šeima“, sudaryta iš „brolių“ ir dviejų „vy- 
resniųjų brolių“); kariuomenės modelį (kiekviena šeima paklūsta 
vadovui ir padalinama į du skyrius, kuriems vadovauja vadovo 
pavaduotojai; kiekvienas kalinys gauna numerį ir išeina pradinio 
karinio parengimo kursą; kasdien tikrinama švara, kas savaitę — 
drabužiai; tris kartus per dieną kaliniai sušaukiami visuotiniam 
patikrinimui); dirbtuvės modelį, - vadovai ir meistrai organi- 
zuoja darbą ir apmoko jaunesniuosius kalinius; mokyklos mo- 
delį (kasdien - valandą arba pusantros valandos trunkanti pa- 
moka; ją veda kolonijos mokytojas ir vadovų pavaduotojai); na 
ir teisminį modelį - kiekvieną dieną kolonijos priimamajame 
„Vykdomas teisingumas“: „Už mažiausią nepaklusnumą ski- 
riama bausmė - geriausia priemonė išvengti sunkių nusikaltimų 
yra labai griežtai bausti už menkiausią nusikaltimą: Mettray 
kolonijoje baudžiama už vieną nereikalingą žodį“; pagrindinė 
baudimo priemonė yra vienutė; nes „vaikų moralei izoliacija yra 
geriausia poveikio priemonė; tuomet ypač stipriai jų jausmams 
byloja tikėjimo balsas, net jeigu jų širdis iki šiol niekada nebuvo 
jam atsivėrusi“; tą parabaudžiamąją instituciją, sukurtą netapti 
kalėjimu, vainikuoja vienutė, ant kurios sienų juodomis raidėmis 
išvedžiota: „Dievas jus regi.“ 

Tokia skirtingų modelių sankirta leidžia apibrėžti, kuo spe- 
cifiška yra „muštravimo“ funkcija. Mettray kolonijos vadovai ir 
jų pavaduotojai turi būti ne teisėjais, mokytojais, meistrais, Ze- 
mesniaisiais karininkais ar „tėvais“ tikrąja žodžio prasme, o 
visais jais po truputį, savais būdais įtakojančiais auklėtinių elg- 
seną. Tam tikra prasme tai techninio elgesio reguliavimo spe- 
cialistai: elgsenos inžinieriai, individualybės ortopedai. Jie turi 
pagaminti paklusnius ir kartu sugebančius dirbti kūnus: jie kont- 
roliuoja dirbančiuosius (devynios-dešimt valandų per dieną 


? Ibid., p. 377. 


350 Kalėjimas 


amatų arba žemės ūkio darbų); signalizuodami trimitu arba 
švilpuku vadovauja kalinių rikiuotėms, fizinėms pratyboms, 
kariniams užsiėmimams, kėlimuisi, gulimuisi, žygiavimui; mo- 
ko gimnastikos pratimų’; žiūri švaros, veda į pirtį. Nuo muštruo- 
jamųjų nė akimirką nenuleidžiamos akys; be paliovos renkamos 
žinios apie kasdienį kolonijos auklėtinių elgesį; tokiu žinojimu 
naudojamasi kaip nuolatinio vertinimo instrumentu: „Patekęs į 
koloniją vaikas tuojau pat apklausiamas: iš kur jis kilęs, kas jo 
šeima, dėl kokio nusižengimo jis atsidūrė teisiamųjų suole, ko- 
kius dar nusikaltimus yra padaręs per savo trumpą ir dažnai ne 
itin linksmą gyvenimą. Jo parodymai užfiksuojami registracijos 
knygoje, kurioje nuosekliai surašomos visos žinios apie kiek- 
vieną auklėtinį jo buvimo kolonijoje laikotarpiu ir iš jos išėjus.“ 
Kūno modeliavimas leidžia pažinti individą, techninis mokymas 
įdiegia elgsenos ypatumus, o sugebėjimų įgijimas susipina su 
valdžios santykių fiksavimu; suformuojami stiprūs, įgudę žem- 
dirbiai; o drauge, užtikrinus techninę kontrolę, gaminami nuo- 
lankūs subjektai ir konstituojamas patikimo žinojimo apie juos 
korpusas. Taigi disciplinarinės kūno valdymo technikos užduo- 
tis dvejopa - pažinti „sielą“ ir išlaikyti pavergtą kūną. Pasiektas 
rezultatas patvirtina šio muštravimo efektyvumą: 1848 metais, 
kai „revoliucijos karštligė audrino visų vaizduotę, kai sukilo 
Anžero, La Flėche'o, Affort'o mokyklos ir net kolegijos, Mettray 
kolonija atrodė ramesnė nei paprastai“. 

Mettray kolonija ypač pamokanti tuo, kad muštras čia laikytas 
atskira auklėjimo rūšimi. Šalia esama ir kitų kontrolės formų, 
kuriomis jis remiasi: medicininė priežiūra, bendrasis lavinimas, 
religinis auklėjimas. Tačiau muštras nevisiškai sutampa su jo- 
mis. Ir su administravimu stricto sensu. „Šeimų“ vadovai ir jų 


3 „Visa, kas nuvargina, padeda išguiti blogas mintis. Todėl rūpinamasi, kad 
žaidimų pratimai būtų kuo smarkesni. Vakare, vos sudėję bluostą, jie už- 
miega.“ (Ibid., p. 375-376.) Plg. iliustraciją nr. 27. 

* E. Ducpėtiaux, Des colonies agricoles, 1851, p. 61. 

5 G. Ferrus, Des prisonniers, 1850. 

pavaduotojai, auklėtojai ir meistrai turėjo gyventi kuo arčiau 
auklėtinių; jų drabužiai buvo „beveik tokie pat kuklūs“; jie nie- 
kuomet nepalikdavo auklėtinių vienų, prižiūrėdavo juos ir die- 
ną, ir naktį; tarp savęs turėjo nuaudę nuolatinio stebėjimo tinklą. 
Šiems prižiūrėtojams formuoti kolonijoje buvo įkurta speciali 
mokykla. Jos programos esmė ta, kad būsimieji kadrai išeina tą 
patį prievartinio mokymo kursą, kaip ir kaliniai: jie „tarytum 
mokiniai paklūsta disciplinai, kurią vėliau turės įvesti kaip mo- 
kytojai“. Ten dėstomas valdžios santykių menas. Tai pirmoji 
pedagoginė grynosios disciplinos mokykla: čia „pataisa“ nėra 
tiesiog vienas projektų, pateisinimo sau ieškančių „humaniš- 
kume“, o pagrindimo - kokiame nors „moksle“; tai yra technika, 
kurios išmokstama, kuri perimama ir perduodama ir kuri pa- 
klūsta bendroms normoms. Nedisciplinuotųjų arba pavojingųjų 
elgesio prievartinio normalizavimo praktika savo ruožtu gali 
būti „normalizuota“ techninio patobulinimo ir racionalaus ap- 
mąstymo keliu. Disciplinarinė technika tampa „disciplina“, tu- 
rinčia savo mokyklą. 

Taip jau atsitiko, kad būtent šioje epochoje, humanitarinių 
mokslų istorikų nuomone, gimė mokslinė psichologija: esą maž- 
daug tais pačiais metais Weberis pradėjo naudoti savo mažytį 
emocijų matavimo kompasą. Akivaizdu, kad tai, kas vyksta Met- 
tray (o kiek anksčiau ar kiek vėliau — ir kitose Europos šalyse), 
yra iš visai kitos srities. Čia iškyla arba, tikriau sakant, institu- 
ciškai apibrėžiama, ir gauna tarsi kokį krikštą naujo tipo kontro- 
lė, sujungianti pažinimą ir valdžią kovoje prieš disciplinarinei 
normalizacijai nepasiduodančius individus. Ir vis dėlto psicho- 
logijos formavimosi ir vystymosi istorijoje tie disciplinos, nor- 
malumo ir pavergimo profesionalai, be jokios abejonės, ženklina 
naujo etapo pradžią. Galima, aišku, pasakyti, kad sensorinių sig- 
nalų kiekybinio įvertinimo metodiką pateisina gimstančio fizio- 
logijos mokslo autoritetas, ir todėl ji nusipelno vietos mokslo 
istorijoje. Tačiau normalumo kontrolę irgi glaudžiai supo medi- 
cina arba psichiatrija, garantavusios jai „moksliškumo“ statusą; 

ta kontrolė rėmėsi teisminiu aparatu, kuris tiesiogiai arba netie- 
siogiai ją legalizavo. Saugoma dviejų tokių galingų globėjų, pasi- 
tarnaudama jiems, be kita ko, kaip ryšio priemonė arba mainų 
vieta, smulkmeniškai ištobulinta normų kontrolės technika be 
paliovos plėtėsi iki pat šios dienos. Nuo nedidelės Mettray mo- 
kyklos laikų šių procedūrų specifinė institucinė bazė nepapras- 
tai išaugo. Jų aparatai dauginosi ir plėtojosi. Stiprėjo ryšiai su 
ligoninėmis, mokyklomis, viešosiomis įstaigomis ir privačiomis 
įmonėmis. Gausėjo disciplinos tarnautojų, stiprėjo jų valdžia ir 
techninė kvalifikacija. Susikūrė nedisciplinuotumo specialistų 
luomas. Mettray kolonija ir jos mokykla atvėrė naują erą norma- 
lizuojančios valdžios normalizavimo ir su valdžia susiliejusio 
žinojimo apie individus formavimo istorijoje. 


+ 


Tačiau kodėl laikytina, kad būtent šiuo momentu baigė formuo- 
tis menas bausti, kuriuo ir šiandien mes daugiau ar mažiau 
naudojamės? Juk toks pasirinkimas šiek tiek „neteisingas“. Juk 
proceso „pabaiga“ nukeliama į kriminalinės teisės šalikelę. Nes 
Mettray yra „raišas“ kalėjimas: kalėjimas, nes jame teismo nuo- 
sprendžiu buvo kalinami jauni nusikaltėliai; ir vis dėlto truputėlį 
kas kita: ten uždarydavo nepilnamečius, apkaltintus, o vėliau 
išteisintus remiantis 66 kodekso straipsniu, ir internus, kaip ir 
XVIII amžiuje, atiduotus auklėti į koloniją. Mettray kolonija, 
baudimo modelis, yra tikros baudžiamosios sistemos pats toli- 
miausias paribys. Tai pati garsiausia iš visų institucijų, gerokai 
anapus kriminalinės teisės ribų suformavusių tai, ką galėtume 
pavadinti kalinimo archipelagu. 

Bendrieji principai, didieji kodeksai ir įstatymdavystė aiškiai 
bylojo: jokių „neįstatymiškų“ įkalinimų, jokių sulaikymų be 
kvalifikuotos juridinės institucijos sprendimo, jokių savavališ- 
kų, iki šiol masiškai pasitaikydavusių, uždarymų belangėn. 
Tačiau iš tiesų taip ir nebuvo atsisakyta įkalinimo be teismo 

principo.“ Iš dalies (ir tik iš dalies) suardytą klasikinį didžiojo 
įkalinimo aparatą tučtuojau imtasi gaivinti, pertvarkyti, tobu- 
linti kai kuriuos jo aspektus. Bet dar svarbiau tai, kad kalėjimas 
padėjo jam homogenizuotis, viena vertus, su įteisintomis baus- 
mėmis, kita vertus, su disciplinariniais mechanizmais. Ribos tarp 
įkalinimo, teismo skiriamų bausmių ir disciplinarinių institucijų, 
kurios jau klasikiniame amžiuje buvo miglotos, dabar baigia 
visiškai nusitrinti, užleisdamos vietą didžiuliam kalinimo konti- 
nuumui, kurio penitenciariniai metodai prasismelkia į pačias 
nekalčiausias disciplinas, disciplinarinės normos prigyja pačioje 
baudžiamosios sistemos šerdyje, o menkiausiam antiįstatymi- 
niam veiksmui, smulkiausiam taisyklių nesilaikymui, nukrypi- 
mui arba anomalijai graso nusikalstamumo šešėlis. Subtilus, 
niuansuotas kalinimo tinklas, nuaustas iš kompaktiškų institu- 
cijų ir mozaikiškų, išsklaidytų procedūrų, perėmė atsakomybę 
iš klasikiniame amžiuje funkcionavusio savavališko, masinio, 
prastai integruoto į visuomenę įkalinimo. 

Nebandysime čia atkurti viso audinio, nuklojusio pirma arti- 
miausias, o vėliau — kaskart atokesnes kalėjimo apylinkes. Jo 
mastui įvertinti pakaks keleto orientyrų ir keleto datų - jo daigų 
ankstyvumui atskleisti. 

Prisiminkime žemdirbystės sekcijas maisons centrales'e (pirma- 
sis pavyzdys - 1824 metais Gaillono kalėjimas, vėliau — Fontev- 
rault, Douaires, Boulard'o kalėjimai); skurdžių vaikų, pames- 
tinukų ir valkatų kolonijas (1840 metais Petit-Bourg, 1842 - Ost- 
wald); grasos namus prasikaltusioms merginoms, kurios „atšlyja 
nuo minties sugrįžti į netvarkingą gyvenimą“, „vargšėms ne- 
kaltoms būtybėms, kurias amoralios motinos pastūmėjo į anks- 
tyvą ištvirkimą“, arba skurde atsidūrusioms merginoms, kurios 
pulkuojasi prie ligoninių arba nuomojamų namų durų; pataisos 
kolonijas, numatytas 1850 metų įstatyme: išteisinti arba nuteisti 
6 Atskirą studiją reikėtų skirti Revoliucijos metais užvirusioms diskusijoms 


dėl šeimyninių teismų, valstybinės globos ir tėvų teisės uždaryti savo vaikus 
į pataisos įstaigą. 

nepilnamečiai ten „auklėjami kartu griežtos disciplinos dvasia, 
užsiima žemės ūkio darbais bei pagrindiniais su tuo susijusiais 
amatais“, vėliau prie jų prisijungia ir nepilnamečiai, nuteisti sun- 
kiesiems darbams, bei „nedori ir nenuolankūs labdaringų įstaigų 
auklėtiniai“. Kuo toliau nuo baudžiamosios sistemos stricto 
sensu, tuo plačiau užgriebia kalinimo ratilai, tuo mažiau pana- 
Sumo su kalėjimu, kol galų gale jis visai išnyksta: atsiranda 
pamestinukų arba neturtėlių vaikų namai, našlaičių prieglau- 
dos (pavyzdžiui, Neuhof arba Mesnil-Firmin), pameistrių inter- 
natai (pavyzdžiui, Reimso Bethlėem arba Nansi Maison); dar 
toliau — gamyklos-vienuolynai, pavyzdžiui, La Sauvagere, vė- 
liau — Tarare, Jujurieu (kur darbininkės pradeda dirbti maždaug 
nuo trylikos metų, metų metais gyvena uždarytos ir į miestą 
išleidžiamos tik su prižiūrėtoju; jos gauna ne atlyginimą, o tam 
tikrą algą ir premijas už uolumą bei gerą elgesį, kurias atsiimti 
gali tik palikdamos gamyklą). Be viso to, prisiminkime dar ir kitas 
įstaigas, ne atkartojančias „kompaktišką“ kalėjimą, o pasinaudo- 
jančias kai kuriais kalinimo mechanizmais: patronažo draugijos, 
moralės saugotojų susivienijimai, pagalbos ir drauge priežiūros 
biurai, darbininkų miesteliai ir būstai, kurių primityviausiose ir 
,Zaliausiose” formose dar labai aiškiai matomos penitenciarinės 
sistemos žymės. Galiausiai šis didžiulis kalinimo sietas sujungia 
visus disciplinarinius mechanizmus, funkcionuojančius paskirai 
visuomenės kūne. 


7 Apie visas šias institucijas žr. H. Gaillac, Les Maisons de correction, 1971, p. 
99-107. 

$ Plg, pavyzdžiui, XIX amžiaus vidurio Lilyje pastatytų darbininkų būstų 
aprašymą: „Švara yra pirmasis dienotvarkės punktas. Tai reglamento siela. 
Griežtos sankcijos triukšmadariams, girtuokliams, bet kokiai netvarkai. 
Sunkiai nusižengę iškeldinami. Įgiję tvarkos ir taupymo įpročius, darbinin- 
kai pirmadieniais nebepalieka darbo vietų [...]. Vaikai geriau prižiūrimi ir 
elgesį, už atsidavimą, ir kiekvienais metais prisirenka daug kandidatų šioms 
premijoms gauti.“ (Houzė de l'Aulnay, Des logements ouvriers à Lille, 1863, 
p. 13-15.) 

Kaip matėme, kalėjimas baudžiamojoje sistemoje baudimo 
procedūrą transformavo į penitenciarinę techniką; kalinimo ar- 
chipelagas savo ruožtu šitą baudžiamosios institucijos techniką 
pritaiko visos visuomenės kūnui. Ir gauna keletą svarbių re- 
zultatų. 

1. Šio neaprėpiamo mechanizmo tolydus laipsniškumas lei- 
džia lėtai, nepastebimai ir tarsi natūraliai pereiti nuo netvarkos 
prie nusižengimo ir, atvirkščiai, nuo įstatymo pažeidimo prie 
nukrypimo nuo taisyklės, nuo vidurkio, nuo reikalavimo, nuo 
normos. Klasikinėje epochoje nusižengimo, nuodėmės ir blogo 
elgesio sferas, nors visos jos turi bendrą ryšį su kalte apskritai? 
vieną nuo kitos atribojo skirtingi joms taikomi kriterijai ir skir- 
tingos institucijos (prieglauda, teismas, įkalinimas). Kalinimas, 
jo priežiūros ir baudimo mechanizmai, priešingai, funkcio- 
nuoja santykinio tolydumo principu. Tai tolydumas tarp pačių 
institucijų, nukreipiančių iš vienos į kitą (iš labdaringos įstai- 
gos galima patekti į našlaičių prieglaudą, maison de correction, 
pataisos namus, disciplinarinį batalioną, kalėjimą; iš mokyk- 
los - į patronažo draugiją, labdaringos bendrijos dirbtuves, 
prieglaudą, penitenciarinį vienuolyną; iš darbininkų mieste- 
lio - į ligoninę, kalėjimą). Tai tolydumas baudimo kriterijų ir 
mechanizmų, kurie, pradėję nuo paprasčiausio nukrypimo nuo 
normos, palaipsniui kelia reikalavimų kartelę ir griežtina sank- 
cijas už jų nesilaikymą. Tai tolydus laipsniškumas institucio- 
nalizuotų, specializuotų ir kompetentingų organų (ir žinojimo, 
ir valdžios sferoje), kurie, atmetę bet kokią savivalę, vado- 
vaudamiesi reglamentų raide, nustato ir išmatuoja nusižen- 
gimus, juos hierarchizuoja, diferencijuoja, sankcionuoja, bau- 
džia ir palengva pereina nuo sankcijų prieš nukrypimus nuo 
normos prie bausmių už nusikaltimus. „Kalinimas“, jo dau- 


? Tai aiškiai yra suformulavę kai kurie teisininkai, pavyzdžiui, Muyart de 
Vouglans'as (Rėfutation des principes hasardės dans le traitė des dėlits et des peines, 
1767, p. 108; Les Lois criminelles de la France, 1780, p. 3) arba Rousseaud de la 
Combe'as (Traité des matières criminelles, 1741, p. 1-2). 

gialypiai, išsklaidyti arba kompaktiški pavidalai, kontrolės ir 
prievartos, nepastebimos priežiūros ir nuolatinio spaudimo 
institucijos leidžia kiekybiškai ir kokybiškai pasverti kiekvieną 
bausmę. Mažos ir didelės bausmės, švelnus ir griežtas režimai, 
blogi atsiliepimai ir menkiausi kaltinimai standartizuojami ar- 
ba paskirstomi subtiliausiomis atšakomis. Menkiausia iš discip- 
linų gali pasakyti: tu baigsi katorga; o pats griežčiausias iš 
kalėjimų nuteistam kalėti iki gyvos galvos grasina: neliks nepa- 
stebėtas mažiausias taisyklių pažeidimas. Baudimo funkcijos 
visuotinumą, kurio XVIII amžiuje ieškota „ideologinėje“ vaiz- 
dinių ir ženklų technikoje, dabar užtikrina visa apimantis, ma- 
terialus, kompleksiškas, paskiras, tačiau darnus įvairių kali- 
nimo mechanizmų karkasas. Dėl to tarp menkiausio iš prasi- 
žengimų ir sunkiausio iš nusikaltimų esama bendro vardiklio: 
tai nebėra kaltė ar pasikėsinimas į visuomenės interesus, tai 
nukrypimas ir anomalija. Ją aptinkame mokykloje, teisme, be- 
protnamyje arba kalėjime. Tą funkciją, kurią kalinimas api- 
bendrino taktiniu požiūriu, ji apibendrino prasmės atžvilgiu. 
Valdovo priešininkas, vėliau - visuomenės priešas, transfor- 
muojasi į deviantą*, kuris skleidžia įvairialypį netvarkos, nusi- 
kaltimo, beprotybės pavojų. Kalinimo tinklas daugybe gijų 
susieja dvi ilgas, daugialypes serijas - baudimo sistemą ir anor- 
malumą. 

2. Kalinimas, jo pakopos sudaro sąlygas atsirasti didiesiems 
„nusikaltėliams“. Čia taikoma kruopščiausia atranka, gimsta 
vadinamosios „disciplinarinės karjeros“. Klasikinėje epochoje 
visuomenės paribiuose ir plyšiuose atsivėrė miglota, pakanti 
ir pavojinga sfera, kurioje spietėsi atsidūrusieji „už įstatymo 
ribų“ arba bent jau išvengusieji tiesioginių įstatymo gniaužtų: 
neaiški erdvė, nusikalstamumo formavimosi vieta ir priebėga; 
siūdami pirmyn atgal kaip papuola, ten susiduria skurdas, ne- 


* Pranc. déviant - asmuo, kurio elgesys nukrypsta nuo priimtų visuomeni- 
nių normų. 

darbas, persekiojama nekaltybė, klasta, kova prieš šio pasaulio 
galinguosius, nepaklusnumas priedermėms ir įstatymams, su- 
planuoti nusikaltimai; tai nuotykių erdvė, kurią, kiekvienas sa- 
vaip, iššniukštinėjo Gilis Blasas, Sheppardas arba Mandrinas. 
XIX amžiuje disciplinarinės diferenciacijos ir klasifikacijos žais- 
mas sukonstravo rūsčius kanalus, pačioje sistemos šerdyje 
muštruojančius paklusnius kūnus ir gaminančius nusikals- 
tamumą pasitelkus tuos pačius mechanizmus. Vyko savotiškas 
disciplinarinis „ugdymas“, tolydus ir prievartinis procesas, 
kažkuo panašus į mokymąsi universitete, kažkuo - į profesinės 
veiklos pakopas. Čia irgi daromos karjeros, tokios pat neabe- 
jotinos, tokios pat neišvengiamos, kaip ir viešajame visuomenės 
gyvenime: patronažinės ir labdaringos draugijos, gyvenamo- 
sios vietos apribojimas, pataisos kolonijos, disciplinariniai 
batalionai, kalėjimai, ligoninės, prieglaudos. Šių pakopų kon- 
tūrai pakankamai ženklūs jau XIX amžiaus pradžioje: „Mūsų 
labdaringos įstaigos funkcionuoja neįtikėtinai darniai — tad 
neturtėliai nepaliekami be paramos nė vienai akimirkai nuo 
pat savo gimimo iki mirties. Pasekime paskui nelaimingaji: 
matote, tai vienas iš pamestinukų; jis patenka į lopšelį, o vėliau 
į našlaičių namus; sulaukęs šešerių metų, juos palieka ir pra- 
deda lankyti pradine, o vėliau - suaugusiųjų mokyklą. Jeigu 
negali dirbti, įtraukiamas į savo rajono labdaringų įstaigų sa- 
rašus, o susirgęs gali pasirinkti bet kurią iš 12 ligoninių [...]. 
Galų gale, kai Paryžiaus varguolis artėja prie savo gyvenimo 
pabaigos, 7 prieglaudos yra pasiruošusios priglausti jo žilą 
galvą ir dažnai dėl jų sveiko režimo jis stumia savo nenau- 
dingas dienas ilgiau negu koks nors turtuolis“! 

Kalinimo tinklas nemeta į pragaro katilą to, ko jis negali įsi- 
savinti; čia nėra jokio anapus. Jis iš vienos pusės atsiima tai, ką, 
atrodytų, atstumia iš kitos. Jis taupo viską, taip pat ir tai, ką 


10 Moreau de Jonnės, cituojama knygoje H. du Touquet, De la condition des 
classes pauvres, 1846. 

baudžia. Jis nelinkęs prarasti netgi to, ką nusprendė diskvali- 
fikuoti. Šioje panoptinėje visuomenėje, kurios visur esantį kar- 
kasą sudaro kalinimas, nusikaltėlis nėra už įstatymo ribų. Netgi 
nuo pat pradžių jis yra įstatymo ribose, paties įstatymo centre, 
arba bent jau pačiame viduryje tų mechanizmų, kurie nepaste- 
bimai tiesia kelią nuo disciplinos prie įstatymo, nuo nukrypimo 
prie pavojingos veikos. Nors kalėjimas baudžia nusikalstamu- 
mą, tačiau šį iš esmės gamina kalinimas, o galų gale - pats kalė- 
jimas. Kalėjimas tėra natūrali šios žingsnis po žingsnio sukurtos 
hierarchijos tąsa, aukščiausias jos laipsnis. Nusikaltélis — insti- 
tucijos produktas. Tad neverta stebėtis, kad didžioji dalis nuteis- 
tųjų biografijos praslenka tuose mechanizmuose ir įstaigose, 
kurių paskirtis, kaip tikima, yra padėti išvengti kalėjimo. Kad 
panorus tai laikoma įrodymu, jog nusikaltėliškas „charakteris“ 
neišnaikinamas: visuotinės kalinimo sistemos traukos linijos iš 
mažo padaužos produkavo Mende sunkiųjų darbų kalėjimo 
atsiskyrėlį. Ir atvirkščiai, pasidavus marginalijų lyrizmui, galima 
tikrai susižavėti hors-la-lois* įvaizdžiu, įsivaizduoti didžiulį so- 
cialinį nomadą, besišlaistantį paklusnios ir persigandusios tvar- 
kos paribiais. Tačiau nusikalstamumas gimsta ne pakraščiuose 
ir ne tolydžios tremties sąlygomis, jį gimdo vis gilesni jo įskiepiai 
visuomenėje, vis intensyvesnė priežiūra, vis tirštesnė disciplina- 
rinė prievarta. Vienu žodžiu, kalinimo archipelagas visuomenės 
kūno gelmėje iš smulkių antiįstatymiškumo apraiškų skatina 
formuotis nusikalstamumą, kuris užgožia jas ir išveda į sceną 
specifinį kriminalinį kontingentą. 

3. Bet turbūt svarbiausias kalinimo sistemos, jos išplitimo 
toli už legalaus įkalinimo ribų padarinys tas, kad galia bausti 
tampa savaime suprantama ir pateisinama — bent jau toleran- 
cijos baudžiamajai sistemai slenkstis nebėra toks aukštas. Kali- 
nimas siekia užlyginti bet kokius perlenkimus baudimo srityje. 
Grojama abiem parankiniais registrais - legaliuoju, teisingumo 


* „Esantis už įstatymo ribų“ (pranc.). 

sferos, ir alegaliuoju, disciplinos sferos. Iš tikrųjų, didysis kali- 
nimo sistemos tolydumas, apjuosiantis įstatymą ir juo vado- 
vaujantis priimamus nuosprendžius, legalizuoja disciplina- 
rinius mechanizmus, jų sprendimus ir sankcijas. Visas šis tink- 
las, jungiantis daug „regioninių“, santykinai autonomiškų ir 
nepriklausomų institucijų, kartu su kalėjimo „forma“ perima 
ir didžiosios teisingumo sistemos modelį. Disciplinarinių įstai- 
gų nuostatai reprodukuoja įstatymą, sankcijos imituoja ver- 
diktus ir bausmes, priežiūra atkartoja policijos modelį; o virš 
šių daugialypių įstaigų stūkso kalėjimas, jų atžvilgiu - grynoji 
forma, be jokių priemaišų ar sušvelninimų, suteikiantis joms 
tarsi kokią valstybinę garantiją. Kalinimas, jo ilgas šešėlis, besi- 
driekiantis nuo katorgos arba belangės iki pakrikų ir lengvų 
suvaržymo pavidalų, spinduliuoja valdžią, kurią įstatymas įtei- 
sina, o teisingumas dažniausiai naudoja kaip mėgstamiausią 
ginklą. Ar galima disciplinų valdžiai prikišti savivalę, jeigu ji 
tik įsuka teisingumo sistemos mechanizmus, net kiek sušvel- 
nindama jų poveikį? Jeigu šių mechanizmų efektus apibend- 
rina, užgriebdama net giliausius sluoksnius, vien tam, kad 
išvengtų juose užkoduoto griežtumo? Kalinimo tolydumu ir 
kalėjimo formos sklaida legalizuojama arba bent jau pagrin- 
džiama disciplinarinė valdžia, tuo būdu išvengianti galimų 
kraštutinumų arba piktnaudZiavimu. 

Kita vertus, kalinimo piramidėje galia skirti įstatymo numa- 
tytas bausmes patenka į tokį kontekstą, kuriame ji pasirodo tarsi 
išsivadavusi nuo visokių kraštutinumų ir smurto. Kalėjimas, 
išsitenkantis subtiliai sugraduotame disciplinarinių mechaniz- 
mų ir juos jungiančių „įmovų“ spektre, jokiu būdu nėra kažko- 
kios kitokios valdžios šėlsmo rezultatas, o tiesiog intensyvesnis 
laipsnis mechanizmo, kuris be atvangos funkcionuoja nuo pir- 
mųjų sankcijų atsiradimo laikų. Skirtumas tarp žemiausios iš 
„pataisos“ institucijų, priglobiančios tuos, kuriems gresia kalė- 
jimas, ir kalėjimo, kur individas siunčiamas nustačius baudžia- 
mąją veiką, yra (ir turi būti) vos juntamas. Tokia griežta eko- 
nomija kiek įmanoma užmaskuoja galios bausti neįprastumą. 

Niekas nebeprimena anų laikų besaikės valdovo valdžios, kuri 
keršydavo aukų kūnams už jo prestižo menkinimą. Kalėjimas, 
rūpindamasis savo globotiniais, tęsia kitur pradėtą darbą, kurį 
visuomenė atlieka su kiekvienu, pasitelkdama nesuskaičiuoja- 
mus disciplinos mechanizmus. Kalinimo kontinuumo dėka ap- 
kaltinanti instancija nejučia įsiterpia tarp tų, kurios kontroliuoja, 
transformuoja, pataiso, pagerina. Tiesą sakant, ji tikrai niekuo 
nesiskirtų, jeigu ne ypatingas nusikaltėlių „pavojingumas“, jų 
nukrypimų nuo normos sunkumas ir privalomas ritualo iškil- 
mingumas. Tačiau funkciškai ši galia bausti iš esmės nesiskiria 
nuo galios gydyti arba auklėti. Šios galios, antraeilė, smulki joms 
tenkanti užduotis tarsi sankcionuoja ją iš apačios; tačiau tai ne- 
menkina jos reikšmės, nes sankciją suteikia technika ir racio- 
nalumas. Kalinimas „natūralizuoja“ legalią galią bausti, kaip jis 
„legalizuoja“ techninę galią disciplinuoti. Homogenizuodamas 
šias galias, pašalindamas iš vienos smurto, iš kitos — savavališ- 
kumo elementus, amortizuodamas galimus maištus ir taip pa- 
leisdamas vėjais jų susierzinimą ir įniršį, leisdamas joms nau- 
dotis tais pačiais pasvertais, mechaniškais ir nekrentančiais į akis 
metodais, kalinimas įgyvendina tą didžiąją valdžios „ekonomi- 
ją“ , kurios formulės ieškota XVIII amžiuje, kėlusiame naudingos 
žmonių akumuliacijos ir valdymo problemą. 

Kalinimo visuotinumas, paplitimas kiekviename visuomenės 
aukšte, nuolatinis korekcijos meno painiojimas su teise bausti 
žemiau nuleidžia lygmenį, kuriame baudimas laikomas natūra- 
liu ir savaime suprantamu dalyku. Dažnai keliamas klausimas, 
kaip prieš ir po Revoliucijos buvo iš naujo pagrindžiama teisė 
bausti. Nėra abejonių, kad atsakymo reikia ieškoti sutarties teo- 
rijoje. Tačiau sykiu, o gal net pirma reikia kelti atvirkščią klau- 
simą: kaip pavyko pasiekti, kad žmonės neprieštarauja galiai 
bausti, arba, paprasčiau tariant, nubausti, sutinka su bausme. 
Sutarties teorijos atsakas — fiktyvus, juridinis subjektas, kitiems 
perleidžiantis galią teisti save, kuria naudodamasis jis teisia 
kitus. Labai tikėtina, kad šiam chimeriškam teisės bausti per- 

davimui techninį ir realų, betarpiškai materialų dubletą pateikė 
didysis kalinimo kontinuumas, sujungęs disciplinos ir įstatymo 
valdžią, nusidriekęs be pertrūkio nuo pačių smulkiausių prievo- 
lių iki ilgiausio baudžiamojo įkalinimo. 

4. Į šią naująją valdžios sanklodą kartu su kalinimo sistema, 
jos pagrindiniu įrankiu ateina naujos formos „įstatymas“: tei- 
singumo ir gamtos, privalomo nurodymo ir kūno konstitucijos 
mišinys — norma. Iš čia atsiranda visokių padarinių: teisminė 
valdžia arba bent jau jos funkcionavimas, yra iš vidaus; darosi 
vis sunkiau teisti, tarsi būtų gėda ką nors nuteisti; teisėjus ap- 
ima nesuvaldomas noras matuoti, vertinti, diagnozuoti, atpa- 
žinti normalumą ir anormalumą; ir garbės gydyti arba readap- 
tuoti troškimas. Štai kodėl nėra ko kalbėti apie teisėjų sąžinin- 
gumą ar nesąžiningumą, arba net apie jų pasąmonę. Nepasoti- 
namas „medicinos apetitas“, kurį jie malšina viskuo - pradedant 
psichiatrine ekspertize, baigiant kriminologiniais plepalais, ro- 
do, kad jų valdžia „išsigimė“; kad viename kuriame lygmenyje 
ji vadovaujasi įstatymais, tačiau kitame, fundamentalesniame, 
lygmenyje ji funkcionuoja kaip normatyvinė valdžia; formuluoti 
„terapeutinius“ verdiktus ir skirti „readaptacinius“ įkalinimus 
juos verčia ne sąžiningumas arba jų humanizmas, o valdžia, 
kuriai jie tarnauja. Ir atvirkščiai — nors teisėjai vis nenoriau imasi 
teisti, kad nuteistų, normatyvinei valdžiai igaunant užmojį, teis- 
minė veikla plečiasi. Visur esančių disciplinos mechanizmų pa- 
gimdyta, pasiremdama įvairiopais kalinimo aparatais, ji tapo 
viena svarbiausių mūsų visuomenės funkcijų. Normalumo tei- 
sėjų pilna visur. Tai mokytojo teisėjo, gydytojo teisėjo, auklėtojo 
teisėjo, „socialinio darbuotojo“ teisėjo visuomenė. Jais paremta 
normatyvumo visatos viešpatija. Ir kiekvienas savame taške 
reikalauja klusnumo iš kūno, gestų, elgesio, elgsenos, sugebėji- 
mų, veiksmų. Naujųjų laikų visuomenėje kalinimo tinklas, jo 
kompaktiški arba išsklaidyti pavidalai, įterpimo, padalijimo, 
priežiūros, stebėjimo sistemos buvo didelė paspirtis normaliza- 
cinei valdžiai. 

5. Visuomenę uždengęs kalinimo audinys garantuoja realų 
kūno nusavinimą ir kartu - nenutrūkstamą jo stebėjimą. Tai bau- 
dimo aparatas, iš prigimties labiausiai atitinkantis naująją val- 
džios sanklodą, ir žinojimo, reikalingo šiai sanklodai, formavimo 
įrankis. Šį dvigubą vaidmenį jis gali atlikti dėl savo panoptiš- 
kumo. Ilgą laiką jo fiksavimo, paskirstymo, registravimo pro- 
cedūros buvo viena iš prielaidų - galbūt būtiniausia ir kartu 
paprasčiausia, labiausiai netašyta, labiausiai materiali - sąly- 
gojusių tą beribę egzaminavimo veiklą, kuri objektyvavo žmo- 
giškąjį elgesį. Prie to, kad mes iš „inkvizicinio“ teisingumo am- 
Ziaus įžengėme į „egzaminuojančio“ teisingumo epochą, kad, 
imant dar plačiau, egzaminavimo procedūra įstengė taip plačiai 
užkloti visą visuomenę ir iš dalies sudaryti sąlygas mokslų apie 
žmogų atsiradimui - prie viso to daug prisidėjo įvairių kalinimo 
mechanizmų gausa ir tankus persipynimas. Tuo nenorima pasa- 
kyti, kad humanitarinius mokslus pagimdė kalėjimas. Bet susi- 
formuoti ir produkuoti epistemoje visus žinomus sukrėtimus 
pastarieji galėjo tik todėl, kad juos priglaudė nauja specifinė val- 
džios atmaina: visiškai kitokia kūno politika, visiškai kitaip iš- 
gaunanti paklusnumą ir naudą iš Žmonių masių. Ji reikalavo į 
valdžios santykius įtraukti aiškiai apibrėžtus žinojimo santykius; 
buvo pasitelkta mišri pavergimo ir objektyvacijos technika, gink- 
luota naujomis individualizacijos procedūromis. Kalinimo tinklas 
pasitarnavo kaip vienas iš karkaso elementų valdžiai-žinojimui, 
įvedusiai humanitarinius mokslus į istoriją. Pažinimo Žmogus 
(nesvarbu, kaip jį įvardysim, - siela, individualybė, sąžinė, elg- 
sena) tampa šios analitinės apgulties, šio dominavimo-stebėjimo 
padariniu ir kartu objektu. 

6. Šituo, be abejonės, galima paaiškinti begalinį tvirtumą, 
kuriuo pasižymėjo kalėjimas — ta nereikšminga inovacija, 
šmeižta nuo pirmųjų dienų. Jeigu jis būtų buvęs atmetimo arba 
traiškymo įrankis valstybės aparato rankose, būtų buvę daug 
lengviau modifikuoti pernelyg ryškias jo formas arba surasti 
jam priimtinesnį pakaitalą. Tačiau, šitaip įsišaknijęs valdžios 

mechanizmuose ir strategijose, kalėjimas bet kam, panorusiam 
ji transformuoti, priešpriešina didžiulę inercijos jėgą. Būdinga 
štai kas: bandymus modifikuoti įkalinimo režimą blokuoja ne 
vien teisminės institucijos; priešinasi ne kalėjimas kaip bau- 
džiamoji sankcija, o kalėjimo ateisminė paskirtis, ryšiai ir tiks- 
lai, kalėjimas — visuotinio disciplinos ir priežiūros tinklo laidi- 
ninkas, kalėjimas — panoptinio režimo funkcija. Tai nereiškia, 
kad jo negalima modifikuoti, kad be jo tokia visuomenė kaip 
mūsų niekuomet negalės išsiversti. Priešingai, galime išskirti 
du procesus, tarsi jį pagimdžiusių procesų tęsinį, kurie įstengs 
gerokai apriboti jo naudojimą ir transformuoti jo vidinį funk- 
cionavimą. Ir šie procesai, neabejotinai, jau įgavo užmojį. Pir- 
ma, mažėja nusikalstamumo kaip specifinės, uždaros ir kont- 
roliuojamos antiįstatymiškumo formos, nauda (arba didėja ne- 
nauda); nacionaliniu arba tarptautiniu mastu susikūrus 
didiesiems antiįstatyminės veiklos pavidalams, tiesiogiai susi- 
pynusiems su politiniais arba ekonominiais aparatais (netei- 
sėtos finansinės operacijos, žvalgybos tarnybos, nelegali 
prekyba ginklais ir narkotikais, spekuliacija nekilnojamuoju 
turtu), tapo akivaizdu, kad kiek primityvokas ir į akis krentan- 
tis nusikalstamumo darbinis arkliukas nebėra efektyvus; arba 
dar, kiek siauresniu mastu, — keleriopai didesnę naudą iš 
seksualinio malonumo ėmus gauti parduodant kontraceptines 
priemones arba, aplinkiniu keliu, kuriant literatūrą, filmus ir 
spektaklius apie jį, archajinė prostitucijos hierarchija netenka 
didžiosios dalies savo tikslingumo. Iš kitos pusės — discipli- 
nariniai tinklai tamprėja, vis dažniau jie susikeičia vietomis su 
baudžiamuoju aparatu, vis reikšmingesnę valdžią jie įgauna, 
vis masiškiau jiems perduodamos teisminės funkcijos; dabar, 
kai medicina, psichologija, švietimas, labdara, „socialinė rūpy- 
ba“ perima vis daugiau kontroliuojančios ir sankcionuojančios 
valdžios funkcijų, baudžiamasis aparatas savo ruožtu galės 
medikalizuotis, psichologizuotis, pedagogizuotis; o drauge 
nebetenka savo reikšmės kalėjimas, kaip šarnyras jungęs 

baudžiamąją ir disciplinarinę valdžias, kurio penitenciarinis 
diskursas prasilenkė su pasekmėmis - nusikalstamumo konso- 
lidacija. Tarp visų tų normalizavimo aparatų, kurių įtaka vis 
stiprėja, kalėjimas, kaip specifinė institucija, ir jo, kaip jungties, 
vaidmuo netenka savo raison d'être. 

Taigi kalbant apskritai apie politinę kalėjimo ateitį, nėra 
svarbu žinoti, ar atliks jis pataisos funkciją, ar ne; ar teisėjai, 
psichiatrai arba sociologai turės jame didesnę valdžią negu ad- 
ministratoriai arba prižiūrėtojai; galų gale nesvarbu, ar bus 
alternatyvus kalėjimas, ar visai kas kita negu kalėjimas. Dabar 
didesnę problemą kelia normalizavimo aparatų plėtra ir visa 
skalė valdžios efektų, kuriuos jie skleidžia steigdami naujas 
objektyvybes. 


+ 


1836 metais La Phalange korespondentas rašė: „Moralistai, filo- 
sofai, įstatymų leidėjai, civilizacijos pataikūnai, štai kaip atro- 
dys jūsų sutvarkytas Paryžius, štai jo patobulintas planas, 
kuriame panašybės dedasi prie panašybių - visų ligų ligoninės, 
visų nelaimių prieglaudos, bepročių namai, kalėjimai, vyrų, 
moterų ir vaikų katorgos. Šią dalį juosia kareivinės, teismai, 
policijos būstinė, kalėjimo prižiūrėtojų namai, ešafotai, budelio 
ir jo padėjėjų buveinė. Kampuose - deputatų rūmai, perų rū- 
mai, akademija ir karaliaus rūmai. Anapus sienos - tai, kas 
maitina centrinę dalį, - prekyba, sukčiavimai, bankrotai; pra- 
monė ir ją lydinčios įnirtingos kovos; spauda, jos sofizmai; 
lošimo namai; prostitucija, mirštanti badu arba skendinti iš- 
tvirkime liaudis, visuomet pasirengusi įsiklausyti į Genijaus 
arba Revoliucijos balsą; beširdžiai turčiai [...] galų gale, įnir- 
tingas karas visų prieš visus.“!! 

Aš apsistočiau prie šio bevardžio teksto. Seniai praeityje kan- 
kinimų šalis, nusėta ratais, kartuvėmis, kilpomis, gėdos stulpais; 


" La Phalange, 1836, rugpjūčio 10. 

ir svajonė, kurią mažiau negu prieš penkiasdešimt metų puoselėjo 
reformatoriai: baudimų miestas, tūkstančiuose teatrų be paliovos 
vyksta spalvingas teisingumo vaidinimas, rūpestingai režisuotos 
bausmės dekoratyviniuose ešafotuose kuria nenutrūkstamą ko- 
dekso mugės šventę. Kalinimo miestas, jo imaginacinė „geopo- 
litika“ paklūsta visiškai kitiems principams. La Phalange tekste 
paminimi kai kurie iš svarbiausiųjų: šio miesto šerdyje tarsi jį 
organizuojanti gija atsiduria ne „valdžios centras“, ne jėgų bran- 
duolys, o daugialypis tinklas, sudarytas iš įvairių elementų: mūrų, 
erdvės, institucijų, taisyklių, diskurso; kalinimo miesto modelis — 
ne karaliaus kūnas, jo emanuojama valdžia, ir ne sutartinė valių 
sąjunga, gimdanti individualų ir kartu kolektyvų kūną, o stra- 
teginis skirtingos prigimties ir skirtingų lygmenų elementų pa- 
skirstymas. Kalėjimas nėra nei įstatymų, nei kodeksų, nei teismi- 
nio aparato sūnus; jis nėra subordinuotas teismui kaip paklusnus 
arba nelankstus įrankis, vykdantis priimamus nuosprendžius ir 
pasiekiantis norimus efektus; atvirkščiai, tai teismas yra išoriškas 
ir subordinuotas kalėjimui. Centrinę poziciją užima ne vien tik 
kalėjimas - jis susijęs su daugeliu kitų „kalinimo“ mechanizmų, 
iš pažiūros gerokai skirtingų, — nes jie skirti slaugyti, gydyti, 
gelbėti, - tačiau, kaip ir jis, skleidžiančių normalizavimo valdžią. 
Šie mechanizmai ne persekioja kokio „centrinio“ įstatymo lau- 
žytojus, o prižiūri gamybos aparatą - „prekybą“ ir „pramonę“ — 
ištisą galybę įvairiausios prigimties ir kilmės antiįstatyminės veik- 
los formų, atliekančių kiekviena savo vaidmenį pelno gavimo 
procese ir skirtingai traktuojamų baudimo mechanizmų. Galiau- 
siai visus šiuos mechanizmus valdo ne vienas koks aparatas ar 
institucija, o kovos būtinybė ir tam tikros strategijos taisyklės. Iš 
to išeina, kad represuojančios, atmetančios, atstumiančios, mar- 
ginalizuojančios institucijos sąvokos netiktų aprašant pačiame 
kalinimo miesto centre besiformuojančius gudrius palengvini- 
mus, neteisėtas niekšybes, smulkias suktybes, apskaičiuotas pro- 
cedūras, technikas, galų gale „mokslus“, kuriais gaminamas 
disciplinarinis individas. Įsiklausykime į šią centre užsklęstą ir 

centralizuotą žmoniją - sudėtingų valdžios santykių padarinį ir 
įrankį, į kūnus ir jėgas - daugialypių „kalinimo“ mechanizmų 
vergus, apie kuriuos kalbama diskursuose, priklausančiuose tai 
pačiai strategijai, ir išgirsime mūšio gruméjima.”? 


12 Čia aš baigiu savo knygą, kuri turėtų pasitarnauti kaip istorinis fonas 
įvairioms normalizavimo valdžios ir žinojimo formavimosi šiuolaikinėje 
visuomenėje studijoms. 


Priedai 


1 N. Andry, Ortopedija, arba menas užkirsti kelią 
vaikų kūno išsigimimams ir jiems ištaisyti. 


2 Atminimo medalis, išleistas pirmojo karinio parado, 
kuriam vadovavo Liudvikas XIV (1666), proga. (B.N. Cabinet des 
mėdailles.) Žr. p. 225. 

3/4 P. Giffart, Prancūzų karo menas, 1696. Plg. p. 187. 

5/6 Brėžiniai, pridėti prie 1719 metų 25 rugsėjo dienos ordonanso 
dėl kareivinių statybos. Žr. p. 173. 


7 P.G. Joly de Maizeroy, Karo teorija, 1777. 
18 batalionų ir 24 eskadronų stovykla. 

1. Pėstininkai. 

2. Raiteliai. 

3. Lengvieji pėstininkai. 

4. Pirmieji sargybos postai. 

5. Sargybos būstinės. 

6. Pagrindinis kvartalas. 

7. Artilerijos parkas. 

8. Gyvenamoji zona. 

9. Redutas. 

8 Rašymo modelis. (Collections historiques de I.N.R.D.P.) Žr. p. 185. 

9 Navaros kolegija. Piešė ir graviravo Francois Nicolas Martinet, apie 
1760. (Collections historiques de I.N.R.D.P.) Žr. p. 174. 

10/11 Savitarpio pagalbos mokykla Port-Mahono gatvėje, 
rašymo pratybos. Hippolite'o Lecomte'o litografija, 1818. 
(Collections historiques de I.N.R.D.P.) Žr. p. 179. 


Architektūros pradmenų rinkinys (1757-1780). Žr. p. 210. 


13 J.F. de Neufforge, Ligoninės projektas. 

12 B. Poyet, Ligonines 

14 Versalio žvėrynas Liudviko XIV laikais, Aveline'o graviūra. 
Žr. p. 240. 
15 Gento maison de force planas, 1773. Plg. p. 149. 

16 J.F. de Neufforge, Kalėjimo projektas, loc. cit. Žr. p. 210. 


17 J. Bentham. Panoptikono planas 
(The Works of Jeremy Bentham, parengė Bowring, 
t. IV, p. 172-173.) Žr. p. 238. 

18/19 N. Harou-Romain, Pataisos namu projektai, 1840. Zr. p. 294. 


20 N. Harou-Romain, Pataisos namų projektas, 1840. 

Vienučių planas ir skerspjūvis. Žr. p. 294. Vienutę sudaro: priemenė, 
kambarys, dirbtuvė ir dengta pasivaikščiojimų vieta. Maldos metu 
priemenės durys atvertos, kalinys klūpo (vidurinis piešinys). 

21 N. Harou-Romain, Pataisos namų projektas, 1840. 
Kalinamasis savo vienutėje meldžiasi veidu į centrinį priežiūros bokštą. 
Žr. p. 294. 

22 A. Blouet, Vienučių kalėjimo 585 kaliniams projektas, 1843. Žr. p. 294. 


23 Mazas kalėjimo planas. Žr. p. 294. 
24 Petite Roguette kalėjimas. Žr. p. 294. 


25 Rennes maison centrale kalėjimas 1877 metais. Žr. p. 294. 


26 Stateville pataisos namai iš vidaus, JAV, XX amžius. Žr. p. 294. 
27 Miegamasis Mettray kolonijoje. Žr. p. 350. 


28 Paskaita apie alkoholizmo negandas Fresnes kalėjimo kontingentui. 


MACHINE A VAPEUR POUR LA CORRECTION CELERIFERĖ/DES PETITES FILLES ET DES PETITS GARÇONS . 


29 Garo mašina berniukų ir mergaičių pasitaisymui skatinti. Tėvai ir Mamos, 
Dėdės, Tetos, Auklėtojai, Auklėtojos, pensionų Mokytojai ir Mokytojos ir 
apskritai visi tie, kurių vaikai tingūs, ėdrūs, neklusnūs, išdykę, akiplėšos, 
ginčininkai, skundikai, plepiai, nepamaldūs ar su kokia kita yda! Ponas 
Baubas ir ponia Šlamštienė pagrindiniuose Paryžiaus apskrities centruose, 
savo biuruose kiekvieną dieną, nuo pusiaudienio iki 14 valandos priima 
visus pasileidusius Vaikus, kuriuos reikia pataisyti. Tam panaudojama 
mašina, panaši į šią, graviūroje pavaizduotąją. 

Pono Baubo ir ponios Šlamštienės draugai ir giminaičiai - ponai 
Vilkolakis, anglininkas Pajuodėlis, Besotis ir ponios Siautulingoji pantera, 
Negailestingoji nevėkšla ir Švelnioji dundukė prigamins dar daugiau 
panašių mašinų, išsiuntinės jas į provincijos miestus, be to, ten nuvyks patys 
greitai duoda pataisos efektą, kad tėvai ims jomis naudotis kaip įmanoma 
dažniau. Taip pat priimami nepataisomi vaikai, jie bus maitinami duona ir 
vandeniu. 

XVIII amžiaus graviūra.(Collections historiques de I.N.R.D.P.) 


30 N. Andry, Ortopedija, arba menas užkirsti kelią 
vaikų kūno išsigimimams ir jiems ištaisyti. 


A L K - serija verstinių knygų, kurias leidžia įvairios 
leidyklos, remiamos Atviros Lietuvos fondo. Serijos tiks- 
las - supažindinti skaitytojus su dvidešimto amžiaus 
humanitarinių mokslų pagrindais. Šios knygos leidimą 
ALF remia kartu su Vidurio Europos universiteto Verti- 
mų projektu. 

